
Dedicat ție. 

Nu va exista niciodată altul ca tine. 
Pentru mine... tu eşti alesul. 

Da, nu am destule cuvinte pentru asta... 


Glosar de termeni şi nume proprii 


Frăția Pumnalului Negru: războinici vampiri bine 
antrenați, care îşi protejează specia de Lessening Society. Ca 
rezultat al reproducerii selective în interiorul speciei, frații 
posedă o forță fizică şi mintală imensă, precum şi capacitatea 
de vindecare rapidă. Cei mai mulți nu sunt frați de sânge şi 
sunt introduşi în frăție în urma nominalizării făcute de 
membrii acesteia. Agresivi, încrezători în propriile puteri şi 
discreți prin natura lor, aceştia îşi duc traiul departe de civili, 
având un contact redus cu membrii altor clase, cu excepția 
situației în care trebuie să se hrănească. Sunt subiectul 
legendelor şi obiectul venerației în lumea vampirilor. Pot fi 
ucişi numai de cele mai grave răni, ca de exemplu un glonț sau 
o înjunghiere în inimă etc. 


Sclav de sânge: vampir bărbat sau femeie care a fost 
înrobit pentru a satisface nevoile de sânge ale altuia. 


Alesele: femei vampir care au fost crescute pentru a o 
servi pe Fecioara Scrib. Sunt considerate membre ale 
aristocrației, deşi sunt concentrate mai degrabă pe latura 
spirituală decât pe cea lumească. Interacționează foarte puțin 
cu bărbații sau nu o fac deloc, dar se pot împerechea cu 
războinici la ordinele Fecioarei Scrib pentru a-şi perpetua 
clasa socială. Au abilitatea de a proroci. În trecut, obişnuiau 
să servească nevoile de sânge ale membrilor frăției care nu 
aveau pereche, dar practica a fost abandonată de frați. 


Cohntehst: conflict între doi bărbați vampiri care 
concurează pentru dreptul de a fi partener al unei femei 
vampir. 


Doggen: membru al clasei servitorilor din lumea 
vampirilor. Doggenii au tradiții vechi, conservatoare în privința 
modului în care îşi servesc superiorii, urmând un cod 
vestimentar şi comportamental formal. Sunt capabili să iasă 


pe timpul zilei, dar îmbătrânesc relativ repede. Speranța de 
viață este de aproximativ 500 de ani. 


Exitus: tărâm atemporal unde cei decedați se reunesc 
cu cei dragi şi îşi petrec eternitatea. 


Prima Familie: regele şi regina vampirilor şi copiii 
acestora. 


Ghardian: tutorele unei persoane. Există diferite grade 
de paznici, cel mai puternic fiind cel al unei femei aflate în 
sehclusion. 


Glymera: nucleul social al aristocrației, aproximativ 
echivalent cu înalta societate a Angliei din timpul Regenţei. 


Hellren: vampir bărbat care s-a împerecheat cu o 
femeie. Bărbații pot avea mai mult de o femeie ca parteneră. 


Leelan: termen de alint ce poate fi tradus prin „cel/ cea 
mai drag/dragă”. 


Lessening Society: ordin al vânătorilor convocat de 
Omega în scopul eliminării speciilor de vampiri. 


Lesser: ființă umană fără suflet care ținteşte vampirii în 
vederea exterminării, în calitate de membru al Lessening 
Society. Lesserii trebuie să fie înjunghiați în piept pentru a fi 
ucişi; altfel, aceştia nu îmbătrânesc. Nu mănâncă, nu beau şi 
sunt impotenti. De-a lungul timpului, părul, pielea şi irisurile 
lor îşi pierd pigmentul până când devin blonzi, palizi şi cu ochii 
spălăciți. Miros ca pudra de talc. Introduşi în societate de 
Omega, păstrează un vas ceramic în care le este conservată 
inima după ce le-a fost scoasă. 


Mahmen: mamă. Folosit atât pentru a identifica o 
persoană, cât şi ca termen de afecțiune. 


Nalla: termen de afecțiune care înseamnă „iubit /ă”. 


Perioada de împerechere: perioada fertilă a femeilor 
vampir, care durează de obicei două zile şi care este însoțită de 
pofte carnale intense. Survine la aproximativ cinci ani după 
tranziția unei femei, apoi o dată la un deceniu. Toţi bărbații 
răspund într-o oarecare măsură dacă se află în preajma unei 
femei în perioada de împerechere. Poate fi o perioadă 
periculoasă, în care între bărbați pot avea loc conflicte şi lupte, 
mai ales dacă femeia nu s-a împerecheat. 


Omega: un personaj malefic, mistic, care doreşte 
exterminarea vampirilor din cauza resentimentelor față de 
Fecioara Scrib. Există în tărâmul atemporal şi are puteri 
impresionante, deşi nu are puterea de a crea. 


Princeps: cel mai înalt nivel al aristocrației vampirilor, 
după Prima Familie sau Aleasa Fecioarei Scrib. Deţinătorul se 
naşte cu titlul, acesta nu poate fi conferit. 


Rythe: ceremonie ritualică de apărare a onoarei în fața 
ofensatorului. Dacă ritualul este acceptat, cel ofensat alege o 
armă şi îl loveşte pe ofensator, care se prezintă fără apărare. 


Fecioara Scrib: forță mistică, sfătuitoarea regelui, 
păstrătoarea arhivelor vampirilor şi cea care oferă privilegii. 
Există în tărâmul atemporal şi are puteri impresionante. Este 
capabilă să creeze o singură dată, drept de care s-a folosit 
pentru a-i crea pe vampiri. 


Sehclusion: statut de izolare conferit de rege unei femei 
din aristocrație ca urmare a unei petiții din partea familiei 
femeii.  Plasează femeia sub îndrumarea exclusivă a 
ghardianului ei, de obicei cel mai în vârstă bărbat din familie. 
În acest caz, tutorele are dreptul legal de a stabili toate 
aspectele legate de viaţa ei, restricționând după bunul-plac 
toate interacțiunile pe care le are cu lumea. 

Shellan: femeie vampir care s-a împerecheat cu un 


bărbat. În general, femeile nu au mai mult de un bărbat din 
cauza naturii posesive a acestuia. 

Symphath: specie din rasa vampirilor caracterizată prin 
capacitatea şi dorința de a manipula emoţiile celorlalți (în 
scopul de a obține schimb de energie), printre alte trăsături. 
Din punct de vedere istoric, au fost discriminați şi, în anumite 
epoci, vânațţi de vampiri. Ei sunt pe cale de dispariţie. 


Tahlly: termen de afecțiune tradus liber prin „dragă”. 


Mormântul: criptă sacră a Frăției Pumnalului Negru. 
Este folosită pentru ceremonii, dar şi pentru depozitarea 
vaselor lesserilor. Ceremoniile care au loc acolo includ 
înscăunări, funeralii şi acțiuni disciplinare împotriva fraților. 
Nimeni nu poate intra, cu excepția membrilor frăției, a 
Fecioarei Scrib sau a candidaților la înscăunare. 


Tranziţie: moment culminant din viața unui vampir, 
când se transformă în adult. Ulterior, acesta trebuie să bea 
sângele sexului opus pentru a supraviețui şi nu suportă 
lumina soarelui. Are loc, în general, în jurul vârstei de 25 de 
ani. Unii vampiri nu supraviețuiesc tranziției, în special 
bărbaţii. Înaintea tranziţiei, vampirii sunt slabi din punct de 
vedere fizic, lipsiți de pofte carnale şi incapabili să se 
dematerializeze. 


Vampir: membru al unei specii separate de Homo 
sapiens. Vampirii trebuie să bea sângele sexului opus pentru a 
supraviețui. Sângele uman îi ține în viață, deşi puterea lor nu 
rezistă mult. În urma tranziţiei, care se petrece în jurul vârstei 
de 25 de ani, nu pot ieşi pe timpul zilei şi trebuie să se 
hrănească în mod regulat din venă. Vampirii nu pot „converti” 
oamenii prin muşcătură sau transfer de sânge, deşi, în situații 
rare, pot procrea cu alte specii. Vampirii se pot dematerializa 
după bunul-plac, dar trebuie să fie capabili să se calmeze şi să 
se concentreze pentru a face acest lucru şi nu pot transporta 
nimic greu cu ei. Sunt capabili să îi priveze pe oameni de 
amintiri, cu condiția ca acele amintiri să fie pe termen scurt. 


Unii vampiri pot citi gândurile. Speranţa de viață este de până 
la 1000 de ani, iar în unele cazuri, chiar mai mult. 


Capitolul 1 


— Fir-ar să fie, Zsadist! Nu sări... 

Vocea lui Phury abia dacă se auzea peste zgomotul 
accidentului de maşină din fața lor. Şi nici nu îl împiedică pe 
geamănul său să sară din Escalade în timp ce obiectul ăla 
mergea cu 80 de kilometri pe oră. 

— V, a ieşit! I-80 pentru noi! 

Umărul lui Phury se izbi de geam în timp ce Vishous 
trimitea SUV-ul într-un derapaj controlat. Farurile luminară 
în jur şi-l surprinseră pe Z rostogolindu-se pe asfaltul acoperit 
de zăpadă într-o minge. O fracțiune de secundă mai târziu, 
sări în picioare şi o luă la fugă, țintind spre sedanul aburit şi 
sfărâmat, care acum avea un brad pe post de ornament pe 
capotă. 

Phury rămase cu ochii pe geamănul său şi se întinse 
după centura de siguranţă. Lesserii pe care îi urmăriseră până 
în suburbiile din Caldwell ar fi putut avea parte de o plimbare 
dată peste cap de legile fizicii, dar asta nu însemna că nu mai 
aveau nicio şansă. Strigoii ăia ticăloşi erau rezistenți. 

În timp ce Escalade-ul se opri brusc, Phury deschise 
portiera în timp ce se îndrepta pentru a-şi lua Beretta. Nu se 
ştia câți lesseri se aflau în maşină sau ce fel de muniţie aveau. 
Duşmanii rasei vampirilor se deplasau în haite şi erau 
întotdeauna înarmați. Sfinte Sisoe! Trei dintre vânătorii cu 
părul alb coborâră, iar doar şoferul părea şubred. 

Şansele de rahat nu-l încetiniră pe Z. Maniac sinucigaş 
cum era, se îndreptă direct spre triunghiul de strigoi cu nimic 
altceva decât un pumnal negru în mână. 

Phury străbătu drumul în fugă, auzindu-l pe Vishous 
tropăind în urma lui. Doar că nu era nevoie de ei. 

În timp ce rafale tăcute se învârteau în aer, mirosul 
dulce de pin amestecându-se cu scurgerile de benzină de la 
maşina distrusă, Z îi dobori pe toţi cei trei lesseri doar cu 
pumnalul. Le tăie tendoanele din spatele genunchilor ca să nu 
poată fugi, le frânse braţele ca să nu mai poată riposta şi îi târi 
peste drum până când fură aliniaţi ca nişte păpuşi macabre. 


Dură cel mult patru minute şi jumătate, inclusiv pentru 
a le scoate actele de identitate. Apoi Zsadist făcu o pauză 
pentru a-şi trage sufletul. În timp ce se uita la sângele negru 
ce se împrăştia pe zăpada albă, aburii se ridicau de pe umerii 
lui ca o ceață stranie şi uşoară, provocată de vântul rece. 

Phury puse Beretta în tocul de la şold şi simţi că i se face 
greață, de parcă ar fi mâncat şase cutii de bacon. Frecându-şi 
sternul, se uită în stânga, apoi la dreapta. Route 22 era foarte 
liniştit la acea oră din noapte şi atât de departe de centrul 
oraşului Caldwell. Martorii umani erau improbabili. 
Căprioarele nu contau. 

Ştia ce avea să urmeze. Ştia că era mai bine să nu 
încerce să oprească asta. 

Zsadist îngenunche deasupra unuia dintre lesseri cu 
fața lui cicatrizată şi schimonosită de ură, cu buza superioară 
distrusă, cu colții lungi ca ai unui tigru. Cu părul lui tuns 
periuţă şi cu adânciturile de sub pomeţi, semăna cu doamna 
cu coasa; şi, la fel ca moartea, se simţea bine lucrând în frig. 
Îmbrăcat doar cu o helancă neagră şi pantaloni negri largi, era 
mai mult înarmat decât îmbrăcat: cu tocul caracteristic Frăției 
Pumnalului Negru încrucişat pe piept şi alte două cuțite legate 
de coapse. De asemenea, purta o centură de arme cu două SIG 
Sauer. 

Asta nu însemna că le-ar fi folosit vreodată pe cele de 9 
milimetri. Îi plăcea să se implice personal când ucidea. De 
fapt, era singura dată când se apropia vreodată de cineva. 

Z îl apucă pe lesser de reverul jachetei de piele şi smuci 
trunchiul vânătorului de la pământ, apropiindu-se de el. 

— Unde este femeia? Când nu primi alt răspuns în afară 
de un râs malefic, Z îl lovi pe vânător. Lovitura răsună prin 
copaci ca sunetul unei crengi care se rupea în două. Unde este 
femeia? 

Rânjetul batjocoritor al vânătorului stârni furia lui Z atât 
de tare, încât deveni propriul cerc polar. Aerul din jurul 
trupului său se încărcă magnetic şi deveni mai rece decât 
noaptea. Fulgii de zăpadă nu mai cădeau în apropierea lui, ca 
şi cum se dezintegrau prin forța furiei sale. 

Phury auzi un fâsâit slab şi se uită peste umăr. Vishous 


aprindea o țigară rulată de mână, tatuajele din jurul tâmplei 
stângi şi ciocul evidenţiindu-se în lumina portocalie. 

La sunetul altei pocnituri de pumn, V trase adânc din 
țigară şi îşi îndreptă privirea de diamant spre el. 

— Eşti bine, Phury? 

Nu, nu era. Firea sălbatică a lui Z fusese întotdeauna un 
subiect de morală, dar în ultima vreme devenise atât de 
violent, încât era greu de privit în acțiune. lar de când Bella 
fusese răpită de lesseri, furia lui era o groapă fără fund. 

Şi încă nu o găsiseră. Frații nu aveau nicio pistă, nicio 
informaţie, niciun indiciu, nimic. Chiar şi cu interogatoriul 
dur al lui Z. 

Phury fusese distrus de răpire. Nu o cunoştea pe Bella 
de mult timp, dar era atât de drăguță, o femeie cu o valoare la 
cel mai înalt nivel al aristocrației din cadrul rasei. Deşi pentru 
el Bella însemna mai mult decât descendența ei. Mult mai 
mult. Ea învinsese jurământul lui de celibat pentru a ajunge la 
masculul riguros, trezind ceva profund în el. Era la fel de 
disperat ca Zsadist să o găsească, dar după şase săptămâni îşi 
pierduse încrederea că ea supraviețuise. Lesserii torturau 
vampiri pentru a obține informaţii despre Frăţie şi, ca toți 
civilii, ea ştia puţine lucruri despre frați. 

Cu siguranţă ar fi fost ucisă până acum. 

Singura lui speranţă era să nu fi îndurat zile şi zile de 
chin înainte de a fi fost ucisă şi de a fi ajuns în Exitus. 

— Ce ai făcut cu femeia? tună Zsadist către celălalt 
vânător. 

Când tot ce i se răspunse fu un „Du-te dracului!”, Z îşi 
pierdu răbdarea şi îl muşcă pe ticălos. 

Nimeni din Frăție nu putea înțelege de ce îi păsa lui 
Zsadist de o femeie civilă dispărută. Era cunoscut pentru 
misoginismul său - la naiba, era de temut pentru asta! Nimeni 
nu ştia de ce era Bella importantă pentru el. Şi nimeni, nici 
măcar Phury, ca geamăn al său, nu putea prezice reacțiile 
masculului. 

În timp ce ecourile muncii brutale a lui Z străpungeau 
liniştea pădurii, Phury era măcinat de întrebări, în timp ce 
lesserii rămâneau puternici şi nu dădeau nicio informaţie. 


— Nu ştiu cât mai pot să suport aşa ceva, spuse el 
printre dinți. 

Zsadist era singurul lucru pe care îl avea în viața lui, în 
afară de misiunea Frăției de a proteja rasa împotriva lesserilor. 

În fiecare zi, Phury dormea singur, dacă dormea 
vreodată. Mâncarea îi oferea puțină plăcere. Femeile erau 
excluse din cauza celibatului său. Şi în fiecare secundă îl 
îngrijora ce avea să facă Zsadist în continuare şi cine avea să 
fie rănit în acest proces. Se simțea ca şi cum ar fi murit din 
cauza a mii de tăieturi, sângerând încet. O ţintă colaterală a 
tuturor intențiilor criminale ale geamănului său. 

V întinse o mână înmănuşată şi îl prinse de gât pe 
Phury. 

— Uită-te la mine, omule! 

Phury aruncă o privire şi tresări. Ochiul stâng al fratelui, 
cel cu tatuajele din jurul lui, se dilată până când nu mai 
rămase decât un gol negru. 

— Vishous, nu... nu... eu nu... 

La naiba! Nu avea nevoie să audă nimic despre viitor 
acum. Nu ştia cum urma să facă față faptului că lucrurile 
aveau doar să se înrăutățească. 

— Zăpada cade încet în seara asta, spuse V, frecându-şi 
o venă jugulară groasă cu degetul mare. 

Phury clipi când îl cuprinse un calm ciudat, inima lui 
încetinind, ajungând la ritmul degetului mare al fratelui său. 

— Ce? 

— Zăpada. Cade atât de încet! 

— Da. Da, aşa e. 

— Şi am avut parte de multă zăpadă anul acesta, nu-i 
aşa? 

— Oh. Da. 

— Da. Multă zăpadă. Şi va ninge şi mai mult. În seara 
asta. Mâine. Luna viitoare. Anul viitor. Lucrurile vin când vin 
şi cad unde trebuie. 

— Aşa este, spuse Phury cu blândețe. Nu există cale de 
oprire. 

— Doar dacă nu eşti tu pământul. Degetul se opri. 
Fratele meu, tu nu-mi pari a fi pământ. Nu-l opreşti. 


Niciodată. 

O serie de pocnituri şi sclipiri izbucniră în timp ce Z îi 
înjunghie pe lesseri în piept, iar corpurile se dezintegrară. Apoi 
rămaseră doar şuieratul radiatorului sfărâmat al maşinii şi 
răsuflarea grea a lui Z. 

Ca o fantomă, se ridică din pământul înnegrit, sângele 
lesserilor mânjindu-i fața şi antebraţele. Aura lui era o negură 
de violenţă strălucitoare care deforma peisajul din spatele lui, 
pădurea de dincolo de el unduindu-se şi fiind de nedesluşit 
acolo unde îi înconjura trupul. 

— Mă duc în centru, spuse el, ştergându-şi lama pe 
coapsă, ca să caut mai mulți. 


Chiar înainte ca domnul O să plece din nou la vânătoare 
de vampiri, deblocă încărcătorul pistolului său Smith & 
Wesson de 9 milimetri şi privi cu atenție interiorul țevii. Arma 
trebuia să fie curățată, la fel ca Glockul său. Avea alte rahaturi 
pe care voia să le facă, dar numai un idiot îşi lăsa energia să 
scadă. La naiba, lesserii trebuiau să aibă armele pregătite! 
Frăția Pumnalului Negru nu era genul de ţintă cu care voiai să 
fii neglijent. 

Traversă centrul de persuasiune, făcând un mic ocol pe 
lângă masa de autopsie pe care o foloseau. Acea singură 
încăpere nu era izolată şi avea podea de pământ, dar, pentru 
că nu existau ferestre, nu prea intra vântul. Exista un pat de 
campanie pe care dormea. Un duş. Fără toaletă sau bucătărie 
pentru că lesserii nu mâncau. Locul încă mirosea a scânduri 
proaspete, pentru că îl construiseră cu doar o lună şi jumătate 
în urmă. Mirosea şi radiatorul cu kerosen pe care îl foloseau 
pentru a se încălzi. 

Singurul lucru finisat era raftul care se întindea de la 
pământ până la căpriori pe un perete lung de 12 metri. 
Uneltele lor erau aşezate frumos şi ordonat pe diferite niveluri: 
cuțite, şurubelniţe, cleşti, ciocane, fierăstraie. Dacă ceva 
putea smulge un țipăt din gât, ei îl aveau. 

Dar locul nu era doar pentru tortură, ci era folosit şi 


pentru depozitare. Păstrarea vampirilor de-a lungul timpului 
era o provocare, pentru că puteau face poof în fața ta dacă 
reuşeau să se calmeze şi să se concentreze. Oţelul îi împiedica 
să dispară, dar o celulă cu gratii nu i-ar fi putut feri de lumina 
soarelui, iar construirea unei încăperi din oțel masiv nu era 
practică. Ceea ce funcţiona bine, însă, fusese o canalizare din 
metal corodat aşezată vertical în pământ. Sau trei dintre ele, 
după caz. 

Domnul O era atât de tentat să se ducă la unităţile de 
depozitare, însă ştia că, dacă o făcea, nu ar fi reuşit să se 
întoarcă pe teren, iar el avea norme de îndeplinit. Faptul că era 
secundul lesserului suprem îi aducea beneficii suplimentare, 
cum ar fi fost faptul că avea conducerea acestui loc. Dar, dacă 
avea de gând să-şi protejeze intimitatea, trebuia să aibă o 
prestație adecvată. 

Ceea ce însemna să aibă grijă de armele sale, chiar şi 
când ar fi preferat să facă alte lucruri. Dădu la o parte o trusă 
de prim ajutor, luă o cutie de curățare a armelor şi trase un 
taburet până la masa de autopsie. 

Singura uşă din acel loc se deschise fără să bată cineva 
la uşă. Domnul O aruncă o privire peste umăr, dar când văzu 
cine era, îşi forță expresia enervată de pe chip să dispară. 
Domnul X nu era binevenit, însă durul de la conducerea 
Lessening Society nu putea fi negat. Măcar din motive de 
autoconservare. 

Stând sub un bec, lesserul suprem nu era un bun 
adversar dacă voiai să rămâi întreg. La 1,80 metri, era 
construit ca o maşină: pătrat şi dur. Şi ca toți membrii 
Societăţii care trecuseră de mult de iniţiere, era palid. Pielea 
lui albă nu se înroşea niciodată şi nici nu o ardea soarele. Avea 
părul de culoarea pânzei de păianjen. Ochii lui erau de un 
gri-deschis precum cerul înnorat şi la fel de lipsiţi de strălucire 
Şi goi. 

Cu un pas dezinvolt, domnul X începu să se uite 
împrejur, fără să măsoare ordinea obiectelor, ci căutând. 

— Mi s-a spus că tocmai ați primit încă unul. 

Domnul O puse jos bagheta de curățat şi numără armele 
pe care le avea pe corp. Un cuțit de aruncat la coapsa dreaptă. 


Glockul la baza spatelui. Şi-ar fi dorit să aibă mai multe. 

— L-am luat din centrul oraşului acum vreo 45 de 
minute în afara ZeroSum. E într-una din găuri, îşi revine. 

— Bună treabă! 

— Am de gând să ies din nou. Chiar acum. 

— Chiar aşa? Domnul X se opri în fața rafturilor şi luă 
un cuțit de vânătoare zimțat. Ştii, am auzit ceva al naibii de 
alarmant. 

Domnul O îşi ţinu gura închisă şi îşi mută mâna pe 
coapsă, mai aproape de mânerul cuțitului. 

— N-ai de gând să mă întrebi despre ce este vorba? 
spuse lesserul suprem în timp ce se apropia de cele trei unități 
de depozitare din pământ. Poate pentru că deja ştii secretul. 

Domnul O îşi luă cuțitul în mână, în timp ce domnul X 
zăbovea asupra plăcilor metalice cu ochiuri de plasă care 
acopereau partea superioară a ţevilor de canalizare. Nu-i păsa 
de primii doi captivi. Doar al treilea era treaba lui. 

— Nu sunt locuri libere, domnule O? Vârful cizmei de 
luptă a domnului X împinse una dintre frânghiile de susținere 
care dispăreau în jos, în fiecare dintre găuri. M-am gândit că ai 
omorât doi după ce nu au avut nimic de spus care să merite. 

— Am făcut-o. 

— Deci, cu civilul pe care l-ai prins în seara asta, ar 
trebui să fie un tub gol. În schimb, este plin. 

— Am mai prins unul. 

— Când? 

— Noaptea trecută. 

— Minţi. 

Domnul X scoase cu piciorul capacul de plasă al celei 
de-a treia unități. 

Primul impuls al lui O fu să se ridice în picioare, să facă 
doi paşi de alergare şi să-şi înfigă cuțitul în gâtul domnului X. 
Dar nu avea să ajungă atât de departe. Lesserul suprem avea 
un truc ingenios de a-şi îngheţa subordonații pe loc. Tot ce 
trebuia să facă era să se uite la tine. Aşa că O rămase pe loc, 
tremurând din cauza efortului de a-şi ţine fundul pe scaun. 

Domnul X scoase o lanternă din buzunar, o aprinse şi 
înclină lumina fasciculului în gaură. Când ieşi un scârțâit 


înăbuşit, ochii lui se deschiseră larg. 

— Doamne, Dumnezeule, chiar este o femelă! De ce 
naiba nu mi s-a spus? 

Domnul O se ridică încet în picioare, lăsând cuțitul să 
atârne lângă coapsă, în faldurile pantalonilor săi cargo. 
Strânsoarea lui pe mâner era fermă, sigură. 

— E nouă, spuse el. 

— Eu nu am auzit asta. 

Cu paşi repezi, domnul X se duse la baie şi trase 
perdeaua de plastic a duşului. Cu o înjurătură, lovi cu piciorul 
sticlele de şampon pentru fete şi ulei de bebeluş care erau 
aliniate în colț. Apoi mărşălui până la dulapul de aprovizionare 
cu muniție şi scoase cutia de gheață care era ascunsă în 
spatele ei. O răsturnă, astfel încât mâncarea dinăuntru căzu 
pe podea. Cum lesserii nu mestecau şi nu înghițeau, o dovadă 
mai clară nici că se putea. 

Fața palidă a domnului X era furioasă. 

— Ai ținut un animal de companie, nu-i aşa? 

Domnul O se gândea la motivele sale plauzibile, în timp 
ce măsura distanța dintre ei. 

— Este valoroasă. O folosesc în interogatoriile mele. 

— Cum? 

— Masculilor din această specie nu le place să vadă o 
femelă rănită. Ea este un stimulent. 

Domnul O miji ochii. 

— De ce nu mi-ai spus despre ea? 

— Acesta este centrul meu. Mi l-ai dat ca să-l conduc 
cum vreau eu. Şi când avea să-l găsească pe nenorocitul care îl 
turnase, urma să-l jupoaie de viu. Eu am grijă de afaceri aici, 
iar tu ştii asta. Nu ar trebui să conteze pentru tine cum îmi fac 
treaba. 

— Ar fi trebuit să mi se spună. Brusc, domnul X rămase 
nemişcat. Te gândeşti să faci ceva cu cuțitul ăla din mână, 
fiule? 

„Da, tată, de fapt, chiar mă gândesc”. 

— Eu sunt sau nu şeful aici? 

În timp ce domnul X îşi mută greutatea pe vârful 
picioarelor, O se pregăti pentru o coliziune. 


Numai că îi sună telefonul mobil. Primul apel fu strident 
în aerul tensionat, ca un țipăt. Al doilea păru mai puţin o 
intruziune. Al treilea nu avea importanţă. 

În timp ce confruntarea lor scăpa de sub control, O îşi 
dădu seama că nu gândea clar. Era un tip mare şi un luptător 
al naibii de bun, dar nu se putea compara cu trucurile 
domnului X. Şi dacă se rănea sau era ucis, cine urma să aibă 
grijă de soția lui? 

— Răspunde! porunci domnul X. Şi pune-l pe difuzor! 

Vestea venea de la un alt lesser suprem. Trei lesseri 
fuseseră eliminați pe marginea drumului, la doar trei kilometri 
distanță. Maşina lor fusese găsită înfăşurată în jurul unui 
trunchi de copac, iar petele de incinerare ale dezintegrărilor lor 
arseseră zăpada. 

Ticăloşii! Frăția Pumnalului Negru. Din nou. 

În timp ce O încheia apelul, domnul X spuse: 

— Uite ce e, vrei să te cerți cu mine sau vrei să mergi la 
muncă? Una din variante te va ucide pe loc, fără îndoială. Este 
alegerea ta. 

— Eu sunt şeful aici? 

— Atât timp cât îmi aduci ce am nevoie. 

— Am adus o mulțime de civili aici. 

— Dar nu spun prea multe. 

Domnul O se duse şi glisă capacul de plasă la loc pe a 
treia gaură, asigurându-se că îl vedea pe domnul X tot timpul. 
Apoi îşi puse bocancul peste capac şi-l privi în ochi pe lesserul 
suprem. 

— Nu am ce face dacă Frăția se ascunde chiar şi de cei 
din propria specie. 

— Poate că doar trebuie să te concentrezi puțin mai 
mult. „Să nu-i spui să se ducă dracului”, se gândi O. „Eşuează 
la acest test de voință, şi femela va deveni mâncare pentru 
câini”. 

În timp ce O încerca să îşi stăpânească temperamentul, 
domnul X zâmbi. 

— Reținerea ta ar fi de admirat dacă nu ar fi fost singurul 
răspuns adecvat. Acum, în legătură cu seara asta... Frații se 
vor duce după borcanele acelor vânători pe care i-au eliminat. 


Du-te cât mai repede la casa domnului H şi ia-le pe ale lui. Voi 
desemna pe cineva la casa lui A, iar eu mă voi ocupa de D. 

Domnul X se opri în faţa uşii. În legătură cu femeia 
aceea. Dacă o foloseşti ca unealtă, e în regulă. Dar dacă o 
păstrezi pentru orice alt motiv, avem o problemă. Dacă te 
înmoi, i te dau lui Omega bucată cu bucată. 

Domnul O nici măcar nu tresări. Trăise odată torturile 
lui Omega şi se gândea că o putea face din nou. Pentru femeia 
lui, ar fi trecut prin orice. 

— Acum ce-mi spui? îl întrebă lesserul suprem. 

— Da, sensei. 

În timp ce O aştepta ca maşina domnului X să plece, 
inima îi zbârnâia ca o bormaşină. Voia să-şi scoată femeia 
afară şi să o simtă lipită de el, numai că atunci nu ar mai fi 
plecat niciodată. Ca să se calmeze, îşi curăță repede S&W şi se 
înarmă. Nu-l ajută prea mult, dar cel puțin mâinile lui încetară 
să mai tremure până când termină. 

În drum spre uşă, luă cheile de la camionetă şi porni 
detectorul de mişcare de deasupra celei de-a treia găuri. Acel 
accesoriu tehnologic era o adevărată salvare. Dacă laserul cu 
infraroşu era stricat, ar fi funcționat un sistem de tunuri 
triunghiulare, iar oricine ar fi fost curios ar fi avut parte de o 
problemă serioasă. 

Domnul O ezită înainte de a pleca. Dumnezeule, voia să 
o strângă în brațe! Gândul că-şi pierdea femeia, chiar şi 
ipotetic, îl înnebunea. Acea femeie vampir... ea era motivul 
pentru care trăia acum. Nu Lessening Society. Nu crima. 

— les, nevastă, aşa că fii cuminte! Aşteaptă! Mă voi 
întoarce curând şi apoi te voi spăla. Când nu primi niciun 
răspuns, întrebă: Nevastă? Domnul O înghiți în mod 
compulsiv. Chiar dacă îşi spunea că trebuia să fie bărbat, nu 
putea pleca fără să-i audă vocea. Nu mă duc afară fără să-ţi iei 
la revedere! 

Tăcere. 

Durerea i se infiltră în inimă, făcând ca dragostea pe 
care o simțea pentru ea să îl doară. Inspiră adânc, greutatea 
delicioasă a disperării aşezându-se în pieptul lui. Crezuse că 
aflase dragostea înainte de a deveni lesser. Crezuse că 


Jennifer, femeia cu care se culcase şi se luptase ani întregi, 
fusese specială. Dar fusese un prost atât de naiv! Acum ştia ce 
însemna pasiunea cu adevărat. Femeia lui captivă era durerea 
arzătoare care îl făcea să se simtă bărbat din nou. Ea era 
sufletul care îl înlocuia pe acela pe care i-l dăduse lui Omega. 
Prin ea trăia, deşi era strigoi. 
— Mă voi întoarce cât de repede pot, nevastă! 


* 


Bella se chirci în interiorul găurii când auzi uşa 
închizându-se. Faptul că lesserul pleca tulburat pentru că ea 
nu-i răspunsese o mulțumea. Deci nebunia era completă 
acum, nu-i aşa? 

Ciudat că această nebunie era moartea care o aştepta. 
Din clipa în care se trezise în tub, cu cine ştie câte săptămâni 
în urmă, presupusese că moartea ei avea să fie una 
convențională, cu trupul torturat. Dar nu, a ei fusese moartea 
sinelui. În timp ce trupul ei zăbovea într-o sănătate relativă, 
interiorul ei nu mai era viu. 

Psihoza avusese timp să pună stăpânire pe ea şi, ca în 
cazul bolilor corporale, existaseră etape. La început, fusese 
prea împietrită ca să se gândească la altceva decât la cum avea 
să se simtă tortura. Dar apoi trecuseră zile întregi şi nu se mai 
întâmplase nimic de genul ăsta. Da, lesserul o lovise, iar ochii 
lui alunecând pe corpul ei o revoltaseră, dar nu îi făcuse ceea 
ce le făcuse altora din specia ei. Şi nici nu o violase. 

Ca răspuns, gândurile ei se schimbaseră treptat, iar 
spiritul ei se înviorase când începu să spere că avea să fie 
salvată. Această perioadă de revigorare durase mai mult timp. 
O săptămână întreagă, poate, deşi era greu de măsurat 
trecerea timpului. 

Dar apoi începuse alunecarea ireversibilă, iar ceea ce o 
trăsese în jos fusese însuşi lesserul. Îi luase ceva timp să 
înțeleagă, dar se părea că avea o putere bizară asupra 
răpitorului ei, iar după ce trecuse ceva timp, ea începuse să o 
folosească. La început îl împinsese ca să-şi testeze limitele. 
Mai târziu, îl chinuise fără alt motiv decât acela că îl ura şi voia 


să-l facă să sufere. 

Din anumite motive, lesserul care o răpise... o iubea. Din 
toată inima. Uneori țipa la ea şi o îngrozea când era într-o 
stare proastă, dar cu cât era mai dură cu el, cu atât se purta 
mai bine cu ea. Când ea îşi lua privirea de la el, lesserul intra 
într-o criză de anxietate. Când îi aducea cadouri, iar ea le 
refuza, el plângea. Cu o fervoare din ce în ce mai mare, îşi 
făcea griji pentru ea, îi cerea atenţia şi se ghemuia lângă ea, iar 
când îl respingea, el se prăbuşea. 

Să se joace cu sentimentele lui era întreaga ei lume, 
plină de ură, iar cruzimea care o hrănea o omora. Cândva 
fusese o ființă vie, o fiică, o soră, cineva... Acum se întărea ca 
betonul din mijlocul coşmarului ei. Închisă. 

Ah, Fecioară din Exitus, ştia că el nu avea de gând să o 
lase să plece niciodată! Şi, ca şi cum ar fi ucis-o de-a dreptul, îi 
luase viitorul. Tot ce avea era doar acest prezent infinit şi 
îngrozitor. Cu el. 

Panica, o emoție pe care nu o mai simţise de ceva vreme, 
îi pătrunse în piept. 

Disperată să se întoarcă la amorțeală, se concentră pe 
cât de frig era în pământ. Lesserul o ţinea îmbrăcată în hainele 
pe care le luase din propriile ei sertare şi dulapuri, iar ea era 
izolată în pantaloni lungi, şosete şi cizme călduroase. Cu toate 
astea, frigul era necruţător, strecurându-se printre straturi, 
pătrunzându-i în oase, transformându-se în măduva ei într-o 
mocirlă înghețată. 

Gândurile i se îndreptară spre ferma ei, unde trăise atât 
de puţin timp. Îşi amintea de focurile vesele pe care şi le făcuse 
singură în şemineul din living şi de fericirea pe care o simțea 
de a fi pe cont propriu... Erau viziuni rele, amintiri urâte. Îi 
aminteau de vechea ei viață, de mama ei. De fratele ei. 

Dumnezeule,  Rehvenge!  Rehv o înnebunise cu 
dominația lui, dar avusese dreptate. Dacă ar fi rămas cu 
familia, nu ar fi cunoscut-o niciodată pe Mary, omul care 
locuia alături. Şi niciodată nu ar fi traversat pajiştea dintre 
casele lor în noaptea aceea ca să se asigure că totul era în 
regulă. Nu s-ar fi întâlnit niciodată cu lesserul şi nu ar fi ajuns 
să fie moartă şi să respire în acelaşi timp. 


Se întreba cât timp o căutase fratele ei. Oare renunțase? 
Probabil că da. Nici măcar Rehv nu ar fi continuat căutarea 
atât de mult timp fără speranţă. 

Paria că o căutase, dar într-un fel se bucura că nuo 
găsise. Deşi era un bărbat extrem de agresiv, era civil şi risca 
să fie rănit dacă venea să o salveze. Acei lesseri erau puternici. 
Cruzi şi puternici. Nu, pentru a o aduce înapoi ar fi fost nevoie 
de ceva egal cu monstrul care o ţinea. 

Îi veni în minte imaginea lui Zsadist, clară ca o fotografie. 
Îi văzuse ochii negri şi sălbatici. Cicatricea care îi cobora pe 
față şi îi deforma buza superioară. Tatuajele de sclav de sânge 
din jurul gâtului şi al încheieturilor. Îşi amintea de urmele de 
bici de pe spatele lui. De piercingurile care atârnau de 
sfârcurile lui. Şi de corpul său musculos, prea slab. 

Se gândea la voinţa lui vicioasă, intransigentă şi la toată 
ura lui. Era înspăimântător, o oroare a speciei ei. Ruinat, nu 
frânt, cum spunea geamănul lui. Dar asta l-ar fi făcut un 
salvator atât de bun. Doar el se potrivea cu lesserul care o 
luase. 

Genul de brutalitate al lui Zsadist era probabil singurul 
lucru care ar fi putut să o scoată de acolo, deşi ştia că nu 
trebuia să creadă că el ar fi încercat vreodată să o găsească. Ea 
era doar un civil pe care îl întâlnise de două ori. 

lar a doua oară o făcuse să jure că nu avea să se apropie 
niciodată de el. 

O cuprinse frica, dar încercă să-şi stăpânească emoția 
spunându-şi că Rehvenge încă o căuta. Şi că urma să spună 
Frăției dacă avea să găsească vreun indiciu despre locul unde 
se afla. Apoi poate că Zsadist avea să vină după ea, pentru că 
aşa i se ceruse, ca parte a slujbei sale. 

— Alo? Alo? E cineva acolo? 

Vocea bărbătească tremurândă era înăbuşită, iar tonul 
era stins. 

Era cel mai nou prizonier, se gândi ea. La început, 
întotdeauna încercau să iasă. 

Bella îşi drese vocea. 

— Sunt... aici. 

Urmă o pauză. 


— Oh, Dumnezeule, tu eşti femela care a fost răpită? 
Eşti. Bella? 

Auzindu-şi numele, fu şocată. La naiba, lesserul îi zicea 
nevastă de atât de mult timp, încât aproape că uitase că i se 
spunea altfel. 

— Da. Da, eu sunt. 

— Încă eşti în viaţă. 

Ei bine, inima ei încă bătea, în orice caz. 

— Te cunosc? 

— Eu... am fost la înmormântarea ta. Cu părinții mei, 
Ralstam şi Jilling. 

Bella începu să tremure. Mama şi fratele ei... o 
declaraseră moartă. Dar, desigur, aşa ar fi trebuit. Mama ei 
era profund religioasă, o credincioasă fidelă în vechile tradiții. 
Odată ce s-ar fi convins că fiica ei era moartă, ar fi insistat 
asupra ceremoniei corespunzătoare, astfel încât Bella să poată 
intra în Exitus. 

Oh, Dumnezeule! Să crezi că renunțaseră şi să ştii că 
renunțaseră erau două lucruri atât de diferite. Nimeni nu avea 
să vină după ea. Niciodată. 

Auzi ceva ciudat. Îşi dădu seama că plângea. 

— O să evadez, spuse bărbatul cu putere. Şi te voi lua cu 
mine. 

Bella îşi lăsă genunchii să cedeze şi alunecă pe peretele 
cu nervuri al țevii până când ajunse la pământ. Acum chiar că 
era moartă, nu-i aşa? Moartă şi îngropată. 

Cât de convenabil era că se afla blocată în pământ! 


Capitolul 2 


Bocancii lui Zsadist îl purtară pe o alee de pe Trade 
Street, tălpile grele călcând în bălțile de noroi îngheţate şi 
zdrobind urmele înghețate ale roților. Era întuneric beznă, 
pentru că nu existau ferestre la clădirile de cărămidă aflate de 
o parte şi de alta, iar norii acoperiseră luna. Cu toate acestea, 
în timp ce mergea singur, vederea lui nocturnă era perfectă, 


pătrunzând totul. La fel ca furia lui. 

Sânge negru. Avea nevoie de mai mult sânge negru. Avea 
nevoie de el pe mâini şi să i se împrăştie pe față şi pe haine. 

Avea nevoie de oceane de sânge care să curgă pe pământ 
şi să se scurgă în pământ. Pentru a onora memoria Bellei, avea 
să îi facă pe vânători să sângereze, fiecare moarte fiind ofranda 
lui pentru ea. 

Ştia că nu mai trăia, în inima lui ştia că probabil fusese 
ucisă într-un mod îngrozitor. Atunci de ce începea mereu să îi 
întrebe pe acei nenorociți unde era? La naiba, nu ştia. Era 
doar primul lucru care îi ieşea pe gură, indiferent de câte ori îşi 
spunea că ea nu mai trăia. 

Şi avea de gând să continue a le pune întrebări acelor 
nenorociți. Voia să ştie unde, cum şi cu ce o luaseră. 
Informaţiile doar l-ar fi măcinat, dar trebuia să ştie. Trebuia să 
ştie. Iar unul dintre ei avea să vorbească în cele din urmă. 

Z se opri. Adulmecă aerul. Se rugă ca mirosul dulce de 
pudră de talc să-i intre în nas. La naiba, nu mai putea suporta 
asta — să nu ştie nimic. 

Dar izbucni într-un hohot sinistru. Da, la naiba, nu mai 
putea suporta. Mulțumită celor 100 de ani de pregătire atentă 
alături de Stăpână, nu exista niciun nivel al nemerniciei căreia 
să nu-i fi supraviețuit. Durere fizică, chin mental, umilință şi 
degradare crâncenă, adâncă, disperare, neputinţă. „Am fost 
acolo, am trecut prin asta asudând”. 

Deci putea să treacă şi peste asta. 

Privi cerul şi, în timp ce-şi dădu capul pe spate, se 
clătină. Cu o mână rapidă se sprijini de un tomberon, apoi 
respiră adânc şi aşteptă să vadă dacă senzația de beţie trecea. 
Nu avu noroc. 

Era timpul să se hrănească. Din nou. 

Blestemând, spera că mai putea rezista o noapte sau 
două. 

Sigur, îşi târâse corpul prin forța voinţei în ultimele două 
săptămâni, dar nu era nimic neobişnuit. Iar în seara asta pur 
şi simplu nu voia să aibă de-a face cu pofta de sânge. 

„Haide, haide... concentrează-te, dobitocule!” 

Se forță să meargă mai departe, pândind aleile din 


centrul oraşului, rătăcind prin labirintul urban periculos din 
Caldwell, clubul şi scena drogurilor din New York. 

La ora 3.00 dimineața, era atât de înfometat de sânge, 
încât se simțea drogat, iar acesta era singurul motiv pentru 
care cedă. Nu mai răbda dezechilibrul, lipsa de concentrare, 
amorțeala din corpul său. Îi amintea prea mult de apatia 
provocată de opiu pe care o suportase ca sclav de sânge. 

Mergând cât de repede putea, se îndreptă spre ZeroSum, 
locul unde se afla actualul loc de întâlnire al Frăției din centrul 
oraşului. Paznicii îl lăsară să ocolească coada de aşteptare, 
accesul uşor fiind unul dintre avantajele aduse de banii lăsați 
acolo de frați. La naiba, doar obiceiul lui Phury de a consuma 
fum roşu valora câteva mii de dolari pe lună, iar lui V şi lui 
Butch le plăcea doar senzaţia dată de băutura de calitate. Apoi 
mai erau achizițiile regulate ale lui Z. 

Clubul era cald şi întunecat în interior, un fel de peşteră 
tropicală umedă, cu muzică tehno care se învârtea în aer. 
Oamenii se înghesuiau pe ringul de dans, sugând inele de 
acadea, înghițind apă, transpirând în timp ce se mişcau cu în 
ritmul laserelor pastelate. 

De jur-împrejur, corpurile erau lipite de pereţi, în 
perechi sau în trio, contorsionându-se, atingându-se. 

Z se îndreptă spre salonul VIP, iar hoarda umană cedă în 
fața lui, despărțindu-se ca o pânză de catifea ruptă. Deşi 
drogați cu cocaină şi alte substanțe, acele trupuri 
supraincălzite încă aveau suficient instinct de supraviețuire 
pentru a-l vedea ca pe un sicriu care aştepta să se întâmple 
ceva. 

În spate, un bodyguard tuns periuţă îl lăsă să intre în 
cea mai bună sală din club. Aici, într-o linişte relativă, 
douăzeci de mese cu locuri de banchet erau aşezate la mare 
distanță, doar blaturile de marmură neagră fiind luminate din 
plafon. Masa Frăției era chiar lângă ieşirea de incendiu, iar el 
nu fu surprins să-i vadă pe Vishous şi pe Butch acolo cu 
paharele de băutură în fața lor. Paharul de martini al lui Phury 
era neatins. 

Cei doi colegi de cameră nu păreau bucuroşi să îl vadă. 
Nu, păreau resemnațţi odată cu sosirea lui, de parcă speraseră 


să li se ia o piatră de pe inimă, iar el doar le aruncase 
amândurora o greutate pe umeri. 

— Unde este? întrebă Z, făcând semn din cap spre 
paharul de martini al geamănului său. 

— Cumpără fum roşu în spate, spuse Butch. A rămas 
fără O-Z-uri. 

Z se aşeză în stânga şi se lăsă pe spate, ferindu-se de 
lumina care cădea pe masa lucioasă. Când privi în jur, 
recunoscu fețele străinilor lipsiți de sens. Secţia VIP avea un 
nucleu dur de clienţi obişnuiţi, dar niciunul dintre cei care 
cheltuiau mult nu interacționa prea mult dincolo de grupurile 
restrânse. De fapt, întregul club era impregnat de o vibraţie de 
genul „nu întreba, nu spune”, unul dintre motivele pentru care 
frații veneau aici. Chiar dacă ZeroSum era deținut de un 
vampir, trebuiau să păstreze discreția privind identitatea lor. 

De-a lungul ultimului secol, Frăția Pumnalului Negru 
devenise discretă cu privire la identitatea ei în cadrul rasei. 
Existau zvonuri, desigur, iar civilii cunoşteau câteva dintre 
numele lor, dar totul era ținut în tăcere. Subterfugiul începuse 
când rasa se fragmentase cu aproximativ un secol în urmă şi, 
în mod tragic, încrederea devenise o problemă în cadrul 
speciei. Acum însă exista alt motiv. Lesserii torturau civili 
pentru informații despre Frăţie, aşa că era necesar să scape 
informații. 

Drept urmare, puţinii vampiri care lucrau în acest club 
nu erau siguri că acei indivizi masivi îmbrăcaţi în piele care 
sorbeau băuturi şi lăsau bancnote reprezentau Frăția 
Pumnalului Negru. Şi, din fericire, obiceiurile sociale, dacă nu 
cumva şi modul în care arătau fraţii, alungau întrebările. 

Zsadist se foia la masă, nerăbdător. Ura clubul; chiar îl 
ura. Ura să aibă atâtea trupuri atât de aproape de al lui. Ura 
zgomotul. Mirosurile. 

Într-o învălmăşeală de discuţii, un trio de femei se 
apropie de masa fraților. Cele trei lucrau în seara aceea, deşi 
ceea ce serveau nu încăpea într-un pahar. Erau curvele tipice 
de înaltă clasă: extensii de păr, sâni falşi, fețe modelate de 
chirurgi plasticieni, haine colorate. În club erau o mulțime de 
festinuri de genul lor, în special în secțiunea VIP. Reverendul, 


care deținea şi conducea ZeroSum, credea în diversificarea 
produselor ca strategie de afaceri, oferind trupurile lor, 
precum şi alcoolul, şi drogurile. De asemenea, vampirul 
împrumutase bani, avea o echipă la casele de pariuri şi numai 
Dumnezeu ştia ce făcea în biroul din spate în slujba clientelei 
sale, în mare parte umană. 

În timp ce cele trei prostituate zâmbeau şi vorbeau, ei se 
prezentară pentru a negocia. Niciuna dintre ele nu era ceea ce 
căuta Z, iar V şi Butch nu le luară nici ei. Două minute mai 
târziu, femeile se îndreptară spre următorul separeu. 

Lui Z îi era al naibii de foame, dar era un singur lucru 
nenegociabil când venea vorba de mâncare. 

— Hei, frumoşilor, zise altă femeie. Vrea vreunul dintre 
voi companie? 

El ridică privirea. Această femeie umană avea o față dură 
care se potrivea cu corpul ei dur. Hainele erau din piele 
neagră. Ochii erau sticloşi. Părul era scurt. 

Al naibii de perfect. 

Z îşi puse mâna în raza de lumină de pe masă, ridică 
două degete, apoi lovi de două ori cu degetele în marmură. În 
timp ce Butch şi V începură să se foiască pe scaun, tensiunea 
lor îl enervă. 

Femeia zâmbi. 

— Ei bine, în regulă. 

Zsadist se aplecă în față şi se ridică, fața fiindu-i 
luminată de reflectoare. Expresia târfei îngheță în timp ce 
făcea un pas înapoi. 

În acel moment, Phury ieşi pe o uşă din stânga, cu 
spectaculoasa coamă de păr reflectând luminile schimbătoare. 
Chiar în spatele lui se afla un bărbat vampir dur cu o creastă: 
Reverendul. 

Când cei doi se apropiară de masă, proprietarul clubului 
zâmbi forțat. Ochii de culoarea ametistului nu scăpară nimic 
din ezitarea prostituatei. 

— Bună seara, domnilor. Pleci undeva, Lisa? 

Bravura Lisei reveni în forță. 

— Oriunde vrea el, şefu'. 

— Răspuns corect. 


„Destul cu vorbăria”, se gândi Z. 

— Afară. Acum. 

Împinse uşa de incendiu şi o urmă pe aleea din spatele 
clubului. Vântul de decembrie sufla prin jacheta largă pe care 
şi-o pusese pentru a acoperi armele, dar nu-i păsa de frig şi 
nici Lisei nu-i păsa. Chiar dacă rafalele de gheaţă îi ciufuleau 
părul tuns, iar ea era aproape goală, îl înfruntă fără să 
tremure, cu bărbia ridicată. 

Acum, după ce acceptase, era pregătită pentru el. O 
adevărată profesionistă. 

— O facem aici, spuse el, intrând în umbră. Scoase din 
buzunar două bancnote de 100 de dolari şi i le întinse. 
Degetele ei le strânseră înainte de a face să dispară banii în 
fusta ei de piele. 

— Cum vrei? întrebă ea, apropiindu-se de el şi 
întinzându-se spre umerii lui. 

El o întoarse cu fața spre peretele de cărămidă. 

— Eu ating. Nu tu. 

Corpul ei se încordă, iar el îi mirosi frica precum o 
înțepătură sulfuroasă. Dar vocea ei era puternică. 

— Ai grijă, dobitocule! Dacă mă întorc cu vânătăi, el te va 
vâna ca pe un animal. 

— Nu-ţi face griji! Vei scăpa cu bine din asta. 

Dar ea încă era speriată. Iar el era binecuvântat pentru 
că era amorțit de această emoție. 

De obicei, spaima la o femeie era singurul lucru care îl 
putea excita. În ultima vreme însă, declanşatorul nu mai 
funcționa, ceea ce era în regulă pentru el. Dispreţuia reacția 
chestiei din spatele fermoarului şi, pentru că majoritatea 
femeilor erau speriate de moarte de el, se excita mult mai des 
decât voia el. Asta nu însemna că ar fi fost mai bine. La naiba, 
probabil era singurul bărbat de pe planetă care voia să fie 
impotent. 

— Înclină-ţi capul într-o parte, spuse el. Urechea la 
umăr. 

Încet, ea se conformă, expunându-şi gâtul în faţa lui. 

Acesta era motivul pentru care o alesese. Părul scurt 
însemna că nu trebuia să atingă nimic pentru a-şi netezi 


calea. Nu-i plăcea să fie nevoit să pună mâna pe ele. 

În timp ce se holba la gâtul ei, setea i se înteți şi colții i se 
alungiră. Dumnezeule, era suficient de însetat ca să o sece! 

— Ce ai de gând să faci? răbufni ea. Să mă musti? 

— Da. 

El se înfipse repede şi o tinu pe loc în timp ce ea se 
zbătea. Ca să fie mai uşor pentru ea, o calmă cu mintea, 
relaxând-o, dându-i un fel de ameţeală cu care, fără îndoială, 
era familiarizată. În timp ce ea se liniştea, el sorbi cât de mult 
putu fără să înghită, gustând cocaina şi alcoolul din sângele 
ei, precum şi antibioticele pe care le lua. 

Când termină, linse urmele de înțepături, astfel încât 
procesul de vindecare să-şi facă loc, iar ea să nu sângereze. 
Apoi îi ridică gulerul pentru a ascunde muşcătura, îi şterse 
amintirile şi o trimise înapoi în club. 

Singur din nou, se sprijini ghemuit de cărămizi. Sângele 
uman era atât de slab, încât abia dacă îi aducea ceea ce avea 
nevoie, dar nu avea de gând să bea din sângele femelelor din 
propria specie. Nu din nou. Niciodată. 

Privi spre cer. Norii care aduseseră mai devreme rafalele 
de vânt dispăruseră, iar între clădiri se putea vedea o porţiune 
de cer senin. Constelaţiile îi spuneau că mai avea doar două 
ore la dispoziție să stea afară. 

Când avu putere, închise ochii şi se dematerializă în 
singurul loc în care voia să fie. 

Slavă Domnului că mai era suficient timp pentru a 
ajunge acolo! Pentru a fi acolo. 


Capitolul 3 


John Matthew gemu şi se rostogoli în pat pe spate. 

Femeia îi urmă exemplul, sânii ei goi apăsând pe pieptul 
lui lat şi gol. Cu un zâmbet erotic, ea se întinse între picioarele 
lui şi îi găsi bărbăţia dureroasă. El îşi dădu capul pe spate şi 
gemu când ea îi ridică mădularul erect şi se aşeză pe el. În 
timp ce el se prindea de genunchii ei, ea începu să-l călărească 


bine, lent. 

„Oh, da...” 

Cu o mână se juca cu ea însăşi; cu cealaltă îl ispitea, 
trecându-şi palma peste sâni până la gât, ridicându-şi părul 
lung, blond platinat, în timp ce continua. Mâna ei se mută mai 
sus, spre față, apoi brațul ei fu deasupra capului, un arc 
grațios de carne şi oase. Se arcui pe spate şi sânii ei se 
împinseră în față cu vârfurile tari, umflate şi rozalii. Pielea ei 
era atât de palidă, încât părea zăpadă proaspătă. 

— Războinicule, spuse ea, continuând. Te descurci cu 
asta? 

Să se descurce? La naiba, sigur că putea! Şi ca să fie clar 
cine se ocupa de asta, el o apucă de coapse şi îşi împinse 
şoldurile până când ea strigă. 

Când el se retrase, ea îi zâmbi, luându-l din ce în ce mai 
repede. Era alunecoasă şi strâmtă, iar erecţia lui era în rai. 

— Războinicule, te descurci cu asta? 

Vocea ei era mai gravă acum din cauza efortului. 

— La naiba, da, bombăni el. 

Frate, în clipa în care avea să ejaculeze, intenţiona să o 
întoarcă pe spate şi să o zdrobească din nou şi din nou. 

— Poţi să te descurci cu asta? 

Ea îl lua şi mai tare, mulgându-l. Cu brațul ei încă 
deasupra capului, îl călărea ca pe un taur, clătinându-se lipită 
de el. 

Era un sex grozav, minunat, incredibil, grozav... 

Cuvintele ei începură să se distorsioneze, să se 
stâlcească... să cadă sub registrul unei femei. 

— Te descurci cu asta? 

John simți un fior. Ceva nu era în regulă. Ceva nu era 
deloc în regulă. 

— Poţi să te descurci cu asta? Poţi să te descurci cu 
asta? Dintr-odată, o voce de bărbat ieşea din gâtul ei, o voce de 
bărbat care îl ironiza. Poţi să te descurci cu asta! 

John se străduia să o dea la o parte, dar ea era prinsă de 
el, iar sexul nu se mai oprea. 

— Crezi că te poți descurca cu asta? Crezi că poți să faci 
față? Crezi că poți face față? 


Vocea masculină țipa acum, răcnind din fața femeii. 

Cuţitul venea spre John de deasupra capului ei - numai 
că acum era un bărbat, un bărbat cu pielea albă, cu părul alb 
şi cu ochii de culoarea ceţii. În timp ce lama scânteia argintie, 
John se întinse să o blocheze, dar brațul lui nu mai era greu şi 
cu muşchi. Era subțire, sfrijit. 

— Te descurci cu asta, războinicule? 

Cu o tăietură grațioasă, pumnalul ateriză exact în 
mijlocul pieptului său. O durere arzătoare se aprinse în locul 
în care îl penetră, arsura violentă străbătându-i corpul, 
ricoşând în interiorul pielii până când se trezi în agonie. Trase 
aer în piept şi se înecă cu propriul sânge, se sufocă şi îngână 
până când nu mai putu să scoată nimic din plămâni. 
Agitându-se, se lupta cu moartea care venea după el... 

— John! John! Trezeşte-te! 

Ochii lui se deschiseră larg. Primul său gând fu că îl 
durea fața, deşi nu avea nicio idee de ce, pentru că fusese 
înjunghiat în piept. Apoi îşi dădu seama că gura lui era 
întinsă, găzduind ceea ce ar fi fost un țipăt dacă s-ar fi născut 
cu o cutie vocală. 

Însă, de fapt, tot ce făcea era să scoată un jet constant de 
aer. 

Apoi simţi că mâinile... mâinile îi prindeau brațele. 
Teroarea reveni şi, în ceea ce fu pentru el un impuls 
impresionant, îşi aruncă trupul mic de pe pat. Ateriză cu fața 
în jos, cu obrazul alunecând pe covor. 

— John! Sunt eu, Wellsie. 

Realitatea reveni la auzul numelui, scuturându-l de 
isterie ca o palmă. 

Doamne, Dumnezeule!... Era în regulă. Era în regulă. 
Era în viață! 

Se aruncă în brațele lui Wellsie şi îşi îngropă fața în 
părul ei lung şi roşcat. 

— E în regulă. Îl trase în poala ei şi îl mângâie pe spate. 

Eşti acasă. Eşti în siguranţă. 

Acasă. În siguranţă. Da, după numai şase săptămâni, 
aici era acasă — prima pe care o avusese vreodată, după ce 
crescuse în orfelinatul Fecioara Maria a Milostivirii şi apoi 


trăise în cocioabe de la 16 ani. Casa lui Wellsie şi a lui 
Tohrment însemna acasă. 

Şi nu era doar în siguranţă aici; era înțeles. La naiba, 
învățase adevărul despre el însuşi! Până să vină Tohrment şi 
să-l găsească, nu ştiuse de ce fusese mereu diferit de ceilalți 
oameni sau de ce era atât de slăbănog şi de sfrijit. Dar vampirii 
masculi aşa erau înainte de a trece prin tranziție. Chiar şi 
Tohr, care era un membru cu drepturi depline al Frăției 
Pumnalului Negru, se părea că fusese mic. 

Wellsie înclină capul lui John în sus. 

— Poţi să-mi spui ce a fost? 

El clătină din cap şi apoi se îngropă mai adânc în ea, 
ținându-se de ea atât de tare, încât se miră că mai putea 
respira. 


Zsadist se materializă în fața fermei Bellei şi înjură. 
Cineva fusese din nou în acel loc. Erau urme proaspete de 
anvelope prin zăpada de pe alee şi urme de paşi până la uşă. 
Ah, la naiba... Erau o mulțime de urme de paşi, atât de multe 
dus-întors către orice maşină care fusese parcată acolo, încât 
părea că lucrurile fuseseră mutate. 

Asta îl neliniştea, de parcă dispăreau mici bucăți din ea. 

Sfinte Sisoe! Dacă familia ei distrugea casa, nu ştia unde 
se mai putea duce ca să fie cu ea. 

Cu privirea împietrită, se holba la veranda din faţă şi la 
ferestrele lungi din living. Poate că ar fi trebuit să împacheteze 
o parte din lucrurile ei pentru el. Ar fi fost un lucru ticălos, 
dar, pe de altă parte, nu era mai presus de un hoț. 

Încă o dată se întrebă cum era familia ei. Ştia că erau 
aristocrați de cel mai înalt rang social, dar cam atât, şi nu voia 
să-i cunoască pentru a afla mai multe. Chiar şi în cea mai 
bună zi a lui, era îngrozitor cu oamenii, dar problema Bellei îl 
făcea periculos, nu doar îngrozitor. Nu, Tohrment era omul de 
legătură cu rudele ei de sânge, iar Z era întotdeauna atent să 
nu dea peste ele. 

Ocoli prin spatele casei, intră prin bucătărie şi opri 


alarma de securitate. Aşa cum făcea în fiecare seară, verifică 
mai întâi peştele ei. Fulgii de mâncare erau împrăştiați 
deasupra apei, dovadă că se ocupase cineva deja de ei. Era 
supărat că îi fusese furată ocazia. 

Adevărul era că acum considera casa ei ca fiind spațiul 
lui. O curățase după ce fusese răpită. Udase plantele şi 
avusese grijă de peşti. Umblase pe podele şi pe scări, se uitase 
pe la ferestre şi se aşezase pe fiecare scaun, canapea şi pat. La 
naiba, se hotărâse deja să cumpere nenorocita aia de casă 
când familia ei avea să o vândă! Deşi nu mai avusese niciodată 
o casă până atunci sau multe bunuri personale, aceşti pereți, 
acest acoperiş şi rahatul adăpostit înăuntru ar fi fost totul 
pentru el. Un altar pentru ea. 

Z făcu un tur rapid prin casă, catalogând lucrurile care 
fuseseră scoase. Nu era mare lucru. Un tablou şi o farfurie de 
argint din living şi o oglindă din holul din față. Era curios de ce 
fuseseră alese acele obiecte şi le voia înapoi la locul lor. 

Când intră din nou în bucătărie, îşi imagină camera 
după ce fusese răpită, tot sângele, cioburile de sticlă, scaunele 
şi porțelanurile sparte. Ochii lui coborâră până la o dungă 
neagră de cauciuc de pe podeaua de pin. Putea ghici cum 
fusese făcută. Bella luptându-se cu lesserul, fiind târâtă, talpa 
pantofului ei scârțâind în timp ce lăsa o urmă. 

Furia i se încolăci în jurul pieptului până când începu să 
gâfâie din cauza senzației urâte şi familiare. Doar că... 
Dumnezeule, toată treaba asta nu avea sens: el căutând-o, 
obsedat de lucrurile ei şi umblând prin casa ei. Nu fuseseră 
prieteni. La naiba, nici măcar nu fuseseră cunoştinţe! Şi nu 
fusese drăguţ cu ea în cele două ocazii în care o întâlnise. 

La naiba, regreta asta! În acele câteva momente pe care 
le avusese cu ea, îşi dorea să nu fi fost atât de. Ei bine, să nu 
vomite după ce aflase că o excitase ar fi fost un început bun. 
Doar că nu avea cum să-şi reprime reacția. Nici o altă femeie 
în afară de cățeaua aia bolnavă, care era stăpâna lui, nu se 
udase vreodată din pricina lui, aşa că era sigur ca naiba că nu 
asocia carnea feminină şi alunecoasă cu ceva bun. 

În timp ce îşi amintea cum era Bella lipită de corpul lui, 
se întreba de ce ar fi vrut să se culce cu el. Fața lui era un 


dezastru. Corpul lui nu era mult mai bun, cel puţin nu pe 
spate. lar reputaţia îl făcea pe Jack Spintecătorul să pară un 
cercetaş. La naiba, tot timpul era supărat pe toată lumea şi pe 
tot. Fusese frumoasă, blândă şi amabilă, o femeie regală, 
aristocrată, dintr-un mediu privilegiat. 

Oh, dar contradicţiile lor erau cheia, nu-i aşa? El era 
bărbatul care-i schimba ritmul. O plimbare în sălbăticie. 
Creatura sălbatică ce o scotea din viața ei drăguță pentru o oră 
sau două. Şi chiar dacă îl duruse să fie redus la exact ceea ce 
era, el tot credea că ea era... drăguță. 

În spatele lui se auzi un ceas de perete care începu să 
sune. Ora 5.00. 

Uşa din față a casei se deschise cu un scârțâit. 

Într-o grabă silențioasă, Z desprinse de la piept un 
pumnal negru şi se lipi de perete. Îşi înclină capul, astfel încât 
să vadă în josul holului spre foaier. 

Butch ridică mâinile în timp ce intra. 

— Sunt doar eu, Z. 

Zsadist cobori lama, apoi o puse înapoi în toc. 

Fostul detectiv de la Omucideri era o anomalie în lumea 
lor, singurul om care fusese lăsat vreodată să intre în cercul 
Frăției. Butch era colegul de cameră al lui V, partenerul de 
ridicare a greutăților din sala de sport al lui Rhage, amicul de 
haine al lui Phury. Şi, din motive proprii, era obsedat de 
răpirea Bellei, aşa că avea şi ceva în comun cu Z. 

— Care-i treaba, polițistule? 

— Te întorci la complex? 

Întrebarea tipului ar fi putut fi încadrată ca o anchetă, 
dar era mai degrabă o sugestie. 

— Nu chiar acum. 

— Stă să se lumineze. 

Nu conta. 

— Phury te-a trimis după mine? 

— E alegerea mea. Când nu te-ai întors de la ceea ce ai 
plătit, m-am gândit că s-ar putea să ajungi aici. 

Z îşi încrucişă brațele la piept. 

— Eşti îngrijorat că am omorât-o pe femeia pe care am 
dus-o pe alee? 


— Nu. Am văzut-o lucrând în club înainte să plec. 

— Atunci de ce mă uit la tine acum? 

În timp ce bărbatul privea în jos ca şi cum ar fi pus 
cuvintele cap la cap, greutatea lui se mişca înainte şi înapoi în 
acei mocasini scumpi care îi plăceau. Apoi îşi descheie haina 
de caşmir negru de lux. 

Ah, deci Butch era un mesager. 

— Scuipă tot, copoiule! 

Omul îşi frecă o sprânceană cu degetul mare. 

— Ştii că Tohr a vorbit cu familia Bellei, nu? Şi că fratele 
ei e furios? Ei bine, el ştie că vine cineva aici. Îşi dă seama 
datorită sistemului de securitate. De fiecare dată când este 
oprit sau pornit, primeşte un semnal. Vrea ca vizitele să 
înceteze, Z. 

Zsadist îşi arătă colții. 

— Greu. 

— O să pună gărzi. 

— De ce naiba îi pasă? 

— Haide, omule, e casa surorii lui! 

„Nenorocitul!” 

— Vreau să cumpăr casa. 

— Nu se poate, Z. Tohr a spus că familia nu o va scoate 
la vânzare prea curând. Vor să o păstreze. 

Z îşi scrâşni molarii pentru o clipă. 

— Poliţistule, fă-ți o favoare şi pleacă de aici! 

— Mai degrabă te duc acasă. E al naibii de aproape de 
răsăritul soarelui. 

— Da, chiar am nevoie ca un om să-mi spună asta. 

Butch înjură printre dinți. 

— Bine, prăjeşte-te dacă vrei. Doar să nu te mai întorci 
aici! Familia ei a trecut prin destule. 

De îndată ce uşa de la intrare se închise, Z simți o 
roşeață care îi cuprinse corpul, ca şi cum cineva l-ar fi 
înfăşurat strâns într-o pătură electrică şi ar fi dat drumul la 
cadran. Pe față şi pe piept îi curgea sudoarea, iar stomacul i se 
răsuci. Ridică mâinile. Palmele erau umede, iar degetele 
trădau un tremur fin. 

„Semne fiziologice de stres”, se gândi el. 


Avea în mod clar o reacție emoțională, deşi să fie al naibii 
dacă ştia ce era. Tot ce sesizase fuseseră simptomele 
secundare. În interiorul său nu exista nimic, niciun sentiment 
pe care să-l poată identifica. 

Se uită în jur şi vru să incendieze ferma, să o ardă până 
la temelii ca să nu o poată avea nimeni. Mai bine asta decât să 
ştie că nu mai putea intra. 

Problema era că a da foc casei ei era ca şi cum i-ar fi 
făcut ei rău. 

Aşa că, dacă nu putea lăsa în urmă o grămadă de 
cenuşă, voia să ia ceva. În timp ce se gândea la ce putea să ia 
cu el şi totuşi să se dematerializeze, duse mâna la lanțul 
subțire strâns în jurul gâtului său. 

Lănţişorul cu micile diamante încastrate era al ei. Îl 
găsise în dărâmături în noaptea în care fusese răpită, pe 
podeaua de teracotă de sub masa ei din bucătărie. Îi curăţase 
sângele de pe el, reparase catarama ruptă şi îl purta de atunci. 

lar diamantele erau eterne, nu-i aşa? Durau pentru 
totdeauna. La fel ca amintirile lui despre ea. 

Înainte de a pleca, Zsadist aruncă o ultimă privire la 
acvariul cu peşti. Mâncarea aproape că dispăruse acum, 
adunată de la suprafață de guri mici şi deschise, guri care 
veneau spre ea de jos în sus. 


John nu ştia cât timp stătuse în braţele lui Wellsie, dar îi 
luă ceva timp să revină la realitate. Când, în sfârşit, se retrase, 
ea îi zâmbi. 

— Eşti sigur că nu vrei să-mi povesteşti despre coşmar? 

Mâinile lui John începură să se mişte, iar ea se uită la ele 
cu atenție, pentru că abia învăța limbajul american al 
semnelor. Ştia că se grăbea, aşa că se aplecă şi luă un carnețel 
şi un pix de pe noptieră. 

— Nu a fost nimic, sunt bine acum. Dar mulțumesc că 
m-ai trezit. 

— Vrei să te întorci în pat? 

El încuviință. Părea că nu făcuse nimic altceva decât să 


doarmă şi să mănânce în ultima lună şi jumătate, dar foamea 
şi epuizarea lui nu se terminau niciodată. Dar, din nou, avea 
23 de ani de foamete şi insomnie de recuperat. 

Se strecură între cearşafuri, apoi Wellsie se aşeză uşor 
lângă el. Sarcina ei nu se vedea atât de mult dacă stătea în 
picioare, dar când stătea jos se vedea o umflătură subtilă sub 
cămaşa largă. 

— Vrei să aprind lumina în baia ta? 

El dădu din cap dezaprobator. Asta nu ar fi făcut decât 
să-l facă să se simtă şi mai mult ca un fătălău, iar în 
momentul de față egoul lui primise cam toată lovitura pe care 
o putea suporta. 

— O să fiu în biroul meu, bine? 

În timp ce ea plecă, el se simţi prost pentru că era 
oarecum uşurat, dar odată cu dispariția panicii, îi era ruşine 
de el însuşi. Un bărbat nu se purta aşa cum o făcuse el acum. 
Un bărbat sar fi luptat cu demonul cu părul palid din vis şi ar 
fi câştigat. Şi chiar dacă ar fi fost îngrozit, un bărbat nu s-ar fi 
încolăcit şi nu ar fi tremurat ca un copil de cinci ani când se 
trezise. 

Dar, la urma urmelor, John nu era un bărbat. Cel puțin 
nu încă. Tohr spusese că schimbarea nu avea să vină până 
când nu se apropia de 25 de ani, iar el abia aştepta să treacă 
următorii doi ani. Pentru că, deşi acum înțelegea de ce avea 
doar 1,70 metri în înălțime şi 50 de kilograme, tot era greu. 
Ura să se confrunte în fiecare zi cu trupul său osos în oglindă. 
Ura să poarte haine de băiat, deşi putea să conducă legal, să 
voteze şi să bea. Se plângea de faptul că nu avusese niciodată 
o erecție, nici măcar când se trezea dintr-unul din visele sale 
erotice. Şi nici măcar nu sărutase vreodată o femeie. Nu, pur şi 
simplu nu simțea mare lucru în materie de masculinitate. Mai 
ales având în vedere ce i se întâmplase cu aproape un an în 
urmă. Dumnezeule, atât trecuse de la acel atac, nu-i aşa? Cu o 
tresărire, încercă să nu se gândească la acea scară murdară, 
la bărbatul care îi pusese un cuțit la gât sau la acele momente 
oribile în care ceva îi fusese luat ceva irecuperabil: inocenţa lui 
violată, dispărută pentru totdeauna. 

Forțându-şi mintea să iasă din acea cădere în gol, îşi 


spuse că măcar nu mai era fără speranță. Cândva, în curând, 
avea să se transforme într-un bărbat. 

Măcinat de gândurile de viitor, aruncă pătura şi se duse 
la dulap. Deschise uşile duble, dar încă nu se obişnuise cu ce 
vedea. Nu avusese atâția pantaloni, cămăşi şi fulare în toată 
viața lui, dar iată-i acolo, atât de curaţi şi de noi - toate 
fermoarele funcționau, nu lipseau nasturi, nu se zbârciseră, 
nu erau rupte la cusături. Avea chiar şi o pereche de Nike Air 
Shox. 

Scoase un pulover şi-l trase pe el, apoi îşi băgă picioarele 
zvelte într-o pereche de pantaloni kaki. În baie se spălă pe 
mâini şi pe față şi îşi pieptănă părul negru. Apoi se îndreptă 
spre bucătărie, trecând prin încăperi care aveau linii curate, 
moderne, dar erau decorate cu mobilier, textile şi artă 
renascentistă italiană. Se opri când auzi vocea lui Wellsie 
ieşind din birou. 

— ... un fel de coşmar. Adică, Tohr, era îngrozit... Nu, s-a 
eschivat când l-am întrebat ce a fost şi n-am insistat. Cred că e 
timpul să-l vadă pe Havers. Da. Ar trebui să-l întâlnească mai 
întâi pe Wrath. Bine. Te iubesc, hellren. Ce e? Dumnezeule, 
Tohr, şi eu simt la fel! Nu ştiu cum am putut trăi fără el. E o 
binecuvântare. 

John se sprijini de peretele din hol şi închise ochii. 
Ciudat, şi el simțea acelaşi lucru pentru ei. 


Capitolul 4 


Trecuseră ore întregi, sau cel puțin aşa părea, când Bella 
se trezi la sunetul sitei care aluneca înapoi. Mirosul dulce al 
lesserului cobori până la ea, punând stăpânire pe pământul 
înțepător şi umed. 

— Bună, nevastă! 

Harnaşamentul din jurul trunchiului ei se strânse în 
timp ce el o ridică afară. 

O singură privire în ochii lui căprui palizi, şi ea ştiu că 
nu era momentul să forțeze vreo limită. Era agitat, zâmbetul 


lui fiind mult prea excitat. Iar dezechilibrul nu era bun în 
preajma lui. 

În momentul în care picioarele ei atinseră podeaua, el 
smuci hamul, astfel încât ea căzu peste el. 

— Te-am salutat, nevastă. 

— Bună, David. 

El închise ochii. Îi plăcea când ea îi rostea numele. 

— Am ceva pentru tine. 

Lăsă curelele pe ea şi o conduse spre masa din oțel 
inoxidabil din centrul camerei. Când o legă cu cătuşele de acel 
obiect, ea ştiu că încă trebuia să fie întuneric afară. El 
devenise mai permisiv cu imobilizarea doar în timpul zilei, 
când nu putea fugi. 

Lesserul ieşi pe uşă şi o lăsă larg deschisă. Urmară 
zgomote şi mormăieli, apoi se întoarse târând un vampir civil 
amețit. Capul bărbatului cădea pe umeri ca şi cum ar fi fost pe 
o balama slăbită, iar picioarele se târau în urmă la nivelul 
degetelor. Era îmbrăcat în ceea ce fuseseră nişte pantaloni 
negri drăguți şi un pulover de caşmir, dar acum hainele erau 
rupte, ude şi cu urme de sânge. 

Cu un geamăt înăbuşit, Bella se dădu înapoi până când 
legătura o împiedică să meargă mai departe. Nu putea să 
privească tortura; pur şi simplu nu putea. 

Lesserul îl împinse pe bărbat cu forța până la masă şi îl 
întinse pe ea. Lanţurile erau înfăşurate cu eficiență în jurul 
încheieturilor mâinilor şi gleznelor, iar verigile erau fixate cu 
prinderi metalice. De îndată ce ochii încețoşațţi ai civilului se 
fixară pe rafturile cu unelte, începu să intre în panică. Trase 
de legăturile de oţel, făcându-le să se zdruncine pe masa de 
metal. 

Bella întâlni ochii albaştri ai vampirului. Era îngrozit, iar 
ea voia să-l liniştească, dar ştia că nu era înțelept să facă asta. 
Lesserul îi urmărea reacția, aşteptând. 

Şi apoi scoase un cuțit. 

Vampirul de pe masă ţipă când vânătorul se aplecă 
deasupra lui. Dar tot ce făcu David fu să smulgă puloverul 
bărbatului şi să-l despice, expunându-i pieptul şi gâtul. 

Deşi Bella încerca să se împotrivească, pofta de sânge îi 


stârnea stomacul. Trecuse mult timp de când nu se mai 
hrănise, poate luni întregi, iar după tot stresul la care fusese 
supusă, trupul ei avea mare nevoie de ceea ce numai sângele 
sexului opus îi putea oferi. 

Lesserul o luă de braț şi o trase spre el, cătuşele 
alunecând odată cu ea pe blatul mesei. 

— M-am gândit că deja trebuie să-ţi fie sete. Vânătorul 
întinse mâna şi îşi trecu degetul peste gura ei. Aşa că ţi-am 
adus asta ca să te hrăneşţti. 

Ea făcu ochii mari. 

— Aşa este. E doar pentru tine. Un cadou. E proaspăt, 
tânăr. Mai bun decât cei doi pe care îi am acum în găuri. Şi îl 
putem păstra atât timp cât te serveşte. Lesserul îi ridică buza 
superioară. La naiba, uite cum se lungesc colții ăia! Ţi-e 
foame, nu-i aşa, nevastă? 

Mâna lui se prinse de ceafa ei şi o sărută, lingând-o cu 
limba. Cumva, ea îşi reținu reflexul de greață până când el îşi 
ridică privirea. 

— Întotdeauna m-am întrebat cum arată asta, spuse el, 
cu ochii cutreierându-i fața. Oare mă va excita? Nu sunt sigur 
dacă vreau sau nu. Cred că îmi place de tine pură. Dar trebuie 
să faci asta, nu-i aşa? Sau vei muri. Îi împinse capul în jos, 
spre gâtul masculului. Când ea se împotrivi, lesserul râse 
încet şi îi şopti la ureche: 

— Asta e, fata mea. Dacă te-ai fi dus de bunăvoie la el, 
cred că te-aş fi bătut din gelozie. Îi mângâie părul cu mâna 
liberă. Acum bea! 

Bella privi în ochii vampirului. Oh, Dumnezeule... 

Bărbatul încetase să se mai zbată şi se holba la ea, cu 
ochii pe punctul de a-i ieşi din orbite. Oricât de înfometată ar fi 
fost, nu putea suporta ideea de a lua de la el. 

Lesserul o strânse tare de gât, iar vocea îi deveni 
răutăcioasă. 

— Mai bine ai bea de la el. M-am chinuit mult ca să ţi-l 
aduc. 

Ea deschise gura, cu limba ca şmirghelul de sete. 

— Nu. 

Lesserul îi arătă cuțitul. 


— Într-un fel sau altul, va sângera în următorul minut şi 
jumătate. Dacă îmi pun mintea cu el, nu va rezista prea mult. 
Aşa că poate vrei să încerci tu, nevastă? 

Lacrimile îi străpungeau ochii în fața violenței pe care 
urma să o săvârşească. 

— Îmi pare atât de rău! îi şopti ea masculului înlănţuit. 

Capul ei fu tras înapoi, iar palma lesserului veni spre 
fața ei dinspre stânga. Plesnitura îi smuci partea superioară a 
corpului, iar vânătorul o prinse de păr pentru a o împiedica să 
cadă. Trase tare, aruncând-o spre el. Habar n-avea unde se 
dusese cuțitul pe care îl avea. 

— Nu-ţi ceri scuze pentru asta! O prinse de bărbie, 
înfigându-şi vârfurile degetelor în adânciturile de sub pomeții 
ei. Eu sunt singurul pentru care trebuie să îţi faci griji. Ne-am 
înțeles? Am întrebat dacă ne-am înțeles? 

— Da, suspină ea. 

— Da ce? 

— Da, David. 

El îi luă braţul liber şi i-l îndoi la spate. Durerea îi 
pătrunse în umăr. 

— Spune-mi că mă iubeşti. 

De nicăieri, furia aprinse o furtună de foc în pieptul ei. 
Nu i-ar fi spus niciodată acel cuvânt. Niciodată. 

— Spune-mi că mă iubeşti! strigă el în fața ei. 

Ochii ei scăpărară şi îşi arătă colții. În clipa în care o 
făcu, emoția lui scăpă de sub control, corpul lui începu să 
tremure, iar respirația i se transformă într-un oftat rapid. 
Deveni brusc pregătit să lupte cu ea, excitat de luptă, ca şi 
cum ar fi fost în erecție pentru sex. Aceasta era partea din 
relaţie pentru care trăia. Îi plăcea să se lupte cu ea. Îi spusese 
că fosta lui femeie nu fusese la fel de puternică precum ea, nu 
reuşise să reziste atât de mult înainte de a leşina. 

— Spune-mi că mă iubeşti! 

— Eu te disprețuiesc, zise sacadat. 

Când el ridică mâna cu pumnul strâns, ea îl privi fix, 
fermă, calmă, gata să primească lovitura. Rămaseră aşa mult 
timp, cu trupurile suspendate în arcuri gemene ca o inimă, 
legate de corzile de violență care curgeau între ei. În fundal, 


bărbatul civil de pe masă gemea. 

Deodată, braţele lesserului o cuprinseră şi îşi îngropă 
fața în gâtul ei. 

— Te iubesc, spuse el. Te iubesc atât de mult... Nu pot 
trăi fără tine. 

— Sfinte Sisoe! spuse cineva. 

Lesserul şi Bella se uitară amândoi spre voce. Uşa 
centrului de persuasiune era larg deschisă, şi un vânător cu 
părul alb era oprit în dreptul ei. 

Tipul începu să râdă şi apoi rosti cele trei cuvinte care 
declanşară tot ce urmă: 

— Voi povesti asta. 

David alergă ca ars după celălalt lesser, urmărindu-l 
afară. 

Bella nu ezită când răsunară primele pocnituri ale 
luptei. Începu să desfacă lanţurile care legau încheietura 
mâinii drepte a bărbatului, eliberându-l din legături. Niciunul 
din ei nu scoase un cuvânt în timp ce ea îi eliberă mâna şi apoi 
trecu la glezna dreaptă. De îndată ce putu, bărbatul le mişcă la 
fel de repede cum o făcuse şi ea, dezbrăcându-şi frenetic 
partea stângă a corpului. În clipa în care fu liber, sări de pe 
masă şi se uită la cătuşele de oţel care o legau. 

— Nu mă poți salva, spuse ea. El are singurele chei. 

— Nu-mi vine să cred că încă eşti în viață. Am auzit 
despre tine. 

— Du-te, du-te. 

— Te va ucide. 

— Nu, n-o va face. El doar avea de gând să o facă să-şi 
dorească să moară. Du-te! Lupta asta nu va dura la nesfârşit. 

— O să mă întorc după tine. 

— Doar du-te acasă! Când el deschise gura, ea spuse: 
Taci naibii din gură şi concentrează-te! Dacă poți, spune-i 
familiei mele că nu sunt moartă. Du-te! 

Bărbatul avea lacrimi în ochi când îi închise. Inspiră 
adânc de două ori... şi se dematerializă. 

Bella începu să tremure atât de tare, încât căzu pe 
podea, cu brațul întins deasupra capului, unde el fusese 
încătuşat de masă. 


Zgomotele luptei de afară încetară brusc. Urmară o clipă 
de tăcere, apoi o străfulgerare de lumină şi o pocnitură. Ştia 
fără îndoială că lesserul ei câştigase. 

Oh, Dumnezeule. Avea să fie rău. Avea să fie o zi 
foarte-foarte proastă. 


Zsadist rămase pe peluza acoperită de zăpadă a Bellei 
până în ultimul moment, apoi se dematerializă în monstrul 
mohorât şi gotic care trăia în cadrul Frăției. Conacul părea 
desprins dintr-un film de groază cu toate capetele de balaur, 
umbrele şi ferestrele de plumb. În fața muntelui de piatră se 
aflau o curte plină de maşini, precum şi o poartă fortificată, 
care era locul de retragere al lui Butch şi al lui V. Un zid înalt 
de şase metri înconjura complexul şi existau o intrare cu o 
poartă dublă, precum şi o serie de surprize neplăcute pregătite 
pentru a descuraja vizitatorii nedoriți. 

Z se îndreptă spre uşile acoperite cu oțel ale casei 
principale şi deschise o parte dintre ele. Păşind în vestibul, 
introduse un cod pe o tastatură şi i se permise accesul 
imediat. Făcu o grimasă când ieşi în hol. Spaţiul înalt, în 
tonuri preţioase, cu frunzele aurii şi cu podeaua extravagantă 
din mozaic, era precum acel bar aglomerat: producea prea 
multă stimulare. 

În dreapta lui auzi sunetele unei săli de mese pline: 
clinchetul moale al argintului pe porțelanuri, cuvinte 
nedesluşite spuse de Beth, chicotitul lui Wrath, apoi vocea de 
bas a lui Rhage tăindu-i calea. Urmă o pauză, probabil pentru 
că Hollywood făcea o mutră, apoi râsetele tuturor se 
amestecară, revărsându-se ca nişte bile strălucitoare pe o 
podea curată. 

Nu era interesat să se încurce cu fraţii lui, cu atât mai 
puțin să mănânce cu ei. Probabil aflaseră toți că fusese dat 
afară din casa Bellei ca un infractor pentru că stătuse prea 
mult timp acolo. Puţine secrete erau păstrate în cadrul Frăției. 

Z se îndreptă spre scara mare, urcând treptele câte 
două. Cu cât mergea mai repede, cu atât zgomotele de la masă 


deveneau mai domoale, iar liniştea îi convenea. La capătul 
scărilor o luă spre stânga şi apoi cobori pe un hol lung marcat 
de statui greco-romane. Atleţii şi războinicii de marmură erau 
luminaţi de un corp de iluminat încastrat, braţele, picioarele şi 
piepturile lor de marmură albă formând un model pe peretele 
roşu sângeriu. Dacă mergeai suficient de repede, era ca şi cum 
treceai pe lângă pietoni când erai într-o maşină, ritmul 
trupurilor statuilor animând ceea ce de fapt nu se mişca. 

Camera în care dormea se afla la capătul coridorului, iar 
când deschise uşa, se lovi de un zid de frig. Nu pornea 
niciodată căldura sau aerul condiționat, la fel cum nu dormea 
în pat, nu folosea telefonul şi nu punea nimic în birourile 
antice. Dulapul era singurul lucru de care avea nevoie, aşa că 
se duse acolo pentru a se dezarma. Armele şi muniţia erau 
păstrate în dulapul ignifugat din spate, iar cele patru cămăşi şi 
cele trei seturi de piele atârnau înghesuite împreună. Neavând 
nimic deosebit în dulap, se gândea adesea la oase când se uita 
acolo, toate umeraşele goale şi tijele de alamă părând subțiri şi 
fragile. 

Se dezbrăcă şi făcu un duş. Îi era foame de mâncare, dar 
îi plăcea să se menţină aşa. Fiorul foametei, dorul sec al setei, 
aceste abţineri care se aflau sub controlul său îl linişteau 
întotdeauna. La naiba, dacă reuşea să se descurce şi fără să 
doarmă, se priva şi de asta! Şi blestemata poftă de sânge... 

Voia să fie curat. Pe dinăuntru. 

Când ieşi de la duş, îşi trecu o lamă de ras pe cap şi apoi 
se bărbieri rapid. Dezbrăcat, răcorit şi hrănit, se duse la 
salteaua lui de pe podea. În timp ce stătea deasupra celor 
două pături împăturite care ofereau la fel de multă amortizare 
ca o pereche de plasturi, se gândea la patul Bellei. Al ei fusese 
regesc şi complet alb. Feţe de pernă şi cearşafuri albe, o 
cuvertură mare albă şi pufoasă, o pătură albă ca de pudel la 
picioarele ei. 

Se întinsese pe patul ei. Adesea. Îi plăcuse să creadă că o 
putea mirosi în el. Uneori chiar se rostogolise pe el, iar 
moliciunea ceda sub trupul lui dur. Era aproape ca şi cum ea 
l-ar fi atins, chiar mai bine decât dacă ar fi făcut-o de fapt. Nu 
suporta să pună cineva mâna pe el, deşi ar fi vrut să o lase pe 


Bella să atingă 
măcar o dată o bucată din carnea lui. Cu ea, ar fi putut 
să se descurce. 

Ochii i se îndreptară spre craniul care stătea pe podea, 
lângă saltea. Orbitele erau găuri negre, iar el îşi imagină 
combinaţia de irisuri şi pupile care îl fixase cândva. Între dinţi 
se afla o fâşie de piele neagră de vreo cinci centimetri lățime. În 
mod tradițional, pe ea erau inscripționate cuvinte de 
devotament pentru cel decedat, dar cureaua muşcată de 
aceste fălci era goală. 

Când se întinse, îşi aşeză capul lângă acel obiect şi 
trecutul reveni, în anul 1802... 


Sclavul se trezi parțial. Era întins pe spate şi îl durea tot 
corpul, deşi nu se putea gândi de ce... Până când îşi aminti că 
intrase în tranziţie cu o seară înainte. Timp de câteva ore fusese 
paralizat de durerea din muşchii care îi răsăreau, oasele care i 
se îngroşau, corpul său transformându-se în ceva uriaş. 

Ciudat... Într-adevăr, gâtul şi încheieturile îl dureau în 
mod diferit. 

Deschise ochii. Tavanul era mult deasupra lui şi era 
marcat cu bare subțiri şi negre, incrustate în piatră. Când 
întoarse capul, văzu o uşă de stejar cu mai multe bare care 
cădeau pe verticală pe scândurile sale groase. Pe perete, de 
asemenea, erau bare de oțel... În temniţă. Se afla în temniţă, 
dar de ce? Şi ar fi fost bine să se ducă la îndatoririle sale 
înainte de... 

Încercă să se ridice, dar antebraţele şi tibiile îi erau 
imobilizate. Cu ochii larg deschişi, tresări. 

— Ai grijă! 

Era fierarul. Tatua benzi negre pe punctele de băut ale 
sclavului. 

Oh, dragă Fecioară în Exitus, nu! Nu asta... 

Sclavul se împotrivea imobilizări, iar celălalt bărbat se 
uită în sus, supărat. 

— Linişteşte-te! Nu vreau să fiu biciuit pentru o greşeală 
care n-ar fi a mea. 

— Te implor... Vocea sclavului nu suna bine. Era prea 


gravă. Ai milă! 

Auzi un râs moale, feminin. Stăpâna casei intrase în 
celulă, cu rochia lungă de mătase albă târându-se în urma ei pe 
podeaua de piatră, cu părul blond căzut pe umeri. 

Sclavul îşi cobori privirea, aşa cum se cuvenea, şi îşi dădu 
seama că era complet dezbrăcat. Roşind, jenat, îşi dorea să fie 
acoperit. 

— Te-ai trezit, spuse ea, apropiindu-se de el. 

Nu înțelegea de ce venise să vadă pe cineva cu o condiție 
atât de umilă ca a lui. Era un simplu ajutor de bucătar, cineva 
mai prejos chiar şi decât servitoarele care făceau curăţenie în 
camerele ei. 

— Uită-te la mine! îi porunci Stăpâna. 

El făcu aşa cum i se spuse, deşi era împotriva a tot ceea 
ce ştiuse vreodată. Nu i se permisese niciodată să întâlnească 
privirea ei. 

Ceea ce văzu în ea fu un şoc. Se uita la el într-un mod în 
care nicio femeie nu-l mai privise vreodată. Lăcomia îi marca 
oasele delicate ale feței, iar privirea ei întunecată strălucea cu 
un fel de intenţie pe care el nu o putea discerne. 

— Ochi galbeni, murmura ea. Cât de rari! Cât de frumoşi! 

Mâna ei ateriză pe coapsa goală a sclavului. El tresări la 
acest contact, simțindu-se neliniştit. Nu era bine, se gândea el. 
Ea nu ar fi trebuit să-l atingă acolo. 

— Ce surpriză magnifică ai fost! Să fii sigur că l-am hrănit 
bine pe cel care te-a adus la mine. 

— Stăpână... v-aş ruga să mă lăsați să mă duc la muncă. 

— Oh, o vei face! 

Mâna ei alunecă pe scobitura bazinului lui, acolo unde 
coapsele îi întâlneau şoldurile. El sări şi auzi înjurătura moale a 
fierarului. 

— Şi ce binefacere pentru mine! Sclavul meu de sânge a 
căzut pradă unui accident nefericit în această zi. De îndată ce 
camerele sale vor fi reînnoite, vei fi mutat în ele. 

Sclavul îşi pierdu răsuflarea. Ştia de bărbatul pe care ea 
îl ținea închis, căci îi dusese mâncare în celulă. Uneori, când 
lăsase tava la gardieni, auzise sunete ciudate ieşind din 
spatele uşii grele... 


Teama lui trebuie să fi ajuns la Stăpână, pentru că ea se 
aplecă asupra lui, apropiindu-se suficient de mult pentru ca el 
să-i poată mirosi pielea parfumată. Râse încet, ca şi cum ar fi 
gustat din spaima lui, iar asta îi făcuse plăcere. 

— Într-adevăr, abia aştept să te am. În timp ce dădea să 
plece, ea îl privi pe fierar. Nu uita ce am spus! Altfel te voi scoate 
la lumină. Niciun pas greşit cu acul ăla. Pielea lui e mult prea 
perfectă pentru a o strica. 

Tatuajul fu terminat la scurt timp după aceea, iar fierarul 
luă cu el singura lumânare, lăsându-l pe sclav legat pe masă în 
întuneric. 

Acesta tremura de disperare şi groază în timp ce noul său 
statut devenea real. Acum era cel mai josnic dintre cei mai 
Josnici, ținut în viață doar pentru a-l hrăni pe altul... Şi doar 
Fecioara ştia ce îl mai aştepta. 

Trecu mult timp până când uşa se deschise din nou şi 
lumina lumânărilor îi arătă că viitorul său sosise: Stăpâna 
într-o robă neagră şi doi bărbați cunoscuți pentru dragostea lor 
pentru propriul sex. 

— Curăţaţi-l pentru mine! ordonă ea. 

Stăpâna privi cum sclavul era spălat şi uns, iar ea se 
mişca în jurul trupului său aşa cum făcea lumina lumânărilor, 
mereu schimbătoare, niciodată nemişcată. Sclavul tremura, 
urând senzația mâinilor masculilor pe fața lui, pe pieptul lui, pe 
părţile intime. Îi era teamă că unul sau amândoi aveau să 
încerce să-l posede într-un mod nefiresc. 

Când terminară, cel mai înalt dintre ei spuse: 

— Să-l încercăm pentru dumneavoastră, Stăpână? 

— Îl voi păstra pentru mine în această noapte. 

Îşi scoase halatul şi se urcă cu lejeritate pe masă, călare 
pe sclav. Mâinile ei îi căutau carnea intimă şi, în timp ce îl 
mângâia, el era conştient de faptul că se atingeau şi ceilalți 
masculi. Când sclavul rămase flasc, ea îl acoperi cu buzele ei. 
Sunetele din cameră erau îngrozitoare — gemetele masculilor şi 
gura Stăpânei care sugea şi plesnea. 

Umilința fu completă când sclavul începu să plângă, 
lacrimile scurgându-i-se din colţurile ochilor, căzându-i pe 
tâmple şi ajungând în urechi. Nu mai fusese niciodată atins 


între picioare. Ca mascul în pretranziţie, corpul său nu fusese 
pregătit sau capabil să se împerecheze, deşi asta nu-l 
împiedicase să aştepte cu nerăbdare să fie într-o zi cu o femelă. 
Întotdeauna îşi imaginase că această alăturare avea să fie 
minunată, căci în cartierul sclavilor văzuse ocazional actul de 
plăcere. 

Dar acum, când intimitatea se întâmpla în acest fel, îi era 
ruşine că îndrăznise să îşi dorească aşa ceva. 

Brusc, Stăpâna îi dădu drumul şi îl plesni peste față. 

Amprenta palmei îl ustură pe obraz în timp ce se dădea 
Jos de pe masă. 

— Adu-mi unguentul! strigă ea. Chestia asta a lui nu-şi 
cunoaşte funcția. 

Unul dintre masculi se apropie de masă cu un mic vas. 
Sclavul simți că puse cineva o mână alunecoasă pe el, nu era 
sigur cine, apoi avu o senzaţie de arsură. În timp ce o greutate 
curioasă i se aşezase în zona inghinală, simţi că se deplasa 
ceva pe coapsa lui şi apoi se mişcă încet pe stomacul lui. 

— Oh, bună Fecioară din Exitus! spuse unul dintre 
masculi. 

— Ce mărime! suspină celălalt. S-ar revărsa peste 
adâncurile unei fântâni. 

Vocea Stăpânei era la fel de uimită. 

— Este enorm! 

Sclavul îşi ridică privirea. Pe burta lui zăcea o umflătură 
uriaşă cum nu mai văzuse niciodată. 

Se întinse pe spate pe masă, în timp ce Stăpâna îi călărea 
şoldurile. De data aceasta simți că îl înghițea ceva — ceva umed. 
Îşi ridică din nou capul. Ea era călare pe el, iar el era... în 
interiorul corpului ei. Ea se mişca deasupra lui, pompând în sus 
şi în jos, gâfâind. El era oarecum conştient de faptul că bărbații 
din cameră gemeau din nou, sunetele guturale devenind din ce 
în ce mai puternice pe măsură ce ea se mişca tot mai repede. Şi 
apoi se auziră strigăte — ale ei, ale lor. 

Stăpâna se prăbuşi pe pieptul sclavului. În timp ce încă 
respira cu greutate, spuse: 

— Tine-i capul în jos! 

Unul dintre bărbaţi puse o palmă pe fruntea sclavului şi 


apoi îi mângâie părul cu mâna liberă. 

— Atât de drăguţ! Atât de moale! Şi uite câte culori! 

Stăpâna îşi îngropă fata în gâtul sclavului şi îl muşcă. El 
ţipă când simţi înțepătura şi muşcătura. Mai văzuse masculi şi 
femele care beau unul din altul şi întotdeauna i se păruse... 
corect. Dar asta îl durea şi îl amețea, şi cu cât trăgea mai tare 
de vena lui, cu atât mai ametit devenea. 

Probabil leşinase, pentru că, atunci când se trezi, ea îşi 
ridica capul şi îşi lingea buzele. Se dădu jos de pe el, se 
îmbrăcă, iar toți trei îl lăsară singur în întuneric. Câteva clipe 
mai târziu, intrară gardienii pe care îi recunoscu. 

Ceilalţi masculi refuzară să se uite la el, deşi fusese în 
relaţii de prietenie cu ei înainte, pentru că le dăduse bere. Acum 
însă îşi fereau privirea şi nu vorbeau. Când îşi privi corpul, îi fu 
ruşine că orice unguent care fusese pus pe el încă funcţiona, că 
bastonul său privat încă era rigid şi gros. 

Strălucirea de pe el îi făcea greață. 

Vru cu disperare să le spună masculilor că nu era vina 
lui, că încerca să se potolească, dar era prea umilit ca să 
vorbească în timp ce gardienii îi eliberau brațele şi gleznele de 
pe masă. Când se ridică în picioare, se încovoie, pentru că 
fusese întins pe spate ore în şir şi nu trecuse decât o zi de la 
tranziţie. Nimeni nu îl ajută în timp ce se chinui să rămână în 
picioare — ştia că făceau asta pentru că nu voiau să-l atingă, nu 
voiau să fie lângă el acum. Se duse să se acopere, dar îl 
încătuşară într-un mod exersat, astfel încât nu avea o mână 
liberă. 

Ruşinea crescu când trebui să meargă pe hol. Simţea 
greutatea dintre  şolduri săltând odată cu paşii lui, 
legănându-se obscen. Lacrimile îi curgeau şi îi alunecau pe 
obraji, iar unul dintre gardieni pufni cu dezgust. 

Sclavul fu dus în altă parte a castelului, într-o altă 
încăpere cu ziduri solide, cu bare de oțel încrustate. Aceasta 
avea o platformă drept pat, o oală de cameră, un covor şi torţe 
sus pe pereţi. În timp ce era băgat înăuntru, fură aduse 
mâncarea şi apa, proviziile lăsate de un coleg de bucătărie pe 
care îl cunoştea de o viaţă. Bărbatul aflat în pretranziţie refuză 
şi el să-l privească. 


Mâinile sclavului fură eliberate, apoi fu închis înăuntru. 

Secătuit şi tremurând, se îndreptă spre un colț şi se aşeză 
pe podea. Îşi legănă trupul uşor, pentru că nimeni altcineva nu 
ar fi făcut-o, şi încercă să fie blând cu această formă a lui 
proaspăt ieşită din tranziţie, o formă care fusese folosită într-un 
mod atât de greşit. 

În timp ce se legăna înainte şi înapoi, îşi făcea griji pentru 
viitorul său. Niciodată nu avusese drepturi, nu învățase nimic, 
nu avusese o identitate. Dar cel puțin înainte fusese liber să se 
deplaseze. Iar trupul şi sângele său fuseseră ale lui. 

Amintirea senzaţției acelor mâini pe pielea lui îi provocă 
un val de greață. Se uită în jos la părțile intime şi îşi dădu 
seama că încă simțea mirosul Stăpânei pe el. Se întrebă cât 
avea să dureze umflătura. 

Şi ce urma să se întâmple când avea să se întoarcă după 
el. 


Zsadist îşi trecu mâinile peste față şi se rostogoli. Se 
întorsese după el, cu siguranță. Şi nu venise niciodată 
singură. 

Îşi închise ochii pentru a îndepărta amintirile şi încercă 
să adoarmă. Ultimul lucru care îi trecu prin minte fu o imagine 
a fermei Bellei, cu pajiştea acoperită de zăpadă. 

Dumnezeule, locul acela era atât de gol, de pustiu, deşi 
era plin de lucruri! Odată cu dispariția Bellei, fusese lipsit de 
cea mai importantă funcție a sa: deşi încă era o structură 
solidă şi capabilă să ţină la distanţă vântul, vremea şi străinii, 
nu mai era o casă. 

Fără suflet. 

Într-un fel, ferma ei era exact ca el. 


Capitolul 5 


Se făcuse ziuă când Butch O'Neal parcă Escalade-ul în 
curte. Când cobori, putu auzi G-Unit bubuind în Groapă, deci 
ştia că era înăuntru colegul său de cameră. V trebuia să aibă 


muzica lui rap - rahatul ăla era ca aerul pentru el. Spunea că 
acele ritmuri de bas îl ajutau să mențină intruziunile 
gândurilor altora la un nivel suportabil. 

Butch se îndreptă spre uşă şi băgă un cod. Se auzi un 
declic, iar el intră într-un vestibul, unde mai făcu o verificare. 

Vampirii erau mari amatori de sisteme de uşi duble. În 
felul acesta nu-ţi făceai niciodată griji că îți inunda cineva casa 
cu lumina soarelui, pentru că una dintre ele era mereu 
închisă. 

Casa de la poartă, adică Groapa, nu era ceva prea 
sofisticat — doar o cameră de zi, o bucătărie şi două zone de pat 
şi baie. Dar îi plăcea - şi îl plăcea şi pe vampirul cu care locuia. 
El şi colegul lui de cameră erau apropiaţi ca... ei bine, ca frații. 

Când intră în camera principală, canapelele din piele 
neagră erau goale, dar pe televizorul cu ecran cu plasmă era 
difuzat SportsCenter, iar în jur se simțea mirosul de ciocolată 
al fumului roşu. Deci Phury era în casă sau tocmai plecase. 

— Bună, Lucy! strigă Butch. 

Cei doi frați veniră din spate. Amândoi încă erau 
îmbrăcaţi în hainele lor de luptă, pielea şi bocancii făcându-i 
să arate exact ca ucigaşii, aşa cum erau. 

— Pari obosit, polițistule, spuse Vishous. 

— De fapt, mă simt încordat. 

Butch privi cu atenţie ţigara de la gura lui Phury. Chiar 
dacă lăsase demult în urmă zilele în care se drogase, în seara 
asta era cât pe ce să cedeze şi să ceară o doză din acel fum 
roşu. Problema era că avea deja două dependențe, aşa că era 
cam ocupat. 

Da, să soarbă whisky şi să tânjească după o femeie 
vampir care nu-l dorea era cam tot ce avea timp să facă. În 
plus, nu exista niciun motiv să se joace cu un sistem care 
funcționa. 

Îndrăgostirea aia de rahat alimenta beţia şi, ori de câte 
ori se îmbăta, îi era şi mai dor de Marissa, aşa că atunci ar fi 
vrut să mai ia o duşcă... Şi iată-l! Un carusel dat naibii. Făcea 
chiar şi camera să se învârtă. 

— Ai vorbit cu Z? întrebă Phury. 

Butch se dezbrăcă de haina de caşmir şi o agăță în 


dulap. 

— Da. Nu era fericit. 

— Are de gând să stea departe de acel loc? 

— Cred că da. Presupunând că nu a dat foc casei după 
ce m-a dat afară. Avea acea sclipire specială în ochi când am 
plecat. Ştii, cea care te face să ţi se strângă boaşele când stai 
lângă el? 

Phury îşi trecu o mână prin părul lui scandalos. Pletele îi 
cădeau până dincolo de umeri, în bucle blonde, roşcate şi 
cafenii. Era un Joe chipeş şi fără ele; dar cu coama aia, era... 
bine, fie, fratele era frumos. Nu însemna că Butch ar fi mers în 
direcția asta, dar arăta mai bine decât multe femei. Şi se 
îmbrăca mai bine decât majoritatea doamnelor, de asemenea, 
când nu era în hainele lui de bătăuş. 

La naiba, era un lucru bun că se lupta ca un ticălos, 
altfel ar fi putut fi luat drept o femeie! 

Phury trase aer în piept. 

— Mulţumesc că te-ai ocupat de... 

Un telefon sună pe un birou plin de echipamente 
informatice. 

— Linie externă, murmură V, mergând spre centrul de 
comandă IT. 

Vishous era geniul în computere al Frăției — de fapt, era 
genial în orice — şi se ocupa de comunicaţii şi securitate în 
complex. Conducea totul de la cele Patru Jucării, aşa cum îşi 
numea el cvartetul de PC-uri. 

„Jucării... da, sigur”. Butch nu se pricepea deloc la 
calculatoare, dar, dacă lucrurile alea erau jucării, atunci erau 
şi ei pe terenul de joacă al Departamentului de Apărare. 

În timp ce V aştepta ca apelul să se descarce în căsuţa 
vocală, Butch se uită la Phury. 

— Deci ţi-am arătat noul meu costum Marc Jacobs? 

— A sosit deja? 

— Da, Fritz l-a adus mai devreme şi l-a aranjat. 

— Minunat! 

În timp ce se întorceau în dormitoare, lui Butch îi veni să 
râdă. Era la fel de vinovat ca Phury când venea vorba de a fi un 
metrosexual. Ciudat, nu dăduse doi bani pe hainele lui când 


fusese polițist. Acum, când era cu Frații, îşi făcea plimbarea în 
haute couture şi îi plăcea la nebunie. Aşa că, la fel ca Phury, 
era norocos că juca murdar. 

Fratele mângâia metri de lână neagră fină de pe un 
umeraş şi scotea sunete de admiraţie când intră V. 

— Bella e în viață. 

Butch şi Phury îşi întoarseră capetele când costumul 
ateriză pe podea într-o grămadă. 

— Un bărbat civil a fost răpit de pe aleea din spatele 
ZeroSum în seara asta şi dus într-un loc departe în pădure cu 
scopul de a o hrăni pe Bella. El a văzut-o. A vorbit cu ea. 
Cumva, ea l-a eliberat. 

— Spune-mi că poate găsi din nou locul! rosti în grabă 
Butch, conştient de o urgenţă sufocantă. 

Şi nu era singurul în alertă instantanee. Phury arăta 
atât de pătruns, încât nu părea capabil să vorbească. 

— Da. Şi-a marcat drumul de ieşire, 
dematerializându-se câte 200 de metri, până când a ajuns pe 
Route 22. Mi-a trimis prin e-mail traseul pe o hartă. Al naibii 
de inteligent pentru un civil! 

Butch ieşi în fugă în living, îndreptându-se spre haină şi 
cheile de la Escalade. Nu-şi scosese teaca, aşa că Glockul său 
încă era legat sub braț. 

Doar că V se interpuse între el şi uşă. 

— Unde te duci, omule? 

— Harta aia ţi-a ajuns pe e-mail? 

— Opreşte-te! 

Butch îi aruncă o privire colegului de cameră. 

— Nu poţi ieşi în timpul zilei. Eu pot. De ce naiba să 
aşteptăm? 

— Copoiule - vocea lui V deveni blândă —, asta e treaba 
Frăției. Tu nu te bagi în asta. 

Butch era blocat. „Ah, da, din nou dat la o parte”. 

Desigur, putea să lucreze în preajma lor, să facă o 
analiză a locului crimei, să-şi pună materia cenușie să se agite 
pe probleme tactice. Dar când începeau luptele, Frații îl țineau 
întotdeauna departe de teren. 

— La naiba, V... 


— Nu. Nu te ocupi de asta. Las-o baltă! 


* 


Trecuseră două ore până când Phury află suficiente 
informații pentru a merge în camera geamănului său. Se gândi 
că nu avea rost să-l agite pe Zsadist cu o jumătate de poveste 
şi că era nevoie de ceva timp pentru ca planul să se închege. 

Când bătu la uşă şi nu i se răspunse, intră şi tresări. 
Camera era rece ca un frigider pentru carne. 

— Zsadist? 

Z stătea întins pe câteva pături împăturite în colțul 
îndepărtat, cu trupul gol chircit din cauza frigului din cameră. 
Exista un pat somptuos la cel mult un metru şi jumătate de el, 
dar nu fusese niciodată folosit. Z dormise întotdeauna pe 
podea, indiferent unde locuise. 

Phury se apropie şi îngenunche lângă geamănul său. Nu 
avea de gând să-l atingă pe mascul, mai ales dacă ar fi fost 
prins pe nepregătite. Z avea toate şansele să treacă la atac. 

„Dumnezeule!”, se gândi Phury. Adormit aşa, cu toată 
furia lui înmagazinată, Z era aproape fragil. 

La naiba, nu aproape! Zsadist fusese întotdeauna atât 
de subțire, teribil de slab. Acum însă era doar piele şi os. Când 
se întâmplase asta? Dumnezeule, în timpul ritualului lui 
Rhage, fuseseră cu toţii goi în Mormânt, iar Z cu siguranţă nu 
arătase ca un schelet. Asta se întâmplase cu doar şase 
săptămâni în urmă. 

Chiar înainte de răpirea Bellei... 

— Zsadist? Trezeşte-te, frate! 

Z se agită, ochii negri deschizându-se încet. De obicei, se 
trezea în grabă la cel mai mic zgomot, dar se hrănise, aşa că 
era leneş. 

— A fost găsită, spuse Phury. Bella a fost găsită. Era în 
viață la începutul dimineții. 

Z clipi de câteva ori, ca şi cum nu ar fi fost sigur dacă 
visa. Apoi îşi ridică trunchiul de pe saltea. Inelele de la sfârcuri 
prinseră lumina din hol în timp ce îşi freca fața. 

— Ce-ai spus? întrebă cu o voce aspră. 


— Avem o idee despre locul unde se află Bella. Şi 
confirmarea că este în viață. 

Z deveni mai alert, conştientizarea venind precum un 
tren, căpătând viteză, creând putere impulsul său. Cu fiecare 
secundă, forța din el revenea, vitalitatea brută reapărând până 
când el nu mai păru deloc slab. 

— Unde este? întrebă el. 

— Într-o casă cu o singură cameră din pădure. Un 
bărbat civil a scăpat pentru că ea l-a ajutat. 

Z sări în picioare, aterizând cu un pumn lejer pe podea. 

— Cum ajung la ea? 

— Bărbatul care a evadat i-a trimis lui V prin e-mail 
indicațiile. Dar... 

Z se îndreptă spre dulapul său. 

— Adu-mi o hartă! 

— E ora prânzului, frate! 

Z se opri. Brusc, o rafală de frig ieşi din corpul lui, 
făcând ca temperatura camerei să pară blândă. Iar ochii aceia 
negri erau periculoşi ca nişte gheare de ciocan când îi sclipeau 
peste umăr. 

— Atunci trimiteţi polițistul! Trimiteţi-l pe Butch! 

— Tohr nu-l va lăsa. 

— La naiba cu asta! Omul pleacă! 

— Zsadist, opreşte-te! Gândeşte-te! Butch nu ar avea 
întăriri şi ar putea fi mai mulți lesseri în locaţie. Vrei să rişti ca 
ea să fie ucisă într-o încercare de salvare ratată? 

— Polițistul se poate descurca singur. 

— E bun, dar e doar un om. Nu-l putem trimite acolo. Z 
îşi arătă colții. 

— Poate că Tohr este mai degrabă îngrijorat că tipul va fi 
prins şi ne va turna pe una dintre mesele lor. 

— Haide, Z, Butch ştie multe. Ştie o grămadă de rahaturi 
despre noi. Aşa că, bineînţeles, şi asta este important. 

— Dar dacă a ajutat un prizonier să evadeze, ce naiba 
crezi că îi fac lesserii ăia acum? 

— Dacă mergem în grup la apus, avem mai multe şanse 
să o scoatem în viață. Ştii asta. Trebuie să aşteptăm. 

Z stătea acolo gol, respirând adânc, cu ochii lui mici, 


fante înguste de ură ranchiunoasă. Când în sfârşit vorbi, 
vocea lui era un mârâit urât. 

— Tohr ar face bine să se roage la Dumnezeu să fie încă 
în viață când o voi găsi diseară. Altfel o să-i iau capul, frate sau 
nu. 

Phury îşi aruncă privirea spre craniul de pe podea, 
gândindu-se că Z dovedise deja cât de bun era la decapitare. 

— M-ai auzit, frate? răbufni masculul. 

Phury încuviință din cap. La naiba, avea o presimțţire 
proastă despre cum avea să se desfăşoare asta. Chiar avea. 


Capitolul 6 


În timp ce O îşi conducea camioneta F-150 pe Route 22, 
soarele de la ora 16.00 îi înțepa ochii şi se simțea ca şi cum ar 
fi fost mahmur. Da, pe lângă durerea de cap, avea aceleaşi 
amorțeli ale corpului pe care obişnuia să le simtă după o 
noapte de beție, micile tremurături care îi zvâcneau sub piele 
ca nişte viermi. 

Şirul lung de regrete pe care îl trăgea după el îi amintea 
de zilele în care băuse. Cum ar fi fost când se trezise lângă o 
femeie urâtă pe care o disprețuia, dar cu care şi-o pusese 
oricum. Toată treaba asta era exact ca atunci, doar că 
mult-mult mai rău. 


Îşi mută mâinile pe volan. Avea articulațiile crăpate şi 
ştia că avea zgârieturi pe gât. În timp ce imaginile zilei îl 
orbeau, stomacul i se strângea. Era dezgustat de lucrurile pe 
care i le făcuse femeii sale. 

Ei bine, acum era dezgustat. Când le făcuse, fusese 
îndreptățit. 

Dumnezeule, ar fi trebuit să fie mai atent! Ea era o ființă 
vie, la urma urmei... La naiba, dacă mersese prea departe? 
Oh, frate... Nu ar fi trebuit să-şi permită niciodată să facă 
acele lucruri. Problema era că, de îndată ce văzuse că ea îl 
eliberase pe masculul pe care i-l adusese, îşi pierduse 


cumpătul. Se sfărâmase în schije care o sfâşiaseră. 

Îşi ridică piciorul de pe acceleraţie. Voia să se întoarcă, 
să o scoată din tub şi să se asigure că încă respira. Numai că 
nu era suficient timp înainte de începerea întâlnirii 
principalilor. 

În timp ce călca pe acceleraţie, ştia că oricum nu putea 
să o părăsească odată ce avea să o vadă, şi atunci lesserul 
suprem urma să-l caute. Şi asta ar fi fost o problemă. Centrul 
de persuasiune era un dezastru. La naiba! 

Domnul O încetini şi răsuci volanul spre dreapta, 
camioneta ieşind de pe Route 22 pe un drum de pământ cu o 
singură bandă. 

Cabana domnului X, care era şi sediul Lessening 
Society, se afla în mijlocul unei păduri de 75 de acri, complet 
izolată. Locul nu era altceva decât o mică amenajare din 
buşteni cu un acoperiş din şindrilă verde-închis şi o 
dependință cât jumătate din clădirea principală în spatele ei. 
Când O trase pe dreapta, erau şapte maşini şi camioane 
parcate într-o configuraţie lejeră, toate fiind de producție 
națională, majoritatea cu o vechime de cel puțin patru ani. 

Domnul O intră în cabană şi văzu că era ultimul care se 
prezentase. Alți zece principali erau înghesuiți în spațiul 
interior puţin adânc, cu fețele lor palide şi cu trupurile late şi 
pline de muşchi. Aceştia erau cei mai puternici oameni ai 
Lessening Society, membrii cei mai vechi. Domnul O era 
singura excepție în ceea ce priveşte vechimea. Avea doar trei 
ani de la încorporare, dar niciunul dintre ei nu-l plăcea pentru 
că era nou. 

Nu că ar fi avut drept de vot. Era la fel de dur ca orice 
principal şi o dovedise. „Nenorociţi invidioşi...” Frate, el nu 
avea să fie niciodată ca ei, doar vite pentru Omega. Nu-i venea 
să creadă că idioții ăia se mândreau cu faptul că păleau în 
timp şi îşi pierdeau identitatea. Lupta împotriva estompării. Îşi 
vopsise părul pentru a-l păstra castaniu-închis, cum fusese 
dintotdeauna, şi se temea de albirea treptată a irisului. Nu 
voia să arate ca ei. XXX 

— Ai întârziat, spuse domnul X. Lesserul suprem se 
sprijini de un frigider care nu era conectat la priză, ochii lui 


palizi fixându-se pe zgârieturile de pe gâtul lui O. Te-ai bătut? 

— Ştii cum sunt Frații ăştia. 

Domnul O găsi un loc să stea în picioare vizavi. Deşi îi 
făcu semn din cap partenerului său, U, nu recunoscu pe 
altcineva. 

Lesserul suprem continuă să se uite la el. 

— L-a văzut cineva pe domnul M? 

„La naiba!”, se gândi O. Lesserul pe care-l eliminase 
pentru că intrase peste el şi soţia lui trebuia să dea raportul. 

— 0? Ai ceva de spus? 

Din stânga, vorbi U: 

— L-am văzut pe M. Chiar înainte de răsărit. Se bătea cu 
un Frate în centru. 

În timp ce domnul X îşi mută privirea spre stânga, O 
îngheţă la auzul minciunii. 

— L-ai văzut cu ochii tăi? 

Vocea celuilalt lesser era fermă. 

— Da, l-am văzut. 

— E vreo şansă să-l protejezi pe O? 

Nu asta era întrebarea care trebuia pusă? Lesserii erau 
nişte nemernici, mereu se luptau între ei pentru poziție. Chiar 
şi între parteneri exista putină loialitate. 

— U? 

Capul palid al tipului se dădea înainte şi înapoi. 

— E pe cont propriu. De ce mi-aş risca pielea pentru a 
lui? 

În mod clar, era o logică în care domnul X simțea că 
putea avea încredere, deoarece continuă şedinţa. După ce fură 
atribuite cotele de ucidere şi de capturare, grupul se despărți. 

Domnul O se duse la partenerul său. 

— Trebuie să mă întorc la centru pentru un minut 
înainte de a ieşi. Vreau să mă urmezi. 

Trebuia să afle de ce U îi salvase fundul şi nu era 
îngrijorat că lesserul celălalt avea să vadă în ce stare fusese 
lăsat locul. U nu ar fi provocat probleme. Nu era deosebit de 
agresiv sau un gânditor independent, ci mai mult operator 
decât inovator. 

Ceea ce făcea şi mai ciudat faptul că luase acea 


inițiativă. 


Zsadist se holba la ceasul de perete din holul conacului. 
După poziția acelor, ştia că mai avea opt minute până la 
apusul oficial al soarelui. Slavă Domnului că era iarnă şi că 
nopțile erau lungi! 

Privi cu atenţie uşile duble şi ştiu exact unde avea să se 
ducă imediat ce putea trece pe ele. Memorase locaţia pe care 
le-o dăduse bărbatul civil. Avea de gând să se dematerializeze 
şi să ajungă acolo cât ai clipi. 

Şapte minute. 

Ar fi fost mai bine să aştepte până când cerul se 
întuneca de tot, dar la naiba cu asta! În clipa în care bila aia de 
foc alunecă peste marginea orizontului, era afară. Nu mai 
conta dacă se alegea cu un bronz nenorocit. 

Şase minute. 

Îşi verifică din nou pumnalele de pe piept. Scoase SIG 
Sauerul din teaca de la şoldul drept şi îl mai verifică o dată, 
apoi făcu acelaşi lucru cu cel care se afla în stânga. Pipăi 
cuțitul de aruncat pe care îl avea în talie şi lama de 15 
centimetri pe care o avea pe coapsă. 

Cinci minute. 

Z îşi înclină capul într-o parte, trosnindu-şi gâtul pentru 
al relaxa. 

Patru minute. 

„La naiba cu asta!” Era pe cale să plece... 

— O să te prăjeşti, spuse Phury din spatele lui. 

Z închise ochii. Impulsul lui era să riposteze, iar acel 
impuls devenea de nestăpânit pe măsură ce Phury continua să 
vorbească. 

— Z, omule, cum ai de gând să o ajuţi dacă te prăbuşeşti 
cu fața la pământ şi începi să arzi? 

— Îţi place să le strici cheful celorlalți? Sau pur şi simplu 
îți vine natural? 

În timp ce Z arunca o privire peste umăr, avu o amintire 
bruscă a acelei nopți în care Bella venise la conac. Phury 


păruse atât de cucerit de ea, iar Z îşi aminti că stăteau 
împreună şi vorbeau chiar acolo unde îi erau acum înfipte 
cizmele. Îi urmărise din umbră, dorindu-şi-o în timp ce ea 
zâmbea şi râdea cu geamănul lui. 

Vocea lui Z deveni mai ascuţită. 

— Mă gândeam că ai vrea să o recuperezi, având în 
vedere că ea era topită după tine, crezând că eşti chipeş. Sau... 
poate că vrei să nu se întoarcă din cauza asta. Ţi-a fost 
zdruncinat jurământul de celibat, frate? Când Phury tresări, 
instinctul de slăbiciune al lui Z se activă. Te-am văzut cu toții 
cum ai analizat-o în noaptea în care a venit aici. Te uitai, nu-i 
aşa? Da, te uitai, şi nu doar la fața ei. Te-ai întrebat cum se va 
simți sub tine? Ai avut emoţii pentru că ţi-ai încălcat 
promisiunea de a nu face sex? 

Gura lui Phury se subție, iar Z spera ca răspunsul 
masculului să fie unul urât. Voia să se întoarcă la el ceva dur. 
Putea chiar să se ia la harță în cele trei minute rămase. 

Dar urmă doar tăcere. 

— Nu ai nimic să-mi spui? Z aruncă o privire la ceas. Nu 
contează. E timpul să plecăm... 

— Eu sângerez pentru ea. La fel ca tine. 

Z se uită înapoi la geamănul său, privind durerea de pe 
fața masculului de la mare distanţă, ca şi cum s-ar fi uitat 
printr-un binoclu. Avu un gând trecător că trebuia să simtă 
ceva, un fel de ruşine sau de tristeţe pentru că îl forțase pe 
Phury să renunţe la acea dezvăluire intimă şi tristă. 

Fără un cuvânt, Zsadist se dematerializă. 

Îşi calculă reapariția spre o zonă împădurită aflată la 
aproximativ 90 de metri de locul de unde bărbatul civil 
spusese că evadase. În timp ce Z prinse formă, lumina care se 
stingea pe cer îl orbi şi îl făcu să simtă ca şi cum se oferise 
voluntar pentru un tratament facial cu acid. Ignoră arsura şi 
se îndreptă spre nord-est, alergând pe terenul acoperit de 
zăpadă. 

Şi apoi iată-l acolo, în mijlocul pădurii, la aproximativ 30 
de metri de un pârâu: o structură asemănătoare unei case cu 
un singur etaj, cu un Ford F-150 negru şi un Taurus argintiu 
nedesluşit parcate într-o parte. Z se apropie de structură, 


rămânând în spatele trunchiurilor de pin, mişcându-se liniştit 
în zăpadă în timp ce cerceta periferia clădirii. Nu avea ferestre 
şi avea o singură uşă. Prin pereții subțiri putea auzi mişcări, 
discuții. 

Îşi scoase unul dintre SIG-uri, trase siguranţa şi se 
gândi la opţiunile sale. Dematerializarea înăuntru era o 
mişcare  prostească, pentru că nu cunoştea aspectul 
interiorului. Iar singura alternativă, deşi satisfăcătoare, nu era 
nici ea atât de strategică: să dărâme uşa şi să intre trăgând era 
al naibii de atrăgător, dar, oricât de sinucigaş ar fi fost, nu 
avea de gând să rişte viaţa Bellei dând foc locului respectiv. 

Numai că atunci, miracolul miracolelor, un lesser ieşi 
din clădire, uşa închizându-se cu o pocnitură. Câteva clipe 
mai târziu urmă al doilea, iar apoi se auzi sunetul unei alarme 
de securitate care se activa. 

Primul instinct al lui Z fu să-i împuşte pe amândoi în 
cap, dar îşi ținu degetul pe lângă trăgaci. Dacă vânătorii 
reactivaseră alarma, era foarte probabil să nu mai fie nimeni 
în casă, iar şansele lui de a o scoate pe Bella de acolo tocmai se 
îmbunătățiseră. Dar dacă asta era procedura standard la 
ieşire, indiferent dacă locul era gol sau nu? Atunci tot ce ar fi 
făcut ar fi fost să-şi anunțe prezența şi să declanşeze un 
dezastru. 

Îi urmări pe cei doi lesseri în timp ce se urcau în 
camionetă. Unul avea părul şaten, ceea ce de obicei însemna 
că vânătorul era un recrut nou, dar tipul ăsta nu se purta ca 
unul: păşea cu siguranţă şi vorbea. Amicul său cu părul alb 
era cel care dădea din cap. 

Motorul camionetei porni, iar maşina dădu cu spatele, 
strângând zăpada sub cauciucuri. Fără faruri, F-150 se 
îndreptă pe o bandă abia degajată printre copaci. 

Să-i lase pe cei doi ticăloşi să plece cu maşina spre apus 
fu un exercițiu de sclavie, Z transformându-şi muşchii mari ai 
corpului în frânghii de fier peste oasele sale. Ori făcea asta, ori 
se urca pe capota camionetei, izbindu-şi pumnul de parbriz şi 
trăgându-i pe ticăloşi de păr ca să-i poată muşca. 

Când sunetul camionetei dispăru, Z ascultă cu atenție 
tăcerea care urmă. Când nu se mai auzi nimic, se întoarse la 


dorința de a zbura prin uşă, dar se gândi la alarmă şi îşi 
verifică ceasul. V urma să ajungă la fața locului în aproximativ 
un minut şi jumătate. 

Avea să-l omoare aşteptarea. Dar avea să o facă. 

În timp ce se foia, deveni conştient de un miros, ceva... 
Adulmecă aerul. Era propan în jur, undeva în apropiere. 
Probabil alimenta generatorul din spate. Şi kerosen de la un 
calorifer. Dar mai era ceva, un fel de fum, de arsură. Se uită la 
mâini, întrebându-se dacă nu cumva luase foc şi nu 
observase. Nu. 

Ce naiba? 

Îngheţă când îşi dădu seama ce era. Cizmele lui erau 
înfipte în mijlocul unui petic de pământ pârjolit, unul cam de 
mărimea unui cadavru. Ceva fusese incinerat chiar în locul în 
care se afla el — în ultimele 12 ore, după mirosul pe care îl 
simţea. 

Oh, Dumnezeule! Oare o lăsaseră afară, la soare? 

Z se lăsă pe vine, punându-şi mâna liberă pe pământul 
uscat. Şi-o imagină pe Bella zăcând acolo la răsăritul soarelui, 
şi-o imagină simțind de zece mii de ori mai multă durere decât 
simţise el când tocmai se materializase. 

Pata înnegrită se încețoşă. 

Se frecă pe față şi apoi îşi privi palma. Era umedă. 

Lacrimi? 

Îşi cercetă pieptul pentru a afla ce simțea, dar tot ce îi 
veni în minte erau informații despre corpul său. Trunchiul i se 
legăna pentru că muşchii îi erau slabi. Era ametit şi îi era vag 
greață. Dar asta era tot. Nu existau emoții pentru el. 

Îşi frecă sternul şi era pe punctul de a-l atinge iar cu 
mâinile când o pereche de bocanci intră în raza lui vizuală. 

Îşi ridică privirea spre fața lui Phury. Era o mască, toată 
înghețată şi bolnăvicioasă. 

— Era ea? răcni el, îngenunchind. 

Z se dădu înapoi, abia reuşind să-şi țină arma departe 
de zăpadă. Nu putea să fie în apropierea cuiva acum, mai ales 
a lui Phury. 

Într-o învălmăşeală dezordonată, se ridică în picioare. 

— Vishous a ajuns? 


— Chiar în spatele tău, frate, şopti V. 

— Este... îşi drese vocea. Îşi frecă faţa de antebraţ. 
Există o alarmă de securitate. Cred că locul este liber, pentru 
că doi vânători tocmai au plecat, dar nu sunt sigur. 

— Mă ocup de alarmă. 

Z surprinse deodată mai multe mirosuri şi aruncă o 
privire în spatele lui. Toată Frăția era acolo, chiar şi Wrath, 
care, în calitate de rege, nu ar fi trebuit să fie pe teren. Erau cu 
toții înarmați. Veniseră cu toţii să o recupereze. 

Grupul se alinie, toți lipiți de casă în timp ce V dădea cu 
un târnăcop în încuietoarea uşii. Glockul lui intră primul. 
Cum nu există nicio reacție, se strecură şi se închise înăuntru. 
O clipă mai târziu, se auzi un bipuit lung. Deschise uşa. 

— Drum liber. 

Z se repezi înainte, practic secerându-l pe bărbat. 

Ochii lui pătrunseră în colțurile întunecate ale singurei 
camere. Locul era un dezastru, cu rahaturi împrăştiate pe 
toată podeaua. Haine, cuțite, cătuşe şi... sticle de şampon? Şi 
ce naiba era asta? Dumnezeule, o trusă de prim ajutor 
deschisă, cu tifonul şi plasturii ieşind din capacul distrus. 
Arăta ca şi cum ar fi fost călcată în picioare până ce se 
deschisese. 

Cu inima bătându-i cu putere în piept, cu transpiraţia 
înflorind peste tot pe el, se uită după Bella şi nu văzu decât 
nişte obiecte inerte: un perete cu rafturi ce conțineau 
instrumente de tortură. Un pat de campanie. Un dulap metalic 
ignifugat de mărimea unei maşini. O masă de autopsie cu 
patru seturi de lanţuri de oțel atârnând la colțuri... şi cu sânge 
pe suprafața ei netedă. 

Gânduri aleatorii trecură prin creierul lui Z. Ea era 
moartă. Acel oval ars o dovedea. Dar dacă ar fi fost un alt 
prizonier? Dacă fusese mutată sau ceva de genul ăsta? 

În timp ce fraţii lui stăteau deoparte, de parcă ar fi ştiut 
că era mai bine să nu-i stea în cale, Z se duse la dulapul 
ignifugat,  ţinându-şi arma în mână. Smulse uşile, 
agățându-se de panourile metalice şi îndoindu-le până când 
balamalele se rupseră. Aruncă bucăţile grele, auzindu-le cum 
se zdruncinau şi se izbeau. 


Arme.  Muniţie. Explozibili din plastic. Arsenalul 
duşmanilor lor. 

Se duse în baie. Nimic altceva decât un duş şi o găleată 
cu un scaun de toaletă pe ea. 

— Nu e aici, frate, spuse Phury. 

Într-un acces de furie, Z se aruncă asupra mesei de 
autopsie, ridicând-o cu o mână şi aruncând-o într-un perete. 
În plin zbor, o bucată de lanţ se întoarse spre el, lovindu-l în 
umăr, înfigându-se în el până la os. 

Şi apoi auzi. Un scâncet moale. Capul lui se întoarse 
brusc spre stânga. 

În colţ, pe jos, erau trei orificii metalice cilindrice care 
ieşeau din pământ şi erau acoperite de panouri de plasă care 
aveau culoarea maro-închis a podelei de pământ. Ceea ce 
explica de ce nu le observase. 

Se apropie şi scoase unul dintre capace. Scâncetele 
deveniră mai puternice. 

Dintr-odată amețit, căzu în genunchi. 

— Bella? 

Zgomote înăbuşite urcară din pământ pentru a-i 
răspunde, iar el scăpă arma. Cum avea de gând să... Frânghii 
- erau frânghii care ieşeau din ceea ce părea a fi un tub de 
canalizare. Le apucă şi trase uşor. 

Ceea ce ieşi la iveală era un bărbat murdar şi însângerat, 
cam la zece ani de la tranziție. Civilul era dezbrăcat şi tremura, 
buzele îi erau albastre, iar ochii i se roteau. 

Z îl eliberă, iar Rhage îşi înfăşură trendul de piele în 
jurul bărbatului. 

— Scoateţi-l de aici! spuse cineva în timp ce Hollywood 
tăia frânghiile. Poţi să te dematerializezi? îl întrebă alt frate pe 
bărbat. 

Z nu acordă atenţie conversațţiei. Se îndreptă spre 
următoarea gaură, dar nu existau frânghii care să coboare în 
ea, iar nasul său nu detectă niciun miros. Locul era gol. 

Se îndreptă spre a treia, când prizonierul strigă: 

— Nu! Aia e o capcană! 

Z îngheţă. 

— Cum? 


Printre dinţii clănțănind, civilul spuse: 

— Nu ştiu. Tocmai l-am auzit pe l-lesser avertizându-l pe 
unul dintre oamenii lui despre asta. 

Înainte ca Z să poată întreba, Rhage începu să se plimbe 
prin cameră. 

— Am găsit o armă aici. Capătul era îndreptat în direcția 
asta. Se auzeau sunete de clicuri de metal şi mişcări. Nu este 
armată. Nu mai este. 

Z se uită deasupra găurii. Montat pe căpriorii expuşi ai 
acoperişului, la vreo 4,5 metri de podea, se afla un mic 
dispozitiv. 

— V, ce avem acolo sus? 

— Un ochi cu laser. Dacă îl spargi, probabil se 
declanşează... 

— Stai aşa! spuse Rhage. Mai am o armă de golit aici. 

V îşi mângâie ciocul. 

— Trebuie să existe un declanşator cu telecomandă, dar 
tipul probabil l-a luat cu el. Asta aş face şi eu. El privi în sus, 
spre tavan. Modelul respectiv funcționează cu baterii cu litiu. 
Aşa că nu am putea să oprim generatorul pentru a-l dezarma. 
Şi sunt greu de dezarmat. 

Z aruncă o privire în jur în căutarea a ceva cu care să 
poată împinge placa şi se gândi la baie. Intră, dădu jos 
perdeaua de duş şi aduse bara de care atârnase. 

— Toată lumea să iasă afară! 

Rhage vorbi brusc: 

— Z, omule, nu ştiu dacă am găsit toate. 

— [a-l pe civil cu tine! Cum nimeni nu se mişcă, el 
înjură. Nu avem timp să ne prostim, iar dacă cineva va fi 
împuşcat, acela voi fi eu. Doamne, Dumnezeule, vreţi să 
plecați, fraților? 

Când locul se goli, Z se apropie de gaură. Stând cu 
spatele la una dintre armele care fuseseră scoase, astfel încât 
s-ar fi aflat în linia de tragere, împinse capacul cu prăjina. O 
împuşcătură răsună precum o pocnitură. 

Glonţul îl lovi pe Z în gamba stângă. Impactul usturător 
îl făcu să cadă într-un genunchi, dar ignoră durerea şi se târi 
până la gâtul ţevii. Apucă frânghiile care duceau în pământ şi 


începu să tragă. 

Primul lucru pe care îl văzu fu părul ei. Părul lung şi 
frumos, de culoarea mahonului, al Bellei, o învăluia ca un voal 
peste față şi umeri. 

Se aplecă şi îşi pierdu vederea, aproape leşinând, dar 
chiar şi clătinându-se, continuă să tragă. Brusc, efortul deveni 
mai uşor pentru că erau mâini care îl ajutau -— alte mâini pe 
frânghie, alte mâini care o aşezau uşor pe podea. 

Îmbrăcată într-o cămaşă de noapte transparentă care 
era pătată de sângele ei, nu se mişca, dar respira. Îi dădu cu 
grijă părul de pe față pe spate... 

Tensiunea lui Zsadist o luă razna. 

— Oh, Dumnezeule. Oh, Dumnezeule. 

— Ce au făcut. 

Cel care vorbise nu-şi găsea cuvintele să termine. 

Îşi dreseră vocile. Tusea fu înăbuşită. Sau poate că se 
înecau. 

Z o strânse în braţe şi... o îmbrăţțişă. Trebuia să o scoată 
afară, dar nu se putea mişca din cauza a ceea ce i se făcuse. 
Clipind ametit, țipând în interior, o legănă uşor înainte şi 
înapoi. Cuvinte îi ieşeau din gură - lamentațţii pentru ea în 
limba veche. 

Phury căzu în genunchi. 

— Zsadist? Trebuie să o ducem departe de aici. 

Concentrarea îi reveni în grabă şi dintr-odată tot ce-i 
veni în minte era să o mute la conac. Îi tăie hamul de pe 
trunchi, apoi se ridică cu greu în picioare cu ea în braţe. Când 
încercă să meargă, piciorul stâng cedă şi se împiedică. Pentru 
o fracțiune de secundă, nu se putu gândi de ce. 

— Lasă-mă să o iau eu, spuse Phury, întinzând mâinile. 
Ai fost împuşcat. 

Zsadist dădu din cap dezaprobator şi trecu pe lângă 
geamănul său, şchiopătând. 

O duse pe Bella la Taurusul care încă era parcat în fața 
clădirii. Ţinând-o la pieptul lui, sparse cu pumnul geamul de 
pe partea şoferului, apoi îşi întinse brațul înăuntru şi deblocă 
totul în timp ce alarma o luă razna. Deschizând portiera din 
spate, se aplecă şi o puse pe banchetă. Când îi îndoi uşor 


picioarele pentru a le face să încapă, cămaşa de noapte se 
ridică, iar el tresări. Avea vânătăi. O mulțime. 

Când alarma se opri, el spuse: 

— Să-mi dea cineva o haină! 

În clipa în care întinse mâna în spatele lui, simţi ceva din 
piele. O înfăşură cu grijă în ceea ce îşi dădu seama că era 
haina lui Phury, apoi o încheie şi se urcă la volan. 

Ultimul lucru pe care îl auzi fu o comandă din partea lui 
Wrath. 

— V, scoate-ți mâna aia a ta! Locul ăsta trebuie să fie 
incendiat. 

Apăsând accelerația, Z porni sedanul în viteză, mâncând 
pământul. 


Domnul O trase camioneta pe o parte umbrită de pe 
Tenth Street, la marginea trotuarului. 

— Tot nu înţeleg de ce ai mințit. 

— Dacă ai fi fost trimis acasă la Omega, unde am fi 
rămas noi? Eşti unul dintre cei mai puternici vânători pe care 
îi avem. 

Domnul O aruncă o privire cu dezgust. 

— Eşti un tip de comitet, nu-i aşa? 

— Sunt mândru de munca noastră. 

— Tipic anilor '50, Howdy Doody. 

— Da, dar rahatul ăla ţi-a salvat fundul, aşa că fii 
recunoscător. 

Mă rog, avea lucruri mai bune decât balivernele lui U 
pentru care să se îngrijoreze. 

El şi U coborâră din camionetă. ZeroSum, Screamer's şi 
Snuff'd erau la câteva străzi mai jos şi, deşi era frig, erau cozi 
cu persoane care aşteptau să intre în cluburi. Unele dintre 
masele tremurânde erau, fără îndoială, vampiri şi, chiar dacă 
nu erau, noaptea avea să fie aglomerată. Întotdeauna existau 
lupte cu Fraţii care le animau. 

Domnul O apăsă alarma de securitate, îşi băgă cheile în 
buzunar... şi se opri în mijlocul Tenth Street. Literalmente nu 


se putea mişca. 

Soţia lui. Dumnezeule, soţia lui chiar nu arăta bine când 
plecase cu U! 

Domnul O trase de partea din față a helăncii lui negre, 
simțind că nu putea să respire. Nu-i păsa de durerea pe care o 
îndura; ea îşi provocase singură asta. Dar nu ar fi putut 
suporta dacă ea murea, dacă îl părăsea. Şi dacă ea murea 
chiar acum? 

— Ce s-a întâmplat? întrebă U. 

Domnul O scotocea după cheile de la maşină, cu 
anxietatea sfârâindu-i în vene. 

— Trebuie să plec. 

— Pleci? Am ratat cota aseară... 

— Trebuie doar să mă întorc la centru pentru o secundă. 
L este pe Fifth Street la vânătoare. Stai cu el! Te găsesc în 30 
de minute. 

Domnul O nu aşteptă un răspuns. Se urcă în camionetă 
şi ieşi în viteză din oraş, luând-o pe Route 22 prin zona rurală 
din Caldwell. Se afla la un sfert de oră distanţă de centrul de 
persuasiune când văzu în fața lui farurile intermitente ale 
unor maşini de poliţie. Înjură şi frână, sperând că era doar un 
accident. 

Dar nu, în intervalul scurs de când plecase, nenorocita 
de poliție înființase încă unul dintre punctele de control al 
stării de ebrietate. Două maşini de poliție erau parcate de o 
parte şi de alta pe Route 22, iar conuri portocalii şi lumini de 
semnalizare se întindeau pe mijlocul drumului. În dreapta, era 
un panou reflectorizant care anunța programul Safety First al 
Departamentului de Poliție din Caldwell. 

Sfinte Sisoe, trebuiau să facă asta aici? În mijlocul 
pustietății? De ce nu erau în centru, lângă baruri? Pe de altă 
parte, oamenii din orăşelul de rahat de lângă Caldwell 
trebuiau să se întoarcă acasă cu maşina după ce se plimbau 
prin cluburile din marele oraş. 

Era o maşină în fața lui, un monovolum, iar O bătea cu 
degetele în volan. Era aproape gata să-şi scoată pistolul Smith 
& Wesson şi să-i împuşte atât pe polițist, cât şi pe şofer pentru 
răsplata lor regală. Doar pentru că îl încetiniseră. 


O maşină se apropia din direcţia opusă, iar O se uită 
peste drum. Fordul Taurus banal opri cu un mic scârțâit de 
frâne, cu farurile lăptoase şi întunecate. 

Dumnezeule, maşinile alea jalnice se găseau pe toate 
drumurile, tocmai de aceea O alesese marca şi modelul pentru 
propria maşină. Să se integreze în populația umană generală 
era esențial pentru a păstra secret războiul cu vampirii. 

În timp ce polițistul se apropia, lui O i se păru ciudat că 
geamul şoferului era deja coborât într-o noapte rece ca 
aceasta. Apoi aruncă o privire la tipul de la volan. Sfinte Sisoe! 
Nenorocitul avea o cicatrice groasă cât un deget care i se 
întindea pe față. Şi o gaură în lobul urechii. Poate că maşina 
fusese furată. 

Polițistul avea, evident, aceeaşi idee, pentru că ţinea 
mâna pe tocul pistolului în timp ce se apleca să i se adreseze 
şoferului. Iar situaţia o luă razna cu adevărat când polițistul 
îşi îndreptă lanterna spre bancheta din spate. Brusc, corpul 
lui tresări ca şi cum ar fi fost bătut în cuie între ochi, iar el 
întinse mâna spre umăr, ducându-se după ceea ce era 
probabil transmițătorul său. Numai că şoferul scoase capul pe 
geam şi se uită fix la ofițer. Urmă o clipă înghețată între ei. 

Apoi polițistul lăsă braţul jos şi făcu semn cu nonşalanţă 
să treacă Taurusul, fără să verifice măcar actele de identitate 
ale şoferului. 

Domnul O îl privi fix pe polițistul care-şi făcea datoria pe 
partea lui de drum. Nenorocitul încă o reținea pe mama 
casnică în față de parcă duba era plină de traficanţi de 
droguri. 

Între timp, amicul tipului de vizavi lăsa să treacă ceea ce 
părea a fi un criminal în serie, fără măcar un „bună ziua”. Fu 
ca şi cum ar fi intrat pe banda greşită la o staţie de taxare. 

În cele din urmă, O opri. Fu cât se poate de civilizat, iar 
câteva minute mai târziu apăsă accelerația. Parcursese cam 
opt kilometri când o străfulgerare strălucitoare izbucni peste 
peisajul din dreapta. Cam pe unde era centrul de persuasiune. 

Se gândi la încălzitorul cu kerosen. La cel care avea 
scurgeri. 

Domnul O apăsă acceleraţia. Femeia lui era blocată în 


sol... Dacă ar fi fost un incendiu... 

O tăie prin pădure şi acceleră pe sub pini, hurducăind, 
lovindu-se cu capul de plafon în timp ce încerca să se agațe de 
volan. Se asigură că în față nu se vedea nicio strălucire 
portocalie de la un incendiu. Dacă ar fi avut loc o explozie, ar fi 
existat flăcări, fum. 

Farurile lui se rotiră. Centrul de persuasiune dispăruse. 
Eliminat. Scrum. 

Domnul O apăsă frâna pentru a evita izbirea camionetei 
de un copac. Apoi se uită în pădurea din jur pentru a se 
asigura că se afla în locul potrivit. Când îi fu clar că era, sări şi 
se aruncă la pământ. 

Apucând pumni de praf, se zvârcoli în moloz până când 
nenorocirea aia îi intră în nas şi în gură şi îi acoperi corpul ca 
o haină. Găsi bucăți de metal topit, dar nimic mai mare decât 
palma lui. 

Prin hohotele din mintea lui, îşi aminti că mai văzuse 
acest praf ciudat şi fantomatic. 

El îşi înclină capul pe spate şi strigă spre ceruri. Habar 
n-avea ce ieşea din gura lui. Tot ce ştia era că Frăția făcuse 
asta. Pentru că acelaşi lucru se întâmplase cu academia de 
arte marțiale a lesserilor cu şase luni în urmă. 

Praf... cenuşă... Dispărut. Şi îi luaseră soția. 

Oh, Dumnezeule! Să fi fost în viață când o găsiseră? Sau 
îi luaseră trupul cu ei? Era moartă? 

Era vina lui, totul era din vina lui. Fusese atât de hotărât 
să o pedepsească, încât nu observase implicaţiile scăpării 
acelui civil. Bărbatul se dusese la Frăţie şi le spusese unde se 
afla, iar ei veniseră la primele umbre ale nopții şi o luaseră. 

El îşi şterse lacrimile disperate de la ochi. Şi apoi încetă 
să mai respire. Îşi roti capul în jur, observând peisajul. Fordul 
Taurus argintiu al lui U dispăruse. 

Punctul de control. Al naibii punct de control! Bărbatul 
ăla înfricoşător de la volan nu fusese de fapt niciun bărbat. 
Fusese un membru al Frăției Pumnalului Negru. Trebuia să 
fie. Iar soţia lui O era în spate, unde fie abia respira, fie era 
moartă. De aceea polițistul se speriase. O văzuse când se 
uitase în spatele maşinii, dar fratele îi spălase creierul ca să 


lase Taurusul să treacă. 

Domnul O se urcă în camionetă şi apăsă pe acceleraţie, 
conducând spre est şi îndreptându-se spre casa lui U. 

Taurusul avea un sistem LoJack. 

Ceea ce însemna că îl putea găsi oriunde cu 
echipamentul informatic potrivit. 


Capitolul 7 


Bella avu o vagă senzaţie că se afla într-o maşină. Dar 
cum era posibil aşa ceva? Probabil avea halucinații. 

Nu. Chiar suna ca o maşină, cu acel zumzet constant al 
motorului. Şi se simțea ca o maşină, o vibraţie subtilă care 
uneori anunța o denivelare când cauciucurile treceau peste 
ceva de pe drum. 

Încercă să deschidă ochii, constată că nu putea şi 
încercă din nou. Când efortul o epuiză, renunță. Dumnezeule, 
era obosită de parcă ar fi avut gripă. O durea tot corpul, mai 
ales capul şi stomacul. Şi îi era greață. Încercă să-şi 
amintească tot ce se întâmplase, cum se eliberase, dacă era 
liberă. Dar tot ce avea era imaginea lesserului care o iubea 
intrând pe uşă, acoperit de sânge negru. Restul era numai 
ceaţă. 

Pipăind, găsi ceva care îi acoperea umerii şi îl trase mai 
aproape. Piele. Şi mirosea... deloc ca dulceața îmbătătoare a 
unui lesser. Era mirosul unui bărbat din rasa ei. Inspiră mai 
mult pe nas. Când prinse mirosul de pudră de talc al 
vânătorilor, fu confuză până când îşi apăsă nasul pe scaun. 
Da, în tapițerie. Aceasta era maşina unui lesser. Dar de ce era 
sudoarea unui vampir mascul pe ceea ce purta ea? Şi mai era 
ceva, alt miros, un mosc întunecat cu un condiment veşnic 
verde. 

Bella începu să tremure. Îşi amintea bine mirosul, şi-l 
amintea de prima dată când fusese la complexul de 
antrenament al Frăției, şi-l amintea de când fusese mai târziu 
la conacul lor. 


Zsadist. Zsadist era în maşină cu ea. 

Inima îi bătea cu putere. Se străduia să deschidă ochii, 
dar pleoapele fie refuzau să se supună, fie erau deja deschise 
şi era prea întuneric ca ea să vadă. 

— Sunt salvată? întrebă ea. Ai venit după mine, Zsadist? 

Numai că niciun sunet nu îi ieşi din gură, deşi îşi mişca 
buzele. Formă din nou cuvintele, forțând aerul prin coardele 
vocale. Un geamăt răguşit fu eliberat, nimic mai mult. 

De ce nu-i funcționau ochii? 

Începu să se zvârcolească şi apoi auzi cel mai dulce 
sunet care îi ajunsese vreodată la urechi. 

— Eşti cu mine, Bella! Vocea lui Zsadist. Voce joasă. 
Plină de putere. Eşti în siguranţă. Ai ieşit de acolo. Şi nu te vei 
mai întoarce niciodată. 

Venise după ea. Venise pentru ea... 

Începu să plângă. Maşina părea să încetinească, dar 
apoi viteza se dublă. 

Uşurarea ei era atât de mare, încât alunecă în beznă. 

Zsadist deschise cu piciorul uşa de la camera lui, 
spărgând cu totul mecanismul de blocare. Zgomotul izbiturii 
fu puternic, iar Bella se agită în braţele lui, gemând. El îngheţă 
când capul ei se întoarse de pe o parte pe alta, în strâmtoarea 
braţului său. 

Era bine, se gândi el. Era foarte bine. 

— Haide, Bella, vino înapoi la mine! Trezeşte-te! 

Dar ea nu îşi recăpătă cunoştinţa. 

Se duse la patul lui şi o aşeză acolo unde dormea el. 
Când îşi ridică privirea, Wrath şi Phury erau în pragul uşii, cei 
doi masculi uriaşi blocând cea mai mare parte a luminii din 
hol. 

— Trebuie dusă la Havers, spuse Wrath. Trebuie să fie 
tratată. 

— Havers poate face ce trebuie aici. Ea nu părăseşte 
această cameră. 

Z ignoră tăcerea lungă ce urmă, privind-o pe Bella 
respirând. Pieptul ei urca şi cobora regulat, dar respirația 
părea atât de superficială. 

Suspinul lui Phury era unul pe care l-ar fi recunoscut 


oriunde. 

— Zsadist... 

— Las-o baltă! O să o vadă aici. Şi nimeni nu o atinge 
fără permisiunea mea sau în prezența mea. Când îşi privi 
frații, Wrath şi Phury păreau de-a dreptul stupefiați. Pentru 
numele lui Dumnezeu, vreți să o spun în limba veche, în caz că 
voi doi ați uitat engleza? Ea nu pleacă nicăieri. 

Cu o înjurătură, Wrath deschise telefonul mobil şi vorbi 
repede şi tare. 

Când închise, spuse: 

— Fritz este deja în oraş şi se duce să-l ia pe doctor. Vor 
fi aici în 20 de minute. 

Z încuviință din cap şi se uită la pleoapele Bellei. Şi-ar fi 
dorit să fie el cel care să se ocupe de ce i se făcuse. Voia ca ea 
să fie uşurată acum. Oh, Dumnezeule, cât trebuie să fi suferit! 

Deveni conştient că Phury se apropiase şi nu îi plăcu 
atunci când fratele îngenunche. Instinctul lui Z fu să 
baricadeze trupul Bellei cu al său, împiedicându-i pe 
geamănul său, pe Wrath, pe doctor, pe orice bărbat să o vadă. 
Nu înțelegea impulsul, nu-i cunoştea originea, dar era atât de 
puternic, încât aproape că se lansase spre gâtul lui Phury. 

Apoi geamănul său întinse mâna ca şi cum ar fi vrut să-i 
atingă glezna. Buzele lui Z lăsară să se vadă colții, mârâind. 

Capul lui Phury se ridică brusc. 

— De ce te porți aşa? 

„E a mea”, se gândi Z. 

Numai că, în clipa în care conştientiză asta, încercă să 
îndepărteze gândul. Ce naiba făcea? 

— E rănită, bombăni el. Nu o da peste cap, bine? 

Havers sosi 15 minute mai târziu. Doctorul înalt şi 
subțirel avea o geantă din piele neagră în mână şi părea 
pregătit să-şi facă treaba. Dar când veni în față, Z sări şi îl lipi 
pe bărbat de perete. Ochii palizi ai lui Havers se lărgiră în 
spatele ochelarilor cu rame din carapace de țestoasă, iar 
geanta lui se zdruncină pe podea. 

Wrath înjură. 

— Doamne, Dumnezeule... 

Z ignoră mâinile care încercau să îl îndepărteze şi îl fixă 


pe doctor cu privirea. 

— Să te porţi cu ea mai bine decât cu propria fiică. Dacă 
văd la ea o tresărire inutilă, o să te fac să suferi de o sută de ori 
mai mult. 

Trupul subțirel al lui Havers tremura, iar gura i se mişca 
în tăcere. Phury trase cu putere, dar degeaba. 

— Z, uşurel. 

— Nu te băga în asta! se răsti el. Ne-am înțeles, doctore? 

— Da. Da, sire. Când Z îi dădu drumul, Havers tuşi şi îşi 
aranjă papionul. Apoi se încruntă. Sire? Sângerezi. Piciorul 
tău. 

— Nu-ţi face griji pentru mine! Fă-ţi griji pentru ea! 
Acum! 

Bărbatul încuviință din cap, bâjbâi cu geanta în mână şi 
se duse la saltea. În timp ce se aşeza în genunchi lângă Bella, 
Z vru ca luminile din cameră să se aprindă. 

Inhalarea aspră a lui Havers era probabil cel mai 
aproape de înjurătura de care era capabil un bărbat rafinat. 
Printre dinți, murmură în limba veche: „Să-i faci asta unei 
femei... Exitus milostiv!” 

— Scoate copcile, ceru Z, privindu-l de sus pe medic. 

— Mai întâi examinarea. Trebuie să văd dacă există răni 
mai grave. 

Havers îşi deschise trusa şi scoase un stetoscop, un 
manşon pentru tensiunea arterială şi o lanternă medicală. Îi 
verifică ritmul cardiac şi respirația, se uită în urechi şi în nas, 
îi luă tensiunea. Când îi deschise gura, ea tresări puțin, dar 
apoi îi înălță capul, iar ea începu să se zbată cu adevărat. 

În momentul în care Zsadist se năpusti asupra 
doctorului, brațul greu al lui Phury se prinse în jurul pieptului 
lui şi îl trase înapoi. 

— Nu-i face rău, şi tu ştii asta. 

Z se împotrivi strânsorii, urând senzaţia corpului lui 
Phury lipit de al lui. Dar cum geamănul său nu se lăsă, ştiu că 
era mai bine aşa. Era la limită, iar să-l elimine pe doctor ar fi 
fost o mişcare stupidă. La naiba, probabil n-ar fi trebuit să fie 
înarmat în clipa aia! 

Phury gândea, evident, la fel. Scoase pumnalele lui Z din 


tocurile de la piept şi i le înmână lui Wrath. Armele fură şi ele 
luate. 

Havers îşi ridică privirea şi părea foarte uşurat că armele 
dispăruseră. 

— Eu... ah, o să-i dau nişte calmante uşoare. Respirația 
şi pulsul ei sunt suficient de puternice, aşa că se va descurca 
bine, iar asta va face ca restul examinării şi ceea ce va urma să 
fie mai uşor de tolerat pentru ea. Bine? 

Abia când Z încuviință din cap, medicul îi administră o 
injecție. Când tensiunea din corpul Bellei se mai domoli, 
doctorul scoase o foarfecă şi se îndreptă spre partea de jos a 
cămăşii de noapte însângerate pe care o purta. 

Când ridică tivul, Z se înfurie. 

— Opreşte-te! 

Doctorul se pregăti pentru o lovitură în cap, dar tot ce 
făcu Z fu să întâlnească privirea lui Phury şi ulterior pe cea a 
lui Wrath. 

— Niciunul dintre voi nu are voie să se uite la ea goală. 
Închideţi ochii sau întoarceţi-vă! 

Amândoi se uitară o clipă la el. Apoi Wrath se întoarse cu 
spatele, iar Phury îşi cobori pleoapele, deşi îşi păstră ferm 
strânsoarea pe pieptul lui Z. 

Zsadist se uită cu atenție la doctor. 

— Dacă ai de gând să-i scoţi hainele, acoper-o cu ceva! 

— Ce să folosesc? 

— Un prosop de la baie. 

— Îl aduc eu, spuse Wrath. 

După ce îi înmână unul, îşi reluă poziția cu fața la uşă. 

Havers întinse prosopul peste corpul Bellei şi apoi tăie 
cămaşa de noapte pe o parte. Aruncă o privire în sus înainte de 
a ridica ceva. 

— O să am nevoie să o văd toată. Şi va trebui să-i ating 
burta. 

— Pentru ce? 

— Trebuie să-i palpez organele interne pentru a 
determina dacă vreunul dintre ele este umflat în urma unui 
traumatism sau a unei infecții. 

— Fă-o repede! 


Havers trase prosopul deoparte. 

Z se legăna lângă corpul dur al geamănului său. 

— Oh, nalla! Vocea lui se sparse. Oh, Dumnezeule 
sfinte... nalla! 

Ceva era scrijelit pe pielea de pe abdomenul ei, ceva 
asemănător cu nişte litere de tipar de cinci centimetri în 
engleză. Cum era analfabet, nu ştia ce scria, dar avea un 
sentiment oribil. 

— Ce scrie acolo? şuieră el. 

Havers îşi drese vocea. 

— Este un nume. David. Scrie David. 

Wrath bombăni. 

— Pe pielea ei? Acel animal. 

Z îi tăie calea regelui său. 

— ÎI voi ucide pe acel lesser. Aşa să-mi ajute Dumnezeu, 
îi voi mesteca oasele! 

Havers inspectă tăieturile uşor şi cu atenție. 

— Trebuie să ai grijă ca sarea să nu se apropie de ele. 
Altfel, cicatricile se vor vindeca aşa cum sunt. 

— Nu mai spune! 

De parcă n-ar fi avut experiență cu modul în care rănile 
deveneau permanente. 

Havers o acoperi şi îi inspectă picioarele, apoi gambele. 
Dădu cămaşa de noapte la o parte în timp ce se apleca spre 
genunchii ei. Apoi îi mută unul dintre picioare în lateral, 
despărțindu-i coapsele. 

Z sări în față, trăgându-l pe Phury cu el. 

— Ce naiba faci? 

Havers îşi îndepărtă mâinile, ţinându-le deasupra 
capului. 

— Trebuie să fac un examen intern. În cazul în care a 
fost... violată. 

Cu o mişcare rapidă, Wrath păşi în fața lui Z şi îşi prinse 
brațele în jurul taliei lui. Prin ochelarii de soare, privirea 
regelui ardea. 

— Lasă-l să o facă, Z! Este mai bine pentru ea dacă o 
face. 

Zsadist nu putu să privească. Îşi sprijini capul de 


umărul lui Wrath, pierzându-se în părul lung şi negru al 
bărbatului. Trupurile solide ale fraților săi îl flancau, dar era 
prea îngrozit ca să intre în panică la acest contact. Strânse 
ochii şi respiră adânc, mirosurile lui Phury şi Wrath 
invadându-i nasul. 

Auzi un foşnet, ca şi cum doctorul ar fi scotocit prin 
geantă. Apoi se auziră două plesnituri, ca şi cum bărbatul îşi 
trăgea mănuşile. Sunetul scos de două obiecte metalice 
atingându-se. Câteva şoapte. Apoi. Tăcere. Nu, nu chiar. Mici 
zgomote. Apoi câteva clicuri. 

Z îşi aminti că toţi lesserii erau impotenti. Dar îşi putea 
imagina cum suplineau această deficiență. 

Tremura pentru ea până când începură să-i clănțăne 
dinții. 


Capitolul 8 


John Matthew se uită spre scaunul din față al Range 
Roverului. Tohr era preocupat în timp ce pătrundeau adânc în 
partea rurală a oraşului Caldwell şi, deşi lui John îi era teamă 
să îl întâlnească pe Wrath, regele, era mai îngrijorat de toată 
această linişte. Nu înțelegea ce se întâmpla. Bella fusese 
salvată. Era în siguranță acum. Aşa că toată lumea trebuia să 
fie fericită, nu? Doar că, atunci când Tohr venise acasă să-l ia 
pe John, o îmbrățişase pe Wellsie în bucătărie şi rămăsese 
acolo mult timp. Cuvintele lui, şoptite în limba veche, ieşiseră 
din ceea ce părea a fi un gât înecat. 

John voia să afle detaliile a ceea ce se întâmplase, dar 
era greu de iscodit în maşină, pe întuneric, mai ales că trebuia 
să gesticuleze sau să scrie. lar Tohr nu părea să aibă chef de 
vorbă. 

— Am ajuns, spuse Tohr. 

Cu o rotire rapidă spre dreapta, intră pe un drum de 
pământ îngust, iar John îşi dădu seama că dintr-odată nu mai 
putea vedea nimic pe geam. Era o ceață ciudată în pădurea 
rece din jurul lor, care îi dădea o vagă greață. 


De nicăieri, o poartă uriaşă se materializă din peisajul 
cețos, iar ei derapară până la stop. Era un alt rând de porți 
chiar dincolo de ea, iar când pătrunseră în spațiul dintre ele, 
fură încuiaţi ca un taur într-un staul de vite. Tohr cobori 
geamul, introduse un fel de cod pe o placă de interfon şi fură 
liberi să iasă pe partea cealaltă, într-un... 

„Dumnezeule, ce e asta?” 

Un tunel subteran. Şi, în timp ce coborau în pământ 
într-un ritm constant, mai apărură câteva porți, baricadele 
devenind din ce în ce mai fortificate, până la ultima. Aceasta 
era cea mai mare dintre toate, un monstru de oțel strălucitor 
care avea un semn de înaltă tensiune fix în mijloc. Tohr se uită 
la o cameră de supraveghere, apoi se auzi un clic. Porţile 
alunecară. 

Înainte de a continua, John îl bătu pe Tohr pe antebraţ 
ca să-i atragă atenția omului. 

— Aici locuiesc Fraţii? gesticulă încet. 

— Într-un fel. Te voi conduce mai întâi prin centrul de 
antrenament şi apoi vom merge la conac. Tohr apăsă 
accelerația. Când vor începe cursurile, vei veni aici de luni 
până vineri. Autobuzul va veni să te ia din fața casei noastre la 
ora 16.00. Fratele meu, Phury, este la fața locului, aşa că el se 
ocupă de primele ore. Văzând privirea lui John, Tohr îi explică: 
Complexul este interconectat în subteran. O să-ți arăt cum să 
accesezi sistemul de tuneluri care leagă clădirile între ele, dar 
păstrează asta pentru tine. Oricine va apărea neinvitat va avea 
o problemă serioasă. Colegii tăi de clasă nu sunt bineveniţi, 
mă înţelegi? 

John dădu din cap aprobator în timp ce intrară în 
parcarea pe care şi-o amintea dintr-o noapte cu mult timp în 
urmă. Dumnezeule, părea că trecuseră 100 de ani de când 
venise aici cu Mary şi Bella! 

El şi Tohr coborâră din Range Rover. 

— Cu cine mă voi antrena! 

— O duzină de alți bărbați de vârsta ta. Toţi au sânge de 
războinic în vene, de aceea i-am ales. Antrenamentul va dura 
până la tranziţia ta şi o bună bucată de vreme după aceea, 
până când vom considera că eşti pregătit să ieşi pe teren. 


Merseră până la o pereche de uşi metalice pe care Tohr le 
deschise larg. De cealaltă parte era un coridor care părea să se 
întindă la nesfârşit. Pe măsură ce înaintau, Tohr îi arătă o sală 
de clasă, o sală de sport, o sală de forță, apoi un vestiar. 
Bărbatul se opri când ajunse la o uşă din sticlă mată. 

— Aici îmi petrec timpul când nu sunt acasă sau pe 
teren. 

John intră. Încăperea era destul de goală şi banală. 
Biroul din metal era acoperit cu echipamente de calculator, 
telefoane şi hârtii. Pe peretele din spate erau aliniate dulapuri 
cu dosare. Existau doar două locuri unde să te aşezi, dacă 
presupuneai că răsturnarea coşului de gunoi nu era o opțiune. 
Unul era un echipament de birou standard, în colț. Celălalt se 
afla în spatele biroului şi era îngrozitor de urât: o 
monstruozitate de piele verde avocado, zdrențuită şi cu 
colțurile rupte, scaunul era deformat şi avea nişte picioare 
care dădeau un nou sens cuvântului „robust”. 

Tohr îşi aşeză mâna pe spătarul înalt al acelui obiect. 

— Îţi vine să crezi că Wellsie m-a obligat să scap de asta? 

John încuviință din cap şi gesticulă: 

— Da. 

Tohr zâmbi şi se îndreptă spre un dulap din podea până 
în tavan. Când deschise uşa şi tastă o serie de numere pe o 
tastatură, partea din spate a acestuia se deschise spre exterior 
într-un fel de pasaj întunecat. 

— Am ajuns. 

John păşi înăuntru, chiar dacă nu putea vedea mare 
lucru. 

Un tunel de metal. Suficient de lat pentru a încăpea trei 
oameni care mergeau unul lângă altul şi atât de înalt încât era 
ceva spațiu chiar şi deasupra capului lui Tohr. Luminile erau 
montate în tavan la fiecare trei metri sau cam aşa ceva, dar nu 
pătrundeau prea mult prin întuneric. 

„Ăsta e cel mai tare lucru pe care l-am văzut vreodată”, 
se gândi John în timp ce mergeau. 

Sunetul loviturilor de bocanci ai lui Tohr ricoşa în pereții 
netezi, de oțel, precum vocea lui profundă. 

— Uite, în legătură cu întâlnirea cu Wrath. Nu vreau 


să-ți faci griji. Este puternic, dar nu ai de ce să te temi. Şi nu te 
speria din cauza ochelarilor de soare. Este aproape orb şi 
hipersensibil la lumină, aşa că trebuie să-i poarte. Dar chiar 
dacă nu vede, oricum te va citi ca pe o carte. Îți va cunoaşte 
emoțiile clar ca lumina zilei. 

Puțin mai târziu, o scară scurtă apăru în stânga, ducând 
spre o uşă şi altă tastatură. Tohr se opri şi arătă spre tunel, 
care continua la nesfârşit, din câte îşi dădea seama John. 

— Dacă vei continua să mergi drept de aici, vei ajunge la 
casa porții în 150 de metri. 

Tohr urcă scările, apăsă tastatura şi deschise uşa. 
Lumina strălucitoare inundă locul ca apa eliberată dintr-un 
baraj. 

John îşi ridică privirea, un sentiment ciudat 
răsunându-i în piept. Avea cea mai ciudată senzaţie că visa. 

— Este totul bine, fiule. Tohr zâmbi, fața lui aspră 
înmuindu-se puțin. Nimic nu-ți va face rău acolo sus. Ai 
încredere în mine! 


— Bine, e gata, spuse Havers. 

Zsadist deschise ochii, văzând doar părul negru şi des al 
lui Wrath. 

— A fost...? 

— Ea este foarte bine. Nu prezintă semne de relații 
sexuale forțate sau traume de orice fel. 

Se auzi o plesnitură, ca şi cum doctorul şi-ar fi scos 
mănuşile. 

Zsadist se lăsă în jos, iar frații lui îl susținură. Când, în 
sfârşit, îşi ridică privirea, văzu că Havers îndepărtase cămaşa 
de noapte însângerată, pusese prosopul Bellei la loc şi îşi 
trăgea o pereche de mănuşi noi. Bărbatul se aplecă peste 
geanta lui, scoase o pereche de foarfeci ascuţite şi nişte 
pensete, apoi îşi ridică privirea. 

— O să mă ocup de ochii ei acum, bine? Când Z 
încuviință, doctorul ridică instrumentele. Ai grijă, sire! Dacă 
mă sperii, aş putea să o orbesc cu astea. Ai înțeles? 


— Da. Doar să nu-i faci rău... 

— Nu va simţi nimic. Îţi promit! 

Z privi totul şi dură o veşnicie. Când doctorul termină 
jumătate din ce avea de făcut, avu un gând vag că nu avea să 
se mai țină pe picioare. Phury şi Wrath îl susțineau, iar capul 
lui stătea pe umărul masiv al lui Wrath în timp ce privea în jos. 

— Ultimul, murmură Havers. Bine. Gata cu suturile! 

Toţi bărbații din cameră respirară adânc, chiar şi 
doctorul, apoi Havers se întoarse la instrumentele sale şi luă 
un tub. 

Întinse nişte unguent pe pleoapele Bellei, apoi îşi strânse 
geanta. 

În timp ce medicul se ridica în picioare, Zsadist se 
despărți de frații săi şi se plimbă puţin. Wrath şi Phury îşi 
întinseră braţele. 

— Rănile ei sunt dureroase, dar nu îi pun viața în pericol 
în acest moment, spuse Havers. Se vor vindeca până mâine 
sau poimâine, cu condiția să fie lăsată în pace. Este 
subnutrită şi trebuie să se hrănească. Dacă rămâne în această 
cameră, trebuie să dați drumul la căldură şi să o mutaţi în pat. 
Ar trebui să i se aducă mâncare când îşi va reveni. Şi mai este 
un lucru. La examenul intern, am găsit... Ochii lui oscilară 
între Wrath şi Phury, apoi se opriră asupra lui Zsadist. Ceva 
de natură personală. 

Zsadist se îndreptă spre doctor. 

— Ce? 

Havers îl atrase într-un colț şi vorbi încet. 

Z rămase fără cuvinte când bărbatul termină. 

— Eşti sigur? 

— Da. 

— Când? 

— Nu ştiu. Dar destul de curând. 

Z se uită în jos la Bella. „Oh, Dumnezeule...” 

— Acum, presupun că ai aspirină sau motrin în casă, 
nu-i aşa? 

Z habar n-avea; el nu lua niciodată medicamente pentru 
durere. Se uită la Phury. 

— Da, avem, spuse fratele său. 


— Administrează-i! lar eu îți voi da ceva mai puternic ca 
rezervă, în caz că nu funcționează suficient de bine. 

Havers scoase o sticluță care avea drept capac un sigiliu 
de cauciuc roşu şi luă în palmă două seringi în ambalaje 
sterile. Scrise pe un carnețel, apoi îi dădu hârtia şi rezervele lui 
Z. 

— Dacă se întâmplă ziua şi dacă are dureri mari când se 
trezeşte, îi poţi face o injecție din asta, conform indicațiilor 
mele. Este aceeaşi morfină pe care tocmai i-am dat-o, dar 
trebuie să ţineţi cont de informațiile privind dozajul. 
Sunaţi-mă dacă aveți întrebări sau dacă vreți să vă ghidez 
pentru procedura de injectare. În caz contrar, dacă soarele 
este la apus, voi veni eu însumi şi îi voi face injecția. Havers 
aruncă o privire în jos, la piciorul lui Z. Vrei să-ți examinez 
rana? 

— Pot să-i fac baie? 

— Da, cu siguranţă. 

— Acum? 

— Da. 

Havers se încruntă. 

— Dar, sire, piciorul tău... 

Z intră în baia lui, dădu drumul la robinetele de la 
jacuzzi şi băgă mâna sub jet. Aşteptă până când fu suficient de 
caldă, apoi se întoarse după ea. 

Doctorul deja plecase, dar Mary, femeia lui Rhage, se 
afla în uşa dormitorului, dorind să o vadă pe Bella. Phury şi 
Wrath vorbiră puţin cu ea şi dădură din cap dezaprobator. Ea 
plecă, părând afectată. 

Când se închise uşa, Z îngenunche lângă saltea şi 
începu să o ridice pe Bella. 

— Stai aşa, Z! Vocea lui Wrath era dură. Familia ei ar 
trebui să aibă grijă de ea. 

Z se opri şi se gândi la cel care îi hrănise peştii. 
Dumnezeule. Probabil nu era corect să o ţină aici, departe de 
cei care aveau motive întemeiate să îi aline durerea. Dar ideea 
de a o lăsa să iasă în lume era de nesuportat. Abia o găsise. 

— Se va duce mâine la ei, spuse el. Astăzi rămâne aici. 

Wrath dădu din cap dezaprobator. 


— Nu este... 

— Crezi că e pregătită să călătorească aşa? răbufni Z. 
Lasă femeia în pace! Pune-l pe Tohr să-i sune familia şi 
anunță-i că le va fi predată mâine la căderea nopţii. Acum are 
nevoie de o baie şi de somn. 

Buzele lui Wrath se strânseră. Urmă o tăcere lungă. 

— Atunci du-o în altă cameră, Z! Nu va sta cu tine. 

Zsadist se ridică în picioare şi se îndreptă spre rege, 
umbrindu-l. 

— Încearcă doar să o muţi! 

— Pentru numele lui Dumnezeu, Z! izbucni Phury. Dă-te 
înapoi... 

Wrath se aplecă înainte până când nasurile lor aproape 
că se atinseră. 

— Ai grijă, Z! Ştii al naibii de bine că, dacă mă ameninți, 
nu te vei alege doar cu o lovitură în falcă. 

Da, trecuseră prin asta în timpul verii. Din punct de 
vedere legal, Z putea fi executat conform vechilor reguli de 
conduită dacă împingea lucrurile mult mai departe. Viața 
regelui era prețuită mai presus decât a tuturor celorlalți. 

Dar asta nu însemna că lui Z i-ar fi păsat în acel 
moment. 

— Crezi că-mi pasă de o condamnare la moarte? Te rog! 
Miji ochii. Dar îți spun următorul lucru. Fie că ai de gând 
să-mi arunci rangul tău în față, fie nu, îți va lua cel puţin o zi 
să mă condamni la Fecioara Scrib. Aşa că Bella va dormi aici 
în noaptea asta. 

Se întoarse la ea şi o luă în braţe cât de atent putu, 
asigurându-se în acelaşi timp că prosopul rămase acolo unde 
trebuia. Fără să se uite la Wrath sau la geamănul său, o duse 
în baie şi închise uşa cu piciorul în urma lui. 

Cada era deja pe jumătate plină, aşa că o ţinu în braţe în 
timp ce se aplecă şi verifică temperatura. Perfectă. O cobori în 
apă şi apoi îi întinse brațele peste margini, astfel încât să fie 
sprijinită. 

Prosopul se umezi rapid şi se lipi de corpul ei. El văzu 
clar umflăturile blânde ale sânilor ei, toracele mic, întinderea 
plată a abdomenului ei. Când apa se ridică, marginea 


prosopului plutea liber şi flirta cu partea de sus a coapselor ei. 

Inima îi bătea în piept şi se simţi ca un libidinos, 
holbându-se la ea când era rănită şi fără chef. Sperând să o 
protejeze de ochii lui şi dorind să-i ofere intimitatea pe care o 
merita, se duse la dulap să caute nişte spumă de baie. Nu era 
nimic în afară de săruri de baie, iar el sigur nu le folosea. 

Era pe cale să se întoarcă spre ea când văzu brusc cât de 
mare era oglinda de deasupra chiuvetei. Nu voia ca ea să vadă 
cum arăta, deoarece cu cât ştia mai puţine despre ce se 
întâmplase, cu atât era mai bine. Acoperi geamul cu două 
prosoape mari, îndesând materialul gros de pluş în spatele 
ramei. 

Când se întoarse, ea alunecase în apă, dar cel puţin 
partea de sus a prosopului încă era lipită de umerii ei şi, 
practic, rămăsese la locul ei. O apucă de sub unul din brațe şi 
o ridică, apoi luă mănuşa de baie. În clipa în care începu să-i 
spele partea laterală a gâtului, ea se zbătu, apa stropindu-l. 
Din gura ei ieşeau zgomote joase, de panică, care nu se opriră 
nici după ce el puse deoparte micul prosop. 

„Vorbeşte cu ea, idiotule!” 

— Bella... Bella, e în regulă. Eşti bine. 

Ea rămase nemişcată şi se încruntă. Apoi ochii i se 
deschiseră uşor şi începură să clipească des. Când încercă 
să-şi şteargă pleoapele, el îi luă mâinile de pe față. 

— Nu. Ăsta e un medicament. Lasă-l acolo! 

Ea încremeni. Îşi drese vocea până când putu vorbi. 

— Unde... unde sunt? 

Vocea ei, aşa aspră şi răguşită cum era, suna frumos. 

— Eşti cu... „Cu mine”. Eşti cu Frăția. Eşti în siguranță. 
În timp ce ochii ei sticloşi şi nefocalizaţi se uitau în jur, el se 
aplecă spre un întrerupător de pe perete şi micşoră lumina. 
Chiar dacă delira şi, fără îndoială, era în mare parte oarbă din 
cauza unguentului, el nu voia ca ea să-l vadă. Ultimul lucru de 
care avea nevoie să se îngrijoreze era ce s-ar fi întâmplat dacă 
cicatricile ei nu s-ar fi vindecat fără probleme. 

Când ea îşi lăsă brațele în apă şi îşi sprijini picioarele de 
baza căzii, el închise robinetul şi se aşeză pe călcâie. Nu se 
pricepea să atingă oamenii, aşa că nu era o mare surpriză 


faptul că nu suporta mâinile lui pe ea. Dar, la dracu”, habar 
n-avea ce să facă pentru a o relaxa! Arăta jalnic — trecuse de 
faza plânsului şi se afla într-o agonie amorțită. 

— Eşti în siguranţă... murmură el, deşi se îndoia că ea 
credea asta. Nici el nu ar fi crezut dacă ar fi fost în locul ei. 

— Zsadist este aici? 

Se încruntă, neştiind ce să înțeleagă din asta. 

— Da, sunt chiar aici. 

— Da? 

— Chiar aici. Chiar lângă tine. 

El întinse cu greutate mâna şi i-o strânse. Ea o strânse 
înapoi. 

Şi apoi păru că alunecă într-un delir. Mormăi, scoțând 
sunete mici care ar fi putut fi cuvinte şi se clătină. Z apucă alt 
prosop, îl rulă şi i-l puse sub cap ca să nu se lovească de 
marginea dură a jacuzziului. 

Se tot gândea ce putea face ca să o ajute şi, pentru că era 
singurul lucru care îi veni în minte, fredonă puțin. Când asta 
păru să o liniştească, începu să cânte încet, alegând un imn în 
limba veche pentru Fecioara Scrib, unul despre cer albastru, 
bufnițe albe şi câmpuri verzi de iarbă. 

Treptat, Bella se relaxă şi respiră adânc. Închizând ochii, 
se sprijini de perna de prosop pe care i-o făcuse el. 

Cum cântecul lui era singura alinare pe care i-o putea 
oferi, el cânta. 


Phury se holba la salteaua pe care se întinsese Bella, 
gândindu-se că îi făcea rău cămaşa de noapte ruptă pe care o 
purtase. Apoi ochii i se îndreptară spre craniul de pe podea, în 
stânga. Craniul de femeie. 

— Nu pot permite asta, spuse Wrath când sunetul apei 
care curgea se întrerupse în baie. 

— Z n-o să-i facă rău, murmură Phury. Uită-te la felul în 
care o tratează. Dumnezeule, se comportă ca un mascul legat! 

— Şi dacă i se schimbă dispoziția? Vrei ca Bella să fie pe 
lista femeilor pe care le-a ucis? 


— O să o ia razna dacă o luăm cu noi. 

— La dracu’... 

Cei doi încremeniră. Apoi amândoi se uitară încet spre 
uşa de la baie. Sunetul care venea din partea cealaltă era 
moale, ritmat. 

Ca şi cum cineva ar fi. 

— Ce naiba? murmură Wrath. 

Nici lui Phury nu-i venea să creadă. 

— Îi cântă. 

Chiar şi în surdină, puritatea şi frumusețea vocii lui 
Zsadist erau izbitoare. Glasul lui întotdeauna fusese aşa. În 
rarele ocazii în care cânta, sunetele care îi ieşeau din gura 
erau uluitoare, capabile să facă timpul să se oprească şi apoi 
să alunece în infinit. 

— La dracu”! Wrath îşi împinse ochelarii de soare pe 
frunte şi îşi frecă ochii. Ai grijă de el, Phury! Supraveghează-l 
bine! 

— Nu o fac întotdeauna? Uite, trebuie să mă duc şi eu la 
Havers în seara asta, dar numai ca să-mi refac proteza. O să-l 
pun pe Rhage să supravegheze lucrurile până mă întorc. 

— Fă-o tu! N-o s-o pierdem pe femeia aia din ochi, ne-am 
înțeles? Doamne, Dumnezeule, geamănul ăla al tău ar împinge 
pe oricine de pe o stâncă, ştii asta? 

Wrath ieşi din cameră. 

Phury privi înapoi spre saltea şi şi-o imagină pe Bella 
zăcând acolo, lângă Zsadist. Totul era greşit. Z nu ştia absolut 
nimic despre căldură. lar biata femeie îşi petrecuse ultimele 
şase săptămâni în pământul rece. 

„Ar trebui să fiu eu acolo cu ea. Spălând-o. Alinând-o. 
Având grijă de ea”. 

„A mea”, se gândi el, uitându-se la uşa prin care ieşea 
cântecul. Phury porni spre baie, brusc supărat peste măsură. 
Furia teritorială îi aprinse pieptul ca un foc de tabără, 
declanşând o flacără care răbufni în corp. Îşi încleştă mâna pe 
clanța uşii şi auzi acel frumos tenor schimbând melodia. 

Phury stătea acolo, tremurând. În timp ce furia lui 
aluneca într-un dor care îl înspăimânta, îşi sprijini fruntea pe 
stâlpul uşii. Oh, Dumnezeule, nu! 


Închise ochii strâns, încercând să găsească altă 
explicație pentru comportamentul său. Nu era niciuna. El şi 
Zsadist erau gemeni, până la urmă. 

Aşa că ar fi fost logic ca ei să îşi dorească aceeaşi femeie. 
Şi să ajungă să se lege de aceeaşi femeie. 

Înjură. 

Sfinte Sisoe, asta era o problemă de viață şi de moarte! 
Doi masculi legați de aceeaşi femelă erau o combinaţie letală. 
Şi dacă era vorba de doi războinici, puteau exista pagube 
grave. Vampirii erau animale, la urma urmei. Mergeau, 
vorbeau şi erau capabili de un raţionament superior, dar în 
esență erau animale. Aşa că existau unele instincte pe care 
nici cel mai inteligent creier nu le putea anula. 

Noroc că încă nu era acolo. Era atras de Bella şi o dorea, 
dar nu coborâse în acea posesivitate profundă care era cartea 
de vizită a unui mascul legat. Şi nu simţise mirosul de legătură 
care se simțea la Z, aşa că poate că mai era o speranţă. 

Totuşi, amândoi trebuiau să se îndepărteze de Bella. 
Războinicii, probabil din cauza naturii lor agresive, se legau 
profund şi repede. Aşa că spera să plece curând şi să se 
întoarcă la familia ei, acolo unde îi era locul. 

Phury îşi desprinse mâna de clanța uşii şi se retrase din 
cameră. Ca un zombi, cobori scările şi se duse afară, spre 
curte. 

Voia ca frigul să îi limpezească gândurile. Numai că doar 
îi făcu pielea de găină. 

Era pe punctul de a-şi aprinde un fum roşu când 
observă că Fordul Taurus, cel cu care Z pornise şi o condusese 
pe Bella acasă, era parcat în faţa conacului. Încă avea motorul 
pornit, uitat în toată acea dramă. 

Da, nu era genul de sculptură de gazon de care aveau 
nevoie. Numai Dumnezeu ştia ce fel de dispozitiv de urmărire 
era în ea. 

Phury se urcă în sedan, îl băgă în viteză şi plecă. 


Capitolul 9 


Când John ieşi din tunelul subteran, pentru un moment 
fu orbit de strălucire. Apoi vederea i se ajustă. „Oh, 
Dumnezeule! E frumos”. 

Imensul hol era viu ca un curcubeu atât de colorat, încât 
simţea că privirea lui nu putea cuprinde totul. De la coloanele 
de marmură verde şi roşie la podeaua de mozaic multicoloră, 
la foițele de aur de peste tot, la... 

„Sfinte Michelangelo, uită-te la tavanul acela!” 

Trei etaje în sus, picturi cu îngeri, nori şi războinici pe 
cai mari acopereau o întindere care părea la fel de mare ca un 
teren de fotbal. Dar era şi mai mult. De jur-împrejurul celui 
de-al doilea etaj era un balcon cu foițe de aur care avea 
panouri inserate cu reprezentări similare. Apoi era scara mare 
cu propria balustradă ornamentată. 

Proporțţiile spaţiului erau perfecte. Culorile, luxuriante. 
Arta era sublimă. Şi nu era o imitare a la Donald Trump. Chiar 
şi John, care nu ştia nimic despre acel stil, avu sentimentul 
ciudat că era veridic ceea ce privea. Persoana care construise 
acest conac şi îl decorase îşi cunoştea meseria şi avea banii 
necesari pentru a cumpăra totul de cea mai bună calitate: un 
adevărat aristocrat. 

— Drăguţ, nu-i aşa? Fratele meu D a construit acest loc 
în 1914. Tohr îşi puse mâinile în şolduri în timp ce privea în 
jur, apoi îşi drese vocea cu vioiciune. Da, avea un gust fabulos. 
Cel mai bun dintre cele mai bune pentru el. 

John măsură cu atenție fața lui Tohr. Nu mai auzise 
niciodată tonul acela ieşit din gura bărbatului. Atâta tristeţe... 

Tohr zâmbi şi îl îndemnă pe John să înainteze cu o mână 
pe umăr. 

— Nu te uita aşa la mine! Mă simt ca un cârnat 
despachetat când o faci. 

Se îndreptară spre etajul al doilea, păşind pe o mochetă 
roşie închisă, atât de luxuriantă încât părea că păşea pe o 
saltea. Când John ajunse sus, se uită de la balcon la designul 
podelei de pe hol. Mozaicurile se uniseră într-o reprezentare 
spectaculoasă a unui pom fructifer în plină înflorire. 

— Merii joacă un rol în ritualurile noastre, spuse Tohr. 


Sau cel puţin o fac când îi observăm. Nu s-au întâmplat prea 
multe în ultima vreme, dar Wrath convoacă prima ceremonie a 
solstițiului de iarnă după 100 şi ceva de ani. 

— La asta lucra Wellsie, nu-i aşa? gesticulă John. 

— Da. Ea se ocupă de o mare parte din logistică. Rasa 
este dornică să se întoarcă la ritualuri — şi era timpul. Când 
John nu îşi abătu privirea de la splendoare, Tohr spuse: Fiule? 
Wrath ne aşteaptă. 

John dădu din cap aprobator şi îl urmă, traversând 
palierul până la un set de uşi duble marcate cu un fel de 
sigiliu. Tohr tocmai îşi ridica mâna pentru a bate la uşă când 
mânerele de alamă se rotiră şi interiorul fu dezvăluit. Doar că 
de partea cealaltă nu era nimeni. Deci cum se deschiseseră? 

John aruncă o privire înăuntru. Încăperea avea culoarea 
albăstrelei şi îi amintea de imagini dintr-o carte de istorie. Era 
în stil franțuzesc, nu-i aşa? Cu toate decoraţiunile şi 
mobilierul sofisticat... 

John începu brusc să înghită cu dificultate. 

— Milord, spuse Tohr, făcând o plecăciune şi apoi 
mergând înainte. 

John rămase acolo, în pragul uşii. În spatele unui birou 
franțuzesc spectaculos, mult prea frumos şi mult prea mic 
pentru el, se afla un bărbat masiv, cu umerii mai mari chiar şi 
decât ai lui Tohr. Părul lung şi negru îi cădea drept de pe 
frunte, iar fața aceea. Duritatea acesteia spunea răspicat „nu 
te pune cu mine!” Dumnezeule, ochelarii de soare îl făceau să 
pară de-a dreptul crud! 

— John? spuse Tohr. 

John se duse lângă Tohr şi se ascunse un pic. Da, era un 
gest de fătălău, dar nu se simțise niciodată în viața lui mai mic 
sau mai neînsemnat. La dracu”, pe lângă puterea tipului din 
fața lor, era aproape convins că, de fapt, el nu exista! 

Regele se foi în scaun, sprijinindu-se de birou. 

— Vino aici fiule! Vocea era joasă şi accentuată, cu un „r” 
prelung înainte de a-şi termina cuvântul. 

— Haide! Tohr îl înghionti când acesta nu se mişcă. E în 
regulă. 

John se împiedică, reuşind să traverseze camera fără 


nicio finețe. Se opri în fața biroului ca şi cum ar fi fost o piatră 
care se rostogolise până la oprire. 

Regele se ridică şi continuă să o facă până când păru 
înalt ca o clădire de birouri. Wrath trebuia să aibă 1,80 sau 
mai mult, iar hainele negre pe care le purta, în special pielea, îl 
făceau şi mai mare. 

— Vino aici, în spate! 

John aruncă o privire înapoi pentru a se asigura că Tohr 
încă era în cameră. 

— E în regulă, fiule, spuse regele. Nu am de gând să-ți 
fac rău. 

John se mişcă, cu inima bătându-i ca a unui şoarece. 
Când îşi înclină capul şi privi în sus, brațul regelui se întinse. 
Partea interioară a acestuia, de la încheietura mâinii până la 
cot, era acoperită de tatuaje negre. lar desenele erau 
asemănătoare cu cele pe care John le văzuse în visele lui, cele 
pe care şi le pusese pe brăţara pe care o purta... 

— Eu sunt Wrath, spuse bărbatul. Urmă o pauză. Vrei 
să-mi strângi mâna, fiule? 

„Oh, da!” John întinse mâna, aşteptându-se pe jumătate 
ca oasele lui să fie zdrobite. 

În schimb, simţi doar o căldură constantă în momentul 
în care intrară în contact. 

— Numele acela de pe brățara ta, spuse Wrath, este 
Tehrror. Vrei să te numeşti aşa sau John? 

John intră în panică şi se uită înapoi la Tohr, pentru că 
nu ştia ce voia şi nu ştia cum să îi comunice asta regelui. 

— Uşurel, fiule. Wrath râse încet. Poţi decide mai târziu. 
Faţa regelui se întoarse brusc într-o parte, ca şi cum s-ar fi 
concentrat asupra a ceva din hol. La fel de brusc, un zâmbet îi 
întinse buzele tari într-o expresie de totală reverență. Leelan, 
şopti Wrath. 

— Îmi pare rău că am întârziat. Vocea feminină era joasă 
şi încântătoare. Eu şi Mary suntem atât de îngrijorate pentru 
Bella! Încercăm să ne dăm seama cum să o ajutăm. 

— Veţi găsi voi o cale. Vino să-l cunoşti pe John! 

John se întoarse spre uşă şi se uită la o femeie... 

O lumină albă îl orbi, făcând să şteargă tot ce văzuse. 


Era ca şi cum ar fi fost lovit de o rază de halogen. Clipi, clipi, 
clipi. Şi apoi, din acel nimic infinit, văzu din nou femeia. Era 
brunetă, cu ochii care îi aminteau de o persoană pe care o 
iubise. Nu, nu-i amintea. Ochii ei semănau cu ochii lui... 
Cum? Cu ce... 

John se clătină. Auzi voci venind spre el de la distanţă. 

În interiorul lui, în piept, în adâncul camerelor inimii 
care îi bătea, simți o fisură, ca şi cum s-ar fi despicat în două. 
O pierdea. O pierdea pe femeia cu părul negru... El... 

Simți cum i se deschide gura, ca şi cum ar fi încercat să 
vorbească, dar apoi îl cuprinseră spasmele, cutremurându-se 
prin micul trup, făcându-l să cadă din picioare, făcându-l să 
se prăbuşească la pământ. 


Zsadist ştia că era timpul să o scoată pe Bella din cadă, 
pentru că stătea acolo de aproape o oră, iar pielea i se zbârcise. 
Numai că aruncă o privire prin apă la prosopul pe care îl tot 
trăgea la locul lui peste corpul ei. 

La dracu”, să o scoată cu chestia aia pe ea avea să fie 
dificil. Cu o tresărire, se întinse şi îl scoase. 

Privind repede în altă parte, aruncă materialul umed pe 
podea şi luă unul uscat, pe care îl puse chiar lângă cadă. 
Strângând din dinţi, se aplecă şi îşi împinse braţele în apă, 
îndreptându-se spre corpul ei. Ochii lui ajunseră chiar la 
nivelul sânilor ei. 

Dumnezeule, erau perfecţi! Albi ca smântâna, cu vârfuri 
mici şi roz. lar apa flirta cu sfârcurile ei, necăjindu-le cu 
sărutări ondulate care le făceau să strălucească. 

Îşi strânse pleoapele, îşi scoase brațele din cadă şi se 
aşeză pe călcâie. Când fu gata să încerce din nou, se concentră 
asupra peretelui din față şi se arcui... doar pentru a simți o 
lovitură rapidă şi dureroasă în şolduri. Se uită în jos, confuz. 

Avea o umflătură în pantaloni. Era atât de tare, încât i se 
formase un cort un faţă. În mod clar, chestia se strivise de 
marginea căzii când se aplecase şi de asta îl înțepa. 

Blestemând, o împinse cu podul palmei, urând senzația 


de greutate, felul în care lungimea tare i se încurca în trening, 
faptul că trebuia să aibă de-a face cu ea. Numai că, oricât de 
mult ar fi încercat, nu putea să aranjeze chestia aia cum 
trebuia, cel puțin nu fără să-şi bage mâna înăuntru şi să o 
aranjeze, ceea ce nu avea de gând să facă. În cele din urmă, 
renunță şi lăsă erecţia prinsă într-un unghi, răsucită şi 
dureroasă. 

O merita! 

Zsadist trase aer în piept, îşi strecură braţele în apă şi le 
înfăşură sub corpul Bellei. O ridică, şocat din nou de cât de 
uşoară era. Apoi o sprijini de peretele de marmură 
folosindu-se de partea exterioară a şoldului şi de o mână pusă 
pe clavicula ei. Luă prosopul pe care îl lăsase pe marginea 
jacuzziului, dar înainte de a-l pune în jurul ei, ochii lui se 
mutară la literele de pe pielea abdomenului ei. 

Ceva ciudat tresări în pieptul lui, o greutate... Nu, avea 
senzația că era tras în jos, ca şi cum ar fi căzut, deşi se afla în 
picioare. Era uimit. Trecuse atât de mult timp de când ceva nu 
mai străpunsese furia sau amorțeala! Avea senzația că era... 
trist? 

Nu conta. Ei i se făcuse pielea de găină pe tot corpul. Aşa 
că acum nu era momentul să se gândească la el. 

O înfăşură şi o duse în pat. Dând cuvertura la o parte, o 
puse jos, luând prosopul umed de pe ea. În timp ce o acoperea 
cu cearşafurile şi păturile, îi zări din nou pântecul. 

Acea senzație ciudată de ameţeală reveni, ca şi cum 
inima lui ar fi făcut o plimbare cu gondola în pântec. Sau poate 
în coapsele lui. 

O înveli şi apoi se duse la termostat. Cu fața la cadran, 
uitându-se la numere şi la un scris pe care nu-l înțelegea, nu 
avea nicio idee cum să-l mişte. Mută micul indicator de la 
stânga până undeva în centru-dreapta, dar nu era sigur ce 
făcuse. 

Aruncă o privire spre birou. Cele două seringi şi flaconul 
de sticlă cu morfină erau aşezate acolo unde le lăsase Havers. 
Z se duse acolo, luă un ac, medicamentul şi instrucţiunile de 
dozare, apoi se opri înainte de a ieşi din cameră. Bella era atât 
de nemişcată în patul acela, atât de mică printre toate acele 


perne. 
Şi-o imagină în acel tub din pământ. Înspăimântată. 
Îndurerată. Înfrigurată. Apoi şi-l imagină pe lesser făcând ceea 
ce îi făcuse, ținând-o captivă, în timp ce ea se zbătea şi țipa. 
De data asta Z ştia ce simţea. 
Răzbunare. Răzbunare rece ca gheața. Atât de multă, 
încât i se părea infinită. 


Capitolul 10 


John se trezi pe podea, cu Tohr lângă el şi cu Wrath 
privindu-l de sus. 

Unde era femeia cu părul negru? Încercă să se ridice 
repede, dar mâini grele îl ținură pe loc. 

— Mai stai liniştit puţin, omule, spuse Tohr. 

John îşi întoarse gâtul, iar acolo era ea, părând 
neliniştită lângă uşă. În momentul în care o văzu, fiecare 
neuron din creierul lui începu să se activeze, iar lumina albă 
reveni. 

Începu să tremure, corpul lui lovindu-se de podea. 

— La dracu”, o face din nou, murmură Tohr, 
sprijinindu-se pentru a încerca să controleze criza. 

În timp ce John simţea că era tras în jos, întinse o mână 
spre femeia brunetă, încercând să ajungă la ea, 
încordându-se. 

— De ce ai nevoie, fiule? Vocea lui Tohr de deasupra lui 
se stingea ca un post de radio. O să-ți aducem noi... 

— Femeia... 

— Du-te la el, leelan, spuse Wrath. Ia-l de mână! 

Femeia cu părul negru înaintă, iar în clipa în care 
palmele lor se atinseră, totul se făcu negru. 

Când îşi reveni, Tohr vorbea. 

— ... oricum îl vom duce să-l vadă Havers. Hei, fiule! 
Ţi-ai revenit. 

John se ridică, având capul învolburat. Îşi duse mâinile 


la față, ca şi cum asta l-ar fi ajutat să rămână conştient, şi se 
uită spre uşă. Unde era ea? Trebuia să... Nu ştia ce trebuia să 
facă. Dar era ceva. Ceva care o implica pe ea... 

Gesticulă frenetic. 

— A plecat, fiule, spuse Wrath. O să vă ținem despărțiți 
până când vom avea o idee despre ce se întâmplă. 

John se uită la Tohr şi gesticulă încet. Tohr traduse: 

— Spune că trebuie să aibă grijă de ea. 

Wrath râse discret. 

— Cred că mă descurc cu treaba asta, fiule. Este 
perechea mea, shellanul meu, regina ta. 

Dintr-un motiv oarecare, John se relaxă la această veste 
şi, treptat, reveni la normal. 15 minute mai târziu, se ridică în 
picioare. 

Wrath îl fixă pe Tohr cu o privire dură. 

— Vreau să vorbesc cu tine despre strategie, aşa că am 
nevoie de tine aici. Totuşi, Phury se duce la clinică în seara 
asta. De ce nu-l ia cu el pe băiat? 

Tohr ezită şi se uită la John. 

— Eşti de acord cu asta, fiule? Fratele meu este un tip de 
treabă. Cu siguranţă. 

John încuviință. Deja provocase destule probleme 
căzând pe podea de parcă ar fi avut o criză de bufeuri. După 
acea cascadorie, îşi dorea să fie prietenos. 

Dumnezeule, ce fusese cu femeia aia? Acum, după ce 
plecase, nu-şi mai amintea care fusese marea problemă. Nici 
măcar nu-şi mai amintea fața ei. Era ca şi cum ar fi avut 
instantaneu o amnezie. 

— Lasă-mă să te duc în camera fratelui meu! 

John puse mâna pe braţul lui Tohr. Când termină de 
gesticulat, se uită la Wrath. 

Tohr zâmbi. 

— John a spus că a fost o onoare să te cunoască. 

— Şi eu mă bucur să te cunosc, fiule. Regele se întoarse 
la birou şi se aşeză. Şi, Tohr, când te întorci, ia-l pe Vishous cu 
tine! 

— Sigur. 


Domnul O lovi cu piciorul în partea laterală a Taurusului 
lui U atât de tare, încât cizma lui îndoi tabla. 

Nenorocita aia de cutie de rahat era parcată pe marginea 
drumului, în mijlocul pădurii. Pe o porţiune oarecare, deloc 
specială, de pe Route 14, la 40 de kilometri de centrul 
oraşului. 

Îi luase o oră bună de stat în fața calculatorului lui U ca 
să găsească maşina, pentru că semnalul LoJack fusese blocat 
din cine ştie ce motiv. Când, în sfârşit, afurisitul de robot 
apăruse pe ecran, Taurusul se mişcase rapid. Dacă O ar fi 
avut întăriri, ar fi pus pe cineva să stea lipit de calculator în 
timp ce el s-ar fi urcat în maşină şi ar fi plecat după sedan. Dar 
U vâna în centrul oraşului, iar scoaterea lui sau a altcuiva din 
patrulă ar fi atras atenția multora. 

lar O avea deja probleme - probleme care reveniră în 
momentul în care îi sună telefonul mobil pentru a opt suta 
oară. Chestia aia începuse să sune cu vreo 20 de minute în 
urmă, iar de atunci apelurile nu se mai opriseră. Îşi scoase 
Nokia din geaca de piele. ID-ul apelantului arăta numărul ca 
fiind necunoscut. Probabil era U sau, mai rău, domnul X. 

Probabil se răspândise deja vestea că centrul fusese 
incinerat. 

Când celularul se opri, O formă numărul lui U. Imediat 
ce i se răspunse, O întrebă: 

— Mă cauţi? 

— Dumnezeule, ce s-a întâmplat acolo? Domnul X a 
spus că locul a dispărut! 

— Nu ştiu ce s-a întâmplat. 

— Dar ai fost acolo, nu-i aşa? Ai spus că te duci acolo. 

— I-ai zis asta domnului X? 

— Da. Şi, ascultă, ar fi bine să ai grijă de tine. Lesserul 
suprem este supărat şi te caută. 

Domnul O se sprijini de caroseria rece a Taurusului. 
Sfinte Sisoe! N-avea timp pentru asta. Soţia lui era undeva 
departe de el, fie respirând, fie îngropată, dar indiferent de 
starea în care se afla, trebuia să o aducă înapoi. Apoi trebuia 


să se ducă după fratele ăla plin de cicatrici care o furase şi să-l 
bage în pământ pe nenorocitul ăla urât. Adânc. 

— O? Eşti acolo? 

La dracu’... Poate că ar fi trebuit să aranjeze astfel încât 
să pară că murise în explozie. Ar fi putut să lase camioneta la 
fața locului şi să iasă prin pădure. Da, dar apoi? N-ar fi avut 
bani, n-ar fi avut maşină şi n-ar fi avut niciun sprijin 
împotriva Frăției, în timp ce se ducea după cel cu cicatrice. Ar 
fi fost un dispărut în misiune mai puțin, ceea ce însemna că, 
dacă îşi dădea seama cineva de dispariţia lui, ar fi fost vânat ca 
un câine de întreaga Societate. 

— O? 

— Sincer, nu ştiu ce s-a întâmplat. Când am ajuns 
acolo, era praf. 

— Domnul X crede că ai dat foc locului. 

— Bineînţeles că aşa crede. Presupunerea îi convine, 
chiar dacă nu am avut niciun motiv. Uite, te sun mai târziu. 

Închise telefonul şi îl băgă în geacă. Apoi îl scoase din 
nou şi îl închise. 

În timp ce-şi freca faţa, nu mai simţea absolut nimic şi 
nu era din cauza frigului. 

Frate, era într-un mare rahat! Domnul X avea să dea 
vina pe cineva pentru grămada aia de cenuşă, iar O avea să fie 
vinovatul. Dacă nu era omorât pe loc, pedeapsa pregătită 
pentru el avea să fie severă. Dumnezeu ştia că ultima dată 
când fusese mustrat aproape că murise sub Omega. La 
dracu’... Ce opțiuni avea? 

Când soluția îi veni în minte, trupul său tresări. Dar 
tacticianul din el se bucură. 

Primul pas era să aibă acces la manuscrisele Societăţii 
înainte ca domnul X să-l găsească. Asta însemna că avea 
nevoie de o conexiune la internet. Ceea ce însemna că trebuia 
să se întoarcă la U. 


John părăsi biroul lui Wrath şi merse pe holul din 
stânga, rămânând aproape de Tohr. Existau uşi la fiecare 


nouă metri sau cam aşa ceva, în partea opusă balconului, de 
parcă locul ar fi fost un hotel. Câţi oameni locuiau aici? 

Tohr se opri şi bătu la una dintre ele. Întrucât nu i se 
răspunse, bătu din nou şi spuse: 

— Phury, omule, ai o secundă? 

— Pe mine mă cauţi? veni o voce gravă din spatele lor. 

Un bărbat cu o claie de păr frumos venea pe coridor. Ce 
avea pe cap era în tot felul de culori diferite, căzându-i pe 
spate în valuri. Îi zâmbi lui John, apoi se uită la Tohr. 

— Hei, frate, spuse Tohr. 

Cei doi trecură la limba veche în timp ce tipul deschidea 
uşa. 

John privi în dormitor. Era un pat uriaş, antic, cu 
baldachin, cu perne aliniate pe tăblia sculptată. O mulțime de 
lucruri de lux. Locul mirosea ca un Starbucks. 

Bărbatul cu părul colorat trecu la engleză şi privi în jos 
cu un zâmbet. 

— John, eu sunt Phury. Cred că mergem amândoi la 
doctor în seara asta. 

Tohr îşi puse mâna pe umărul lui John. 

— Deci ne vedem mai târziu, bine? Ai numărul meu de 
telefon. Doar trimite-mi un mesaj dacă ai nevoie de ceva. 

John încuviinţă şi-l privi pe Tohr plecând cu paşi mari. 
Să vadă umerii aceia lați îndepărtându-se îl făcu să se simtă 
foarte singur. 

Cel puţin până când Phury spuse încet: 

— Nu-ţi face griji! Nu e niciodată departe, iar eu voi avea 
grijă de tine. 

John privi în ochii galbeni şi calzi. Uau, aceştia aveau 
culoarea unor sticleți! Când se simți relaxat, făcu legătura cu 
numele. Phury... Acesta era tipul care urma să predea o parte 
din lecţii. 

„Bine”, se gândi John. 

— Intră! Tocmai m-am întors de la un mic comision. 

În timp ce John pătrunse pe uşă, mirosul de fum, de 
cafea deveni mai greu. 

— Ai mai fost vreodată la Havers? 

John negă din cap şi zări un fotoliu lângă o fereastră. Se 


duse şi se aşeză pe el. 

— Ei bine, nu-ţi face griji! O să ne asigurăm că vei fi 
tratat cum trebuie. Bănuiesc că vor încerca să afle care este 
linia ta de sânge. 

John încuviință. Tohr spusese că avea să i se ia o probă 
de sânge şi să i se facă un control medical. Ambele erau 
probabil o idee bună având în vedere oprirea, căderea şi 
frisoanele pe care tocmai le trăise în biroul lui Wrath. 

Îşi scoase carneţelul şi scrise: 

— De ce te duci la doctor? 

Phury se apropie şi se uită la mâzgălituri. Cu o mişcare 
uşoară a corpului său mare, îşi sprijini un bocanc imens pe 
marginea scaunului. John se aplecă în timp ce bărbatul îşi 
ridică puţin pantalonii din piele. 

Dumnezeule... Partea inferioară a piciorului său era 
alcătuită dintr-o serie de tije şi şuruburi. 

John întinse mâna să pipăie metalul strălucitor, apoi îşi 
ridică privirea. Nu îşi dădu seama că îşi atingea propriul gât 
până ce Phury nu zâmbi. 

— Da, ştiu foarte bine cum e să îţi lipsească ceva. 

John se uită înapoi la membrul artificial şi îşi înclină 
capul. 

— Cum s-a întâmplat asta? 

Când John arătă printr-o mişcare a capului, Phury ezită 
şi apoi spuse: 

— L-am împuşcat. 

Uşa se deschise brusc şi o voce dură de bărbat pătrunse 
în cameră. 

— Trebuie să ştiu. 

John îşi mută privirea când cuvintele se stinseră. Apoi se 
chirci înapoi în scaun. 

Bărbatul din uşă era plin de cicatrici, cu fața 
schimonosită de o tăietură care o străbătea pe mijloc. Dar nu 
asta îl făcea pe John să vrea să se facă mic şi să dispară. Ochii 
negri de pe acel chip distrus erau ca umbrele unei case 
părăsite, pline de lucruri care probabil ţi-ar fi făcut rău. 

Şi, culmea, tipul avea sânge proaspăt pe piciorul 
pantalonului şi pe cizma stângă. 


Privirea aceea vicioasă se îngustă şi se lovi de fața lui 
John ca o rafală de aer rece. 

— La ce te uiţi? 

Phury îşi cobori piciorul. 

— Z... 

— Ţi-am pus o întrebare, băiete! 

John bâjbâi după carnețelul său. Scrise repede şi îi arătă 
pagina celuilalt bărbat, dar cumva asta nu făcu decât să 
înrăutățească situaţia. 

Buza superioară diformă se trase în sus, dezvăluind 
nişte colți enormi. 

— Da, cum zici tu, puştiule. 

— Înapoi, Z, interveni Phury. El nu are voce. Nu poate 
vorbi. Phury înclină carneţelul spre el. Îşi cere scuze. 

John rezistă impulsului de a se ascunde după scaun în 
timp ce era zdruncinat vizual. Dar apoi agresivitatea care radia 
dinspre tip se mai domoli. 

— Nu poti vorbi deloc? 

John clătină din cap. 

— Ei bine, eu nu ştiu să citesc. Aşa că suntem amândoi 
nişte prăpădiți. 

John mişca pixul cu repeziciune. În timp ce îi arăta 
blocul lui Phury, bărbatul cu privirea neagră se încruntă. 

— Ce a scris puştiul? 

— A spus că e în regulă. E un bun ascultător. Poţi să 
vorbeşti tu. 

Ochii aceia fără suflet se îndepărtară. 

— Nu am nimic de spus. Acum spune-mi la cât naiba să 
setez un termostat? 

— Ah, 21 de grade. Phury traversă camera. Cadranul ar 
trebui să fie aici. Vezi? 

— Nu l-am dat destul de sus. 

— Şi trebuie să te asiguri că întrerupătorul ăsta de la 
baza aparatului este cu totul la dreapta. Altfel, indiferent pe ce 
cadran este, căldura nu va porni. 

— Da... bine. Şi poţi să-mi spui ce scrie aici? 

Phury se uită la o bucată de hârtie pătrată. 

— Sunt informațiile despre dozajul pentru injecție. 


— Nu mai spune! Şi ce să fac? 

— Se simte inconfortabil? 

— Nu chiar acum, dar vreau să umpli asta pentru mine 
şi să-mi spui ce trebuie să fac. Am nevoie de o doză pregătită, 
în caz că Havers nu poate ajunge aici destul de repede. 

Phury luă fiola şi desfăcu acul. 

— Bine. 

— Fă-o cum trebuie! 

Când Phury termină cu seringa, îi puse capacul, iar cei 
doi vorbiră o vreme în limba veche. Apoi tipul înfricoşător 
întrebă: 

— Cât timp vei fi plecat? 

— Poate o oră. 

— Atunci fă-mi mai întâi o favoare. Scapă de acel sedan 
în care am adus-o înapoi. 

— Am făcut-o deja. 

Bărbatul cu cicatrice încuviință din cap şi ieşi, uşa 
închizându-se cu o bufnitură. 

Phury îşi puse mâinile în şolduri şi se uită la podea. Apoi 
se duse la o cutie de mahon de pe un birou şi scoase ceea ce 
părea a fi un cui. Ţinând ţigara rulată între degetul mare şi 
arătător, o aprinse şi inspiră adânc, ţinând capul în jos şi 
închizând ochii. Când expiră, fumul mirosea a boabe de cafea 
prăjite şi a ciocolată caldă combinate. Delicios! 

În timp ce muşchii lui John se relaxau, se întreba ce era 
chestia aia. Nu marijuana, cu siguranţă. Dar nu era o simplă 
țigară. 

— Cine este el? scrise John şi arătă blocul. 

— Zsadist. Geamănul meu. Phury râse slab când John 
rămase cu gura căscată. Da, ştiu, nu prea semănăm. Cel puțin 
nu mai semănăm. Ascultă, este puțin sensibil, aşa că ar fi bine 
să-i laşi puţin spațiu. 

„Nu mai spune!”, se gândi John. 

Phury îşi puse o centură pe umeri şi băgă un pistol pe o 
parte şi un pumnal cu lama neagră pe cealaltă. Se duse 
într-un dulap şi se întoarse purtând o haină de piele neagră. 

Stinse jointul sau ce era într-o scrumieră argintie de 
lângă pat. 


— În regulă, să mergem! 

Zsadist era tăcut în timp ce se furişa înapoi în camera 
lui. După ce reglă termostatul şi puse medicamentele pe birou, 
se duse la pat şi se sprijini de perete, rămânând în umbră. 
Rămase suspendat în timp ce se uita la Bella şi măsura uşoara 
ridicare şi coborâre a păturilor care îi marcau respirația. 
Simțea cum minutele se scurgeau în ore, şi totuşi nu se putea 
mişca, chiar dacă picioarele îi amorțeau. 

În lumina lumânărilor, îi privea pielea vindecându-se 
chiar în fața ochilor lui. Era un miracol, vânătăile dispărând 
de pe fața ei, umflăturile din jurul ochilor scurgându-se, 
tăieturile dispărând. Datorită somnului adânc în care se afla, 
corpul ei se debarasa de stricăciuni şi, în timp ce frumusețea 
ei se dezvăluia din nou, el era al naibii de recunoscător. În 
cercurile nobile în care se învârtea, o femeie cu imperfecțiuni 
de orice fel ar fi fost evitată. Aşa erau aristocrații. 

Îşi imagină chipul nevătămat şi frumos al geamănului 
său şi ştia că Phury ar fi trebuit să fie cel care să aibă grijă de 
ea. 

Phury avea stofă de salvator perfect şi era evident că era 
atras de ea. În plus, i-ar fi plăcut să se trezească lângă un 
bărbat ca el. Orice femeie ar fi vrut. 

Aşa că de ce naiba nu o luase în braţe şi nu o pusese în 
patul lui Phury? Chiar acum. 

Dar el nu se putea mişca. Şi în timp ce se uita la ea, în 
timp ce ea zăcea pe pernele pe care el nu le folosise niciodată, 
între cearşafuri pe care nu le întorsese niciodată pentru el, îşi 
amintea trecutul... 


Trecuseră luni întregi de când sclavul se trezise pentru 
prima dată în captivitate. Şi în acest timp nu existase nimic care 
să nu-i fi fost făcut, în el sau pe el, şi existase un ritm previzibil 
al abuzurilor. 


Stăpâna era fascinată de părțile lui intime şi simțea 
nevoia să le afişeze altor masculi pe care îi favoriza. Îi aducea 
pe aceşti străini în celulă, scotea unguentul şi îl expunea ca pe 
un cal de preț. El ştia că o făcea pentru a-i face pe ceilalți 
nesiguri, căci putea vedea încântarea din ochii ei în timp ce 
masculii dădeau din cap de uimire. 

Când începeau inevitabilele violențe, sclavul făcea tot ce 
putea să se elibereze de pielea şi oasele sale. Era mult mai 
suportabil când putea să se ridice în aer, să se înalțe din ce în 
ce mai sus, până când sălta de-a lungul tavanului un nor din el 
însuşi. Dacă avea noroc, se putea transforma în întregime şi pur 
şi simplu plutea, privindu-i de sus, jucând rolul de martor la 
umilirea, durerea şi degradarea altcuiva. Dar nu funcționa 
întotdeauna. Uneori, nu se putea elibera şi era forțat să îndure. 

Stăpâna trebuia întotdeauna să folosească unguentul pe 
el şi, în ultima vreme, observase ceva ciudat: chiar şi când era 
prins în trupul său şi tot ce i se făcea era trăit pe viu, chiar şi 
când sunetele şi mirosurile îi pătrundeau ca nişte şobolani în 
creier, se producea un transfer ciudat mai jos de talia lui. Tot ce 
simțea acolo jos se înregistra ca un ecou, precum ceva 
îndepărtat de restul lui. Era ciudat, dar era recunoscător. Orice 
fel de amorțeală era bună. 

Ori de câte ori era lăsat singur, se străduia să înveţe să-şi 
controleze muşchii şi oasele uriaşe de după tranziţie. Reuşise 
acest lucru şi atacase gărzile de mai multe ori, total neîmpăcat 
de actele sale de agresiune. Într-adevăr, nu mai simţea că îi 
cunoştea pe masculii care îl vegheau şi care găseau atâta 
dezgust în datoria lor: fețele lor îi erau familiare ca nişte figuri 
din vis, nimic altceva decât rămăşiţele neclare ale unei vieți 
mizerabile de care ar fi trebuit să se bucure mai mult. 

De fiecare dată când îi lovise, fusese bătut ore întregi — 
deşi numai în palme şi în tălpi, pentru că Stăpânei îi plăcea să 
se mențină plăcut la vedere. Ca urmare a agresiunilor sale, 
acum era păzit de o echipă de războinici care se roteau, care 
purtau cu toţii zale de lanț dacă intrau în celula lui. Mai mult, 
platforma de dormit era acum dotată cu legături care puteau fi 
arcuite din exterior, astfel încât, după ce era folosit, gardienii nu 
trebuiau să-şi pună viața în pericol dându-i drumul. Iar când 


Stăpâna dorea să vină în vizită, era drogat până la supunere, 
fie prin mâncare, fie prin săgeți care erau trase printr-o fantă 
din uşă. 

Zilele treceau încet. Era concentrat la găsirea slăbiciunii 
gărzilor şi la îndepărtarea cât mai mult posibil de depravare 
până când, în cele din urmă, ceva din el muri. Şi muri atât de 
profund încât, chiar şi când avea să iasă de sub Stăpână, nu 
urma să mai trăiască niciodată cu adevărat. 

Sclavul mânca în celula lui, încercând să-şi păstreze 
puterile pentru următoarea vizită a gardienilor, când văzu 
panoul glisant de la uşă deschizându-se şi ceva ieşind în afară 
dintr-un tub gol. Sări în picioare, deşi nu avea cum să se 
ferească, şi simţi prima înțepătură în gât. Scoase săgeata cât 
de repede putu, dar fu lovit de alta şi apoi de alta până când 
corpul îi deveni greu. 

Se trezi pe pat, încătuşat. 

Stăpâna stătea chiar lângă el, cu capul plecat, părul 
protejându-i fața. Ca şi cum ar fi ştiut că el îşi recăpătase 
cunoştinţa, ochii ei se îndreptară spre ai lui. 

— Trebuie să fiu împerecheată. 

Oh, Sfântă Fecioară din Exitus... Cuvintele pe care îşi 
dorea să le audă. Ar fi fost liber acum, pentru că ea nu ar fi avut 
nevoie de niciun sclav de sânge dacă ar fi avut un hellren. 
Putea să se întoarcă la îndatoririle lui în bucătărie. 

Sclavul se forţa să i se adreseze cu respect, deşi pentru el 
nu era o femeie de valoare. 

— Stăpână, îmi dai drumul? 

Urmă doar tăcere. 

— Te rog să-mi dai drumul, spuse el răguşit. Având în 
vedere prin câte trecuse, să-şi îngroape mândria pentru 
posibilitatea de a fi liber era un sacrificiu uşor. Te implor, 
stăpână! Eliberează-mă din această închisoare! 

Când se uită la el, avea lacrimi în ochi. 

— Găsesc că nu pot... Trebuie să te păstrez. Trebuie să te 
păstrez. 

El începu să se zbată şi cu cât se lupta mai tare cu 
legăturile, cu atât mai mult privirea plină de iubire înflorea pe 
chipul ei. 


— Eşti magnific, spuse ea, întinzându-se să îl atingă între 
picioare. Faţa ei era plină de nostalgie, aproape adoratoare. 
Niciodată nu am mai văzut un mascul ca tine. De n-ai fi atât de 
mult sub rangul meu, te-aş prezenta la curtea mea drept 
consort. 

El îi văzu brațul mişcându-se încet în sus şi în jos şi ştiu 
că probabil îi folosea acea bucată de carne care o interesa atât 
de mult. Din fericire, el nu o putea simți. 

— Lasă-mă să plec... 

— Nu te exciţi niciodată fără balsam, murmură ea cu o 
voce tristă. Şi nu-ți găseşti niciodată desăvârşirea. De ce se 
întâmplă asta? Ea îl mângâia mai tare acum, până când el 
simți o arsură în jos, acolo unde îl atingea. Frustrarea curgea în 
ochii ei, întunecându-i. De ce! De ce nu mă doreşti! Când el 
rămase tăcut, ea trase de bărbăţia lui. Eu sunt frumoasă. 

— Doar pentru alţii, spuse el înainte de a-şi putea reține 
cuvintele. 

Respirația i se opri, ca şi cum el ar fi sufocat-o cu mâna 
lui. Apoi ochii ei alunecară pe abdomenul şi pieptul lui până la 
fața lui. 

Încă erau plini de lacrimi, dar şi de furie. 

Stăpâna se ridică de pe pat şi se uită fix la el. Apoi îl 
pălmui atât de tare, încât părea probabil să-şi fi rănit palma. În 
timp ce el scuipa sânge, se întreba dacă nu cumva aruncase şi 
vreun dinte. 

În timp ce ochii ei se înfigeau în ai lui, el fu sigur că avea 
să pună să fie ucis şi îl cuprinse o stare de calm. Cel puţin 
suferința ar fi luat sfârşit. Moartea... moartea ar fi fost 
glorioasă. 

Brusc, ea îi zâmbi, ca şi cum i-ar fi cunoscut gândurile, ca 
şi cum ar fi intrat în el şi i le-ar fi scos, ca şi cum i le-ar fi furat, 
aşa cum îi prădase trupul. 

— Nu, nu te voi trimite în Exitus. 

Ea se aplecă şi îi sărută unul dintre sfârcuri, apoi i-l 
supse. Mâna ei alunecă pe coastele lui, apoi pe abdomenul lui. 

Limba ei se plimbă iar şi iar peste carnea lui. 

— Ai slăbit. Trebuie să te hrăneşti, nu-i aşa? 

Ea cobori pe corpul lui, sărutând şi sugând. Şi apoi se 


întâmplă repede. Balsamul. Ea se urcă deasupra lui. Acea 
fuziune hidoasă a trupurilor lor. 

Când el închise ochii şi întoarse capul, ea îl plesni o dată. 
De două ori... de multe alte ori. Dar el refuză să se uite la ea, iar 
ea nu fu suficient de puternică pentru a-l forța, nici măcar când 
îi prinse una dintre urechi. 

În timp ce el îi refuza privirea, plânsul ei creştea la fel de 
tare ca plescăitul cărnii ei pe şoldurile lui. Când se termină, ea 
plecă într-un vârtej de mătase şi, nu după mult timp, lanțurile 
fură scoase. 

Sclavul se ridică pe un antebraţ şi îşi şterse gura. Privind 
în jos la sângele de pe mână, fu surprins că încă era roşu. Se 
simţea atât de murdar, încât nu ar fi fost un şoc să-l găsească 
mai degrabă maro-ruginiu. 

Se rostogoli din pat, încă ametit de la săgeți, şi găsi colțul 
în care se ducea mereu. Se aşeză cu spatele la colț şi îşi strânse 
picioarele la piept, astfel încât călcâiele să-i fie lipite de părțile 
intime. Ceva mai târziu, auzi o luptă în afara celulei sale, apoi 
gardienii împinseră o femeie mică înăuntru. Aceasta căzu 
grămadă, dar se aruncă spre uşă când aceasta se închise. 

— De ce? strigă ea. De ce sunt pedepsită? 

Sclavul se ridică în picioare, neştiind ce să facă. Nu mai 
văzuse altă femeie în afară de Stăpână de când se trezise în 
captivitate. Aceasta era un fel de servitoare. Şi-o amintea de 
dinainte... 

Foamea de sânge crescu în el când îi simţi mirosul. După 
tot ce-i făcuse Stăpâna, nu o putea vedea ca pe cineva de la 
care să bea, dar această femeie micuță era diferită. Brusc, el 
murea de sete, nevoile trupului său ieşind într-un cor de strigăte 
şi cereri. Făcu paşi şovăitori spre servitoare, fără să simtă nimic 
altceva decât instinctul. 

Femeia bătu în uşă, apoi păru să-şi dea seama că nu era 
singură. Când se întoarse şi văzu cu cine era încuiată, ţipă. 

Sclavul era cât pe ce să fie copleşit de dorința de a bea, 
dar se forță să se îndepărteze de ea şi fugi înapoi la locul lui. Se 
ghemui, înfăşurându-şi braţele în jurul trupului tremurând şi 
gol pentru a-l ţine pe loc. Întorcându-şi fața spre perete, încercă 
să respire şi se trezi pe punctul de a plânge din cauza 


animalului la care fusese redus. 

După o vreme, femeia încetă să mai tipe şi, după şi mai 
mult timp, spuse: 

— Eşti cu adevărat tu, nu-i aşa? Băiatul din bucătărie. 
Cel care a cărat bere. 

El încuviință din cap fără să se uite la ea. 

— Auzisem că ai fost adus aici, dar... i-am crezut pe 
ceilalți care spuneau că ai murit în timpul tranziţiei. Urmă o 
pauză. Eşti atât de mare! Ca un războinic. De ce? 

Nu avea nicio idee. Nici măcar nu ştia cum arăta pentru 
că nu exista o oglindă în celulă. 

Femeia se apropie cu prudență de el. Când îşi ridică 
privirea spre ea, femeia îi privea cu atenţie benzile tatuate. 

— Ce ţi s-a făcut aici? îi şopti ea. Se spune că... i se fac 
lucruri teribile bărbatului care locuieşte în acest loc. 

Când el nu spuse nimic, ea se aşeză lângă el şi îi atinse 
cu blândeţe brațul. 

El tresări la acest contact, apoi îşi dădu seama că îl 
liniştea. 

— Sunt aici pentru a te hrăni, nu-i aşa? De aceea am fost 
adusă. După o clipă, ea îi desprinse mâna de pe picior şi îşi 
puse încheietura mâinii în palma lui. Trebuie să bei. 

Atunci plânse, plânse pentru generozitatea ei, pentru 
bunătatea ei, pentru senzaţia mâinii ei blânde care se freca de 
umărul lui, singura atingere pe care o primise vreodată. 

În cele din urmă, ea îşi apăsă încheietura mâinii pe gura 
lui. Deşi avea colții scoşi şi tânjea după ea, el nu făcu altceva 
decât să-i sărute pielea delicată şi să refuze. Cum putea să ia 
de la ea ceea ce îi fusese luat în mod regulat? Ea se oferea, dar 
fusese forțată să o facă, prizonieră a Stăpânei la fel ca el. 

Gărzile veniră mai târziu. Când o găsiră legănându-l, 
părură şocaţi, dar nu fură duri cu ea. Când plecă, se uită la 
sclav cu îngrijorare pe chip. 

Câteva clipe mai târziu, săgețile veniră spre el prin uşă, 
atât de multe, încât parcă ar fi fost lovit cu pietriş. În timp ce 
aluneca în uitare, se gândi vag că natura frenetică a atacului 
nu era de bun augur. 

Când se trezi, Stăpâna stătea deasupra lui, furioasă. 


Avea ceva în mână, dar el nu putea vedea ce era. 

— Te crezi prea bun pentru darurile pe care ţi le ofer? 

Uşa se deschise, iar trupul flasc al tinerei fu adus 
înăuntru. Când gardienii îi dădură drumul, ea se prăbuşi pe 
podea ca nişte zdrențe. Moartă. 

Sclavul ţipă de furie, urletul ricoşând în pereții de piatră 
ai celulei, amplificându-se până la un tunet care îți pocnea 
urechile. Se încordă în legăturile de oțel până când acestea îl 
tăiară până la os, până când unul dintre stâlpi crăpă cu un 
scârțâit... Şi totuşi răcni. 

Gărzile se dădură înapoi. Chiar şi Stăpâna părea 
nesigură de furia pe care o eliberase. Dar, ca întotdeauna, nu 
dură mult până când preluă controlul. 

— Lăsaţi-ne! le strigă gărzilor. 

Aşteptă până când sclavul se epuiză. Apoi se aplecă 
asupra lui, doar pentru a deveni palidă. 

— Ochii tăi, şopti ea, privind în jos la el. Ochii tăi... 

Păru să se sperie pe moment de el, dar apoi se învălui 
într-o toleranță regală. 

— Femeile pe care ți le prezint? Vei bea din ele. Aruncă o 
privire spre trupul fără viaţă al servitoarei. Şi ar fi bine să nu le 
laşi să te mângâie, altfel voi face asta din nou. Eşti al meu şi al 
nimănui altcuiva. 

— Nu voi bea, strigă el la ea. Niciodată! 

Ea făcu un pas înapoi. 

— Nu fi ridicol, sclavule! 

El îşi arătă colții şi şuieră. 

— Priveşte-mă, stăpână! Priveşte cum mă ofilesc! 

Strigă ultimul cuvânt spre ea, vocea lui puternică 
umplând camera. În timp ce ea devenea rigidă de furie, uşa se 
deschise, iar gărzile intrară cu săbiile scoase. 

— Lăsaţi-ne! răcni ea, cu faţa roşie şi corpul tremurând. 

Îşi ridică mâna şi un bici apăru odată cu ea. Lăsându-şi 
brațul în jos, ea lovi pieptul sclavului. Carnea lui se sfâşie şi 
sângeră, iar el râse de ea. 

— Din nou, strigă el. Fă-o din nou! Nu am simţit, eşti atât 
de slabă! 

Un baraj se rupsese în el, iar cuvintele nu se mai 


opreau... El răbufni împotriva ei în timp ce ea îl biciuia până 
când platforma patului fu inundată de ceea ce fusese în venele 
lui. Când, în cele din urmă, nu mai putu să ridice brațul, gâfâia, 
stropită de sânge şi transpirată. El era concentrat, înghețat, 
calm în ciuda durerii. Deşi el fusese cel bătut, ea fusese cea 
care se epuizase prima. 

Capul îi căzuse în jos, ca şi cum s-ar fi supus, în timp ce-şi 
trăgea respiraţia printre buzele albe. 

— Gărzi, spuse ea răguşit. Gărzi! 

Uşa se deschise. Bărbatul în uniformă care intră în fugă 
se clătină când văzu ce se întâmplase, soldatul pălind şi 
clătinându-se în cizme. 

— Ține-i capul! Vocea Stăpânei era răguşită, în timp ce 
scăpă. biciul. Tine-i capul, am spus! Acum! 

Soldatul se împiedică  alunecând pe podeaua 
alunecoasă. Apoi sclavul simți o mână cărnoasă care ñi 
susținea fruntea. 

Stăpâna se aplecă peste trupul sclavului, care încă 
respira greu. 

— Nu ai... voie... să mori. 

Mâna ei îi găsi carnea masculină şi apoi plonjă pe sub ea 
până la greutăţile gemene de dedesubt. Strânse şi răsuci, 
făcându-i tot corpul să aibă spasme. În timp ce el striga, ea îşi 
muşcă încheietura mâinii, o tinu deasupra gurii lui deschise şi 
sângeră în ea. 


Z se îndepărtă de pat. Nu voia să se gândească la 
Stăpână în prezența Bellei... De parcă tot răul acela putea să-i 
scape din minte şi să o pună în pericol în timp ce dormea şi se 
vindeca. 

Se duse la salteaua lui şi îşi dădu seama că era curios de 
obosit. 

Epuizat, de fapt. 

În timp ce se întindea pe podea, afurisitul de picior îi 
pulsa dureros. 

Dumnezeule, uitase că fusese împuşcat! Scăpă de 
bocanci şi de pantaloni şi vru să aprindă o lumânare lângă el. 
Întorcându-şi piciorul, îşi inspectă rana de pe gambă. Avea o 


gaură atât pe o parte, cât şi pe cealaltă, aşa că ştia că glonţul 
trecuse prin picior. Avea să supraviețuiască. 

Suflă în lumânare, îşi trase pantalonii peste şolduri şi se 
întinse pe spate. Deschizându-se la durerea din corpul său, 
deveni un bazin pentru agonie, capturând toate nuanțele 
durerilor şi înțepăturilor sale. 

Auzi un zgomot ciudat, ca un mic strigăt. Sunetul se 
repetă, apoi Bella începu să se mişte în pat, aşternuturile 
foşnind ca şi cum s-ar fi zbătut. 

El sări de pe podea şi se îndreptă spre ea chiar în 
momentul în care capul ei se înclină spre el şi ochii i se 
deschiseră. 

Clipi, se uită la fața lui. Şi ţipă. 


Capitolul 12 


— Vrei ceva de mâncare, omule? îi spuse Phury lui John 
în timp ce intrau în conac. 

Puştiul arăta obosit, dar aşa ar fi arătat oricine. Să fii 
înțepat şi testat era o muncă grea. Phury era şi el puțin 
epuizat. 

În timp ce John dădea din cap şi uşa vestibulului se 
închidea cu cheia, Tohr cobori în fugă pe scări, arătând ca un 
tată nervos. Şi asta în ciuda faptului că Phury sunase în drum 
spre casă. 

Vizita la Havers fusese în mare parte bună. În ciuda 
convulsiilor, John era sănătos, iar rezultatele testului de 
sânge urmau să fie disponibile repede. Cu puţin noroc, aveau 
să-i afle descendența, ceea ce l-ar fi ajutat pe John să-şi 
găsească rudele. Aşa că nu exista niciun motiv de îngrijorare. 

Totuşi, Tohr îşi puse braţul în jurul umerilor băiatului, 
iar acesta se lăsă îmbrățişat. Avu loc un fel de comunicare fără 
cuvinte, ochi în ochi, iar fratele spuse: 

— Cred că te voi duce acasă. 

John încuviinţă şi gesticulă ceva. Tohr îşi ridică privirea. 

— Spune că a uitat să te întrebe ce-ţi face piciorul. 


Phury îşi ridică genunchiul şi bătu în gambă. 

— Mai bine, mulțumesc. Ai grijă de tine, John, bine? 

Privi cum cei doi dispărură prin uşa de sub casa scării. 

„Ce copil bun”, se gândi el. Şi slavă Domnului că îl 
găsiseră înainte de tranziție... 

Un țipăt de femeie sfâşie holul, ca şi cum sunetul ar fi 
fost viu şi ar fi căzut în gol de la balcon. 

Coloana vertebrală a lui Phury se transformă în gheaţă. 
Bella. 

O luă la fugă până la etajul al doilea şi traversă holul cu 
statui. Când deschise uşa lui Zsadist, lumina se revărsă în 
cameră şi scena îi rămase instantaneu întipărită în memorie: 
Bella pe pat, ghemuită la tăblia patului, cu cearşafurile 
strânse la gât. Z era ghemuit în fața ei, cu mâinile în sus, gol 
de la brâu în jos. 

Phury îşi pierdu cumpătul şi se aruncă asupra lui 
Zsadist, apucându-l pe geamănul său de gât şi aruncându-l 
spre perete. 

— Ce e în neregulă cu tine? strigă el în timp ce îl izbea pe 
Z de tencuială. Animal nenorocit ce eşti! 

Z nu ripostă în timp ce fu trântit din nou. Şi tot ce spuse 
fu: 

— Ia-o de aici! Du-o în altă parte! 

Rhage şi Wrath dădură buzna în cameră. Amândoi 
începură să vorbească, dar Phury nu auzea nimic din cauza 
răgetului din urechi. Niciodată nu-l urâse pe Z înainte. Fusese 
îngăduitor cu geamănul său pentru tot ce îndura. Dar să o 
atace pe Bella... 

— Nenorocit bolnav! urlă Phury. Mai puse la zid încă o 
dată trupul masiv. Nenorocitule... Dumnezeule, mă dezguşti! 

Z se limită să se uite înapoi, cu ochii lui negri ca asfaltul, 
opaci şi terni. 

Dintr-odată, brațele masive ale lui Rhage se prinseră în 
jurul lor, adunându-i într-o îmbrăţişare de urs zdrobitoare de 
oase. În şoaptă, fratele spuse: 

— Bella nu are nevoie de asta acum, băieți! 

Phury renunță la strânsoarea lui şi se eliberă. 
Aranjându-şi haina, izbucni: 


— Scoateţi-l de aici până ce o mutăm! 

Dumnezeule, tremura atât de tare, încât aproape că se 
hiperventilase! Şi furia nu se mai oprea, chiar şi când Z plecă 
de bunăvoie, cu Rhage pe urmele lui. 

Phury îşi drese vocea şi se uită la Wrath. 

— Milord, îmi dai voie să mă ocup de ea în particular? 

— Da, aşa voi face. Vocea lui Wrath era un mârâit urât în 
timp ce se îndrepta spre uşă. Şi o să ne asigurăm că Z nu se va 
mai întoarce o vreme. 

Phury se uită la Bella. Ea tremura în timp ce clipea şi îşi 
ştergea ochii. Când se apropie, ea se retrase pe perne. 

— Bella, sunt Phury. 

Corpul ei se relaxă puțin. 

— Phury? 

— Da, eu sunt. 

— Nu pot să văd. Vocea ei era al naibii de tremurândă. 
Nu pot... 

— Ştiu, sunt doar medicamentele. Lasă-mă să aduc ceva 
ca să te curăț! 

Se duse în baie şi se întoarse cu o cârpă umedă, 
gândindu-se că ea avea mai mult nevoie să se uite în jur decât 
să aibă unguent. 

Ea tresări când el îi luă bărbia în palmă. 

— Uşurel, Bella. Când el îi duse cârpa la ochi, ea se 
zbătu, apoi îl zgârie. Nu, nu. Lasă mâinile în jos! O voi scoate 
eu. 

— Phury? spuse ea răguşit. Chiar eşti tu? 

— Da, eu sunt. Se aşeză pe marginea patului. Eşti la 
complexul Frăției. Ai fost adusă aici acum şapte ore. Familia ta 
a fost anunțată că eşti în siguranţă şi, de îndată ce vei dori, îi 
poți suna. 

Când ea îşi puse mâna pe braţul lui, el încremeni. Cu o 
atingere ezitantă, ea îşi croi drum pe umărul lui până la gât, 
apoi îi atinse faţa şi, în cele din urmă, părul. Schiţă un zâmbet 
când simți buclele bogate şi apoi trase una dintre ele la nas. 

Inspiră adânc şi îşi puse cealaltă mână pe piciorul lui. 

— Eşti cu adevărat tu. Îmi amintesc mirosul şamponului 
tău. 


Apropierea şi contactul trecură prin hainele şi pielea lui 
Phury, ajungând direct în sângele lui. Era un nenorocit pentru 
că simțea ceva sexual, dar nu-şi putea opri corpul. Mai ales 
când ea îşi croia cu mângâieri drumul prin părul lui lung până 
când îi atinse pectoralii. 

Buzele i se deschiseră, respiraţia deveni greoaie. Îşi 
dorea să o tragă la pieptul lui şi să o strângă în brațe. Nu 
pentru sex, deşi era adevărat că trupul lui dorea asta de la ea. 
Nu, acum avea nevoie doar să-i simtă căldura şi să se asigure 
că era în viaţă. 

— Lasă-mă să am grijă de ochii tăi, spuse el. 
Dumnezeule, vocea lui era profundă! Când ea încuviință din 
cap, el îi şterse cu grijă pleoapele. Cum ţi se pare? 

Ea clipi. Zâmbi slab. Puse mâna pe faţa lui. 

— Te văd mai bine acum. Dar apoi se încruntă. Cum am 
ieşit de acolo? Nu-mi amintesc nimic în afară de... L-am lăsat 
pe celălalt civil să plece, iar David s-a întors. Şi apoi a fost o 
plimbare cu maşina. Sau a fost un vis? Am visat că Zsadist 
m-a salvat. M-a salvat? 

Phury nu se simțea în stare să vorbească despre 
geamănul său, nici măcar tangențţial. Se ridică în picioare şi 
puse prosopul pe noptieră. 

— Haide, să te ducem în camera ta! 

— Unde mă aflu acum? Se uită în jur şi apoi deschise 
gura. Aceasta este camera lui Zsadist. 

De unde naiba ştia ea asta? 

— Să mergem! 

— El unde este? Unde e Zsadist? Urgenţa îi străbătea 
vocea. Trebuie să-l văd. Am nevoie... 

— O să te duc în camera ta. 

— Nu! Vreau să rămân. 

Era atât de agitată acum, încât el decise să nu mai 
încerce să vorbească cu ea. Trase cearşafurile ca să o ajute să 
se ridice. 

La dracu”, era goală! Trase pătura la loc. 

— Ah, scuze. Îşi trecu o mână prin păr. Oh, Dumnezeule. 
Liniile grațioase ale corpului ei erau ceva ce nu avea să uite 
niciodată. Lasă-mă. Lasă-mă să-ți aduc ceva de îmbrăcat. 


Se duse la dulapul lui Z şi fu uimit de cât de gol era. Nu 
era nici măcar un halat cu care să o acopere. Şi să fie al naibii 
dacă ar fi îmbrăcat-o cu una dintre cămăşile de luptă ale 
geamănului său! Îşi dădu jos haina de piele şi se apropie din 
nou de ea. 

— Mă întorc cu spatele în timp ce te îmbraci cu asta. O 
să-ți găsim un halat. 

— Nu mă lua de lângă el! Vocea ei părea spartă când îl 
ruga. Te rog! Trebuie să fi fost el cel care stătea deasupra 
patului. Nu mi-am dat seama, nu puteam să văd. Dar trebuie 
să fi fost el. 

Cu siguranţă era. Şi ticălosul era gol ca păcatul şi gata 
să sară pe ea. Având în vedere prin câte trecuse Bella, era o 
adevărată nebunie. La naiba. Cu ani în urmă, Phury îl 
prinsese pe Z făcând sex cu o curvă pe o alee din spate. Nu 
fusese frumos, iar ideea ca Bella să fie supusă la aşa ceva îl 
îmbolnăvise. 

— Pune-ţi haina! Phury se întoarse. Nu rămâi aici. Când 
auzi în sfârşit patul mişcându-se şi scârțâitul hainei de piele, 
respiră adânc. Eşti îmbrăcată? 

— Da, dar nu vreau să plec. 

Se uită peste umăr. Era acoperită de haina pe care el o 
purta tot timpul, părul ei lung, de culoarea mahonului îi cădea 
în jurul umerilor, cu vârfurile ondulate de parcă s-ar fi udat şi 
s-ar fi uscat fără să fie pieptănat. Şi-o imagină într-o cadă, cu 
apa curată care se scurgea peste pielea ei palidă. 

Şi apoi îl văzu pe Zsadist, care se profila deasupra ei, 
privind-o cu acei ochi negri fără suflet, dorind să i-o tragă, 
probabil doar pentru că era speriată. Da, frica ei ar fi fost un 
motiv de excitare pentru el. Era bine cunoscut faptul că 
teroarea la o femeie îl excita mai mult decât orice lucru drăguţ, 
cald sau demn. 

„Scoate-o de aici! Chiar acum”, se gândi Phury. 

Vocea lui deveni nesigură. 

— Poți să mergi? 

— Sunt ameţită. 

— O să te duc eu. Se apropie de ea, la un anumit nivel, 
incapabil să creadă că avea de gând să-şi pună braţele în jurul 


corpului ei. Dar apoi se întâmplă... Îşi strecură mâna în jurul 
taliei ei şi se întinse în jos, luând-o după genunchi. Greutatea 
ei abia se simțea, muşchii lui acceptând-o cu uşurinţă. 

În timp ce pornea spre uşă, ea se lăsă pe el, 
sprijinindu-şi capul pe umărul lui şi prinzându-se de cămaşa 
lui. 

Oh, Sfântă Fecioară! Se simțea atât de bine. 

Phury o purtă pe hol până în cealaltă parte a casei, în 
camera aflată lângă a lui. 


John era pe pilot automat în timp ce el şi Tohr părăseau 
centrul de antrenament şi traversau parcarea unde lăsaseră 
Range Roverul. Paşii lor răsunară până la tavanul jos de 
beton, ricoşând în spaţiul gol. 

— Ştiu că trebuie să te întorci pentru rezultat, spuse 
Tohr în timp ce se urcau în SUV. Voi merge cu tine de data 
asta, indiferent ce se întâmplă. 

De fapt, John îşi dorea să se poată duce singur. 

— Ce s-a întâmplat, fiule? Eşti supărat că nu te-am luat 
în seara asta? 

John puse mâna pe braţul lui Tohr şi clătină energic din 
cap. 

— Bine, am vrut doar să mă asigur. 

John se uită în altă parte, dorindu-şi să nu fi mers 
niciodată la doctor. Sau să îşi fi ținut gura când fusese acolo. 
Sfinte Sisoe! N-ar fi trebuit să spună nimic despre ce i se 
întâmplase cu aproape un an în urmă. Problema era că, după 
toate întrebările legate de sănătatea lui, voise să răspundă. 
Aşa că, atunci când doctorul îl întrebase despre istoricul său 
sexual, făcuse aluzie la chestia din ianuarie. Întrebare. 
Răspuns. La fel ca toate celelalte... într-un fel. 

Pentru o clipă, fusese o uşurare. Nu se dusese niciodată 
la doctor sau după aceea, iar în adâncul minții sale îşi făcuse 
mereu griji că ar fi trebuit să o facă. Cel puțin se gândise că ar 
fi putut să facă un control complet şi să termine odată. În 
schimb, doctorul începuse să-i vorbească despre terapie şi 


despre necesitatea de a vorbi despre experiența trăită. 

De parcă ar fi vrut să o retrăiască. Petrecuse luni întregi 
îngropând nenorocirea, aşa că în niciun caz nu avea de gând 
să dezgroape acel cadavru putrezit. Fusese nevoie de prea 
mult efort pentru a-l pune în pământ. 

— Fiule? Ce se întâmplă? 

Pe naiba, nu se ducea la niciun terapeut. Traume din 
trecut. Să le ia naiba! 

John scoase carnețelul şi scrise: 

— Doar obosit. 

— Eşti sigur? 

Încuviinţă şi se uită la Tohr, ca să creadă că nu minţea. 
Între timp, se ofilea în propria piele. Ce naiba ar fi crezut Tohr 
dacă ar fi ştiut ce se întâmplase? Bărbaţii adevăraţi nu 
permiteau să li se facă aşa ceva, indiferent ce fel de armă 
aveau la gât. 

John scrise: 

— Data viitoare vreau să merg singur la Havers, bine? 

Tohr se încruntă. 

— Ah, nu este chiar inteligent, fiule. Ai nevoie de un 
paznic. 

— Atunci trebuie să fie altcineva. Nu tu. 

John nu se putu uita la Tohr când acesta îi arătă hârtia. 
Urmă o tăcere lungă. 

Vocea lui Tohr deveni foarte joasă. 

— Bine. Asta e... în regulă. Te poate duce Butch. 

John închise ochii şi expiră. Oricine ar fi fost acest 
Butch, i-ar fi convenit. 

Tohr porni maşina. 

— E cum vrei tu, John. 

John. Nu fiule. 

În timp ce plecau, se gândea la un singur lucru: 
„Dumnezeule, te rog să nu-l laşi pe Tohr să afle vreodată!” 


Capitolul 13 


În timp ce Bella închidea telefonul, avu un gând trecător 
că ceea ce se întâmpla în pieptul ei era atât de exploziv, încât 
urma să se spargă în orice moment. Pur şi simplu, nu se putea 
ca oasele ei delicate şi pielea ei fragilă să poată reține genul de 
emoții pe care le simțea. 

Din disperare, privi în jurul camerei, văzând contururile 
vagi şi neclare ale picturilor în ulei, ale mobilei antice, ale 
lămpilor făcute din vase orientale şi... pe Phury care o privea 
fix din şezlong. 

Îşi aminti că, la fel ca mama ei, era o doamnă. Aşa că ar 
fi trebuit să se prefacă măcar că avea un pic de autocontrol. Îşi 
drese vocea. 

— Îţi mulţumesc că ai rămas cât timp am dat acel telefon 
familiei mele. 

— Cu plăcere. 

— Mama a fost... foarte uşurată să-mi audă vocea. 

— Îmi pot imagina. 

Ei bine, cel puțin mama ei rostise cuvinte de uşurare. 
Afectarea ei fusese la fel de lină şi calmă ca întotdeauna. 
Dumnezeule, femeia era mereu iazul nesecat, neatinsă de 
evenimentele pământeşti, oricât de sumbre ar fi fost. Şi totul 
datorită devotamentului ei față de Fecioara Scrib. Pentru 
mahmen, totul se întâmpla cu un motiv... Şi totuşi nimic nu 
părea vreodată deosebit de important. 

— Mama mea... este foarte uşurată. Ea... Bella se opri. 
Spusese deja aceste cuvinte, nu-i aşa? Mahmen a fost... chiar 
a fost uşurată. 

Dar ar fi fost de ajutor dacă s-ar fi înecat măcar. Sau 
dacă ar fi arătat altceva decât acceptarea senină a celor 
iluminați spiritual. Pentru numele lui Dumnezeu, femeia îşi 
îngropase fiica şi apoi fusese martoră la o înviere! Te-ai fi 
gândit că asta cerea un fel de reacţie emoţională. În schimb, 
era ca şi cum ar fi vorbit abia ieri şi nimic din ultimele şase 
săptămâni nu se întâmplase. 

Bella aruncă din nou o privire spre telefon. Îşi înfăşură 
braţele în jurul stomacului. 

Fără niciun fel de avertisment, izbucni în plâns. 
Sughițurile ieşeau din ea ca nişte strănuturi: rapide, 


puternice, şocante prin ferocitatea lor. 

Patul se scufundă şi brațe puternice o înconjurară. Ea se 
împotrivi atracției, gândindu-se că un războinic nu ar fi vrut 
să aibă de-a face cu o asemenea slăbiciune neglijentă. 

— lartă-mă. 

— Este în regulă, Bella. Sprijină-te de mine! 

Oh, la dracu... Se prăbuşi pe Phury, înfăşurându-şi 
braţele în jurul taliei lui solide. Părul lui lung şi frumos îi 
gâdila nasul, mirosea bine şi se simțea minunat sub obrazul 
ei. Se îngropă în el, respirând adânc. 

Când, în sfârşit, se calmă, se simți mai uşoară, dar nu în 
sensul bun. Emoţiile de furie o umpluseră, îi dăduseră contur 
şi greutate. Acum, pentru că pielea ei nu era nimic mai mult 
decât o sită, se scurgea, devenea aer... devenea nimic. 

Nu voia să dispară. 

Inspiră şi se eliberă din îmbrăţişarea lui Phury. Clipind 
rapid, încercă să-şi focalizeze privirea, dar încețoşarea cauzată 
de unguent persista. Dumnezeule, ce-i făcuse acel lesser? 
Avea senzația că fusese rău. 

Întinse mâna spre pleoapele ei. 

— Ce mi-a făcut? 

Phury doar clătină din cap. 

— A fost atât de urât? 

— S-a terminat. Eşti în siguranţă. Asta e tot ce contează. 
„Nimic din toate astea nu mi se pare că s-a terminat”, se gândi 
ea. 

Dar apoi Phury zâmbi, privirea lui galbenă imposibil de 
tandră fiind un balsam care o liniştea. 

— Ar fi mai uşor dacă ai fi acasă? Pentru că, dacă vrei, 
putem găsi o cale să te ducem acolo, chiar dacă zorii zilei vor 
veni foarte curând. 

Bella şi-o imagină pe mama ei şi nu se putea gândi să fie 
în aceeaşi casă cu acea femeie. Nu chiar acum. Şi mai mult 
decât atât, era şi Rehvenge. Dacă fratele ei ar fi văzut-o cu vreo 
rană, ar fi înnebunit, iar ultimul lucru de care avea nevoie era 
ca el să fie pe picior de război împotriva lesserilor. Ea voia ca 
violența să înceteze. În ceea ce o privea, David putea să se 
ducă în iad chiar în clipa aceea; doar că nu voia ca aceia pe 


care îi iubea să îşi rişte viața pentru a-l trimite acolo. 

— Nu, nu vreau să mă duc acasă. Nu până cenu mă 
vindec complet. Şi sunt atât de obosită. 

Vocea ei se stinse după ce se uită la perne. 

După o clipă, Phury se ridică. 

— Sunt chiar alături, dacă ai nevoie de mine. 

— Îţi vrei haina înapoi? 

— Oh, da... Lasă-mă să văd dacă e vreun halat pe aici! 
Dispăru într-un dulap şi se întoarse cu un satin negru 
înfăşurat pe antebraț. Fritz amenajează aceste camere de 
oaspeți pentru bărbaţi, aşa că probabil că va fi prea mare. 

Ea luă halatul, iar el se întoarse. Când îşi dădu jos haina 
lui grea de piele, aerul o răci, aşa că înfăşură rapid satinul în 
jurul ei. 

— Bine, spuse ea, recunoscătoare pentru discrețţia lui. 

Când el se întoarse, ea îi înmână haina de piele. 

— Întotdeauna îți mulțumesc, nu-i aşa? murmură ea. 

El o privi mult timp. Apoi, lent, îşi ridică privirea şi 
inspiră adânc. 

— Eşti... 

Vocea lui se întrerupse. Apoi lăsă geaca lângă el şi o 
expresie ciudată îi apăru pe faţă. 

De fapt, nu, nu era o expresie. Era o mască. Se 
ascunsese. 

— Phury? 

— Mă bucur că eşti cu noi. Încearcă să dormi puţin. Şi 
mănâncă ceva din ce ţi-am adus, dacă poți. 

Uşa se închise în urma lui fără niciun zgomot. 


* 


Drumul înapoi spre casa lui Tohr fu ciudat, iar John îşi 
petrecu timpul uitându-se pe fereastră. Telefonul mobil al lui 
Tohr sună de două ori. Ambele conversații erau în limba 
veche, iar numele Zsadist tot reapărea. 

Când intrară pe alee, era parcată o maşină necunoscută. 

Un Volkswagen Jetta roşu. Cu toate acestea, Tohr nu 
păru surprins în timp ce trecu uşor pe lângă ea şi intră în 


garaj. 

Opri motorul Range Roverului şi deschise uşa. 

— Apropo, cursurile încep poimâine. 

John îşi ridică privirea de la centura de siguranţă. 

— Atât de curând? gesticulă el. 

— În seara asta s-a înscris ultimul cursant. Suntem gata 
să începem. 

Cei doi merseră în tăcere prin garaj. Tohr era în față, 
umerii lui mari mişcându-se odată cu paşii lungi pe care îi 
făcea. Bărbatul avea capul plecat, de parcă ar fi căutat 
crăpături în podeaua de beton. 

John se opri şi fluieră. 

Tohr încetini, apoi se opri. 

— Da? spuse el în linişte. 

John îşi scoase carnețelul, mâzgăli ceva şi i-l întinse. 

Sprâncenele lui Tohr coborâră în timp ce citea. 

— Nu ai de ce să-ți pară rău. Orice te face să te simți 
confortabil. 

John întinse mâna şi îi strânse bicepsul bărbatului. 
Tohr încuviinţă din cap. 

— Este în regulă. Haide, nu vreau să răceşti. Bărbatul 
aruncă o privire când John nu se mişcă. Ah, la dracu... Eu 
doar... sunt acolo pentru tine. Asta-i tot. 

John puse pixul pe hârtie. 

— Nu mă îndoiesc nicio clipă de asta. Niciodată. 

— Bine. N-ar trebui să faci asta. Sincer, mă simt ca şi 
cum aş fi... Făcu o pauză în timp ce îşi freca fruntea cu degetul 
mare. Uite, nu vreau să te forțez. Hai să intrăm! 

Înainte ca John să-l poată implora să termine fraza, Tohr 
deschise uşa de la intrarea în casă. Vocea lui Wellsie se auzi 
slab - la fel şi cea a altei femei. John se încruntă când dădu 
colțul în bucătărie. Apoi se opri în loc când o femeie blondă se 
uită peste umăr. 

„Oh, uau!” 

Avea părul până la nivelul maxilarului, iar ochii ei erau 
de culoarea frunzelor noi. Blugii ăia care o îmbrăcau erau atât 
de scurți... Dumnezeule, îi putea vedea buricul şi un 
centimetru de carne dedesubt. Iar gulerul ei negru era... Ei 


bine, putea spune cât de perfect era corpul ei. 

Wellsie zâmbi. 

— Băieți, aţi ajuns la timp. John, ea este verişoara mea 
Sarelle. Sarelle, el este John. 

— Bună, John. 

Femeia zâmbi. 

„Colţi. Oh, da! Uită-te la colții ăia.” Ceva călători ca o 
briză fierbinte pe pielea lui, furnicându-l din cap până în 
picioare. Confuz, deschise gura. Apoi se gândi: „Îhî, da, aşa 
este”. De parcă ar fi ieşit ceva din gaura lui inutilă? 

În timp ce se înroşea tot, ridică mâna în semn de salut. 

— Sarelle mă ajută cu festivalul de iarnă, spuse Wellsie, 
şi va rămâne să mănânce ceva înainte de ivirea zorilor. Ce-ar fi 
să puneţi voi doi masa? 

Când Sarelle zâmbi din nou, acea furnicătură ciudată 
deveni atât de puternică, încât simți că levitează. 

— John? Vrei să ne ajuţi să punem masa? îl îndemnă 
Wellsie. 

El încuviință. Şi încercă să-şi amintească unde erau 
cuțitele şi furculițele. 


Farurile lui O se legănară în fața cabanei domnului X. 
Minivanul lesserului suprem era parcat chiar lângă uşă. 
Domnul O îşi opri camioneta în spatele acelei Town & Country, 
blocând-o. 

Când cobori şi aerul rece îi intră în plămâni, fu conştient 
că era încordat. În ciuda a ceea ce urma să facă, emoţiile sale 
se aşezau ca nişte pene netede peste pieptul său, toate 
aranjate, toate la locul lor. Trupul său era la fel de netulburat, 
mişcându-se cu o putere controlată, o armă gata să tragă. 

Îi luase mult timp să parcurgă pergamentele, dar găsise 
ceea ce avea nevoie. Ştia ce trebuia să se întâmple. 

Deschise uşa cabanei fără să bată. 

Domnul X îşi ridică privirea de la masa din bucătărie. 
Faţa lui era impasibilă, nu arăta nicio încruntare, niciun 
rictus, niciun fel de agresivitate. Nicio surprindere, de altfel. 


Aşadar, amândoi erau încordați. 

Fără un cuvânt, lesserul suprem se ridică, o mână 
ducându-i-se la spate. Domnul O ştia ce se afla acolo şi zâmbi 
în timp ce-şi desfăcea propriul cuțit. 

— Deci, domnule O... 

— Sunt pregătit pentru o promovare. 

— Poftim? 

Domnul O îşi întoarse lama asupra lui însuşi, 
punându-şi vârful pe stern. Cu o mişcare făcută cu ambele 
mâini, îşi înjunghie propriul piept. 

Ultimul lucru pe care îl văzu înainte ca marele infern alb 
să îl cuprindă fu şocul de pe fața domnului X. Şoc care se 
transformă rapid în teroare când omul îşi dădu seama unde se 
ducea O. Şi ce avea de gând să facă O când avea să ajungă 
acolo. 


Capitolul 14 


Întinsă în pat, Bella asculta sunetele slabe din jurul ei: 
voci bărbăteşti pe hol, joase, ritmate, vântul de afară lovind 
conacul capricios, neregulat, scârțâitul unei scânduri rapid, 
ascuțit. 

Se forță să închidă ochii. 

Aproximativ un minut mai târziu, era în picioare şi se 
plimba de colo-colo, covoarele orientale de pe podea fiind moi 
sub picioarele ei goale. Nimic din eleganța ce o înconjura nu 
avea sens şi se simțea ca şi cum ar fi trebuit să transcrie cu 
stângăcie ceea ce vedea. Normalitatea, siguranța în care se 
cufundase păreau o altă limbă, una pe care uitase cum să o 
vorbească sau să o citească. Sau era un vis? 

În colțul camerei, ceasul de perete bătea 5.00 dimineaţa. 
De cât timp era liberă, mai exact? Cât timp de când frații 
veniseră după ea şi o luaseră din pământ înapoi la suprafață? 
Opt ore acum? Poate, doar că părea că trecuseră numai câteva 
minute. Sau parcă ar fi fost ani? 

Neclaritatea timpului era ca vederea ei încețoşată, 


izolând-o, speriind-o. 

Îşi strânse mai tare halatul de mătase în jurul ei. Totul 
era greşit. Ar fi trebuit să se bucure. Numai Dumnezeu ştia 
câte săptămâni petrecuse în acel tub în pământ, cu acel lesser 
stând deasupra ei. Ar fi trebuit să plângă de dulce uşurare. În 
schimb, totul în jurul ei părea fals şi lipsit de consistenţă, ca şi 
cum s-ar fi aflat într-o casă de păpuşi în mărime naturală, 
plină de imitații din hârtie poroasă. 

Se opri în fața unei ferestre şi îşi dădu seama că un 
singur lucru părea real. Îşi dorea să fie cu el. 

Zsadist trebuia să fi fost cel care venise la marginea 
patului când se trezise prima dată. Visase că se întorsese în 
groapă, înapoi cu lesserul. Când deschisese ochii, tot ce 
văzuse fusese o formă masivă şi neagră care stătea deasupra 
ei, iar pentru o clipă nu mai putuse separa realitatea de 
coşmar. 

Încă avea probleme cu asta. 

Dumnezeule, voia să se ducă la Zsadist acum, voia să se 
întoarcă în camera lui! Dar în mijlocul întregului haos după ce 
țipase, el nu o împiedicase să plece de lângă el, nu-i aşa? Poate 
că o prefera în altă parte. 

Bella ordonă picioarelor să se pună din nou în mişcare şi 
făcu un mic traseu: în jurul piciorului patului gigantic, până la 
şezlong, o întoarcere rapidă pe lângă ferestre, apoi un mare 
balans scenic pe lângă dulap, uşa spre hol şi biroul de modă 
veche. Drumul prin casă o duse pe lângă şemineu şi pe lângă 
rafturile cu cărți. 

Mai multe plimbări. Mai mulți paşi. Mai mulți paşi. 

În cele din urmă, intră în baie. Nu se opri în faţa oglinzii; 
nu voia să ştie cum arăta fața ei. Ceea ce voia era apă caldă. 
Vru să facă o sută de duşuri, o mie de băi. Voia să se dezbrace 
de primul strat de piele şi să-şi radă părul pe care lesserul îl 
iubea atât de mult, să-şi taie unghiile, să-şi curețe urechile şi 
să-şi frece tălpile. 

Dădu drumul duşului. Când jetul de apă fu cald, lăsă jos 
halatul şi intră sub apă. În clipa în care jetul îi lovi spatele, se 
acoperi din instinct, un braț peste sâni, o mână protejându-i 
coapsele, până ce înțelese că nu trebuia să se ascundă. Era 


singură. Avea intimitate aici. 

Se îndreptă şi îşi forță mâinile să cadă pe lângă corp, 
simțind că trecuse o veşnicie de când nu i se permisese să se 
spele în intimitate. Lesserii fuseseră mereu acolo, holbându-se 
sau, mai rău, ajutând. 

Slavă Domnului, nu încercase niciodată să facă sex cu 
ea! Violul fusese una dintre cele mai mari temeri ale ei la 
început. Fusese îngrozită, era sigură că el avea de gând să o 
forțeze, dar apoi descoperise că era impotent. Oricât de mult se 
holbase la ea, corpul lui rămăsese mereu flasc. 

Cu un fior, se întinse în lateral după săpun, îşi spălă 
mâinile şi apoi şi-l trecu pe braţe. Îşi dădu cu spumă pe gât, 
apoi pe umeri şi cobori în jos... 

Bella se încruntă şi se aplecă în față. Avea ceva pe burtă. 
Nişte zgârieturi decolorate. Zgârieturi care. Oh, Dumnezeule, 
ăsta era un D, nu-i aşa? lar următoarea era un A. Apoi un V, 
un I şi încă un D. 

Bella scăpă săpunul şi îşi acoperi abdomenul cu mâinile, 
căzând pe spate pe gresie. Numele lui era pe corpul ei. În 
pielea ei. Ca o parodie macabră a celui mai înalt ritual de 
împerechere al speciei ei. Ea era cu adevărat soția lui. 

leşind în grabă de la duş, alunecând pe podeaua de 
marmură, luă un prosop şi se înfăşură. Luă altul şi făcu la fel. 
Ar fi folosit trei, patru. Cinci dacă ar fi găsit mai multe. 

Tremurândă, amețită, se duse la oglinda aburită. 
Respirând adânc, îşi frecă cotul de condens. Şi se uită la ea 
însăşi. 


John îşi şterse gura şi reuşi cumva să-şi scape 
şervețelul. Blestemându-se în sinea lui, se aplecă să-l ridice — 
şi la fel făcu Sarelle, care ajunse prima la el. El mimă cuvintele 
de mulțumire când ea i-l întinse. 

— Cu plăcere, spuse ea. 

Dumnezeule, îi plăcea vocea ei! Şi îi plăcea felul în care 
mirosea a loțiune de corp cu levănţică. Şi îi plăceau mâinile ei 
lungi şi subțiri. 


Dar nu-i plăcea cina. Wellsie şi Tohr vorbiseră în locul 
lui, oferindu-i lui Sarelle o versiune sumară a vieţii lui. Puţinul 
pe care îl scrisese pe carnețelul lui părea o umplutură stupidă. 

Când îşi ridică privirea, Wellsie îi zâmbea. Dar apoi îşi 
drese vocea, ca şi cum ar fi încercat să pară relaxată. 

— Deci, după cum spuneam, câteva femei din 
aristocrație obişnuiau să conducă ceremonia solstițiului de 
iarnă în Țara Veche. Mama Bellei era una dintre ele, de fapt. 
Vreau să iau legătura cu ele. Să mă asigur că nu uităm nimic. 

John lăsă conversaţia să continue, fără să acorde prea 
multă atenție până când Sarelle spuse: 

— Ei bine, cred că ar fi mai bine să plec. Mai sunt 35 de 
minute până la răsărit. Părinții mei vor face o criză de nervi. 

Îşi împinse scaunul în spate, iar John se ridică în 
picioare, la fel ca toţi ceilalți. În timp ce îşi luau la revedere, el 
se trezi dispărând în fundal. Cel puțin până când Sarelle se 
uită direct la el. 

— Vrei să mă conduci la ieşire? îl întrebă ea. 

Ochii lui se îndreptară spre uşa din față. Să o conducă 
afară? Până la maşina ei? 

Într-o grabă bruscă, un fel de instinct masculin brut îi 
inundă pieptul, atât de puternic, încât tremură puţin. Brusc, 
palma începu să îl gâdile, iar el se uită în jos la ea, simțind ca 
şi cum ar fi avut ceva în ea, că ținea ceva pentru a se proteja. 
Sarelle îşi drese vocea. 

— Bine... Hm... 

John îşi dădu seama că ea îl aştepta şi ieşi din mica lui 
transă. Făcând un pas înainte, îi arătă cu mâna drumul spre 
uşa din față. 

În timp ce ieşeau, ea spuse: 

— Deci eşti pregătit să te antrenezi? 

John  încuviință şi îşi găsi ochii  cutreierând 
împrejurimile, cercetând umbrele. Simţi că se încordează, iar 
palma dreaptă începu din nou să-l furnice. Nu era sigur ce 
anume căuta. Ştia doar că trebuia să o ţină în siguranță cu 
orice preț. 

Cheile zornăiră în timp ce mâna îi ieşea din buzunar. 

— Cred că prietenul meu va fi în clasa ta. Trebuia să se 


înscrie în seara asta. Descuie uşa maşinii. Oricum, ştii de ce 
mă aflu aici de fapt, nu-i aşa? 

El negă din cap. 

— Cred că vor să te hrăneşti de la mine. Când vei începe 
tranziția. 

John tuşi din cauza şocului, sigur că globii oculari îi 
ieşiseră din craniu şi se rostogoleau pe alee. 

— Îmi pare rău. Ea zâmbi. Bănuiesc că nu ţi-au spus. 

Da, şi-ar fi amintit acea conversație. 

— Nu mă deranjează, spuse ea. Pe tine? 

„Oh, Dumnezeule!” 

— John? Ea îşi drese vocea. Să-ţi spun ceva. Ai ceva pe 
care să scriu? 

Amorţit, încuviinţă din cap. Îşi lăsase carnetul de notițe 
în casă. „Idiotule!” 

— Dă-mi mâna! Când el întinse mâna, ea luă un pix de 
undeva şi se aplecă asupra palmei lui. Vârful trecu lin pe 
pielea lui. Astea sunt adresa mea de e-mail şi datele mele. Voi 
fi online în aproximativ o oră. Scrie-mi, bine? O să vorbim. 

El se uită la ce scrisese ea. Apoi o fixă cu privirea. 

Ea ridică din umeri. 

— Adică nu trebuie să o faci sau ceva de genul ăsta. 
Doar... ştii tu. M-am gândit că am putea să ne cunoaştem în 
felul ăsta. Făcu o pauză, ca şi cum ar fi aşteptat un răspuns. 
Hm. În fine. Fără presiune. Adică. 

El îi apucă mâna, smulse pixul din ea şi îi aplatiză 
palma. 

— Vreau să vorbesc cu tine, scrise el. 

Apoi se uită direct în ochii ei şi făcu cel mai uimitor şi 
îndrăzneț lucru. 

Îi zâmbi. 


Capitolul 15 
Când se iviră zorii zilei şi obloanele coborâră peste 


ferestre, Bella îşi trase halatul negru şi ieşi în fugă din 
dormitorul care îi fusese dat. Cu ochii ageri, verifică în susul şi 


în josul holului. Niciun martor. „În regulă”. Închizând uşa în 
linişte, alunecă peste covorul persan fără să scoată niciun 
sunet. Când ajunse în capătul scării mari, se opri, încercând 
să-şi amintească pe unde să meargă. 

Coridorul cu statui, se gândi ea, amintindu-şi de altă 
plimbare pe acea porţiune lungă, cu multe-multe săptămâni 
în urmă. 

Merse repede şi apoi alergă, strângând reverele halatului 
şi ţinând fanta de jos închisă peste coapse. Trecu pe lângă 
statui şi uşi, până când ajunse la capăt şi se opri în fața 
ultimei perechi. Nu se obosi să îşi tragă sufletul pentru că nu 
era în stare. Slăbită, fără direcţie, în pericol de dezintegrare — 
nu se putea aduna deloc. Bătu tare la uşă. 

Prin uşă se auzi: 

— Du-te dracului! M-am culcat. 

Întoarse clanța şi împinse. Lumina de pe hol pătrunse 
înăuntru, tăind ca o felie de plăcintă din întuneric. Când 
strălucirea îl lovi pe Zsadist, acesta se ridică pe o saltea de 
pături din colțul îndepărtat. Era dezbrăcat, muşchii i se flexau 
în creste sub piele, inelele de la sfârcuri îi sclipeau argintii. 
Faţa lui, cu cicatricea aceea, era un panou publicitar pentru 
masculul enervat la culme. 

— Am spus du-te... Bella? Se acoperi cu mâinile. 
Doamne, Dumnezeule! Ce faci? 

Bună întrebare, se gândi ea în timp ce curajul i se 
diminua. 

— Pot... pot să stau aici cu tine? 

El se încruntă. 

— Ce faci... Nu, nu poți. 

Luă ceva de pe podea şi îl ținu în faţa şoldurilor în timp 
ce se ridică în picioare. Fără să se scuze, ea îl sorbi cu privirea: 
benzile tatuate de sclav în jurul încheieturilor şi gâtului, golul 
din lobul urechii stângi, ochii lui de obsidian, părul tuns scurt. 
Trupul lui era la fel de auster şi de slab precum îşi amintea, 
numai muşchi striați, vene în relief şi oase evidente. Puterea 
brută emana din el ca un parfum. 

— Bella, pleacă de aici, bine? Acesta nu este locul 
potrivit pentru tine. 


Ea ignoră porunca din ochii şi tonul lui, pentru că, deşi 
curajul ei dispăruse, disperarea îi dădea puterea de care avea 
nevoie. 

Acum vocea ei nu mai şovăia. 

— Când am fost atât de ameţită în maşină, tu erai la 
volan, nu-i aşa? El nu răspunse, dar ea nu avea nevoie să o 
facă. Da, tu erai. Tu erai. Tu ai vorbit cu mine. Tu ai fost cel 
care a venit după mine, nu-i aşa? 

El se înroşi. 

— Frăția a venit după tine. 

— Dar tu ai condus. Şi mai întâi m-ai adus aici. În 
camera ta. Ea se uită la patul luxos. Aşternuturile erau date 
deoparte, perna era îndoită în locul în care îşi lăsase capul. 
Lasă-mă să rămân! 

— Uite, trebuie să fii în siguranţă... 

— Sunt în siguranţă cu tine. Tu m-ai salvat. Nu-l vei lăsa 
pe acel lesser să mă prindă din nou. 

— Nimeni nu te poate atinge aici. Locul ăsta e păzit ca 
nenorocitul de Pentagon. 

— Te rog. 

— Nu! se răsti el. Acum pleacă naibii de aici! 

Ea începu să tremure. 

— Nu pot să fiu singură. Te rog, lasă-mă să rămân cu 
tine. Am nevoie să... Avea nevoie de el în mod special, dar nu 
credea că el ar fi răspuns bine la asta. Am nevoie să fiu cu 
cineva. 

— Atunci Phury este chiar mai mult decât ceea ce cauţi. 

— Nu, nu este. 

Îl dorea pe bărbatul din faţa ei. Cu toată brutalitatea lui, 
ea avea încredere instinctivă în el. 

Zsadist îşi trecu mâna peste cap. De mai multe ori. Apoi 
pieptul îi crescu. 

— Nu mă face să plec, şopti ea. 

Când el înjură, ea respiră uşurată, gândindu-se că asta 
era cel mai aproape de un „da” pe care avea să-l obțină. 

— Trebuie să-mi pun nişte pantaloni pe mine, murmură 
el. 

Bella păşi înăuntru şi închise uşa, coborând ochii doar 


pentru o clipă. Când îşi ridică din nou privirea, el se întorsese 
şi îşi trăgea o pereche de pantaloni de trening din nailon negru 
pe coapse. 

Spatele lui, cu dungi de cicatrici, se flexa în timp ce se 
apleca. Văzând modelul crud, fu lovită de nevoia de a şti exact 
prin ce trecuse. Totul. Fiecare lovitură de bici. Auzise zvonurile 
despre el; voia adevărul lui. 

Supraviețuise după ceea ce i se făcuse. Poate că şi ea ar 
fi putut. El se întoarse. 

— Ai mâncat? 

— Da, Phury mi-a adus mâncare. 

O sclipire trecu pe fața lui, dar dispăru atât de repede, 
încât ea nu putu să o citească. 

— Te doare? 

— Nu foarte tare. 

Se îndreptă spre pat şi umflă pernele. Apoi stătu într-o 
parte, uitându-se la podea. 

— Urcă-te! 

Când înaintă, ea vru să se arunce în brațele lui, iar el 
înțepeni, ca şi cum i-ar fi citit gândurile. Dumnezeule, ea ştia 
că lui nu-i plăcea să fie atins, aflase asta pe propria piele. Dar 
voia să se apropie oricum. 

„Te rog, uită-te la mine!”, se gândea ea. 

Era pe punctul de a-i cere să o facă, când observă că 
avea ceva în jurul gâtului. 

— Colierul meu, şopti ea. Porţi colierul meu. 

Ea întinse mâna spre el, dar el se îndepărtă. Cu o 
mişcare rapidă, el dădu jos lanțul fragil de aur cu micile 
diamante şi lăsă obiectul în mâna ei. 

— Poftim. a-l înapoi! 

Ea se uită în jos. Diamante Yard. Tiffany. Îl purta de ani 
întregi — bijuteria ei de bază. Era o parte din ea, încât se simțea 
mereu goală fără ea. Acum, legăturile fragile îi păreau total 
străine. 

Era cald, se gândi ea, pipăind un diamant. Cald de la 
pielea lui. 

— Vreau să-l păstrezi, spuse ea. 

— Nu. 


— Dar... 

— Ajunge cu discuţiile! Urcă-te sau pleacă de aici! 

Ea puse colierul în buzunarul halatului şi se uită la el. 
Ochii lui erau fixați pe podea, iar când respira, inelele de la 
sfârcuri prindeau lumina. 

„Uită-te la mine”, se gândi ea. 

Doar că el nu o făcu, aşa că ea se urcă în pat. Când el se 
aplecă, ea se dădu la o parte ca să-i facă loc, dar el doar trase 
pătura peste ea şi apoi se întoarse în colț, la salteaua lui de pe 
podea. 

Bella se uită la tavan câteva minute. Apoi luă o pernă, 
alunecă din pat şi se duse la el. 

— Ce faci? 

Vocea lui era ridicată. Alarmată. 

Ea lăsă perna şi se întinse, lăsându-se uşor pe podea 
lângă corpul lui mare. Mirosul lui era mult mai puternic acum, 
mirosea a verdeață veşnică şi a putere masculină distilată. 
Căutând căldura lui, se apropie până când fruntea ei se lovi de 
spatele brațului lui. Era atât de tare, ca un zid de piatră, dar 
era cald, iar corpul ei se relaxă. Lângă el putea să simtă 
greutatea propriilor oase, podeaua tare de sub ea, curenții din 
încăpere, pe măsură ce căldura se aprindea. Prin prezenţa lui, 
ea se conecta din nou la lumea din jurul ei. 

Mai mult. Mai aproape. 

Se împinse până când se lipi de el, de la piept la călcâie. 

El se dădu la o parte cu o smucitură, trăgându-se până 
când se lovi de perete. 

— Îmi pare rău, şopti ea, împingându-se din nou spre el. 
Am nevoie de asta de la tine. Corpul meu are nevoie — „de tine” 
— de ceva cald. 

Brusc, el sări în picioare. 

Oh, nu! Avea de gând să o dea afară... 

— Haide, spuse el aspru. Mergem în pat. Nu suport ideea 
de a te vedea pe podea. 


Cine spusese că nu puteai vinde ceva de două ori nu-l 


întâlnise niciodată pe Omega. 

Domnul O se rostogoli pe burtă şi îşi sprijini corpul pe 
braţele slabe. 

Retragerea era mai uşoară aşa. Gravitaţia îl ajuta. 

În timp ce gâlgâia, îşi aminti de prima mică afacere pe 
care o făcuse cu tatăl tuturor lesserilor. În noaptea în care O 
fusese introdus în Lessening Society, îşi vânduse sufletul, 
împreună cu sângele şi inima, pentru a deveni un ucigaş 
nemuritor, consacrat şi susținut. 

Şi acum făcuse alt schimb. Domnul X nu mai era. 
Domnul O era acum lesserul suprem. 

Din nefericire, O era acum şi târfa lui Omega. 

Încercă să-şi ridice capul. Când o făcu, încăperea se 
învârti, dar era prea epuizat ca să mai amețească. Sau poate 
că nu mai rămăsese nimic în abdomen ca să i se mai facă rău. 

Cabana. Se afla în cabana domnului X. Şi, dacă se lua 
după lumină, se luminase deja. În timp ce clipea în strălucirea 
slabă, se uită în jos la el însuşi. Era gol. Marcat cu vânătăi. Şi 
ura gustul pe care îl avea în gură. 

Duş. Avea nevoie de un duş. 

Domnul O se târi de pe podea folosindu-se de un scaun 
şi de marginea mesei. În timp ce se ridica, picioarele îl făceau 
să se gândească la lămpile cu lavă dintr-un motiv nebunesc. 
Probabil pentru că ambele erau lichide în interior. 

Genunchiul stâng cedă şi se prăbuşi pe scaun. În timp 
ce-şi înfăşura brațele în jurul lui, decise că spălatul putea 
aştepta. 

La naiba, lumea era iar nouă, nu-i aşa? Şi învățase atât 
de multe lucruri în timpul promovării sale. Înainte de 
schimbarea statutului său, nu ştiuse că lesserul suprem era 
mai mult decât liderul vânătorilor. De fapt, Omega era prins pe 
partea cealaltă şi avea nevoie de o conductă pentru a ajunge 
temporal. Lesserul numărul unu era baliza pe care Omega o 
folosea pentru a-şi găsi drumul în timpul trecerii. Tot ce 
trebuia să facă lesserul suprem era să deschidă canalul şi să 
facă precum un far. 

Şi existau avantaje serioase în a fi lesserul aflat la 
conducere. Beneficii care făceau ca tehnica de înghețare a 


corpului pe care o folosise domnul X să pară o joacă de copii. 

Domnul X, bunul şi bătrânul sensei. Domnul O râse. 
Oricât de prost se simțea în dimineața asta, domnul X se 
simțea şi mai rău. Garantat. 

Lucrurile merseseră atât de bine după acea rutină cu 
lama în piept. Când O aterizase la picioarele lui Omega, îşi 
prezentase cazul pentru o schimbare de regim. Ar fi subliniat 
că rândurile Societăţii scădeau, mai ales în cadrul elitei. Frații 
deveneau mai puternici. Regele Orb se înălțase. Domnul X nu 
mai ținea un front puternic. 

Şi toate acestea erau adevărate. Dar nimic din toate 
astea nu dusese la încheierea înțelegerii. Nu, pactul avusese 
loc din cauza capriciului lui Omega pentru O. 

În istoria Societăţii, existaseră câteva cazuri în care 
Omega avusese un interes personal, dacă se putea numi aşa, 
pentru un anumit lesser. Nu era ceva benefic, aşa cum s-ar fi 
crezut. Afecţiunile lui Omega erau intense şi de scurtă durată, 
iar despărțirile erau înfiorătoare, conform zvonurilor. Dar O 
era dispus să cerşească, să se prefacă şi să mintă pentru a 
obţine ceea ce avea nevoie, iar Omega acceptase ce i se oferise. 

Ce mod oribil de a ucide câteva ore! Dar meritase. 

Se întrebă cu nesaț ce se întâmpla cu domnul X chiar 
acum. Când O fusese eliberat, Omega era pe cale să îl cheme 
acasă pe celălalt vânător şi probabil se întâmplase deja. 
Armele fostului lesser suprem erau pe masă, telefonul mobil şi 
BlackBerry-ul său de asemenea. lar acolo, lângă uşa de la 
intrare, era urma unei explozii. 

Domnul O aruncă o privire spre ceasul digital din 
cealaltă parte a camerei. Chiar dacă se simțea ca o 
mortăciune, era timpul să se motiveze. Luă telefonul domnului 
X, formă numărul şi ținu obiectul la ureche. 

— Da, sensei? răspunse U. 

— A avut loc o schimbare la conducere. Vreau să fii al 
doilea la comandă. 

Linişte. Apoi: 

— Sfinte Sisoe! Ce s-a întâmplat cu domnul X? 

— Îşi înghite contractul. Deci te bagi? 

— Ah, da. Sigur. Sunt omul tău. 


— De acum încolo, tu te ocupi de verificări. Nu mai e 
nevoie să o faci personal. E-mailul e în regulă. Şi păstrez 
echipele aşa cum sunt. Elita în perechi. Beta în grupuri de 
patru. Fă anunțul despre domnul X. Apoi mişcă-ți fundul aici, 
la cabană! 

Domnul O închise. Nu-i păsa de Societate. Nu-i păsa 
deloc de războiul ăla stupid cu vampirii. Avea două obiective: 
să-şi recupereze femeia moartă sau vie. Şi să-l ucidă pe fratele 
plin de cicatrici care o luase. 

În timp ce se ridica, se întâmplă să se uite în jos la trupul 
său, la masculinitatea lui flască. Un gând oribil îi trecu prin 
minte. 

Vampirii, spre deosebire de lesseri, nu erau impotenți. 

Şi-o imagină pe frumoasa şi pura lui soție... O văzu 
goală, cu părul pe umerii ei palizi, curbele elegante ale 
corpului ei subțire prinzând lumina. Minunată. Perfectă, 
perfectă, perfectă. Absolut feminină. 

Ceva ce trebuia venerat şi posedat. Dar niciodată 
regulat. O Madonă. 

Doar că orice persoană cu o sculă ar fi vrut asta. Vampir, 
om, lesser. Orice. 

Violenţa îl străbătu şi brusc speră că ea era moartă. 
Pentru că, dacă nenorocitul ăla urât ar fi încercat să facă sex 
cu ea, la naiba, O avea de gând să-l castreze pe fratele ăla 
înainte de a-l ucide! 

Şi Dumnezeu să o ajute dacă îi plăcea! 


Capitolul 16 


Când Phury se trezi, era ora 15.15 după-amiaza. 
Dormise ca naiba, încă atât de supărat din cauza a ceea ce se 
întâmplase cu o seară înainte, încât glandele sale suprarenale 
lucrau peste program. Ceea ce nu prea favoriza somnul de 
veghe. 

Luă o ţigară şi o aprinse. În timp ce trăgea fumul roşu în 
plămâni şi îl ținea în piept, încercă să nu-şi imagineze cum ar 


fi mers în camera lui Zsadist şi cum l-ar fi trezit pe frate cu o 
lovitură de falcă. Dar fantezia era de-a dreptul atrăgătoare. 

La dracu”, nu-i venea să creadă că Z încercase să o ia pe 
Bella în felul acela şi, de fapt, îl ura pe geamănul său pentru 
această depravare. Se ura şi pe el însuşi pentru că fusese 
surprins în mod stupid. Atât de mult timp fusese sigur că 
supraviețuise ceva din sclavia lui Z, că rămăsese o mică 
fărâmă de suflet în mascul. După noaptea trecută? Nu mai 
avea îndoieli cu privire la natura crudă a geamănului său. 
Niciuna. 

Şi, la dracu”, cel mai rău era să ştie că o dezamăgise pe 
Bella. N-ar fi trebuit să o lase în dormitorul lui Z. Nu suporta 
faptul că sacrificase siguranța ei pentru nevoia lui de a crede. 

Bella... 

Se gândi cum îi permisese să o ţină în brațe. În acele 
clipe trecătoare se simţțise puternic, capabil să o protejeze 
împotriva unei armate de lesseri. În acel scurt timp, ea îl 
transformase într-un bărbat adevărat, unul de care era nevoie 
şi care servea un scop. 

Ce revelaţie să fii altceva decât un semizeu reactiv care 
urmărea un nebun distructiv şi sinucigaş! 

Îşi dorise cu disperare să rămână peste noapte cu ea şi 
plecase doar pentru că aşa era corect să facă. Era epuizată, 
dar, mai mult decât atât — şi în ciuda jurământului de celibat 
—, el nu era demn de încredere. Voise să o ajute cu trupul său. 
Voise să o adore şi să o facă întreagă din pielea şi oasele lui. 

Dar nu putea gândi aşa. 

Phury trase adânc din ţigară, respirația intrând cu un 
şuierat. Ţinând fumul în el, simți cum tensiunea i se 
eliberează din umeri. Pe măsură ce calmul îl cuprindea, îşi 
privi rezerva. Se terminase deja şi, oricât de mult ura să se 
ducă să-l vadă pe Reverend, avea nevoie de mai mult. 

Da, având în vedere cum se simțea față de Z, avea nevoie 
de mult mai mult. Fumul roşu era doar un relaxant muscular 
uşor, într-adevăr, nimic de genul marijuanei sau al altor 
chestii periculoase. Dar el se baza pe ţigări pentru a se 
menține echilibrat, aşa cum alți oameni foloseau cocktailurile. 
Dacă nu ar fi trebuit să meargă la Reverend pentru a face rost 


de marfă, ar fi spus că era o distracție perfect inofensivă. 

Perfect inofensivă şi singura uşurare pe care o avea în 
viață. 

Când termină ţigara rulată, strivi capătul mic într-o 
scrumieră şi se ridică din pat. După ce îşi ataşă proteza, se 
duse în baie să facă duş şi să se bărbierească; apoi îşi trase o 
pereche de pantaloni şi una dintre cămăşile sale de mătase. Îşi 
împinse piciorul adevărat şi apoi pe cel pe care nu-l putea 
simţi într-o pereche de mocasini Cole Haan. 

Se verifică în oglindă. Îşi netezi puţin părul. Inspiră 
adânc. Se duse în dormitorul de lângă al lui şi bătu încet la 
uşă. Când nu primi niciun răspuns, încercă din nou, apoi 
deschise uşa. Patul era răvăşit, dar gol, iar ea nu era în baie. 

În timp ce se întorcea pe hol, alarma îi sună în urechi. 

Înainte de a-şi da seama, începu să mărească pasul, 
apoi să alerge. Trecu în fugă pe lângă capătul scării şi alergă în 
jos pe coridorul statuar. Nu se deranjă să bată la uşa lui Z, ci 
dădu buzna. 

Phury se opri brusc. 

Primul său gând fu că Zsadist avea să cadă din pat. 
Corpul fratelui era deasupra cuverturii şi chiar pe marginea 
saltelei, cât mai mult posibil. Dumnezeule... Poziţia părea 
inconfortabilă ca naiba. Braţele lui Z erau înfăşurate în jurul 
pieptului gol, ca şi cum s-ar fi ținut pe sine, iar picioarele îi 
erau îndoite şi răsucite într-o parte, cu genunchii în aer. 

Dar capul îi era întors în direcția opusă. Spre Bella. lar 
buzele acelea distorsionate erau despărțite foarte uşor, în loc 
să rânjească. lar sprâncenele lui, de obicei trase în jos în semn 
de agresivitate, erau libere, relaxate. 

Expresia lui era una de admiraţie somnolentă. 

Faţa Bellei era înclinată spre masculul de lângă ea, cu o 
expresie la fel de liniştită ca noaptea. Iar trupul ei era ghemuit 
lângă cel al lui Z, atât de aproape, cât o lăsau toate 
aşternuturile şi păturile sub care se afla. La dracu”, era evident 
că, dacă ar fi putut să fie înfăşurată în jurul lui, ar fi fost. Şi 
era la fel de evident că Z încercase să se îndepărteze de ea 
până când nu mai avusese unde să se retragă. 

Phury înjură încet. Indiferent ce se întâmplase în 


noaptea de dinainte, problema nu fusese că Z încercase să 
profite de ea. Nici vorbă de aşa ceva. Nu după felul în care 
arătau cei doi acum. 

Închise ochii. Apoi închise uşa. 

Ca un nebun de legat, se gândi puțin să se întoarcă 
înăuntru şi să se lupte cu Zsadist pentru dreptul de a se culca 
lângă ea. Se vedea luptându-se, având un cohntehst de modă 
veche cu geamănul său pentru dreptul de a o avea. 

Dar asta nu era Ţara Veche. Iar femelele aveau dreptul 
de a alege pe cine să caute. Alături de cine dormeau. Cu cine 
se împerecheau. 

Şi ea ştia unde stătea Phury. El îi spusese că alături era 
camera lui. Dacă ar fi vrut, ar fi putut să se întoarcă la el. 


* 


Z deveni conştient de cea mai ciudată senzație în timp ce 
se trezea din somn: îi era cald. Nu supraîncălzit, doar... cald. 
Oare uitase să oprească din nou căldura după ce plecase 
Bella? Trebuia să fie asta. Doar că mai observă ceva. Nu era pe 
saltea. Şi avea pantaloni pe el, nu-i aşa? Îşi mişcă picioarele, 
încercând să înțeleagă, gândindu-se că întotdeauna dormea 
dezbrăcat. Când se încălță, îşi dădu seama că era greu. Tare şi 
greu. Ce naiba... 

Ochii lui se deschiseră. Bella. Era în pat cu Bella. Se 
smuci de lângă ea. 

Şi căzu de pe saltea, aterizând în fund. Imediat ea se 
aruncă după el. 

— Zsadist? 

Când se aplecă pe o parte, halatul pe care îl purta se 
deschise, iar ochii lui se fixară pe sânul care era expus. Era la 
fel de perfectă ca în cadă, pielea ei albă atât de netedă şi 
sfârcul mic atât de roz. Dumnezeule, ştia că şi celălalt era la 
fel, dar, dintr-un motiv oarecare, avea nevoie să-l vadă oricum. 

— Zsadist? 

Ea se întinse mai mult, părul alunecându-i de pe umăr 
şi revărsându-se pe marginea patului, o cădere superbă de 
mahon profund. 


Ceea ce se afla între coapsele lui se încordase. Pulsa în 
ritmul bătăilor inimii lui. 

Îşi ridică genunchii şi îşi strânse coapsele, fără să vrea 
ca ea să vadă. 

— Halatul tău, spuse el cu asprime. Închide-l! Te rog! 

Ea aruncă o privire în jos şi apoi îşi trase reverele, 
roşind. Oh, la dracu’. Acum obrajii ei erau la fel de roz ca 
sfârcurile, se gândi el. 

— Vrei să te întorci în pat? îl întrebă ea. 

Partea foarte bine îngropată şi decentă din el îi atrase 
atenția că nu era o idee bună. 

— Te rog, şopti ea, trăgându-şi părul după ureche. 

El măsură arcuirea corpului ei şi satinul negru care îi 
ferea pielea de privirea lui, ochii ei mari, de un albastru ca 
safirul, şi coloana subțire a gâtului ei. 

Nu, chiar nu era o idee bună să se apropie de ea în acest 
moment. 

— Dă-te la o parte, spuse el. 

În timp ce ea se dădea înapoi, el aruncă o privire în jos la 
cortul dintre picioarele lui. Dumnezeule, chestia aia 
nenorocită de acolo era imensă! Părea că mai avea un braț în 
pantaloni. Şi pentru a ascunde un buştean ca acela ar fi fost 
nevoie de o schelă. 

Privi cu atenție patul. Dintr-o mişcare lină, sări între 
cearşafuri. 

Ceea ce era o idee dureros de proastă. În clipa în care fu 
sub ele, ea se mulă lângă el până când deveni o altă pătură. O 
pătură moale, caldă, care respira... 

Z se panică. Era atât de mult lipită de el, încât nu ştia ce 
să facă. Vru să o împingă. O voia şi mai aproape. Voia. Oh, 
Dumnezeule! Voia să o călărească. Voia să o ia. Voia să i-o 
tragă. 

Instinctul era atât de puternic, încât se văzu pe el însuşi 
făcând asta: rostogolind-o pe burtă, trăgându-i şoldurile de pe 
pat, ridicându-se în spatele ei. Îşi imagină cum se împingea 
înăuntrul ei şi pompa cu şoldurile. 

Dumnezeule, era dezgustător! Să vrea să ia chestia aia 
murdară şi să o forțeze în ea? Ar fi putut la fel de bine să-i bage 


o perie de toaletă în gură. 

— Tremuri, spuse ea. Ţi-e frig? 

Ea se apropie şi mai mult de el, iar el îi simți sânul moale 
şi cald pe spatele antebraţului. Acesta tresări sălbatic, 
zvâcnind spre pantalonii lui. 

La dracu”! Avea senzația că acea zvâcnire însemna că era 
periculos de excitat. 

„Da, crezi?” La dracu”, ticălosul pulsa, îl dureau 
testiculele de sub chestia aia şi avea viziuni lăfăindu-se pe ea 
ca un taur. Doar că frica unei femei era singurul lucru care i-o 
întărea, iar ea nu era speriată. Atunci la ce reacționa? 

— Zsadist? spuse ea încet. 

— Ce e? 

Cele patru cuvinte pe care ea le rosti în continuare îi 
transformară pieptul într-un bloc de cenuşă şi îi făcură 
sângele să îngheţe de tot. Dar cel puțin toate celelalte prostii 
dispărură. 


Când uşa lui Phury se deschise fără niciun avertisment, 
mâinile lui înghețară pe tricoul pe care şi-l trăgea pe cap. 

Zsadist stătea în prag, gol până la brâu, cu ochii negri 
arzând. 

Phury înjură încet. 

— Mă bucur că ai venit. În legătură cu noaptea trecută... 
îți datorez scuze. 

— Nu vreau să le aud. Vino cu mine! 

— Z, am greşit să... 

— Vino cu mine! 

Phury trase tivul cămăşii în jos şi îşi verifică ceasul. 

— Trebuie să predau la clasă într-o jumătate de oră. 

— Asta nu va dura mult. 

— Ah... bine, bine. 

În timp ce îl urmărea pe Z pe hol, se gândi că putea trece 
de scuzele de pe drum. 

— Uite, Zsadist, îmi pare foarte rău pentru seara trecută. 
Tăcerea geamănului său nu fu o surpriză. Am tras o concluzie 


greşită. Despre tine şi Bella. Z merse şi mai repede. Ar fi 
trebuit să ştiu că nu-i vei face rău. Ţi-aş oferi un rythe. 

Zsadist se opri şi se uită peste umăr. 

— Pentru ce naiba? 

— Te-am jignit. Noaptea trecută. 

— Nu, nu m-ai jignit. 

Phury nu putu decât să clatine din cap. 

— Zsadist... 

— Sunt bolnav. Sunt dezgustător. Nu pot fi de încredere. 
Doar pentru că ai o jumătate de creier şi ţi-ai dat seama de 
asta, nu înseamnă că trebuie să mă alini cu prostiile astea de 
scuze. 

Phury rămase cu gura căscată. 

— Dumnezeule... Z. Tu nu eşti... 

— Oh, pentru numele lui Dumnezeu, vrei să o spui? 

Z se duse în camera lui şi deschise uşa. 

Bella se aşeză pe pat, strângându-şi reverele halatului 
de mătase pe lângă gât. Părea total confuză. Şi prea frumoasă 
pentru a o spune în cuvinte. 

Phury se uită când la ea, când la Z. Apoi se concentră 
asupra geamănului său. 

— Ce este asta? 

Ochii negri ai lui Z se lipiră de podea. 

— Du-te la ea! 

— Poftim? 

— Trebuie să se hrănească. 

Bella scoase un zgomot înecat, ca şi cum ar fi înghițit un 
oftat. 

— Nu, aşteaptă, Zsadist, te vreau... pe tine. 

— Nu mă poți avea. 

— Dar eu vreau. 

— Nu se poate. Am plecat de aici. 

Phury simți că fu împins în cameră şi apoi uşa se 
închise. 

În tăcerea care urmă, nu era sigur dacă voia să ţipe 
triumfător sau. Pur şi simplu să țipe. 

Inspiră adânc şi aruncă o privire spre pat. Bella era 
ghemuită, cu genunchii la piept. 


Dumnezeule, nu mai lăsase niciodată o femeie să bea 
din el! Fiind celibatar, nu voise să rişte. Cu impulsurile sale 
sexuale şi cu sângele său de războinic, îi fusese întotdeauna 
teamă că, dacă ar fi lăsat o femeie să-i prindă vena, ar fi fost 
copleşit şi ar fi încercat să intre în ea. lar dacă ar fi fost Bella, 
iar fi fost şi mai greu să rămână neutru. 

Dar ea avea nevoie să bea. În plus, la ce bun un 
jurământ dacă era uşor de respectat? Acesta putea fi 
încercarea lui, şansa lui de a-şi dovedi disciplina în cele mai 
extreme circumstanţe. 

Îşi drese vocea. 

— M-aş oferi ţie. 

Când ochii Bellei se ridicară spre ai lui, pielea lui deveni 
prea mică pentru scheletul lui. Asta făcea respingerea unui 
mascul. Te făcea să te micşorezi imediat. 

Îşi întoarse privirea şi se gândi la Zsadist, pe care îl 
simțea că se afla chiar în fața uşii. 

— S-ar putea să nu fie în stare să facă asta. Eşti 
conştientă de... trecutul lui, nu-i aşa? 

— Este prea crud din partea mea să întreb? Vocea ei era 
încordată, gravă. Este? 

„Probabil”, se gândi el. 

— Ar fi mai bine dacă ai folosi pe altcineva. 
„Dumnezeule, de ce nu mă poţi lua? De ce nu poți avea nevoie 
de mine în schimb?” Nu cred că ar fi potrivit să le ceri lui 
Wrath sau Rhage, deoarece sunt împerecheaţi. Aş putea să îl 
chem pe V... 

— Nu... am nevoie de Zsadist. Mâna ei tremura când o 
duse la gură. Îmi pare atât de rău! 

Şi lui îi părea. 

— Aşteaptă aici! 

Când ieşi pe hol, îl găsi pe Z chiar dincolo de uşă. Capul 
acestuia era în mâini, cu umerii prăbuşiți. 

— S-a terminat atât de repede? întrebă el, lăsându-şi jos 
braţele. 

— Nu. Nu s-a întâmplat nimic. 

Z se încruntă şi privi în jur. 

— De ce nu? Trebuie să o faci, omule! L-ai auzit pe 


Havers... 

— Ea te vrea. 

— Deci vei intra acolo şi vei deschide o venă... 

— Te va avea doar pe tine. 

— Are nevoie de ea, aşa că... 

Phury îşi ridică vocea. 

— Nu o voi hrăni! 

Gura lui Z se încleştă, iar ochii lui negri se mijiră. 

— Să te ia dracu”! Vei face asta pentru mine. 

— Nu, nu o voi face. Pentru că ea nu mă va lăsa. 

Z năvăli în față, încleştând o menghină pe umărul lui 
Phury. 

— Atunci vei face asta pentru ea. Pentru că este cel mai 
bun lucru pentru ea, pentru că o simți şi pentru că vrei să o 
faci. Fă asta pentru ea! 

Dumnezeule, ar fi ucis pentru asta! Abia aştepta să se 
întoarcă în dormitorul lui Z. Să-i smulgă hainele. Să cadă pe 
saltea. Şi să o facă pe Bella să se târască pe pieptul lui, să-şi 
înfunde dinţii în gâtul lui şi să se aşeze pe el, luându-l 
înăuntrul ei atât între buze, cât şi între coapse. 

Nările lui Z se umflară. 

— Dumnezeule, pot să simt cât de mult îți doreşti să faci 
asta! Aşa că dă-i drumul! Fii cu ea, hrăneşte-o! 

Vocea lui Phury se întrerupse. 

— Ea nu mă va avea, Z. Ea vrea... 

— Ea nu ştie ce vrea. Iese din iad. 

— Tu eşti alesul. Pentru ea, tu eşti alesul. În timp ce 
ochii lui Zsadist alunecau spre uşa închisă, Phury insistă, 
chiar dacă asta îl omora. Ascultă ce-ţi spun, fratele meu. Ea te 
vrea pe tine. Şi tu poți face asta pentru ea. 

— Pot pe dracu” 

— Z, fă-o! 

Capul lui tuns scurt tremura înainte şi înapoi. 

— Haide, rahatul din venele mele e corodat. Ştii asta. 

— Nu, nu este. 

Cu un mârâit, Z se aplecă pe spate şi îşi întinse 
încheieturile mâinilor, arătând benzile de sclav de sânge 
tatuate în punctele de puls. 


— Vrei ca ea să muşte prin astea? Poţi să suporţi gândul 
gurii ei pe ele? Pentru că eu cu siguranță nu pot. 

— Zsadist? 

Vocea Bellei se auzi în surdină. Fără ca ei să-şi dea 
seama, se ridicase şi deschisese uşa. 

În timp ce ochii lui Z se strângeau, Phury şopti: 

— Tu eşti cel pe care îl vrea. 

Răspunsul lui Z abia dacă se auzi. 

— Sunt contaminat. Sângele meu o va ucide. 

— Nu, nu o va ucide. 

— Te rog... Zsadist, spuse Bella. 

Sunetul cererii umile şi pline de dor transformă coastele 
lui Phury într-o cuşcă de gheaţă, iar el privi înghețat, amortit 
cum Z se întoarse încet spre ea. 

Bella făcu un pas înapoi, cu ochii pe el. 

Minutele deveniră zile, decenii, secole. Şi apoi Zsadist se 
apropie şi intră. Uşa se închise. 

Phury era orb când se întoarse şi plecă pe coridor. 

Nu cumva trebuia să ajungă undeva? 

Clasa. Da, se ducea să... să predea. 


Capitolul 17 


La ora 160.10, John se urcă în autobuzul de transfer, 
luându-şi cu el geanta de voiaj. 

— Bună ziua, sire, spuse vesel doggenul de la volan. Bine 
ai venit! 

John salută şi se uită la cei 12 băieţi care erau aşezaţi 
câte doi şi se holbau la el. 

„Uau! Chiar nu simt dragostea aici, băieți”, se gândi el. 
Ocupă locul liber din spatele şoferului. 

Când autobuzul începu să se pună în mişcare, cobori un 
paravan, astfel încât stagiarii fură închişi împreună în spate şi 
niciunul dintre ei nu putea vedea în față. John se mişcă, aşa 
că se aşeză într-o parte. Să fie atent la ceea ce se întâmpla în 


spatele lui părea o idee bună. 

Ferestrele erau toate întunecate, dar luminile de pe 
podea şi tavan erau suficient de strălucitoare pentru ca să-şi 
poată vedea colegii. Erau toți ca el, subțiri şi mici, deşi aveau 
culori diferite ale părului - unii blonzi, alții bruneți. Unul 
dintre ei era roşcat. Ca John, toți erau îmbrăcaţi în costume 
albe de arte marțiale. Şi toți aveau aceeaşi geantă la picioare, o 
geantă Nike din nailon negru suficient de mare pentru a 
încăpea un schimb de haine şi multă mâncare. Fiecare dintre 
ei avea şi un rucsac, iar John presupuse că aveau aceleaşi 
lucruri pe care le avea şi el în al lui: un caiet şi câteva pixuri, 
un telefon mobil, un calculator. Tohr trimisese o listă cu 
rechizitele necesare. 

John îşi îndesă rucsacul lângă stomac şi simți că se 
holba la el. Îl ajuta să se gândească la toate numerele la care 
putea trimite SMS-uri, aşa că le repetă în minte la nesfârşit. 
Acasă. Celularul lui Wellsie. Celularul lui Tohr. Numărul 
Frăției. Numărul lui Sarelle... 

Gândul la ea îl făcu să zâmbească. Petrecuseră ore 
întregi online noaptea trecută. La naiba, odată ce prinsese 
gustul, fusese modul perfect de a comunica cu ea. Cum 
amândoi tastau cuvinte, se simțea ca şi cum ar fi fost egali. Şi 
dacă o simpatizase la cină, acum chiar îi plăcea de ea. 

— Cum te cheamă? 

John se uită peste câteva locuri. Vorbise un tip cu părul 
lung şi blond şi cu un cercel cu diamant. 

„Măcar folosesc engleza”, se gândi John. 

În timp ce desfăcea fermoarul pachetului şi scotea un 
caiet, tipul spuse: 

— Alo? Eşti surd sau ce? 

John îşi scrise numele şi întoarse caietul. 

— John? Ce fel de nume e ăsta? Şi de ce scrii? 

„Oh, frate... Şcoala asta o să fie naşpa”. 

— Care este problema ta? Nu poți vorbi? 

John îl privi pe tip drept în ochi. Legile probabilității 
impuneau ca în fiecare grup să existe un mascul alfa care să 
fie o pacoste, iar acest cap de remorcher cu un cercel în lobul 
urechii era în mod clar acela. 


John clătină din cap pentru a răspunde la întrebare. 

— Nu poți să vorbeşti? Deloc? Tipul îşi ridică vocea ca şi 
cum ar fi vrut să se asigure că toată lumea auzea. De ce naiba 
te antrenezi să devii soldat dacă nu poți vorbi? 

— Nu te lupti cu cuvintele, nu-i aşa? scrise John. 

— Da, şi toți muşchii ăia pe care îi scoţi sunt foarte 
înfricoşători. 

„La fel şi ai tăi”, vru să mâzgălească el. 

— De ce ai un nume de om? Această întrebare veni de la 
roşcatul de pe scaunul din spatele lui. 

John scrise: 

— Crescut de ei, apoi întoarse carnețelul. 

— Îhî. Ei bine, eu sunt Blaylock. John. Uau, ciudat! 

Dintr-un impuls, John îşi ridică mâneca şi arătă brățara 
pe care o făcuse, cea cu personajele pe care le visase pe ea. 

Blaylock se aplecă spre el. Apoi ochii lui de un albastru 
pal se ridicară în sus. 

— Numele lui adevărat este Tehrror. 

Şoapte. O mulțime de şoapte. 

John îşi retrase brațul şi se sprijini din nou de fereastră. 
Şi-ar fi dorit să nu-şi fi ridicat mâneca. La ce naiba se gândeau 
acum? 

După o clipă, Blaylock făcu un gest politicos şi îl 
prezentă celorlalți. Toţi aveau nume ciudate. Pe blond îl chema 
Lash. Şi cât de al naibii de potrivit era! 

— Tehrror... murmură Blaylock. Este un nume foarte 
vechi. E un nume de războinic adevărat. 

John se încruntă. Şi, chiar dacă ar fi fost mai bine să 
iasă de pe radarul acestor băieţi, scrise: 

— Nu-i ca al tău? Şi al lor? 

Blaylock dădu din cap dezaprobator. 

— Avem ceva sânge de războinic în noi, motiv pentru 
care am fost aleşi să venim să ne antrenăm, dar niciunul 
dintre noi nu are un nume ca acesta. Din ce neam descinzi? 
Dumnezeule, eşti crescut de Frăție? 

John se încruntă. Nu-i trecuse niciodată prin cap că 
putea fi înrudit cu Frații. 

— Cred că e prea bun ca să-ți răspundă, spuse Lash. 


John îl ignoră. Ştia că se împiedicase de tot felul de fire 
sociale, declanşând mine în dreapta şi în stânga cu numele 
lui, cu faptul că fusese crescut de oameni şi cu incapacitatea 
de a vorbi. Avea sentimentul că această zi de şcoală avea să fie 
un test de rezistenţă al naibii de dificil, aşa că ar fi putut la fel 
de bine să-şi economisească energia. 

Călătoria dură cam 15 minute, ultimele cinci sau cam 
aşa ceva implicând multe opriri şi plecări, ceea ce însemna că 
treceau prin sistemul de porți spre complexul de antrenament. 

Când autobuzul se opri şi peretele despărțitor se retrase, 
John îşi puse pe umeri geanta şi rucsacul şi cobori primul. 
Parcarea subterană era la fel ca noaptea trecută: tot fără 
maşini, doar alt autobuz de transfer precum cel cu care 
veniseră. Rămase într-o parte şi îi privi pe ceilalți cum se 
mişcau, un stol de costume albe. Vocile lor trăncănitoare îi 
aminteau de sunetul aripilor de porumbel bătând din palme. 

Uşile centrului se deschiseră, iar grupul rămase cuminte 
şi transpus. 

Dar Phury putea face asta unei mulțimi. Cu părul lui 
spectaculos şi cu trupul mare îmbrăcat în negru, era suficient 
pentru a face pe oricine să îngheţe. 

— Hei, John, spuse el, ridicându-şi mâna. Ce faci? 

Băieţii se întoarseră şi se holbară la el. 

E] îi zâmbi lui Phury. Apoi încercă să se piardă în fundal. 


* 


Bella îl privi pe Zsadist plimbându-se prin dormitor. Îi 
amintea cum se simțise cu o seară înainte, când îl căutase: 
captivă. Nefericită. Forțată. 

De ce naiba forța situația? 

În timp ce deschidea gura pentru a anula totul, Zsadist 
se opri în fața uşii de la baie. 

— Am nevoie de un minut, spuse el. Apoi se închise 
înăuntru. 

În pană de idei, ea se duse şi se aşeză pe pat, 
aşteptându-se ca el să iasă imediat afară. Când duşul porni şi 
rămase pornit, ea căzu într-o introspecție zbuciumată. 


Încercă să se imagineze întorcându-se în casa familiei ei 
şi plimbându-se prin acele camere familiare, stând pe scaune, 
deschizând uşi şi dormind în patul ei din copilărie. Simţea 
totul greşit, ca şi cum ar fi fost o fantomă în acel loc pe care îl 
cunoştea atât de bine. 

Şi cum s-ar fi descurcat cu mama şi cu fratele ei? Şi cu 
glymera? 

În lumea aristocratică, fusese dezonorată înainte de a fi 
răpită. Acum ar fi fost evitată cu desăvârşire. Să fie manevrată 
de un lesser, prinsă în pământ... Aristocraţia nu se descurca 
bine cu acest gen de urâțenie şi ar fi dat vina pe ea. La dracu’, 
probabil de aceea mama ei fusese atât de rezervată! 

Dumnezeule, se gândi Bella. Cum avea să fie acum 
restul vieții ei? 

În timp ce groaza o sufoca, singurul lucru care o ţinea 
întreagă era gândul de a rămâne în această cameră şi de a 
dormi zile întregi cu Zsadist chiar lângă ea. El era frigul care o 
făcea să se condenseze din nou în ea însăşi. Şi căldura care o 
împiedica să tremure. 

El era ucigaşul care o făcea să fie în siguranţă. 

Mai mult timp. Mai întâi mai mult timp cu el. Apoi poate 
că reuşea să înfrunte lumea exterioară. 

Se încruntă, dându-şi seama că el era la duş de ceva 
vreme. 

Ochii ei se îndreptară spre salteaua din colțul 
îndepărtat. Cum reuşea să doarmă acolo noapte de noapte? 
Podeaua era atât de dură pentru spatele lui, iar pentru cap nu 
exista o pernă. Nici pături pe care să le tragă dacă îi era frig. 

Se concentră asupra craniului de lângă păturile 
împachetate. Cureaua de piele neagră dintre dinți îl proclama 
ca fiind unul pe care îl iubise. Evident că fusese împerecheat, 
deşi ea nu auzise asta în zvonurile despre el. Oare shellanul lui 
plecase în Exitus din cauze naturale sau îi fusese luat? Oare 
de aceea era atât de furios? 

Bella se uită spre baie. Ce făcea el acolo? 

Se duse şi bătu la uşă. Când nu primi niciun răspuns, 
deschise uşa încet. Un val de frig ieşi afară, iar ea se dădu 
înapoi. 


Îndreptându-se, se aplecă în aerul înghețat. 

— Zsadist? 

Prin uşa de sticlă a duşului, ea îl văzu stând sub un jet 
de apă rece ca gheața. Se legăna înainte şi înapoi, gemând, 
frecându-şi încheieturile mâinilor cu un prosop. 

—  Zsadist! Alergă şi dădu geamul la o parte. 
Împiedicându-se de accesorii, opri apa. Ce faci? 

El se uită la ea cu ochi sălbatici, nebuni, în timp ce 
continua să se legene şi să se frece, să se legene şi să se frece, 
să se frece. Pielea din jurul benzilor cu tatuaje negre era de un 
roşu strălucitor, complet jupuită. 

— Zsadist? Se strădui să îşi păstreze tonul blând şi ferm. 
Ce faci? 

— Eu... nu pot să mă curăț. Nu vreau să te murdăreşti şi 
tu. Îşi ridică încheietura mâinii, iar sângele i se scurse pe 
antebraţ. Vezi? Uită-te la murdărie! Este peste tot pe mine. În 
interiorul meu. 

Vocea lui o alarmă chiar mai mult decât ceea ce-şi 
făcuse, cuvintele lui purtând logica stranie şi fără temei a 
nebuniei. Bella luă un prosop, intră în cabină şi se ghemui. 

Prinzându-i mâinile, luă cârpa de la el. 

În timp ce îi usca cu grijă carnea zdrenţuită, spuse: 

— Eşti curat. 

— Oh, nu, nu sunt. Chiar nu sunt. Vocea lui începu să 
se ridice, un avânt teribil care creştea. Sunt murdar. Sunt atât 
de murdar. Sunt murdar, murdar... Acum bolborosea, 
cuvintele se întrepătrundeau, volumul ridicându-se până 
când isteria răsună pe gresie şi umplu baia. Poţi să vezi 
murdăria? O văd peste tot. Mă îmbracă. Mă sigilează înăuntru. 
O simt pe pielea mea. 

— Şşşt! Lasă-mă să... doar... 

Fixându-l cu privirea, ca şi cum el ar fi vrut să... 
Dumnezeule, nici măcar nu ştia ce. Apucă orbeşte alt prosop 
şi îl târî în duş. Cu o întindere în jurul umerilor lui mari, îl 
înfăşură, dar când încercă să-l tragă în brațele ei, el se retrase. 

— Nu mă atinge! răcni el. O să te murdăreşti. 

Ea se lăsă în genunchi în fața lui, halatul de mătase 
prinzând apa, udându-l. Nici măcar nu simți frigul. 


Dumnezeule... Arăta precum cineva care fusese într-un 
naufragiu: ochii mari şi înnebunițţi, pantalonii de trening 
îmbibaţi care se agățau de picioarele lui, pieptul acoperit cu 
pielea de găină. Buzele îi erau albastre şi îi clănțăneau dinții. 

— Îmi pare atât de rău, şopti ea, vrând să-l asigure că nu 
era murdar, dar ştia că asta nu ar fi făcut decât să-l enerveze 
din nou. 

În timp ce apa se scurgea de la capul de duş pe gresie, 
sunetul ritmic era puternic ca o tobă între ei. Între bătăi, ea se 
trezi amintindu-şi de noaptea în care îl urmase până în 
această cameră, noaptea în care el îi atinsese corpul excitat. 
La zece minute după ce o făcuse, ea îl găsise ghemuit 
deasupra toaletei, vomitând pentru că pusese mâna pe ea. 

„Sunt murdar. Sunt foarte murdar. Sunt murdar, 
murdar...” 

Claritatea o cuprinse precum un coşmar, despicându-se 
în conştiinţă cu o iluminare înfiorătoare, arătându-i ceva urât. 
Era evident că fusese bătut ca sclav de sânge, iar ea 
presupusese că de aceea nu-i plăcea să fie atins. Doar că a fi 
lovit, oricât de dureros şi înfricoşător ar fi fost, nu te făcea să te 
simți murdar. 

Dar abuzul sexual ar fi făcut-o. 

Ochii lui negri se concentrară brusc pe fața ei. Ca şi cum 
ar fi simțit concluzia la care ajunsese. 

Sub impusul compătimirii, se aplecă spre el, dar furia 
care îi sângera pe față o opri. 

— Dumnezeule, femeie! răbufni el. Vrei să te acoperi? 

Ea aruncă o privire în jos. Halatul îi era deschis până la 
talie, lăsându-i la vedere umflăturile sânilor. Ea trase de rever. 

În liniştea apăsătoare, era greu să-i întâlnească privirea, 
aşa că ea se concentră asupra umărului său, apoi urmări linia 
muşchilor până la claviculă, la baza gâtului. Ochii ei 
alunecară pe gâtul lui gros, până la vena care pompa chiar sub 
pielea lui. 

O cuprinse foamea, făcându-i colții să i se alungească. 
Oh, la dracu”! De parcă ar fi avut nevoie de sete de sânge chiar 
acum? 

— De ce mă vrei? murmură el, simțindu-i clar nevoia. 


Eşti mai bună de atât. 

— Tu eşti... 

— Ştiu ce sunt. 

— Nu eşti murdar. 

— La dracu”, Bella... 

— Şi te vreau doar pe tine. Uite, îmi pare foarte rău, şi nu 
trebuie să... 

— Ştii ceva? Gata cu vorbăria! M-am săturat de discuții. 
Îşi întinse braţul pe genunchi, cu încheietura în sus, iar ochii 
lui negri deveniră lipsiți de orice emoție, chiar şi de furie. E 
înmormântarea ta, femeie. Fă-o dacă vrei! 

Timpul se opri când ea privi fix ceea ce el îi oferea cu 
reticență. Dumnezeu să-i ajute pe amândoi, dar ea urma să-l 
aibă! Cu o mişcare rapidă, ea se arcui peste vena lui şi-l 
muşcă. Deşi trebuie să fi durut, el nu tresări deloc. 

În clipa în care sângele lui îi atinse limba, ea gemu de 
fericire. Se mai hrănise de la aristocrați înainte, dar niciodată 
de la un bărbat din clasa războinicilor şi, cu siguranţă, 
niciodată de la un membru al Frăției. Gustul lui era un răget 
delicios în gura ei, o invazie, o explozie epică, țipătoare. Apoi 
înghiți. Torentul puterii lui o străbătu, un incendiu de pădure 
în măduva oaselor ei, o explozie care îi pompă în inimă într-o 
goană glorioasă de putere. 

Tremură atât de tare, încât aproape că pierdu contactul 
cu încheietura lui şi trebui să se agaţe de antebraţul lui pentru 
a se stabiliza. Bău mult, lacom, înfometată nu doar de putere, 
ci şi de el, de acest bărbat. 

Pentru ea, el era. Alesul. 


Capitolul 18 


Zsadist se luptă să rămână nemişcat în timp ce Bella se 
hrănea. Nu voia să o deranjeze, dar cu fiecare tragere din venă 
era tot mai aproape de a o pierde. Stăpâna era singura care se 
hrănise vreodată din el, iar amintirile acelor siluiri erau la fel 
de ascuţite precum colții îngropați acum în încheietura mâinii 


lui. Frica veni la el, dură şi vie, nu mai era o umbră a 
trecutului, acum era o panică foarte prezentă. 

Sfinte Sisoe... Era complet ameţit. Era pe punctul de a 
leşina ca un fătălău. 

Într-o încercare disperată de a reveni la realitate, se 
concentră asupra părului întunecat al Bellei. Era o şuviță 
aproape de mâna lui liberă, care strălucea în lumina de sus a 
duşului, atât de frumoasă, atât de groasă, atât de diferită de 
blondul Stăpânei. 

Dumnezeule, părul Bellei părea foarte moale. Dacă ar fi 
avut curaj, şi-ar fi îngropat mâna - nu, toată fața — în acele 
bucle de mahon. Putea face față? Să fie atât de aproape de o 
femeie? Ori s-ar fi înecat când şi mai multă frică l-ar fi lovit? 

Dacă ar fi fost Bella, se gândea că ar fi putut s-o facă. 

Da. Chiar i-ar fi plăcut ca fața lui să fie acolo, în părul ei. 
Putea să caute prin el şi să găsească drumul spre gâtul ei, apoi 
ar fi apăsat un sărut pe gâtul ei. Doar foarte încet. Da. Şi apoi 
s-ar fi mişcat ca să-şi atingă buzele de obrazul ei. Poate că ea 
l-ar fi lăsat să facă asta. Nu s-ar fi apropiat de gura ei. Nu-şi 
putea imagina că ea ar fi 

vrut să fie atât de aproape de cicatricea lui şi oricum 
buza lui superioară era distrusă. În plus, el nu ştia cum să 
sărute. Stăpâna şi slugile ei ştiau destul de bine să se țină 
departe de colții lui. lar după aceea nu mai voise niciodată să 
se lege atât de tare de o femeie. 

Bella se opri şi îşi înclină capul, ochii ei albaştri de safir 
mutându-se spre ai lui, verificând dacă era bine. 

Îngrijorarea îi răni mândria. Dumnezeule, să creadă că 
era atât de slab încât nu se putea descurca să hrănească o 
femeie. 

Şi ce crunt era să înțeleagă că ea ştia asta în timp ce bea 
din vena lui. Chiar mai rău, cu câteva clipe în urmă, pe chipul 
ei se citise expresia aceea de groază care însemna că îşi 
dăduse seama pentru ce mai fusese folosit ca sclav, în afară de 
sângele lui. 

El nu-i suporta compasiunea, nu voia acele priviri 
îngrijorate, nu era interesat să fie alintat şi mângâiat. 
Deschise gura, gata s-o înghită, dar cumva furia se pierdu în 


călătoria dintre gură şi gât. 

— E în regulă, spuse el cu asprime. Sunt tare ca piatra. 
Stai nemişcată! 

Uşurarea din ochii ei fu altă palmă. În timp ce ea începu 
să bea din nou, el se gândi: „Urăsc asta”. 

Ei bine, o parte din asta ura. De fapt, ura rahatul din 
capul lui. Dar, pe măsură ce trăgea uşor de încheietura mâinii, 
îți dădu seama că îi plăcea. 

Cel puţin până când se gândi la ce înghițea ea. Sânge 
murdar, sânge ruginit, sânge corodat, infectat, urât. La naiba, 
nu putea să înțeleagă de ce îl refuzase pe Phury. Bărbatul era 
perfect pe dinăuntru şi pe dinafară. Şi totuşi, iat-o aici, pe o 
gresie rece şi dură, muşcând dintr-o bandă de sclavi. De ce... 

Zsadist închise ochii. Fără îndoială, după toate prin câte 
trecuse, ea se gândea că nu merita decât pe cineva care era 
contaminat. Probabil că acel lesser smulsese respectul de sine 
din ea. 

Dumnezeu îi era martor, avea să-i stoarcă ticălosului 
ăluia ultima suflare între palme. 

Cu un oftat, Bella îi eliberă încheietura şi se lăsă pe 
spate pe peretele duşului, cu pleoapele coborâte, cu trupul 
moale. 

Mătasea de pe halat era umedă şi se agăța de picioarele 
ei, conturându-i coapsele, şoldurile, joncțiunea din mijlocul 
lor. 

Când în pantalonii lui ceva se îngroşa în grabă, vru să 
taie chestia aia. 

Ochii ei se ridicară spre ai lui. Se aştepta cumva ca ea să 
facă o criză sau ceva de genul ăsta şi încercă să nu se 
gândească la toată urâțenia pe care o înghițise. 

— Eşti bine? întrebă el. 

— Mulţumesc, spuse ea cu voce răguşită. Îţi mulțumesc 
că m-ai lăsat... 

— Mda, nu e nevoie să spui asta. 

Dumnezeule, îşi dorea să o fi protejat de el însuşi! Însăşi 
esența Stăpânei pompa prin el, ecourile cruzimii acelei femei 
prinse în circuitul nesfârşit al arterelor şi venelor sale, care se 
învârteau în jurul corpului său. 


lar Bella tocmai luase o parte din acea otravă în 
stomacul ei. 

Ar fi trebuit să lupte mai mult împotriva acestui lucru. 

— O să te duc în braţe până la pat, spuse el. 

Când ea nu obiectă, o luă în braţe, o scoase de la duş şi 
se opri lângă chiuvetă pentru a-i lua un prosop. 

— Oglinda, murmură ea. Ai acoperit oglinda. De ce? 

El nu îi răspunse în timp ce se îndrepta spre dormitor, 
nu putea suporta să vorbească despre lucrurile oribile pe care 
le îndura. 

— i se pare că arăt atât de rău? îi şopti ea în umăr. 

Când ajunse la pat, o aşeză în picioare. 

— Halatul este ud. Ar trebui să îl dai jos. Foloseşte asta 
ca să te usuci, dacă vrei. 

Ea luă prosopul şi începu să slăbească cordonul din 
talie. Se întoarse repede, ascultând un foşnet de pânză, nişte 
fâlfâituri, apoi mişcarea aşternuturilor. 

În timp ce ea se aşeza, miezul lui foarte josnic şi 
străvechi ceru să se întindă cu ea acum. Şi nu în sensul de ao 
îmbrăţişa. Voia să fie în interiorul ei, să se mişte... să se 
elibereze. Cumva, părea că asta era ceea ce trebuia să facă, să 
îi ofere nu doar sângele din venele lui, ci şi finalizarea actului 
sexual. 

Ceea ce era total aiurea. 

Îşi trecu o mână prin păr, întrebându-se de unde naiba îi 
venise ideea asta proastă. Frate, trebuia să plece de lângă ea! 

Ei bine, asta urma să se întâmple în curând, nu-i aşa? 
Ea pleca în seara asta. Pleca să se ducă acasă. 

Instinctele lui o luară razna, făcându-l să vrea să lupte 
pentru a o face să rămână în patul lui. Dar la dracu” cu acel 
miez stupid şi primitiv din el! Trebuia să se ducă să-şi facă 
treaba. Trebuia să se ducă şi să-l găsească pe acel individ şi 
să-l măcelărească pe nenorocit pentru ea. Asta era ceea ce 
trebuia să facă. 

Z se îndreptă spre dulap, îşi trase o cămaşă şi se înarmă. 
În timp ce-şi luă teaca de prins la piept, se gândea să-i ceară o 
descriere a vânătorului care o luase. Doar că nu voia să o 
traumatizeze. Nu, avea să-l pună pe Tohr să o întrebe, pentru 


că fratele lui se descurca bine cu astfel de lucruri. Când avea 
să se întoarcă la familia ei în seara aceea, urma să îl pună pe 
Tohr să discute cu ea. 

— Plec, spuse Z, în timp ce-şi prindea tocul pentru 
pumnal peste coaste. Vrei să-l pun pe Fritz să-ți aducă 
mâncare înainte să pleci? 

Când nu primi niciun răspuns, se uită în jurul pragului 
uşii. Ea era pe o parte, privindu-l. 

Un alt instinct apăsător îl învălui. 

Voia să o vadă mâncând. După sex, după ce se eliberase 
în ea, voia să o vadă mâncând mâncarea pe care i-o adusese şi 
voia ca ea să ia lucrurile din mâna lui. La dracu”, voia să iasă şi 
să omoare ceva pentru ea, să aducă înapoi carnea, să o 
gătească el însuşi şi să o hrănească până când era sătulă. Apoi 
voia să se întindă lângă ea cu un pumnal în mână, protejând-o 
în timp ce dormea. 

Se ascunse înapoi în dulap. Frate, înnebunea! 
Înnebunea de-a dreptul. 

— Îl pun să-ţi aducă ceva, spuse el. 

Verifică lamele celor două pumnale negre, testându-le pe 
interiorul antebraţului, tăindu-şi pielea. În timp ce durerea îl 
furnica în creier, se holbă la urmele de înțepături pe care Bella 
i le lăsase pe încheietură. 

Căutând să se concentreze, îşi puse tocurile de armă în 
jurul şoldurilor şi verifică apoi cele două SIG Sauers gemene. 
Ambele de 9 milimetri aveau încărcături complete de gloanțe, 
iar la curea mai erau două încărcătoare goale. Îşi strecură un 
cuțit de aruncat într-o cataramă de la baza spatelui şi se 
asigură că avea la el câteva stele ninja. Urmau bocancii. 
Paltonul uşor pentru a acoperi arsenalul portabil era ultimul. 

Când ieşi, Bella încă se uita la el din pat. Ochii ei erau 
atât de albaştri. Albaştri ca nişte safire. Albaştri ca noaptea. 
Albaştri ca... 

— Zsadist? 

Se luptă cu dorința de a se plesni. 

— Da? 

— Ți se pare că sunt urâtă? În timp ce el se retrăgea, ea 
îşi puse mâinile pe față. Nu contează. 


În timp ce ea se ascundea de el, Zsadist se gândea la 
primul moment în care o văzuse, când îl surprinsese în sala de 
sport cu atâtea săptămâni în urmă. Îl uimise atunci, îl 
încremenise şi încă avea acel efect asupra creierului lui. Era ca 
şi cum el avea un întrerupător pentru care numai ea avea 
telecomanda. 

El îşi drese vocea. 

— Eşti aşa cum ai fost întotdeauna pentru mine. Se 
întoarse, dar auzi un plânset. Apoi altul. Şi încă unul. Se uită 
peste umăr. Bella... Sfinte Sisoec... 

— Îmi pare rău, spuse ea în palme. Îmi... îmi pare rău! 
Pleacă! Sunt b-bine. Îmi pare rău, sunt bine. 

În timp ce se duse şi se aşeză pe marginea patului, îşi 
dori să aibă darul cuvintelor. 

— Nu ai de ce să-ți pară rău. 

— Ţi-am invadat camera, patul. Te-am forțat să dormi 
lângă mine. Te-am obligat să-mi dai vena ta. Îmi pare atât de... 
rău. Inspiră adânc şi se adună, dar chiar şi aşa disperarea ei 
persista, purtând mirosul pământesc al picăturilor de ploaie 
pe un trotuar fierbinte. Ştiu că ar trebui să plec de aici, ştiu că 
nu mă vrei aici, dar am nevoie. Nu pot să mă duc la ferma mea. 
Lesserul m-a luat de acolo, aşa că nu pot suporta ideea de a 
mă întoarce. Şi nu vreau să fiu cu familia mea. Ei nu vor 
înțelege ce se întâmplă cu mine acum şi nu am energia 
necesară pentru a le explica. Am nevoie de timp, am nevoie de 
o modalitate de a scăpa de amintiri, dar nu pot fi singură. 
Chiar dacă nu vreau să văd pe nimeni în afară de... 

În timp ce ea se stingea, el spuse: 

— Rămâi aici cât vrei. 

Ea începu să plângă din nou. La dracu”! Spusese ceva 
greşit. 

— Bella... eu... Ce ar fi trebuit să facă? „Întinde mâna 
spre ea, dobitocule! Ia-o de mână, rahatule!” Nu putu s-o facă. 
Vrei să mă mut? Să-ţi dau puţin spațiu? 

Mai multe plânsete, undeva la mijlocul cărora ea 
mormăi: 

— Am nevoie de tine. 

Dumnezeule, dacă auzise bine, îi era milă de ea! 


— Bella, nu mai plânge! Nu mai plânge şi uită-te la mine! 
În cele din urmă, ea respiră adânc şi îşi şterse faţa, iar când fu 
sigur că îi captase atenția, spuse: Nu-ţi face griji pentru nimic. 
Rămâi aici cât doreşti. Ne-am înțeles? 

Ea se holba la el. 

— Încuviinţează din cap pentru mine, ca să ştiu că ai 
auzit. Când ea o făcu, el se ridică în picioare. Şi eu sunt 
ultimul lucru de care ai nevoie. Aşa că renunţă la prostiile 
astea chiar acum! 

— Dar eu... 

Se îndreptă spre uşă. 

— Mă voi întoarce înainte de răsărit. Fritz ştie cum să mă 
găsească. Adică pe noi toți. 

După ce o părăsi, Z merse pe coridorul cu statui, agăță o 
armă şi trecu în fugă pe lângă biroul lui Wrath şi pe lângă 
scara mare. Trei uşi mai jos, bătu la uşă. Nu răspunse nimeni. 
Bătu din nou. 

Se îndreptă spre parter şi găsi ceea ce căuta în 
bucătărie. 

Mary, femeia lui Rhage, curăța cartofi. O mulțime de 
cartofi. O armată de cartofi. Ochii ei cenuşii se ridicară şi 
cuțitul de curăţat se opri. Se uită în jur, ca şi cum şi-ar fi 
închipuit că el căuta pe altcineva. Sau poate că doar spera că 
nu era singură cu el. 

— Poţi să amâni asta o vreme? spuse Z, dând din cap 
spre grămadă. 

— Hm, sigur. Rhage poate oricând să mănânce altceva. 
În plus, Fritz are o criză de nervi pentru că aveam de gând să 
gătesc. De ce... ah, de ce ai nevoie? 

— Nu eu. Bella. I-ar prinde bine un prieten acum. 

Mary lăsă cuțitul şi cartoful pe jumătate descojit. 

— Sunt atât de nerăbdătoare să o văd. 

— E în camera mea. 

Z se întoarse, gândindu-se deja pe ce străduţe să meargă 
în centru. 

— Zsadist? 

Se opri cu mâna pe uşa majordomului. 

— Ce? 


— Ai foarte mare grijă de ea. 

Se gândi la sângele pe care o lăsase să îl înghită. Şi la 
nevoia pe care o simţea de a avea orgasm în corpul ei. 

— Nu chiar, spuse el peste umăr. 


* 


„Uneori trebuie să o iei de la început”, se gândi O în timp 
ce alerga prin pădure. 

La aproximativ 300 de metri de locul unde parcase 
camioneta, copacii făceau loc unei pajişti plate. Se opri în timp 
ce încă era ascuns printre pini. 

De cealaltă parte a păturii albe de zăpadă se afla ferma 
în care îşi găsise prima dată soția, iar în lumina stinsă a zilei, 
casa ei era ca Muzeul Norman Rockwell, o carte poştală 
Hallmark, perfectă pentru Vestul Mijlociu. Singurul lucru care 
lipsea era fumul ce ieşea din coşul din cărămidă roşie. 

Îşi scoase binoclul şi scană zona, apoi se concentră 
asupra casei. Toate urmele de anvelope de pe alee şi cele de 
paşi până la uşă îl făcură să se îngrijoreze că locuința îşi 
schimbase proprietarul şi că veniseră cei de la mutări. Dar 
înăuntru încă era mobilă, pe care o recunoscuse de când 
fusese acolo cu ea. 

Scăpă binoclul, lăsându-l să îi atârne de gât, şi se 
ghemui. Avea să o aştepte aici. Dacă era în viață, fie urma să 
se ducă la ea acasă, fie cel care avea grijă de ea avea să vină 
după unele dintre lucrurile ei. Dacă ar fi fost moartă, cineva ar 
fi început să îi mute lucrurile. 

Cel puţin spera că aşa ceva nu avea să se întâmple. Nu 
avea nimic altceva pe care să se bazeze, nu ştia cum o chema 
sau unde se află familia ei. Nu putea ghici unde putea fi. 
Singura lui opțiune era să iasă şi să întrebe civilii despre ea. 
Cum nici o altă femeie nu mai fusese răpită în ultima vreme, 
cu siguranță ea ar fi fost un subiect de conversaţie în cadrul 
rasei sale. Problema era că această cale putea dura 
săptămâni, luni. lar informațiile obţinute prin tehnici de 
persuasiune nu erau întotdeauna solide. 

Nu, să-i supravegheze casa era mai probabil să-i aducă 


rezultate. Ar fi stat şi ar fi aşteptat până când cineva i-ar fi dat 
o informație şi l-ar fi condus înapoi la ea. Poate că treaba lui 
devenea şi mai uşoară, iar fratele acela plin de cicatrici avea să 
fie cel care urma să apară. 

Ar fi fost aproape perfect. 

Domnul O se lăsă pe călcâie, ignorând vântul rece. 
Dumnezeule, spera ca ea să fie în viață! 


Capitolul 19 


John îşi tinu capul plecat şi încercă să-şi revină. 

Vestiarul era plin de aburi, de voci şi de pocnetul 
prosoapelor ude pe fundurile goale. Stagiarii îşi lăsaseră 
costumele de arte marțiale transpirate şi făceau duş înainte de 
a lua o pauză de masă şi de a trece apoi la partea de cursa 
sesiunii. 

Toate erau gesturi obişnuite ale băieților, cu excepția lui 
John, care nu voia să se dezbrace. Chiar dacă toți erau de 
mărimea lui, acest lucru era exact ca în coşmarurile din liceu 
care îl făcuseră să părăsească sistemul la vârsta de 16 ani. Şi 
acum era prea epuizat ca să mai facă față scenei. 

Se gândea că probabil era deja aproape miezul nopții, 
dar se simțea de parcă ar fi fost 4.00 dimineața... poimâine. 
Antrenamentele fuseseră epuizante pentru el. Niciunul dintre 
ceilalți băieți nu era puternic, dar toți puteau ține pasul cu 
pozițiile pe care Phury şi apoi Tohr le introduceau. La dracu’, 
unora le venea chiar natural! John era un dezastru. Picioarele 
îi erau lente, mâinile erau mereu în locul nepotrivit la 
momentul nepotrivit şi nu avea nicio coordonare fizică. La 
naiba, oricât de mult ar fi încercat, nu-şi putea găsi echilibrul! 
Corpul lui era ca un sac cu apă care se mişca şi se zvârcolea; 
dacă se mişca într-o direcție, totul se răsfrângea asupra lui. 

— Ar fi bine să te grăbeşti, spuse Blaylock. Mai avem 
doar opt minute. 

John privi cu atenţie uşa duşului. Jeturile erau încă 
pornite, dar nu era nimeni înăuntru, din câte putea vedea. Se 


dezbrăcă de costum şi de suspensor şi intră repede la... 

Rahat! Lash era în colț. De parcă l-ar fi aşteptat. 

— Hei, uriaşule! spuse tipul. Chiar ne-ai arătat un lucru 
sau două afară. Lash încetă să mai vorbească şi se holbă la 
pieptul lui John. Lingău mic ce eşti, răbufni el. Şi apoi ieşi 
furios de la duş. 

John se uită în jos la semnul circular de deasupra 
pectoralului stâng, cel cu care se născuse, cel pe care Tohr îi 
spusese că membrii Frăției îl primiseră la inițiere. 

Grozav. Acum putea adăuga acel semn din naştere la 
lista tot mai mare de lucruri despre care nu voia să audă de la 
colegii lui. 

Când ieşi de la duş cu un prosop în jurul taliei, toți 
băieţii, chiar şi Blaylock, stăteau împreună. În timp ce îl 
priveau ca pe o unitate solidă şi tăcută, el se întrebă dacă 
vampirii aveau instincte de haită, ca lupii sau câinii. 

În timp ce ei continuau să se holbeze, el se gândi: „Hm, 
da. O confirmare mai bună nu se putea”. 

John lăsă capul jos şi se îndreptă spre dulapul său, 
disperat ca ziua aceea să se termine. 


* 


În jurul orei 3.00 dimineața, Phury merse repede pe 
Tenth Street până la ZeroSum. Butch aştepta în fața intrării 
de sticlă şi crom a clubului, lenevind dezinvolt în ciuda 
frigului. În haina lui de caşmir lungă şi cu pălăria Red Sox 
trasă jos, arăta bine. Anonim, dar bine. 

— Ce se întâmplă? întrebă Butch în timp ce bătură 
palma. 

— Noaptea a fost de rahat în privința lesserilor. Nimeni 
nu a găsit nimic. Hei, omule, multumesc pentru companie, am 
nevoie de ea. 

— Nicio problemă. 

Butch îşi trase şi mai mult şapca Sox în jos. La fel ca 
Fraţii, el stătea în umbră. În calitate de detectiv de la 
Omucideri, ajutase la trimiterea la închisoare a câtorva 
oameni care se ocupau cu traficul de droguri, aşa că era mai 


bine pentru el să nu fie prea vizibil. 

În interiorul clubului, muzica tehno era enervantă. La fel 
luminile intermitente şi toți oamenii. Dar Phury avea motivele 
lui de a veni, iar Butch era politicos. Într-un fel. 

— Locul ăsta este prea al naibii de preţios, spuse 
polițistul, privind cu atenţie un tip îmbrăcat într-un costum de 
agrement roz aprins, cu machiaj asortat. Prefer oricând țărani 
şi bere de casă în locul rahatului ăstuia de cultură X. 

Când ajunseră la secțiunea VIP, frânghia de satin fu 
coborâtă imediat pentru ca ei să poată trece. 

Phury îi făcu semn din cap bodyguardului, apoi se uită 
la Butch. 

— Nu va dura mult. 

— Ştii unde să mă găseşti. 

În timp ce polițistul se îndrepta spre masa lor, Phury se 
îndreptă spre partea din spate a zonei selecte, oprindu-se în 
fața celor doi mauri care păzeau uşa privată a Reverendului. 

— Îi voi spune că eşti aici, zise cel din stânga. 

O fracțiune de secundă mai târziu, Phury fu lăsat să 
intre. Biroul era ca o peşteră, slab luminat, cu un tavan jos, iar 
vampirul din spatele biroului domina spaţiul, mai ales când se 
ridică în picioare. 

Reverendul era un bărbat de 1,85 metri, iar creasta 
joasă i se potrivea la fel de bine ca hainele sale italieneşti de 
lux. Fața lui era nemiloasă şi inteligentă, ceea ce îl plasa pe 
bună dreptate în afacerea periculoasă în care se afla. Ochii lui 
însă... Ochii lui nu se potriveau. Erau curios de frumoşi, de 
culoarea ametistului, de un violet profund care strălucea. 

— Te-ai întors atât de repede? spuse masculul cu o voce 
joasă, gravă, mai dură decât de obicei. 

„la produsul, apoi cară-te”, se gândi Phury. 

Îşi scoase sulul şi desprinse trei bancnote mari. 
Împrăştie bancnotele de 1000 de dolari în evantai deasupra 
biroului cromat. 

— De două ori mai mult decât de obicei. Şi o vreau în 
patru bucăți. 

Reverendul zâmbi cu răceală şi îşi roti capul spre stânga. 

— Rally, adu-i bărbatului ce-i trebuie! Şi completează 


acele O-Z-uri! 

Un subaltern ieşi din întuneric şi se strecură printr-o 
uşă laterală din colțul îndepărtat al camerei. 

Când rămaseră singuri, Reverendul veni încet în jurul 
biroului, mişcându-se de parcă ar fi avut petrol în vene, numai 
putere sinuoasă. În timp ce se învârtea, se apropie suficient de 
mult pentru ca Phury să-şi strecoare mâna în haină şi să 
găsească unul dintre pistoale. 

— Eşti sigur că nu te putem tenta cu ceva mai tare? 
întrebă Reverendul. Fumul ăla roşu este pentru cei cu doze 
MICI. 

— Dacă aş fi vrut altceva, aş fi cerut. 

Vampirul se opri lângă el. Atât de aproape! Phury se 
încruntă. 

— E vreo problemă? 

— Ai un păr frumos, ştii asta? E ca al unei femei. Toate 
acele culori diferite. Vocea Reverendului era ciudat de 
hipnotică, iar ochii lui purpurii pur şi simplu vicleni. Apropo 
de femei, am auzit că nu profiți de ceea ce îți oferă doamnele 
mele de aici. E adevărat? 

— De ce îți pasă? 

— Vreau doar să mă asigur că nevoile tale sunt 
satisfăcute. Satisfacţia clienților este afurisit de importantă. 
Bărbatul se apropie şi mai mult şi făcu semn din cap spre 
braţul lui Phury, cel care dispăruse în haină. Mâna ta e pe un 
pat de armă acum, nu-i aşa? Ţi-e frică de mine? 

— Vreau doar să mă asigur că pot avea grijă de tine. 

— Oh, serios? 

— Da. În caz că ai nevoie de puţină resuscitare cu un 
Glock la gură. 

Reverendul rânji, cu colții strălucind. 

— Ştii, am auzit un zvon... despre un membru al Frăției 
care este celibatar. Da, ca să vezi, un războinic care se abține. 
Şi am mai auzit câteva lucruri despre acest bărbat. Are doar 
un picior. Are un geamăn sociopat cu cicatrice. Nu cumva ştii 
cumva de un astfel de frate? 

Phury clătină din cap. 

— Nu. 


— Pfui! Ciudat, te-am văzut umblând cu un tip care 
arată ca şi cum ar purta o mască de Halloween. De fapt, te-am 
văzut cu câțiva bărbați solizi care se cam potrivesc unor 
descrieri pe care le-am auzit. Nu crezi că... 

— Fă-mi o favoare şi adu-mi frunzele! Te aştept afară. 

Phury se întoarse. Era într-o dispoziție proastă — frustrat 
că nu găsise o luptă, sângerând pe dinăuntru pentru că fusese 
respins de Bella. Acum nu era momentul pentru conflicte. Era 
la capătul răbdării. 

— Eşti celibatar pentru că îți plac bărbații? 

Phury se uită peste umăr. 

— Ce-i cu tine în seara asta? Eşti mereu şiret, dar acum 
eşti şi un adevărat nemernic. 

— Ştii, poate că ai nevoie să ţi-o tragi. Nu fac trafic cu 
masculi, dar sunt sigur că ţi-am putea găsi unul care să te 
mulțumească. 

Pentru a doua oară în 24 de ore, Phury răbufni. Năvăli 
prin birou, îl luă pe Reverend de reverele lui Gucci şi îl ţintui la 
perete. 

Phury se sprijini de pieptul tipului. 

— De ce cauţi ceartă? 

— Ai de gând să mă săruți înainte de sex? murmură 
Reverendul, încă jucându-se. Adică măcar atât poți face, 
având în vedere că ne cunoaştem doar profesional. Sau nu-ţi 
plac preludiile? 

— Du-te dracului! 

— Asta da replică originală. M-aş fi aşteptat la ceva mai 
interesant din partea ta. 

— Bine. Ce zici de asta? 

Phury lovi gura bărbatului, sărutul fiind un pumn în 
față, ceva departe de a fi sexual. Şi o făcu doar pentru a şterge 
expresia de pe fața ticălosului. Şi funcționă. Reverendul 
încremeni şi mârâi, iar Phury ştiu că tipul blufase. Dar, ca să 
se asigure că lecţia fusese învățată, îi tăie buza inferioară cu 
un colț. 

În clipa în care sângele îi atinse limba, Phury se trase 
înapoi, cu gura deschisă. Prin şocul său, răsuflă: 

— Ei bine, ce să vezi, mâncător de păcate. 


La auzul cuvântului, Reverendul renunţă la prosteli şi 
deveni al dracului de serios. În tăcerea care se aşternuse, 
părea că se gândea la negațţii plauzibile. 

Phury clătină din cap. 

— Nici măcar să nu încerci. Pot să simt gustul. 

Ochii de ametist se făcură mici. 

— Termenul corect este symphath. 

Mâinile lui Phury se strânseră pe bărbat din reflex. 
Sfinte Sisoe, un symphath! Aici, în Caldwell şi trăind printre ei. 
Încercând să treacă drept un simplu civil. 

La naiba, asta era o informaţie crucială! Ultimul lucru de 
care avea nevoie Wrath era alt război civil în rasă. 

— Ar trebui să subliniez ceva, spuse Reverendul cu 
blândeţe. Dacă mă predai, îți vei pierde furnizorul. 
Gândeşte-te la asta! De unde vei face rost de ceea ce ai nevoie 
dacă eu nu mai sunt în peisaj? 

Phury se uită fix în acei ochi purpurii, încă analizând 
implicaţiile. Avea de gând să le spună fraților imediat ce 
ajungea acasă şi avea de gând să-l urmărească îndeaproape pe 
Reverend. Cât despre a-l denunța pe tip... Discriminarea cu 
care se confruntaseră de-a lungul istoriei i se păruse 
întotdeauna nedreaptă - cu condiția să nu înceapă să facă 
probleme, iar Reverendul conducea clubul de cel puţin cinci 
ani fără probleme legate de comportamentul symphathilor. 

— O să facem o mică înţelegere, spuse Phury, privindu-l 
adânc în ochii aceia violeți. Eu păstrez tăcerea, iar tu rămâi în 
umbră. De asemenea, nu mai încerci să te pui cu mine. Nu am 
de gând să mă dau pe spate pentru ca tu să-mi sugi emoțiile, 
ceea ce făceai chiar acum, nu-i aşa? Voiai să mă enervezi 
pentru că erai înfometat de acest sentiment. 

Gura Reverendului se deschise exact în momentul în 
care uşa biroului se deschise larg. O femeie vampir dădu 
buzna înăuntru, doar ca să se oprească încremenită când văzu 
ceea ce era fără îndoială o privelişte pe cinste: două trupuri 
masculine apropiate, buza Reverendului sângerând şi sânge 
pe gura lui Phury. 

— Pleacă dracului de aici! răbufni Reverendul. 

Femeia se dădu înapoi atât de repede, încât se împiedică 


şi îşi lovi cotul în tocul uşii. 

— Deci avem o înțelegere? spuse Phury după ce ea plecă. 

— Dacă recunoşti că eşti unul dintre frați. 

— Nu sunt. 

Ochii Reverendului scânteiară. 

— Doar ca să ştii, nu te cred. 

Phury avu brusc impresia că nu era întâmplător că 
treaba cu Frăția apăruse în seara aceea. Se aplecă spre 
bărbat. Cu asprime. 

— Mă întreb cum te-ai descurca dacă identitatea ta ar 
ieşi la iveală? 

— Noi — Reverendul trase aer în piept — avem o înţelegere. 


* 


Butch îşi ridică privirea când femeia pe care o trimisese 
să-l verifice pe Phury se întoarse. De obicei, cumpărăturile se 
terminau repede, dar trecuseră 20 de minute bune. 

— Băiatul meu e încă acolo? întrebă Butch, observând 
absent că ea îşi freca cotul ca şi cum ar fi durut-o. 

— Oh, e acolo, da. 

În timp ce ea îi aruncă un zâmbet apăsat, el îşi dădu 
seama brusc că era vampir. Acel mic rânjet era o mişcare pe 
care o făceau cu toții când se aflau printre oameni. 

Şi era destul de atrăgătoare, presupuse el, cu părul lung 
şi blond şi îmbrăcată în piele neagră de la sâni la şolduri. În 
timp ce ea se strecura în separeul de lângă el, Butch îi simţi 
mirosul şi se gândi cu nesaț la sex pentru prima dată în... ei 
bine, de când o cunoscuse pe Marissa în vară. 

Sorbi lung, terminând scotch-ul din pahar. Apoi aruncă 
o privire la sânii femeii. Da, se gândea la sex, dar mai mult ca 
un reflex fizic decât orice altceva. Interesul nu era deloc ca în 
cazul  Marissei. Atunci nevoia fusese.  Mistuitoare. 
Reverenţioasă. Importantă. 

Femeia de lângă el îi aruncă o privire de parcă ar fi ştiut 
direcția gândurilor lui. 

— Prietenul tău s-ar putea să rămână acolo o vreme. 

— Da? 


— Tocmai începeau să se apuce de treabă. 

— Livrarea? 

— Sexul. 

Capul lui Butch se ridică şi se uită în ochii ei. 

— Poftim? 

— Oh, hopa. Ea se încruntă. Voi doi sunteți împreună 
sau ceva de genul ăsta? 

— Nu, nu suntem împreună, răbufni el. Despre ce naiba 
vorbeşti? 

— Da, nu prea credeam că eşti aşa. Te îmbraci bine, dar 
nu emani genul ăsta de vibrații. 

— Şi nici prietenului meu nu-i plac bărbații. 

— Eşti sigur de asta? 

Se gândi la celibat şi începu să se întrebe. 

În fine. Avea nevoie de încă o băutură; nu avea nevoie să 
se bage în treburile lui Phury. Ridicându-şi braţul, făcu semn 
unei chelnerițe, care se grăbi să vină. 

— Încă un scotch dublu, spuse el. Ca să fie politicos, se 
întoarse către femeia de lângă el. Vrei ceva? 

Mâna ei ateriză pe coapsa lui. 

— De fapt, da. Dar ea nu poate să mi-l dea. 

Când chelnerița plecă, Butch se lăsă pe spate, 
întinzându-şi ambele braţe, deschizându-se. Femeia acceptă 
invitația, aplecându-se spre el, mutând acea mână spre sud. 
Corpul lui se agită, primul semn de viață după luni întregi, şi 
avu un gând trecător că şi-ar fi putut-o scoate pe Marissa din 
cap dacă ar fi făcut sex. 

În timp ce femeia îl mângâia prin pantaloni, el o privea 
cu un interes clinic. Ştia încotro se îndrepta asta. Avea să 
sfârşească prin a i-o face într-una din băile private de acolo. Ar 
fi durat poate zece minute, dacă nu chiar mai puţin. l-ar fi 
tras-o, şi-ar fi făcut treaba, apoi ar fi bătut din picioare ca să se 
îndepărteze de ea. 

Dumnezeule, făcuse asta de sute de ori de-a lungul vieţii 
sale! Şi era doar o masturbare deghizată în sex. Nu era mare 
lucru. 

Se gândi la Marissa... şi simţi cum îl usturau canalele 
lacrimale. 


Femeia de lângă el se mişcă astfel încât sânii ei să se afle 
pe braţul lui. 

— Hai să mergem în spate, tati! 

El îşi puse mâna peste mâna ei, între picioare, iar ea 
făcu un fel de zgomot de toarcere în urechea lui. Cel puţin 
până când el îi îndepărtă palma. 

— Îmi pare rău. Nu pot. 

Femeia se îndepărtă şi se uită la el ca şi cum probabil se 
juca cu ea. Butch se holba la ea. 

Nu era pregătit să spună că nu avea de gând să mai facă 
sex niciodată. Şi cu siguranță nu înțelegea de ce Marissa îi 
intrase atât de mult pe sub piele. Tot ce ştia era că vechiul lui 
tipar de a se culca cu femei la întâmplare nu-i mai plăcea. În 
seara asta. 

Brusc, vocea lui Phury se auzi prin zgomotul ambiental 
al clubului. 

— Hei, polițistule, vrei să rămâi sau să pleci? 

Butch ridică privirea. Făcu o uşoară pauză în timp ce 
specula în legătură cu prietenul său. 

Ochii galbeni ai fratelui se mijiră. 

— Ce faci, polițistule? 

— Sunt gata de plecare, spuse Butch, aplanând 
momentul stânjenitor. 

În timp ce se ridica, Phury îi aruncă blondei o privire 
dură. Un fel de „ține-ţi gura”! 

„Uau!”, se gândi Butch în timp ce se îndreptau spre uşă. 

Deci Phury chiar era homosexual. 


Capitolul 20 


Pe Bella o trezi câteva ore mai târziu un zgomot delicat, 
ca de zgârietură. Aruncă o privire spre o fereastră şi văzu cum 
oblonul de oțel al acesteia era tras. Zorii trebuiau să fie 
aproape. 

Neliniştea o furnică în piept şi se uită la uşă. Îşi dorea ca 
Zsadist să intre pe ea, voia să îl pipăie şi să se asigure că era 


întreg. Chiar dacă părea să fi revenit la normal când plecase, 
ea îl supusese la multe. 

Se rostogoli pe spate şi se gândi la apariţia lui Mary. De 
unde ştia Zsadist că avea nevoie de o prietenă? Şi, 
Dumnezeule, faptul că se dusese la Mary şi... 

Uşa dormitorului se deschise larg fără niciun 
avertisment. 

Bella se aşeză în grabă, trăgând pătura la gât. Dar apoi 
umbra lui Zsadist fu o uşurare uluitoare. 

— Sunt doar eu, spuse el aspru. Când intră, căra o tavă 
şi avea ceva pe umăr. O geantă de voiaj. Te deranjează dacă 
aprind lumina? 

— Bună... Mă bucur că eşti acasă în siguranță. Nu, 
deloc. 

El aprinse mai multe lumânări, iar ea clipi în strălucirea 
bruscă. 

— Ţi-am adus câteva lucruri de la tine de acasă. Puse 
tava cu mâncare pe noptieră şi deschise geanta. Ți-am luat 
haine şi o geacă. Sticla de şampon care era la duşul tău. O 
perie. Pantofi. Şosete pentru a-ți ține picioarele calde. Şi 
jurnalul, de asemenea - nu-ţi face griji, nu l-am citit. 

— Aş fi surprinsă dacă l-ai fi citit. Eşti de încredere. 

— Nu, sunt analfabet. 

Ochii ei se aprinseră. 

— Oricum - vocea îi era dură ca maxilarul -, m-am 
gândit că ai vrea câteva dintre lucrurile tale. 

În timp ce aşeză geanta lângă ea pe pat, ea doar se uită 
fix la el până când, copleşită, întinse mâna pentru a i-o atinge 
pe a lui. Când el se dădu înapoi, ea se înroşi şi se uită la ce îi 
adusese. 

Dumnezeule, era emoționată că îşi vedea lucrurile! Mai 
ales jurnalul. 

Doar că se dovedi a fi reconfortant să scoată puloverul ei 
roşu preferat, să îl ducă la nas şi să simtă mirosul parfumului 
pe care îl purta mereu. Şi, da, peria, peria ei, cea care îi plăcea, 
cu capătul lat, pătrat şi cu peri de metal. Îşi luă şamponul, 
desfăcu capacul şi inhală. Ah, Biolage! Nici nu se compara cu 
mirosul a ceea ce o pusese să folosească lesserul. 


— Mulţumesc. Vocea îi tremura în timp ce-şi scotea 
jurnalul. Mulţumesc foarte mult! Mângâie coperta de piele a 
jurnalului ei. Nu voia să-l deschidă. Nu acum. Dar în curând... 
Se uită în sus la Zsadist. Vrei... vrei să mă duci înapoi la casa 
mea? 

— Da. Pot să fac asta. 

— Mi-e frică să mă duc acolo, dar probabil ar trebui. 

— Spune-mi doar când. 

Făcându-şi curaj, brusc interesată să bifeze una dintre 
marile premiere, spuse: 

— La lăsarea serii. Vreau să merg atunci. 

— Bine, o vom face. El arătă spre tavă. Acum mănâncă! 

Ignorând mâncarea, ea îl privi intrând în garderobă şi 
dezarmându-se. Era atent cu armele lui, le verifica temeinic, 
iar ea se întreba unde fusese, ce făcuse. Deşi mâinile îi erau 
curate, avea sânge negru pe antebraţe. 

Ucisese în seara asta. 

Presupunea că trebuia să simtă un fel de triumf pentru 
că un lesser fusese doborât. Dar în timp ce Zsadist se îndrepta 
spre baie cu un trening pe braț, ea era mai interesată de 
bunăstarea lui. 

De asemenea, de corpul lui. Se mişca precum un animal 
în cel mai bun sens al cuvântului, numai putere latentă şi paşi 
alunecoşi. Sexul pe care îl stârnise în ea chiar prima dată când 
îl văzuse o zgudui din nou. Îl dorea. 

Când uşa de la baie se închise şi duşul începu să curgă, 
ea îşi frecă ochii şi decise că îşi pierduse mințile. Bărbatul se 
îndepărtase la amenințarea mâinii ei pe brațul lui. Chiar 
credea că el ar fi vrut să se culce cu ea? 

Dezgustată de ea însăşi, se uită la mâncare. Era un fel 
de pui cu ierburi, cu cartofi prăjiți şi dovleac. Erau un pahar 
de apă şi un pahar de vin alb, precum şi două mere Granny 
Smith de un verde strălucitor şi o bucată de tort de morcovi. 
Luă o furculiță şi o înfipse în pui. Voia să mănânce ce era în 
farfurie doar pentru că el fusese suficient de grijuliu să îi 
aducă. 

Când Zsadist ieşi din baie doar cu pantalonii de trening 
din nailon pe el, încremeni şi nu se putu opri din privit. Inelele 


sfârcurilor lui surprinseră lumina lumânărilor, la fel muşchii 
tari ai abdomenului şi ai braţelor. Pe lângă semnul în formă de 
stea al Frăției, pieptul lui gol avea o zgârietură proaspătă şi 
lividă şi o vânătaie. 

— Eşti rănit? 

Se apropie şi măsură farfuria. 

— Nu ai mâncat prea mult. 

Nu răspunse, căci ochii îi fură captivați de oasele 
curbate ale şoldurilor care se ridicau deasupra taliei joase a 
treningului. Dumnezeule, doar un pic mai jos şi ar fi putut 
vedea totul! 

Brusc, îşi aminti că el se frecase cu asprime pentru că se 
credea murdar. Înghiţi în sec, întrebându-se ce i se făcuse lui, 
sexului său. Să-l dorească aşa cum îl dorea ea părea... 
nepotrivit. Invaziv. Nu însemna că asta ar fi schimbat modul în 
care se simțea. 

— Nu mi-e teribil de foame, murmură ea. 

El împinse tava mai aproape. 

— Mănâncă oricum! 

Când ea luă din nou din pui, el luă cele două mere şi 
traversă camera. Muşcă dintr-unul şi se aşeză pe podea, stând 
cu picioarele încrucişate şi cu ochii coborâți. Un braț i se aşeză 
peste abdomen în timp ce mesteca. 

— Ai luat cina jos? îl întrebă ea. 

El dădu din cap dezaprobator şi mai muşcă o bucată din 
măr, pocnetul ricoşând prin cameră. 

— Asta e tot ce vei mânca? Când el ridică din umeri, ea 
murmură: Şi tu îmi spui să mănânc? 

— Da, aşa fac. Deci ce-ar fi să îți vezi acolo de treabă, 
femeie? 

— Nu-ţi place puiul? 

— Nu-mi place mâncarea. Ochii lui nu se abătură de la 
podea, dar vocea îi deveni mai apăsătoare. Acum mănâncă! 

— De ce nu-ţi place mâncarea? 

— Nu pot avea încredere în ea, spuse el cu tărie. Dacă nu 
o faci tu însuți sau dacă nu o vezi întreagă, nu ştii ce conține. 

— De ce crezi că cineva ar contamina... 

— Ţi-am spus cât de mult nu-mi place să vorbesc? 


— Vrei să dormi lângă mine în noaptea asta? 

Rosti cererea, gândindu-se că ar fi fost bine să 
primească răspunsul înainte ca el să nu mai spună nimic. 

Sprâncenele lui tremurară. 

— Chiar vrei asta? 

— Da, vreau. 

— Atunci, da. O voi face. 

În timp ce el termină cele două mere, iar ea curăţă 
farfuria, tăcerea nu fu tocmai uşoară, dar nici nu deranja. 
După ce termină prăjitura de morcovi, se duse în baie şi se 
spălă pe dinți. Până când se întoarse, el muşca cu colții 
ultimul miez de măr, culegând bucăţelele care rămăseseră. 

Nu-şi putea imagina cum se lupta cu o asemenea dietă. 
Cu siguranţă trebuia să mănânce mai mult. 

Şi simți că trebuia să spună ceva, dar în schimb se 
strecură în pat şi se ghemui, aşteptându-l. Pe măsură ce 
minutele treceau, iar el nu făcea decât să taie chirurgical acel 
măr, ea nu mai putea suporta tensiunea. 

„Destul”, se gândi ea. Chiar trebuia să se ducă în altă 
parte în casă. Se folosea de el ca de o cârjă şi nu era corect. 

Întinse mâna pentru a arunca pătura la loc exact când el 
se dezmorțea de pe podea. În timp ce el se îndrepta spre pat, ea 
încremeni. El lăsă cotoarele lângă farfuria ei, apoi luă 
şervețelul pe care ea îl folosise pentru a-şi şterge propria gură. 

După ce îşi şterse mâinile, luă tava şi o duse afară din 
cameră, aşezând-o chiar în fața uşii. 

Când se întoarse, se puse pe cealaltă parte a patului, iar 
salteaua se scufundă când se întinse deasupra cuverturii. 
Punându-şi brațele peste piept şi picioarele încrucişate la 
glezne, închise ochii. 

Una câte una, lumânările se stinseră în jurul camerei. 
Când mai rămase doar un singur fitil care ardea, rosti: 

— O las aprinsă ca să poți vedea. 

Ea se uită la el. 

— Zsadist? 

— Da? 

— Când am fost... Îşi drese vocea. Când eram în gaura 
aia în pământ, m-am gândit la tine. Am vrut ca tu să vii după 


mine. Ştiam că mă poți scoate de acolo. 

Sprâncenele îi coborâră, chiar dacă avea pleoapele 
coborâte. 

— Şi eu m-am gândit la tine. 

— Te-ai gândit? Bărbia lui se mişcă în sus şi în jos, dar 
totuşi ea spuse: Serios? 

— Da. În unele zile... nu mă puteam gândi decât la tine. 

Bella simţi cum ochii i se deschiseră larg. Se rostogoli 
spre el şi îşi sprijini capul pe un braţ. 

— Serios? Când el nu îi răspunse, ea trebui să insiste. 
De ce? 

Pieptul lui mare se lărgi, iar el îşi dădu drumul la 
respirație. 

— Am vrut să te aduc înapoi. Asta-i tot. 

Oh, deci el doar îşi făcuse treaba. 

Bella îşi cobori brațul şi se întoarse. 

— Ei bine, îți mulțumesc că ai venit după mine. 

În liniştea aceea, ea privea lumânarea ce ardea pe 
noptieră. Flacăra în formă de lacrimă se unduia, atât de 
frumoasă, atât de grațioasă... 

Vocea lui Zsadist era şoptită. 

— Am urât ideea că erai speriată şi singură. Că cineva îţi 
făcuse rău. Nu puteam să las lucrurile aşa. 

Bella se opri din respirat şi se uită peste umăr. 

— Nu am dormit în acele şase săptămâni, murmură el. 
Tot ce puteam vedea când închideam ochii erai tu strigând 
după ajutor. 

Dumnezeule, chiar dacă fața lui era aspră, vocea lui era 
atât de blândă şi frumoasă, ca flacăra unei lumânări! 

Capul lui se întoarse spre ea şi ochii i se deschiseră. 
Privirea lui neagră era plină de emoție. 

— Nu ştiam cum ai fi putut supraviețui atât de mult 
timp. Eram atât de sigur că ai murit. Dar apoi am găsit locul şi 
te-am scos din gaura aceea. Când am văzut ce ţi-a făcut. 

Bella se întoarse încet, fără să vrea să-l sperie şi să-l facă 
să se retragă. 

— Nu-mi amintesc nimic din toate astea. 

— Bine, asta e bine. 


— Într-o zi... voi avea nevoie să ştiu. Vrei să-mi spui? 

El închise ochii. 

— Dacă într-adevăr trebuie să ştii detalii. 

Tăcură o vreme, apoi el se mişcă spre ea, rostogolindu-se 
pe o parte. 

— Nu-mi place să te întreb asta, dar cum arăta? Îţi poţi 
aminti ceva anume despre el? 

„Multe, prea multe”, se gândi ea. 

— EI, ah, şi-a vopsit părul castaniu. 

— Ce? 

— Adică sunt destul de sigură că a făcut-o. La fiecare 
săptămână sau cam aşa ceva se ducea în baie şi puteam să 
simt mirosul chimicalelor. Îşi vopsea rădăcinile. O mică linie 
albă chiar la nivelul scalpului. 

— Dar eu credeam că a albi e un lucru bun, pentru că 
înseamnă că petrecuse mai mult timp în Societate. 

— Nu ştiu. Cred că a avut... sau are o poziție de putere. 
Din câte am putut auzi din gaură, ceilalți lesseri erau atenți în 
preajma lui. Şi îi spuneau O. 

— Altceva? 

Ea tremură, intrând din nou în coşmar. 

— Mă iubea. 

Un mârâit vibră din Zsadist, jos şi urât. Îi plăcea cum 
suna. O făcea să se simtă protejată. Îi dădea puterea să 
continue să vorbească. 

— Lesserul a spus că... mă iubea. Şi o făcea. Era obsedat 
de mine. Ea expiră încet, încercând să-şi liniştească inima 
care zvâcnea. La început am fost îngrozită de el, dar după un 
timp i-am folosit sentimentele împotriva lui. Am vrut să-l 
rănesc. 

— Ai vrut? 

— Câteodată, da. Îl făceam să... plângă. 

Expresia lui Zsadist căpătă o turnură foarte ciudată. Ca 
şi cum ar fi fost... invidios. 

— Cum te-ai simțit? 

— Nu vreau să spun. 

— Pentru că a fost bine? 

— Nu vreau să crezi că sunt crudă. 


— Cruzimea este diferită de răzbunare. 

În lumea războinicilor, ea îşi imagina că asta era 
adevărat. 

— Nu sunt sigură că sunt de acord. 

Ochii lui negri se micşorară. 

— Sunt unii care ar vrea să te răzbune. Sper că ştii asta, 
nu-i aşa? 

Ea se gândea la el plecând în noapte să-i vâneze pe 
lesseri şi nu putea suporta ideea că putea fi rănit. Apoi şi-l 
imagină pe fratele ei furios şi mândru, gata să îl sfâşie şi el pe 
vânător. 

— Nu... nu vreau să faci asta. Nici tu, nici Rehvenge, nici 
altcineva. 

Un curent de aer străbătu camera, ca şi cum o fereastră 
ar fi fost deschisă. Se uită în jur şi îşi dădu seama că valul 
friguros ieşise din corpul lui Zsadist. 

— Ai un partener? întrebă el brusc. 

— De ce... Oh, nu, Rehvenge este fratele meu. Nu 
perechea mea. 

Acei umeri mari se relaxară. Dar apoi el se încruntă. 

— Ai avut vreodată? 

— Dacă am avut un partener? Pentru o vreme, am avut. 
Dar lucrurile nu au funcționat. 

— De ce? 

— Din cauza fratelui meu. Făcu o pauză. De fapt, nu este 
adevărat. Dar când bărbatul nu a putut să-i țină piept lui 
Rehv, mi-am pierdut mult respectul pentru el. Şi apoi... apoi 
tipul a lăsat să se afle detaliile relației noastre în glymera, iar 
lucrurile s-au... complicat. 

De fapt, deveniseră îngrozitoare. Reputația bărbatului 
rămăsese intactă, bineînțeles, în timp ce a ei fusese făcută 
franjuri. Poate că de aceea era atât de atrasă de Zsadist. Lui 
nu-i păsa ce credea cineva despre el. Nu existau subterfugii, 
nu existau maniere curtenitoare care să-i ascundă gândurile 
şi instinctele. Era sincer, iar această franchețe, chiar dacă 
servea doar la dezvăluirea furiei sale, făcea ca încrederea în el 
să fie sigură. 

— Voi doi aţi fost... 


Vocea lui se pierdu. 

— Ce să fim? 

—  Tubiţi? Într-o grabă aspră, Zsadist înjură. Nu 
contează, asta nu e treaba mea... 

— Ah, da, am fost. Rehv a aflat şi atunci au început 
problemele. Ştii cum este aristocrația. O femeie care se culcă 
cu cineva cu care nu este împerecheată? Ai jura că e pătată pe 
viață. Adică întotdeauna mi-am dorit să mă fi născut civil. Dar 
nu poți renunța la linia ta de sânge, nu-i aşa? 

— L-ai iubit pe acel bărbat? 

— Am crezut că da. Dar... nu. Se gândi la craniul de 
lângă patul lui Zsadist. Ai fost vreodată îndrăgostit? 

Colţul gurii lui se ridică într-un rânjet. 

— Tu ce naiba crezi? În timp ce ea se retrăgea, el închise 
ochii. Îmi pare rău. Adică nu. Asta înseamnă că nu. 

Atunci de ce păstra craniul ăla? Al cui era? Era pe cale 
să întrebe, când el îi întrerupse întrebarea. 

— Fratele tău se gândeşte să se ducă după acel lesser? 

— Fără îndoială. Rehvenge este... ei bine, el a fost şeful 
gospodăriei de când tatăl meu a murit când eram eu foarte 
mică. Rehv este foarte agresiv. Extrem de agresiv. 

— Ei bine, spune-i să stea liniştit. Te voi răzbuna eu. 
Ochii ei se îndreptară spre cei ai lui Zsadist. 

— Nu. 

— Ba da. 

— Dar nu vreau să o faci. 

Nu putea trăi cu ea însăşi dacă el ar fi fost ucis în acest 
proces. 

— Şi nu mă pot opri. Închise ochii. Dumnezeule, nu pot 
să respir ştiind că nenorocitul ăla e acolo! Trebuie să moară. 

Frica, recunoştinţa şi ceva cu totul cald îi strângeau 
pieptul. 

Din impuls, se aplecă şi îl sărută pe buze. 

El se dădu înapoi cu un şuierat, cu ochii mai mari decât 
dacă l-ar fi pălmuit. 

Oh, la naiba! De ce făcuse ea asta? 

— Îmi pare rău. Îmi pare rău, eu... 

— Nu, e în regulă. Suntem în regulă. Se rostogoli pe 


spate şi îşi ridică mâna la gură. Degetele lui frecau buzele, ca 
şi cum ar fi şters-o de pe el. 

Când ea suspină zgomotos, el rosti: 

— Ce s-a întâmplat? 

— Sunt atât de dezgustătoare? 

El îşi cobori brațul. 

— Nu. 

„Ce minciună!” 

— Poate să-ți aduc o mănuşă de spălat, ce zici de asta? 

Când era gata să sară din pat, mâna lui îi prinse brațul. 

— Ăsta a fost primul meu sărut, bine? Doar că nu mă 
aşteptam la asta. 

Bella se opri din respirat. Cum era posibil aşa ceva? 

— Oh, pentru numele lui Dumnezeu, nu te uita aşa la 
mine! Îi dădu drumul şi apoi se întoarse să se holbeze la tavan. 
Primul lui sărut... 

— Zsadist? 

— Ce? 

— Mă laşi să mai fac asta? 

Urmă o pauză lungă, foarte lungă. Ea se apropie de el, 
împingându-şi corpul printre cearşafuri şi pături. 

— Nu te voi atinge altundeva. Doar buzele mele. Pe ale 
tale. Întoarce-ţi capul, îi ceru ea. Întoarce-ți capul şi 
priveşte-mă! 

Şi apoi el o făcu. 

Ea nu aşteptă o invitaţie sau ca el să se răzgândească. Îşi 
apăsă uşor buzele pe ale lui, apoi pluti deasupra gurii lui. 
Când el rămase acolo unde era, ea cobori din nou şi de data 
aceasta îl mângâie. El rămase fără aer. 

— Zsadist? 

— Da, şopti el. 

— Relaxează-ţi gura pentru mine. 

Atentă să nu-l înghesuie, ea se sprijini pe antebraţe şi se 
apropie din nou. Buzele lui erau şocant de moi, cu excepția 
locului din partea superioară unde avea o cicatrice. Pentru a 
se asigura că el ştia că imperfecțiunea nu conta pentru ea, se 
ocupă în mod deliberat de acel loc, revenind acolo din nou şi 
din nou. 


Şi apoi se întâmplă: el îi răspunse la sărut. Fu doar cea 
mai mică mişcare a gurii lui, dar ea o simți până în adâncul ei. 

Când el o făcu din nou, ea îl încurajă gemând puţin şi 
lăsându-l să preia controlul. 

Dumnezeule, era atât de timid, simţindu-şi drumul pe 
gura ei cu cea mai blândă dintre atingeri! O sărută dulce şi cu 
grijă, cu gust de mere şi condimente masculine. lar contactul 
dintre ei, deşi uşor şi lent, era suficient pentru a devenit 
dureros. 

Când ea îşi strecură limba afară şi îl linse, el se 
îndepărtă brusc. 

— Nu ştiu ce caut aici. 

— Ba da, ştii. Ea se aplecă pentru a menţine legătura. 
Chiar ştii. 

— Dar... 

Ea îl linişti cu gura ei şi nu dură mult până când el 
reveni în joc. De data aceasta, când limba ei îl mângâie, el îşi 
deschise buzele, iar acestea se întâlniră cu ale ei, alunecoase 
şi calde. Începu o răsucire lentă. Şi apoi el era în gura ei, 
împingându-se în ea, căutând. 

Ea simți cum sexul se agita în el, cum căldura şi urgenţa 
din corpul lui mare creşteau. Îşi dorea cu poftă ca el să se 
întindă şi să o tragă spre el. Când nu o făcu, ea se lăsă pe 
spate şi îl privi. Obrajii lui erau înflăcărați, ochii îi străluceau. 
Era flămând după ea, dar nu făcu nicio mişcare să se apropie. 
Şi nici nu voia să o facă. 

— Vreau să te ating, spuse ea. 

Dar când îşi apropie mâna, el înțepeni şi o apucă tare de 
încheietură. Frica plutea chiar sub el; ea o putea simți cum se 
insinua prin corpul lui, făcându-l să se încordeze. Aşteptă ca 
el să se hotărască, neavând de gând să-l forțeze. 

Strânsoarea lui slăbi încet. 

— Doar... fă-o încet! 

— Îţi promit! 

Ea începu cu brațul lui, trecându-şi vârfurile degetelor 
în sus şi în jos pe pielea netedă, fără păr. Ochii lui urmăriră 
mişcarea cu o suspiciune pe care ea nu o luă ca pe o ofensă, 
iar muşchii lui tresăriră în timp ce ea îl atingea. Îl mângâie 


încet, lăsându-l să se obişnuiască cu atingerea ei, iar când fu 
sigură că se simțea confortabil, se aplecă şi îşi puse buzele pe 
bicepsul lui. Pe umărul lui. Pe clavicula lui. Pe pectoralul lui. 

Se îndrepta spre sfârcul lui găurit. 

Când fu aproape de inelul argintiu cu bila mică, ridică 
privirea spre el. Ochii lui erau mari, atât de mari încât albul i 
se vedea în jurul irisului negru. 

— Vreau să te sărut aici, spuse ea. E în regulă? 

El încuviință din cap şi îşi linse buzele. 

În momentul în care gura ei intră în contact cu el, corpul 
lui tresări ca şi cum cineva i-ar fi smuls brațele şi picioarele 
deodată. Ea nu se opri. Cuprinse piercingul şi îşi învârti limba 
în jurul lui. 

Zsadist gemu, sunetul grav fiind un vuiet în pieptul lui; 
apoi inspiră cu un şuierat. Capul i se dădu pe spate în pernă, 
dar îl ținu înclinat pentru a putea continua să o privească. 

Când ea îşi trecu mâna pe cercul argintiu, apoi trase 
puţin de el, Zsadist se arcui pe pat, un picior îndoindu-se în 
sus, cu călcâiul înfipt în saltea. Ea îi gâdilă sfârcul din nou şi 
din nou până când el strânse cuvertura în pumni. 

— Oh... la dracu”, Bella. Respira într-un ritm greu, crud, 
căldura radiind din el. Ce-mi faci? 

— Vrei să mă opresc? 

— Ori asta, ori fă-o mai tare! 

— Ce zici de un pic mai mult? 

— Da... un pic mai mult. 

Ea îl atingea cu gura, jucându-se cu inelul, 
împingându-l până când şoldurile lui începură să se rotească. 

Când se uită în josul corpului lui, îşi pierdu ritmul. 
Erecţia lui era masivă în timp ce se împingea în nailonul 
subțire al pantalonilor, iar ea văzu totul: capul contondent cu 
creasta lui grațioasă, tija groasă, cele două greutăți gemene de 
dedesubt. 

Dumnezeule! Era... uriaş. 

Se udă complet între coapse şi îşi mută privirea pentru a 
o întâlni pe a lui. Pleoapele îi erau încă întredeschise şi gura 
deschisă, în timp ce uimirea, şocul şi foamea se războiau pe 
chipul lui. 


Ea se întinse şi îşi împinse degetul mare între buzele lui. 

— Suge-mă! 

El îl asaltă cu poftă, privind-o în timp ce ea continua. O 
frenezie pusese stăpânire pe el; ea o putea simți. Pofta creştea 
în el, transformându-l într-un butoi cu pulbere — la dracu”, ea 
îl dorea! Voia ca el să explodeze peste ea. În interiorul ei. 

Îi eliberă sfârcul, îşi scoase degetul mare din gura lui şi 
se ridică pentru a-şi împinge limba între buzele lui. La invazie, 
el gemu sălbatic, trupul său mare zbătându-se şi strângând 
cuvertura. 

Îşi dorea ca el să-i dea drumul şi să o atingă, dar nu 
putea aştepta. De data aceasta, pentru prima dată, ea trebuia 
să preia controlul. Dădu la o parte cuvertura, îşi lăsă partea 
superioară a corpului să alunece pe pieptul lui şi îşi aruncă 
piciorul peste şoldurile lui. 

În clipa în care greutatea ei se aşeză deasupra lui, el 
încremeni şi încetă să o mai sărute pe spate. 

— Zsadist? 

El o aruncă de pe el cu atâta forță, încât ea sări pe saltea. 


* 


Zsadist sări în grabă din pat, gâfâind şi amețţit, cu trupul 
prins între trecut şi prezent, prins la granița subțire dintre cele 
două. 

O parte din el îşi dorea mai mult din ceea ce Bella îi 
făcea. La dracu”, murea de nerăbdare să continue a explora 
primul său gust de excitare. Senzaţiile erau incredibile. O 
revelație. Singurul lucru bun pe care îl simţise... 
dintotdeauna. 

Sfântă Fecioară din Exitus, nu era de mirare că masculii 
uciseseră pentru a-şi proteja partenerele! Doar că nu putea 
suporta să aibă o femeie deasupra lui, chiar dacă era Bella, iar 
panica sălbatică ce îl străbătea acum era periculoasă. Ce se 
întâmpla dacă se răzbuna pe ea? Pentru numele lui 
Dumnezeu, deja o aruncase în patul ăla nenorocit! 

Se uită la ea. Arăta dureros de frumoasă în aşternuturile 
încurcate şi pernele împrăştiate. Dar era îngrozit de ea şi, din 


această cauză, era îngrozit pentru ea. Atingerile şi sărutările, 
oricât de mult îi plăcuseră la început, erau prea incitante 
pentru el. Şi nu putea să se pună în situația de a fi supărat 
când era în preajma ei. 

— Nu mai facem asta, spuse el. Nu vom mai repeta 
rahatul ăsta. 

— Ţi-a plăcut. Vocea ei era moale, dar puternică. Ţi-am 
simțit sângele alergând sub mâinile mele. 

— Fără discuții. 

— Corpul tău este excitat din cauza mea. 

— Vrei să te răneşti? În timp ce ea se strângea pe o 
pernă, el apăsa mai tare. Pentru că eu şi sexul nu mergem 
decât într-un singur sens, şi nu e nimic din care tu să vrei să 
faci parte. 

— Mi-a plăcut felul în care m-ai sărutat. Vreau să mă 
întind alături de tine. Să fac dragoste cu tine. 

— Să faci dragoste? Să faci dragoste? Îşi întinse braţele. 
Bella, tot ce am să-ţi ofer este să ţi-o trag. N-o să-ți placă şi, 
sincer, nici mie nu-mi va plăcea să ţi-o fac. Eşti mult mai bună 
de atât. 

— Ţi-am simţit buzele pe ale mele. Erau blânde... 

— Oh, te rog. 

— Taci din gură şi lasă-mă să termin! 

Gura lui Z rămase deschisă, ca şi cum ea l-ar fi lovit cu 
piciorul în fund. Nimeni nu îi vorbise pe acel ton. Gestul i-ar fi 
atras atenția, dar faptul că o făcea ea îl uimi de-a dreptul. 

Bella îşi dădu părul peste umăr. 

— Dacă nu vrei să fii cu mine, bine. Doar spune-mi! Dar 
nu te ascunde în spatele dorinței de a mă proteja. Crezi că nu 
ştiu că sexul ar fi dur cu tine? 

— De asta vrei? întrebă el cu o voce moartă. Crezi că 
acum, după lesser, meriți doar să fii rănită? 

Ea se încruntă. 

— Nici vorbă de aşa ceva. Dar dacă doar aşa te pot avea, 
atunci aşa te voi avea. 

El îşi trecu mâna peste cap, sperând că, frecându-se, 
avea să îşi determine creierul să funcționeze. 

— Cred că eşti confuză. Se uită în jos, la podea. Habar 


nu ai ce spui acum. 

— Ticălos arogant! răbufni ea. 

Capul lui Z se ridică. Ei bine, ăsta fusese şutul în fund 
numărul doi... 

— Poftim? 

— Fă-ne o favoare amândurora şi nu încerca să gândeşti 
în locul meu, bine? Pentru că o să greşeşti de fiecare dată. 

Cu asta, intră în baie şi trânti uşa. 

Zsadist clipi de câteva ori. Ce naiba se întâmplase? 

Se uită prin cameră ca şi cum mobila sau poate 
draperiile l-ar fi putut ajuta. Apoi auzul său ascuţit se acordă 
la un sunet liniştit. Ea... plângea. 

Înjurând, se duse la baie. Nu bătu la uşă, doar apăsă 
clanța şi intră. Ea stătea în picioare lângă duş, cu brațele 
încrucişate, cu lacrimile adunate în ochii ei de safir. 

Oh, Dumnezeule! Ce ar fi trebuit să facă un bărbat în 
această situație? 

— Îmi pare rău, mormăi el. Dacă... ţi-am rănit 
sentimentele sau ceva de genul ăsta. 

Ea îl privi fix. 

— Nu sunt rănită. Sunt supărată şi frustrată sexual. 

El îşi lăsă capul pe spate. „În regulă atunci. Biiine”. 

Frate, avea să aibă nevoie de un guler cervical după 
această conversație! 

— O voi spune din nou, Zsadist. Dacă nu vrei să te culci 
cu mine, e în regulă, dar nu încerca să-mi spui că nu ştiu ce 
vreau. 

Z îşi aşeză palmele pe oasele şoldurilor şi privi în jos, 
spre ţigla de marmură. „Să nu spui nimic, dobitocule! Doar 
ține-ți gura...” 

— Nu e vorba de asta, răbufni el. 

În timp ce cuvintele pluteau în aer, se blestemă. Nu era 
bine să vorbească. A vorbi era o idee foarte proastă. 

— Nu este vorba de asta? Vrei să spui că mă vrei? 

Se gândi la chestia care încă încerca să îşi facă loc afară 
din pantalonii lui. Ea avea ochi. Putea să vadă chestia aia 
nenorocită. 

— Ştii că da. 


— Deci, dacă sunt dispusă să o facem dur... Ea făcu o 
pauză, iar el avu sentimentul că ea se înroşise. Atunci de ce nu 
putem fi împreună? 

Respirația i se scurtă până când plămânii îi arseră, iar 
inima îi bătu cu putere. Se simțea ca şi cum ar fi privit peste 
marginea unei râpe. Dumnezeule, nu avea de gând să-i spună, 
nu-i aşa? 

Simti un gol în stomac atunci când rosti: 

— Ea era mereu deasupra. Stăpâna. Când... venea la 
mine, ea era mereu deasupra. Tu... te-ai rostogolit pe pieptul 
meu şi... da, asta nu merge pentru mine. 

Îşi frecă fața, atât pentru a încerca să se ascundă de ea, 
cât şi pentru a-şi alina durerea de cap pe care o simțea brusc. 

Auzi aerul expirat. Îşi dădu seama că era al ei. 

— Zsadist, îmi pare atât de rău! Nu am ştiut... 

— Mda, la dracu”, poți uita că am spus asta. 
Dumnezeule, trebuia să se îndepărteze de ea înainte ca gura 
aia a lui să se deschidă din nou. Uite, mă duc să... 

— Ce ţi-a făcut? 

Vocea Bellei era subţire ca un fir de păr. 

E] îi aruncă o privire dură. „Oh, puţin probabil”, se gândi 
el. 

Ea făcu un pas spre el. 

— Zsadist, te-a... avut împotriva voinței tale? 

El se întoarse. 

— Mă duc la sală. Ne vedem mai târziu. 

— Aşteaptă! 

— Mai târziu, Bella. Nu pot... să fac asta. 

În drum spre ieşire, îşi luă pantofii Nike şi MP3 playerul. 

O alergare bună şi lungă era exact ce avea nevoie acum. 
O alergare... lungă. Şi ce dacă nu-l ducea nicăieri? Cel puțin 
putea să aibă iluzia asudată că scăpa de el însuşi. 

Capitolul 21 


Phury privi cu dezgust peste masa de biliard a 
conacului, în timp ce Butch îşi măsura lovitura. Ceva nu era în 
regulă cu omul, dar cum polițistul înfunda trei bile dintr-o 


lovitură de tac, cu siguranţă nu era vorba de jocul lui. 

— Dumnezeule, Butch! Patru victorii la rând. 
Aminteşte-mi de ce mă deranjez să joc cu tine! 

— Pentru că speranța nu moare niciodată. Butch dădu 
pe gât o gură de scotch. Mai vrei un joc? 

— De ce nu? Şansele mele nu se pot înrăutăți. 

— Tu aranjează-le până ce îmi mai pun o băutură. 

În timp ce Phury strângea bilele din buzunare, îşi dădu 
seama care era problema. De fiecare dată când se întorcea, 
Butch ajungea să se holbeze la el. 

— Ai ceva în minte, polițistule? 

Bărbatul îşi turnă câteva degete de Lagavulin, apoi bău 
lung din pahar. 

— Nu în mod special. 

— Mincinosule! Mi-ai făcut ochi dulci de când ne-am 
întors de la ZeroSum. De ce nu dai cărțile pe față? 

Ochii albaştri ai lui Butch îi întâlniră frontal privirea. 

— Eşti homosexual, omule? 

Phury scăpă bila opt şi o auzi slab cum țopăia pe 
podeaua de marmură. 

— Ce? De ce ai crede că... 

— Am auzit că te-ai apropiat de Reverend. În timp ce 
Phury înjura, Butch luă bila neagră şi o trimise să se 
rostogolească înapoi pe pâsla verde. Uite, eu sunt de acord 
dacă şi tu eşti. Sincer, nu dau doi bani pe cine îți place. Dar aş 
vrea să ştiu. 

„Oh, asta e grozav”, se gândi Phury. Nu numai că tânjea 
după femeia care îl dorea pe geamănul lui, dar acum se 
presupunea că se întâlnea cu un symphath nenorocit. 

Femeia care intrase peste el şi Reverend avea clar o gură 
mare şi... Dumnezeule! Butch trebuia să-i fi spus deja lui 
Vishous. Cei doi erau ca un vechi cuplu, fără secrete între ei. 
Şi V probabil îi turnase lui Rhage. Şi odată ce Rhage ştia, 
puteai la fel de bine să dai ştirea pe Reuters. 

— Phury? 

— Nu, nu sunt homosexual. 

— Nu simți că trebuie să te ascunzi sau ceva de genul 
ăsta? 


— N-aş face-o. Pur şi simplu, nu sunt. 

— Eşti bine atunci? 

— Butch, las-o baltă! Dacă vreunul dintre frați e 
înnebunit după chestii perverse, acela e colegul tău de 
cameră. La privirea de bursuc a polițistului, el mormăi: Haide, 
trebuie să ştii asta despre V până acum! Locuieşti cu el. 

— Evident că nu... Oh, bună, Bella! 

Phury se întoarse cu spatele. Bella stătea în pragul 
camerei, îmbrăcată în halatul acela de satin negru. El nu-şi 
putea întoarce privirea de la ea. Strălucirea sănătății revenise 
pe chipul ei minunat, vânătăile dispăruseră, frumuseţea ei era 
dezvăluită. Era... uimitoare. 

— Bună ziua, spuse ea. Phury, crezi că aş putea vorbi cu 
tine un moment? După ce termini? 

— Butch, te superi dacă luăm o pauză? 

— E în regulă. Ne vedem mai târziu, Bella. 

Când polițistul plecă, Phury puse tacul de biliard 
deoparte cu o meticulozitate inutilă, glisând lemnul deschis la 
culoare şi alunecos în suportul de perete. 

— Arăţi bine. Cum te simți? 

— Mai bine. Mult mai bine. 

Pentru că se hrănise de la Zsadist. 

— Deci ce se întâmplă? o întrebă el, încercând să nu şi-o 
imagineze la vena geamănului său. 

Fără să răspundă, ea se îndreptă spre uşile franțuzeşti, 
halatul târându-se pe podeaua de marmură în urma eci ca o 
umbră. În timp ce mergea, vârfurile părului ei îi atingeau 
mijlocul şi se mişcau odată cu legănarea şoldurilor. Foamea îl 
lovi puternic şi se rugă ca ea să nu-i simtă mirosul. 

— Oh, Phury, uită-te la lună, e aproape plină! Mâna ei se 
duse la geam şi zăbovi pe el. Aş vrea să pot... 

— Vrei să ieşi afară acum? Aş putea să-ți aduc o haină. 

Ea îi zâmbi peste umăr. 

— Nu am încălțăminte. 

— Îţi aduc eu. Rămâi aici! 

În scurt timp, se întoarse cu o pereche de cizme 
căptuşite cu blană şi o pelerină victoriană pe care Fritz, 
porumbel călător cum era, o scosese din vreun dulap. 


— Lucrezi repede, spuse Bella în timp ce el îi înfăşura 
catifeaua roşie ca sângele în jurul umerilor. 

Îngenunche în faţa ei. 

— Lasă-mă să pun astea pe tine! 

Ea ridică un genunchi şi, în timp ce el îi aluneca cizma 
pe picior, încercă să nu observe cât de moale era pielea gleznei 
ei. Sau cât de mult îl ispitea parfumul ei. Sau cum putea să 
despartă halatul din calea lui şi... 

— Acum cealaltă, spuse el răguşit. 

După ce o încălță, deschise uşa şi ieşiră împreună, 
scârțâind prin zăpada care acoperea terasa. La marginea 
peluzei, ea îşi strânse pelerina în jurul ei şi privi în sus. 
Respirația îi ieşea din gură în aburi albi, iar vântul tachina 
catifeaua roşie din jurul corpului ei, ca şi cum ar fi mângâiat 
țesătura. 

— Zorii nu sunt departe, spuse ea. Vin în curând. 

El se întrebă despre ce voia să vorbească, dar apoi fața ei 
deveni serioasă şi ştiu de ce venise. Zsadist. Bineînţeles. 

— Vreau să te întreb despre el, murmură ea. Despre 
geamănul tău. 

— Ce vrei să ştii? 

— Cum a devenit sclav? 

Oh, Dumnezeule... Nu voia să vorbească despre trecut. 

— Phury? Vrei să-mi spui? L-aş întreba pe el, dar... 

Ah, la dracu”! Nu exista niciun motiv întemeiat să nu-i 
răspundă. 

— L-a luat o doică. L-a scos pe furiş din gospodărie când 
avea şapte luni. Nu l-am putut găsi nicăieri şi, din câte am 
reuşit să aflu, ea a murit doi ani mai târziu. A fost vândut ca 
sclav în acel moment de către cel care l-a găsit. 

— Cred că a fost foarte greu pentru întreaga familie. 

— Cel mai rău. O moarte fără un cadavru de îngropat. 

— Şi când... când era un sclav de sânge. Ea trase aer în 
piept. Ştii ce s-a întâmplat cu el? 

Phury îşi frecă ceafa. Cum el ezită, ea spuse: 

— Nu mă refer la cicatrici sau la hrănirea forțată. Vreau 
să ştiu despre... ce altceva i s-ar fi putut face. 

— Uite, Bella... 


— Trebuie să ştiu. 

— De ce? întrebă el, chiar dacă ştia răspunsul. 

Ea voia să se culce cu Z, probabil deja încercase să o 
facă. Ăsta era motivul. 

— Trebuie doar să ştiu. 

— Ar trebui să-l întrebi. 

— N-o să-mi spună, ştii că n-o va face. Ea îşi puse mâna 
pe antebraţul lui. Te rog! Ajută-mă să-l înțeleg! 

Phury rămase tăcut, spunându-şi că o făcea pentru a 
respecta intimitatea lui Z, iar asta era în mare parte adevărat. 
Doar cea mai mică parte din el nu voia să-l ajute pe Z să 
aterizeze în patul ei. 

Bella îl strânse de braț. 

— A spus că a fost legat. Şi că nu suportă să aibă o 
femeie deasupra când... Se opri. Ce i s-a făcut? 

Sfinte Sisoe! Zsadist vorbise cu ea despre captivitatea 
lui? 

Phury înjură încet. 

— A fost folosit pentru mai mult decât pentru vena lui. 
Dar asta e tot ce am de spus. 

— Oh, Doamne, Dumnezeule! Corpul ei se lăsă în jos. 
Aveam nevoie să aud asta de la cineva. Trebuia să ştiu cu 
siguranţă. 

În timp ce o rafală de vânt rece se ridica, el inspiră 
adânc, dar încă se simțea sufocat. 

— Ar trebui să intri înainte să ţi se facă frig. 

Ea încuviinţă şi porni spre casă. 

— Tu nu vii? 

— Mă duc să fumez o ţigară mai întâi. Acum du-te! 

El nu o văzu intrând în casă, dar auzi uşa închizându-se 
cu un clic. 

Punându-şi mâinile în buzunare, se uită la peluza albă 
şi ondulată. Apoi închise ochii şi văzu trecutul. 


De îndată ce Phury trecuse prin tranziţie, voise să-şi 
găsească  geamănul  cutreierând Tara Veche, căutând 
gospodării care erau suficient de bogate pentru a avea servitori. 
În timp, auzise un zvon repetat că exista un bărbat de talia unui 


războinic care era ținut de o femeie de rang înalt în glymera. 
Dar nu reuşise să afle cine era. 

Ceea ce avea sens. Pe atunci, la începutul secolului al 
XIX-lea, specia era încă relativ legată, iar vechile reguli şi 
obiceiuri sociale rămăseseră puternice. Dacă cineva ar fi fost 
descoperit că adăpostea un războinic ca sclav de sânge, ar fi 
fost condamnat la moarte conform legii. De aceea trebuia să fie 
discret în căutarea sa. Dacă ar fi cerut o adunare a aristocrației 
şi ar fi lansat un apel pentru întoarcerea geamănului său sau 
dacă era prins încercând să-l găsească pe Zsadist, putea la fel 
de bine să-i înfigă un pumnal în piept bărbatului: uciderea lui 
Zsadist şi aruncarea cadavrului ar fi fost necesare, fiind cea 
mai bună şi singura apărare a răpitorului. 

La sfârşitul anilor 1800, aproape că îşi pierduse 
speranța. Părinţii lui muriseră amândoi din cauze naturale 
deja. Societatea vampirilor se fragmentase în Vechea Țară şi 
începuse prima migraţie spre America. Era dezrădăcinat, 
cutreierând Europa, urmărind şoapte şi aluzii... Când, deodată, 
găsise ceea ce căuta. 

Se afla pe pământ englezesc în noaptea în care se 
întâmplă. Se dusese la o adunare a celor de teapa lui la un 
castel de pe țărmul din Dover. Stând într-un colț întunecat al 
sălii de bal, auzise doi bărbaţi vorbind despre gazdă. Spuneau 
că aceasta avea un sclav de sânge incredibil de dotat şi că îi 
plăcea să fie privită şi uneori chiar îl împărțea. 

Phury curtase femeia chiar din acea noapte. 

Nu era îngrijorat că fața lui îl putea da de gol, chiar dacă 
el şi Zsadist erau gemeni identici. În primul rând, hainele lui 
erau cele ale unui bărbat bogat şi nimeni nu ar fi bănuit că o 
persoană de rangul lui ar fi venit după un sclav care fusese 
cumpărat pe drept din piaţă când era copil mic. Şi, în al doilea 
rând, avea întotdeauna grijă să fie deghizat. Îşi lăsase o barbă 
scurtă pentru a-şi estompa trăsăturile şi îşi ascundea ochii în 
spatele unor ochelari întunecaţi, pe care îi explica susținând că 
avea o vedere slabă. 

Numele ei era Catronia. O aristocrată bogată, care fusese 
împerecheată cu un negustor hibrid care făcea afaceri în lumea 
oamenilor. Evident că era foarte singură, deoarece hellrenul ei 


călătorea mult, dar se zvonea că ar fi avut sclavul de sânge 
înainte de împerechere. 

Phury ceruse să fie primit în gospodăria ei şi, cum era citit 
şi atent, îi permisese să aibă o cameră, în ciuda faptului că era 
vag în privința neamului său. Curțile erau pline de impostori, iar 
ea era atrasă de el, aşa că era dispusă să treacă cu vederea 
anumite formalități. Dar era şi ea precaută. Săptămânile 
treceau şi, deşi petrecea mult timp cu el, nu îl dusese niciodată 
la sclavul pe care se spunea că îl poseda. 

De fiecare dată când avea ocazia, cerceta terenul şi 
clădirile, sperând să-şi găsească geamănul într-o celulă 
ascunsă. Problema era că se aflau ochi peste tot, iar Catronia îl 
ținea ocupat. Ori de câte ori hellrenul ei pleca, ceea ce se 
întâmpla des, ea venea în camera lui Phury şi, cu cât el se 
sustrăgea mai mult din mâinile ei, cu atât îl dorea mai mult. 

Timp... Timpul era tot ce-i trebuia. Timp şi incapacitatea ei 
de a rezista să nu-şi arate premiul, jucăria, sclavul. Într-o 
seară, chiar înainte de răsărit, îl invitase pentru prima dată în 
dormitorul ei. Intrarea secretă pe care el o căutase se afla în 
anticameră, în spatele dulapului ei. Coborâră împreună pe o 
scară lungă şi abruptă. 

Phury încă îşi amintea uşa groasă de stejar din partea de 
jos deschizându-se şi imaginea cu bărbatul înlănţuit gol, cu 
picioarele desfăcute, pe o platformă acoperită cu tapiserie. 

Zsadist se holba la tavan, cu părul atât de lung, încât îi 
cădea pe podeaua de piatră. Era bărbierit şi uns cu ulei, ca şi 
cum ar fi fost pregătit pentru jocul ei, şi mirosea a mirodenii 
scumpe. Femeia se dusese direct la el şi îl mângâiase cu 
dragoste, acei ochi căprui răpitori ştampilând proprietatea pe 
tot corpul lui. 

Mâna lui Phury se dusese la pumnalul de lângă el înainte 
de aşi da seama ce făcea. Ca şi cum ar fi simţit mişcarea, capul 
lui Zsadist se întorsese încet, iar ochii lui negri şi morți 
străbătuseră distanța dintre ei. Nu existase nicio străfulgerare 
de recunoaştere. Doar ură clocotitoare. 

Şocul şi tristețea se rostogoliseră prin Phury, dar el 
rămăsese concentrat, căutând o cale de ieşire. Mai era o uşă în 
cealaltă parte a celulei, dar aceea nu avea niciun mâner sau 


clanță, doar o mică fantă la aproximativ un metru şi jumătate 
de podea. Se gândise că putea s-o spargă... 

Catronia începuse să-l atingă intim pe fratele său. Avea 
un fel de unguent pe mâini şi, în timp ce mângâia bărbăţia 
geamănului său, spunea lucruri odioase despre mărimea lui. 
Phury îşi arătase colții şi ridicase pumnalul. 

Uşa de vizavi se deschisese brusc. De partea cealaltă se 
afla un bărbat efeminat de la curte, purtând o robă tivită cu 
hermină. Era frenetic când anunţă că hellrenul Catroniei se 
întorsese pe neaşteptate şi o căuta. Zvonurile despre ea şi 
Phury ajunseseră, evident, la urechile bărbatului. 

Phury se ghemuise, pregătit să-i ucidă pe femeie şi pe 
omul ei de la curte. Dar sunetul unor paşi grei răsunaseră în 
cameră. 

Hellrenul coborăâse în forță pe scările secrete, el şi garda 
sa privată dând buzna în cameră. Bărbatul părea uimit, era 
clar că nu ştia că avea un sclav de sânge. Catronia începuse să 
vorbească, dar el o pălmuise atât de tare, încât ricoşase în 
pereții de piatră. 

Haosul se declanşase. Paznicul se dusese după Phury. 
Hellrenul se îndreptase spre Zsadist cu un cuțit. 

Uciderea soldaţilor curții fusese un proces lung şi 
sângeros, iar până când Phury reuşise să se elibereze din lupta 
corp la corp, nu mai era nici urmă de Zsadist, doar o pată 
însângerată în afara celulei. 

Phury o luase la fugă pe coridor, alergând prin 
subteranele castelului, urmărind dăârele roşii. Când ieşise din 
turn era aproape de zori, aşa că ştia că trebuia să-l găsească 
pe Zsadist cât mai repede. În timp ce făcea o pauză pentru a se 
orienta, auzise un zgomot ritmic pocnind în aer. 

O biciuire. 

În dreapta, Zsadist fusese atârnat de un copac de pe 
stâncă şi, pe fundalul vast al mării, era biciuit crunt. 

Phury îi atacase pe cei trei gardieni care îl biciuiau pe 
geamănul său. Deşi bărbaţii se luptau din greu, el era cuprins 
de o furie sălbatică. Îi măcelărise şi apoi îl eliberase pe Zsadist, 
doar ca să vadă mai multe gărzi ieşind din peretele de 
compartimentare în grupuri de câte cinci. 


Cu soarele pe cale să răsară şi strălucirea care îi ardea 
pielea, Phury ştia că nu mai avea timp. Îl aruncase pe Zsadist 
pe umeri, luase unul dintre pistoalele cu care erau înarmaţi 
gardienii şi îşi băgase arma la centură. Apoi privise stânca şi 
oceanul de dedesubt. Nu era cea mai bună cale spre libertate, 
dar era mult mai bună decât să încerce a se lupta pentru a 
ajunge la castel. Începuse să alerge, sperând să se lanseze 
suficient de departe, astfel încât să cadă în ocean. 

Un pumnal aruncat i se înfipse în coapsă şi se împiedică. 

Nu mai avusese cum să-şi recapete echilibrul sau să-şi 
oprească elanul. El şi Zsadist se prăbuşiseră peste buza stâncii 
şi alunecaseră pe peretele de stâncă până când cizma lui Phury 
se prinsese într-o crăpătură. În timp ce trupul său fusese 
smucit, se zbătuse să se agațe de Zsadist, ştiind foarte bine că 
bărbatul era inconştient şi că urma să se înece dacă avea să 
cadă singur în apă. 

Pielea lui Zsadist, plină de sânge, alunecase din 
strânsoarea lui Phury, liber... 

Prinsese încheietura geamănului său în ultima secundă şi 
strânsese tare. Fusese o smucitură dură când trupul greu al 
bărbatului se oprise, iar durerea ricoşase în piciorul lui Phury. 

Vederea îi dispăruse. Îşi revenise. Se estompase din nou. 
Putea simți corpul lui Zsadist atârnând în aer, o balansare 
periculoasă care îi sfida nemilos strânsoarea. 

Gărzile se uitaseră peste margine şi apoi măsuraseră 
lumina care se aduna, protejându-şi ochii. Râseseră, îşi 
puseseră armele în teacă şi îi lăsaseră pe el şi pe Zsadist pradă 
morii. 

Pe măsură ce soarele se ridicase la orizont, forțele lui 
Phury se epuizaseră rapid. Ştia că nu-l putea ţine pe Zsadist 
prea mult timp. Lumina era îngrozitoare, arzând, adăugându-se 
la agonia pe care o simţea deja. Şi oricât de tare ar fi tras de 
picior, glezna îi rămânea prinsă. 

Bâjbâise după pistol, trăgându-l de la brâu. Cu o 
respirație adâncă, îndreptase pistolul spre picior. 

Se împuşcase sub genunchi. De două ori. Durerea fusese 
uluitoare, o minge de foc în corpul său, şi scăpase pistolul. 
Strângând din dinţi, îşi înfipsese piciorul liber în stâncă şi 


împinsese cu toată forța. Tipase în timp ce piciorul i se 
sfărâmase şi i se dezmembrase. 

Şi apoi urmase golul de aer. 

Oceanul fusese rece, dar impactul îl ținuse conştient şi 
totodată îi închisese rana, împiedicându-l să sângereze. Ameţit, 
venindu-i să vomite, disperat, îşi forțase capul să iasă 
deasupra valurilor agitate, singura constantă fiind strângerea 
continuă a lui Zsadist. Tinându-şi geamănul în brațe, 
menținându-i capul deasupra apei, Phury înotase spre țărm. 

Din fericire, existase o intrare în peşteră nu departe de 
locul în care se aruncaseră, iar el îşi folosise ultima rezervă de 
putere pentru a ajunge la gura întunecată. După ce se târâse cu 
Zsadist din apă, fusese aproape orb când intrase cât de adânc 
putuse în peşteră. O cotitură fusese cea care îi salvase, 
oferindu-le întunericul de care aveau nevoie. 

În spate, departe de soare, se adăpostiseră după nişte 
stânci mari. Strângându-l pe Zsadist în brațe pentru a-i 
conserva căldura corpului, privise înainte în întuneric, complet 
pierdut. 


Phury îşi freca ochii. Dumnezeule, imaginea lui Zsadist 
înlănțuit pe platforma aceea... 

Încă de când îl salvase, avea un coşmar care se repeta, 
unul care reuşea să fie o nouă oroare de fiecare dată când 
subconştientul lui îl readucea. Visul era mereu acelaşi: el 
coborând în fugă pe acele scări ascunse şi deschizând uşa. 
Zsadist legat. Catronia în colț, râzând. De îndată ce Phury 
intra în celulă, Z îşi întorcea capul şi ochii lui negri, fără viață, 
se uitau la el cu fața nevătămată. Cu o voce dură spunea: 
„Lasă-mă aici! Vreau să rămân... aici”. 

Aşa se trezi Phury cu transpirații reci. 

— Ce se întâmplă, omule? 

Vocea lui Butch era stridentă, dar binevenită. Phury se 
frecă pe față, apoi aruncă o privire peste umăr. 

— Mă bucuram de privelişte. 

— Lasă-mă să-ți dau un sfat! Asta se face pe o plajă 
tropicală, nu stând afară pe frigul ăsta. Uite, vino să mănânci 
cu noi, bine? Rhage vrea clătite, aşa că Mary a adus o 


camionetă plină de Bisquick în bucătărie. Fritz e pe cale să 
leviteze, e îngrijorat că nu ne poate ajuta. 

— Da, bună treabă! În timp ce se îndreptau spre interior, 
Phury zise: Pot să te întreb ceva? 

— Sigur. De ce ai nevoie? 

Phury se opri lângă masa de biliard şi luă bila opt. 

— Când ai lucrat la Omucideri, ai văzut o mulțime de 
oameni distruşi, nu-i aşa? Oameni care îşi pierduseră soți sau 
soţii, fii sau fiice. Când Butch încuviință, adăugă: Ai aflat 
vreodată ce s-a întâmplat cu ei? Mă refer la cei care au rămas 
în urmă. Ştii dacă au trecut vreodată peste rahatul ăla? 

Butch îşi frecă sprânceana cu degetul mare. 

— Nu ştiu. 

— Da, cred că nu prea urmăreşti... 

— Dar pot să-ţi spun că eu nu am făcut-o niciodată. 

— Vrei să spui că imaginea acelor cadavre la care ai 
lucrat ţi-a rămas în minte? 

Omul dădu din cap dezaprobator. 

— Ai uitat de surori. Fraţi şi surori. 

— Ce? 

— Oamenii îşi pierd soți, soții, fii, fiice. Şi surori, şi frați. 
Eu am pierdut o soră când aveam 12 ani. Doi băieţi au luat-o 
în spatele terenului de baseball de la şcoală, s-au folosit de ea 
şi au bătut-o până ce au ucis-o. Nu am trecut niciodată peste 
asta. 

— Dumnezeule. 

Phury se opri, dându-şi seama că nu erau singuri. 

Zsadist stătea cu pieptul gol în uşa camerei. Era înroşit 
de sudoare din cap până la pantofii Nike, de parcă ar fi alergat 
kilometri întregi în sala de sport. 

În timp ce Phury îşi privea geamănul, simţi o senzaţie 
familiară de scufundare. Întotdeauna era aşa, ca şi cum Z ar fi 
fost un fel de zonă de presiune scăzută. 

Vocea lui Zsadist era dură. 

— Vreau ca amândoi să veniți cu mine la căderea nopții. 

— Încotro? îl întrebă Butch. 

— Bella vrea să meargă la ea acasă, iar eu nu o duc acolo 
fără întăriri. Am nevoie de o maşină în caz că vrea să ia ceva 


din lucrurile ei când pleacă şi vreau să cerceteze cineva locul 
înainte de a ajunge acolo. Partea bună e că există un tunel de 
ieşire prin subsol dacă lucrurile se complică. Am verificat 
aseară când m-am dus să iau câteva lucruri pentru ea. 

— Sunt gata de plecare, spuse Butch. 

Ochii lui Zsadist priviră prin cameră. 

— Şi tu, Phury? 

După o clipă, Phury încuviință. 

— Da. Şi eu. 


Capitolul 22 


În acea noapte, când luna se ridică mai sus pe cer, O se 
ridică de la pământ cu un geamăt. Aşteptase la marginea 
pajiştii de când apusese soarele, cu patru ore în urmă, 
sperând că avea să apară cineva la fermă. Dar nimic. Şi nu 
mai fusese în ultimele două zile. Ei bine, crezuse că văzuse 
ceva înainte de răsărit dimineaţa trecută, un fel de umbră ce 
se mişca în interior, dar orice ar fi fost, apăruse doar o singură 
dată şi apoi dispăruse. 

Îşi dorea cu ardoare să poată folosi toate resursele 
Societăţii pentru a se duce după soţia lui. Dacă ar fi trimis toți 
lesserii pe care îi avea... Doar că ar fi putut la fel de bine să-şi 
pună un pistol la tâmplă. Cineva l-ar fi pârât la Omega că 
atenția îi fusese deturnată spre o femeie fără importanţă. Şi 
atunci ar fi avut mari probleme. 

Îşi verifică ceasul şi înjură. Apropo de Omega. 

Domnul O avea o reprezentaţie de comandă cu maestrul 
în seara aceea şi nu avea de ales decât să respecte blestemata 
de întâlnire. Să rămână viabil ca vânător era singura cale de 
a-şi recupera femeia şi nu avea de gând să rişte să fie eliminat 
pentru că lipsise de la o întâlnire. 

Îşi scoase telefonul şi chemă trei Beta să supravegheze 
ferma. Cum locul era cunoscut drept zonă de întâlnire pentru 
vampiri, măcar avea o scuză pentru a desemna detaşamentul. 

20 de minute mai târziu, vânătorii intraseră prin pădure, 


sunetul cizmelor lor fiind înăbuşit de zăpadă. Trioul de bărbați 
cu oase mari abia ieşise de la inițiere, aşa că părul le era încă 
închis la culoare şi pielea le era roşie din cauza frigului. Erau 
în mod clar încântați să fie folosiți şi gata de luptă, dar O le 
spusese că trebuiau doar să supravegheze şi să monitorizeze. 
Dacă apărea cineva, nu trebuiau să atace până când oricine ar 
fi fost încerca să plece, iar apoi orice vampir trebuia să fie luat 
viu, bărbat sau femeie. Fără excepţii. După O, dacă ar fi fost în 
locul familiei femeii sale, ar fi trimis mai întâi cercetaşi înainte 
de a o lăsa să se dematerializeze undeva în apropierea casei. 
lar dacă era moartă şi rudele ei îi mutau lucrurile, atunci voia 
ca rudele ei să fie capturate în stare bună pentru a-i putea găsi 
mormântul. 

După ce lăsă să se înțeleagă că erau în joc capetele celor 
din Beta, O traversă pădurea până la camioneta sa, care era 
ascunsă într-un pâlc de pini. Când ieşi pe Route 22, văzu că 
lesserii îşi parcaseră Explorerul cu care veniseră chiar pe 
drum, la mai puţin de 800 de metri de ieşirea spre aleea 
fermei. 

Îi sună pe idioţi şi le spuse să îşi folosească naibii capul 
şi să ascundă maşina aia. Apoi conduse până la cabană. În 
timp ce mergea, imagini cu femeia lui îi treceau prin minte, 
întunecându-i ochii pe drumul din fața lui. O văzuse în cea 
mai frumoasă formă, la duş, cu părul şi pielea udă. Era 
deosebit de pură, ca acea... 

Dar apoi viziunile se schimbară. O văzu goală, pe spate, 
sub vampirul ăla urât care o luase. Bărbatul o atingea. O 
săruta. Pompa înăuntrul ei. lar ei îi plăcea. Căţelei îi plăcea. 
Capul ei era pe spate, gemea, avea orgasm ca o târfă şi voia 
mai mult. 

Mâinile lui O se încolăciră în jurul volanului până când 
articulațiile aproape că îi ieşiră din piele. Încercă să se 
calmeze, dar furia lui era ca un pitbull cu un lanț de hârtie. 

Ştiu atunci cu o claritate absolută că, dacă nu era deja 
moartă, avea de gând să o omoare când urma să o găsească. 
Tot ce trebuia să facă era să şi-o imagineze cu fratele care o 
furase, iar raționamentul său superior se dezactiva complet. 

Şi asta nu îl puse pe O în încurcătură. Să trăiască fără 


ea ar fi fost oribil şi, deşi să fugă într-o grabă sinucigaşă după 
ce ea ar fi murit avea mult farmec, a face o asemenea 
cascadorie l-ar fi adus doar alături de Omega pentru 
eternitate. La urma urmei, lesserii se întorceau la stăpân dacă 
se stingeau. 

Dar apoi îi veni un gând. Şi-o imagină pe femeia lui peste 
mulți ani, cu pielea albă, cu părul blond, cu ochii de culoarea 
norilor. Un lesser la fel ca el. Soluţia era aşa de potrivită, încât 
piciorul îi alunecă de pe acceleraţie, iar camioneta se opri în 
plin pe Route 22. 

Aşa avea să fie a lui pentru totdeauna. 


* 


La căderea serii, Bella îşi puse o pereche de blugi vechi şi 
puloverul roşu gros care îi plăcea atât de mult. Apoi se duse în 
baie, trase cele două prosoape de pe oglindă şi se uită la ea. 
Reflexia ei era a femeii pe care o văzuse întotdeauna privind-o: 
aceea cu ochi albaştri. Pomeți înalți. Buze mari. O claie de păr 
castaniu-închis. 

Ridică marginea puloverului şi aruncă o privire la 
abdomen. Pielea de acolo era fără cusur, nu mai purta numele 
lesserului. Dădu cu mâna peste locul unde fuseseră literele. 

— Eşti gata? o întrebă Zsadist. 

Ea se uită în oglindă. El se zărea în spatele ei, îmbrăcat 
în negru, cu armele atârnându-i pe corp. Ochii lui de cărbune 
erau înfipți în pielea pe care ea o expunea. 

— Cicatricile s-au vindecat, spuse ea. În doar 48 de ore. 

— Da. Şi mă bucur. 

— Mi-e frică să mă duc la mine acasă. 

— Phury şi Butch vin cu noi. Ai destulă protecție. 

— Ştiu... Ea cobori puloverul. Doar că... dacă nu mai 
suport să intru în casă? 

— Atunci încercăm din nou în altă noapte. Oricât de 
mult ar dura. El îi întinse jacheta. 

Ea spuse: 

— Ai lucruri mult mai bune de făcut decât să mă 
supraveghezi. 


— Nu acum, nu am. Dă-mi mâna! 

Degetele îi tremurau când întinse mâna. Avea un gând 
vag că era prima dată când el îi cerea să-l atingă şi spera ca 
acest contact să ducă la o îmbrățişare. 

Dar el nu era interesat de o îmbrăţişare. Îi puse o armă 
mică în mână fără să-i atingă măcar pielea. 

Ea se dădu înapoi cu dezgust. 

— Nu, eu... 

— Ţine-o aşa! 

— Stai puţin, eu nu. 

— ... aşa. El poziționă micul pat al armei în palma ei. Aici 
este siguranța. Pornită. Oprită. Ai înțeles? Pornit... oprit. 
Trebuie să fii în apropiere pentru a ucide cu asta, dar este 
încărcată cu două gloanţe care vor încetini un lesser probabil 
suficient de mult timp ca să poţi scăpa. Trebuie doar să 
îndrepți arma spre el şi să apeşi pe trăgaci de două ori. Nu 
trebuie să o armezi sau altceva. Şi ținteşte spre trunchi, va fi o 
țintă mai mare. 

— Nu vreau asta. 

— Şi nici eu nu vreau ca tu să o ai. Dar e mai bine decât 
să te trimit în lumină. 

Ea clătină din cap şi închise ochii. Atât de urâtă era 
uneori această afacere a vieții. 

— Bella? Bella, uită-te la mine! Când ea o făcu, el spuse: 
Ţine ăsta în buzunarul exterior al hainei tale, în partea 
dreaptă. Îl vrei în mâna pe care o foloseşti cel mai des dacă va 
trebui să-l foloseşti. Ea deschise gura, dar el vorbi peste ea: O 
să stai cu Butch şi Phury. Şi atât timp cât eşti cu ei, este puțin 
probabil să fie nevoie să o foloseşti. 

— Unde vei fi? 

— Pe aici. În timp ce el se întorcea, ea observă că avea un 
cuțit la talie — pe lângă cele două pumnale de pe piept şi 
perechea de pistoale de la şolduri. Se întrebă câte alte arme 
mai avea la el pe care nu le putea vedea. 

Se opri în pragul uşii, cu capul plecat. 

— O să mă asigur că nu va trebui să scoţi arma aia, 
Bella. Îţi promit! Dar nu te pot lăsa neînarmată. 

Ea respiră adânc. Şi strecură mica bucată de metal în 


buzunarul hainei. 

Afară, în hol, Phury aştepta, sprijinit de balcon. Era şi el 
îmbrăcat pentru luptă, cu pistoale şi cu acele pumnale peste 
tot, calmul mortal radiind din corpul lui. Când ea îi zâmbi, el 
încuviință din cap şi îşi trase pe el haina de piele neagră. 

Telefonul mobil al lui Zsadist sună, iar el răspunse. 

— Eşti acolo, poliţistule? Ce se întâmplă? Când închise, 
încuviință din cap. Sunt gata să plec. 

Cei trei coborâră în hol şi apoi ieşiră în curte. În aerul 
rece, ambii bărbați îşi luară armele în palme, apoi se 
dematerializară cu toții. 

Bella prinse formă pe veranda din fața casei, cu fața la 
uşa roşie lucioasă cu ciocănel de alamă. Îi simţea pe Zsadist şi 
pe Phury în spatele ei, două trupuri masculine uriaşe şi pline 
de tensiune. Se auziră paşi, iar ea se uită peste umăr. Butch 
urca pe verandă. Arma lui era şi ea scoasă. 

Ideea de a nu se grăbi şi de a intra uşor în casa ei i se 
părea periculoasă şi egoistă. Descuie uşa cu mintea, apoi 
intră. 

Locul încă mirosea la fel — o combinaţie între ceara de 
podea cu lămâie pe care o folosea pe scândurile late de pin şi 
lumânările cu rozmarin pe care îi plăcea să le ardă. 

Când auzi uşa închizându-se cu alarma de securitate 
oprită, se uită înapoi. Butch şi Phury o urmăreau 
îndeaproape, dar Zsadist nu era nicăieri. 

Ea ştia că nu-i părăsise. Dar şi-ar fi dorit să fie înăuntru 
cu ea. 

Trase aer în piept şi se uită prin living. Fără nicio lumină 
aprinsă, nu vedea decât umbre şi forme familiare, mai mult 
modelul mobilierului şi al pereţilor decât orice altceva. 

— Totul pare... Dumnezeule, exact la fel! 

Cu toate că deasupra biroului ei era o pată albă. O 
oglindă dispăruse, o oglindă pe care ea şi mama ci o aleseseră 
împreună în Manhattan, în urmă cu aproximativ un deceniu. 
Lui Rehvenge îi plăcuse întotdeauna. Oare o luase el? Nu ştia 
dacă să se simtă înduioşată sau ofensată. 

Când întinse mâna pentru a aprinde o lampă, Butch o 
opri. 


— Fără lumini! Îmi pare rău. 

Ea încuviinţă. Înaintând în casă, văzând mai multe 
lucruri, se simți ca şi cum se afla printre prieteni de mult 
cunoscuți pe care nu-i mai văzuse de ani întregi. Era 
încântător şi trist. O uşurare mai presus de toate. Fusese atât 
de sigură că avea să se întristeze. 

Se opri când ajunse în living. Dincolo de arcada largă din 
capătul celălalt era bucătăria. Groaza i se încolăci în stomac. 

Îmbărbătându-se, intră în celălalt spațiu şi se opri. Când 
văzu totul atât de îngrijit şi nederanjat, îşi aminti de violențele 
care avuseseră loc. 

— Cineva a făcut curățenie, şopti ea. 

— Zsadist. 

Butch trecu pe lângă ea, cu arma ridicată la nivelul 
pieptului, cu ochii scanând în jur. 

— El... a făcut toate astea? gesticulă ea, arătând în jur. 

— În prima noapte după ce ai fost luată. A petrecut ore 
întregi aici. Şi la parter e curat ca lacrima. 

Încerca să şi-l imagineze pe Zsadist cu un mop şi o 
găleată, scăpând de petele de sânge şi de cioburile de sticlă. 

„De ce?”, se întrebă ea. 

Butch ridică din umeri. 

— A spus că e ceva personal. 

Oare vorbise cu voce tare? 

— Ţi-a explicat... de ce? 

În timp ce omul nega din cap, ea era conştientă că Phury 
se interesa în mod punctual de exterior. 

— Vrei să mergi în dormitorul tău? o întrebă Butch. 

Când ea încuviință, Phury spuse: 

— Eu rămân aici sus. 

Jos, în subsol, ea găsi totul în ordine, aranjat... curat. Îşi 
deschise dulapul, umblă prin sertarele comodei, se plimbă 
prin baie. Lucrurile mărunte o captivau. O sticlă de parfum. O 
revistă datată de dinainte de răpire. O lumânare pe care îşi 
amintea că o aprindea lângă cada cu picioare în formă de 
gheară. 

Zăbovind, atingând, alunecând înapoi la locul lor într-un 
mod profund, vru să petreacă ore... zile. Dar simțea că Butch 


era din ce în ce mai încordat. 

— Cred că am văzut destul pentru seara asta, spuse ea, 
dorindu-şi să poată sta mai mult. 

Butch se duse primul, în timp ce se îndreptau înapoi 
spre primul etaj. Când intră în bucătărie, se uită la Phury. 

— Este gata să plece. 

Phury îşi deschise telefonul. Urmă o pauză. 

— Z, e timpul să plecăm. Porneşte maşina pentru 
polițist. 

În timp ce Butch închidea uşa pivniţei, Bella se duse la 
acvariul ei cu peşti şi trase cu ochiul înăuntru. Se întreba dacă 
avea să mai locuiască vreodată la fermă. Şi avea o presimţire 
că nu avea să o mai facă. 

— Vrei să iei ceva cu tine? o întrebă Butch. 

— Nu, cred că... 

O împuşcătură răsună afară, zgomotul fiind înfundat. 

Butch o apucă şi o trase înapoi, lipind-o de trupul său. 

— Stai liniştită, îi spuse el în ureche. 

— În faţă, şuieră Phury în timp ce se ghemuia, apoi îşi 
îndreptă arma în josul holului, spre uşa pe care intraseră. 

O altă împuşcătură. Şi încă una. Tot mai aproape. 
Venind din jurul casei. 

— Am ieşit din tunel, şopti Butch în timp ce o întorcea cu 
forță şi o împingea spre uşa de la subsol. 

Phury urmări sunetele cu pistolul. 

— Te acopăr eu. 

În momentul în care mâna lui Butch căzu pe clanţa uşii 
pivniței, timpul se comprimă în fracțiuni de secundă, apoi se 
prăbuşi în nonsens. 

Uşa franțuzească din spatele lor se deschise, cadrul de 
lemn spărgându-se, la fel, sticla. 

Zsadist fu lovit în spate, în timp ce era împins de o forță 
imensă. Când ateriză pe podeaua bucătăriei, se lovi cu capul 
atât de tare de gresie, încât sună ca şi cum s-ar fi descărcat 
altă armă. Apoi, cu un țipăt oribil, lesserul care îl aruncase 
prin uşă sări pe pieptul lui, iar amândoi alunecară prin 
cameră, îndreptându-se direct spre scările pivniței. 

Zsadist stătea nemişcat sub ucigaş. Ameţit? Mort? 


Bella tipa în timp ce Butch o smulgea din drum. 
Singurul loc în care putea să se ducă era lângă sobă, iar el o 
împinse în acea direcție, protejând-o cu trupul lui. Numai că 
acum erau prinşi în bucătărie. 

Phury şi Butch îndreptară amândoi armele spre 
încâlceala de braţe şi picioare de pe podea, dar vânătorului nu 
îi păsa. Strigoiul îşi ridică pumnul şi îl lovi pe Zsadist în cap. 

— Nu! răcni ea. 

Doar că, în mod ciudat, lovitura părea să-l trezească pe 
Zsadist. Sau poate că vocea ei avusese acest efect. Ochii lui 
negri se deschiseră, şi o expresie malefică îi apăru pe față. Cu 
o împingere rapidă, îşi prinse mâinile sub subsuorile 
lesserului şi se răsuci atât de repede, încât trunchiul 
vânătorului se contorsionă într-un arc vicios. 

Într-o clipă, Zsadist era deasupra, călare pe lesser. 
Apucă braţul drept al vânătorului şi îl întinse într-un unghi de 
rupt oasele. Apoi îşi înfipse degetul mare sub bărbia strigoiului 
atât de adânc, încât nu i se vedea nici jumătate de deget şi 
scoase la iveală nişte colți lungi care străluceau albi şi mortali. 
Îl muşcă pe lesser de gât, chiar prin coloana esofagiană. 

Ucigaşul ţipă de durere, zbătându-se sălbatic între 
picioarele lui. Şi ăsta era doar începutul. Zsadist îşi sfâşie 
prada. Când chestia nu se mai mişcă, se opri gâfâind şi îşi 
înfipse degetele în părul negru al lesserului, despicând o 
secțiune în lărgime, căutând în mod clar rădăcini albe. 

Dar ea ar fi putut să-i spună că nu era David. 
Presupunând că-şi putea găsi vocea. 

Zsadist blestemă şi îşi trase răsuflarea, dar rămase 
ghemuit deasupra prăzii sale, căutând semne de viață. De 
parcă ar fi vrut să continue. 

Apoi se încruntă şi privi în sus, dându-şi seama clar că 
bătălia se terminase şi că fuseseră martori. 

Oh, Dumnezeule! Fața îi era pătată de sângele negru al 
lesserului, iar pieptul şi mâinile îi erau şi mai pătate. 

Ochii lui negri se îndreptară spre ai ei. Erau strălucitori. 
La fel ca sângele pe care îl vărsase pentru a o apăra. Şi îşi 
întoarse repede privirea, ca şi cum ar fi vrut să ascundă 
satisfacția pe care o avusese în urma uciderii. 


— Ceilalți doi sunt terminațţi, spuse el, respirând încă cu 
greu. 

Îşi trase partea de jos a cămăşii şi se şterse pe faţă. 

Phury se îndreptă spre hol. 

— Unde sunt? Pe peluza din față? 

— Încearcă la uşa din față. I-am înjunghiat pe amândoi. 
Zsadist se uită la Butch. Du-o acasă! Acum. E prea şocată ca 
să se dematerializeze. Phury, tu du-te cu ei! Vreau să mă suni 
în momentul în care pune un picior în hol, ne-am înțeles? 

— Dar tu? spuse Butch, chiar în timp ce îl înconjurau pe 
lesserul mort. 

Zsadist se ridică în picioare şi dezveli un pumnal. 

— Îl voi pocni pe acesta şi voi aştepta să vină alţii. Când 
nenorociţii ăştia nu se vor prezenta, vor veni mai mulți. 

— Ne vom întoarce. 

— Nu-mi pasă ce faceți atât timp cât o duceți acasă. Aşa 
că nu mai vorbiţi şi începeţi să conduceţi! 

Bella întinse mâna spre el, deşi nu era sigură de ce. Era 
îngrozită de ceea ce făcuse şi de felul în care arăta acum, plin 
de vânătăi şi bătut, propriul sânge curgându-i pe haine 
împreună cu cel al vânătorilor. 

Zsadist gesticulă enervat. 

— Luaţi-o dracului de aici! 


* 


John sări din autobuz, atât de al naibii de uşurat că era 
acasă, încât aproape căzu. Dumnezeule, dacă primele două 
zile de antrenament erau ceva de luat în seamă, următorii doi 
ani aveau să fie un iad! 

Când intră pe uşa din față, fluieră. 

Vocea lui Wellsie se auzi din biroul ei. 

— Bună! Cum a mers azi? 

În timp ce-şi dădea jos haina, fluieră de două ori rapid, 
ceea ce era un fel de „OK, bine, în regulă”. 

— Bine. Hei, Havers vine peste o oră. 

John se îndreptă spre birou şi se opri în pragul uşii. 
Aşezată la biroul ei, Wellsie era înconjurată de o colecție de 


cărți vechi, dintre care majoritatea erau deschise. Vederea 
tuturor acelor pagini întinse şi legate îi amintea de câinii 
nerăbdători, întinşi pe spate, aşteptând să fie mângâiați pe 
burtă. 

Ea zâmbi. 

— Arăți obosit. 

— Mă duc să mă odihnesc o vreme până vine Havers, 
gesticulă el. 

— Eşti sigur că eşti bine? 

— Absolut. 

Zâmbi pentru a fi mai credibil. Nu-i plăcea s-o mintă, dar 
nu voia să vorbească despre eşecurile lui. Peste alte 16 ore 
avea să le scoată din nou la vedere. Avea nevoie de o pauză, iar 
ei, fără îndoială, erau la fel de epuizați. 

— O să te trezesc când ajunge doctorul. 

— Mulţumesc. 

În timp ce el se întorcea, ea spuse: 

— Sper că ştii că, indiferent ce spune testul, ne vom 
ocupa de asta. 

El se uită la ea. Deci şi ea era îngrijorată din cauza 
rezultatelor. 

Se duse în grabă la ea şi o îmbrățişă, apoi se îndreptă 
spre camera lui. Nici măcar nu îşi puse rufele în coş, ci doar îşi 
lăsă geanta şi se întinse pe pat. Omule, efectele cumulate a opt 
ore de batjocură erau suficiente pentru a-l face să doarmă o 
săptămână! 

Însă nu se putea gândi decât la vizita lui Havers. 
Dumnezeule, dacă totul era o greşeală? Dacă nu avea să se 
transforme în ceva fantastic şi puternic? Dacă viziunile lui din 
timpul nopţii nu erau decât o fixație hiperactivă pentru 
Dracula? 

Dacă era în mare parte om? 

Ar fi avut sens. Chiar dacă antrenamentul era abia la 
început, era clar că nu era precum ceilalți din clasă aflați în 
pretranziție. Nu se pricepea la nimic fizic şi era mai slab decât 
ceilalți băieți. Poate că antrenamentul l-ar fi ajutat, deşi se 
îndoia de asta. 

John închise ochii şi speră să aibă un vis frumos. Un vis 


care să-l plaseze într-un corp mare, un vis care să-l facă 
puternic şi... 

Vocea lui Tohr îl trezi. 

— Havers este aici. 

John căscă, se întinse şi încercă să se ascundă de 
compătimirea de pe faţa lui Tohr. Ăsta fusese celălalt coşmar 
legat de antrenament: trebuia să o dea în bară tot timpul în 
fața lui Tohr. 

— Ce mai faci, fiule... adică John? 

John clătină din cap şi gesticulă: 

— Sunt bine, dar aş prefera să fiu fiul tău. 

Tohr zâmbi. 

— Bine. Aşa vreau şi eu. Acum, hai să scăpăm de 
problema cu testele, bine? 

John îl urmă pe Tohr în living. Havers stătea pe canapea, 
arătând ca un profesor cu ochelarii, sacoul şi papionul lui 
roşu. 

— Bună, John, spuse el. 

John ridică o mână şi se aşeză în fotoliul cel mai 
apropiat de Wellsie. 

— Deci am rezultatele analizei tale de sânge. Havers 
scoase o bucată de hârtie din interiorul hainei sale sport. Mi-a 
luat ceva mai mult timp, pentru că a existat o anomalie la care 
nu mă aşteptam. 

John se uită la Tohr. Apoi la Wellsie. Dumnezeule! Dacă 
era în întregime uman? Ce i-ar fi făcut? Ar fi trebuit să plece... 

— John, eşti un războinic de rasă. Nu există decât cea 
mai mică urmă de sânge din alte specii în tine. 

Tohr râse în hohote şi bătu din palme. 

— La dracu”! Asta-i grozav! 

John începu să rânjească şi continuă până când buzele 
îi dispărură complet într-un zâmbet. 

— Dar mai e ceva. Havers îşi împinse ochelarii mai sus 
pe nas. Tu eşti din neamul lui Darius de Marklon. Atât de 
aproape, încât ai putea fi fiul lui. Atât de aproape... Trebuie să 
fii fiul lui. 

O tăcere mormântală cuprinse încăperea. 

John se uită când la Tohr, când la Wellsie. Cei doi erau 


încremeniți. Era o veste bună? O veste proastă? Cine era 
Darius? După expresiile lor, poate că tipul era un criminal sau 
ceva de genul ăsta. 

Tohr sări de pe canapea şi îl luă pe John în brațe, 
strângându-l atât de tare, încât cei doi deveniră unul singur. 
Gâfâind, fără aer, cu picioarele atârnând, John se uită la 
Wellsie. Avea ambele mâini la gură, iar lacrimile i se 
rostogoleau pe față. 

Brusc, Tohr îi dădu drumul şi făcu un pas înapoi. Tuşi 
puţin, cu ochii strălucindu-i. 

— Ei bine, ce să vezi! 

Bărbatul îşi drese vocea de mai multe ori. Îşi frecă fața. 
Părea un pic amețit. 

— Cine este Darius? gesticulă John în timp ce se aşeza 
din nou. 

Tohr zâmbi încet. 

— A fost cel mai bun prieten al meu, fratele meu în 
lupte... Abia aştept să îți povestesc totul despre el. Şi asta 
înseamnă că ai o soră. 

— Cine? 

— Beth, regina noastră. Shellanul lui Wrath. 

— Da, apropo de ea, spuse Havers, uitându-se la John. 
Nu înțeleg reacția pe care ai avut-o față de ea. Toate 
tomografiile tale sunt în regulă, la fel EKG-ul tău, şi 
hemograma. Vă cred când spuneţi că ea a fost cea care a 
provocat crizele, deşi nu am nicio idee de ce ar fi aşa. Aş vrea 
să stai departe de ea o vreme, ca să vedem dacă se întâmplă în 
alt mediu, bine? 

John încuviință, deşi dorea să o vadă din nou pe femeie, 
mai ales dacă era rudă cu ea. O soră. Ce tare! 

— Acum, în legătură cu cealaltă problemă, spuse Havers 
cu subiect şi predicat. 

Wellsie se aplecă în față şi îşi puse mâna pe genunchiul 
lui John. 

— Havers are ceva despre care vrea să vorbească cu tine. 

John se încruntă. 

— Ce? gesticulă el încet. 

Doctorul zâmbi, încercând să fie cât se putea de 


liniştitor. 

— Aş vrea să-l vezi pe terapeutul acela. 

John îngheță. Panicat, cercetă fața lui Wellsie, apoi pe 
cea a lui Tohr, întrebându-se cât de multe le-ar fi putut spune 
doctorul despre ceea ce i se întâmplase cu un an în urmă. 

— De ce m-aş duce? gesticulă el. Sunt bine. 

Răspunsul lui Wellsie fu calm. 

— Doar pentru a te ajuta să faci tranziția către noua ta 
lume. 

— Şi prima ta programare este mâine-seară, spuse 
Havers, lăsând capul în jos. Se uită fix la fața lui John peste 
ramele ochelarilor şi citi mesajul din ochii lui: „Ori te duci, ori 
le voi spune adevăratul motiv pentru care trebuie să o faci”. 

John fu depăşit, iar asta îl enerva. Dar se gândi că era 
mai bine să se supună unui şantaj din compasiune decât ca 
Tohr şi Wellsie să afle ceva despre ce i se făcuse. 

— Bine. O voi face. 

— Te duc eu, spuse repede Tohr. Apoi se încruntă. Adică 
putem găsi pe cineva care să te ducă. Butch te va duce. 

Fața lui John ardea. Da, nu voia ca Tohr să se apropie de 
terapeut. Nici vorbă de aşa ceva. 

Se auzi soneria de la uşa din față. 

Wellsie zâmbi. 

— Oh, ce bine! E Sarelle. A venit să lucreze pentru 
festivalul solstițiului. John, ai vrea să ne ajuţi? 

Sarelle era din nou acolo? Nu menționase asta când 
vorbiseră cu o seară în urmă. 

— John? Vrei să lucrezi cu Sarelle? 

El încuviință şi încercă să-şi păstreze calmul, deşi corpul 
i se aprinsese ca un neon. Avea furnicături. 

— Da, pot să fac asta. 

Îşi puse mâinile în poală şi se uită în jos la ele, încercând 
să-şi păstreze zâmbetul pentru sine. 


Capitolul 23 


Bella avea să se întoarcă acasă. În seara aceea. 

Rehvenge nu era genul de bărbat care să gestioneze bine 
frustrarea în cele mai bune circumstanțe. Aşa că nu mai 
suporta să aştepte ca sora lui să se întoarcă acolo unde 
trebuia să fie. La dracu”, nu era doar fratele ei, ci şi ghardianul 
ei, iar asta însemna că avea drepturi. 

În timp ce-şi trăgea pe el haina de zibelină, blana se 
învârti în jurul corpului său mare, apoi căzu şi se opri la 
glezne. Costumul pe care îl purta era negru, semnat 
Ermenegildo Zegna. Cele două pistoale gemene de 9 milimetri 
de sub braţele sale erau Heckler & Koch. 

— Rehvenge, te rog, nu face asta! 

Se uită la mama sa. Madalina stătea sub candelabrul 
din hol, imaginea aristocrației cu ţinuta ei regală, cu 
diamantele şi rochia ei de satin. Singurul lucru care nu era la 
locul lui era îngrijorarea de pe fața ei, şi asta nu pentru că 
tensiunea intra în conflict cu Harry Winstonul ei şi cu haute 
couture-ul. Ea nu se supăra niciodată. Niciodată. 

Inspiră adânc. Avea mai multe şanse să o calmeze dacă 
nu-şi arăta infamul temperament, dar, mai mult decât atât, în 
starea lui de spirit actuală risca să o facă bucăţi acolo unde se 
afla, iar asta nu era corect. 

— Ea va veni acasă astfel, spuse el. 

Mâna graţioasă a mamei sale se ridică la gât, semn sigur 
că era prinsă între ceea ce voia şi ceea ce credea că era corect. 

— Dar este atât de extrem! 

— Vrei ca ea să doarmă în propriul pat? Vrei ca ea să fie 
acolo unde ar trebui să fie? Vocea lui începu să lovească în aer. 
Sau vrei ca ea să rămână cu Frăția? Ăia sunt războinici, 
Mahmen! Războinici însetați de sânge, flămânzi de sânge. 
Crezi că ar ezita să ia o femeie? Şi tu ştii foarte bine că, prin 
lege, Regele Orb poate să se culce cu orice femeie doreşte. Vrei 
ca ea să fie într-un astfel de mediu? Eu nu vreau. 

În timp ce Mahmen se dădea înapoi, îşi dădu seama că 
tipa la ea. Mai trase o dată aer în piept. 

— Dar, Rehvenge, am vorbit cu ea. Încă nu vrea să vină 
acasă. Şi sunt bărbaţi de onoare. În Ţara Veche... 

— Nici măcar nu mai ştim cine face parte din Frăţie. 


— Ei au salvat-o. 

— Atunci o pot da înapoi familiei ei. Pentru numele lui 
Dumnezeu, e o femeie din aristocrație! Crezi că glymera o va 
accepta după asta? A avut deja o aventură. 

Şi ce situaţie fusese aceea! Bărbatul fusese total nedemn 
de ea, un biet idiot, şi totuşi ticălosul reuşise să scape de 
despărțire fără să se vorbească despre el. Despre Bella, pe de 
altă parte, se şoptea de luni întregi şi, deşi încercase să 
pretindă că nu o deranja, Rehv ştia că o deranja. 

Ura aristocrația în care erau blocați, chiar o ura. 

Clătină din cap, supărat pe el însuşi. 

— N-ar fi trebuit să se mute niciodată din casa asta. N-ar 
fi trebuit să permit asta. 

Şi, de îndată ce avea să o primească înapoi, nu urma să-i 
mai permită să iasă niciodată fără aprobarea lui. Urma să o 
ungă pentru sehclusion. Sângele ei era suficient de pur pentru 
a justifica acest lucru şi, sincer, ar fi trebuit să fie aşa de la 
început. Odată ce se făcea asta, Frăția avea obligaţia legală de 
a o da înapoi în grija lui Rehvenge, iar după aceea nu mai 
putea părăsi casa fără permisiunea lui. Şi mai era ceva. 
Fiecare bărbat care dorea să o vadă trebuia să treacă de el, ca 
şef al casei, iar el avea de gând să-i refuze pe fiecare dintre acei 
nenorociți. Nu reuşise să-şi protejeze sora o dată. Nu avea de 
gând să lase să se întâmple asta din nou. 

Rehv îşi verifică ceasul, chiar dacă ştia că întârzia la 
treabă. Avea să facă cererea de sehclusion către rege din biroul 
său. Era ciudat să faci ceva atât de vechi şi tradițional prin 
email, dar aşa stăteau lucrurile acum. 

— Rehvenge... 

— Ce? 

— O vei îndepărta. 

— Nu este posibil. Odată ce mă voi ocupa de asta, nu va 
avea unde să se ducă decât aici. 

Întinse mâna după baston şi se opri. Mama lui părea 
atât de nefericită, încât se aplecă şi îi sărută obrazul. 

— Să nu-ţi faci griji pentru nimic, Mahmen! O să repar 
totul, ca să nu mai fie rănită niciodată. De ce nu pregăteşti 
casa pentru ea? Ai putea să-i dai jos pânza de doliu. 


Madalina clătină din cap. Cu o voce reverenţioasă, 
spuse: 

— Nu până ce nu-i trece pragul. Ar ofensa-o pe Fecioara 
Scrib să presupunem că se va întoarce în siguranţă. 

Îşi reţinu un blestem. Devotamentul mamei sale față de 
Mama Rasei era legendar. La dracu”, ar fi trebuit să fie 
membră a Aleselor cu toate rugăciunile ei, cu toate regulile ei 
şi cu teama nezdruncinată că un singur cuvânt neclar ar fi 
adus osânda sigură. 

Dar nu conta. Era cuşca ei spirituală, nu a lui. 

— Cum doreşti, spuse el, sprijinindu-se pe baston şi 
întorcându-se. 

Se deplasă încet prin casă, bazându-se pe diferitele 
tipuri de pardoseli pentru a-şi da seama în ce cameră se afla. 
Era marmură pe hol, un covor persan în living, lemn de esență 
tare cu scândură lată în bucătărie. Se folosea de vedere pentru 
a-i spune că picioarele îi aterizau drept şi că era sigur pentru 
el să îşi lase greutatea pe ele. Purta bastonul cu el în cazul în 
care greşea şi îşi pierdea echilibrul. 

Când ieşi în garaj, se ținu de cadrul uşii înainte de a 
pune un picior şi apoi celălalt pe cele patru trepte. După ce 
alunecă în Bentley-ul său antiglonț, apăsă pe butonul de 
deschidere a uşii de garaj şi aşteptă să iasă în siguranţă. 

La dracu”! Îşi dorea nespus să ştie cine erau acei frați şi 
unde locuiau. S-ar fi dus acolo, ar fi spart uşa şi ar fi târât-o pe 
Bella departe de ei. 

Când putu vedea aleea din spatele lui, băgă sedanul în 
marşarier şi apăsă accelerația atât de tare, încât cauciucurile 
scârțâiră. Acum, când era la volan, putea să se mişte cu viteza 
pe care o dorea. Rapid. Agil. Liber. 

Peluza lungă era în ceață în timp ce el conducea în grabă 
pe aleea şerpuită până la porțile care se aflau departe de 
stradă. Făcu o pauză scurtă când acestea se deschiseră; apoi 
demară pe Thorne Avenue şi înaintă pe una dintre cele mai 
bogate străzi din Caldwell. 

Pentru a-şi ține familia în siguranţă şi pentru a nu duce 
niciodată lipsă de nimic, făcea lucruri josnice. Dar era bun în 
ceea ce făcea, iar mama şi sora lui meritau genul de viață pe 


care îl aveau. Le-ar fi dat tot ce-şi doreau, le-ar fi îndeplinit 
orice capriciu. Lucrurile fuseseră prea grele pentru ei prea 
mult timp... 

Da, moartea tatălui său fusese primul cadou pe care li-l 
făcuse, primul din multele moduri în care le îmbunătăţise 
viața şi le ținuse departe de pericol. Şi nu avea de gând să 
oprească asta acum. 

Rehv mergea cu viteză şi se îndrepta spre centrul 
oraşului când ceafa începu să îl furnice. Încercă să ignore 
senzația, dar în câteva clipe aceasta se condensă într-o 
strânsoare, ca şi cum o menghină ar fi fost strânsă în jurul 
coloanei vertebrale. Ridică piciorul de pe acceleraţie şi aşteptă 
să treacă senzația. 

Apoi se întâmplă. 

Cu o înjunghiere de durere, vederea i se transformă în 
nuanţe de roşu, ca şi cum şi-ar fi tras un văl transparent peste 
față: farurile maşinilor care veneau din sens opus erau roz 
neon, şoseaua ruginie, iar cerul de un roşu ca vinul de 
Burgundia. Verifică ceasul de pe tabloul de bord, ale cărui 
cifre erau acum de o strălucire rubinie. 

La dracu”! Totul era greşit. Nu trebuia să se întâmple 
asta... 

Clipi şi îşi frecă ochii. Când îi deschise din nou, acea 
senzație profundă dispăruse. 

Da, la dracu”, nu avea să se întâmple asta! Şi nu avea de 
gând să ajungă în centru. 

Răsuci volanul spre dreapta şi opri în parcarea unui 
mall, cel în care fusese Academia de Arte Marţiale Caldwell 
înainte de a arde. Stinse farurile Bentley-ului şi trecu prin 
spatele clădirilor lungi şi înguste, parcând la nivel cu 
cărămizile, astfel încât, dacă ar fi trebuit să plece repede, tot ce 
trebuia să facă era să apese pe accelerație. 

Lăsând motorul pornit, îşi dădu jos haina de zibelină, îşi 
dezbrăcă sacoul costumului, apoi îşi suflecă mâneca stângă. 
Prin ceața roşie, băgă mâna în torpedou şi scoase o seringă 
hipodermică şi o bucată de garou de cauciuc. Mâinile îi 
tremurau atât de tare, încât scăpă acul şi trebui să se întindă 
şi să-l ridice de pe podea. 


Căută prin buzunarele jachetei până când găsi flaconul 
de sticlă cu dopamină, un neuromodulator. Îl puse pe bord. 

Avu nevoie de două încercări ca să deschidă pliculețul 
steril al seringii, apoi aproape că rupse acul reuşind să-l 
treacă prin cauciucul capacului de dopamină. Când seringa fu 
încărcată, îşi înfăşură garoul de cauciuc în jurul bicepsului cu 
o mână şi cu dinţii; apoi încercă să găsească o venă. Într-un 
câmp vizual plat, totul era complicat. 

Pur şi simplu, nu putea vedea suficient de bine. Tot ce 
vedea în fața lui era... roşu. 

Roşu... roşu... roşu. Cuvântul îi ţâşnea prin minte, 
rezonând în interiorul craniului. Roşu era culoarea panicii. 
Roşu era culoarea disperării. Roşu era culoarea urii de sine. 
Roşu nu era culoarea sângelui său. Nu acum, în orice caz. 
Revenindu-şi, îşi pipăi antebraţul şi căută o rampă de lansare 
internă pentru drog, o autostradă care să ducă rahatul până la 
receptorii din creierul său. Numai că venele lui se prăbuşeau. 

Nu simțea nimic în timp ce împingea acul înăuntru, ceea 
ce era liniştitor. Dar apoi apăru. O mică înțepătură la locul 
injecției. Amorțeala în care se conservase era pe cale să se 
termine. 

În timp ce căuta sub piele o venă utilizabilă, începu să 
simtă lucruri în corpul său: senzaţia greutăţii sale pe scaunul 
de piele al maşinii. Căldura care-i sufla pe glezne. Aerul rapid 
care intra şi ieşea din gura lui, uscându-i limba. 

Teroarea îl făcu să împingă pistonul în jos şi să elibereze 
garoul de cauciuc. Numai Dumnezeu ştia dacă găsise locul 
potrivit. 

Cu inima bătând cu putere, se holbă la ceas. 

— Haide, murmură el, începând să se legene pe scaunul 
şoferului. Haide... dă-i drumul! 

Roşu era culoarea minciunilor lui. Era prins într-o lume 
de roşu. Şi într-una din zilele astea, dopamina avea să nu mai 
funcționeze. Avea să fie pierdut în roşu pentru totdeauna. 

Ceasul schimbă cifrele. Trecu un minut. 

— Oh, rahat. Îşi frecă ochii ca şi cum asta putea să-i 
readucă profunzimea vederii şi spectrul normal de culori. Îi 
sună telefonul mobil şi îl ignoră. 


— Te rog. Ura implorarea din vocea lui, dar nu se putea 
preface că era puternic. Nu vreau să mă pierd. 

Dintr-odată, vederea îi reveni, roşul scurgându-se din 
câmpul său vizual, perspectiva tridimensională revenind. Era 
ca şi cum răul fusese aspirat din el şi corpul său amorțise, 
senzațiile evaporându-se până când tot ce ştia erau gândurile 
din capul său. Cu ajutorul drogului, devenise un sac care se 
mişca, respira şi vorbea, care, din fericire, avea doar patru 
simțuri pentru care să îşi facă griji acum, când atingerea 
fusese trecută pe plan secundar. 

Se prăbuşi pe scaun. Stresul legat de răpirea şi salvarea 
Bellei îl afectase. De aceea atacul îl lovise atât de tare şi de 
repede. Şi poate că trebuia să ajusteze din nou doza. Avea să 
se ducă la Havers şi să verifice asta. 

Trecu ceva timp până când reuşi să pună maşina în 
mişcare. În timp ce ieşea uşor din spatele mallului şi se 
strecura în trafic, îşi spuse că era doar încă un sedan într-un 
şir lung de maşini. Anonim. La fel ca toți ceilalți. 

Minciuna îl linişti oarecum... şi îi spori singurătatea. La 
un semafor, verifică mesajul care îi fusese lăsat. 

Alarma de securitate de la Bella fusese oprită timp de o 
oră sau cam aşa ceva şi abia acum se reactivase. Cineva fusese 
din nou în casa ei. 


Zsadist găsi Ford Explorerul negru parcat în pădure, la 
aproximativ 300 de metri de intrarea pe aleea lungă de un 
kilometru a Bellei. Singurul motiv pentru care dăduse peste 
chestia aia fusese pentru că răscolise zona, prea agitat ca să se 
ducă acasă, prea periculos ca să fie în compania altcuiva. 

Urme de paşi în zăpadă se îndreptau în direcția fermei. 

Îşi puse mănuşile şi se uită pe geamurile maşinii. 
Alarma de securitate era activată. 

Trebuia să fie maşina lesserilor. Putea să simtă mirosul 
dulce al acestora peste tot. Dar un singur rând de urme. Poate 
că şoferul îşi lăsase amicii, apoi o ascunsese? Sau poate că 
SUV-ul trebuise mutat din altă parte? 


Nu conta. Lessening Society avea să se întoarcă pentru 
proprietatea sa. Şi n-ar fi fost frumos să ştie unde naiba 
ajunsese? Dar cum putea să dea de urma acelei nemernicii? 

Îşi puse mâinile în şolduri şi se întâmplă să se uite la 
centura armei. 

În timp ce-şi desfăcea telefonul mobil, se gândi cu 
plăcere la Vishous, ticălosul ăla priceput la tehnologie. 

„Nevoia îl învață pe om”. 

El se dematerializă sub SUV, astfel încât lăsă foarte 
puţine urme în zăpadă. În timp ce greutatea lui era absorbită, 
tresări. 

La naiba, avea să plătească pentru acea mică excursie 
prin uşa franțuzească! Şi pentru lovitura în cap. Dar 
supraviețuise şi în situații mai rele. 

Scoase o lanternă şi se uită în jurul trenului de rulare, 
încercând să aleagă locul potrivit. Avea nevoie de un loc destul 
de mare şi nu putea fi în apropierea sistemului de evacuare, 
deoarece, chiar şi în frigul ăsta, genul ăla de căldură putea fi o 
problemă. Desigur, ar fi preferat să se urce în Explorer şi să 
ascundă telefonul sub un scaun, dar sistemul de alarmă al 
SUV-ului era o complicaţie. Dacă se declanşa, era posibil să 
nu-l mai poată reactiva, astfel că lesserii ar fi ştiut că fusese 
cineva în maşină. 

De parcă geamul perforat nu ar fi fost un indiciu. 

La dracu”! Ar fi trebuit să le scotocească prin buzunare 
lesserilor ăstora înainte de a-i înjunghia până la uitare. Unul 
dintre ticăloşii ăia avea cheile. Doar că fusese atât de supărat, 
încât se mişcase prea repede. 

Z blestemă, gândindu-se la felul în care Bella se uitase la 
el după ce îl înfulecase pe acel vânător în fața ei. Avea ochii 
mari pe fața ei palidă, cu gura căscată din cauza şocului 
provocat de ceea ce făcuse. 

Problema era că afacerea Frăției de a proteja rasa era 
una urâtă. Era haotică, urâtă şi uneori deranjantă. 
Întotdeauna sângeroasă. Şi, pe lângă toate astea, ea văzuse în 
el dorința de a ucide. Cumva, el era dispus să parieze că asta 
era ceea ce o deranjase cel mai mult. 

„Concentrează-te, tâmpitule! Haide, ieşi din capul tău!” 


Z mai scormoni puţin, foindu-se sub Explorer. În cele din 
urmă, găsi ce căuta: o mică gaură în partea inferioară a 
trenului de rulare. Îşi scoase pelerina, înfăşură telefonul în ea 
şi băgă pachetul în gaură. Testă dispozitivul pentru a se 
asigura că era bine înfipt acolo, apoi se dematerializă de sub 
SUV. 

Ştia că instalația nu avea să reziste mult timp acolo, dar 
era mai bine decât nimic. lar acum Vishous ar fi putut să 
urmărească Explorerul de acasă, pentru că acel mic Nokia 
avea un cip GPS în el. 

Z goni până la marginea pajiştii, astfel încât să poată 
vedea spatele fermei. Făcuse o treabă bună reparând uşa 
spartă a bucătăriei. Din fericire, rama încă era intactă, aşa că 
reuşise să o închidă şi să reactiveze senzorii de alarmă. Apoi 
găsi o prelată de plastic în garaj şi acoperi gaura monstruoasă. 

Aproape reparată. 

Ciudat, nu credea că ar fi avut mai mult succes dacă ar fi 
încercat să schimbe părerea pe care Bella o avea despre el. 
Dar, la dracu”, nu voia să fie un sălbatic pentru ea! 

În depărtare, două faruri ieşiră de pe Route 22 şi 
străluciră pe lunga alee privată. Maşina încetini când se 
apropie de casa Bellei, apoi intră pe aleea ei. 

Era un Bentley? Cu siguranţă că aşa părea. 

„Frate, o maşină scumpă ca aceea?” Trebuia să fie un 
membru al familiei Bellei. Fără îndoială, fuseseră anunțați că 
alarma de securitate fusese oprită o vreme şi apoi fusese 
repornită cu zece minute în urmă. 

La dracu”! Acum nu era un moment bun pentru cineva 
care făcea o vizită de recunoaştere. Având în vedere norocul lui 
Z, lesserii aveau să aleagă exact acest moment ca să se 
întoarcă după SUV-ul lor — şi să decidă să facă un tur al fermei 
pentru a se distra şi a chicoti. 

Înjurând în sinea lui, aşteptă ca una dintre uşile 
Bentley-ului să se deschidă, numai că nimeni nu cobori din 
maşină, iar motorul rămase la ralanti. Asta era bine. Atât timp 
cât alarma era activată, poate că nu avea să se gândească să 
intre. Pentru că bucătăria era un dezastru. 

Z adulmecă aerul rece, dar nu reuşi să prindă niciun 


miros. Instinctul îi spunea totuşi că era un bărbat în interiorul 
sedanului. Fratele ei? Cel mai probabil. El ar fi fost cel care ar 
fi verificat locul faptei. 

„Aşa e, amice. Uită-te la geamurile din față. Vezi? Nu e 
nimic în neregulă. Nu e nimeni în casă. Acum fă-ne o favoare 
amândurora şi pleacă dracului de aici!” 

Sedanul rămase pe loc pentru ceea ce păreau a fi cinci 
ore. Apoi dădu cu spatele, făcu o întoarcere pe stradă şi plecă. 

Z luă o gură mare de aer. Dumnezeule... Nervii lui erau 
prea tari în seara asta. 

Timpul trecea. În timp ce stătea singur printre pini, se 
uită fix la casa Bellei. Şi se întrebă dacă nu cumva ea s-ar fi 
speriat de el acum. 

Vântul se înteți, frigul devenind aspru cu el şi 
sângerându-i în oase. Cu disperare, îmbrățişă durerea care 
venea odată cu el. 


Capitolul 24 


John privea fix peste masa din birou. Sarelle avea capul 
plecat în timp ce răsfoia una dintre cărțile vechi, părul ei scurt 
şi blond căzându-i pe față, astfel încât bărbia era tot ce putea 
vedea. Cei doi petrecuseră ore întregi făcând o listă de 
incantaţii pentru festivalul solstițiului. Între timp, Wellsie 
stătea în bucătărie, comandând provizii pentru ceremonie. 

În timp ce Sarelle întorcea altă pagină, el se gândi că 
avea nişte mâini foarte frumoase. 

— Bine, spuse ea. Cred că asta e ultima. 

Ochii ei se îndreptară spre ochii lui şi fu ca şi cum ar fi 
fost lovită de un fulger: un şoc de căldură şi apoi dezorientare. 
În plus, acum ar fi crezut că şi el strălucea în întuneric. 

Ea zâmbi şi închise cartea. Urmă o tăcere lungă. 

— Deci... hm, cred că prietenul meu Lash este în clasa ta 
de antrenament. 

Lash era prietenul ei? „Oh, grozav!” 

— Da, şi mi-a spus că ai semnul Frăției pe piept. Când 


John nu răspunse, ea întrebă: Ai? 

John ridică din umeri şi mâzgăli pe marginea listei pe 
care o făcuse. 

— Pot să îl văd? 

Strânse ochii. De parcă ar fi vrut ca ea să vadă pieptul 
lui sfrijit? Sau semnul acela din naştere care se dovedise a fi o 
pacoste? 

— Nu cred că ţi l-ai făcut singur, aşa cum fac ei, spuse ea 
repede. Şi, vreau să spun, nu e ca şi cum aş vrea să îl 
inspectez sau ceva de genul ăsta. Nici măcar nu ştiu cum ar 
trebui să arate unul. Sunt doar curioasă. 

Ea îşi apropie scaunul de al lui şi el simți mirosul 
parfumului pe care îl purta - sau poate că nu era parfum. 
Poate că era doar... ea. 

— Pe ce parte este? 

Ca şi cum mâna lui îi aparținea ei, el îşi mângâie 
pectoralul stâng. 

— Descheie-ţi puțin cămaşa! Ea se aplecă într-o parte, 
cu capul înclinat, astfel încât să se poată uita la pieptul lui. 
John? Pot să îl văd, te rog? 

El aruncă o privire spre uşă. Wellsie încă vorbea la 
telefon în bucătărie, aşa că probabil nu avea de gând să dea 
buzna sau ceva de genul ăsta. Dar biroul tot părea mult prea 
public. 

Oh, Dumnezeule! Chiar avea de gând să facă asta? 

— John? Vreau doar să... văd. 

Bine, avea de gând să facă asta. 

Se ridică în picioare şi dădu din cap spre uşă. Fără un 
cuvânt, Sarelle îl urmă, mergând până la capătul holului, 
până în dormitorul lui. 

După ce păşiră înăuntru, închise uşa aproape complet şi 
ajunse la nasturele de sus al cămăşii. Îşi dorea ca mâinile lui 
să fie stabile, jurându-şi să le taie cu fierăstrăul dacă îl făceau 
de râs. Amenințarea părea să funcționeze, pentru că descheie 
cămaşa până la stomac fără prea multe probleme. Întinse 
partea stângă şi se uită în altă parte. 

Când simți o atingere uşoară pe piele, tresări. 

— Îmi pare rău, am mâinile reci. 


Sarelle suflă în vârful degetelor, apoi se întoarse la 
pieptul lui. 

Dumnezeule mare! Ceva se întâmpla în corpul lui, un fel 
de schimbare sălbatică în interiorul pielii sale. Respirația îi 
devenea scurtă, sugrumată. Deschise gura ca să poată intra 
mai mult aer. 

— Foarte tare! 

Fu dezamăgit când ea îşi cobori mâna. Dar apoi ea îi 
zâmbi. 

— Deci crezi că ai vrea să ieşim cândva? Ştii, am putea 
merge la locul de laser-tag. Ar putea fi cool. Sau poate la film. 

John încuviință ca un prostănac ce era. 

— Bine. 

Ochii lor se întâlniră. Era atât de drăguță, încât îl făcea 
să ameţească. 

— Vrei să mă săruți? şopti ea. 

John făcu ochii mari. Ca şi cum un balon s-ar fi spart în 
spatele capului său. 

— Pentru că mi-ar plăcea să o faci. Ea îşi linse puțin 
buzele. Chiar mi-ar plăcea. 

Uau... Şansa vieţii, chiar acolo, chiar atunci, se gândi el. 

„Să nu leşini. Să leşini ar fi o pierdere totală de energie”. 

John apelă rapid la toate filmele pe care le văzuse 
vreodată — şi nu primi niciun ajutor. Fiind un fan al filmelor de 
groază, fu copleşit de viziuni cu Godzilla călcând în picioare 
oraşul Tokyo şi cu Jaws mestecând fundul unei orci. „Mare 
ajutor”. 

Se gândi la mecanică. „Înclină capul! Apleacă-te înainte! 
Inițiază contactul!” 

Sarelle se uită în jur, înroşindu-se. 

— Dacă nu vrei, e în regulă. Mă gândeam doar că... 

— John? Vocea lui Wellsie veni din capătul holului. Şi se 
apropia pe măsură ce ea continua să vorbească. Sarelle? Unde 
sunteți? 

Tresări. Înainte să-şi piardă curajul, apucă mâna lui 
Sarelle, o trase în față şi îi lipi un sărut chiar pe gură, buzele 
lui strânse pe ale ei. Fără limbă, fiindcă nu era timp, şi oricum 
ar fi avut nevoie să sune la 911 după aşa ceva. Chiar şi aşa, 


practic era în hiperventilație. 

Apoi o împinse înapoi. Şi se întrebă cum se descurcase. 
Riscă o privire. Zâmbetul ei era radios. 

Crezu că avea să-i explodeze pieptul de fericire. 

Tocmai îşi coborâse mâna când Wellsie îşi băgă capul pe 
uşă. 

— Trebuie să mă duc la... ah... îmi pare rău. N-am ştiut 
că voi doi... 

John încercă să mimeze un zâmbet care spunea că nimic 
special nu se întâmpla şi apoi observă că ochii lui Wellsie erau 
fixați pe pieptul lui. Se uită în jos. Cămaşa lui era larg 
deschisă. 

Faptul că se chinuia să o încheie la nasturi nu făcea 
decât să înrăutățească situația, dar nu se putu abţine. 

— Mai bine aş pleca, spuse Sarelle cu uşurinţă. Mahmen 
a vrut să mă duc acasă mai devreme. John, voi fi la calculator 
mai târziu, bine? O să ne gândim la ce film să mergem sau 
altceva. Noapte bună, Wellsie! 

În timp ce Sarelle cobora spre living, nu se putu abţine 
să nu arunce o privire dincolo de Wellsie. Se uită cum Sarelle 
îşi luă haina din dulapul de pe hol, o puse pe ea şi îşi scoase 
cheile din buzunar. Câteva clipe mai târziu, sunetul surd al 
uşii de la intrare care se închidea se auzi pe hol. 

Urmă o tăcere lungă. Apoi Wellsie râse şi îşi dădu pe 
spate părul ei roşcat. 

— Ah, habar n-am cum să mă descurc cu asta, spuse ea. 
În afară de a spune că îmi place mult de ea şi că are gusturi 
bune la bărbați. 

John îşi frecă fața, conştient că avea culoarea unei roşii. 

— Mă duc să mă plimb, gesticulă el. 

— Ei bine, tocmai a sunat Tohr. Voia să treacă pe acasă 
să te ia. Se gândea că ai vrea să stai cu el la centrul de 
antrenament, din moment ce are nişte treburi administrative. 
Oricum, e alegerea ta să rămâi sau nu. lar eu mă duc la o 
şedinţă a Consiliului Princeps. 

Încuviință în timp ce Wellsie începea să se îndepărteze. 

— Ah, John? Se opri şi se uită peste umăr. Cămaşa ta 
€... încheiată cam strâmb. 


El aruncă o privire în jos. Şi începu să râdă. Chiar dacă 
nu scotea niciun sunet, trebuia doar să-şi lase bucuria să 
iasă, iar Wellsie zâmbi, evident fericită pentru el. În timp ce 
încheia nasturii aşa cum trebuia, nu o iubise niciodată mai 
mult pe această femeie. 


La întoarcere, Bella îşi petrecu orele la conac stând în 
patul lui Zsadist cu jurnalul în poală. La început nu făcu nimic 
cu el, prea prinsă de ceea ce se întâmplase la ea acasă. 

Dumnezeule, nu putea să spună că era surprinsă că 
Zsadist era fiecare dintre amenințările pe care le crezuse. Şi el 
o salvase, nu-i aşa? Dacă lesserul pe care îl omorâse ar fi pus 
mâna pe ea, ar fi ajuns din nou într-o gaură în pământ. 

Problema era că nu se putea decide dacă ceea ce făcuse 
el era o dovadă a puterii sau a brutalităţii sale. 

În timp ce se hotăra că probabil erau ambele, îşi făcea 
griji dacă el era bine. Fusese rănit şi totuşi era încă acolo, 
probabil încercând să găsească alți vânători. Dumnezeule, 
dacă el... 

Dacă. Dacă... Avea să înnebunească dacă urma să 
continue cu asta. 

Disperată să găsească altceva la care să se concentreze, 
răsfoi ce scrisese în jurnalul ei în ultimul an. Numele lui 
Zsadist jucase un rol important în însemnările de dinainte de 
a fi răpită. Fusese atât de obsedată de el şi nu putea spune că 
asta se schimbase. De fapt, sentimentele ei pentru el erau atât 
de puternice acum, chiar şi după ceea ce făcuse în seara asta, 
încât se întreba dacă nu cumva... 

Îl iubea. Oh, Dumnezeule! 

Dintr-odată, nu putu să fie singură, nu cu această 
conştientizare care îi dădea târcoale. Se spălă pe dinți şi pe păr 
şi o luă spre primul etaj, sperând că avea să dea peste cineva. 
Numai că la jumătatea scărilor auzi voci din living şi se opri. 

Ultima masă a serii era în desfăşurare, dar ideea de a se 
alătura tuturor fraților, lui Mary şi lui Beth părea copleşitoare. 
În plus, nu cumva Zsadist avea să fie acolo? Şi cum putea să-l 


înfrunte fără să se dea de gol? În niciun caz bărbatul acela nu 
avea de gând să se acomodeze cu faptul că ea îl iubea. Nici 
vorbă! 

Ah, la dracu” Trebuia să-l vadă mai devreme sau mai 
târziu. Şi să se ascundă nu îi stătea în caracter. 

Dar când ajunse la capătul scării şi cobori pe podeaua 
de mozaic a holului, îşi dădu seama că uitase să se încalțe. 
Cum putea să intre în livingul regelui şi al reginei cu picioarele 
goale? 

Se uită înapoi la etajul al doilea şi se simți complet 
epuizată. Prea obosită să urce şi să coboare din nou, prea 
jenată să meargă mai departe, ascultă doar sunetele de la 
masă: voci masculine şi feminine discutau şi râdeau. O sticlă 
de vin fu destupată cu un pocnet. Cineva îi mulțumea lui Fritz 
că adusese mai mult miel. 

Ea se uită în jos la picioarele ei goale, gândindu-se că era 
o proastă. O proastă distrusă. Era pierdută din cauza a ceea ce 
îi făcuse lesserul. Şi zdruncinată din cauza a ceea ce făcuse 
Zsadist în seara aceea. Şi atât de singură după ce îşi dăduse 
seama ce simțea pentru acel bărbat. 

Era pe punctul de a renunța şi de a se întoarce la etaj 
când ceva îi atinse piciorul. Tresări şi se uită în jos, întâlnind 
ochii verzi ca jadul ai unei pisici negre. Felina clipi, toarse la ea 
şi îşi frecă uşor capul de glezna ei. 

Aplecându-se, îi mângâie blana cu mâini nesigure. 
Animalul era de o eleganţă incomparabilă, numai linii zvelte şi 
mişcări grațioase şi alunecoase. Şi, fără niciun motiv 
întemeiat, ochii i se încețoşară. Cu cât se emoționa mai mult, 
cu atât ea şi pisica deveneau mai apropiate, până când ajunse 
să stea pe ultima treaptă a scării şi animalul se târî în poala ei. 

— Numele lui este Boo. 

Bella oftă şi îşi ridică privirea. Phury stătea în fața ei- un 
bărbat impunător care nu mai era îmbrăcat în haine de război, 
ci în caşmir şi lână. Avea un şervețel în mână, de parcă abia se 
ridicase de la masă, şi mirosea foarte bine, de parcă ar fi făcut 
recent duş şi se bărbierise. Privindu-l, deveni conştientă că 
toate discuțiile şi sunetele de la masă se scurseseră din aer, 
lăsând o tăcere care îi spunea că toată lumea ştia că ea 


coborâse scările şi se blocase. 

Phury îngenunche şi îi puse şerveţelul de in în mână. 
Aşa îşi dădu seama că îi curgeau lacrimi pe obraji. 

— Nu vrei să ni te alături? spuse el cu blândețe. 

Ea îşi şterse fața în timp ce ținea pisica. 

— Există vreo şansă să o iau cu mine? 

— Absolut. Boo este întotdeauna binevenit la masa 
noastră. La fel şi tu. 

— Nu am pantofi în picioare. 

— Nu ne pasă. Întinse mâna. Haide, Bella! Vino alături 
de noi! 


Zsadist intră în foaier, atât de rece şi de țeapăn încât 
practic se târa. Ar fi vrut să rămână până în zori la fermă, dar 
corpul lui nu se descurcase prea bine în aerul friguros. 

Chiar dacă nu avea de gând să mănânce, se îndreptă 
spre living, doar pentru a se opri în umbră. Bella era la masă, 
aşezată lângă Phury. Avea o farfurie cu mâncare în față, dar 
era mai atentă la pisica din poala ei. Îl mângâia pe Boo şi nu 
rata nicio mângâiere în timp ce îşi ridica privirea când spunea 
Phury ceva. Zâmbea, iar când îşi lăsa din nou capul în jos, 
ochii lui Phury rămâneau pe profilul ei, de parcă ar fi băut din 
ea. 

Z se îndreptă repede spre scări, neavând de gând să ia 
parte la acea scenă. Aproape ajunsese când Tohr ieşi pe uşa 
ascunsă de sub primul palier. Fratele părea posomorât, dar 
oricum nu fusese niciodată vreun petrecăreț. 

— Hei, Z, stai aşa! 

Zsadist înjură, şi nu printre dinți. Nu avea niciun interes 
să-şi bată capul cu discuţii despre politică şi proceduri, iar 
Tohr nu vorbea decât despre asta în ultima vreme. Tipul lua 
măsuri drastice în cadrul Frăției, organiza ture, încerca să 
transforme patru tâlhari liberi precum V, Phury, Rhage şi Z în 
soldați. Nu era de mirare că întotdeauna părea că îl durea 
capul. 

— Zsadist, am spus să aştepţi! 


— Nu acum... 

— Ba da, acum. Fratele Bellei a trimis o cerere către 
Wrath. Cerându-i să i se atribuie statutul de sehclusion, iar lui 
statutul de ghardian. 

La dracu”! Dacă se întâmpla asta, Bella era ca pierdută. 
Era ca şi cum ar fi fost un bagaj. Nici măcar Frăția n-ar fi 
putut s-o țină departe de ghardianul ei. 

— Z? Ai auzit ce am spus? 

„Dă din cap, dobitocule!”, îşi spuse el. 

Abia dacă reuşi să îşi mişte bărbia. 

— Dar de ce îmi spui asta? 

Gura lui Tohr se strânse. 

— Vrei să te comporți ca şi cum ea nu ar însemna nimic 
pentru tine? Bine. M-am gândit că vrei să ştii. 

Tohr se îndreptă spre salon. 

Z se prinse de balustradă şi îşi frecă pieptul, simțind că îi 
înlocuise cineva oxigenul din plămâni cu smoală. Se uită în 
sus pe scări şi se întrebă dacă Bella avea să se întoarcă în 
camera lui înainte de a pleca. Ar fi trebuit să o facă, pentru că 
jurnalul ei era acolo. Putea să-şi lase hainele în urmă, dar nu 
şi jurnalul acela. Doar dacă nu cumva, desigur, se mutase 
deja. 

Dumnezeule, cum avea să-i spună la revedere? 

Frate, era o conversaţie pe care trebuia să o abandoneze! 
Nu-şi putea imagina ce i-ar fi spus, mai ales după ce îl văzuse 
cum se manifestase asupra vânătorului. 

Z intră în bibliotecă, luă unul dintre telefoanele de acolo 
şi formă numărul de mobil al lui Vishous. Auzi sunetul prin 
receptor, precum şi dinspre hol. Când V răspunse, îi povesti 
fratelui despre Explorer şi telefonul mobil şi despre isprăvile 
de sub trenul de rulare. 

— Mă ocup de asta, spuse V. Dar tu unde eşti? E un 
ecou ciudat la telefon. 

— Sună-mă dacă maşina aia se mişcă. Voi fi în sala de 
sport. Închise şi se îndreptă spre tunelul subteran. 

Se gândi că putea să ia nişte haine jos în vestiar şi să 
alerge până la o stare de epuizare totală. Când coapsele aveau 
să îi țipe, gambele să i se transforme în piatră şi gâtul să fie 


obturat din cauza gâfâielii, durerea avea să-i limpezească 
mintea, să-l curețe... Tânjea după durere mai mult decât după 
mâncare. 

Când ajunse la vestiar, se duse la cabina care îi fusese 
repartizată şi îşi scoase Air Shox-urile şi o pereche de 
pantaloni scurți de alergare. Oricum, prefera să meargă fără 
tricou, mai ales dacă era singur. 

Se dezarmase şi era pe cale să se dezbrace când auzi 
ceva mişcându-se în jurul dulapurilor. Urmărind sunetul în 
tăcere, ieşi în calea unui străin scund. 

Se auzi bubuitura metalică în momentul în care acel 
corp micuţ se izbi de unul dintre dulapuri. 

La dracu” Era puştiul. Cum îl chema? John cumva. Şi 
John, băiatul, arăta de parcă urma să leşine, în timp ce se uita 
în sus cu ochii sticloşi şi stingheriți. 

Z privi în jos, de la înălțimea lui maximă. Starea lui de 
spirit era absolut vicioasă în acel moment, neagră şi rece ca 
spațiul, şi totuşi cumva să-l facă praf pe puşti pentru că, dacă 
nu făcuse nimic rău, nu îl atrăgea. 

— Pleacă de aici, puştiule! 

John bâjbâi după ceva. Un carnețţel şi un pix. În timp ce 
le punea laolaltă, Z clătină din cap. 

— Da, nu ştiu să citesc, îți aminteşti? Uite, du-te şi gata! 
Tohr e sus, acasă. 

Z se întoarse şi îşi smulse cămaşa. Când auzi un oftat, se 
uită peste umăr. Ochii lui John erau pe spatele lui. 

— Dumnezeule! Puştiule, pleacă dracului de aici! 

Când Z auzi zgomotul paşilor plecând, renunţă la 
pantaloni, îşi puse pantalonii scurți negri de fotbal şi se aşeză 
pe bancă. Îşi apucă Nike-urile de şireturi şi le lăsă să atârne 
între genunchi. În timp ce se uita fix la pantofii de alergare, 
avu un gând stupid — de câte ori îşi îndesase picioarele în ei şi 
îşi pedepsise corpul chiar pe banda de alergare spre care se 
îndrepta. Apoi se gândi de câte ori se rănise în mod deliberat în 
luptele cu lesserii. Şi de câte ori îi ceruse lui Phury să îl bată. 

Nu, nu îi ceruse. Îi ordonase. Existaseră momente în 
care îi ceruse geamănului său să îl lovească iar şi iar până 
când fața lui cicatrizată se umflase şi durerea zdrobitoare din 


oase fusese tot ce ştia. De fapt, nu-i plăcea ca Phury să fie 
implicat. Ar fi preferat ca durerea să fie privată şi ar fi făcut el 
însuşi răul dacă ar fi putut. Dar era greu să te baţi măr singur. 

Z cobori încet pantofii de alergare pe podea şi se sprijini 
de dulap, gândindu-se unde era geamănul său. Sus, în 
salonul de luat masa. Alături de Bella. 

Ochii lui se duseră spre telefonul care era montat pe 
peretele vestiarului. Poate că trebuia să sune acasă. 

Un fluierat scăzut răsună chiar lângă el. Îşi întoarse 
privirea spre stânga şi se încruntă. 

Puştiul era acolo, cu o sticlă de apă în mână, şi se 
apropia timid, cu brațul întins mult în fața lui, cu capul 
înclinat într-o parte. Ca şi cum se înfrunta cu o panteră şi 
spera să iasă din experiență cu membrele încă ataşate. 

John aşeză sticla de apă Poland Spring la aproximativ 
un metru şi jumătate de Z pe bancă. Apoi se întoarse şi fugi. 

Z se holba la uşa pe care puştiul o zbughise. În timp ce 
aceasta se închidea uşor, se gândi la alte uşi din complex. La 
cele din fața conacului, mai exact. 

Dumnezeule! Bella urma să plece în curând. Se putea să 
plece chiar atunci. Chiar în acel moment. 


Capitolul 25 


— Mere? Ce dracu’ îmi pasă mie de mere? ţipă O în 
telefonul mobil. Era gata să spargă capete, era atât de supărat, 
iar U trăncănea despre nişte fructe nenorocite? Tocmai ţi-am 
spus că avem trei Beta morți. Trei dintre ei. 

— Dar în seara asta au fost cincizeci de banițe de mere 
cumpărate de la patru persoane diferite... 

O trebui să înceapă să se plimbe prin cabană. Ori făcea 
asta, ori avea de gând să îl vâneze pe U doar ca să se descarce. 

De îndată ce O se întorsese de la Omega, se dusese la 
fermă, doar pentru a găsi două urme de arsură pe gazon, 
precum şi uşa din spate spartă. Uitându-se pe fereastră în 
bucătărie, văzuse sânge negru peste tot şi încă o urmă de 


arsură pe faianţă. 

La dracu”, se gândise el, imaginându-şi din nou scena. 
Ştia că un frate făcuse asta, pentru că, având în vedere mizeria 
din bucătărie, lesserul care fusese terminat pe acel etaj fusese 
sfâşiat înainte de a fi înjunghiat. 

Să fi fost soţia lui cu războinicul în acel moment? Sau 
vizita fusese pentru că familia ei încerca să-i mute lucrurile, 
iar un frate doar îi păzea? 

„Să-i ia dracu” pe Beta!” Acei trei nenorociţi slabi de înger 
şi inutili fuseseră ucişi, aşa că nu avea niciodată răspunsuri. 
Şi dacă soția lui nu fusese acolo, cu siguranță, dacă era în 
viață, nu avea să se întoarcă acolo prea curând din cauza 
luptelor care avuseseră loc. 

Flecăreala lui U îi atrase din nou atenția. 

— ... cea mai scurtă zi din an, 21 decembrie, se apropie 
săptămâna viitoare. Solstițiul de iarnă este... 

— Am o idee, răbufni O. De ce nu încetezi cu prostiile 
despre calendar? Vreau să te duci la acea fermă şi să iei 
Explorerul pe care l-au lăsat acei Beta în pădure. Apoi... 

— Ascultă ce-ţi spun! Merele sunt folosite în ceremonia 
solstițiului pentru a o onora pe Fecioara Scrib. 

Acele două cuvinte, Scrib şi Fecioară, îi atraseră atenția 
lui O. 

— De unde ştii asta? 

— Sunt prin preajmă de 200 de ani, spuse U sec. 
Festivalul nu a mai avut loc de... Dumnezeule, nu ştiu, poate 
de un secol. Merele ar trebui să reprezinte anticiparea 
primăverii. Seminţe, creştere, genul ăsta de rahaturi de 
reînnoire. 

— Despre ce fel de festival vorbim? 

— În trecut, se adunau sute de oameni şi cred că făceau 
nişte incantațţii, nişte chestii ritualice. Nu prea ştiu. Oricum, 
de ani întregi monitorizăm anumite tipare de cumpărare pe 
piața locală în anumite perioade ale anului. Merele în 
decembrie. Trestie de zahăr brut în aprilie. A fost mai mult din 
obişnuință decât din orice altceva, pentru că vampirii ăia au 
fost al dracului de tăcuți. 

O se sprijini de uşa cabanei. 


— Dar acum regele lor s-a ridicat. Aşa că au reînviat 
vechile obiceiuri. 

— Şi trebuie să-ți placă sistemul. Mult mai eficient decât 
să întrebăm în jur, ceea ce trebuia să facem noi. Aşa cum am 
mai spus, o încărcătură uriaşă de mere Granny Smith a fost 
cumpărată din diverse localuri. Ca şi cum ar fi împărțit 
comenzile. 

— Deci vrei să spui că peste o săptămână o grămadă de 
vampiri se vor aduna într-un singur loc. Să facă un mic cântec 
şi un dans. Să se roage la Fecioara Scrib. 

— Da. 

— Ei mănâncă merele? 

— Eu aşa am înțeles. 

O îşi frecă ceafa. Fusese reticent în a aduce în discuție 
toată treaba cu transformarea soției sale într-un lesser în 
timpul şedinţei cu Omega. Trebuia să afle mai întâi dacă ea 
era în viață, apoi trebuia să găsească o soluție pentru această 
idee. Evident, problema potenţial insurmontabilă era că ea era 
vampir, iar singurul argument pe care putea să-l invoce era că 
ar fi fost arma secretă supremă. O femeie din propria specie? 
Frăția nu ar fi prevăzut niciodată asta... 

Deşi, desigur, aceasta era doar o justificare pentru 
Omega. Soţia lui nu s-ar fi luptat niciodată cu altcineva în 
afară de el. 

Da, propunerea urma să fie greu de vândut, dar un lucru 
pe care îl avea în favoarea lui era că Omega era deschis la 
linguşeli. Deci un sacrificiu mare şi răsunător în onoarea lui 
nu ar fi făcut minuni pentru a-l înmuia? 

U încă vorbea. 

— ... mă gândeam că aş putea verifica piețele... 

În timp ce U continua să trăncănească, O începu să se 
gândească la otravă. La o grămadă de otravă. O cisternă. 

Mere otrăvite. Cât de bine semăna cu povestea Albă ca 
Zăpada? 

— O? Eşti acolo? 

— Da. 

— Aşa că mă duc în pieţe să aflu când... 

— Nu te duci chiar acum. Lasă-mă să-ți spun ce vei face. 


Când Bella părăsi biroul lui Wrath, tremura de furie şi 
nici regele, nici Tohr nu încercară să o oprească sau să o facă 
să intre în panică. Ceea ce dovedea că erau nişte bărbaţi foarte 
inteligenți. 

Străbătu holul în picioarele goale până în camera lui 
Zsadist şi, după ce trânti uşa, se îndreptă spre telefon ca şi 
cum acesta ar fi fost o armă. Formă numărul de mobil al 
fratelui ei. 

Rehvenge răspunse şi răbufni: 

— Cine eşti şi cum ai făcut rost de acest număr? 

— Să nu îndrăzneşti să-mi faci asta! 

Urmă o tăcere lungă. Apoi: 

— Bella, aşteaptă o secundă! Se auzi un târşâit. Apoi el 
spuse cu o voce tăioasă: Ar fi bine să vină aici imediat. Ne-am 
înțeles? Dacă va trebui să mă duc după el, n-o să-i placă. 
Rehvenge îşi drese vocea când reveni la telefon. Bella, unde 
eşti? Lasă-mă să vin să te iau. Sau cere-i unuia dintre 
războinici să te ducă acasă la noi şi ne întâlnim acolo. 

— Crezi că mă apropii de tine acum? 

— E mai bine decât alternativa, spuse el cu mâhnire. 

— Şi care ar fi aceea? 

— Fraţii să te înapoieze cu forța. 

— De ce faci... 

— De ce fac asta? Vocea lui se scufundă în basul adânc 
şi exigent cu care ea era atât de obişnuită. Ai idee cum au fost 
ultimele şase săptămâni pentru mine? Ştiind că ai fost în 
mâinile acelor blestemați? Știind că mi-am lăsat sora, pe fiica 
mamei mele, în acel loc? 

— Nu a fost vina ta. 

— Trebuia să fii acasă! 

Ca întotdeauna, furtuna de nisip creată de furia lui Rehv 
o zgudui şi îi aminti că, la un nivel elementar, fratele ei 
întotdeauna o speriase puțin. Dar apoi îl auzi respirând adânc. 
Încă o dată. Apoi o disperare curioasă se strecură în cuvintele 
lui. 


— Dumnezeule, Bella. Vino acasă! Eu şi Mahmen avem 
nevoie de tine aici. Ne e dor de tine. Noi... Trebuie să te văd ca 
să te cred că eşti cu adevărat bine. 

Ah, da. Acum, cealaltă parte a lui, cea pe care o iubea cu 
adevărat. Protectorul. Furnizorul. Bărbatul tandru şi aspru 
care îi oferise întotdeauna tot ce avea nevoie. 

Tentaţia de a i se supune era puternică. Dar apoi îşi 
imagină că nu mai avea voie să iasă niciodată din casă. Lucru 
de care el era al dracului de capabil. 

— Vrei să anulezi cererea de sehclusion? 

— Vom vorbi despre asta când vei dormi din nou în patul 
tău. 

Bella apucă telefonul. 

— Asta înseamnă că nu vrei, nu-i aşa? Urmă o pauză. 
Alo? Rehvenge? 

— Vreau doar să vii acasă. 

— Da sau nu, Rehv? Spune-mi acum! 

— Mama noastră nu poate trece din nou prin aşa ceva. 

— Şi tu crezi că eu pot? ripostă ea. Scuză-mă, dar nu a 
fost Mahmen cea care a sfârşit cu numele unui lesser sculptat 
pe abdomen! 

În clipa în care cuvintele îi ieşiră din gură, înjură. Da, 
genul ăsta de amănunt vesel avea să îl facă să se 
răzgândească. Ce mod de a negocia! 

— Rehvenge... 

Vocea lui deveni complet rece. 

— Te vreau acasă! 

— Tocmai am fost în captivitate, nu mă ofer voluntar 
pentru închisoare. 

— Şi ce ai de gând să faci în legătură cu asta? 

— Continuă să mă forțezi şi vei afla! 

Încheie apelul şi trânti aparatul fără fir pe noptieră. La 
dracu” cu el! 

Dintr-un impuls nebunesc, apucă receptorul şi se 
întoarse, gata să îl arunce prin cameră. 

— Zsadist! 

Bâjbâi cu telefonul şi îl prinse, ţinându-l la piept. 

Stând în tăcere lângă uşă, Zsadist era îmbrăcat în 


pantaloni scurți sport şi fără cămaşă. Şi, dintr-un motiv 
absurd, observă că nu avea nici pantofi. 

— Aruncă-l dacă vrei, zise el. 

— Nu. Eu... Ah, nu. Se întoarse şi îl puse la loc pe 
suportul lui mic, având nevoie de două încercări pentru a-l 
băga cum trebuia. 

Înainte de a-l înfrunta din nou pe Zsadist, se gândi la el 
ghemuit deasupra lesserului mic, bătându-l până la moarte. 
Dar apoi îşi aminti că el îi adusese lucrurile din casa ei, că o 
dusese acolo şi că o lăsase să aibă vena lui, deşi invazia îl 
distrusese. În timp ce se învârtea spre el, se încurcă în plasa 
lui, prinsă între bunătate şi cruzime. 

El rupse tăcerea. 

— Nu vreau să fugi nepregătită în noapte din cauza a 
ceea ce pune la cale fratele tău. Şi să nu-mi spui că nu te 
gândeşti la asta. 

La dracu”, era deştept! 

— Dar tu ştii ce vrea să-mi facă. 

— Da. 

— Şi, prin lege, Frăția va trebui să mă predea, aşa că nu 
pot rămâne aici. Crezi că îmi place singura opțiune pe care o 
am? 

Dar unde se putea duce? 

— Ce e aşa de rău în a merge acasă? 

Ea îi aruncă o privire. 

— Da, chiar vreau să fiu tratată ca o incompetentă, ca 
un copil, ca un obiect pe care fratele meu îl deţine. Asta 
funcţionează pentru mine. Întru totul. 

Zsadist îşi trecu o mână peste cap. Mişcarea îi flexă 
bicepşii, astfel încât aceştia se încordară. 

— Are sens să aduni familiile sub acelaşi acoperiş. Este o 
perioadă periculoasă pentru civili. 

Oh, la naiba... Ultimul lucru de care avea nevoie acum 
era ca el să fie de acord cu fratele ei. 

— O perioadă periculoasă şi pentru lesseri, mormăi ea. 
După ce i-ai făcut aceluia în seara aia. 

Ochii lui Zsadist se îngustară. 

— Dacă vrei să-mi cer scuze pentru asta, nu o voi face. 


— Bineînţeles că nu ai face-o, răbufni ea. Tu nu-ţi ceri 
scuze pentru nimic. 

El clătină încet din cap. 

— Dacă vrei să te cerți cu cineva, vorbeşti cu bărbatul 
nepotrivit, Bella. Nu voi merge acolo cu tine. 

— De ce nu? Tu excelezi în a fi furios! 

Tăcerea care urmă o îndemna să țipe la el. Ea se lăsa 
copleşită de furia lui, ceva ce el le făcea tuturor, dar ea nu-şi 
putea da seama de ce naiba dădea dovadă de autocontrol când 
era vorba de ea. 

El se încruntă, ca şi cum ar fi ştiut la ce se gândea ea. 

— Ah, la dracu”, spuse ea. Doar ne înțepăm, nu-i aşa? 
Îmi pare rău. 

El ridică din umeri. 

— Este înnebunitor să te simți între ciocan şi nicovală. 
Nu-ţi face griji! 

Se aşeză pe pat. Ideea de a fugi singură era ridicolă, dar 
refuza să trăiască sub controlul lui Rehvenge. 

— Ai vreo sugestie? întrebă ea încet. 

Când îşi ridică privirea, Zsadist se uita la podea. 

Era atât de stăpân pe sine, sprijinit de perete în felul 
acela. Cu trupul său lung şi slab, părea o crăpătură de 
culoarea cărnii în tencuială, o fisură care se deschisese în 
însăşi structura camerei. 

— Dă-mi cinci minute, spuse el. 

El ieşi, încă fără cămaşă. 

Bella se lăsă să cadă înapoi pe saltea, gândindu-se că 
cinci minute nu aveau să ajute situația. Ceea ce avea nevoie 
era alt frate care să o aştepte acasă. 

Scumpă Fecioară Scrib... Faptul că se îndepărtase de 
lesseri ar fi trebuit să amelioreze situaţia. În schimb, viaţa ei 
părea în continuare să-i scape total de sub control. 

E drept că acum putea să-şi aleagă singură calea. 

Îşi ridică privirea. Prin uşa de la baie văzu duşul şi se 
imagină stând sub un jet de apă fierbinte. Asta ar fi fost bine. 
Relaxant. Revigorant. În plus, acolo putea să-şi strige 
frustrarea fără să se simtă jenată. 

Se ridică, se duse în baie şi dădu drumul la apă. Sunetul 


jetului care lovea marmura era liniştitor, la fel jetul cald când 
se băgă sub el. Nu sfârşi prin a plânge. Doar îşi dădu capul pe 
spate şi lăsă apa să curgă pe corpul ei. 

Când în sfârşit ieşi, observă că uşa dormitorului fusese 
închisă. 

Probabil Zsadist se întorsese. 

Înfăşurându-şi un prosop în jurul ei, nu avea nici cea 
mai mică speranţă că el găsise o soluție. 


Capitolul 26 


Când se deschise uşa de la baie, Z se uită şi se abținu să 
înjure. Bella era roz din cap până în picioare, cu părul înnodat 
sus pe cap. Mirosea ca acel săpun franțuzesc de lux pe care 
Fritz insista să-l cumpere. lar prosopul acela înfăşurat în jurul 
corpului ei îl făcea să se gândească cât de uşor ar fi fost să o 
dezbrace complet. 

O singură tragere. Doar de asta era nevoie. 

— Wrath e de acord să fie temporar de negăsit, spuse el. 
Ceea ce înseamnă doar o întârziere de vreo 48 de ore. Vorbeşte 
cu fratele tău! Vezi dacă poți să-l faci să se răzgândească. 
Altfel, Wrath trebuie să răspundă, iar el nu prea poate spune 
nu, având în vedere linia ta de sânge. 

Bella ridică prosopul un pic mai sus. 

— Bine... mulțumesc. Mulţumesc pentru că ai făcut 
efortul. 

El încuviinţă şi privi uşa, gândindu-se că se întorcea la 
planul A: să se epuizeze ori să-l facă pe Phury să îl rănească. 

Doar că, în loc să plece, îşi puse mâinile în şolduri. 

— Îmi pare rău pentru ceva. 

— Ce? Oh... De ce? 

— Îmi pare rău că a trebuit să vezi ce i-am făcut acelui 
vânător. Ridică mâna, apoi o lăsă în jos, rezistând impulsului 
de a-şi masa capul de durere. Când am spus că nu-mi voi cere 
scuze pentru asta, am vrut să spun că nu regret niciodată că 
i-am ucis pe ticăloşii ăia. Dar nu am. Nu-mi place să ai acele 


imagini în cap. Ţi le-aş lua dacă aş putea. Aş lua toate astea de 
la tine... aş suporta totul pentru tine. Îmi pare atât de rău că ţi 
s-a întâmplat asta, Bella! Da, îmi pare rău pentru tot, inclusiv 
pentru... mine. Îşi dădu seama că aceasta era despărţirea lui 
de ea. Şi nu mai avea răbdare, aşa că îşi grăbi ultimele cuvinte. 
Eşti o femeie de valoare. Îşi cobori capul. Şi ştiu că vei găsi... 

„Un partener”, termină pentru el însuşi. Da, o femeie ca 
ea cu siguranță avea să îşi găsească un partener. De fapt, era 
unul chiar în acea casă care nu numai că o dorea, dar era 
potrivit pentru ea. De fapt, Phury era chiar după colț. 

Z îşi ridică privirea, cu intenţia de a ieşi din cameră, şi se 
smuci, lovindu-se de uşă. 

Bella era chiar în fața lui. Când îi simți parfumul de 
aproape, inima i-o luă razna, provocându-i un fel de fluturat 
care îl ameți. 

— E adevărat că mi-ai făcut curățenie în casă? spuse ea. 

Oh, frate... Singurul răspuns pe care îl avea era prea 
revelator. 

— Chiar aşa? 

— Da, eu am făcut asta. 

— O să te îmbrățişez acum. 

Z încremeni, dar înainte ca el să se poată da la o parte, 
braţele ei se înfăşurată în jurul taliei lui şi capul ei veni pe 
pieptul lui gol. 

Rămas în îmbrățişarea ei fără să se mişte, fără să 
respire, fără să o întoarcă... Tot ce putea face era să-i simtă 
trupul. Era o femeie înaltă, dar el avea 15 centimetri buni în 
plus. Şi, chiar dacă era slab pentru un războinic, avea pe oase 
cu cel puţin 30 de kilograme mai mult decât ea. Şi totuşi ea îl 
copleşea. 

Dumnezeule, ce bine mirosea! 

Ea scoase un zgomot discret, ca un suspin, şi se înfipse 
şi mai mult în trupul lui. Sânii ei se presau pe trunchiul lui, 
iar când se uită în jos, curbura cefei ei era teribil de tentantă. 
Apoi mai era problema aceea. Acel lucru uitat de Dumnezeu se 
întărea, se umfla, se prelungea. Rapid. 

Îşi puse mâinile pe umerii ei, plutind chiar deasupra 
pielii. 


— Da, ah, Bella, trebuie să plec. 

— De ce? 

Mai aproape. Ea se apropie mai mult. Şoldurile ei se 
mişcau lipite de ale lui, iar el strânse din dinți când partea 
inferioară a corpurile lor intră în contact deplin. 

La dracu”, ea trebuia să simtă chestia aia dintre 
picioarele lui! Cum putea să o ignore? Partea excitată se 
împingea în burta ei, şi nu era ca şi cum pantalonii scurți 
zburătăciți ar fi putut-o ascunde. 

— De ce trebuie să pleci? şopti ea, cu respirația 
trecându-i peste pectorali. 

— Pentru că... 

Când el lăsă cuvântul să alunece, ea murmură: 

— Ştii, îmi plac astea. 

— Adică? 

Ea îi atinse unul dintre inelele de la sfârcuri. 

— Acestea. 

El tuşi scurt. 

— Eu, ah. Mi le-am făcut singur. 

— Îţi stă bine. 

Ea făcu un pas înapoi şi scăpă prosopul. 

Z se clătină. Era afurisit de frumoasă cu sânii aceia, 
abdomenul plat şi şoldurile acelea. Şi acea fantă mică şi 
grațioasă dintre picioarele ei pe care o vedea cu o claritate 
cutremurătoare. Cei câțiva oameni cu care fusese cu el aveau 
păr acolo, dar ea era din neamul lui, aşa că era complet goală, 
dureros de netedă. 

— Chiar trebuie să plec, spuse el răguşit. 

— Nu fugi! 

— Trebuie să plec. Dacă rămân... 

— Întinde-te lângă mine, spuse ea, sprijinindu-se de el 
încă o dată. 

Îşi trase elasticul din păr, iar valurile întunecate se 
revărsară peste amândoi. 

El închise ochii şi îşi înclină capul pe spate, încercând să 
nu se lase îngropat de parfumul ei. Cu o voce zglobie, spuse: 

— Vrei doar să ţi-o tragi, Bella? Pentru că asta e tot ce 
am în mine. 


— Ai mult mai mult. 

— Nu-i adevărat. 

— Ai fost bun cu mine. Ai avut grijă de mine. M-ai spălat 
şi m-ai ținut în braţe. 

— Nu mă vrei înăuntrul tău. 

— Eşti deja, Zsadist. Sângele tău este în mine. 

Urmă o tăcere lungă. 

— Îmi cunoşti reputaţia? 

Ea se încruntă. 

— Asta nu e relevant. 

— Ce spun oamenii despre mine, Bella? Haide, vreau să 
aud de la tine! Ca să ştiu că înţelegi. Disperarea ei era 
palpabilă în timp ce el insista, dar trebuia să o scoată din orice 
amețeală în care se afla. Ştiu că trebuie să fi auzit despre 
mine. Bârfele ajung chiar şi la nivelul tău social. Ce se spune? 

— Unii... unii cred că ucizi femeile pentru distracție. Dar 
eu nu cred. 

— Ştii cum am ajuns să am această reputație? 

Bella îşi acoperi sânii şi făcu un pas înapoi, clătinând 
din cap. El se aplecă şi îi întinse prosopul, apoi arătă spre 
craniul din colț. 

— Am ucis-o pe acea femeie. Acum spune-mi, vrei să fii 
luată de un bărbat care ar putea face aşa ceva? Care ar putea 
răni o femeie în felul acesta? Vrei ca un astfel de ticălos să fie 
deasupra ta, să pompeze în corpul tău? 

— Ea a fost, şopti Bella. Te-ai întors şi ţi-ai ucis stăpâna, 
nu-i aşa? 

Z tresări. 

— Pentru o vreme, am crezut că asta mă poate vindeca. 

— Nu a fost aşa. 

— Nu mai spune! Trecu pe lângă ea şi merse în jurul ei, 
presiunea crescând în el până când deschise gura şi cuvintele 
ieşiră pur şi simplu. La câţiva ani după ce am ieşit, am auzit că 
ea... Rahat, am auzit că mai avea un bărbat în celula aia. Eu 
am călătorit două zile la rând şi m-am strecurat aproape de 
zori. Z clătină din cap. Nu voia să vorbească, chiar nu voia, dar 
gura lui continua să se mişte. Dumnezeule, era atât de tânăr, 
exact cum eram eu când m-a prins. Şi nu aveam nicio intenție 


să o omor, dar a coborât chiar când plecam cu sclavul. Când 
m-am uitat la ea, am ştiut că, dacă nu o lovesc, o să-şi cheme 
gărzile. Ştiam, de asemenea, că în cele din urmă va lua alt 
bărbat, îl va lega acolo jos şi-l va face. Ah, la dracu! De ce 
naiba îți spun asta? 

— Te iubesc! 

Z îşi strânse ochii. 

— Nu fi tragică, Bella! 

leşi din cameră în grabă, dar nu putu merge mai mult de 
cinci metri pe hol. 

Ea îl iubea. Ea îl iubea? 

Prostii. Ea credea că îl iubea. Şi de îndată ce avea să se 
întoarcă în lumea reală, urma să-şi dea seama de asta. 
Dumnezeule, ieşise dintr-o situație oribilă şi trăia într-o bulă 
aici, la complex! Nimic din toate astea nu era viața ei, iar ea 
petrecea prea mult timp cu el. 

Şi totuşi... Dumnezeule, el voia să fie cu ea! Voia să stea 
unul lângă altul şi să o sărute. Voia să facă mai mult decât 
atât. Voia. Să-i facă totul: să o sărute, să o atingă, să o sugă şi 
să o lingă. Dar unde anume credea el că aveau să ducă toate 
astea? Chiar dacă ar fi putut trece peste ideea de a o penetra 
pentru sex, nu voia să rişte să intre în ea. 

Nu că ar fi făcut asta vreodată cu vreo femeie. La dracu”, 
nu ejaculase niciodată în nicio împrejurare. Când fusese un 
sclav de sânge, nu era ca şi cum ar fi fost vreodată excitat 
sexual. lar după aceea, când fusese cu acele câteva târfe pe 
care le cumpărase şi le regulase, nu căutase orgasmul. Acele 
interludii anonime fuseseră doar experimente pentru a vedea 
dacă sexul era la fel de rău pentru el cum fusese întotdeauna. 

Cât despre masturbare, nu suporta să atingă 
nenorocirea aia nici ca să urineze, cu atât mai puţin când se 
ridica pentru a atrage atenţia. Şi nu-şi dorise niciodată să 
ejaculeze, nu fusese niciodată atât de excitat, nici măcar când 
i se întărea. 

Era atât de ameţit de rahatul ăsta de sex. Ca şi cum ar fi 
avut un scurtcircuit în creier. 

De fapt, avea multe, nu-i aşa? 

Se gândea la toate găurile din el, la locurile goale, la 


golurile în care alții simțeau lucruri. La urma urmei, el era de 
fapt doar un ecran, mai mult gol decât plin, emoţiile sale 
suflând prin el, doar furia prinzându-l şi susținându-l. 

Doar că asta nu era în întregime adevărat, nu-i aşa? 
Bella îl făcea să simtă lucruri. Când îl sărutase pe pat înainte, 
îl făcuse să se simtă... fierbinte şi înfometat. Foarte masculin. 
Sexual pentru prima dată în viața lui. 

Dintr-o disperare ascuţită, un ecou a ceea ce fusese 
înainte ca Stăpâna să îl aibă începuse să iasă la suprafaţă. Se 
trezi dorindu-şi din nou acea senzație pe care o avusese când o 
sărutase pe Bella. Şi voia să o aibă şi pe ea astfel. Voia să o 
vadă gâfâind, fără suflare şi flămândă. 

Nu era corect față de ea, dar el era un ticălos şi îşi dorea 
lacom ceea ce ea îi dăduse înainte. lar ea urma să plece în 
curând. Avea o singură zi la dispoziţie. 

Zsadist deschise uşa şi se întoarse înăuntru. 

Bella era întinsă în pat şi era evident surprinsă că se 
întorsese. Când se aşeză, vederea ei îi readuse un strop de 
decență. Cum naiba putea să fie cu ea? Dumnezeule, era atât 
de... frumoasă, iar el era urât, un nenorocit urât. 

Cu elanul pierdut, se opri în mijlocul camerei. 
„Dovedeşte-i că nu eşti un ticălos plecând. Dar mai întâi 
explică-i!”, se gândi el. 

— Vreau să fiu cu tine, Bella, fără să ţi-o trag. Când ea 
începu să spună ceva, el o reduse la tăcere ridicând mâna. Te 
rog, ascultă-mă! Vreau să fiu cu tine, dar nu cred că sunt în 
stare să-ți ofer ceea ce ai nevoie. Nu sunt bărbatul potrivit 
pentru tine, iar acesta este cu siguranță momentul nepotrivit. 

Îşi dădu drumul la respiraţie, gândindu-se că era un 
nemernic. Îi spunea nu, făcând pe gentlemanul, în timp ce în 
mintea lui trăgea acele cearşafuri şi le înlocuia cu o pătură din 
propria piele. 

Chestia care îi atârna din fața şoldurilor bătea ca un 
ciocan pneumatic. 

Ce gust ar fi avut ea, se întrebă el, în acel loc moale şi 
dulce dintre picioarele ei? 

— Vino aici, Zsadist! Ea trase pătura, dezgolindu-se în 
fața lui. Nu te mai gândi. Vino în pat! 


— Eu... Cuvintele pe care nu le spusese niciodată 
nimănui îi pluteau pe buze, un fel de mărturisire, o dezvăluire 
perfidă. Îşi întoarse privirea şi le lăsă să iasă fără niciun motiv 
bun la care se putea gândi. Bella, când am fost sclav, mi s-au 
făcut... ah, mi s-au făcut lucruri. Rahaturi sexuale. Trebuia să 
se oprească. Chiar în clipa aceea. Erau bărbați, Bella. 
Împotriva voinţei mele, au fost bărbați. 

Auzi un mic suspin. 

Era bine, se gândi el, chiar dacă se simțea prost. Putea 
să o facă să se salveze revoltând-o. Pentru că ce femeie putea 
suporta să fie cu un bărbat căruia i se făcuse aşa ceva? Nu era 
un ideal eroic. Nici pe departe. 

Îşi drese vocea şi făcu o gaură în podea cu privirea. 

— Uite, eu nu... nu vreau mila ta. Motivul pentru care îţi 
spun asta nu este ca să te îndepărtez. Doar că... sunt zăpăcit. 
E ca şi cum toate firele mele sunt încrucişate când vine vorba 
de toată... ştii tu, chestia asta nenorocită. Te vreau, dar nu e 
bine. Nu ar trebui să fii cu mine. Eşti mai curată de atât. 

Urmă o tăcere lungă. Ah, rahat... Trebuia să se uite la 
ea. În momentul în care o făcu, ea se ridică de pe pat ca şi cum 
ar fi aşteptat ca el să ridice ochii. Merse spre el goală, fără 
nimic pe piele, cu excepţia luminii lumânării de la singurul fitil 
care ardea. 

— Sărută-mă! şopti ea în penumbră. Sărută-mă numai! 

— Dumnezeule, ce e în neregulă cu tine? Când ea 
tresări, el spuse: Adică de ce? Dintre toți bărbații pe care i-ai 
putea avea, de ce eu? 

— Te doresc. Ea îşi puse mâna pe pieptul lui. Este un 
răspuns natural, normal în fața sexului opus, nu-i aşa? 

— Eu nu sunt normal. 

— Ştiu. Dar nu eşti murdar, contaminat sau nedemn. 

Ea îi cuprinse mâinile tremurânde şi le aşeză pe umerii 
ei. 

Pielea ei era atât de fină, încât ideea de a o strica în 
vreun fel îl îngheţă. La fel imaginea lui împingându-se în ea. 
Doar că nu trebuia să implice jumătatea inferioară a corpului 
său, nu-i aşa? Putea fi vorba numai despre ea. 

„Oh, da!”, se gândi el. Asta ar putea fi pentru ea. 


O întoarse şi o trase înapoi, lângă corpul său. Cu mişcări 
lente, îşi plimbă mâinile în sus şi în jos pe curbele taliei şi 
şoldurilor ei. Când ea îşi arcui coloana vertebrală şi suspină, el 
putu să-i vadă vârful sânilor peste umăr. Vru să o atingă 
acolo... şi îşi dădu seama că putea. Îşi mută mâinile pe cutia 
toracică, pipăind modelul oaselor delicate până când palmele 
îi cuprinseră sânii. Capul ei se dădu mai mult pe spate şi gura 
i se deschise. 

Când ea se deschise pentru el în felul acesta, el avu un 
instinct țipător de a o pătrunde în orice fel ar fi putut. Din 
reflex, îşi linse buza de sus în timp ce îi freca unul dintre 
sfârcuri între degetul mare şi arătător. Se imagină înfigându-şi 
limba în gura ei, intrând între dinții şi colții ei, luând-o în acel 
mod. 

Ca şi cum ar fi ştiut la ce se gândea el, încercă să se 
întoarcă şi să se uite la el, dar i se părea cumva prea aproape... 
prea real faptul că i se dădea lui, că avea de gând să lase pe 
cineva ca el să facă lucruri intime şi erotice cu trupul ei. El o 
opri apucând-o de şolduri şi trăgând-o cu putere spre coapsele 
lui. Scrâşni din dinţi la senzaţia fundului ei lipit de acel lucru 
țeapăn care i se încordase în pantalonii scurți. 

— Zsadist... lasă-mă să te sărut! 

Ea încercă să se întoarcă din nou, dar el o opri. 

În timp ce ea se zbătea în strânsoarea lui, el o ţinu pe loc 
cu uşurinţă. 

— Va fi mai bine pentru tine în felul ăsta. Dacă nu mă 
poţi vedea, va fi mai bine. 

— Nu, nu va fi aşa. 

El îşi lăsă capul pe umărul ei. 

— Dacă aş putea să ţi-l aduc pe Phury... Cândva 
semănam cu el. Ai putea să te prefaci că sunt eu. 

Ea îşi smulse trupul din mâinile lui. 

— Dar nu ar fi. Tu eşti cel pe care îl vreau. 

În timp ce ea îl privea cu o aşteptare feminină, el înțelese 
că se îndreptau spre patul din spatele ei. Şi aveau de gând să 
se apuce de treabă. Dar, Dumnezeule, el nu avea nicio idee 
cum să o facă să se simtă bine! Ar fi putut la fel de bine să fie 
virgin, având în vedere câte ştia despre a satisface o femeie. 


Cu această mică revelație fericită, se gândi la celălalt 
bărbat pe care îl avusese, acel aristocrat care, fără îndoială, 
ştia mult mai multe despre sex decât el. De nicăieri, fu lovit de 
un impuls total irațional de a-l vâna pe fostul ei amant şi de a-l 
face să sângereze. 

Oh, la dracu”! Îşi închise ochii. Oh, rahat! 

— Ce? întrebă ea. 

Acest tip de impuls violent şi teritorial era caracteristic 
unui bărbat legat. Semnul distinctiv al unuia, de fapt. 

Z îşi ridică brațul, îşi puse nasul pe biceps şi inspiră 
adânc... Mirosul de împerechere îi ieşea din piele. Era slab, 
probabil recognoscibil doar pentru el, dar era acolo. 

La dracu”! Acum ce avea de gând să facă? 

Din păcate, instinctele îi răspunseră. În timp ce trupul 
lui răcnea, o luă în brațe şi se îndreptă spre pat. 


Capitolul 27 


Bella se holba la fața lui Zsadist în timp ce el o purta prin 
cameră. Ochii lui negri erau mici, o lăcomie întunecată, erotică 
sclipind în ei. În timp ce o aşeza pe pat şi se uita în jos la 
trupul ei, se gândea clar că avea să o mănânce de vie. 

Însă el doar se uita la ea. 

— Îndoaie-ţi spatele, îi ceru el. 

Bine, nu se aştepta la asta. 

— Îndoaie-ţi spatele, Bella! 

Simțindu-se ciudat de expusă, ea făcu aşa cum îi ceru, 
ridicându-şi corpul de pe saltea. În timp ce se mişca pe pat, se 
uita în fața pantalonilor lui scurți. Erecţia se smuci puternic, 
iar ideea că urma să fie în curând în interiorul ei o ajută să se 
relaxeze. 

El se întinse şi îi atinse unul dintre sfârcuri cu degetul 
mare. 

— Vreau asta în gura mea. 

O lăcomie delicioasă prinse rădăcini în ea. 

— Atunci sărută... 


— Şşşt! Degetul lui călători între sânii ei şi în jos pe 
abdomen. Se opri când ajunse la buricul ei. Făcu cu arătătorul 
un mic cerc în jurul buricului ei. Apoi făcu o pauză. 

— Nu te opri, gemu ea. 

El nu se opri. Cobori mai jos, până când trecu peste 
vârful despicăturii ei. Ea îşi muşcă buza şi îi privi trupul, acel 
cadru uriaş, de războinic, cu toți acei muşchi duri şi aspri. 
Dumnezeule, chiar se pregătea pentru el! 

— Zsadist... 

— O să vreau să te am acolo, jos. Şi nu mă voi putea opri. 
Cu mâna liberă îşi frecă buzele, ca şi cum şi-ar fi imaginat 
actul. Eşti pregătită să mă laşi să fac asta? 

— Da. 

Îşi pipăi cu degetul partea deformată a gurii în timp ce îi 
mângâia fanta. 

— Mi-aş dori să am ceva mai arătos să-ți ofer. Pentru că 
vei fi perfectă acolo jos. Ştiu asta. 

Ea uri ruşinea care se simţea prin mândria lui. 

— Cred că tu... 

— Ai o ultimă şansă să-mi spui nu, Bella. Dacă nu o faci 
chiar acum, voi fi peste tine. Fără oprire, şi nu cred că pot fi 
blând în privința asta. 

Îşi întinse braţele spre el. El încuviinţă din cap o dată, ca 
şi cum ar fi făcut un fel de pact, şi apoi se duse la capătul 
patului. 

— Desfă-ţi picioarele! Vreau să te văd. 

O roşeaţă nervoasă o cuprinse. 

El clătină din cap. 

— Prea târziu, Bella. Acum... e prea târziu. Arată-mi! 

Încet, ea îşi îndoi unul din genunchi şi se arătă treptat. 

Faţa lui se topi, tensiunea şi asprimea sângerând din el. 

— Oh, Dumnezeule... şopti el. Eşti... frumoasă. 

Sprijinindu-se pe braţe, el se urcă în pat până la trupul 
ei, cu ochii fixați pe pielea ei secretă de parcă nu mai văzuse 
niciodată aşa ceva. Când ajunse în raza lui, mâinile largi îşi 
neteziră drumul pe interiorul coapselor ei, deschizându-le şi 
mai mult. 

Dar apoi se încruntă şi se uită la ea. 


— Stai, ar trebui să te sărut mai întâi pe gură, nu-i aşa? 
Adică masculii încep de sus şi coboară, nu-i aşa? 

Ce întrebare ciudată. De parcă el nu făcuse asta 
niciodată? 

Înainte ca ea să poată răspunde, el începu să se dea 
înapoi, aşa că ea se aşeză şi îi prinse fața în mâini. 

— Poţi să-mi faci ce vrei. 

Ochii lui sclipiră şi îşi menţinură poziția o fracțiune de 
secundă. 

Apoi se năpusti asupra ei, doborând-o pe pat. Limba lui 
sări în gura ei şi mâinile lui se încurcară în părul ei, trăgând-o, 
arcuind-o, prinzându-i capul. Foamea din el era feroce, nevoia 
de sex a unui războinic cu sânge aprig. Avea de gând să o ia cu 
toată puterea pe care o avea, iar ea urma să fie îndurerată 
când avea să termine. Dureroasă şi complet fericită. Abia 
aştepta. 

Dintr-odată, el se opri şi se retrase din gura ei. Respira 
adânc şi avea o roşeaţă în obraji în timp ce o privea în ochi. 

Şi apoi îi zâmbi. 

Fu atât de surprinsă încât nu ştia ce să facă. Nu-i mai 
văzuse niciodată acea expresie, iar ridicarea gurii lui alunga 
deformarea buzei superioare, arătându-i dinții şi colții 
strălucitori. 

— Îmi place, spuse el. Tu dedesubt... Te simţi bine. Eşti 
moale şi caldă. Oare cântăresc prea mult? Lasă-mă să... 

În timp ce se sprijinea pe braţe, excitarea lui se apăsă în 
miezul ei, iar zâmbetul lui dispăru rapid ca un oftat. Era ca şi 
cum nu-i plăcea senzaţia, dar cum putea fi? Era excitat. Îi 
putea simţi erecţia. 

Cu o mişcare lejeră, se repoziționă astfel încât picioarele 
ei să fie strânse şi genunchii lui să fie de o parte şi de alta a lor. 
Ea nu putea ghici ce se întâmplase, dar orice era în mintea lui 
nu era bine. 

— Eşti perfect deasupra mea, spuse ea pentru a-i 
distrage atenţia. Cu excepţia unui singur lucru. 

— Ce anume? 

— Te-ai oprit. Şi dă-ți jos pantalonii! 

Greutatea lui cobori imediat pe ea, iar gura lui se duse 


pe partea laterală a gâtului ei. În timp ce el îi ciupea pielea, ea 
îşi împinse capul înapoi în pernă şi îşi dezgoli coloana gâtului. 
Apucându-l de ceafă, îl îndemnă spre vena ei. 

— Oh, da... gemu ea, dorind ca el să se hrănească. 

El scoase un sunet care însemna nu, dar înainte ca 
respingerea să se răsfrângă asupra ei, el îşi săruta drumul 
până la clavicula ei. 

— Vreau să-ți cuprind sânul, spuse el pe pielea ei. 

— Fă-o! 

— Trebuie să ştii ceva mai întâi. 

— Ce? 

El îşi ridică capul. 

— În noaptea în care ai venit aici, când te-am îmbăiat, 
am făcut tot posibilul să nu mă uit la tine. Chiar m-am 
străduit. Te-am acoperit cu un prosop chiar dacă erai în apă. 

— A fost drăguţ... 

— Dar când te-am scos afară, am văzut astea. Mâna lui îi 
prinse unul dintre sâni. Nu m-am putut abţine. Jur! Am 
încercat să-ți permit să ai intimitate, dar erai... Nu mi-am 
putut opri privirea. Sfârcurile tale erau strânse de la răcoarea 
aerului. Atât de mici şi de roz. Minunat! 

Îşi mişcă degetul mare înainte şi înapoi pe vârful ei tare, 
zăpăcindu-i mintea. 

— E în regulă, mormăi ea. 

— Nu a fost aşa. Erai lipsită de apărare şi am greşit că 
m-am uitat la tine. 

— Nu, tu... 

El se deplasă, iar erecţia lui se apăsă pe coapsele ei. 

— Asta s-a întâmplat. 

— Ce s-a întâmplat... Te-ai excitat? 

Gura lui se strânse. 

— Da. Nu m-am putut opri. 

Ea zâmbi vag. 

— Dar nu ai făcut nimic, nu-i aşa? 

— Nu. 

— Deci e în regulă. Ea îşi arcui spatele şi privi cum ochii 
lui se agățau de sânii ei. Sărută-mă, Zsadist! Chiar acolo unde 
te uiţi. Chiar acum. 


Buzele lui se despărțiră, iar limba îi deschise calea în 
timp ce se scufunda în jos. Gura lui era caldă pe carnea ei şi 
atât de nesigură, sărutând, apoi sugându-i sfârcul. Trase de 
el, apoi parcurse un cerc languros în jurul ei, o atrase din nou 
înăuntru... Şi în tot acest timp mâinile lui îi mângâiau talia, 
şoldurile şi picioarele. 

Cât de ironic era că se temea că nu avea să fie blând! 
Departe de a fi brutal, era de-a dreptul reverenţios în timp ce 
sugea, cu genele coborâte pe obraz în timp ce o savura, cu 
chipul lui adorator şi răpitor. 

— Dumnezeule! murmură el, trecând la celălalt sân. Nu 
ştiam că va fi aşa. 

— Cum aşa? 

Oh, Dumnezeule, gura lui... 

— Aş putea să te ling la nesfârşit. 

Ea îi prinse capul cu mâinile, trăgându-l mai aproape. Şi 
fu nevoie de ceva zvâcniri, dar reuşi să-şi despartă picioarele şi 
să scoată unul de sub el, astfel încât el fu aproape întins în 
leagănul corpului ei. Murea de nerăbdare să-i simtă excitarea, 
numai că el doar plutea deasupra ei. 

Când se trase înapoi, ea protestă, dar atunci mâinile lui 
se duseră în interiorul coapselor ei şi coborâră pe corp. Când îi 
desfăcu picioarele, salteaua începu să tremure sub ea. 

Întregul lui corp se cutremură în timp ce o privea. 

— Eşti atât de delicată... şi străluceşti. 

Prima călătorie a degetului lui în josul miezului ei 
aproape că o făcu să-şi piardă capul. În timp ce ea scotea un 
sunet răguşit, ochii lui se îndreptară spre ai ei şi apoi 
blestemă. 

— La dracu”, nu ştiu ce fac. Încerc să fiu atent... 

Ea îi apucă mâna înainte ca el să i-o poată lua. 

— Mai mult... 

El păru ezitant o clipă. Apoi o atinse din nou. 

— Eşti perfectă. Şi, Dumnezeule, eşti moale! Trebuie să 
ştiu... 

El se aplecă în jos, cu umerii încordați. Ea simți un 
pămătuf de catifea. 

Buzele lui. 


De data aceasta, când ea se ridică din pat şi îi spuse 
numele, el doar apăsă din nou alt sărut pe ea, apoi urmă 
dezmierdarea umedă a limbii lui. Când îşi înălță capul şi 
înghiți, mârâitul de extaz pe care îl scoase îi opri inima în 
piept. Ochii lor se întâlniră. 

— Oh, Dumnezeule, eşti delicioasă! spuse el, coborând 
din nou cu gura. 

Se întinse pe pat, înfăşurându-şi brațele pe sub 
genunchii ei şi revărsând spaţiul dintre coapsele ei — era un 
mascul care nu mai pleca nicăieri pentru multă vreme. 
Respirația lui era fierbinte şi plină de nevoi, gura lui era 
flămândă şi disperată. O explora cu o constrângere erotică, 
lingând şi sondând cu limba, sugând cu buzele. 

Când şoldurile ei se clătinară, unul dintre braţele lui se 
mută peste stomacul ei, ținând-o pe loc. Ea tresări din nou, iar 
el se opri fără să ridice capul. 

— Eşti bine? o întrebă el cu vocea răguşită şi înăbuşită, 
cuvintele vibrând în miezul ei. 

— Te rog... 

Fu singurul lucru care îi veni în minte. 

El se trase puțin înapoi, iar ea doar putu să se uite la 
buzele lui lucioase şi să se gândească unde fuseseră. 

— Bella, nu cred că mă pot opri. Există acest... vuiet în 
capul meu care îmi spune să nu mă desprind de tine. Cum pot 
să fac asta... să fie bine pentru tine? 

— Fă-mi-o... termină-mă! spuse ea răguşit. 

El clipi ca şi cum ea l-ar fi surprins. 

— Cum să te fac să termini? 

— Continuă să faci ceea ce faci. Doar că mai repede. 

El învăță repede când îşi dădu seama ce o făcea să se 
dezlănțuie şi fu nemilos odată ce descoperi cum să-i ofere un 
orgasm. Împinse din greu, privind-o cum se spulberă o dată, 
de două ori. De multe ori. Era ca şi cum se hrănea din plăcerea 
ei şi era insațiabil. 

Când în cele din urmă îşi ridică iar capul, ea era flască. 
El o privi cu seriozitate. 

— Mulţumesc! 

— Dumnezeule, eu sunt cel care ar trebui să spună asta! 


El clătină din cap. Ai lăsat un animal să intre în cea mai 
frumoasă parte a ta. Eu sunt cel care trebuie să fie 
recunoscător. 

Se îndepărtă de corpul ei cu acea roşeață de excitare 
încă în obraji. 

Acea erecție încă se încordase. 

Ea îşi întinse brațele spre el. 

— Unde te duci? Nu am terminat. 

Când el ezită, ea îşi aminti. Se rostogoli pe burtă şi se 
sprijini în patru labe - o ofertă neruşinată. Când el nu se 
mişcă, ea se uită înapoi la el. Închise ochii ca şi cum ar fi avut 
dureri, iar asta o deruta. 

— Ştiu că o faci doar aşa, spuse ea încet. Asta mi-ai 
spus. Este în regulă pentru mine. Serios. Urmă o tăcere lungă. 
Zsadist, vreau să fie asta între noi. Vreau să te cunosc... aşa. 

E] îşi frecă fața. Ea crezu că avea să plece, dar apoi el se 
mişcă astfel încât să fie în spatele ei. Mâinile lui căzură uşor pe 
şoldurile ei şi o îndemnă într-o parte, pe spate. 

— Dar tu doar... 

— Nu cu tine. Vocea lui era aspră. Nu aşa cu tine. 

Ea îşi deschise picioarele, pregătită pentru el, dar el doar 
îngenunche. 

Respirația îi tremura. 

— Lasă-mă să aduc un prezervativ. 

— De ce? Nu sunt fertilă acum, aşa că nu ai nevoie de 
unul. Şi vreau ca tu să... termini. 

Sprâncenele lui căzură peste ochii lui negri. 

— Zsadist, nu e de ajuns pentru mine. Vreau să fiu cu 
tine. 

Ea era pe punctul de a se întinde spre el când el se ridică 
în genunchi şi îşi duse mâinile în fața pantalonilor scurți. 
Bâjbâi după betelie şi apoi trase talia elastică în jos, 
dezvăluindu-se. 

Bella înghiţi în sec. 

Excitația lui era enormă. O aberaţie a naturii, perfect 
frumoasă şi solidă ca piatra. 

Sfinte Sisoe! Oare măcar avea să se potrivească? 

Mâinile îi tremurau în timp ce trăgea pantalonii scurți 


sub cele două greutăţi gemene de sub erecţia lui. Apoi se 
aplecă peste trupul ei, poziționându-se pe miezul ei. 

Când ea întinse mâna pentru a-l mângâia, el se 
îndepărtă brusc. 

— Nu! În timp ce ea se retrăgea, el blestemă. Îmi pare 
rău. Lasă-mă pe mine să mă ocup de asta! 

El îşi mişcă şoldurile înainte, iar ea îi simţi capul tare şi 
fierbinte lipit de ea. Mâna lui veni în spatele unuia dintre 
genunchii ei şi îi întinse piciorul în sus; apoi împinse înăuntru 
un pic, după care puţin mai departe. În timp ce transpirația 
înflorea peste tot corpul lui, un miros întunecat îi ajunse la 
nas. Pentru o clipă, se întrebă dacă... 

Nu, nu putea să se lege de ea. Nu era în natura lui. 

— Dumnezeule, eşti strâmtă! răcni el. Oh... Bella, nu 
vreau să te sfâşii! 

— Continuă! Doar ia-o uşor! 

Corpul ei tresări sub presiune şi întindere. Chiar şi aşa 
pregătită cum era ea, el era o invazie, dar îi plăcea, mai ales 
când respirația îi exploda din piept şi el tresărea. 

Când intră până la capăt, gura lui se deschise, colții lui 
alungindu-se de plăcerea pe care o simțea. 

Îşi plimbă mâinile pe umerii lui, simțindu-i muşchii şi 
căldura. 

— E în regulă? întrebă printre dinţii strânşi. 

Bella apăsă un sărut pe partea laterală a gâtului lui şi îşi 
roti şoldurile. El şuieră. 

— Fă dragoste cu mine, spuse ea. 

El gemu şi începu să se mişte ca un val mare deasupra 
ei, acea parte groasă şi tare a lui mângâindu-i interiorul. 

— Oh, rahat... Îşi lăsă capul în gâtul ei. Ritmul lui se 
intensifică, respiraţia ieşind din el, năvălind în urechea ei. 
Bella... Rahat, mi-e frică, dar nu mă pot... opri. 

Cu un geamăt, el se sprijini pe braţe şi îşi lăsă şoldurile 
să se balanseze liber, fixând-o cu fiecare mişcare şi 
împingând-o mai sus pe pat. Ea se agăță de încheieturile lui 
pentru a-şi ţine corpul pe loc sub asalt. În timp ce el împingea, 
ea simțea că se apropia din nou de extaz şi, cu cât el o făcea 
mai repede, cu atât era mai aproape. 


Orgasmul se izbi în miezul ei, apoi îi alergă prin tot 
corpul, forța lui întinzându-se, astfel încât să fie infinit de 
lungă şi infinit de largă. Senzaţiile durară o veşnicie, 
contracțiile muşchilor ei interiori agățându-se de partea din el 
care o pătrundea. 

Când se întoarse din nou în propria piele, îşi dădu 
seama că el era nemişcat, complet îngheţat deasupra ei. 
Clipind pentru a-şi alunga lacrimile, se uită la fața lui. 
Unghiurile dure ale acesteia erau încordate, la fel restul 
corpului lui. 

— Te-am rănit? întrebă el apăsat. Ai strigat. Tare. 

Ea îi atinse fața. 

— Nu de durere. 

— Slavă Domnului! Umerii lui se relaxară în timp ce 
expira. N-aş fi putut suporta să te rănesc aşa. 

El o sărută uşor. Apoi se retrase şi se dădu jos din pat, 
trăgând de pantalonii scurți în timp ce intra în baie şi închidea 
uşa. 

Bella se încruntă. Oare terminase? Părea complet în 
erecție în timp ce se retrăsese. 

Alunecă din pat şi se uită în jos. Când nu văzu nimic în 
interiorul coapselor, îşi trase halatul şi se duse după el, fără să 
se obosească să bată la uşă. 

Braţele lui Zsadist erau sprijinite pe chiuvetă, cu capul 
atârnând jos. Respira neliniştit şi părea febril, pielea îi era 
alunecoasă, iar poziţia îi era nefiresc de rigidă. 

— Ce e, nalla? spuse într-o şoaptă răguşită. 

Ea se opri, nesigură că îl auzise bine. Dar o făcuse... 
Iubito. 

El o numise iubită. 

— De ce nu ai... Se pare că nu reuşea să scoată restul 
cuvintelor. De ce te-ai oprit înainte de a... 

Când el doar clătină din cap, ea se duse la el şi îl 
întoarse. Prin pantalonii scurți, ea putu vedea că excitaţia lui 
era palpitantă, dureros de rigidă. De fapt, părea că îl durea tot 
corpul. 

— Lasă-mă să te relaxez, spuse ea, întinzându-se spre 
el. 


El se dădu cu spatele la peretele de marmură dintre duş 
şi chiuvetă. 

— Nu, nu... Bella... 

Ea strânse halatul în mâini şi începu să îngenuncheze la 
picioarele lui. 

— Nu! 

El o trase spre trupul lui. 

Ea îi întâlni privirea şi se îndreptă spre talia lui. 

— Lasă-mă să fac asta pentru tine. 

El o apucă de mâini şi îi strânse încheieturile până când 
o durură. 

— Vreau să fac asta, Zsadist, spuse ea cu putere. 
Lasă-mă să am grijă de tine! 

Urmă o tăcere lungă, iar ea îşi petrecu timpul măsurând 
durerea, dorința şi frica din ochii lui. O străbătu un fior. Nu-i 
venea să creadă saltul de logică pe care îl făcea mintea ei, dar 
avea o impresie foarte vie că el nu-şi mai permisese niciodată 
să aibă orgasm. Sau oare se grăbea să tragă concluzii pripite? 

În fine, nu era ca şi cum avea de gând să-l întrebe. El se 
clătina, pe punctul de a o lua razna, iar dacă ea spunea sau 
făcea ceva greşit, el avea să o şteargă din cameră. 

— Zsadist, nu-ţi voi face rău. Şi tu poţi deţine controlul. 
Ne vom opri dacă nu te simți bine. Poţi avea încredere în mine. 

Trecu mult timp până când strânsoarea lui se slăbi pe 
încheieturile ei. Apoi, în cele din urmă, îi dădu drumul. Cu 
ezitare, îşi dădu jos pantalonii scurți. 

Excitarea aceea ieşi în spațiul dintre ei. 

— Ţine-te bine, spuse el cu o voce răguşită. 

— De tine. O să mă ţin de tine. 

Când ea îşi înfăşură palmele în jurul lui, el scoase un 
geamăt, iar capul îi căzu pe spate. Dumnezeule, era tare! Tare 
ca fierul, dar înconjurat de o piele moale ca buzele lui. 

— Eşti... 

— Şşşt! o întrerupse el. Nu vorbi. Nu pot să... nu vorbi. 

El începu să se mişte în strânsoarea ei. Încet la început, 
apoi cu o urgenţă crescândă. Îi luă faţa în mâini şi o sărută, 
apoi corpul lui preluă complet controlul cu o pompare 
sălbatică. O luase razna, trăgând din ce în ce mai sus, cu 


pieptul şi şoldurile atât de frumoase în timp ce se unduia în 
acea mişcare masculină străveche de surpare. Mai repede, mai 
repede, se mişca înainte şi înapoi. 

Doar că apoi ajunse la un fel de platou. Era încordat, 
venele gâtului aproape că i se rupeau prin piele, corpul îi era 
acoperit de sudoare. Dar se părea că nu reuşea să-şi dea 
drumul. 

Se opri, gâfâind. 

— Nu va merge. 

— Relaxează-te! Relaxează-te şi lasă să se întâmple... 

— Nu. Am nevoie... Îi luă una din mâini şi o puse pe 
sacul de sub excitaţia lui. Strânge. Strânge tare. 

Ochii Bellei se îndreptară spre faţa lui. 

— Ce? Nu vreau să te rănesc. 

El îşi înfăşură mâna în jurul mâinii ei ca într-o 
menghina şi le răsuci în strânsoare până când strigă. Apoi o 
tinu de cealaltă încheietură, menținându-i palma pe bărbăția 
lui. 

Ea se zbătu împotriva lui, luptând să oprească durerea 
pe care şi-o provoca singur, dar el pompa din nou. Şi cu cât ea 
încerca mai tare să se îndepărteze, cu atât mai mult îi strivea 
mâna în acel loc atât de delicat al bărbatului. Ochii ei se 
făcură mari şi nu mai clipeau din cauza durerii actului, a 
agoniei lui. 

Zsadist striga, strigătul lui puternic ricoşând în 
marmură până când ea fu sigură că toată lumea din conac 
trebuia să-l fi auzit. Apoi ea simți tresăririle puternice ale 
eliberării lui, pulsații fierbinți care îi umezeau mâinile şi 
partea din față a halatului. 

El se prăbuşi pe umerii ei, corpul lui masiv căzând peste 
ea. Respira ca un tren de marfă, muşchii îi tremurau, trupul 
lui uriaş avea spasme. Când îşi eliberă mâna de pe a ei, ea 
trebui să-şi desprindă palma de pe testiculele lui. 

Bella era rece până la os în timp ce suporta greutatea lui. 
Ceva urât răsărise între ei chiar atunci, un fel de rău sexual 
care estompa distincția dintre plăcere şi durere. Şi, deşi o 
făcea crudă, voia să se îndepărteze de el. Voia să fugă de 
conştientizarea cruntă că îl rănise, pentru că el îl obligase şi 


pentru că el avusese orgasm din acest motiv. 

Numai că respirația îi fu întreruptă de un plânset. Sau 
cel puţin părea aşa. 

Ea îşi ținu respiraţia, ascultând. Sunetul moale se auzi 
din nou, iar ea simți cum umerii lui tremurau. 

Oh, Dumnezeule! Plângea. 

Îşi înfăşură braţele în jurul lui, amintindu-şi că el nu 
ceruse să fie torturat aşa cum fusese. Şi nici nu se oferise 
voluntar pentru efectele ulterioare. 

Încercă să-i ridice capul pentru a-l săruta, dar el se 
împotrivi, trăgând-o aproape, ascunzându-se în părul ei. Ea îl 
legănă, ținându-l în braţe şi liniştindu-l în timp ce el se 
străduia să mascheze faptul că plângea. În cele din urmă, se 
retrase şi îşi frecă fața cu palmele. Refuză să-i întâlnească 
ochii în timp ce se întindea şi dădea drumul la duş. 

Cu o smucitură rapidă, îi dezbrăcă halatul, apoi îl 
mototoli şi îl aruncă la gunoi. 

— Stai, îmi place halatul ăla... 

— O să-ţi cumpăr unul nou. 

O îndemnă să intre sub apă. Când ea se împotrivi, el o 
ridică lejer, o puse sub jet şi începu să-i săpunească mâinile 
cu o panică nedisimulată. 

— Zsadist, opreşte-te! Ea se trase deoparte, dar el o 
prinse. Nu sunt murdară... Zsadist, opreşte-te! Nu am nevoie 
să fiu curățată pentru că tu... 

El închise ochii. 

— Te rog... trebuie să fac asta. Nu pot să te las toată. 
Acoperită cu chestia aia. 

— Zsadist, izbucni ea. Uită-te la mine! Când el o făcu, ea 
spuse: Nu este nevoie. 

— Nu ştiu ce altceva să fac. 

— Vino înapoi în pat cu mine! Închide apa! Ţine-mă în 
braţe! Lasă-mă să te ţin în braţe! Ăsta e singurul lucru pe care 
trebuie să-l faci. 

Şi ea avea nevoie de asta. Era zdruncinată până în 
măduva oaselor. 

Îşi puse un prosop în jurul ei şi îl trase în dormitor. Când 
fură împreună sub pătură, ea se încolăci în jurul lui, dar era la 


fel de țeapănă ca el. Crezuse că apropierea avea să o ajute. Dar 
nu fu aşa. 

După o vreme îndelungată, vocea lui se auzi prin 
întuneric. 

— Dacă aş fi ştiut cum trebuia să fie, nu aş fi permis 
niciodată să se întâmple asta. 

Ea îşi întoarse fața spre a lui. 

— A fost prima dată când ai avut orgasm? 

Tăcerea nu fu o surpriză. Faptul că el îi răspunse în cele 
din urmă fu. 

— Da. 

— Nu ţi-a făcut niciodată... plăcere? şopti ea, chiar dacă 
ştia răspunsul. 

Dumnezeule. Cum trebuie să fi fost acei ani ca sclav de 
sânge! Atâtea abuzuri. Vru să plângă pentru el, dar ştia că el 
s-ar fi simțit stânjenit de asta. 

El expiră. 

— Nu-mi place deloc să o ating. Sincer, urăsc faptul că a 
fost în tine. Vreau să fii într-o cadă chiar acum, înconjurată de 
înălbitor. 

— Mi-a plăcut să fiu cu tine. Mă bucur că ne-am culcat 
împreună. Doar ceea ce venise mai târziu îi fusese greu să 
accepte. Dar în legătură cu ce s-a întâmplat în baie... 

— Nu vreau să faci parte din asta. Nu vreau să-mi faci 
asta pentru ca eu... să îţi fac ție asta peste tot. 

— Mi-a plăcut să-ți ofer un orgasm. Doar că...țin prea 
mult la tine ca să te rănesc. Am putea încerca... 

El se îndepărtă. 

— Îmi pare rău, trebuie să... mă duc la V. Am ceva de 
lucru. 

Ea îl apucă de braț. 

— Ce-ar fi dacă ţi-aş spune că te consider frumos? 

— Ţi-aş spune că îţi este milă de mine şi m-ar enerva. 

— Nu-mi pare rău pentru tine. Îmi doresc să termini în 
mine şi cred că eşti superb când eşti excitat. Eşti gros şi lung, 
iar eu abia aşteptam să te ating. Şi încă sunt. Şi vreau să te 
iau în gura mea. Ce zici de asta? 

El scăpă din strânsoarea ei şi se ridică în picioare. Cu 


mişcări rapide, înțepenite, se îmbrăcă. 

— Dacă ai nevoie să arăţi acel sex într-o altă lumină ca 
să poţi face față, e în regulă. Dar acum te minţi singură. În 
scurt timp te vei trezi la realitatea că încă eşti o femeie de 
valoare. Şi atunci vei regreta că te-ai culcat cu mine. 

— Nu voi regreta. 

— Aşteaptă şi o să vezi! 

El ieşi pe uşă înainte ca ea să găsească cuvintele 
potrivite pe care să i le arunce înapoi. 

Bella îşi încrucişă braţele la piept şi răbufni de frustrare. 
Apoi înlătură aşternuturile. La dracu”, era cald în camera aia! 
Sau poate că era atât de agitată, încât îşi dăduse peste cap 
chimia internă. 

Neputând să rămână în pat, se îmbrăcă şi cobori pe 
holul cu statui. Nu-i păsa unde ajungea; trebuia doar să iasă 
şi să se elibereze de căldura aia. 


Capitolul 28 


Zsadist se opri în tunelul subteran, la jumătatea 
distanței dintre casa principală şi locuinţa lui Vishous şi a lui 
Butch. 

Când se uită în spatele lui, nu mai era nimic altceva 
decât un rând de lămpi în plafon. În faţa lui se aflau mai multe 
la fel, o bandă de pete luminoase care se întindea la nesfârşit. 
Uşa pe care intrase şi uşa pe care urma să iasă erau ambele 
invizibile pentru el. 

Ei bine, nu era aceasta o metaforă perfectă pentru viață? 

Se sprijini de peretele de oțel al tunelului, simțindu-se 
prins în capcană în ciuda faptului că nu era ţinut de nimic şi 
de nimeni. 

Oh, dar asta era o prostie! Bella îl prindea în capcană. Îl 
înlănțuia. Îl lega cu trupul ei frumos, cu inima ei bună şi cu 
acea himeră de dragoste deplasată care strălucea în ochii ei de 
safir. Era prins în capcană... Era atât de prins în capcană. 

Cu o schimbare bruscă, mintea lui se fixă pe noaptea în 


care Phury îl scosese în sfârşit din sclavie. 


* 


Când Stăpâna apăruse cu încă un bărbat, sclavul fusese 
dezinteresat. După zece decenii, ochii altor masculi nu-l mai 
deranjau, iar violurile şi invaziile nu mai aveau nicio oroare 
nouă din care să învețe. Existenţa lui era o întindere de iad 
uniformă, singura tortură reală rezidând în natura infinită a 
captivității sale. 

Dar apoi simţi ceva ciudat. Ceva... diferit. Întoarse capul 
şi îl privi pe străin. Primul său gând fusese că bărbatul era 
uriaş şi îmbrăcat scump, deci trebuia să fie un războinic. 
Următorul fusese că ochii galbeni care îl priveau fixau o mizerie 
şocantă. Într-adevăr, străinul care stătea în uşă pălise până 
când pielea îi deveni ca de ceară. 

Când mirosul balsamului asaltă nasul sclavului, acesta 
se întoarse să privească tavanul, neinteresat de ceea ce avea 
să se întâmple în continuare. Cu toate acestea, în timp ce 
bărbăţia lui era manipulată, un val de emoție năvăli în cameră. 
Se uită înapoi la bărbatul care stătea chiar în interiorul celulei. 
Sclavul se încruntă. Războinicul întindea mâna după un 
pumnal şi se uita la Stăpână ca şi cum ar fi vrut să ucidă... 

Cealaltă uşă se deschise în forță, iar unul dintre curteni 
vorbi panicat. Dintr-odată, celula se umplu de gărzi, de arme şi 
de furie. Stăpâna fu apucată cu brutalitate de bărbatul din 
fruntea grupului şi fu pălmuită atât de tare, încât se lovi de 
peretele de piatră. Apoi bărbatul se îndreptă spre sclav, 
scoțând un cuțit. Sclavul ţipă când văzu lama apropiindu-se de 
fața lui. O durere usturătoare îi tăie fruntea, nasul şi obrazul; 
apoi îl cuprinse negura. 

Când sclavul îşi reveni, era atârnat de gât, greutatea 
braţelor, picioarelor şi a trunchiului sufocându-i viața din el. 
Reapariţia sa mentală fu ca şi cum corpul său ar fi ştiut că i se 
apropia ultima suflare şi l-ar fi trezit, pentru ca astfel creierul 
său să îl ajute. O încercare jalnică de salvare, se gândi el. 

Sfântă Fecioară, n-ar fi trebuit să simtă durere? Şi se 
întrebă dacă nu cumva fusese stropit cu apă, căci pielea îi era 


udă. Apoi îşi dădu seama că i se scurgea în ochi ceva gros. 
Sângele lui. Era acoperit de propriul sânge. 

Şi ce era tot zgomotul acela în jurul lui? Săbii? Lupte? 

În timp ce se sufoca, ridică ochii şi, pentru o fracțiune de 
secundă, sufocarea îl părăsi. Marea. Privea marea imensă. 
Bucuria se înălță pentru o clipă şi apoi vederea i se învolbură 
din lipsă de aer. Pleoapele îi pâlpâiră şi se prăbuşi, deşi era 
recunoscător că mai văzuse o dată oceanul înainte de a muri. 
Se gândi vag dacă Exitusul avea să semene cu acel orizont 
vast, o întindere infinită care era în acelaşi timp necunoscută şi 
un cămin. 

În momentul în care văzu o lumină albă strălucitoare în 
fața lui, presiunea de la gât încetă, iar corpul îi fu manevrat cu 
asprime. Urmară strigăte şi mişcări sacadate, apoi o călătorie 
zguduitoare şi săltăreață care se încheie brusc. De-a lungul 
drumului, agonia înflori peste tot în el, intrându-i în oase, 
lovindu-l cu pumni surzi şi bătători. 

Două focuri de armă. Mormâieli de durere care nu erau 
ale lui. Apoi un țipăt şi o rafală de vânt în spatele lui. Cădea... 
era în aer, cădea... 

Oh, Dumnezeule, oceanul! Panica îl învălui. Sarea... 

Simti perna dură a apei doar pentru o clipă, înainte ca 
senzația mării lovindu-i pielea dureroasă să-i copleşească 
mintea. Îşi pierdu cunoştinţa. 

Când îşi reveni din nou, trupul său nu mai era decât un 
sac dezlănţuit care ţinea în el durerile. Îşi dădu seama vag că 
era înghețat de frig pe o parte, moderat de cald pe cealaltă şi se 
mişcă să vadă dacă putea. De îndată ce o făcu, simți căldura 
de lângă el schimbându-se în răspuns... Se afla într-o 
îmbrățişare. Un bărbat se sprijinea de spatele lui. 

Sclavul împinse trupul dur de lângă al său şi se târî prin 
noroi. Vederea lui încețoşată îi arătă drumul, scoțând un 
bolovan din negură, oferindu-i ceva în spatele căruia să se 
ascundă. Când fu la adăpost, respiră prin disconfortul din 
trupul său, mirosind sărătura mării şi putreziciunea mizerabilă 
a peştilor morți. 

Şi de asemenea un miros de tinichea. Un miros ascuţit, de 
tinichea... 


Aruncă o privire pe marginea stâncii. Deşi ochii îi erau 
slabi, reuşi să distingă forma bărbatului care intrase în celulă 
cu Stăpâna. Războinicul stătea acum rezemat de perete, cu 
părul lung atârnându-i în valuri pe umerii săi groşi. Hainele lui 
elegante erau rupte, iar privirea galbenă îi strălucea de tristeţe. 

Asta era celălalt miros, se gândi sclavul. Acea emoție 
tristă pe care o simțea bărbatul avea un miros. 

Când sclavul mirosi din nou, simţi o strânsoare ciudată 
pe față şi îşi ridică vârfurile degetelor spre obraz. Era o 
canelură, o linie rigidă în pielea lui... O urmări până la frunte. 
Apoi cobori până la buză. Şi îşi aminti de lama cuțitului care 
venise spre el. Îşi aminti că țipase când fusese tăiat. 

Sclavul începu să tremure şi îşi înfăşură brațele în jurul 
lui. 

— Ar trebui să ne încălzim unul pe celălalt, spuse 
războinicul. Asta e tot ce făceam. Nu am nicio... intenție în ce te 
priveşte. Aş vrea doar să te reconfortez dacă aş putea. 

Doar că toți masculii Stăpânei îşi doreau să fie cu sclavul. 
De aceea îi adusese. Şi ei îi plăcea să privească. 

Totuşi, sclavul îşi aminti de războinicul care ridicase 
pumnalul, arătând de parcă ar fi vrut să o eviscereze pe 
Stăpână ca pe un porc. 

Sclavul deschise gura şi întrebă răguşit: 

— Cine sunteţi, sire? 

Gura nu-i mai funcționa ca înainte, iar cuvintele îi erau 
confuze. Încercă din nou, dar războinicul îl întrerupse: 

— Ti-am auzit întrebarea. Mirosul stins de tristețe deveni 
mai puternic, până când acoperi chiar şi mirosul de peşte. Eu 
sunt Phury. Eu sunt... fratele tău. 

— Nu. Sclavul dădu din cap dezaprobator. Nu am familie, 
sire. 

— Nu, eu nu sunt... Bărbatul îşi drese vocea. Eu nu sunt 
sire pentru tine. Şi tu ai avut întotdeauna o familie. Ai fost luat 
de lângă noi. Te-am căutat timp de un secol. 

— Mă tem că vă înşelați. 

Războinicul se mişcă de parcă ar fi vrut să se ridice, iar 
sclavul sări înapoi, lăsându-şi ochii în jos şi acoperindu-şi capul 
cu brațele. Nu putea suporta să fie bătut din nou, chiar dacă o 


merita pentru insubordonarea sa. 

Repede, spuse în felul său acum dezordonat: 

— Nu vreau să vă jignesc, sire. Vă ofer doar respectul 
meu faţă de poziția dumneavoastră superioară. 

— Sfântă Fecioară! Un zgomot sugrumat veni din cealaltă 
parte a peşterii. Nu te voi lovi. Eşti în siguranță... Cu mine, eşti 
în siguranță. Eşti găsit, fratele meu! 

Sclavul clătină din nou din cap, incapabil să audă ceva, 
pentru că înțelese brusc ce urma să se întâmple la căderea 
nopții, ce trebuia să se întâmple. El era proprietatea Stăpânei, 
ceea ce însemna că trebuia să fie dat înapoi. 

— Vă implor, gemu el, nu mă duceţi la ea! Omorăâţi-mă 
acum... Nu mă faceţi să mă întorc la ea. 

— Vom muri amândoi înainte de a-ți permite să te întorci 
acolo. 

Sclavul îşi ridică privirea. Ochii galbeni ai războinicului 
ardeau prin întuneric. 

Sclavul privi strălucirea pentru un timp trecător. Şi apoi îşi 
aminti. Cu mult-mult timp în urmă, se trezise pentru prima dată 
din tranziţie în captivitate. Stăpâna îi spusese că îi iubea ochii... 
ochii lui galbeni ca de canar. 

Din specia lui, erau foarte puțini cei cu irisul auriu 
strălucitor. 

Cuvintele şi acțiunile războinicului începură să aibă sens. 
De ce s-ar fi luptat un străin pentru a-l elibera? 

Războinicul se mişcă, tresări şi îşi ridică una din coapse. 
Unul din picioarele bărbatului dispăruse. 

Ochii sclavului deveniră mari privind spre membrul 
pierdut. Cum reuşise războinicul să-i salveze pe amândoi în 
apă cu acea rană? Trebuie să se fi zbătut pur şi simplu ca să se 
menţină la suprafaţă. De ce nu dăduse drumul sclavului? 

Numai o legătură de sânge putea genera un asemenea 
altruism. 

— Eşti fratele meu? mormăi sclavul printre buzele 
distruse. Cu adevărat avem acelaşi sânge? 

— Da. Eu sunt geamănul tău. 

Sclavul începu să tremure. 

— Neadevărat. 


— Adevărat. 

O teamă ciudată se aşeză asupra sclavului, înfiorându-l. 
Se ghemui în el însuşi, în ciuda cărnii crude care îl acoperea din 
cap până în picioare. Nu-i trecuse niciodată prin cap că era 
altceva decât un sclav, că ar fi putut avea o şansă să trăiască 
altfel... să trăiască precum un bărbat, nu ca o proprietate. 

Sclavul se legăna înainte şi înapoi în noroi. Când se opri, 
se uită din nou la războinic. Ce se întâmplase cu familia lui? De 
ce se întâmplase asta? 

Cine era el? Şi... 

— Ştii dacă am avut un nume? şopti sclavul. Mi s-a dat 
vreodată un nume? 

Războinicul respira sacadat, de parcă fiecare coastă i-ar 
fi fost ruptă. 

— Numele tău este Zsadist. Respirația războinicului se tot 
întrerupea până când îşi înecă vorbele. Eşti fiul... lui Ahgony, 
un mare războinic. Eşti iubitul... mamei noastre, Naseen. 

Războinicul plânse nefericit şi îşi lăsă capul în mâini. 

În timp ce plângea, sclavul îl privea. 


Zsadist clătină din cap, amintindu-şi acele ore tăcute 
care urmaseră. Phury şi el îşi petrecuseră cea mai mare parte 
a timpului doar privindu-se unul pe celălalt. Amândoi 
fuseseră în stare proastă, dar Phury era cel mai puternic 
dintre ei, chiar şi cu membrul lipsă. Adunase lemne şi fire de 
alge marine şi le asamblase într-o plută şubredă şi nesigură. 
Când soarele apusese, se târâseră în ocean şi plutiseră de-a 
lungul coastei spre libertate. 

Libertate. 

Mda. El nu era liber; nu fusese niciodată. Anii aceia 
pierduţi rămăseseră cu el, furia din cauza acelei înşelăciuni şi 
a ceea ce i se făcuse fiind mai vie decât el. 

O auzise pe Bella spunând că îl iubea. Şi vru să tipe. 

În schimb, porni spre Groapă. Nu avea nimic demn de ea 
în afară de răzbunarea lui, aşa că avea de gând să se întoarcă 
la treabă. Avea să îi vadă pe toți lesserii zdrobiţi în fața lui, 
stivuiți în zăpadă ca nişte buşteni, ca o mărturie a singurului 
lucru pe care i-l putea oferi. 


lar pe cel care o luase, pe cel care o rănise îl aştepta o 
moarte specială. Z nu mai avea dragoste de oferit nimănui. 
Dar ura pe care o simțea avea s-o canalizeze în beneficiul 
Bellei până când ultima suflare avea să-i părăsească plămânii. 


Capitolul 29 


Phury îşi aprinse o ţigară şi se uită la cele 16 tuburi de 
Aqua Net aliniate pe măsuţa de cafea a lui Butch şi V. 

— Ce faceți cu fixativul de păr? Vreţi să vă deghizați? 
Butch ridică țeava din PVC în care făcea o gaură. 

— Lansator de cartofi, omule. Mare distracție! 

— Poftim? 

— Nu ai fost niciodată în tabăra de vară? 

— Țesutul coşurilor şi sculptura în lemn sunt pentru 
oameni. Fără supărare, dar noi îi învăţăm lucruri mai bune pe 
tinerii noştri. 

— Ha! Nu ai trăit până când nu ai făcut un raid la miezul 
nopții în chiloți. Oricum, pui cartoful în acest capăt, umpli 
partea de jos cu spray... 

— Şi apoi îl aprinzi, interveni V din dormitorul său. leşi 
în halat, frecându-şi părul ud cu un prosop. Face un zgomot 
grozav. 

— Un zgomot grozav, repetă Butch. 

Phury se uită la fratele său. 

— V, ai mai făcut asta înainte? 

— Da, noaptea trecută. Dar lansatorul s-a blocat. 

Butch înjură. 

— Cartoful era prea mare. Afurisiții de brutari din Idaho. 
În seara asta o să fie grozav. Bineînţeles, traiectoria poate fi o 
nenorocire... 

— Dar e chiar ca la golf, spuse V, lăsând prosopul peste 
un scaun. Îşi trase o mănuşă peste mâna dreaptă, acoperind 
tatuajele sacre care marcau palma până la vârful degetelor şi 
pe tot dosul palmei. Adică trebuie să te gândeşti la arcul tău în 
aer... 


Butch încuviință cu năduf. 

— Da, e exact ca la golf. Vântul joacă un rol important. 

— Imens. 

Phury fuma alături în timp ce îşi terminau unul altuia 
propozițiile încă două minute. După un timp, se simți obligat 
să menționeze: 

— Voi doi petreceți prea mult timp împreună, mă 
înțelegeți? 

V clătină din cap în fața polițistului. 

— Fratele nu apreciază deloc genul ăsta de lucruri. 
Niciodată nu a făcut-o. 

— Atunci țintim spre camera lui. 

— Adevărat. Şi dă spre grădină... 

— Aşa că nu trebuie să lucrăm în jurul maginilor din 
curte. Excelent. 

Uşa tunelului se deschise şi toți trei se întoarseră. 

Zsadist era în uşă, iar mirosul Bellei era peste tot pe el. 
Împreună cu miresmele înăbuşitoare ale sexului. Precum şi 
cea mai slabă urmă a semnului de legătură. 

Phury încremeni şi trase un fum adânc. Oh, 
Dumnezeule, fuseseră împreună! 

La naiba, nevoia de a alerga până acasă şi de a verifica 
dacă ea încă respira era aproape irezistibilă. La fel era dorința 
de a-şi freca pieptul până când gaura dureroasă din el 
dispărea. 

Geamănul lui avusese parte de ceea ce tânjea Phury să 
aibă. 

— S-a mişcat SUV-ul ăla? îi spuse Z lui Vishous. 

V se duse spre calculatoare şi apăsă câteva taste. 

— Nu. 

— Arată-mi! 

În timp ce Zsadist se apropie şi se aplecă, V arătă spre 
un ecran. 

— Iată-l! Dacă ajunge pe drum, pot urmări calea. 

— Ştii cum să pătrunzi într-unul din aceste Exploreruri 
fără să declanşezi alarma? 

— Te rog, este doar o maşină. Dacă mai e acolo la 
căderea nopții, te voi băga cât ai clipi. 


Z se îndreptă. 

— Am nevoie de un telefon nou. 

Vishous deschise un sertar al biroului, scoase unul şi 
şi-l verifică de două ori. 

— Acum poți să pleci. O să trimit un SMS tuturor cu 
noul tău număr. 

— Sună-mă dacă se mişcă treaba aia. 

În timp ce Zsadist se întorcea cu spatele la ei, Phury mai 
trase un fum şi îşi tinu respiraţia. Uşa spre tunel se închise cu 
putere. 

Fără să-şi dea seama ce făcea, Phury stinse ţigara şi se 
duse după geamănul său. 

În tunel, Z se opri când auzi alți paşi. Când bărbatul se 
întoarse, lumina de deasupra capului îi scoase în evidență 
adânciturile de sub pomeţi, tăietura contondentă a 
maxilarului şi linia cicatricei. 

— Ce? întrebă el, cu vocea lui profundă răsunând. Apoi 
se încruntă. Lasă-mă să ghicesc! Este vorba despre Bella. 

Phury se opri. 

— Poate. 

— Cu siguranță. Ochii lui Z alunecară în jos şi rămaseră 
pe podeaua tunelului. O poţi mirosi pe mine, nu-i aşa? 

În tăcerea lungă dintre ei, Phury îşi dori cu disperare să 
aibă o ţigară între buze. 

— Vreau doar să ştiu... este bine după ce te-ai culcat cu 
ea? 

Z îşi puse mâinile în sân. 

— Da. Şi nu-ţi face griji, nu va mai dori să facă asta din 
nou. 

„Oh, Dumnezeule!” 

— De ce? 

— Am făcut-o să... Buza distorsionată a lui Z se subție. 
Mă rog. 

— Ce? Ce ai făcut? 

— Am făcut-o să mă rănească. În timp ce Phury se 
retrăgea, Z râse aspru, trist. Da, nu trebuie să devii atât de 
protector. Nu se va mai apropia de mine. 

— Cum... Ce s-a întâmplat? 


— Îhî, cum să nu. Lasă-mă să număr toate modurile în 
care tu şi eu nu vom face asta. 

Dintr-odată, fără niciun avertisment, Z se concentră la 
fața lui Phury. Forța privirii fu o surpriză, pentru că bărbatul 
rareori privea pe cineva în ochi. 

— Sincer, fratele meu, ştiu ce simți pentru ea, iar eu... 
Ah, sper că, atunci când lucrurile se vor linişti puţin, poate vei 
putea... să fii cu ea sau ceva de genul ăsta. 

Oare era nebun? se gândea Phury. Era oare nebun de 
legat? 

— Cum naiba ar putea funcționa asta, Z? Te-ai legat de 
ea. 

Zsadist îşi trecu mâna prin păr. 

— Nu prea. 

— Pe naiba! 

— Nu contează, ce zici de asta? Foarte curând o să-şi 
revină din această stare posttraumatică pe care o are şi o să 
vrea pe cineva adevărat. 

Phury clătină din cap, ştiind al naibii de bine că un 
bărbat legat nu renunța la sentimentele pentru femeia sa. 
Doar dacă nu murea. 

— Z, eşti nebun. Cum poţi să spui că vrei să fiu cu ea? O 
să te omoare. 

Faţa lui Zsadist se schimbă şi expresia lui fu şocantă. 
„Atâta tristeţe”, se gândi Phury. De o profunzime care părea 
imposibilă. 

Şi apoi bărbatul se apropie. Phury se pregăti pentru... 
Dumnezeule, habar n-avea ce venea spre el! 

Când mâna lui Z se ridică, nu fu cu furie sau cu violenţă. 
Şi când Phury simți palma geamănului său aterizându-i uşor 
pe față, nu-şi putu aminti când îl atinsese Z ultima dată cu 
blândeţe. Sau când îl atinsese vreodată. 

Vocea lui Zsadist era joasă şi liniştită, în timp ce degetul 
său mare se plimba pe un obraz neîntinat. 

— Tu eşti bărbatul care aş fi putut fi. Tu eşti potenţialul 
pe care l-am avut şi l-am pierdut. Tu eşti onoarea, puterea şi 
bunătatea de care are nevoie. Tu vei avea grijă de ea. Vreau să 
ai grijă de ea. Zsadist îşi cobori mâna. Va fi o împerechere 


bună pentru ea. Cu tine ca hellren al ei, ea poate să ţină capul 
sus. Poate fi mândră să fie văzută cu tine alături de ea. Ea va fi 
invincibilă din punct de vedere social. Glymera nu va putea să 
o atingă. 

Tentaţia se încolăci, se condensă şi deveni instinct în 
Phury. Dar cum rămânea cu geamănul lui? 

— Oh, Dumnezeule, Z! Cum ai putut tolera ideea că voi fi 
cu ea? 

Instantaneu, toată blândețea dispăru. 

— Fie că e vorba de tine sau de altcineva, durerea este 
aceeaşi. În plus, crezi că nu sunt obişnuit să rănesc? Buzele 
lui Z se curbară într-un zâmbet urât. Pentru mine, e o 
obişnuinţă, fratele meu. 

Phury se gândi la Bella şi la faptul că îi refuzase vena. 

— Dar nu crezi că ea are dreptul să decidă în toate 
astea? 

— Ea va vedea lumina. Nu e proastă. Nici pe departe. Z 
se întoarse şi începu să meargă. Apoi se opri. Fără să se uite 
înapoi, spuse: Mai este un motiv pentru care vreau să o ai. 

— Asta o să aibă sens? 

— Ar trebui să fii fericit. Phury încetă să mai respire în 
timp ce Zsadist murmura: Trăieşti mai puțin de jumătate din 
viață. Întotdeauna ai făcut-o. Ea ar avea grijă de tine, iar 
asta... ar fi bine. Mi-ar plăcea asta pentru tine. Înainte ca 
Phury să poată spune ceva, Z îl întrerupse. Îţi aminteşti 
peştera aia, după ce m-ai scos de acolo? Ştii, în ziua în care am 
stat împreună aşteptând să apună soarele? 

— Da, şopti el, măsurându-i spatele geamănului său. 

— Locul ăla mirosea ca naiba, nu-i aşa? Îţi aminteşti 
asta? Peştele? 

— Îmi amintesc totul. 

— Ştii, încă mi te imaginez lipit de peretele peşterii, cu 
părul vâlvoi, cu hainele ude şi pătate de sânge. Arătai ca 
naiba. Z izbucni în râs. Eu arătam mai rău, sunt sigur. 
Oricum... ai spus că mi-ai uşura durerea, dacă ai putea. 

— Am spus. 

Urmă o tăcere lungă. Apoi o explozie de frig ieşi din 
corpul lui Z, iar el se uită peste umăr. Ochii lui negri erau 


glaciali, fața lui era întunecată ca umbrele fără temei ale 
iadului. 

— Am trecut de perioada în care să fiu consolat. Pentru 
totdeauna. Dar cu siguranţă există speranță pentru tine. Aşa 
că ia-ți femeia pe care ţi-o doreşti atât de mult. la-o şi bagă-i 
mințile în cap! Aş arunca-o afară din camera mea dacă aş 
putea, dar nu vrea să plece. 

Z se îndepărtă, bocancii lovind în podea. 


* 


Câteva ore mai târziu, Bella se plimba prin conac. Îşi 
petrecuse o parte din noapte cu Beth şi Mary, iar prietenia lor 
fusese apreciată. Dar acum totul era liniştit, pentru că frații şi 
toți ceilalți se duseseră la culcare. Erau doar ea şi Boo, care 
cutreierau holurile în timp ce ziua trecea, cu pisica lângă ea, 
de parcă ar fi ştiut că avea nevoie de companie. 

Dumnezeule, era epuizată, atât de obosită încât abia se 
putea ţine pe picioare; şi o durea. Problema era că o nelinişte îi 
anima trupul; motorul ei intern refuza să intre în ralanti. 

În timp ce o străbătea o buimăceală, ca şi cum cineva 
i-ar fi pus un uscător de păr pe fiecare centimetru de piele, îşi 
dădu seama că probabil se îmbolnăvise, deşi nu ştia cum. 
Stătuse şase săptămâni cu lesserii şi nu era ca şi cum ar fi 
putut lua un virus de la ei. Şi niciunul dintre frați sau dintre 
shellanii lor nu era bolnav. Poate că era doar o problemă 
emoțională. 

„Mda, aşa zici?” 

Coti şi se opri, realizând că găsise drumul înapoi spre 
coridorul cu statui. Se întrebă dacă Zsadist era în cameră 
acum. 

Şi fu dezamăgită când deschise uşa, iar el nu era. 

Bărbatul acela era ca o dependenţă, îşi dădu ea seama. 
Nu-i făcea bine, dar nici nu era ceva la care să renunțe. 

— E timpul să te culci, Boo. 

Pisica mieună, ca şi cum ar fi renunțat la îndatoririle de 
escortă, apoi tropăi pe hol, tăcută ca zăpada care cădea şi la fel 
de grațioasă. 


Bella închise uşa chiar în momentul în care o cuprinse 
altă fierbinţeală. Îndepărtându-şi haina, se duse să deschidă o 
fereastră, dar bineînţeles că obloanele erau coborâte: era ora 
14.00. Disperată să se răcorească, se îndreptă spre duş şi 
stătu sub apa rece Dumnezeu ştia cât timp. Se simți şi mai rău 
când ieşi, cu pielea înțepenită, cu capul greu. 

Înfăşurându-şi un prosop în jurul ei, se duse în pat şi 
rearanjă păturile dezordonate. Înainte de a se băga în pat, se 
uită la telefon şi se gândi că trebuia să-şi sune fratele. 
Trebuiau să se întâlnească față în față şi să o facă repede, 
pentru că perioada de grație a lui Wrath nu avea să dureze 
prea mult. Şi cum Rehv nu dormea niciodată, avea să fie treaz. 

Numai că, în timp ce alt val de căldură o străbătea, ştia 
că nu putea să se ocupe de fratele ei acum. Avea să aştepte 
până la căderea nopții, după ce urma să se odihnească puţin. 
Când avea să apună soarele, intenționa să îl sune pe Rehvenge 
şi să se întâlnească cu el într-un loc neutru şi public. Şi să-l 
convingă să înceteze cu prostiile. 

Se aşeză pe marginea saltelei şi simți o presiune ciudată 
între picioare. 

Sexul cu Zsadist, se gândi ea. Trecuse atât de mult timp 
de când nu mai lăsase un bărbat înăuntru. Şi singurul ei 
amant nu fusese construit aşa. Nu se mişcase aşa. 

Imaginile cu Zsadist stând deasupra ei, cu fața lui 
crispată şi întunecată, cu trupul lui încordat şi tare, trimiseră 
o reverberațţie prin ea care o lăsă tremurând. Brusc, o senzaţie 
ascuțită îi străpunse miezul exact ca şi cum el ar fi pătruns-o 
din nou, o combinație de miere şi acid inundându-i venele. 

Se încruntă, scăpă prosopul şi se uită în jos la corpul ei. 
Sânii ei păreau mult mai mari decât în mod normal, iar 
vârfurile erau de un roz mai intens. Urmările gurii lui Zsadist? 
Absolut. 

Înjurând, se întinse şi trase un cearşaf peste ea. Mai 
multă căldură clocotea în corpul ei, iar ea se rostogoli pe 
burtă. Îşi desfăcu picioarele. Încercă să se răcorească. Însă 
durerea părea să se acutizeze. 


Când zăpada începu să cadă cu adevărat şi lumina 
după-amiezii începu să se stingă, O conduse camioneta spre 
sud pe Route 22. Când ajunse la locul potrivit, trase pe 
dreapta şi se uită la U. 

— Explorerul este la 90 de metri drept în spate de aici. 
Scoate-l naibii din pădurea aia! Apoi începe să cumperi 
proviziile de care avem nevoie şi fixează datele de livrare. 
Vreau ca merele alea să fie urmărite şi vreau ca arsenicul ăla 
să fie gata. 

— Bine. U îşi desfăcu centura de siguranță. Dar, ascultă, 
trebuie să te adresezi Societăţii. Este un obicei ca lesserul 
suprem... 

— Cum zici tu. 

O se uită pe parbriz, urmărind cum ştergătoarele 
răsucesc fulgii de zăpadă. Acum, după ce U trecuse cu totul 
peste rahatul ăsta de festival al solstițiului, se întorsese să-şi 
stoarcă din nou creierii pentru a găsi răspunsuri la principala 
lui problemă: cum naiba avea de gând să-şi găsească soția? 

— Dar lesserul suprem se adresează întotdeauna 
membrilor când preia conducerea. 

Dumnezeule, vocea lui U începea să-l enerveze rău de 
tot! La fel mentalitatea de manual a tipului. 

— O, trebuie să... 

— Taci dracului din gură, omule! Nu mă interesează 
întâlnirile! 

— Bine, rosti U, dezaprobarea lui fiind evidentă. Deci 
unde vrei să fie escadrilele? 

— Unde crezi? În centru. 

— Dacă vor găsi civili între luptele cu fraţii, vrei ca 
echipele să ia prizonieri sau doar să ucidă? Şi vom construi un 
alt centru de persuasiune? 

— Nu-mi pasă. 

— Dar avem nevoie... 

Vocea lui U continuă să bâzâie. 

Cum avea de gând să o găsească? Unde avea să... 

— O! 

Domnul O privi fix în interiorul camionetei, gata să 


explodeze. 

— Ce? 

Gura lui U făcu precum a unui peşte. Se deschise. Se 
închise. 

— Nimic. 

— Aşa este. Nu vreau să mai aud nimic de la tine. Acum 
ieşi dracului din camioneta mea şi du-te să faci altceva decât 
să țipi la mine! 

Apăsă accelerația în secunda în care cizmele lui U 
atinseră pietrişul. Dar nu merse prea departe. Viră pe aleea 
fermei pentru o recunoaştere la locuinţa soției sale. 

Nicio urmă în zăpada proaspătă. Nicio lumină aprinsă. 
Era pustiu. 

„Ai dracului Beta!” 

El se întoarse şi se îndreptă spre centru. Ochii îi erau 
uscați din cauza lipsei de somn, dar nu avea de gând să 
irosească orele nopții pentru a se reîncărca. La dracu’ cu asta! 

La naiba, dacă nu reuşea să ucidă ceva în seara asta, 
avea să înnebunească! 


Capitolul 30 


Zsadist îşi petrecu ziua în sala de antrenament. Lovi 
sacul de box cu pumnii goi. Ridica. Alerga. Mai ridica iarăşi 
ceva. Exersa cu pumnalele. Când se întoarse la casa 
principală, era aproape ora 16.00 şi era gata să iasă la 
vânătoare. 

În momentul în care puse piciorul în hol, se opri. Ceva 
nu era în regulă. 

Se uită prin hol. Aruncă o privire la etajul doi. Ascultă 
sunete ciudate. Când adulmecă aerul, tot ce simți fu mirosul 
micului-dejun care se servea în salon şi se duse acolo, convins 
că era ceva în neregulă, dar incapabil să stabilească ce anume. 

Îi găsi pe fraţi aşezaţi şi ciudat de liniştiți, deşi Mary şi 
Beth mâncau şi vorbeau cu uşurinţă. Pe Bella nu o văzu 
nicăieri. 


Nu-l interesa prea mult mâncarea, dar se îndreptă 
oricum spre locul gol de lângă Vishous. Când se aşeză, îşi 
simţea corpul încordat şi ştia că era de la exerciţiile grele pe 
care le făcuse în timpul zilei. 

— S-a mişcat Explorerul ăla? îl întrebă pe fratele său. 

— Nu până când am venit aici să mănânc. O să-l verific 
imediat ce mă întorc, dar nu-ți face griji. Computerul va 
urmări orice traseu pe care îl va urma, chiar dacă eu nu sunt 
acolo. Vom putea să vedem calea. 

— Eşti sigur? 

Vishous îi aruncă o privire secătuită. 

— Da, sunt sigur. Am conceput eu însumi programul. 

Z încuviință, apoi îşi puse o mână sub bărbie şi îşi trosni 
gâtul. La naiba, era ţeapăn! 

O secundă mai târziu, Fritz veni cu două mere lucioase 
şi un cuţit. După ce îi mulțumi majordomului, Z se apucă să 
roadă unul dintre merele Granny Smith. În timp ce-l descojea, 
se foi în scaun. La dracu”, picioarele i se simțeau ciudat, la fel 
partea inferioară a spatelui. Poate că se forțase prea mult? El 
se mişcă iar pe scaun, apoi se concentră din nou asupra 
mărului, tot întorcându-l în mână, păstrând lama lipită de 
pulpa albă. Aproape că terminase când îşi dădu seama că îşi 
încrucişa şi îşi desfăcea picioarele sub masă, ca un nenorocit. 

Se uită la ceilalți masculi. V îşi tot desfăcea bricheta şi 
bătea din picior. Rhage îşi masa umărul. Acum şi brațul 
superior. Apoi pectoralul drept. Phury îşi împingea ceaşca de 
cafea în cercuri, îşi rodea buza de jos şi lovea cu degetele în 
masă. Wrath îşi rotea capul în stânga, dreapta, înainte, înapoi, 
încordat ca o linie de înaltă tensiune. Butch părea şi el crispat. 

Niciunul dintre ei, nici măcar Rhage, nu mâncase nimic. 

Dar Mary şi Beth erau destul de normale în timp ce se 
ridicară să îşi strângă farfuriile. Începură să râdă şi să se certe 
cu Fritz că ar fi trebuit să-l ajute să aducă mai multă cafea şi 
fructe. 

Femeile tocmai ieşiseră din cameră când primul val de 
energie intră în casă. Valul invizibil se îndreptă direct spre 
chestia dintre picioarele lui Zsadist, întărindu-l instantaneu. 
El înțepeni şi văzu că frații şi Butch înghețaseră cu toţii, ca şi 


cum fiecare se întreba dacă ceea ce simţise era corect. 

O clipă mai târziu, al doilea val lovi. Chestia din 
pantalonii lui Z se îngroşă şi mai tare, la fel de repede ca 
înjurătura care îi ieşi pe gură. 

— Sfinte Sisoe! spuse cineva cu un geamăt. Nu se poate 
să se întâmple asta, mârâi altul. 

Uşa majordomului se deschise, iar Beth intră cu o tavă 
de fructe tăiate în mâini. 

— Mary aduce mai multă cafea... 

Wrath se ridică în picioare atât de repede, încât scaunul 
lui căzu pe spate şi ateriză pe podea. Se îndreptă spre Beth, îi 
smulse tava din mâini şi o aruncă neglijent pe masă. În timp 
ce căpşunele tăiate şi bucăţile de pepene galben ricoşau de pe 
argintărie şi aterizau pe mahon, Beth îi aruncă o privire. 

— Wrath, ce naiba... 

El o trase spre trupul său, sărutând-o adânc şi puternic, 
aplecându-i spatele ca şi cum ar fi vrut să se târască în 
interiorul ei chiar în fața Frăției. Fără să îşi despartă gurile, o 
luă de talie şi o ridică de fund. Beth râse încet şi îşi încleştă 
picioarele în jurul şoldurilor lui. Fața regelui era îngropată în 
gâtul leelanului său în timp ce ieşea din cameră. 

Un alt val reverberă prin casă, zguduind trupurile 
masculine din cameră. Zsadist se agăță de marginea mesei, şi 
nu era singurul. Încheieturile lui Vishous erau albe de cât de 
tare se ţinea de ea. 

Bella... trebuia să fie Bella. Trebuia să fie. Bella intrase 
în perioada de împerechere. 

Havers îl avertizase, se gândi Z. Când doctorul îi făcuse 
examenul intern, spusese că părea aproape de perioada fertilă. 

Sfinte Sisoe! O femeie în nevoie. Într-o casă cu şase 
bărbați. 

Era doar o chestiune de timp până când frații aveau să 
se lase învinețiți de instinctele sexuale. Şi pericolul pentru 
toată lumea deveni foarte real. 

Când Mary intră pe uşa majordomului, Rhage se luă 
după ea ca un tanc, smulgându-i cafetiera din mână şi 
aruncând-o pe măsuţă, astfel încât alunecă şi se împrăştie. O 
împinse de perete şi o acoperi cu trupul lui, cu capul lăsat în 


jos, toarcerea lui erotică făcând să ticăie cristalul de pe 
candelabru. Gâfâitul şocat al lui Mary fu urmat de un suspin 
foarte feminin. 

Rhage o ridică în braţe şi ieşi din cameră într-o clipă. 
Butch se uită în jos la poala lui şi apoi în sus la ceilalți. 

— Ascultaţi, nu vreau să fiu răutăcios, dar toată lumea 
este... Ah... 

— Da, spuse V cu buzele strânse. 

— Vreţi să-mi spuneți ce naiba se întâmplă aici? 

— Bella a intrat în perioada de împerechere, spuse V, 
aruncând şerveţelul. Dumnezeule! Cât mai e până la căderea 
nopții? 

Phury îşi verifică ceasul. 

— Aproape două ore. 

— Vom fi un dezastru până atunci. Spune-mi că ai nişte 
fum roşu! 

— Da, destul. 

— Butch, fă-ți o favoare şi pleacă repede de pe 
proprietate. Groapa nu va fi suficient de departe de ea. Nu 
credeam că oamenii vor reacționa, dar din moment ce şi tu 
eşti, mai bine pleci înainte de a fi aspirat. 

Un alt asalt îi lovi, iar Z se prăbuşi pe spate în scaun, cu 
şoldurile mişcându-i-se involuntar. Auzi gemetele celorlalți şi 
îşi dădu seama că erau în rahat până-n gât. Indiferent cât de 
civilizați pretindeau a fi, masculii nu se puteau abține să nu 
reacționeze la o femelă în perioada ei fertilă, iar impulsurile lor 
sexuale creşteau pe măsură ce nevoia progresa şi se întărea. 

Dacă nu ar fi fost ziuă, s-ar fi putut salva dacă ar fi fugit. 
Dar erau blocaţi în incintă şi, până când se întuneca suficient 
pentru a ieşi, era prea târziu. După o expunere prelungită, 
masculii se împotriveau instinctiv să părăsească vecinătatea 
femelei. Indiferent ce le spunea creierul lor, corpul lor se 
opunea chemării de a pleca, iar dacă se îndepărtau de ea, 
sufereau de dureri care erau mai rele decât poftele lor. Wrath 
şi Rhage aveau o soluție pentru răspunsul lor, dar restul 
fraților aveau probleme. Singura lor speranță era să 
amorțească. 

lar Bella... Oh, Dumnezeule! Avea să sufere mai mult 


decât toți la un loc. 

V se ridică de la masă, sprijinindu-se de spătarul 
scaunului. 

— Haide, Phury! Trebuie să începem să fumăm. Z, acum 
te duci la ea, nu-i aşa? 

Zsadist închise ochii. 

— Z? Z, te duci să o slujeşti, nu-i aşa? 


* 


John îşi ridică privirea de la masa din bucătărie când 
sună telefonul. Sal şi Regin, doggenii familiei, erau plecați să 
facă cumpărături. Răspunse la apel. 

— John, tu eşti? 

Era Tohr pe linia de la parter. 

John fluieră şi mai luă o înghițitură din orezul alb cu sos 
de ghimbir. 

— Ascultă, şcoala s-a anulat pentru astăzi. Sun acum 
toate familiile. 

John îşi cobori furculița şi fluieră o notă ascendentă. 

— Există o... complicaţie la complex. Dar ar trebui să ne 
întoarcem mâine sau poimâine seară. Vom vedea cum merg 
lucrurile. Având în vedere acest lucru, am devansat întâlnirea 
ta cu Havers. Butch va veni să te ia chiar acum, bine? 

John fluieră de două ori, în pufăituri mici şi scurte. 

— Bine, e om, dar e de treabă. Am încredere în el. 
Soneria sună. Probabil că e el - da, e Butch. Îl văd pe 
monitorul video. Ascultă, John. În legătură cu treaba asta cu 
terapeutul. Dacă te sperie, nu trebuie să te întorci, bine? Nu 
voi lăsa pe nimeni să te oblige. 

John oftă în telefon şi se gândi: „Mulţumesc!” Tohr râse 
încet. 

— Da, nici mie nu prea îmi plac prostiile emoționale... 
Au! Wellsie, ce naiba? 

Avu loc o conversație rapidă în limba veche. 

— Oricum, spuse Tohr în telefon, să-mi trimiți un mesaj 
când e gata, da? 

John fluieră de două ori, închise şi îşi puse farfuria şi 


furculița în maşina de spălat vase. 

Terapeut. Pregătire. Niciuna nu era ceva de care să se 
bucure cu nerăbdare, dar nu îi păsa pentru că ar fi preferat 
oricând psihiatrul pe care urma să-l vadă în locul lui Lash. La 
dracu”, cel puţin întâlnirea cu doctorul nu avea să dureze mai 
mult de 60 de minute. Cu Lash trebuia să aibă de-a face cu ore 
întregi. 

La ieşire, îşi luă geaca şi caietul. Când deschise uşa, 
omul mare de pe scara din față îi zâmbi. 

— Hei, J, omule! Eu sunt Butch. Butch O'Neal. 
Taximetristul tău. 

Uau! Acest Butch O'Neal era... Ei bine, mai întâi omul 
era îmbrăcat ca un model din reviste. Sub o haină neagră de 
caşmir purta un costum elegant cu dungi, o cravată roşie 
grozavă şi o cămaşă albă strălucitoare. Părul său negru era 
dat de pe frunte într-un mod casual, periat cu degetele, ceea ce 
era de-a dreptul cool. Iar pantofii lui... Uau! Gucci, cu adevărat 
Gucci - piele neagră, bandă roşie şi verde, chestii aurii 
strălucitoare. 

Ciudat, nu era chipeş, cel puţin nu era Domnul Perfect. 

Individul avea un nas care, în mod clar, fusese spart o 
dată sau de două ori, iar ochii lui de culoarea alunei erau prea 
ageri şi prea obosiţi pentru a fi considerați drept atractivi. Dar 
era ca un pistol armat: avea o inteligență de oţel şi o putere 
periculoasă pe care o respectai. Combinația era criminală la 
propriu. 

— John? Suntem în regulă aici? 

John fluieră şi întinse mâna. Dădură mâna, iar Butch 
zâmbi din nou. 

— Deci eşti gata de plecare? întrebă bărbatul ceva mai 
blând, de parcă i se spusese că John trebuia să se întoarcă la 
Havers pentru „a vorbi cu cineva”. 

Dumnezeule, oare toată lumea avea să afle? 

În timp ce John închidea uşa, îşi imagină că băieţii din 
clasa lui de pregătire aflau şi îi venea să vomite. 

El şi Butch se îndreptară spre un Escalade negru, cu 
geamurile întunecate şi cu nişte crom serios pe roţi. Înăuntru, 
maşina era caldă şi mirosea a piele şi a aftershave-ul grozav pe 


care Butch îl purta. 

O luară din loc, iar Butch porni casetofonul, la care 
cânta Mystikal. În timp ce John se uita pe geam la rafalele de 
vânt şi la lumina de culoarea piersicii care sângera din cer, 
chiar îşi dorea să meargă în altă parte. Ei bine, în afară de a 
merge la cursuri. 

— Deci, John, spuse Butch, nu vreau să fiu nesimțit. 
Ştiu de ce te îndrepți spre clinică şi vreau să-ți spun că şi eu 
am fost nevoit să merg la psihiatru. 

Când John se uită surprins la el, bărbatul încuviinţă din 
cap. Da, când eram în poliție. Am fost detectiv la Omucideri 
timp de zece ani, iar la Omucideri vezi lucruri destul de 
încurcate. Întotdeauna era un tip profund sincer, cu ochelari 
de bunică şi un carnețel, care mă sâcâia să vorbesc. Am urât 
asta. 

John trase aer în piept adânc, ciudat de liniştit că tipului 
nu-i plăcuse experiența mai mult decât avea să o facă el. 

Butch ajunse la un semn de oprire şi semnaliză. O 
secundă mai târziu, ieşi în trafic. 

— Dar lucrul amuzant a fost că a ajutat. Nu când 
stăteam vizavi de dr. Earnest, supereroul care-ţi împărtăşeşte 
sentimentele. Sincer, am vrut să o iau la fugă tot timpul, atât 
de tare mi se făcea pielea de găină. Doar că după aceea mă 
gândeam la ce am vorbit. Şi, ştii, a avut nişte puncte de vedere 
valabile. M-a răcorit, chiar dacă credeam că sunt bine. Aşa că 
totul a fost bine. 

John îşi înclină capul într-o parte. 

— Dar ce văd? murmură Butch. Bărbatul rămase tăcut 
mult timp. Abia după ce opriră într-un alt cartier foarte 
cochet, adăugă: Nimic special, fiule. Nimic special. 

Butch viră pe o alee, se opri la o pereche de porți şi 
cobori geamul. După ce apăsă un buton de interfon şi îşi 
spuse numele, li se permise să treacă. 

Când Escalade-ul fu parcat în spatele unui conac stucat 
de mărimea unui liceu, John deschise portiera. Când îl întâlni 
pe Butch de cealaltă parte a SUV-ului, văzu că tipul scosese 
un pistol - obiectul ăla era în tocul lui, atârna de coapsă şi 
abia dacă se observa. 


John mai văzuse acest truc înainte. Phury se înarmase 
într-un mod asemănător când cei doi merseseră la clinică cu 
câteva nopți în urmă. Nu erau fraţii în siguranță aici? 

John se uită în jur. Totul părea foarte normal pentru o 
proprietate cu bani mulți. 

Poate că frații nu erau în siguranță nicăieri. 

Butch îl luă de braţ pe John şi merseră repede spre o uşă 
din oțel masiv, scrutând în tot acest timp garajul cu zece 
maşini din spatele casei, stejarii de la periferie, celelalte două 
maşini parcate lângă ceea ce părea a fi o intrare în bucătărie. 
John alerga pentru a ţine pasul. 

Când ajunseră la uşa din spate, Butch îşi arătă fața unei 
camere de luat vederi, iar panourile de oţel din fața lor făcură 
un declic, apoi alunecară înapoi. 

Intrară într-un vestibul, uşile se închiseră în urma lor, 
apoi se deschise un lift de marfă. Coborâră şi ieşiră. 

În fața lor se afla o asistentă pe care John o recunoscu 
de mai înainte. În timp ce ea le zâmbea şi le ura bun venit, 
Butch puse pistolul într-un toc sub brațul stâng. 

Asistenta îşi întinse mâna spre un hol. 

— Petrilla aşteaptă. 

Strângându-şi caietul, John trase aer în piept şi o urmă 
pe femeie, simțindu-se ca şi cum ar fi mers la spânzurătoare. 


* 


Z se opri în fața uşii dormitorului său. Avea de gând să 
verifice ce făcea Bella şi apoi intenționa să se îndrepte spre 
camera lui Phury şi să se drogheze bine. Ura orice fel de 
senzație de drog, dar orice era mai bun decât această dorință 
furibundă de a face sex. 

Crăpă uşa şi se sprijini de toc. Parfumul din cameră era 
ca o grădină în plină floare, cel mai frumos lucru care îi urcase 
vreodată pe nări. 

Partea din față a pantalonilor i se zbătea, ceva urlând să 
iasă afară. 

— Bella? spuse el în întuneric. 

Când auzi un geamăt, intră înăuntru, închizând uşa în 


urma lui. 

„Oh, Dumnezeule, parfumul ei...” Începu să mârâie 
adânc, iar degetele i se transformară în gheare. Picioarele lui 
preluară controlul, mărşăluind spre pat, instinctele lăsându-i 
mintea în urmă. 

Bella se zvârcolea deasupra saltelei, încurcată în 
cearşafuri. Când îl văzu, ţipă, dar apoi se linişti, ca şi cum 
şi-ar fi dorit să se calmeze. 

— Sunt bine. Se rostogoli pe burtă, coapsele ei 
frecându-se una de alta în timp ce îşi trăgea pătura peste corp. 
Chiar sunt... O să fie... 

O altă undă de şoc ieşi din ea, atât de puternică încât îl 
împinse înapoi în timp ce ea se ghemuia într-o minge. 

— Pleacă, gemu ea. E mai rău... când eşti aici. Oh, 
Dumnezeule. 

În timp ce ea înjură zdravăn, Z se împiedică înapoi spre 
uşă, deşi corpul lui urla să rămână. 

Să iasă pe coridor fu ca şi cum ar fi tras un mastodont de 
pe o ţintă şi, odată ce închise uşa, se repezi la Phury. 

De la capătul holului de statui putea să simtă mirosul 
țigărilor aprinse de geamănul său şi de V. Iar când dădu buzna 
în dormitor, pătura de fum era deja groasă precum ceața. 

Vishous şi Phury erau pe pat, cu jointuri groase între 
degete, cu gurile strânse, cu trupurile încordate. 

— Ce naiba faceți aici? îi întrebă V. 

— Dă-mi şi mie, spuse el, dând din cap spre cutia de 
mahon dintre ei. 

— De ce ai părăsit-o? V trase cu putere, vârful portocaliu 
al țigării rulate de mână strălucind puternic. Nevoia nu a 
trecut. 

— A spus că era mai rău când eram acolo. 

Z se aplecă peste geamănul său şi luă o ţigară. Avu 
probleme în a o aprinde pentru că mâinile îi tremurau foarte 
tare. 

— Cum e posibil aşa ceva? 

— Arăt eu ca şi cum aş avea experienţă cu rahatul ăsta? 

— Dar ar trebui să fie mai bine dacă un bărbat este cu 
ea. V îşi frecă fața, apoi se uită neîncrezător. Stai puţin, nu 


te-ai culcat cu ea, nu-i aşa? Z...? Z, răspunde naibii la 
întrebare! 

— Nu, n-am făcut-o, răbufni el, conştient că Phury era 
foarte-foarte tăcut. 

— Cum ai putut s-o laşi pe biata femelă neservită în 
starea ei? 

— A spus că e bine. 

— Da, ei bine, abia acum începe. Ea nu va fi bine. 
Singura modalitate de a uşura durerea este ca un mascul să 
termine în ea, mă înţelegi? Nu poţi să o laşi aşa. E o cruzime. 

Z se îndreptă spre una dintre ferestre. Obloanele încă 
erau coborâte în timpul zilei şi se gândi la soare, acel mare şi 
luminos temnicer. Dumnezeule, îşi dorea să poată ieşi din 
casă! Se simțea ca şi cum o capcană se închidea în jurul lui, 
iar nevoia de a fugi era aproape la fel de rea ca pofta în care era 
paralizat. 

Se gândi la Phury, care îşi ținea ochii în jos şi nu scotea 
niciun cuvânt. 

„Acum e şansa ta”, se gândi Z. „Trimite-ţi geamănul pe 
hol la ea. Trimite-l să îi servească nevoia. Haide! 

Spune-i să părăsească această cameră şi să se ducă în 
camera ta, să-şi dea jos hainele şi să o acopere cu trupul lui. 
Oh, Dumnezeule!" 

Vocea lui Vishous îi penetră autoflagelarea, tonul fiind 
grăitor de rezonabil. 

— Zsadist, este greşit şi ştii asta, nu-i aşa? Nu-i poţi face 
asta, ea este... 

— Ce-ar fi să o laşi baltă, fratele meu? 

Urmă o tăcere scurtă. 

— Bine, mă ocup eu de ea. 

Capul lui Z se întoarse exact în momentul în care 
Vishous îşi stingea jointul şi se ridica în picioare. În timp ce-şi 
trăgea pantalonii, excitarea lui era evidentă. 

Zsadist se aruncă prin cameră atât de repede, încât nici 
măcar nu îşi simți picioarele. Îl puse pe Vishous la podea şi îşi 
prinse mâinile în jurul gâtului gros al fratelui său. În timp ce 
din maxilarul superior îi ieşeau colții ca nişte cuțite, şi le arătă 
cu un şuierat. 


— Dacă te apropii de ea, te voi ucide! 

În spatele lui era o învălmăşeală nebună, fără îndoială 
Phury grăbindu-se să-i despartă, dar V puse capăt oricărei 
încercări de salvare. 

— Phury! Nu! V trase aer în piept. Între mine... şi el. 

Ochii de diamant ai lui Vishous erau tăioşi în timp ce 
privea în sus şi, deşi se chinuia să respire, vocea lui era 
puternică, aşa cum era întotdeauna. 

— Calmează-te, Zsadist, tâmpitule... Trase aer adânc. 
Nu mă duc nicăieri. Trebuia doar să-ți atrag atenția. Acum 
slăbeşte-ți... strânsoarea! 

Z îşi slăbi strânsoarea, dar nu se dădu jos de pe frate. 

Vishous trase o gură sănătoasă de aer. De câteva ori. 

— Îţi simţi fluxul chiar acum, Z? Simţi acel impuls 
teritorial? Te-ai legat de ea. 

Z vru să nege, dar era greu având în vedere defensiva de 
care dăduse dovadă. Şi faptul că încă avea mâinile în jurul 
gâtului masculului. 

Vocea lui V scăzu până la o şoaptă. 

— Calea de ieşire din iad te aşteaptă. E în capătul acelui 
hol, omule. Nu fi prost! Du-te la ea! Va avea grijă de amândoi. 

Z îşi îndepărtă piciorul şi descălecă, lăsându-se să se 
rostogolească pe podea. Ca să evite să se gândească la ieşiri, la 
femei şi la sex, se întrebă cu nesat ce se întâmplase cu ţigara 
pe care o fumase. Aruncând o privire spre fereastră, constată 
că avusese decenţa de a o pune pe pervaz înainte de a se lansa 
spre Vishous ca o rachetă. 

Ei bine, nu era un gentleman. 

— Ea te poate vindeca, rosti V. 

— Nu caut să fiu vindecat. În plus, nu vreau să o las 
însărcinată, mă înţelegi? Ce mizerie nenorocită ar fi asta! 

— E prima dată pentru ea? 

— Nu ştiu. 

— Dacă este, şansele sunt practic zero. 

— Practic nu e suficient de bun. Ce altceva o poate 
uşura? 

Phury vorbi de pe pat. 

— Încă ai morfină, nu? Ştii, seringa pe care am 


pregătit-o din ce a lăsat Havers? Atunci foloseşte-o! Am auzit 
că asta fac femelele neîmperecheate. 

V se ridică în picioare, echilibrându-şi brațele groase pe 
genunchi. În timp ce-şi dădea părul pe spate, tatuajul 
tentacular de la tâmpla dreaptă îi sclipi. 

— Nu va rezolva complet problema, dar cu siguranţă e 
mai bine decât nimic. 

Un alt val de căldură se răspândi în aer. Cei trei gemură 
şi fură momentan incapacitați, corpurile lor zvâcnind, 
încordându-se, dorind să meargă acolo unde era nevoie de ele, 
unde puteau fi folosite pentru a uşura durerea unei femei. 

De îndată ce Z fu în stare, se ridică în picioare. În timp ce 
pleca, Vishous se cățără din nou pe patul lui Phury şi îşi 
aprinse altă țigară. 

Când Z se întoarse la celălalt capăt al casei, se excită 
înainte de a intra în camera lui. Deschizând uşa, nu îndrăzni 
să se uite în direcţia ei, în timp ce-şi forța trupul să ajungă 
până la birou. 

Găsi seringile şi o luă pe cea pe care o umpluse Phury. 
Respirând adânc, se întoarse, doar pentru a descoperi că patul 
era gol. 

— Bella? Se îndreptă spre ea. Bella, unde... 

O găsi prăbuşită pe podea, cu o pernă între picioare şi cu 
trupul tremurând. 

Începu să plângă în timp ce el îngenunche lângă ea. 

— Mă doare. 

— Oh, Dumnezeule... ştiu, nalla. El îi dădu părul la o 
parte din ochi. Voi avea grijă de tine. 

— Te rog... mă doare atât de tare! Se rostogoli, cu sânii 
strânşi şi roşii la vârfuri... Frumoasă. Irezistibilă. Mă doare. 
Doare atât de tare. Zsadist, nu se opreşte! E din ce în ce mai 
rău. E... 

Într-un val masiv, ea se ondulă sălbatic, o explozie de 
energie ieşind din corpul ei. Puterea hormonilor pe care îi 
emană îl orbi, iar el fu atât de prins de răspunsul corpului său 
încât nu simți nimic, nici măcar când ea îl apucă de antebraț 
cu suficientă forță încât să-i îndoaie oasele. 

Când punctul culminant se estompă, se întrebă dacă nu 


cumva ea îi rupsese încheietura. Nu îi păsa de durere; ar fi 
acceptat orice durere pe care ea ar fi avut nevoie să i-o dea. 
Dar dacă ea se agăța de el atât de disperată, îşi putea imagina 
prin ce trecea în interiorul ei. 

Cu o tresărire, îşi dădu seama că îşi muşcase buza 
inferioară suficient de tare încât să o facă să sângereze. Îi 
şterse sângele de pe gură cu degetul mare. Apoi trebui să se 
frece pe piciorul pantalonului ca să nu-l lingă şi să nu vrea 
mai mult. 

— Nalla... 

Se uită la seringa din mâna lui. „Fă-o! Drogheaz-o! Ia-i 
durerea!” 

— Bella, trebuie să ştiu ceva. 

— Ce? gemu ea. 

— E prima dată pentru tine? 

Ea încuviință. 

— Nu ştiam că va fi atât de rău. Oh, Dumnezeule. 

Corpul ei avu din nou spasme, picioarele ei strivind 
perna. 

El se uită înapoi la seringă. Mai bine decât nimic nu era 
destul de bun pentru ea, dar eliberarea lui în ea părea un 
sacrilegiu. La dracu’, ejacularea lui era cea mai proastă dintre 
cele două opțiuni de rahat pe care le avea, dar biologic 
vorbind, el putea face mai mult pentru ea decât morfina. 

Z se întinse şi puse acul pe noptieră. Apoi se ridică în 
picioare şi îşi dădu jos cizmele în timp ce-şi trăgea cămaşa 
peste cap. Îşi desfăcu fermoarul, lăsând să iasă la iveală acea 
lungime hidoasă şi dureroasă, şi ieşi din pantalonii din piele. 

Avea nevoie de durere pentru a avea orgasm, dar nu-şi 
făcea griji pentru asta. La dracu’, putea să se rănească 
suficient de tare ca să declanşeze o eliberare. De aceea avea 
colți, nu? 

Bella se zvârcolea de suferință când el o luă în braţe şi o 
întinse pe pat. Era atât de magnifică lipită de perne, cu obrajii 
înroşiți, buzele întredeschise, cu pielea strălucind de nevoie. 
Dar suferea atât de tare. 

— Şşşt, şopti el în timp ce se urca în pat, deasupra ei. 

Când pielea lor goală se atinse, ea gemu şi îşi muşcă din 


nou buza. De data aceasta, el se aplecă şi îi linse sângele 
proaspăt de pe gură. Gustul lui, furnicăturile electrice de pe 
limba lui îl încântau. Îl speriau. Îi amintiră că trăia din hrană 
slabă de peste un secol. 

Înjurând, îşi dădu la o parte toate hainele stupide şi se 
concentră asupra Bellei. Picioarele ei se zvârcoleau sub el, iar 
el trebui să le forțeze cu mâinile, apoi să le prindă cu coapsele. 
Când îi atinse miezul cu mâna, fu şocat. Era în flăcări, 
îmbibată, umflată. Strigă, iar orgasmul care urmă îi uşură 
puţin zbaterea, braţele şi picioarele nemişcându-se, respirația 
devenind mai puţin aspră. 

Poate că avea să fie mai uşor decât credea el. Poate că 
Vishous se înşelase în privința faptului că avea nevoie de un 
bărbat înăuntru. În acest caz, putea să îi facă un oral din nou 
şi din nou. La naiba, i-ar plăcea să facă asta o zi! Prima dată 
când îşi pusese gura pe ea nu durase nici pe departe suficient 
de mult. 

Îşi privi cu atenţie hainele. Probabil ar fi trebuit să le 
păstreze pe... 

Forța de energie care ieşi atunci din ea fu atât de mare, 
încât fu împins în sus de corpul ei, ca şi cum mâini invizibile 
iar fi lovit trunchiul cu pumnul. Țipă de suferință în timp ce el 
plutea în aer deasupra ei. Când valul trecu, el căzu înapoi 
peste ea. Orgasmul înrăutățise evident situaţia, iar acum 
plângea atât de tare, încât lacrimile nu-i mai cădeau din ochi. 
Tot ce avea era un fel de tuse uscată în timp ce se răsucea şi se 
contorsiona sub el. 

— Stai nemişcată, nalla! spuse el frenetic. Lasă-mă să te 
pătrund! 

Dar ea era prea departe pentru a-l auzi. Trebui să o 
forțeze pentru a o ţine pe loc, împingând-o în jos pe claviculă 
cu un antebraț în timp ce îi forța unul din picioare în sus şi în 
lateral. 

Încercă să o poziţioneze pentru penetrare mişcându-şi 
şoldurile, dar nu reuşi să obțină unghiul potrivit. Chiar şi 
prinsă sub forța şi greutatea lui superioară, ea tot reuşea să se 
agite. 

Înjurând urât, Z se întinse între picioarele lui şi apucă 


obiectul pe care trebuia să-l folosească în ea. Îl ghidă pe ticălos 
până la pragul ei şi apoi împinse cu putere, unindu-i adânc. 

Amândoi ţipară. 

Apoi îşi lăsă capul şi se prinse de el, pierzându-se în 
senzația sexului ei strâns şi alunecos. Corpul lui preluă 
controlul, şoldurile mişcându-i-se ca nişte pistoane, ritmul 
pedepsitor, măcinat creând o presiune puternică în testicule şi 
o arsură în partea de jos a pântecului. 

„Oh, Dumnezeule!” O eliberare se apropia pentru el. La 
fel cum se întâmplase în baie, când ea se ținuse de el în timp 
ce el pompa. Doar că mai fierbinte. Mai sălbatic. Fără control. 

— Oh, Dumnezeule! strigă el. 

Trupurile lor se loveau unul de altul, el era aproape orb 
şi transpira peste tot pe ea, iar mirosul de legătură era un 
răcnet la nasul lui... Apoi ea îl strigă pe nume şi încremeni sub 
el. Miezul ei se agăța de el în spasme care îl mulse până când... 
„Oh, rahat, Dumnezeule, nu...” 

Din reflex, încercă să se retragă, dar orgasmul îl atacă 
din spate, urcându-i pe şira spinării şi lovindu-l în ceafă exact 
în momentul în care simțea cum eliberarea se proiecta din 
corpul lui în al ei. Şi chestia aia blestemată nu se opri. Ejaculă 
în valuri mari, revărsându-se în ea, umplând-o. Nu putea face 
nimic pentru a opri erupțiile, chiar dacă ştia ce revărsa în ea. 

Când ultimul fior îl părăsi, îşi înălță capul. Ochii Bellei 
erau închişi, respiraţia îi era egală, iar şanțurile adânci de pe 
fața ei dispăruseră. 

Mâinile ei urcau pe coastele şi pe umerii lui, iar ea îşi 
întoarse fața în bicepsul lui cu un oftat. Liniştea din încăpere, 
din corpul ei fu zguduitoare. La fel faptul că el ejaculase doar 
pentru că ea îl făcuse să se simtă. Bine. 

Bine? Nu, era puţin spus. Ea îl făcuse să se simtă... viu. 

Trezit. 

Z îi atinse părul, împrăştiind valurile întunecate pe 
perna crem. 

Nu fusese nicio durere pentru el, pentru corpul lui. Doar 
plăcere. Un miracol... Doar că apoi deveni conştient de 
umezeala din locul unde erau uniți. 

Implicaţiile a ceea ce revărsase în ea îl făcură să se agite 


şi nu se putu împotrivi impulsului de a o curăța. Se retrase şi 
se îndreptă rapid spre baie, de unde luă un prosop. Însă când 
se întoarse în pat, ea începuse să se unduiască din nou, 
nevoia din ea crescând. El se uită în jos la el însuşi şi văzu 
cum chestia care îi atârna în zona inghinală devenea tare şi 
lungă ca răspuns. 

— Zsadist... gemu ea. S-a... întors. 

Dădu la o parte prosopul şi o încălecă din nou, dar 
înainte de a se împinge în ea, se uită la ochii ei sticloşi şi avu 
un atac de conştiinţă. Cât de rău era pentru că voia mai mult 
când consecinţele erau atât de urâte pentru ea? Dumnezeule, 
ejaculase în ea, iar rahatul era peste tot pe părțile ei frumoase, 
pe pielea netedă a coapselor şi... 

— Pot să te droghez, spuse el. Pot să te fac să nu simţi 
nicio durere şi nu mă vei avea în tine. Pot să te ajut fără să te 
rănesc. 

Se holba la ea, aşteptând răspunsul ei, prins între 
biologia ei şi realitatea lui. 


Capitolul 31 


Butch era foarte agitat când îşi dădu jos haina şi luă loc 
în sala de aşteptare a doctorului. 

Noroc că abia se lăsase noaptea şi că nu apăruse încă 
nicio clientelă de vampiri. Avea nevoie de puțin timp singur. 
Cel puţin până când urma să îşi revină. 

Problema era că această clinică mică şi fericită se afla în 
subsolul conacului lui Havers. Ceea ce însemna că Butch se 
afla acum, chiar în acel moment, în aceeaşi casă cu sora 
tipului. Da, Marissa, femeia vampir pe care o dorea ca pe 
nimeni altcineva de pe planetă, se afla sub acelaşi acoperiş cu 
el. 

La naiba, această obsesie pentru ea era un coşmar nou 
şi diferit! Nu mai transpirase niciodată aşa pentru o femeie şi 
nu putea spune că era plăcut. Nimic altceva decât o pacoste. 
Şi o durere de inimă. 


În septembrie, când venise să o vadă, iar ea îi închisese 
gura fără să o facă măcar față în față, îşi jurase că nu avea să 
o mai deranjeze niciodată. Şi nu o mai făcuse. 

Teoretic vorbind. Acele vizite pe care le făcuse de atunci, 
acele vizite patetice şi jalnice în care Escalade-ul se trezea 
cumva trecând chiar pe lângă casa asta, nu o deranjau cu 
adevărat. Pentru că ea nu ştia despre ele. 

El era atât de patetic. Dar atât timp cât ea nu ştia cât de 
terminat era el, aproape că se putea descurca. Tocmai de 
aceea era la limită în seara asta. Nu voia să fie prins în clinică 
în caz că ea ar fi crezut că o urmărea. La urma urmei, un 
bărbat trebuia să aibă mândria lui. Cel puţin, în ceea ce privea 
lumea exterioară. 

Îşi verifică ceasul. Trecuseră 13 minute. Se gândi că 
şedinţa cu psihiatrul dura o oră, aşa că limba lungă a ceasului 
său Patek Philippe trebuia să mai facă 47 de ture înainte de a 
putea să bage copilul înapoi în maşină şi să plece de acolo. 

— Doreşti o cafea? spuse o voce feminină. 

Îşi ridică privirea. O asistentă îmbrăcată într-o uniformă 
albă stătea în fața lui. Părea tânără, mai ales că se juca cu una 
din mâneci. Părea, de asemenea, disperată a face ceva. 

— Da, sigur. O cafea ar fi bună. 

Zâmbi larg, arătându-şi colții. 

— Cum îți place? 

— Neagră. Neagră e bine. Mulţumesc! 

Şoapta pantofilor ei cu talpă moale se estompă în timp ce 
ea pleca pe coridor. 

Butch îşi descheie jacheta cu două rânduri de nasturi şi 
se aplecă în față, punându-şi coatele pe genunchi. Costumul 
Valentino pe care şi-l pusese înainte de a veni era unul dintre 
preferatele lui. La fel cravata Hermes din jurul gâtului său. Şi 
mocasinii Gucci din picioarele lui. 

Dacă avea să fie prins de Marissa, se gândea că putea să 
arate la fel de bine ca întotdeauna. 


— Vrei să te droghez? 


Bella se concentră asupra feţei lui Zsadist în timp ce se 
înălța deasupra ei. Ochii lui negri erau doar nişte fante, iar pe 
pomeţii aspri avea acea roşeață frumoasă de excitare. Era greu 
deasupra ei şi, în timp ce nevoia se ridica din nou, ea se 
gândea la el eliberându-se în interiorul ei. Simţise o uşurare 
minunată şi răcoroasă imediat ce el începuse să ejaculeze, 
primul confort pe care îl avusese de când simptomele nevoii 
începuseră cu câteva ore în urmă. 

Dar impulsul revenise. 

— Vrei să te sting, Bella? 

Poate că ar fi fost mai bine dacă ar fi drogat-o. Avea să fie 
o noapte lungă şi, din câte înțelegea, urma să devină din ce în 
ce mai grea şi mai intensă pe măsură ce orele se scurgeau. Era 
oare corect din partea ei să îi ceară să rămână? 

Ceva moale îi mângâie obrazul. Degetul lui mare trecând 
peste pielea ei. 

— Nu te voi părăsi, spuse el. Nu contează cât timp, nu 
contează de câte ori. Te voi servi şi te voi lăsa să-mi iei vena 
până când se va termina. Nu te voi abandona. 

Privindu-l în față, ea ştia, fără să întrebe, că avea să fie 
singura dată când puteau fi împreună. Hotărârea se citea în 
ochii lui. Ea o putea vedea clar. 

O singură noapte şi nu alta. 

Brusc, el îşi ridică trupul de pe al ei şi se întinse spre 
noptieră. Erecţia lui enormă ieşea în evidență direct din 
şolduri şi, în momentul în care el se întoarse cu o seringă, ea îi 
cuprinse carnea tare. 

El şuieră şi se clătină înainte de a se surprinde 
aruncând o mână pe saltea. 

— Tu, şopti ea. Nu drogul. Te vreau pe tine. 

El aruncă acul pe podea şi o sărută, despărțindu-i 
coapsele cu genunchii. Ea îl ghidă în corpul ei şi simți o 
adrenalină glorioasă când el o umplu. Cu o umflătură 
puternică, plăcerea ei crescu şi apoi se rupse în două nevoi 
separate, una pentru sexul lui, alta pentru sângele lui. Colţii ei 
se alungiră în timp ce privea vena groasă de pe partea laterală 
a gâtului lui. 

Ca şi cum ar fi simţit ce avea ea nevoie, el îşi răsuci 


corpul pentru a putea rămâne în interiorul ei, oferindu-i în 
acelaşi timp acces la gâtul lui. 

— Hrăneşte-te, spuse el răguşit, corpul lui mişcându-se 
în ea şi retrăgându-se. la ceea ce ai nevoie! 

Ea îl muşcă fără ezitare, străpungând chiar prin banda 
de sclav, intrând adânc în pielea lui. Când gustul lui îi atinse 
limba, ea auzi un răget care îl părăsi. Şi apoi puterea şi tăria 
lui o cuprinseră, trecând prin ea. 


* 


Domnul O căzu nemişcat peste prizonierul lui, nesigur 
că auzise bine. 

Vampirul pe care îl prinsese în centru şi îl adusese în 
şopronul din spatele cabanei era legat de masă. Capturase 
masculul doar cu gândul de a-şi rezolva frustrarea. Nu-şi 
imaginase niciodată că avea să înveţe ceva util. 

— Ce a fost asta? 

Domnul O îşi cobori urechea mai aproape de gura 
civilului. 

— Se numeşte... Bella. Cea... femela care a fost luată... 
numele ci... e Bella. 

Domnul O se îndreptă, o floare ameţitoare şi balsamică 
curgându-i pe piele. 

— Ştii dacă este în viață? 

— Credeam că e moartă. Civilul tuşi slab. A fost plecată 
atât de mult timp. 

— Unde locuieşte familia ei? Când nu primi un răspuns 
imediat, O făcu ceva garantat pentru a deschide gura 
bărbatului. După ce ţțipătul se stinse, O spuse: Unde este 
familia ei? 

— Nu ştiu. Eu... sincer nu ştiu. Familia ei... nu ştiu... nu 
ştiu... 

Bâlbâială, bâlbâială, bâlbâială. Civilul alunecă în stadiul 
de diaree verbală al interogatoriului, devenind aproape inutil. 

Domnul O îl plesni şi îl făcu să tacă. 

— Adresa. Vreau o adresă. 

Când nu primi niciun răspuns, oferi altă sursă de 


încurajare. Bărbatul gâfâi sub noul atac, apoi scăpă: 

— Formann Lane 27. 

Inima lui O începu să bată cu putere, dar se aplecă cu 
dezinvoltură asupra vampirului. 

— O să mă duc acolo chiar acum. Dacă ai spus adevărul, 
te voi elibera. Dacă nu ai spus adevărul, o să te omor încet, 
imediat ce mă întorc. Acum vrei să schimbi ceva? 

Ochii civilului fugiră în altă parte. Se întoarse. 

— Alo? spuse O. Mă auzi? 

Pentru a-l grăbi pe civil, aplică o presiune pe o zonă 
sensibilă. Individul ţipă ca un câine. 

— Spune-mi, zise O încet. Şi îţi voi da drumul. Totul se 
va opri. 

Faţa bărbatului se încordă, gura i se deschise şi dezvălui 
dinții încleştați. O lacrimă îi şerpui pe obrazul vânăt. Deşi 
exista tentaţia de a adăuga o doză de agonie ca stimulent, O 
decise să nu tulbure lupta dintre conştiinţă şi autoconservare. 

— Thorne 27. 

— Avenue, nu-i aşa? 

— Da. 

Domnul O îi şterse lacrima. Apoi îi tăie gâtul civilului. 

— Eşti un mincinos, spuse el în timp ce vampirul 
sângera. O nu mai rămase prin preajmă, doar îşi luă geaca 
plină de arme şi plecă. Era al naibii de sigur că adresele nu 
reprezentau nimic. Asta era problema cu persuasiunea. Chiar 
nu puteai să ai încredere în informațiile pe care le primeai. 

Ar fi verificat tot ce era acolo pe ambele străzi, dar era 
clar că fusese tras pe sfoară. 

O pierdere de timp. 


Capitolul 32 


Butch învârti ultimul centimetru de cafea pe fundul 
cănii, gândindu-se că avea culoarea whisky-ului. În timp ce 
dădea pe gât băutura rece, îşi dorea să fie un Lagavulin de 
înaltă calitate. 


Îşi verifică ceasul. Şase minute până la 19.00. 
Dumnezeule, spera ca şedinţa să dureze doar o oră! Dacă totul 
decurgea fără probleme, putea să-l lase pe John la Tohr şi 
Wellsie şi să stea pe canapea cu un pahar de shot înainte să 
înceapă CSI. 

Tresări. Nu era de mirare că Marissa nu voia să-l vadă. 
Ce partidă nenorocită! Un alcoolic cu funcții înalte care trăia 
într-o lume care nu era a lui. 

„Ura! Hai să batem pasul spre altar!” 

În timp ce se imagina acasă, avu un gând trecător despre 
avertismentul lui V de a se îndepărta de complex. Problema 
era că a ieşi singur la un bar sau pe străzi nu era un plan bun, 
nu cu starea de spirit în care se afla. Era la fel de crud ca 
vremea. 

Câteva minute mai târziu, nişte voci se auziră pe coridor, 
iar John apăru de după colț cu o femeie mai în vârstă. Bietul 
copil arăta de parcă ar fi fost trecut prin chinuri. Avea părul 
ridicat ca buruienile, de parcă şi-ar fi băgat mâinile în el, iar 
ochii îi erau lipiți de podea. Caietul era strâns la piept ca şi 
cum ar fi fost o vestă antiglont. 

— Deci vom vedea ce facem cu următoarea întâlnire, 
John, spuse femeia cu blândeţe. După ce te vei gândi la asta. 

John nu răspunse, iar Butch uită de toate prostiile lui 
plângăcioase. Orice se dezvăluise în acel birou era încă afară, 
iar băiatul avea nevoie de un amic. Îşi puse braţul în jurul 
puştiului timid, iar când John se aplecă spre el, toate 
instinctele de protecţie ale lui Butch se ridicară şi răcniră. Nu 
îi păsă că terapeutul semăna cu Mary Poppins; voia să țipe la 
ea pentru că îl supărase pe micut. 

— John? spuse ea. Mă vei contacta din nou în legătură 
cu următoarea... 

— Da, te vom suna, bombăni Butch. 

„Aha, cum să nu”. 

— l-am spus că nu e nicio grabă. Dar cred că ar trebui să 
vină din nou. 

Butch aruncă o privire spre femeie, complet enervat, 
doar pentru ca ochii ei să-l sperie de moarte. Erau al naibii de 
serioşi, atât de serioşi, atât de gravi. Ce naiba se întâmplase în 


şedinţa aceea? 

Butch se uită în creştetul lui John. 

— Să mergem, J, omule! 

John nu se mişcă, aşa că Butch îl împinse puţin şi 
conduse către ieşirea din clinică, cu brațul încă pe umerii 
subțiri ai puştiului. Când ajunseră la maşină, John se urcă, 
dar nu îşi puse centura. Se uita drept în față. 

Butch închise portiera şi încuie SUV-ul. Apoi se întoarse 
şi se uită fix la John. 

— Nici măcar nu am de gând să întreb ce se întâmplă. 
Singurul lucru pe care trebuie să-l ştiu este unde vrei să 
mergi. Dacă simţi că vrei să te îndrepți spre casă, te voi duce la 
Tohr şi Wellsie. Dacă vrei să stai cu mine la Groapă, mergem la 
complex. Dacă vrei doar să conduc, te duc până în Canada şi 
înapoi. Sunt dispus la orice, aşa că trebuie doar să spui un 
cuvânt. Şi dacă nu vrei să te hotărăşti acum, mă voi plimba 
prin oraş până când te vei hotări. 

Pieptul micuțului John se ridică şi cobori. Deschise 
carnetul şi scoase stiloul. Urmă o pauză, apoi scrise ceva şi 
întoarse hârtia către Butch. 

— Seventh Street. 

Butch se încruntă. Era o parte foarte mizerabilă a 
oraşului. 

Deschise gura să întrebe de ce tocmai acolo, dar apoi o 
închise. Puştiului i se puseseră în mod clar destule întrebări în 
seara aceea. În plus, Butch era înarmat şi acolo voia să 
meargă John. O promisiune era o promisiune. 

— Bine, amice. Seventh Street e în sus. 

— Dar mai întâi condu un pic pe aici, scrise puştiul. 

— Nicio problemă. Ne vom relaxa. 

Butch porni motorul. În momentul în care puse 
Escalade-ul în marşarier, văzu o străfulgerare în spatele lor. O 
maşină se oprea în spatele conacului, un Bentley foarte mare 
şi foarte scump. Frână ca să poată trece şi... 

Uită cum să respire. 

Marissa ieşi din casă pe o uşă laterală. Părul ei blond, 
lung până la şolduri flutura în vânt, iar ea se acoperi mai bine 
cu pelerina neagră pe care o purta. Mişcându-se rapid prin 


parcarea din spate, se feri de zonele cu zăpadă, sărind 
dintr-un loc cu asfalt la altul. 

Luminile de securitate îi surprinseră liniile rafinate ale 
feţei, părul ei superb blond şi pielea perfect albă. Îşi aminti 
cum se simţise să o sărute, acea singură dată când o făcuse, 
iar pieptul îl ustura de parcă plămânii îi erau striviți. Copleşit, 
vru să se grăbească să iasă din maşină, să se arunce în noroi 
şi să se roage ca un câine ce era. 

Numai că ea se îndrepta spre Bentley. Privi cum uşa se 
deschidea pentru ea, ca şi cum şoferul s-ar fi aplecat şi ar fi 
tras de mâner. Când luminile se aprinseră în interior, Butch 
nu putu vedea mare lucru, doar atât cât să-i spună că la volan 
se afla un bărbat sau un mascul. Umeri atât de mari nu se 
găseau pe trupuri feminine. 

Marissa îşi strânse pelerina cu mâinile şi se strecură 
înăuntru, închizând uşa. 

Lumina se stinse. 

Butch auzi vag un fel de zbenguială lângă el şi se uită la 
John. Puştiul se retrăsese la geam şi se uita peste scaune cu 
teamă în ochi. Atunci Butch îşi dădu seama că îşi pusese arma 
în palmă şi mârâia. 

Complet înfiorat de reacția nebună, îşi luă piciorul de pe 
frâna Escalade-ului şi călcă pe pedala de acceleraţie. 

— Nu-ţi face griji, fiule. Nu se întâmplă nimic. 

În timp ce întorcea, se uită în oglinda retrovizoare la 
Bentley. Se mişca acum, făcând propriul viraj în parcare. Cu o 
înjurătură sumbră, Butch porni în jos pe alee, cu mâinile 
apucând volanul atât de tare, încât îl usturau încheieturile 
degetelor. 


Rehvenge se încruntă când Marissa se urcă în 
Bentley-ul lui. Dumnezeule, uitase cât de frumoasă era! Şi 
mirosea la fel de bine - mirosul curat al oceanului îi umplea 
nasul. 

— De ce nu mă laşi să vin la uşa din față? spuse el, 
privindu-i părul blond şi pielea fără cusur. Ar fi trebuit să mă 


laşi să te iau cum trebuie. 

— Ştii cum este Havers. Uşa se închise cu un sunet 
puternic. O să vrea să ne împerecheze. 

— Asta e ridicol. 

— Şi tu nu faci la fel cu sora ta? 

— Fără comentarii. 

În timp ce aştepta ca un Escalade să plece din parcare, 
Marissa îşi puse o mână pe mâneca lui de zibelină. 

— Ştiu că am mai spus asta, dar îmi pare foarte rău 
pentru tot ce i se întâmplă Bellei. Ce mai face? 

De unde naiba să ştie el? 

— Aş prefera să nu vorbesc despre ea. Fără supărare, 
dar eu doar... Da, nu vreau să ajung acolo. 

— Rehv, seara asta nu trebuie să se întâmple. Ştiu că ai 
trecut prin multe şi, sincer, am fost surprinsă că m-ai primit. 

— Nu fi ridicolă! Mă bucur că m-ai chemat. 

El întinse mâna şi i-o strânse. Oasele de sub pielea ei 
erau atât de delicate, încât îşi aminti că trebuia să fie foarte 
blând cu ea. Ea nu era de tipul celor cu care era el obişnuit. 

În timp ce conducea spre centru, îi simţea nervii 
încordați. 

— O să fie bine. Chiar mă simt bine că ai sunat. 

— Sunt mai degrabă jenată, de fapt. Pur şi simplu nu 
ştiu ce să fac. 

— O vom lua încet. 

— Am fost doar cu Wrath. 

— Ştiu. De aceea am vrut să te iau cu maşina. Am crezut 
că vei fi prea nervoasă ca să te dematerializezi. 

— Sunt. 

Când ajunseră la un semafor, el îi zâmbi. 

— O să am grijă de tine. 

Ochii ei de un albastru pal îl priviră. 

— Eşti un bărbat bun, Rehvenge. 

El ignoră această eroare de calcul şi se concentră asupra 
traficului. 

Douăzeci de minute mai târziu ieşeau dintr-un lift de 
înaltă tehnologie şi intrau în vestibulul apartamentului său de 
lux. Locuinţa lui ocupa jumătate din ultimul etaj al clădirii de 


treizeci de etaje, cu vedere la râul Hudson şi la tot oraşul 
Caldwell. Din cauza ferestrelor imense, nu folosea niciodată 
apartamentul în timpul zilei. Dar era perfect pe timp de 
noapte. 

Ținea luminile scăzute şi aştepta ca Marissa să se plimbe 
şi să se uite la lucrurile pe care un decorator le cumpărase 
pentru bârlogul lui. Nu-i păsa de lucruri, de privelişte sau de 
gadgeturi sofisticate. Îi păsa de intimitatea față de familia sa. 

Bella nu fusese niciodată acolo şi nici mama lor nu 
fusese. De fapt, niciuna din ele nu ştia că el avea 
apartamentul. 

Ca şi cum şi-ar fi dat seama că pierdea timpul, Marissa 
se întoarse şi îl privi în față. În lumină, frumuseţea ei era 
absolut uluitoare, iar el era recunoscător pentru doza 
suplimentară de dopamină pe care şi-o pompase în organism 
cu o oră în urmă. La symphathi, drogul avea un efect opus 
celui al oamenilor sau al vampirilor. Substanța chimică 
creştea activitatea anumitor neurotransmițători şi recepţia, 
asigurându-se că pacientul symphath nu putea simți nicio 
plăcere, niciun... nimic. Odată dispărut simțul tactil al lui 
Rehyv, creierul său putea controla mai bine restul impulsurilor. 

Acesta era singurul motiv pentru care Marissa era în 
siguranță să stea singură cu el, având în vedere ce aveau de 
gând să facă. 

Rehv îşi dădu jos haina, apoi se îndreptă spre ea, 
bazându-se pe baston mai mult decât de obicei, pentru că 
nu-şi putea lua ochii de la ea. Echilibrându-şi bastonul pe 
coapse, desfăcu încet funda care îi ținea pelerina strâns. Ea îi 
privea fix mâinile, tremurând în timp ce el îşi lăsa faldurile de 
lână neagră de pe umeri. Zâmbi în timp ce aruncă greutatea pe 
un scaun. Rochia ei era genul de lucru pe care l-ar fi purtat 
mama lui şi exact ceea ce şi-ar fi dorit ca sora lui să îmbrace 
mai des: o rochie din satin de un albastru pal care se potrivea 
perfect. Era Dior. Trebuia să fie. 

— Vino aici, Marissa! 

O trase spre o canapea din piele lângă el. În strălucirea 
de la ferestre, părul ei blond era ca un şal de mătase, iar el luă 
o parte între degete. Foamea ei era atât de puternică, încât el o 


simţea clar. 

— Aştepţi de mult timp, nu-i aşa? 

Ea încuviință şi-şi privi mâinile. Erau împreunate în 
poala ei, de culoarea fildeşului pe satinul albastru-deschis. 

— De cât timp? 

— Luni întregi, şopti ea. 

— Atunci vei avea nevoie de mult, nu-i aşa? În timp ce ea 
se înroşea, el insistă. Nu-i aşa, Marissa? 

— Da, respiră ea, evident incomodată de foamea ei. 

Rehv zâmbi cu ferocitate. Era bine să fie în preajma unei 
femei de valoare. Modestia şi blândeţea ei erau teribil de 
atrăgătoare. 

Îşi dădu jos jacheta şi îşi desfăcu cravata. Se pregătise 
să-i ofere încheietura mâinii, dar acum, când era în fața lui, o 
voia la gâtul său. Trecuse o veşnicie de când nu mai permisese 
unei femele să se hrănească de la el şi era surprins de cât de 
încântat era de această perspectivă. 

Îşi desfăcu nasturii de la guler şi îi descheie şi pe ceilalți, 
până jos pe piept. Cu un val de anticipare, smulse cămaşa şi o 
deschise larg. 

Ea făcu ochii mari când îi privi pieptul gol şi tatuajele. 

— Nu ştiam că eşti însemnat, murmură ea cu vocea 
tremurând odată cu trupul ei. 

Se lăsă pe spate pe canapea, întinzându-şi brațele, 
aducându-şi unul dintre picioare în sus. 

— Vino aici, Marissa! la ceea ce ai nevoie! 

Ea se uită la încheietura lui, care era acoperită de o 
manşetă franțuzească. 

— Nu, spuse el. Aşa vreau să o faci. La gâtul meu. Este 
singurul lucru pe care ţi-l cer. 

Cum ea ezită, el ştiu că zvonurile despre ea erau 
adevărate. Ea era într-adevăr neatinsă de vreun bărbat. lar 
puritatea ei era... ceva de luat cu asalt. 

Îşi strânse ochii în timp ce întunericul din el se mişca şi 
respira, o fiară închisă într-o cuşcă de medicamente. 
Dumnezeule, poate că nu era o idee bună! Dar apoi ea se 
mişcă pe el încet, târându-se pe corpul lui, mirosul ei fiind atât 
de asemănător cu cel al oceanului. Îşi deschise pleoapele ca 


să-i vadă fața şi ştiu că era neputincios în a opri hrănirea. Şi 
nu avea de gând să rateze asta; trebuia să lase câteva senzații 
să vină la el. Slăbindu-şi disciplina, deschise canalul către 
simțul tactil, iar acesta primi cu lăcomie, chiar şi cu drogul, tot 
felul de informații ameţitoare care se revărsau prin ceața de 
dopamină. 

Satinul rochiei ei era moale pe pielea lui, iar el îi simți 
căldura trupului amestecându-se cu propria căldură. 

Greutatea ei uşoară era sprijinită pe umărul lui şi... da, 
genunchiul ei era între coapsele lui. 

Gura i se deschise şi colții ei apărură. 

Pentru o fracțiune de secundă, răul din el urlă, iar el îşi 
invocă mintea panicată. Mulțumită Fecioarei, blestemățţia veni 
în ajutor, partea rațională din el grăbindu-se, înlănțuindu-i 
instinctele, potolindu-i nevoia sexuală de a o domina. 

Se clătină în timp ce se apleca spre gâtul lui, nesigură în 
timp ce se ținea deasupra lui. 

—  Întinde-te pe mine, spuse el cu o voce guturală. 
Întinde-te. Pe mine! 

Cu o tresărire, îşi lăsă jumătatea inferioară a corpului să 
se scufunde în leagănul şoldurilor lui. În mod evident, era 
îngrijorată că avea să se lovească de o erecție, iar când nu 
întâlni nimic de acest fel, aruncă o privire între corpurile lor, 
ca şi cum s-ar fi gândit că nimerise unde nu trebuia. 

— Nu trebuie să-ți faci griji pentru asta, murmură el, 
trecându-şi mâinile peste brațele ei subțiri. Nu de la mine. 
Uşurarea ei era atât de palpabilă, încât el se simți jignit. Să te 
culci cu mine ar fi o corvoadă? 

— Oh, nu, Rehvenge! Nu. Ea se uită în jos la muşchii 
groşi ai pieptului lui. Eşti destul de drăguţ. Doar că... există 
altcineva. Pentru mine, există altul. 

— Încă îl iubeşti pe Wrath. 

Ea negă din cap. 

— Nu, dar nu mă pot gândi la cel pe care îl vreau. Nu... 
acum. 

Rehv îşi înclină bărbia în sus. 

— Ce fel de idiot nu te-ar hrăni când ai nevoie? 

— Te rog, nu mai vorbi aşa! Brusc, ochii ei se fixară pe 


gâtul lui şi se dilatară. 

— Câtă foame, mârâi el, încântat să fie folosit. Dă-i 
drumul! Şi nu-ţi face griji că trebuie să fii blândă. la-mă! Cu 
cât mai tare, cu atât mai bine. 

Marissa îşi arătă colții şi îl muşcă. Cele două pătrunderi 
ascuţite trecură prin ceața de droguri, iar durerea dulce îi 
pătrunse ca sulița în corp. În timp ce gemea, se gândi că nu 
fusese niciodată recunoscător pentru impotența lui înainte, 
dar acum era. Dacă penisul lui ar fi funcționat cât de cât, cu 
siguranță ar fi dat rochia aia la o parte, i-ar fi despărțit 
picioarele şi ar fi avut-o frumos şi adânc în timp ce se hrănea. 

Aproape imediat se trase înapoi şi îşi linse buzele. 

— O să am un gust diferit de cel al lui Wrath, spuse el, 
mizând pe faptul că, deoarece ea se hrănise de la un singur 
mascul, nu ar fi ştiut exact de ce sângele lui îi lovea limba 
într-un mod ciudat. De fapt, lipsa ei de experienţă fusese 
singurul motiv pentru care reuşise să o ajute. Oricare altă 
femeie care fusese puțin prin preajmă ar fi ştiut prea multe. 
Haide, mai ia puţin! O să te obişnuieşti. 

Capul ei căzu din nou, şi el simți înțepătura furnicătoare 
a altei muşcături. 

Îşi înfăşură braţele grele în jurul spatelui ei fragil şi o 
îmbrățişă strâns, în timp ce închidea ochii. Trecuse atât de 
mult de când nu mai ținuse pe nimeni în braţe şi, deşi nu-şi 
putea permite să lase să pătrundă prea mult din experiența 
asta, o găsea sublimă. 

În timp ce ea îi sugea vena, el avu impulsul absurd de a 
plânge. 


Domnul O apăsă mai uşor pe accelerația camionetei şi 
alunecă pe lângă un alt zid înalt de piatră. 

La dracu”, casele erau imense pe Thorne Avenue! Ei bine, 
asta nu însemna că puteai vedea vilele de pe stradă. Doar 
presupunea că, cu garduri vii şi ziduri înalte ca acestea, nu 
erau prea multe case simple şi căsuțe de vacanţă. 

Când baricada respectivă se despică pentru a dezvălui o 


alee, frână. În stânga se afla o mică placă de alamă pe care 
scria Thorne Avenue 27. Se aplecă în față, întinzându-se să 
vadă dincolo, dar cum aleea şi zidul dispăreau în întuneric, nu 
putea să spună ce se afla de cealaltă parte. 

Dintr-un capriciu, întoarse şi înaintă pe alee. La vreo 90 
de metri de stradă se afla un set impunător de porți negre, iar 
el se opri, observând camerele de luat vederi montate în vârful 
lor, sistemul de interfon şi aerul de pază. 

Ei bine, asta era interesant. Cealaltă adresă fusese un 
rahat, doar o casă obişnuită într-un cartier obişnuit, cu 
oameni în living care se uitau la televizor. Dar orice se afla în 
spatele unei astfel de instalații era o afacere mare. 

Acum era curios. 

Însă infiltrarea acestor bariere ar fi necesitat o strategie 
coordonată şi o execuţie atentă. Şi ultimul lucru de care avea 
nevoie era inconvenientul de a se încurca cu poliția doar 
pentru că intrase în vila unui bogătaş. 

Dar de ce şi-ar fi scos vampirul ăla adresa asta din fund 
ca să se salveze? 

Apoi văzu ceva ciudat: o panglică neagră legată de 
poartă. Nu, două, câte una pe fiecare parte, fluturând în vânt. 

De parcă ar fi fost pentru doliu? 

Condus de propria spaimă, cobori din camionetă şi 
gheaţa trosni sub picioarele lui când se îndreptă spre panglica 
din dreapta. Era montată la doi metri şi jumătate de la sol, aşa 
că trebui să îşi întindă braţul pentru a o atinge cu degetul. 

— Eşti moartă, soție? şopti el. 

Cobori mâna şi privi prin porți în noaptea neagră de 
dincolo. 

Se întoarse la camionetă şi dădu cu spatele pe alee. 
Trebuia să treacă de zidul acela. Trebuia să găsească un loc 
unde să arunce F-150. 

Cinci minute mai târziu, înjura. La dracu”! Nu era niciun 
loc de parcare pe Thorne care să nu fie vizibil. 

Strada era doar din ziduri, şi abia dacă avea vreo 
banchetă. „Bogați nenorociți!” 

Domnul O apăsă acceleraţia şi se uită în stânga. La 
dreapta. Putea lăsa camioneta jos, la poalele dealului, şi să 


alerge de pe strada principală. Era un kilometru în pantă, dar 
putea să parcurgă distanţa destul de repede. Luminile de pe 
stradă, pe sub care ar fi trebuit să treacă, erau o pacoste, 
desigur, dar nu era ca şi cum cineva care locuia pe drumul 
ăsta ar fi putut vedea din turnurile lor de fildeş. 

Telefonul lui mobil sună şi răspunse cu un „Ce?” urât. 

Vocea lui U, pe care începuse să o urască, era încordată. 

— Avem o problemă. Doi lesseri au fost arestați de 
poliție. 

Domnul O strânse ochii. 

— Ce dracu” au făcut? 

— Se ocupau de un vampir civil şi a trecut o maşină de 
patrulă nemarcată. Doi poliţişti s-au luptat cu vânătorii şi au 
apărut mai mulți poliţişti. Vânătorii au fost luaţi în custodie, 
iar eu am fost sunat chiar acum de unul dintre ei. 

— Atunci scoate-i pe cauțiune, răbufni O. De ce mă suni 
pe mine? 

Urmă o pauză. Apoi tonul lui U avu impregnat un aer 
încurcat. 

— Pentru că trebuie să ştii asta. Ascultă, aveau o 
mulțime de arme ascunse, pentru niciuna dintre ele nu aveau 
permis, toate veniseră de pe piața neagră, fără numere de serie 
pe ţevi. Nu au cum să iasă pe cauțiune mâine-dimineaţă. 
Niciun avocat din oficiu nu e atât de bun. Trebuie să-i scoatem 
de acolo. 

Domnul O scană în stânga şi în dreapta şi apoi se 
întoarse pe o alee de mărimea unui teren de fotbal. Da, cu 
siguranță nu era niciun loc de parcare pe acolo. Trebuia să 
coboare până la locul unde Thorne Avenue se intersecta cu 
Bellman Road şi să lase camioneta în acel orăşel. 

— O? 

— Am nişte lucruri de făcut. 

U tuşi de parcă ar fi înăbuşit un exces de nervi. 

— Fără supărare, dar nu-mi imaginez că e ceva atât de 
important ca asta. Ce se întâmplă dacă vânătorii ăia se iau la 
bătaie în holul general? Vrei să curgă sânge negru şi vreun tip 
de paramedic să-şi dea seama că nu sunt oameni? Trebuie să-l 
contactezi pe Omega şi să-l faci să-i cheme pe cei doi acasă. 


— Fă-o tu! 

Domnul O acceleră chiar dacă acum se îndrepta în josul 
dealului. 

— Ce? 

— Întinde mâna şi atinge-l pe Omega! 

Ajunse la un stop la capătul Thorne Avenue şi făcu 
stânga. Pe stradă erau tot felul de magazine drăguţe de cartier, 
iar el parcă în fața unuia numit Kitty's Attic. 

— 0... Genul ăsta de cerere trebuie să vină de la lesserul 
suprem. Ştii asta. 

Domnul O făcu o pauză înainte de a opri contactul. 

Grozav. Exact ce-şi dorea. Mai mult timp de calitate cu 
stăpânul lui nenorocit. La dracu”! Nu mai putea trăi fără să 
ştie soarta femeii sale. Nu mai era timp pentru Societatea asta 
de rahat. 

— O? 

Îşi lăsă capul pe volan. Îl lovi de câteva ori. 

Pe de altă parte, dacă acel contact cu oamenii de la 
secția de poliţie îi făcea probleme, Omega avea să vină să-l 
caute. Şi atunci ce s-ar fi ales de el? 

— Bine. Mă duc să-l văd acum. 

Înjură în timp ce băgă camioneta în viteză. Înainte de a 
ieşi din maşină, se uită din nou pe Thorne Avenue. 

— Şi, O, am o îngrijorare în legătură cu membrii. Trebuie 
să te întâlneşti cu vânătorii. Lucrurile se clatină. 

— Tu te ocupi de verificări. 

— Vor să te vadă. Îţi pun la îndoială conducerea. 

— U, ştii ce se spune despre mesageri, nu? 

— Poftim? 

— Dacă dai prea multe veşti proaste, vei fi împuşcat, 
închise telefonul. Apoi apăsă accelerația. 


Capitolul 33 


În timp ce Phury stătea pe patul lui, era atât de încordat 
de nevoia de a face sex, încât abia îşi mai putea turna un 


pahar de vodcă. Sticla tremura, paharul tremura. La dracu”, 
toată salteaua tremura! 

Se uită la Vishous, care se sprijinea de tăblia de lângă el. 
Fratele era la fel de crispat şi de nefericit în timp ce dădea din 
cap pe The Massacre a lui 50 Cent. 

Cinci ore în perioada fertilă a Bellei şi amândoi erau un 
dezastru, cu trupurile lor în mare parte instinct, iar minţile lor 
în mare parte ceață. Constrângerea de a rămâne la conac nu 
putea fi înfrântă, nevoia care îi trăgea înăuntru paralizându-i. 
Slavă Domnului pentru fumul roşu şi vodca Grey Goose! 
Amorțeala îi ajută mult. 

Deşi nu întru totul. Phury încercă să nu se gândească la 
ceea ce se întâmpla în camera lui Z. Pentru că, atunci când 
fratele nu se mai întorsese, era evident că trupul lui era folosit, 
nu morfina. 

Dumnezeule! Ei doi. Împreună. Iar şi iar... 

— Ce mai faci? întrebă V. 

— Cam la fel ca tine, omule. 

Bău lung din pahar, corpul lui înotând, pierdut, 
înecându-se în senzațiile erotice prinse sub pielea lui. Privi cu 
atenție baia. 

Era pe cale să se ridice şi să se îndrepte din nou spre 
puțină intimitate, când Vishous spuse: 

— Cred că am probleme. 

Phury râse. 

— Asta nu va dura la nesfârşit. 

— Nu, vreau să spun... cred că este ceva în neregulă. Cu 
mine. 

Phury miji ochii. Faţa fratelui său părea încordată, dar 
în rest era la fel ca întotdeauna. Linii arătoase, barbişon în 
jurul gurii, tatuaje vârtoase la tâmpla dreaptă. Ochii aceia de 
diamant erau ascuțiți, neştirbiți nici măcar de Grey Goose, de 
țigări, de nevoi. Centrii lor foarte negri străluceau de o 
inteligență vastă, de neînțeles, un geniu atât de puternic, încât 
era enervant. 

— Cam ce fel de probleme, V? 

— Eu, ah... Vishous îşi drese vocea. Numai Butch ştie 
asta. Nu spui nimănui altcuiva, bine? 


— Da. Nicio problemă. 

V îşi mângâie ciocul. 

— Viziunile mele au dispărut. 

— Vrei să spui că nu mai poți vedea. 

— Ceea ce urmează. Da, nu mai văd nimic. Ultimul lucru 
pe care l-am primit a fost acum vreo trei zile, chiar înainte ca Z 
să se ducă după Bella. I-am văzut împreună. În acel Ford 
Taurus. Venind aici. După asta, nu a mai fost... nimic. 

— Ţi s-a mai întâmplat vreodată aşa ceva? 

— Nu, şi nici nu mai primesc gânduri de la nimeni. E ca 
şi cum totul s-a uscat în fața mea. 

Brusc, tensiunea fratelui părea să nu mai aibă nicio 
legătură cu nevoia. Părea rigid din cauza... fricii. Sfinte Sisoe! 
Vishous era speriat. lar anomalia era de-a dreptul 
zguduitoare. Dintre toți fraţii, V era cel care nu se temea 
niciodată. Era ca şi cum s-ar fi născut fără receptori de frică în 
creier. 

— Poate că e doar ceva temporar, spuse Phury. Sau crezi 
că Havers te-ar putea ajuta? 

— Nu este vorba de fiziologie. V termină vodca din pahar 
şi îi întinse mâna. Nu pune stăpânire pe Goose, fratele meu! 

Phury îi dădu sticla. 

— Ai putea vorbi cu... 

Dar cu cine? Unde putea V, care ştia totul, să caute 
răspunsuri? Vishous clătină din cap. 

— Nu vreau. Nu vreau să vorbesc despre asta, de fapt. 
Uită că am spus ceva. În timp ce turna, faţa i se încordă, ca o 
casă împrejmuită. Sunt sigur că se va întoarce. Adică da, se va 
întoarce. Puse sticla pe masa de lângă el şi ridică mâna 
înmănuşată. La urma urmei, chestia asta uitată de Dumnezeu 
încă străluceşte ca o lampă. Şi până când nu pierd această 
lampă de veghe nebună, mă gândesc că încă sunt normal. Ei 
bine, normal pentru mine. 

Tăcură o vreme, Phury uitându-se în paharul lui, V 
uitându-se în al lui, rapul din fundal bătând, trecând la 
G-Unit. 

Phury îşi drese vocea. 

— Pot să te întreb despre ei? 


— Despre cine? 

— Bella. Bella şi Zsadist. 

V înjură. 

— Nu sunt un glob de cristal, să ştii. Şi urăsc să ghicesc 
viitorul. 

— Da, îmi pare rău. Las-o baltă! 

Urmă o pauză lungă. Apoi Vishous murmură: 

— Nu ştiu ce se va întâmpla cu ei. Nu ştiu pentru că nu 
mai pot... vedea. 


În timp ce Butch cobora din Escalade, se uita la clădirea 
de apartamente murdară şi se întreba din nou de ce naiba 
voise John să vină acolo. Seventh Street era urâtă şi 
periculoasă. 

— Asta e? 

Când băiatul încuviință, Butch activă alarma de 
securitate a SUV-ului. Nu era prea îngrijorat de faptul că ar fi 
fost jefuit în timp ce ei erau plecaţi. Oamenii de pe aici ar fi fost 
convinşi că unul dintre traficanțţii lor se afla înăuntru. Sau 
cineva şi mai pretențios că rahatul lor ar fi fost prădat. 

John se apropie de uşa blocului şi o împinse. Se 
deschise cu un scâncet. Nu avea încuietori. Mare surpriză! În 
timp ce Butch îl urmărea, băgă mâna în haina costumului ca 
să poată ajunge la pistol dacă avea nevoie. 

John o luă la stânga pe un coridor lung. Locul mirosea a 
fum de țigară vechi şi a mucegai putred şi era aproape la fel de 
rece ca afară. Rezidenţii din interior erau ca nişte şobolani: 
nevăzuți, doar auziți, de cealaltă parte a pereţilor subțiri. 

Jos, la capăt, băiatul împinse o uşă de incendiu. 

O scară ducea în sus, în dreapta. Treptele fuseseră uzate 
până la plăci aglomerate şi se auzea un zgomot de apă care 
picura de undeva de la câteva etaje mai sus. 

John puse mâna pe o balustradă care era înşurubată 
lejer în perete şi urcă încet până când ajunse la palierul dintre 
etajele doi şi trei. Sus, lumina fluorescentă care era înfiptă în 
tavan se afla pe moarte, tuburile pâlpâind ca şi cum ar fi 


încercat cu disperare să îşi menţină o viaţă utilă. 

John se uită la linoleumul crăpat de pe podea, apoi se 
uită în sus, la fereastră. Modele de steluțe o acopereau de 
parcă ar fi fost lovită cu sticle. Singurul motiv pentru care 
geamul murdar nu se spărsese era faptul că fusese încastrat 
cu plasă de sârmă. 

De la etajul de deasupra se auzea o ploaie de înjurături, 
un fel de puşcă verbală care era fără îndoială începutul unei 
bătăi. Butch era pe punctul de a sugera să plece când John se 
întoarse din proprie inițiativă şi începu să alerge pe scări. 

Mai puţin de un minut şi jumătate mai târziu, erau din 
nou în Escalade şi se îndreptau spre ieşirea din partea rău 
famată a oraşului. 

Butch se opri la un semafor. 

Încotro? scrise John şi apoi flutură carnețelul. 

— Acasă, bolborosi Butch, neavând încă nicio idee 
despre motivul pentru care puştiul voise să viziteze acea scară. 


* 


John o salută în treacăt pe Wellsie când intră în casă şi 
apoi se duse spre camera lui. Era recunoscător că ea părea să 
înțeleagă că avea nevoie de puţin spaţiu. După ce închise uşa, 
îşi lăsă caietul pe pat, îşi dădu jos haina şi se îndreptă imediat 
spre duş. În timp ce apa se încălzea, se dezbrăcă. Odată ce fu 
sub jetul de apă, se opri din tremurat. 

Când ieşi, îşi puse un tricou şi o pereche de pantaloni de 
trening, apoi îşi privi laptopul de pe birou. Se aşeză în fața lui, 
gândindu-se că ar fi trebuit să scrie ceva. Terapeutul îi 
sugerase acest lucru. 

Dumnezeule... Să vorbească cu ea despre ce i se 
întâmplase fusese aproape la fel de rău, ca şi cum ar fi trăit 
experiența prima dată. Şi nu intenționase să fie atât de sincer 
cum fusese. Doar că, după vreo 20 de minute de şedinţă, 
cedase, iar mâna lui începuse să mâzgălească şi nu se mai 
putuse opri odată ce povestea începuse. 

Închise ochii şi încercă să-şi amintească cum arăta 
bărbatul care îl încolțise. Îi venea în minte doar o imagine 


vagă, dar îşi amintea clar cuțitul. Fusese un briceag cu două 
fețe, de cinci centimetri, cu vârful extrem de ascuțit. 

Îşi trecu degetul arătător peste touchpadul de pe laptop, 
iar screensaverul Windows XP se aprinse. Contul său de 
e-mail avea un mesaj nou. De la Sarelle. Îl citi de trei ori 
înainte de a încerca să răspundă. 

În cele din urmă, îi trimise răspuns: „Hei, Sarelle, 
mâine-seară nu e bine pentru mine. Îmi pare foarte rău. O să 
revin cândva. Vb. John". 

El chiar nu voia să o mai vadă. Nu pentru o vreme, în 
orice caz. Nu voia să mai vadă nicio femeie în afară de Wellsie, 
Mary, Beth şi Bella. Nu mai voia să existe nimic nici măcar 
aproape sexual în viața lui până când nu avea să se împace cu 
ceea ce i se făcuse cu aproape un an în urmă. 

leşi din Hotmail şi deschise un document nou în 
Microsoft Word. 

Îşi odihni degetele pe tastatură doar o clipă. Apoi 
începură să zboare. 


Capitolul 34 


Zsadist întoarse capul într-o parte şi se uită la ceas. 
10.00 dimineața. 10.00... ora 10.00. Câte ore? 16.00... 

Închise ochii, atât de epuizat, încât abia mai putea 
respira. Era întins pe spate, cu picioarele desfăcute, cu brațele 
întinse oriunde. Stătuse în poziția asta de când se rostogolise 
de pe Bella, poate cu o oră în urmă. 

I se părea că trecuse un an de când se întorsese în 
cameră cu o seară înainte. Gâtul şi încheieturile îi ardeau 
după ce se hrănise de la el de atâtea ori, iar chestia dintre 
picioare îl durea. Aerul din jurul lor era saturat de mirosul 
legăturii, iar aşternuturile erau ude de o combinație dintre 
sângele lui şi de celălalt lucru de care ea avusese nevoie de la 
el. 

Nu ar fi renunțat la nicio clipă. 

În timp ce închidea ochii, se întreba dacă putea dormi 


acum. Era înfometat de mâncare şi de sânge, atât de înfometat 
încât nici măcar înclinația lui de a se menține la limită nu 
putea să anuleze nevoile. Dar nu se putea mişca. 

Când simți o mână trecându-i peste abdomen, îşi 
desprinse pleoapele pentru a se uita la Bella. Hormonii se 
ridicau din nou în ea, iar răspunsul pe care îl aştepta de la el îi 
răspundea, acesta devenind din nou tare. 

Zsadist se străduia să se rostogolească pentru a se putea 
duce acolo unde trebuia să ajungă, dar era prea slab. Bella se 
apropie de el, iar el încercă să se ridice din nou, dar capul îi 
cântărea 1000 de kilograme. 

Întinzând mâna, o apucă de braţ şi o trase deasupra lui. 
Când coapsele ei se despărțiră peste şoldurile lui, ea îl privi 
şocată şi începu să se dezmorțească. 

— E în regulă, spuse el. Îşi drese vocea, dar nu-i alungă 
răguşeala. Ştiu că eşti tu. 

Buzele ei coborâră pe ale lui, iar el îi răspunse la sărut, 
chiar dacă nu-şi putea ridica brațele pentru a o ţine lângă el. 
Dumnezeule, cât de mult îi plăcea să o sărute! El iubea să-i 
simtă gura pe a lui, iubea să o aibă aproape de față, iubea 
respirația ei în plămânii lui, o iubea... pe ea? Oare asta se 
întâmplase în timpul nopţii? Căzuse? 

Mirosul de legătură care îi acoperea pe amândoi îi dădu 
răspunsul. lar constatarea ar fi trebuit să-l şocheze, dar era 
prea obosit ca să se mai obosească să se lupte cu ea. 

Bella se relaxă şi lăsă chestia să alunece în interiorul ei. 
Oricât de obosit era, gemu de extaz. Senzaţia era ceva de care 
nu se mai sătura, şi ştia că nu era pentru că avea nevoie de ea. 

Ea îl călărea, plantându-şi mâinile pe pectoralii lui şi 
găsind un ritm cu şoldurile ei, pentru că el nu mai putea să se 
împingă cu ale lui. Simţea că se pregătea pentru o nouă 
explozie, mai ales când îi privea sânii legănându-se odată cu 
mişcările ei. 

— Eşti atât de frumoasă! spuse el cu vocea răguşită. 

Ea se opri pentru a se apleca şi îl sărută din nou, părul ei 
negru căzând în jurul lui, ca un adăpost blând. Când ea se 
îndreptă, el se minună la vederea ei. Strălucea de sănătate şi 
vitalitate din tot ceea ce îi dăduse el, o femelă strălucitoare pe 


care el... 

O iubea. Da, o iubea. 

Ăsta fu gândul care îi trecu prin minte când intră din 
nou în ea. 

Bella se prăbuşi peste el, expiră tremurând şi, 
dintr-odată, nevoia se termină. Energia feminină răguşită ieşi 
din încăpere, ca o furtună care trecuse. Suspinând uşurată, 
ea se dădu jos de pe el, separându-şi sexul ei superb de 
chestia lui. În timp ce acesta se lăsase fără viaţă pe burtă, 
simți frigul camerei pe acea carne, atât de neatrăgătoare în 
comparație cu căldura ei. 

— Eşti bine? o întrebă el. 

— Da... şopti ea, aşezându-se pe o parte, lăsându-se 
deja uşor cuprinsă de somn. Da, Zsadist... da. 

„O să aibă nevoie de mâncare”, se gândi el. Trebuia să se 
ducă să-i aducă mâncare. 

Adunându-şi voința, trase adânc aer în piept şi încă o 
dată, şi încă o dată, iar în cele din urmă îşi forță partea 
superioară a corpului să se ridice de pe pat. Capul i se învârtea 
sălbatic, mobila, podeaua şi pereţii se învârteau, schimbând 
locurile, până când nu mai fu sigur dacă era sau nu pe tavan. 

Vertijul se înrăutățea pe măsură ce-şi muta picioarele de 
pe saltea, iar când se ridică în picioare, echilibrul îl părăsi 
complet. Căzu pe perete, se izbi la chestia aia şi trebui să se 
țină pe picioare agățându-se de nişte draperii. 

Când fu gata, se eliberă şi se aplecă spre ea. Ridicarea ei 
în braţe fu o luptă, dar nevoia lui de a avea grijă de ea era mai 
puternică decât epuizarea. O duse pe salteaua lui şi o întinse, 
apoi o acoperi cu plapuma pe care o împinseseră demult pe 
podea. Tocmai se întorcea când ea îl luă de braţ. 

— Trebuie să te hrăneşti, spuse ea, încercând să-l tragă 
aproape. Vino la gâtul meu! 

Dumnezeule, era tentat! 

— Mă voi întoarce, spuse el, împiedicându-se în timp ce 
se ridica în picioare. 

Se repezi spre dulap şi îşi trase o pereche de boxeri. Apoi 
trase cearşafurile şi salteaua de pe pat şi plecă. 


Phury deschise ochii şi îşi dădu seama că nu mai putea 
respira. 

Ceea ce avea sens, presupunea el. Fața îi era strivită 
într-un mănunchi de pături. Îşi mişcă gura şi nasul pentru a 
se elibera de blocaj şi încercă să focalizeze. Primul lucru pe 
care îl văzu, la aproximativ 15 centimetri de capul lui, fu o 
scrumieră plină de mucuri de țigară. Pe podea. 

Ce naiba? Oh... Un picior îi atârna de pe saltea. 

Când auzi un geamăt, se împinse în sus, întoarse capul 
şi se trezi față în față cu unul dintre picioarele lui Vishous. 
Dincolo de talpă se afla coapsa lui Butch. 

Phury nu se putu abţine să nu râdă, iar asta scoase 
privirea încețoşată a polițistului din pernă. Omul se uită la el 
însuşi şi apoi la Phury. Clipi de câteva ori, de parcă ar fi sperat 
să se trezească cu adevărat. 

— Oh, omule, spuse el cu o voce guturală. Apoi aruncă o 
privire spre Vishous, care era leşinat lângă el. Oh, omule, asta 
e prea ciudat. 

— Revino-ţi, polițistule! Nu eşti atât de atrăgător. 

— Corect. Îşi frecă faţa. Dar asta nu înseamnă că îmi 
place să mă trezesc cu doi bărbați. 

— V ţi-a spus să nu te întorci. 

— Adevărat. Asta a fost decizia mea greşită. 

Că tot venise vorba despre o noapte lungă... În cele din 
urmă, când chiar şi senzaţia hainelor pe pielea lor ajunsese să 
fie prea mult, îşi pierduseră orice pretenție de decenţă. Fusese 
doar vorba de a îndura nevoia: aprinzând fum roşu unul după 
altul, bând whisky sau vodcă, strecurându-se singuri în baie 
pentru a se uşura în intimitate. 

— Deci s-a terminat? întrebă Butch. Spune-mi că s-a 
terminat! 

Phury se dădu jos din pat. 

— Da, aşa cred. 

Luă un cearşaf şi îl aruncă spre Butch, care se acoperi 
pe el şi pe Vishous. V nici măcar nu tresări. Dormea ca un 
mort pe burtă, cu ochii strânşi, un sforăit moale ieşindu-i din 


gură. 

Polițistul înjură şi se aşeză mai bine, sprijinind o pernă 
de tăblia patului şi lăsându-se pe spate. Îşi frecă părul până 
când i se ridică drept de pe cap şi căscă atât de larg, încât 
Phury auzi maxilarul tipului pocnind. 

— La dracu”, vampirule, nu credeam că o să spun asta 
vreodată, dar nu mă interesează absolut deloc sexul. Slavă 
Domnului! 

Phury îşi trase pe el o pereche de pantaloni de nailon de 
sport. 

— Vrei să mănânci? Merg la bucătărie. 

Ochii lui Butch scânteiară de fericire. 

— Chiar ai de gând să o aduci aici sus? Adică nu trebuie 
să mă mişc? 

— O să-mi rămâi dator, dar da, sunt dispus să livrez. 

— Eşti un zeu. 

Phury îşi puse un tricou. 

— Ce vrei? 

— Orice e în bucătărie. La dracu”, fă-te cu adevărat util şi 
trage frigiderul ăla până aici! Mi-e foame. 

Phury cobori în bucătărie şi era pe cale să înceapă să 
caute ceva, când auzi sunete venind dinspre spălătorie. Se 
duse acolo şi împinse uşa. 

Zsadist înghesuia cearşafuri în maşina de spălat. 

Şi, Sfântă Fecioară din Exitus, arăta ca dracu”! Stomacul 
lui avea un gol; şoldurile îi ieşeau din piele ca nişte stâlpi de 
cort; cutia toracică arăta ca un câmp de arat. Trebuie să fi 
slăbit vreo patru sau şase kilograme peste noapte. Şi, Sfinte 
Sisoe, gâtul şi încheieturile mâinilor îi erau supte! Dar mirosea 
a mirodenii frumoase şi întunecate şi era o pace în jurul lui 
atât de profundă şi puțin credibilă încât Phury se întrebă dacă 
nu cumva simțurile îi jucau feste. 

— Frate? spuse el. 

Z nu îşi ridică privirea. 

— Ştii cum funcționează asta? 

— Ah, da. Pui ceva din chestiile din cutie şi mişti 
cadranul ăla de colo-colo... Aici, lasă-mă să te ajut! 

Z termină de umplut cuva maşinii de spălat şi apoi făcu 


un pas înapoi, cu ochii încă fixați pe podea. Când maşina se 
umplu de apă, Z mormăi un mulțumesc şi se îndreptă spre 
bucătărie. 

Phury îl urmă, cu inima în gât. Voia să întrebe dacă totul 
era în regulă, şi nu doar cu Bella. 

Încerca să îşi aleagă cu grijă cuvintele când Z scoase un 
curcan prăjit din frigider, rupse piciorul şi muşcă din el. 
Mestecă cu disperare, curățând carnea de pe os cât de repede 
putu, iar în momentul în care termină, smulse şi celălalt picior 
de curcan şi făcu acelaşi lucru. 

Dumnezeule! Fratele său nu mânca niciodată carne. Pe 
de altă parte, nu mai trecuse niciodată printr-o noapte ca 
aceea. Niciunul dintre ei nu trecuse. 


Z putea simţi ochii lui Phury aţintiți asupra lui şi s-ar fi 
oprit din mâncat dacă ar fi putut. Nu-i plăcea ca oamenii să se 
uite la el, mai ales când mesteca ceva, dar pur şi simplu nu 
reuşea să înghită mâncarea destul de repede. 

Continua să îngrămădească diverse lucruri, scoase un 
cuțit şi o farfurie şi începu să taie bucăți subțiri de piept de 
curcan. Avu grijă să ia doar cele mai bune părți de carne 
pentru Bella. Bucăţile ciudate, colțurile, pe acelea le mânca el 
însuşi, căci nu erau la fel de bune. 

Ce i-ar mai fi trebuit? Voia ca ea să mănânce ceva bogat 
în calorii. Şi să bea - trebuia să-i aducă ceva de băut. Se 
întoarse la frigider şi începu să adune o grămadă de mâncare 
pentru a o trece în revistă. Avea să aleagă cu grijă, ducându-i 
doar ceea ce era mai bun pentru ea. 

— Zsadist? 

Dumnezeule, uitase că Phury încă dădea din picioare! 

— Da, spuse el în timp ce spărgea un bol Tupperware. 
Piureul de cartofi dinăuntru arăta bine, deşi chiar ar fi preferat 
să-i aducă ceva făcut de el. Nu că ar fi ştiut cum să facă asta. 
Dumnezeule, nu ştia să citească, nu ştia să utilizeze o afurisită 
de maşină de spălat, nu ştia să gătească! 

Trebuia să o lase să plece ca să găsească un bărbat care 


să aibă măcar jumătate de creier. 

— Nu vreau să fiu indiscret, spuse Phury. 

— Ba da, vrei. Scoase din dulap o pâine de casă cu aluat 
acrişor făcută de Fritz şi o strânse. Era moale, dar o mirosi 
oricum. Bun, era destul de proaspătă pentru ea. 

— Este bine? Tu... eşti? 

— Noi suntem bine. 

— Cum a fost? Phury tuşi scurt. Adică vreau să ştiu nu 
pentru că a fost Bella. Doar că... am auzit o mulțime de 
zvonuri şi nu ştiu ce să cred. 

Z luă nişte piure de cartofi şi îl puse în farfurie împreună 
cu curcanul, apoi puse cu lingura orez sălbatic şi acoperi totul 
cu o cantitate bună de sos. Aruncă grămada în cuptorul cu 
microunde, bucuros că acesta era un aparat pe care ştia cum 
să îl folosească. 

În timp ce privea mâncarea învârtindu-se, se gândi la 
întrebarea geamănului său şi îşi aminti de senzaţia pe care i-o 
dădea Bella ridicându-se pe şoldurile lui. Acea acuplare, 
dintre zecile pe care le avuseseră în timpul nopții, era cea care 
ieşise cel mai mult în evidență. Fusese atât de încântătoare 
deasupra lui, mai ales când îl sărutase. 

De-a lungul nevoii, dar mai ales în timpul acelei uniuni 
anume, ea alungase efectul avut de trecut asupra lui, 
marcându-l cu ceva bun. El avea să prețuiască căldura pe care 
ea i-o dăruise pentru tot restul zilelor sale. 

Când cuptorul cu microunde sună, îşi dădu seama că 
Phury încă aştepta un răspuns. 

Z puse mâncarea pe o tavă şi luă nişte tacâmuri de 
argint ca să o poată hrăni cum se cuvenea. 

În timp ce se întorcea şi se îndrepta spre ieşirea din 
cameră, murmură: 

— Este mai frumoasă decât pot să descriu în cuvinte. Îşi 
ridică ochii spre cei ai lui Phury. Şi aseară am fost 
binecuvântat peste măsură să o servesc. 

Dintr-un motiv oarecare, fratele său se dădu înapoi 
şocat şi întinse mâna. 

— Zsadist, tu... 

— Trebuie să duc mâncarea asta pentru nalla mea. Ne 


vedem mai târziu. 
— Aşteaptă! Zsadist! Tu... 
Z doar clătină din cap şi îşi continuă drumul. 


Capitolul 35 


— De ce nu mi-ai arătat asta imediat ce am ajuns acasă? 
Îl întrebă Rehvenge pe doggenul său. În timp ce servitorul se 
înroşea de ruşine şi groază, el întinse mâna spre bietul 
mascul. Este în regulă. Nu contează. 

— Stăpâne, am venit la tine când mi-am dat seama că 
te-ai întors acasă. Dar dormeai. Nu ştiam sigur ce era 
imaginea şi nu am vrut să te deranjez. Tu nu te odihneşti 
niciodată. 

Da, hrănirea Marissei îl stinsese ca o lumină. Prima dată 
când  închisese ochii şi îşi pierduse cunoştinţa în... 
Dumnezeule, dintotdeauna! Dar asta era o problemă. 

Rehv se aşeză în fața ecranului calculatorului şi reluă 
fişierul digital. Era la fel ca prima dată când îl văzuse: un 
bărbat cu părul negru şi haine negre care parca în fața 
porților. Coborând dintr-o camionetă. Venind în față pentru a 
atinge panglicile de doliu care fuseseră legate pe barele de fier. 

Rehv mări zoomul până când văzu clar fața bărbatului. 
Neremarcabil, nici frumos, nici urât. Dar trupul său era mare. 
Iar jacheta aceea părea că era fie căptuşită, fie că ascundea 
nişte arme. 

Rehv blocă imaginea şi făcu o copie pentru citirea datei 
şi a orei din colțul din dreapta jos. Schimbă ecranul, 
deschizând fişierele de pe cealaltă cameră care monitoriza 
poarta din față, cea cu senzor de căldură. Cu o acţiune rapidă, 
obținu înregistrarea de la acel echipament exact în acelaşi 
moment. 

Şi ce să vezi! Temperatura corporală a acelui „om” era în 
jur de 10 grade. Un lesser. 

Rehv schimbă din nou ecranele şi mări fața vânătorului, 
în timp ce ucigaşul se uita la acele panglici. Tristeţe, teamă... 


furie. Niciuna nu era o emoție anonimă. Toate erau legate de 
ceva personal. Ceva pierdut. 

Deci el era ticălosul care o luase pe Bella. Şi se întorcea 
după ea. 

Rehv nu fu surprins că lesserul găsise casa. Capturarea 
Bellei devenise o ştire în rândul speciei, iar adresa familiei nu 
fusese niciodată ascunsă de rasă. De fapt, datorită laturii 
spirituale a lui mahmen, conacul de pe Thorne Avenue era 
bine cunoscut. Ar fi fost nevoie doar de capturarea unui civil 
care să ştie unde locuiau. 

Adevărata întrebare era: de ce nu intrase vânătorul pe 
porți? 

Dumnezeule, ce oră era? 16.00. Rahat! 

— Ăsta e un lesser, spuse Rehv, lovindu-şi bastonul în 
podea şi ridicându-se repede. Aşa că evacuăm casa chiar 
acum. O vei găsi imediat pe Lahni şi îi vei spune că stăpâna 
trebuie să fie îmbrăcată. Apoi le vei lua pe amândouă prin 
tunel şi le vei duce cu duba la casa sigură. 

Doggenul păli. 

— Stăpâne, habar n-aveam că era un... 

Rehv puse o mână pe umărul masculului pentru a-i 
potoli panica. 

— Te-ai descurcat bine cu ceea ce ştiai. Dar mişcă-te 
repede acum! Du-te după Lahni! 

Rehv merse cât de repede putu spre dormitorul mamei 
sale. 

— Mahmen? spuse el când deschise uşa ei. Mahmen, 
trezeşte-te! 

Mama lui se ridică în patul ei cu aşternuturi de mătase, 
cu părul alb încolăcit într-o bonetă. 

— Dar e... e încă după-amiază. De ce... 

— Lahni vine să te ajute să te îmbraci. 

— Sfântă Fecioară, Rehvenge. De ce? 

— Pleci din casa asta. 

= Ce... 

— Acum, mahmen! O să-ţi explic mai târziu. Îi sărută 
ambii obraji în timp ce servitoarea ei intră. Ah, bine. Lahni, o 
vei îmbrăca repede pe stăpâna ta. 


— Da, stăpâne, spuse doggenul cu o plecăciune. 

— Rehvenge! Ce este... 

— Grăbeşte-te! Pleacă cu doggenul! O să te sun eu. 

În timp ce mama lui îi striga numele, el cobori în camera 
lui privată şi închise uşile ca să nu o audă. Luă telefonul şi 
formă numărul Frăției, disprețuind ceea ce avea de făcut. Dar 
siguranța Bellei trebuia să fie pe primul loc. După ce lăsă un 
mesaj care îi înțepă gâtul, se duse în vestiar. 

În momentul de față, conacul era sigilat ermetic pentru 
orele de zi, aşa că nu avea cum să pătrundă un necunoscut. 
Obloanele care acopereau ferestrele şi uşile erau antiglonț şi 
antifoc, iar casa era făcută din ziduri de piatră groase de un 
metru şi jumătate. În plus, existau suficiente camere de luat 
vederi şi alarme de securitate pentru 

ca el să ştie fie şi dacă măcar cineva strănuta pe 
proprietatea sa. Dar oricum voia ca mahmen să iasă de acolo. 

În plus, de îndată ce se lăsa întunericul, avea de gând să 
deschidă porţile de fier şi să întindă covorul de bun venit. Îl 
voia pe lesser înăuntru. 

Rehv se dezbrăcă de haina de nurcă şi îmbrăcă o 
pereche de pantaloni negri şi un pulover gros cu guler înalt. 
Nu avea de gând să scoată armele până când nu pleca mama 
lui. Dacă nu era deja complet isterică, să-l vadă acoperit de 
metal avea să o arunce direct în prăpastie. 

Înainte de a se întoarce să verifice etapa evacuării, se 
uită la dulapul încuiat din vestiarul său. Venise timpul pentru 
doza de dopamină de după-amiază. Perfect. 

Zâmbind, ieşi din camera lui fără să se injecteze, gata 
să-şi pună toate simțurile la bătaie. 


* 


Când obloanele se ridicară pentru noapte, Zsadist se 
întinse pe o parte lângă Bella, privind-o cum dormea. 

Ea era pe spate, cuprinsă în strâmtoarea brațului lui, cu 
capul la nivelul pieptului său. Niciun cearşaf şi nicio pătură 
nu-i acoperea trupul gol, pentru că încă radia după efectele 
căldurilor. 


Când se întorsese după ce se dusese la bucătărie, ea 
mâncase din mâna lui şi apoi aţipise în timp ce el îi aranjase 
patul cu lenjerie curată. De atunci zăceau împreună în beznă. 

El îşi mută mâna din partea superioară a coapsei ei spre 
partea inferioară a sânului şi îi atinse sfârcul cu degetul 
arătător. Stătuse aşa ore întregi, mângâind-o, fredonându-i. 
Deşi era atât de obosit încât pleoapele îi erau pe jumătate 
închise, calmul dintre ei era mai bun decât orice odihnă pe 
care ar fi putut-o avea dacă ar fi închis ochii. 

Când ea se foi lângă el, şoldul ei îl atinse pe al lui, iar el 
fu surprins când simți că se întețea nevoia de a o avea. Se 
gândise că nu mai avea nevoie de asta pentru o vreme. 

Se aplecă pe spate şi îşi privi corpul. Prin crăpătura din 
partea din față a boxerilor lui, capul chestiei pe care o folosise 
pentru ea scăpase şi, pe măsură ce mădularul se lungea, 
vârful bont se împingea tot mai departe. 

Simțind că încălca un fel de lege, luă degetul care se 
învârtea în cercuri în jurul sfârcului Bellei şi împunse 
bărbăția. Era țeapănă, aşa că se mişcă imediat la loc. 

Închise ochii şi, cu o tresărire, o prinse în palmă. Când o 
mângâie, fu surprins de modul în care pielea moale aluneca 
peste miezul dur. lar senzațiile erau ciudate. Deloc neplăcute. 
De fapt, îi aminteau oarecum de faptul că se afla în interiorul 
Bellei, doar că nu atât de bine. Nici pe departe. 

Dumnezeule, era un fătălău! Îi era frică de propria... 
sculă. Sulă? Penis? Cum naiba să-i spună? Cum îşi spuneau 
bărbaţii normali? Bine, George nu era o opțiune. Dar cumva să 
se refere la ea spunând chestia nu mai părea corect. 

Acum, după ce îşi dăduseră mâna, ca să zică aşa. 

Dădu drumul chestiei şi îşi strecură palma sub talia 
boxerilor. Era stingherit şi nervos, dar se gândi că trebuia să 
termine expediția. Nu ştia când mai avea curaj să facă asta din 
nou. 

Îşi mută scula — da, avea să-i spună doar scula —, astfel 
încât să fie înăuntru, dar într-o parte, şi apoi atinse bilele 
dedesubt. Simţi un şoc urcând pe axul ei, iar în vârf simți 
furnicături. 

Se simţea destul de bine. 


Se încruntă în timp ce explora pentru prima dată ceea ce 
îi dăduse Fecioara cea bună. Ciudat că toate acestea fuseseră 
ataşate de el, atârnând de el atât de mult timp şi totuşi nu 
făcuse niciodată ceea ce, fără îndoială, făceau tinerii masculi 
zile întregi după tranziţie. 

Când îi atinse din nou bilele, acestea se strânseră, iar 
scula deveni şi mai tare. Senzaţiile clocoteau în partea de jos a 
corpului său şi în minte îi apărură imagini cu Bella, imagini cu 
ei doi făcând sex, cu el întinzându-i picioarele în sus şi intrând 
adânc în ea. Îşi amintea cu o claritate dureroasă cum se 
simţea ea sub el, ce-i făcea canalul ei, cât de strâmtă era... 

Totul începu să se transforme în bulgăre de zăpadă — 
imaginile din mintea lui, curenții de energie care se 
răspândeau din locul unde se afla mâna lui. Respirația i se 
scurtă. Gura i se deschise. Corpul lui avu un fel de zvâcnire, 
şoldurile lui sărind în sus. Dintr-un impuls, se rostogoli pe 
spate şi îşi dădu boxerii jos. Şi apoi îşi dădu seama ce făcea. Se 
masturba? Lângă Bella? Dumnezeule, era un nenorocit urât! 

Dezgustat de el însuşi, îşi eliberă mâna şi începu să 
tragă boxerii înapoi... 

— Nu te opri, spuse Bella încet. 

O rafală friguroasă cobori pe spinarea lui Z. Fusese 
prins. 

Ochii lui se îndreptară spre ai ei în timp ce sângele îi 
înroşise fața. 

Dar ea doar îi zâmbi şi îl mângâie pe brat. 

— Eşti atât de frumos! Felul în care te-ai arcuit chiar 
acum. Termină, Zsadist! Ştiu că asta e ceea ce vrei să faci şi nu 
ai de ce să te simți jenat. Eşti frumos când te atingi. Ea îi 
sărută bicepsul, ochii ei mergând spre cortul boxerilor lui. 
Termină, şopti ea. Lasă-mă să te văd cum termini! 

Simțindu-se ca un prost anxios, dar surprins că nu se 
putea opri, se aşeză şi se dezbrăcă. 

Bella scoase un mic sunet de aprobare când se întinse 
din nou. Luându-şi puterea de la ea, îşi lăsă mâna să alunece 
încet pe abdomen, simțind pătrățelele mugşchilor şi pielea 
netedă şi fără păr care îi acoperea. Nu se aştepta cu adevărat 
să poată continua. 


Sfinte Sisoe! Chestia era atât de tare, încât îşi simțea 
bătăile inimii reverberând prin ea. 

Se holba la ochii albaştri şi adânci ai Bellei în timp ce-şi 
mişca palma în sus şi în jos. Stele de plăcere începură să 
explodeze şi să curgă prin corpul lui. Dumnezeule, faptul că ea 
îl privea funcționa pentru el, chiar dacă nu ar fi trebuit să o 
facă! Când fusese privit înainte. 

Nu, trecutul nu era bine-venit aici. Dacă zăbovea asupra 
a ceea ce se întâmplase cu un secol în urmă, avea să piardă 
acest moment cu Bella. 

Împingând şi trăgând, închise amintirile a ceea ce i se 
făcuse în fața unui public. „Ochii Bellei... Priveşte-i! Îneacă-te 
în ei!” 

Privirea ei era atât de încântătoare, strălucind spre el cu 
căldură, țţinându-l ca şi cum ar fi fost în braţele ei. Îi privi 
buzele. Sânii. Abdomenul. Nevoia care se aduna în sângele lui 
făcu un salt geometric, explodând, astfel încât fiecare 
centimetru din el simţi o tensiune erotică. 

Ochii Bellei alunecară în jos. În timp ce-l privea cum se 
atingea, îşi muşcă buza de jos. Colţii ei erau două mici 
pumnale albe, iar el şi-i dorea din nou în pielea lui. Voia ca ea 
să-l sugă. 

— Bella... gemu el. 

La dracu”, chiar îi plăcea asta! 

Îşi ridică un picior, gemând înăbuşit în timp ce-şi mişca 
mâna mai repede şi apoi îşi concentra mişcarea la vârf. O 
secundă mai târziu, îşi pierdu cumpătul. Strigă în timp ce 
capul i se înfipse înapoi în pernă şi coloana vertebrală i se 
curba spre tavan. Jeturi calde îi loviră pieptul şi pântecul, iar 
eliberările ritmice continuară o vreme, în timp ce el termina 
singur. Se opri când capul era prea sensibil pentru a mai fi 
atins. 

Respira greu şi era ameţit ca naiba în timp ce se aplecă 
într-o parte şi o sărută. Când se retrase, ochii ei arătară cât de 
clar îl citea. Ştia că ea îl ajutase să treacă peste această primă 
dată. Şi totuşi, cumva, nu se uita la el cu milă. Nu părea să-i 
pese că era un fraier care până acum nu suportase să se 
atingă. 


Deschise gura. 

— Eu... 

O bătaie în uşă îi întrerupse declarația pe care nu avea 
de ce să o facă. 

— Nu deschideţi uşa aia! strigă el, ştergându-se cu 
boxerii. 

O sărută pe Bella şi trase un cearşaf peste ea înainte de a 
traversa camera. 

Îşi sprijini umărul de uşă, ca şi cum oricine ar fi fost de 
cealaltă parte ar fi putut să se prăbuşească în cameră. Era un 
impuls prostesc, dar în niciun caz nu avea cum să o vadă 
cineva pe Bella în strălucirea ei de după perioada de 
împerechere. Asta era doar pentru el. 

— Ce e? întrebă el. 

Vocea lui Phury era înăbuşită. 

— Explorerul în care ţi-ai băgat telefonul s-a mutat 
aseară. S-a dus la supermarketurile de unde Wellsie a 
cumpărat merele pentru festivalul solstițiului. Am anulat 
comenzile, dar trebuie să facem o recunoaştere. Frăția se 
întâlneşte în biroul lui Wrath în zece minute. 

Z închise ochii şi îşi sprijini fruntea pe lemn. Viaţa reală 
se întorsese. 

— Zsadist? M-ai auzit? 

Se uită la Bella, crezând că timpul petrecut împreună se 
terminase. Şi, după felul în care îşi strânsese cearşafurile la 
bărbie, ca şi cum i-ar fi fost frig, şi ea ştia asta. 

„Dumnezeule, asta doare”, se gândi el. Chiar simțea că... 
durea. 

— Vin imediat, spuse el. 

Luându-şi ochii de la Bella, se întoarse şi se îndreptă 
spre duş. 

Când se lăsă noaptea, O era furios în timp ce se plimba 
prin cabană şi aduna muniția de care avea nevoie. Se 


întorsese cu doar o jumătate de oră în urmă, iar ultima zi 
fusese de rahat. Mai întâi se dusese la Omega şi primise o a 
dracului de muştruluială. La propriu. Stăpânul se înfuriase 
din cauza celor doi lesseri arestaţi, de parcă ar fi fost numai 
vina lui O că incompetențţii ăia fuseseră încătuşați şi băgați la 
zdup. 

După ce Omega terminase cu primul său val de 
batjocură, nenorocitul de stăpân îi scosese pe vânători din 
lumea umană, retrăgându-şi stăpânirea asupra lor de parcă 
ar fi fost nişte câini în lesă. Interesant era că nu îi fusese atât 
de uşor. Chemarea acasă a membrilor Societăţii nu era un 
lucru care se făcea dintr-o mişcare de mână, iar slăbiciunea 
era ceva de ținut minte. 

Nu că fragilitatea ar fi durat. La naiba, O nu se îndoia că 
cei doi lesseri blestemau ziua în care îşi schimbaseră sufletele. 
Omega începuse imediat să se năpustească asupra lor, iar 
scena fusese desprinsă dintr-un film de Clive Barker. Iar 
problema era că vânătorii erau strigoi, aşa că pedeapsa putea 
continua la nesfârşit până când Omega se plictisea. 

Arăta foarte concentrat în timp ce O pleca. 

Întoarcerea în lumea temporală fusese o adevărată 
nebunie. În absenţa lui O, o insurgență Beta prinsese 
rădăcini. 

O diviziune, din patru membri, se plictisise şi hotărâse 
să atace alți lesseri, un fel de joc de vânătoare şi ucidere care 
se soldase cu un număr de victime în rândul Societăţii. 
Mesajele vocale din ce în ce mai frenetice ale lui U, lăsate pe 
parcursul a şase ore, erau genul de actualizări care îl făceau 
să vrea să ţipe. 

La dracu”! U fusese un eşec total ca secund de comandă. 
Nu reuşise să controleze bătăliile Beta, iar un om fusese 
măcelărit în timpul violențelor. Lui O nu-i păsa deloc de 
mortul ăla, dar ceea ce îl îngrijora era cadavrul. Ultimul lucru 
de care aveau nevoie era ca poliția să se implice. Din nou. 

Aşa că O se dusese la locul faptei şi se murdărise pe 
mâini să scape de cadavrul ăla nenorocit; apoi îşi irosise 
câteva ore identificându-i pe Beta cei răufăcători şi făcându-le 
fiecăruia o vizită. Ar fi vrut să-i ucidă, dar dacă existau şi alte 


locuri libere în rândurile Societăţii, avea să aibă o altă 
problemă cu stăpânul. 

Când terminase de bătut crunt acel cvartet de idioţi, 
ceea ce se întâmplase cu doar o jumătate de oră în urmă, era 
într-o furie totală. Şi atunci îl sunase U cu vestea fericită că 
toate comenzile de mere care fuseseră făcute pentru festivalul 
solstițiului fuseseră anulate. Şi de ce fuseseră anulate toate 
acele cumpărături? Deoarece, cumva, vampirii îşi dăduseră 
seama că erau urmăriți. 

Da, U se descurcase bine cu furtişagul. Mda. 

Aşa că omagiul de ucidere în masă adus lui Omega se 
dusese pe apa Sâmbetei. Deci O nu avea ce să îi ofere drept 
ofrandă stăpânului. lar dacă soţia lui trăia, avea să fie mai 
greu să o facă lesser. 

O îşi pierduse minţile în acel moment. Ţipase la U la 
telefon. Dăduse drumul la tot felul de obscenități. lar U încasa 
bătaia în direct ca un fătălău, tăcând, ascunzându-se. Tăcerea 
îl înnebunise pe O, dar întotdeauna urâse când oamenii nu 
ripostau. 

Dumnezeule, crezuse că U era stabil, dar în realitate 
nenorocitul era slab, iar O se săturase de asta. Ştia că trebuia 
să-i înfigă un cuțit în piept lui U şi avea de gând s-o facă, dar 
se săturase de distracții. 

La dracu” cu Lessening Society, şi cu U, şi cu Beta, şi cu 
Omega! Avea o treabă de făcut care conta. 

Domnul O luă cheile de la camionetă şi ieşi din cabană. 
Se îndrepta direct spre Thorne Avenue 27 şi urma să intre în 
interiorul conacului acela. Poate că vorbea disperarea, dar era 
sigur că răspunsul pe care îl căuta se afla în spatele acelor 
porți de fier. 

În sfârşit, avea să afle unde se afla soția lui. 

Tocmai era aproape de F-150 când gâtul începu să-i 
hârâie, fără îndoială de la atâtea țipete către U. Ignoră senzația 
şi se urcă la volan. În timp ce se îndrepta spre ieşire, trase de 
gulerul cămăşii, apoi tuşi de câteva ori, încercând să îl 
slăbească. Rahat. Se simțea ciudat. 

800 de metri mai târziu, se străduia să respire. 
Apucându-şi gâtul, înecându-se, smuci volanul spre dreapta 


şi călcă pe frâne. Deschise uşa cu pumnul şi ieşi. Aerul rece îi 
aduse o secundă sau două de uşurare, apoi se întoarse la 
sufocare. 

El căzu în genunchi. În timp ce cădea cu faţa în zăpadă, 
vederea îi pâlpâia ca o lampă stricată. Şi apoi se stinse. 


* 


În timp ce Zsadist mergea pe hol spre biroul lui Wrath, 
mintea lui era ascuțită, deşi corpul îi era lent. Când intră în 
cameră, frații erau cu toții acolo, iar grupul tăcu. Ignorându-i 
pe cei din jur, îşi tinu privirea spre podea şi se îndreptă spre 
colțul în care se sprijinea de obicei. Auzi cum cineva îşi dregea 
gâtul pentru a porni discuţia. Probabil Wrath. 

Tohrment vorbi: 

— A sunat fratele Bellei. A amânat sehclusion şi a cerut 
ca ea să rămână aici câteva zile. 

Z ridică în sus capul. 

— De ce? 

— Nu a dat un motiv... Thor îl privi pe Z cu ochii mijind. 
Oh, Dumnezeule! 

Ceilalți din cameră aruncară o privire şi se auziră câteva 
oftaturi joase. Apoi Frăția şi Butch se holbară la el. 

— La ce naiba vă uitaţi? 

Phury arătă spre oglinda antică atârnată pe peretele de 
lângă uşile duble. 

— Vezi cu ochii tăi. 

Zsadist mărşălui prin încăpere, gata să le dea tuturor o 
mamă de bătaie. Bella era cea care conta. 

Rămase cu gura căscată în fața reflexiei sale. Cu o mână 
tremurândă, fixă ochii din sticla cu plumb de modă veche. 
Irisurile lui nu mai erau negre. Erau galbene. La fel ca ale 
geamănului său. 

— Phury? spuse el încet. Phury, ce s-a întâmplat cu 
mine? 

În timp ce masculul venea în spatele lui, faţa fratelui 
apăru chiar lângă cea a lui Z. Apoi reflexia întunecată a lui 
Wrath apăru în oglindă, cu părul lui lung şi ochelarii de soare. 


Apoi frumuseţea cerească a lui Rhage. Şi şapca Sox a lui 
Vishous. Şi tunsoarea lui Tohrment. Şi nasul spart al lui 
Butch. 

Unul câte unul întinseră mâna şi îl atinseră, mâinile lor 
mari aterizând uşor pe umerii lui. 

— Bine ai revenit, fratele meu, şopti Phury. 

Zsadist se uită fix la masculii care erau în spatele lui. Şi 
avu cel mai ciudat gând că, dacă s-ar fi lăsat moale şi ar fi 
căzut pe spate, ei l-ar fi prins. 


La scurt timp după ce Zsadist plecă, Bella ieşi din 
dormitor şi plecă în căutarea lui. Era pe punctul de a-şi suna 
fratele şi de a aranja o întâlnire, când îşi dădu seama că 
trebuia să se ocupe de iubitul ei înainte de a fi din nou 
implicată în drama familiei sale. 

În sfârşit, Zsadist avea nevoie de ceva de la ea. Şi chiar 
foarte mult. Fusese aproape secătuit după timpul petrecut cu 
ea, iar ea ştia exact cât de înfometat era, ştia cât de disperat 
era să se hrănească. Cu atât de mult sânge din sângele lui în 
venele ei, îi simțea foamea vie şi ştia, de asemenea, cu 
exactitate unde se afla în casă. Tot ce trebuia să facă era să-şi 
întindă simțurile şi putea să-l simtă, să-l găsească. 

Bella îi urmărea pulsul pe coridorul cu statui, după colț, 
şi spre uşile duble deschise în capul scărilor. Voci masculine 
furioase clocoteau din birou, iar cea a lui Zsadist era una 
dintre ele. 

— leşi pe dracu” în seara asta! striga cineva. 

Tonul lui Zsadist era de-a dreptul malefic. 

— Nu încerca să-mi dai ordine, Tohr. Nu faci decât să mă 
enervezi şi să-ți pierzi timpul. 

— Uită-te la tine, eşti un schelet nenorocit! Dacă nu te 
hrăneşti, rămâi înăuntru. 

Bella intră în cameră chiar în momentul în care Zsadist 
spuse: 

— Încearcă să mă ţii aici şi vei vedea unde ajungi, frate! 

Cu toată Frăția privindu-i, cei doi masculi erau nas în 


nas, cu ochii închişi, cu colții dezveliți. 

„Dumnezeule, câtă agresivitate!”, se gândi ea. 

Dar Tohrment avea dreptate. Nu reuşise să vadă în 
întunericul din dormitor, dar aici, la lumină, Zsadist părea pe 
jumătate mort. Oasele craniului împingeau prin piele; tricoul îi 
atârna de corp; pantalonii îi erau lăsați. Ochii lui negri erau 
intenşi ca întotdeauna, dar restul corpului era într-o stare 
proastă. 

Tohrment clătină din cap. 

— Fii rezonabil... 

— Aş vrea s-o văd pe Bella răzbunată. Asta este total 
rezonabil. 

— Nu, nu este, spuse ea. 

Intervenţia ei aduse toate capetele în direcţia ei. În timp 
ce Zsadist se uita la ea, irisurile lui îşi schimbau culoarea, 
trecând de la negrul furios cu care era obişnuită la un galben 
incandescent, strălucitor. 

— Ochii tăi, şopti ea. Ce s-a întâmplat cu tine. 

Wrath interveni: 

— Bella, fratele tău te-a rugat să mai rămâi aici puţin 
timp. Surprinderea ei fu atât de mare, încât îşi întoarse 
privirea de la Zsadist. 

— Poftim, milord? 

— Nu vrea ca eu să mă pronunt asupra izolării tale acum 
şi vrea să rămâi aici. 

— De ce? 

— Habar n-am. Ai putea să-l întrebi. 

Dumnezeule, de parcă lucrurile nu erau destul de 
confuze! Ea se uită înapoi la Zsadist, dar el era concentrat la o 
fereastră din cealaltă parte a camerei. 

— Eşti, desigur, bine-venită să rămâi, spuse Wrath. 

În timp ce Zsadist înţepeni, ea se întrebă cât de adevărat 
era. 

— Nu vreau să fiu răzbunată, spuse ea cu voce tare. 
Când capul lui Zsadist se întoarse, ea îi vorbi direct. Îţi sunt 
recunoscătoare pentru tot ce ai făcut pentru mine. Dar nu 
vreau să fie rănit cineva încercând să ajungă la lesserul care 
m-a ținut captivă. Mai ales tu. 


Sprâncenele i se încruntară. 

— Asta nu este decizia ta. 

— Pe naiba nu este! În timp ce-şi închipuia că avea să se 
lupte, teroarea învinse totul. Doamne, Dumnezeule, Zsadist, 
nu vreau să fiu responsabilă pentru faptul că te duci şi te 
omori! 

— Acel lesser va sfârşi într-un coşciug, nu eu. 

— Nu poţi să vorbeşti serios! Sfântă Fecioară, uită-te la 
tine! Nu ai cum să lupți. Eşti atât de slab! 

Urmă un şuierat colectiv în cameră, iar ochii lui Zsadist 
se înnegriră. 

„Oh, rahat!” Bella îşi puse mâna la gură. Slab. Ea îl 
numise slab. În faţa întregii Frăţii. 

Nu exista o insultă mai mare. Să insinuezi pur şi simplu 
că un bărbat nu era puternic era de neiertat în clasa 
războinicilor, indiferent de motiv. Dar să vii direct şi să spui 
asta, în fața unor martori, era o castrare socială completă, o 
condamnare irevocabilă a valorii sale ca mascul. 

Bella se apropie în grabă. 

— Îmi pare rău, nu am vrut să... 

Zsadist îşi îndepărtă braţele de ea. 

— Pleacă de lângă mine! 

Îşi duse din nou mâna la gură în timp ce el o ocolea ca şi 
cum ar fi fost o grenadă. Se îndreptă spre uşă, iar paşii lui se 
retraseră pe hol. Când fu în stare, întâlni ochii dezaprobatori 
ai fraților lui. 

— Îi voi cere scuze imediat. Şi, ascultați-mă, nu mă 
îndoiesc de curajul sau de puterea lui. Îmi fac griji pentru el 
pentru că. „Spune-le, cu siguranță vor înţelege”, se gândi ea. Îl 
iubesc. 

Brusc, tensiunea din încăpere se mai domoli. Ei bine, 
cea mai mare parte din ea. Phury se întoarse şi se duse la foc, 
sprijinindu-se de şemineu. Capul îi cobori, ca şi cum ar fi vrut 
să se afle în flăcări. 

— Mă bucur că simți aşa, spuse Wrath. El are nevoie de 
asta. Acum du-te să-l găseşti şi cere-ți scuze! 

În timp ce ieşea din birou, Tohrment păşi în faţa ei şi îi 
aruncă o privire prudentă. 


— Încearcă să-l hrăneşti cât timp eşti acolo, bine? 
— Mă rog ca el să mă lase. 


Capitolul 37 


Rehvenge se plimba prin casă, mergând din cameră în 
cameră cu un pas neliniştit şi nervos. Câmpul său vizual era 
roşu, simțurile sale erau vii, bastonul fusese lăsat în urmă cu 
câteva ore. Nu-i mai era frig ca întotdeauna, renunțase la 
bluza pe gât, agăţându-şi armele pe pielea goală. Îşi simţea tot 
corpul, se bucura de toată puterea mugşchilor şi a oaselor sale. 
Dar erau şi alte lucruri. Lucruri pe care nu le mai 
experimentase de... 

Dumnezeule, trecuse un deceniu de când se lăsase 
purtat atât de departe, şi pentru că asta era o adâncire 
planificată şi deliberată spre nebunie, se simțea stăpân pe sine 
- ceea ce era probabil o eroare periculoasă, dar nu-i păsa. Se 
simțea. Eliberat. Şi voia să se lupte cu duşmanul său cu o 
disperare dea dreptul sexuală. 

Aşa că era şi frustrat ca naiba. 

Se uită pe una dintre ferestrele bibliotecii. Lăsase poarta 
din față larg deschisă, încercând să încurajeze vizitatorii. 
Nimic. Nada. Zero. 

Ceasul de perete bătu de 12 ori. 

Fusese atât de sigur că lesserii aveau să apară, dar 
nimeni nu intrase pe poartă, pe alee, până la casă. Şi, conform 
camerelor de supraveghere de la periferie, maşinile care 
trecuseră pe stradă erau doar cele autohtone din cartier: mai 
multe Mercedesuri, un Maybach, câteva SUV-uri Lexus, patru 
BMW-uri. 

Fir-ar să fie! Şi-l dorea pe acel vânător suficient de mult 
încât să ţipe, iar nevoia de a lupta, de a-şi răzbuna familia, de 
a-şi proteja teritoriul avea sens. Linia lui de sânge se întindea 
până la elita războinicilor din partea mamei sale, iar 
agresivitatea îi curgea din plin; aşa fusese întotdeauna. 
Adăugând la natura lui fundamentală furia legată de sora lui 
şi de faptul că fusese nevoit să o scoată în grabă pe mahmen 


din casa ei în plină zi, şi era un butoi cu pulbere. 

Se gândi la Frăție. Ar fi fost un candidat bun pentru ei 
dacă ar fi fost recrutat înainte de tranziție. Dar cine naiba mai 
ştia ce făceau? Se ascunseseră în subteran pe măsură ce 
civilizația vampirilor se prăbuşise, devenind această enclavă 
ascunsă, protejându-se mai mult pe ei înşişi decât rasa pe 
care juraseră să o apere. 

La dracu”, nu se putea abţine să nu se gândească la 
faptul că, dacă s-ar fi concentrat mai mult la munca lor şi mai 
puţin la ei înşişi, ar fi putut preveni răpirea Bellei. Sau ar fi 
găsit-o imediat. 

Mâhnit de o furie nouă, continuă să se plimbe prin casă 
într-un mod aleatoriu, uitându-se pe la ferestre şi pe la uşi, 
verificând monitoarele. În cele din urmă, decise că aşteptarea 
fără ţintă era o porcărie. Avea să îşi piardă mințile rătăcind pe 
acolo toată noaptea, iar el avea treburi de rezolvat în centru. 
Dacă punea alarmele şi acestea se declanşau, putea să se 
dematerializeze într-o clipită. 

Când urcă în camera lui, se duse la dulap şi se opri în 
fața uşii încuiate din spate. Să se ducă la muncă fără să fi luat 
medicamente nu era o opțiune, chiar dacă asta însemna că 
trebuia să folosească o armă în locul luptei corp la corp cu 
lesserul dacă nenorocitul apărea. 

Rehv scoase o fiolă de dopamină, precum şi seringa şi 
garoul. În timp ce pregătea acul şi îşi înfăşură cordonul de 
cauciuc în jurul brațului, se uită fix la lichidul limpede pe care 
urma să şi-l pompeze în venă. Havers menţționase că, la acest 
tip de doză mare, paranoia era un efect secundar la unii 
vampiri. lar Rehv dublase doza prescrisă de... Dumnezeule, de 
când Bella fusese răpită! Deci poate că îşi pierdea mințile. 

Dar apoi se gândi la temperatura corporală a chestiei 
care se oprise în fața porților. 10 grade nu însemnau că era 
viu. Nu pentru oameni. 

Se injectă şi aşteptă până când îşi recăpătă vederea şi 
corpul îi dispăru. Apoi se îmbrăcă în ceva călduros, îşi luă 
bastonul şi plecă. 


Zsadist intră în ZeroSum, total conştient de îngrijorarea 
tăcută a lui Phury, care se profila în spatele lui ca o ceață 
umedă. Bine că îl găsea pe geamănul său uşor de ignorat, 
altfel toată acea disperare l-ar fi absorbit. 

„Slab. Eşti atât de slab”. 

Da, ei bine, avea să se ocupe de asta. 

— Dă-mi 20 de minute, îi spuse el lui Phury. Apoi ne 
întâlnim afară, pe alee. 

Nu pierdu timpul. Alese o târfă om care muncea şi care 
avea părul prins într-un coc, îi dădu doar 200 de dolari, apoi 
practic o împinse afară din club. Nu părea să-i pese de fața lui, 
de mărimea lui sau de felul în care o ţinea. Ochii ei nu îl 
urmăreau deloc, atât era de drogată. 

Când ieşiră pe alee, ea râse prea tare. 

— Cum o vrei? spuse ea, făcând un mic dans pe tocurile 
ei zgârie-nori. Se împiedică, apoi îşi ridică mâinile deasupra 
capului şi se întinse în frig. Arăţi de parcă ai face-o dur. Ceea 
ce mie îmi convine. 

O învârti cu faţa la cărămizi şi o ţinu pe loc de ceafă. În 
timp ce ea chicotea şi se prefăcea că se zbătea, el o imobiliză şi 
se gândi la nenumăratele femei oameni pe care le supsese de-a 
lungul anilor. Cât de bine le curățase memoria? Oare se 
trezeau din coşmaruri cu el când subconştientul lor se agita? 

Utilizator, se gândi el. El era un utilizator. La fel ca 
Stăpâna. Singura diferență era că nu avea de ales. 

Sau avea? Ar fi putut s-o folosească pe Bella în seara 
asta; ea ar fi vrut. Dar, dacă se hrănea de la ea, avea să le fie 
amândurora mai greu să renunțe. Şi spre asta se îndreptau. 
Ea nu voia să fie înşelată. Nu putea să se odihnească atât timp 
cât lesserul ocupa spațiu pe pământ... 

Mai mult decât atât, nu putea suporta să o vadă pe Bella 
cum se distrugea încercând să iubească un bărbat pe care nu 
trebuia să-l iubească. Trebuia să o facă să plece de lângă el. 
Voia ca ea să fie fericită şi în siguranţă, voia 1000 de ani în 
care să se trezească cu un zâmbet liniştit pe față. Voia ca ea să 
fie bine împerecheată cu un mascul cu care să se poată 
mândri. 


În ciuda legăturii pe care o avea cu ea, voia ca ea să 
cunoască bucuria mai mult decât o voia cu el. 

Prostituata se clătină. 

— O facem sau nu, tati? Pentru că încep să mă cam 
excit. 

Z îşi arătă colții şi se retrase, pregătit să lovească. 

— Zsadist, nu! Vocea Bellei îi întoarse capul. Stătea în 
mijlocul aleii, la vreo cinci metri distanță. Ochii ei erau 
îngroziți, cu gura deschisă. Nu, spuse ea răgugşit. Nu... o face! 

Primul lui impuls fu să o ducă naibii înapoi în casă şi 
apoi să țipe la ea pentru că plecase. Al doilea fu că avusese 
şansa de a rupe legătura dintre ei. Avea să fie o manevră 
chirurgicală, care să implice multă durere, dar ea avea să se 
vindece în urma amputării. Chiar dacă el nu ar fi făcut-o. 

Curva se uită spre ea, apoi râse — un tril înalt, fericit. 

— Are de gând să privească? Pentru că asta te va costa 
50 de dolari în plus. 


Bella îşi duse mâna la gât în timp ce Zsadist o ţinea pe 
femeie între corpul său şi peretele de cărămidă al unei clădiri. 
Durerea din pieptul ei era atât de mare, încât nu putea 
respira. Să-l vadă atât de aproape de altă femelă - un om, o 
prostituată pe deasupra - şi cu scopul de a se hrăni? După tot 
ce împărtăşiseră seara trecută? 

— Te rog, spuse ea. Foloseşte-mă! Ia-mă! Nu face asta! 

El o învârti pe femeie în aşa fel încât să fie cu fața; apoi 
puse un braț pe pieptul femeii. Prostituata râse şi se arcui spre 
el, frecându-şi trupul de al lui, cu şoldurile mişcându-se 
sinuos. 

Bella îşi întinse mâinile în aerul înghețat. 

— Te iubesc. Nu am vrut să te insult în fața fraților! Te 
rog să nu faci asta ca să te răzbuni pe mine. 

Ochii lui Zsadist îi fixară pe ai ei. Nefericirea strălucea în 
ei, o pustietate totală, dar el îşi arătă colții, apoi îi înfipse în 
gâtul femeii. Bella strigă când înghiți; femeia râse din nou cu 
un sunet vioi şi sălbatic. 


Bella se dădu înapoi. Şi totuşi ochii lui nu se îndepărtară 
de ai ei, chiar dacă îşi repoziționă muşcătura şi bău mai tare. 
Neputând să mai privească încă o clipă, se dematerializă în 
singurul loc la care se putea gândi. 

Casa familiei ei. 


Capitolul 38 


— Reverendul vrea să te vadă. 

Phury îşi ridică privirea din paharul de apă minerală pe 
care îl comandase. Una dintre gărzile de corp masive de la 
ZeroSum stătea deasupra lui, maurul emanând o amenințare 
tăcută. 

— Vreun motiv anume? 

— Eşti un client apreciat. 

— Aşa că ar trebui să mă lase în pace. 

— Asta înseamnă că nu? 

Phury ridică o sprânceană. 

— Da, ăsta e un nu. 

Maurul dispăru şi se întoarse cu întăriri: doi tipi la fel de 
mari ca el. 

— Reverendul vrea să te vadă. 

— Da, mi-ai spus. 

— Acum. 

Singurul motiv pentru care Phury se ridică de la masă fu 
că trioul părea gata să-l ia în brațe, iar el nu avea nevoie de 
genul de atenţie care ar fi venit când i-ar fi pocnit. 

Din momentul în care intră în biroul Reverendului, ştiu 
că bărbatul era într-o stare de spirit periculoasă. Nu că asta ar 
fi fost o noutate. 

— Lasă-ne, murmură vampirul din spatele biroului său. 

În timp ce încăperea se goli, se aşeză înapoi pe scaun, cu 
ochii violeți şi vicleni. Instinctul îl făcu pe Phury să-şi ducă o 
mână la spate, aproape de pumnalul pe care îl purta la 
centură. 

— M-am gândit la ultima noastră întâlnire, spuse 


Reverendul, creând un templu din degetele lungi. Lumina de 
deasupra lui îi scotea în evidență pomeții înalți, maxilarul dur 
şi umerii grei. Creasta îi fusese tunsă, iar acum nu avea mai 
mult de cinci centimetri. Da... m-am gândit la faptul că îmi 
cunoşti micul secret. Mă simt expus. 

Phury rămase tăcut, întrebându-se unde naiba ducea 
asta. 

Reverendul îşi împinse scaunul înapoi şi îşi încrucişă 
picioarele, cu o gleznă pe genunchi. Costumul său scump se 
deschise, dezvăluindu-i pieptul lat. 


— Îţi poţi imagina cum mă simt. Cum mă ţine treaz. 

— Încearcă nişte ambien. O să te adoarmă. 

— Sau aş putea să aprind o grămadă de fum roşu. La fel 
ca tine, nu? Bărbatul îşi trecu o mână peste creastă, buzele 
ridicându-i-se într-un zâmbet viclean. Da, chiar nu mă simt în 
siguranţă. 

Ce minciună era asta? Tipul se ţinea înconjurat de 
mauri care erau la fel de deştepţi pe cât erau de letali, iar el era 
cu siguranță cineva care se putea descurca singur. În plus, 
simpatizanţii aveau avantaje în conflicte pe care nimeni 
altcineva nu le avea. 

Reverendul nu mai zâmbi. 

— Mă gândeam că ai putea să-ți mărturiseşti secretul. 
Atunci am fi chit. 

— Nu am niciunul. 

— Prostii... frate. Gura Reverendului se ridică din nou la 
colțuri, dar ochii lui erau de un violet rece. Pentru că eşti un 
membru al Frăției. Tu şi masculii ăia mari cu care vii aici. Cel 
cu cioc care îmi bea vodca. Cel cu fața aia de rahat care îmi 
suge curvele. Nu ştiu ce să zic despre omul ăla cu care umbli, 
dar mă rog! 

Phury se uită fix pe birou. 

— Tocmai ai încălcat toate obiceiurile sociale pe care le 
are specia noastră. Dar de ce m-aş aştepta la un 
comportament bun din partea unui traficant de droguri? 

— Şi consumatorii mint întotdeauna. Aşa că întrebarea 
era oricum inutilă, nu-i aşa? 


— Ai grijă, omule, spuse Phury cu voce joasă. 

— Sau ce vei face? Spui că eşti un frate, aşa că ar fi bine 
să mă pregătesc înainte să mă răneşti? 

— Sănătatea nu ar trebui să fie niciodată luată de-a 
gata. 

— De ce nu vrei să recunoşti asta? Sau ţi-e teamă, frate, 
că se va răzvrăti rasa pe care o dezamăgeşti? Te ascunzi de noi 
toți din cauza muncii de rahat pe care ai făcut-o în ultima 
vreme? 

Phury se întoarse cu spatele. 

— Nu ştiu ce vrei să vorbeşti cu mine. 

— În legătură cu fumul roşu. Vocea Reverendului era 
tăioasă ca un cuțit. Tocmai am rămas fără el. 

Un pâlpâit de nelinişte strânse pieptul lui Phury. Se uită 
peste umăr. 

— Mai sunt şi alți traficanţi. 

— Distracţie plăcută la găsirea lor! 

Phury puse mâna pe clanţța uşii. Când aceasta refuză să 
se rotească, aruncă o privire înapoi prin cameră. Reverendul îl 
privea, nemişcat ca o pisică. Şi îl ţinea captiv în birou pentru 
că aşa voia. 

Phury strânse mâna şi trase, smulgând bucata de 
alamă. 

În timp ce uşa se deschidea, aruncă clanţa pe biroul 
Reverendului. 

— Cred că va trebui să repari asta. 

Făcu doi paşi înainte, dar o mână se prinse de braţul lui. 
Fața Reverendului era dură ca piatra, la fel strânsoarea lui. 
Clipind din ochii violeți, ceva izbucni între ei, un fel de schimb, 
un curent... 

De nicăieri, Phury simţi un val copleşitor de vinovăţie, ca 
şi cum cineva ar fi scos la iveală toate preocupările sale cele 
mai profunde şi temerile sale pentru viitorul rasei. Trebuia să 
răspundă, nu putea suporta presiunea. 

Călăuzind valul, se trezi spunând în grabă: 

— Trăim şi murim pentru neamul nostru. Specia este 
prima şi singura noastră preocupare. Ne luptăm în fiecare 
noapte şi numărăm borcanele lesserilor pe care îi ucidem. 


Furişarea este modul în care protejăm civilii. Cu cât ştiu mai 
puţin despre noi, cu atât sunt mai în siguranţă. De aceea am 
dispărut. 

De îndată ce cuvintele îl părăsiră, înjură. 

„La dracu”, nu puteai avea niciodată încredere într-un 
symphath”, se gândi el. Sau în sentimentele pe care le aveai 
când erai în preajma lor. 

— Dă-mi drumul, exploatatorule de păcate! scrâşni el. Şi 
nu te mai băga în capul meu! 

Strânsoarea dură se atenuă, iar Reverendul se înclină 
puţin, o dovadă de respect care fu şocantă. 

— Ei bine, ca să vezi, războinicule! Tocmai a sosit un 
transport de fum roşu. 

Bărbatul trecu pe lângă el şi intră încet în mulțime, cu 
creasta lui, cu umerii lui laţi, cu aura lui pierzându-se printre 
oamenii ale căror dependențe le alimenta. 


* 


Bella se materializă în fața casei familiei ei. Luminile 
exterioare erau stinse, ceea ce era ciudat, dar ea plângea, aşa 
că nu era ca şi cum ar fi văzut prea multe. Intră, opri alarma 
de securitate şi rămase în hol. 

Cum putea Zsadist să-i facă aşa ceva? Oricât de mult ar 
fi durut, ar fi putut la fel de bine să facă sex în fața ei. 
Dumnezeule, ea ştiuse mereu că putea fi crud, dar cu asta 
mersese prea departe, chiar şi pentru el... 

Doar că nu era vorba de răzbunare pentru afrontul 
social, nu-i aşa? Nu, era ceva prea meschin. Ea bănuia că o 
muşcase pe acea femeie ca să facă o declaraţie. Pentru că voia 
să-i transmită un mesaj, un mesaj absolut incontestabil că 
Bella nu era bine-venită în viața lui. 

Ei bine, funcționase. 

Dezumflată, înfrântă, aruncă o privire în holul din casa 
familiei ei. Totul era la fel. Tapetul de mătase albastră, 
podeaua de marmură neagră, candelabrul sclipitor de 
deasupra capului. Era ca şi cum s-ar fi întors în timp. 
Crescuse în această casă, ultimul copil pe care mama ei avea 


să-l nască vreodată, sora alintată a unui frate care o iubea, 
fiica unui tată pe care nu-l cunoscuse niciodată. 

Aşteptă puţin. Era linişte. Mult prea multă linişte. 

— Mahmen? Lahni? Linişte. Îşi şterse lacrimile. Lahni? 

Unde erau doggenii? Şi mama ei? Ştia că Rehv putea fi 
plecat să facă lucrurile cu care se ocupa în timpul nopților, aşa 
că nu se aştepta să-l vadă. Dar ceilalți erau întotdeauna 
acasă. 

Bella se îndreptă spre scara curbată şi strigă: 

— Mahmen? 

Urcă scările şi alergă până în dormitorul mamei sale. 
Cearşafurile de pe pat erau date la o parte, totul era în 
dezordine, ceva ce doggenul nu ar fi permis niciodată în mod 
normal. Cu un sentiment de teamă, merse pe hol până în 
camera lui Rehvenge. Patul lui era la fel de dezordonat, 
cearşafurile Frette şi grămezile de plăpumi de blană pe care le 
folosea mereu erau aruncate într-o parte. Dezordinea era 
incredibilă. 

Casa nu era sigură. De aceea Rehv insistase ca ea să 
rămână cu Frăția. 

Bella ieşi în grabă pe hol şi cobori în fugă scările. Trebuia 
să iasă în aer liber pentru a se dematerializa, pentru că pereții 
conacului erau toți încastrați în oțel. 

Smulse aproape uşa de la intrare, dar nu ştia unde să se 
ducă. Nici măcar ea nu ştia adresa casei sigure a fratelui ei, iar 
acolo ar fi fost locul unde i-ar fi dus pe mahmen şi pe doggeni. 
Şi nu avea de gând să piardă timpul să-l sune, nu în casă. 

Nu avea de ales. Avea inima frântă, era furioasă, 
epuizată, iar ideea de a se întoarce la complexul Frăției 
înrăutățea toate acestea. Dar nu avea de gând să fie proastă. 
Închise ochii şi dispăru înapoi în conacul Fraţilor. 


* 


Zsadist termină repede cu târfa, apoi se concentră 
asupra Bellei. Pentru că sângele lui era în ea, o putea simți 
materializându-se undeva la sud şi la est. Localiză destinația 
ei în zona Bellman Road şi Thorne Avenue: un cartier foarte 


luxos. Evident că se dusese la casa familiei ei. 

Instinctul i se trezi, pentru că acel apel de la fratele ei 
fusese prea ciudat. Existau şanse ca acolo să se întâmple ceva. 
Altfel de ce ar fi vrut bărbatul să o lase să stea cu Frăția după 
ce fusese pe punctul de a-i cere sehclusion? 

Tocmai când Z se pregătea să se ducă după ea, simți că 
ea călătorea din nou. De data asta ateriză în fața conacului 
Frăției. Şi rămase acolo. 

Slavă Domnului! Deocamdată nu trebuia să-şi facă griji 
pentru siguranța ei. 

Brusc, uşa laterală a clubului se deschise, iar Phury ieşi 
hotărât. 

— Te hrăneşti? 

— Da. 

— Ar trebui să te duci acasă şi să aştepţi să îți revină 
puterea. 

— Deja a început. Într-un fel. 

— Z... 

Phury tăcu şi amândoi îşi întoarseră capul spre Trade 
Street. La capătul aleii, trei bărbaţi cu părul alb, îmbrăcaţi în 
negru, treceau pe lângă ei în formaţie. Lesserii se uitau drept 
înainte, ca şi cum ar fi găsit o ţintă şi se apropiau. 

Fără să scoată un cuvânt, Z şi Phury porniră într-o 
alergare tăcută, mişcându-se uşor pe zăpada proaspăt 
depusă. Când ajunseră pe Trade Street, se dovedi că lesserii 
nu găsiseră o victimă, ci se întâlneau cu altă haită din specia 
lor — dintre care doi aveau părul şaten. 

Z îşi puse palma pe unul dintre mânerele pumnalului şi 
îşi îndreptă privirea spre perechea cu capetele întunecate. 
Sfântă Fecioară din Exitus, fă ca unul dintre ei să fie ceea ce 
căuta el! 

— Stai aşa, Z, spuse Phury în timp ce-şi scotea mobilul. 
Tu stai pe loc, iar eu o să aduc întăriri. 

— Ce-ar fi să suni tu — scoase pumnalul — în timp ce eu 
ucid? 

Z o luă la fugă, păstrând cuțitul lângă coapsă, pentru că 
aceasta era o zonă cu expunere mare, cu oameni în jur. 

Lesserii îl zăriră imediat şi luară poziție de atac, cu 


genunchii îndoiți şi cu brațele ridicate. Pentru a-i încolți pe 
ticăloşi, alergă într-un cerc mare în jurul lor, iar ei porniră 
după el, întorcându-se, coalizându-se într-un triunghi care se 
îndrepta spre el. Când se retrase în umbră, ei îl urmară ca o 
unitate. 

După ce întunericul îi înghiți pe toți, Zsadist îşi ridică 
pumnalul negru, îşi arătă colții şi atacă. Se ruga ca naiba ca, 
atunci când cântecul şi dansul violent aveau să se fi terminat, 
unul dintre cei doi lesseri cu părul negru să aibă rădăcini albe 
la nivelul scalpului. 

Zorii tocmai se iveau când U se îndreptă spre cabană şi 
deschise uşa. Încetini în timp ce păşea înăuntru, dorind să 
savureze momentul. Sediul era al lui. Devenise lesser suprem. 
O nu mai era. 

Lui U nu-i venea să creadă că se dusese şi o făcuse. Nu-i 
venea să creadă că avusese curajul să facă o petiție către 
Omega pentru o schimbare de conducere. Şi chiar nu-i venea 
să creadă că stăpânul fusese de acord cu el şi îl chemase pe O 
acasă. 

Nu era în firea lui U să conducă, dar vedea că nu avea de 
ales. După tot ceea ce se întâmplase cu o zi în urmă cu 
grupările Beta răzvrătite, cu arestările şi cu insurgențele, 
anarhia totală în rândul vânătorilor se apropia cu repeziciune 
şi în forță. Între timp, O nu făcea nimic la vârf. Părea chiar 
supărat că trebuia să-şi facă treaba. 

U fusese pus cu spatele la zid. Făcea parte din Societate 
de aproape două secole şi nu avea de gând să vadă cum se 
transforma într-o confederație de ucigaşi pe bază de contract 
neglijenţi şi dezorganizaţi, care se duceau ocazional după 
vampiri. Pentru numele lui Dumnezeu, deja uitaseră cine 
trebuia să fie ţinta lor şi trecuseră trei nenorocite de zile de 
când O lăsase lucrurile să o ia razna! 

Nu, Lessening Society trebuia să fie condusă cu o mână 


concentrată şi grea pe tărâmul temporal. Aşa că O trebuia să 
fie înlocuit. 

U se aşeză la masa rugoasă şi porni laptopul. Primul 
lucru pe agendă era să convoace o adunare generală şi să facă 
o demonstrație de forță. Acesta era singurul lucru pe care O îl 
făcuse bine. Ceilalți lesseri se temuseră de el. 

U apelă la o listă de Beta pentru a găsi unul care să fie 
sacrificat ca exemplu, dar înainte de a ajunge prea departe, 
primi un mesaj cu o veste proastă. Noaptea trecută avusese 
loc o luptă sângeroasă în centrul oraşului. Doi membri ai 
Frăției împotriva a şapte vânători. Din fericire, se părea că 
ambii frați fuseseră răniți. 

Dar numai unul dintre lesseri supraviețuise, aşa că mai 
mulți membri ai Societăţii fuseseră pierduţi. 

La naiba, recrutarea avea să fie primordială! Dar cum 
avea de gând să câştige timp? Trebuia să preia frâiele mai 
întâi. 

U îşi frecă ochii, gândindu-se la munca pe care o avea în 
față. 

„Bine ai venit în slujba de lesser suprem!”, se gândi el în 
timp ce începea să formeze numărul de mobil. 


* 


Bella îl privi Rhage, fără să-i pese că masculul avea 150 
de kilograme şi cu 20 de centimetri mai mult decât ea. 

Din nefericire, fratelui nu părea să-i pese că era 
supărată. 

Şi nu se mişcă de la uşa dormitorului pe care o bloca. 

— Dar vreau să-l văd. 

— Acum nu e cel mai bun moment, Bella. 

— Cât de grav este rănit? 

— Asta e treaba Frăției, spuse Rhage cu blândeţe. Lasă-l 
în pace! Te vom anunța ce se va întâmpla. 

— Oh, sigur că da. Aşa cum mi-ați spus cu toţii că a fost 
rănit. Pentru numele lui Dumnezeu, a trebuit să aflu de la 
Fritz! 

În acel moment, uşa dormitorului se deschise. 


Zsadist era la fel de posomorât ca întotdeauna şi era 
rănit rău de tot. Unul dintre ochi era umflat, buza îi era 
despicată, iar braţul îi era în fular. Avea mici tăieturi pe gât şi 
pe craniu, de parcă ar fi fost împroşcat cu pietricele sau ceva 
de genul ăsta. 

Când ea tresări, el o privi. Ochii lui trecură de la negru la 
galben, dar apoi se uită doar la Rhage şi vorbi repede. 

— Phury în sfârşit se odihneşte. Dădu din cap în direcția 
Bellei. Dacă a venit să stea lângă el, las-o! Prezenţa ei îl va 
linişti. 

Zsadist se întoarse. În timp ce mergea pe hol, şchiopăta, 
piciorul stâng târându-se ca şi cum coapsa nu-i funcționa 
bine. 

Blestemând, Bella plecă după el, deşi habar n-avea de ce 
se deranja. El nu ar fi acceptat nimic de la ea, nici sângele ei, 
nici dragostea ei, cu siguranță nu compasiunea ei. Nu voia 
nimic de la ea. 

Ei bine, cu excepţia faptului că ea trebuia să plece. 

Înainte ca ea să-l ajungă din urmă, Zsadist se opri brusc 
şi se uită înapoi. 

— Dacă Phury are nevoie să se hrănească, îl vei lăsa să-ți 
folosească vena? 

Încremeni. Nu numai că bea de la alta, dar îi era uşor să 
o împartă cu geamănul său. Ceva de moment, nimic deosebit. 
Dumnezeule, oare era atât de dispensabilă? Oare nimic din ce 
împărtăşiseră nu însemnase ceva pentru el? 

— ÎI laşi? Ochii gălbui ai lui Zsadist o priviră mijiţi. 
Bella? 

— Da, spuse ea cu voce joasă. Voi avea grijă de el. 

— Mulţumesc. 

— Cred că te dispreţțuiesc în acest moment. 

— Era şi timpul. 

Ea se întoarse pe călcâie, gata să se ducă cu paşi mari în 
camera lui Phury, când Zsadist spuse încet: 

— Ai sângerat deja? 

„Oh, grozav, încă ceva stânjenitor!” Voia să ştie dacă o 
lăsase însărcinată. Ar fi fost, fără îndoială, uşurat când ar fi 
auzit vestea bună că nu o făcuse. 


Ea îi aruncă o privire peste umăr. 

— Am avut crampe. Nu ai de ce să-ţi faci griji. 

El clătină din cap. 

Înainte ca el să se îndepărteze, ea spuse: 

— Spune-mi ceva! Dacă aş fi fost însărcinată, m-ai fi 
împerecheat? 

— Aş avea grijă de tine şi de copilul tău până când un alt 
mascul ar face-o. 

— Copilul meu... de parcă nu ar fi pe jumătate al tău? 
Când el nu spuse nimic, ea trebui să insiste: Nici măcar nu l-ai 
recunoaşte? 

Singurul lui răspuns fu să-şi încrucişeze brațele la piept. 

Ea clătină din cap. 

— Sfinte Sisoe, chiar eşti rece până la os, nu-i aşa? 

El o privi lung. 

— Nu ţi-am cerut niciodată nimic, nu-i aşa? 

— Oh, nu! Nu ai făcut niciodată asta. Ea râse trist. 
Doamne fereşte să te deschizi la aşa ceva! 

— Ai grijă de Phury! El are nevoie de asta. Şi tu ai nevoie. 

— Să nu îndrăzneşti să-mi spui de ce am nevoie! 

Ea nu aşteptă un răspuns. Mărşălui pe hol până la uşa 
lui Phury, îl împinse pe Rhage din drum şi se închise înăuntru 
cu geamănul lui Zsadist. Era atât de supărată încât îi luă o 
secundă ca să-şi dea seama că se afla în întuneric şi că în 
cameră mirosea a fum roşu, un miros minunat, de ciocolată. 

— Cine e acolo? întrebă Phury răguşit din pat. 

Ea îşi drese vocea. 

— Bella. 

Un oftat zdravăn se ridică în aer. 

— Bună. 

— Bună. Cum te simţi? 

— Foarte bine, mulțumesc că ai întrebat. 

Ea zâmbi puţin până când se apropie de el. Cu ajutorul 
vederii ei nocturne, observă că el era întins deasupra 
păturilor, având pe el doar o pereche de boxeri. Avea o 
compresă de tifon în jurul burţii şi era acoperit de vânătăi. Şi, 
oh, Dumnezeule, piciorul lui... 

— Nu-ţi face griji, spuse el sec. Nu am mai avut 


combinaţia asta de picior şi tibie de peste un secol. Şi chiar 
sunt bine. Doar nişte stricăciuni estetice. 

— Atunci de ce porți bandajul ăla ca pe o eşarfă? 

— Îmi face fundul să pară mai mic. 

Ea râse. Se aşteptase să fie pe jumătate mort, iar el arăta 
ca şi cum ar fi avut parte de o luptă infernală. Dar nu era în 
pragul morții. 

— Ce s-a întâmplat cu tine? întrebă ea. 

— Am fost lovit în lateral. 

— Cu ce? 

— Cu un cuțit. 

Acum asta o făcu să ezite. Poate că el doar părea în 
regulă. 

— Sunt bine, Bella. Sincer. În alte şase ore voi fi gata să 
ies din nou afară. Urmă o tăcere scurtă. Ce se întâmplă? Eşti 
bine? 

— Am vrut doar să văd ce mai faci. 

— Ei bine, sunt în regulă. 

— Şi, ah, ai nevoie să te hrăneşti? 

El încremeni, apoi întinse brusc mâna spre pătură, 
trăgând-o peste şolduri. Se întrebă de ce se purta de parcă ar fi 
avut ceva de ascuns. Oh, da! Da! 

Pentru prima dată îl evaluă ca bărbat. Chiar era frumos, 
cu tot acel păr superb şi luxuriant şi cu o față cu o frumusețe 
clasică. Corpul lui era spectaculos, împachetat în genul de 
muşchi grei de care geamănul lui nu dispunea. Dar oricât de 
bine arăta, nu era bărbatul potrivit pentru ea. 

Era păcat, se gândea ea. Pentru amândoi. Dumnezeule, 
cât de mult ura să-l rănească! 

— Ai? întrebă ea. Ai nevoie să te hrăneşti? 

— Te oferi? 

Ea înghiţi în sec. 

— Da, mă ofer. Aşa că ai vrea... pot să-ți dau vena mea? 

Un parfum întunecat pătrunse în cameră, atât de 
puternic încât eclipsă aroma de fum roşu: mirosul era 
parfumul gros şi bogat al foamei unui bărbat. Foamea lui 
Phury pentru ea. 

Bella închise ochii şi se rugă ca, dacă el accepta, să 


poată trece peste asta fără să plângă. 


* 


În timp ce soarele apunea mai târziu în cursul zilei, 
Rehvenge se uita la draperiile funerare care atârnau pe 
portretul surorii sale. Când îi sună telefonul mobil, se uită la 
ID-ul apelantului şi răspunse. 

— Bună, Bella, spuse el încet. 

— De unde ai ştiut. 

— Tu erai? Un număr nedetectabil. Foarte nedetectabil 
dacă acest telefon nu poate localiza sursa. Cel puțin încă era 
în siguranță în incinta Frăției, se gândi el. Oriunde ar fi fost 
asta. Mă bucur că ai sunat. 

— Aseară am fost acasă. 

Mâna lui Rehv strivi telefonul. 

— Aseară? Ce naiba! Nu am vrut să pleci... 

Prin telefon se auzeau suspine, suspine adânci, 
nenorocite. Nefericirea îi fură cuvintele, furia, respirația. 

— Bella? Ce s-a întâmplat? Bella? Bella! „Oh, 
Dumnezeule...” Te-a rănit vreunul dintre frații ăia? 

— Nu. Ea inspiră adânc. Şi nu țipa la mine. Nu pot să 
suport asta. M-am săturat de tine şi de ţipete. Gata! 

Trase aer în plămâni, înăbuşindu-şi temperamentul. 

— Ce s-a întâmplat? 

— Când pot să vin acasă? 

— Vorbeşte cu mine! 

Se lăsă tăcerea între ei. Era clar că sora lui nu mai avea 
încredere în el. Rahat. Putea să o învinovățească? 

— Bella, te rog! Îmi pare rău. Vorbeşte cu mine! Când nu 
primi niciun răspuns, spuse: Am... Îşi drese vocea. Am stricat 
atât de mult lucrurile dintre noi? 

— Când pot să vin acasă? 

— Bella... 

— Răspunde la întrebare, frate! 

— Nu ştiu. 

— Atunci vreau să merg la casa sigură. 

— Nu poti. Ți-am spus demult, dacă sunt probleme, nu 


vreau ca tu şi Mahmen să fiți în acelaşi loc. Acum de ce vrei să 
pleci de acolo? Cu doar o zi în urmă nu voiai să fii în altă parte. 

Urmă o pauză lungă. 

— Mi-am reevaluat nevoile. 

Rehv simți cum aerul i se scurgea din plămâni şi 
rămânea blocat în cavitatea toracică. Închise ochii. 

— Ai fost cu unul dintre ei? 

— Da. 

Să se aşeze era o idee afurisit de bună acum, dar nu era 
niciun scaun suficient de aproape. Se sprijini pe baston şi se 
lăsă în genunchi pe covorul Aubusson. Chiar în fața 
portretului ei. 

— Te simţi... bine? 

— Da. 

— Şi el te-a revendicat. 

— Nu. 

— Poftim? 

— El nu mă vrea. 

Rehv îşi arătă colții. 

— Eşti însărcinată? 

— Nu. 

Slavă Domnului! 

— Cine a fost? 

— Nu ți-aş spune asta nici ca să-mi salvez viața, Rehv. 
Acum aş vrea să plec de aici. 

Dumnezeule, ea, în perioada de împerechere, într-un 
complex plin de bărbați, plin de războinici cu sânge gros. Şi 
Regele Orb... Rahat! 

— Bella, spune-mi că a fost doar unul singur care te-a 
servit. Spune-mi că a fost doar unul şi că nu ţi-a făcut rău. 

— De ce? Pentru că ţi-e frică să ai o soră târfă? Ţi-e 
teamă că glymera mă va evita din nou? 

— La dracu’ cu glymera! Este pentru că te iubesc şi nu 
pot suporta gândul că ai fost folosită de Frăție când erai atât 
de vulnerabilă. 

Urmă o pauză. În timp ce aştepta, gâtul îi ardea atât de 
tare, încât se simțea de parcă ar fi înghițit o cutie de pioneze. 

— A fost doar unul singur şi îl iubesc, spuse ea. Şi să ştii 


că mi-a dat de ales între el şi a fi drogată până la inconştiență. 
L-am ales pe el. Dar nu-ţi voi spune niciodată numele lui. 
Sincer, nu vreau să mai vorbesc vreodată despre el. Acum, 
când pot să vin acasă? 

Bine. Asta era bine. Măcar o putea duce departe de 
acolo. 

— Lasă-mă doar să găsesc un loc sigur! Sună-mă în 30 
de minute! 

— Aşteaptă, Rehvenge, vreau să anulezi cererea de 
sehclusion. Dacă faci asta, mă voi supune de bunăvoie unui 
detaşament de securitate ori de câte ori voi ieşi, dacă asta te 
face să te simţi în siguranță. Este un schimb corect? 

Îşi puse mâna la ochi. 

— Rehvenge? Tu spui că mă iubeşti. Dovedeşte-o! 
Revocă această cerere şi îți promit că vom lucra împreună... 
Rehvenge? 

El cobori braţul şi se uită la tabloul ei. Atât de frumoasă, 
atât de pură! Ar fi păstrat-o aşa mereu dacă ar fi putut, dar nu 
mai era un copil. lar ea se dovedea mult mai rezistentă şi mai 
puternică decât şi-ar fi putut imagina el. Să treacă prin toate 
astea, să supraviețuiască. 

— În regulă, o voi face. 

— Şi te voi suna peste o jumătate de oră. 


Capitolul 40 


Noaptea căzu şi lumina sângera din cabană. U nu se 
mişcase din fața calculatorului toată ziua. Între e-mailuri şi 
telefonul mobil, îi localizase pe cei 28 de vânători rămaşi în 
Caldwell şi programase o adunare generală pentru miezul 
nopții. La acea oră avea de gând să îi reorganizeze în 
escadroane şi să desemneze un grup de lucru de cinci oameni 
pentru recrutare. 

În urma întâlnirii din seara aceea, urma să pună în 
centru doar două escadrile Beta. Vampirii civili nu mai 
apăreau în baruri aşa cum o făceau înainte, pentru că prea 


mulți dintre cei de felul lor fuseseră prinşi din acea vecinătate 
pentru a fi torturați. Era timpul să îşi mute atenţia în altă 
parte. 

După ce se gândi puţin, decise să trimită restul 
oamenilor săi în zonele rezidențiale. Vampirii erau activi pe 
timp de noapte. În casele lor. Trebuia doar să-i găsească 
printre oameni... 

— Eşti aşa un rahat! 

U sări de pe scaun. 

Domnul O stătea gol în uşa cabanei. Pieptul îi era 
acoperit de urme de gheare, de parcă ceva îl ținuse cu putere, 
iar fața îi era umflată, cu părul răvăşit. Părea scuturat bine şi 
supărat. 

Şi cum amândoi erau înăuntru, U era incapabil să se 
mişte: niciunul dintre muşchii lui mari nu căpăta încordarea 
defensivă pe care o striga, iar asta îi spunea tot ce trebuia să 
ştie despre cine era acum lesserul suprem. Numai vânătorul 
suprem avea un asemenea control fizic asupra subordonațţilor 
săi. 

— Ai uitat două lucruri importante. Domnul O scoase cu 
dezinvoltură un cuțit dintr-un toc care atârna pe perete. Unu: 
Omega este foarte capricios. Şi doi: are o slăbiciune pentru 
mine. Chiar nu mi-a luat mult timp să mă întorc în rândurile 
lui. 

În timp ce cuțitul venea spre el, U se zbătu, încercă să 
fugă, vru să tipe. 

— Aşa că spune noapte bună, U! Şi salută-l pe Omega 
când îl vezi. Te aşteaptă! 


Ora 18.00. Aproape că venise timpul să plece. 

Bella se uită prin camera de oaspeți în care se afla şi îşi 
dădu seama că împachetase tot ce adusese cu ea. Nu avusese 
prea multe la început şi oricum mutase totul din camera lui 
Zsadist cu o seară înainte. Cea mai mare parte era deja într-o 
geantă L.L. Bean. 

Fritz urma să vină după lucrurile ei din clipă în clipă, iar 


el avea să ducă lucrurile la Havers şi Marissa. Slavă Domnului 
că cei doi fraţi erau dispuşi să-i facă o favoare lui Rehvenge şi 
să o primească la ei! Conacul lor şi clinica erau o adevărată 
fortăreață. Chiar şi Rehv era mulțumit că avea să fie în 
siguranţă. 

Apoi, la ora 18.30 avea să se dematerializeze acolo, iar 
Rehv avea să se întâlnească cu ea. 

În mod compulsiv, se duse în baie şi verifică din nou în 
spatele perdelei de duş pentru a se asigura că luase şamponul. 
Da, nimic acolo. Şi nu mai era nimic al ei în dormitor. Sau, de 
fapt, în casă. Când urma să plece, nimeni nu avea să afle 
vreodată că fusese la conac. Nimeni nu avea să... 

„Oh, Dumnezeule! Taci din gură!”, se gândi ea. 

Se auzi o bătaie în uşă. Se apropie şi o deschise. 

— Bună, Fritz, geanta mea e pe... 

Zsadist era în picioare în hol, îmbrăcat pentru luptă. În 
piele. Arme de foc. Lame. 

Făcu un pas înapoi. 

— Ce faci aici? 

Intră în cameră fără să spună nimic. Dar, Dumnezeule, 
părea gata să se năpustească asupra cuiva! 

— Nu am nevoie de un paznic înarmat, spuse Bella, 
încercând să-şi păstreze calmul. Dacă despre asta este vorba. 
O să mă dematerializez acolo, iar clinica este perfect sigură. 

Zsadist nu scoase niciun cuvânt. Doar se holba la ea, 
numai putere şi forță masculină. 

— Ai venit să te holbezi la mine? răbufni ea. Sau există 
vreun scop în asta? 

Când închise uşa în urma lui, inima ei începu să bată cu 
putere. 

Mai ales când auzi încuietoarea rotindu-se. 

Se dădu înapoi până când se lipi de pat. 

— Ce vrei, Zsadist? 

El înainta ca şi cum ar fi urmărit-o cu ochii lui galbeni 
ficşi. Trupul lui era plin de tensiune şi, dintr-odată, nu fu 
nevoie de un geniu pentru a-şi da seama ce fel de eliberare 
căuta. 

— Să nu-mi spui că ai venit aici ca să te împerechezi. 


— Bine, n-o să-ți spun. 

Vocea lui nu era altceva decât un mârâit adânc şi tors. 

Ea întinse mâna. Da, de parcă asta ar fi făcut vreo 
diferență. Putea să o ia dacă voia, indiferent dacă ea spunea da 
sau nu. Dar, ca o idioată, ea nu l-ar fi refuzat. Chiar şi după 
toate prostiile pe care le făcuse, ea tot îl dorea. La dracu”! 

— Nu fac sex cu tine. 

— Nu sunt aici pentru mine, spuse el, apropiindu-se de 
ea. 

Oh, Dumnezeule! Mirosul lui, corpul lui... atât de 
aproape. Era atât de proastă! 

— Pleacă de lângă mine! Nu te mai vreau. 

— Ba da, mă vrei. Pot să simt asta. El se întinse şi îi 
atinse gâtul, trecându-şi degetul arătător pe jugulară. Şi simt 
cum bate în această venă. 

— O să te urăsc dacă faci asta. 

— Deja mă urăşti. 

Dacă ar fi fost adevărat... 

— Zsadist, în niciun caz nu mă voi culca cu tine. 

Se aplecă astfel încât gura lui să fie la urechea ei. 

— Nu-ţi cer asta. 

— Atunci ce vrei? Ea se împinse în umerii lui. Nu ajunse 
nicăieri. La dracu”, de ce faci asta? 

— Pentru că tocmai am venit din camera geamănului 
meu. 

— Poftim? 

— Nu l-ai lăsat să bea de la tine. Gura lui Zsadist se 
apropie de gâtul ei. Apoi se trase înapoi şi se uită la ea. Nu-l vei 
accepta niciodată, nu-i aşa? Nu vei fi niciodată cu Phury, 
indiferent cât de potrivit este el pentru tine din punct de vedere 
social, personal. 

— Zsadist, pentru numele lui Dumnezeu, lasă-mă în 
pace... 

— Nu-l vei avea pe geamănul meu. Deci nu te vei mai 
întoarce niciodată aici, nu-i aşa? 

Ea expiră în grabă. 

— Nu, nu mă mai întorc. 

— De aceea a trebuit să vin. 


Furia clocotea în ea, ridicându-se pentru a se întâlni cu 
dorința pentru sexul lui. 

— Nu înțeleg. Ai profitat de fiecare ocazie pentru a mă 
îndepărta. Îți aminteşti acel mic episod de aseară de pe alee? 
Ai băut din ea ca să mă faci să plec, nu-i aşa? Nu a fost vorba 
de comentariul pe care l-am făcut. 

— Bella... 

— Şi apoi ai vrut ca eu să fiu cu fratele tău. Uite, ştiu că 
nu mă iubeşti, dar ştii foarte bine ce simt pentru tine. Ai idee 
cum e ca bărbatul pe care îl iubeşti să-ți spună să hrăneşti pe 
altcineva? 

E] îşi cobori mâna. Se îndepărtă. 

— Ai dreptate. Îşi frecă fața. Nu ar trebui să fiu aici, dar 
nu puteam să te las să pleci fără... În adâncul minţii mele, 
întotdeauna mi-am imaginat că te vei întoarce. Ştii, să fii cu 
Phury. Întotdeauna am crezut că te voi revedea, chiar dacă de 
la distanţă. 

Dumnezeu să o ajute, se săturase de asta! 

— De ce naiba ţi-ar păsa dacă m-ai vedea? 

El doar clătină din cap şi se întoarse spre uşă. Ceea ce o 
făcu aproape violentă. 

— Răspunde-mi! De ce îți pasă dacă nu mă mai întorc 
niciodată? El avea mâna pe clanţă în timp ce ea țipa la el: De 
ce îți pasă? 

— Nu-mi pasă! 

Sări prin cameră, cu intenţia de a-l lovi, de a-l zgâria, de 
a-l face să sufere, atât de frustrată era. Dar el se întoarse şi, în 
loc să-l pălmuiască, ea îl apucă de cap şi îi trase gura spre a ei. 
Braţele lui se prinseră în jurul ei, ţinând-o suficient de tare 
încât să nu poată respira. În timp ce limba lui intra în gura ei, 
el o luă în braţe şi se îndreptă spre pat. 

Sexul disperat şi furios era o idee proastă. O idee foarte 
proastă. 

Se încâlciră pe saltea într-o fracțiune de secundă. El îi 
dăduse jos blugii şi era pe punctul de a muşca din chiloţii ei 
când se auzi un ciocănit în uşă. 

Vocea lui Fritz pătrunse prin uşă, plăcută şi 
respectuoasă. 


— Doamnă, dacă bagajele dumneavoastră sunt 
pregătite... 

— Nu acum, Fritz, spuse Zsadist cu o voce guturală. Îşi 
arătă colții, sfâşie mătasea dintre coapsele ei şi o linse până în 
centru. La dracu’... 

Limba lui cobori din nou şi o linse, gemând. Ea îşi muşcă 
buza ca să nu țipe şi se ținu de capul lui, mişcându-şi 
şoldurile. 

— Oh, sire, îmi cer scuze. Credeam că eşti la centrul de 
antrenament. 

— Mai târziu, Fritz. 

— Dar bineînţeles că da. Cât timp ai vrea să... 

Restul cuvintelor doggenului fură întrerupte când 
mârâitul erotic al lui Zsadist îi spuse lui Fritz tot ce avea 
nevoie să ştie. Şi, probabil, ceva mai mult. 

— Oh. Dumnezeule! Ilartă-mă, sire! Nu mă voi întoarce 
după lucrurile ei până când, ah... ne vedem! 

Limba lui Zsadist se învârtea în timp ce mâinile lui se 
prindeau de coapsele ei. O împingea cu putere, tot timpul 
şoptindu-i lucruri fierbinți şi înfometate lipit de carnea ei 
secretă. Ea se împingea aproape de gura lui, arcuindu-se. El 
era atât de crud, atât de vorace, încât ea se sfărâmă în bucăți. 
El întârzie orgasmul cât mai mult, menţținându-l ca şi cum ar 
fi fost disperat să nu-l lase să se stingă. 

Liniştea de după aceea o înfioră la fel de mult ca 
eliberarea pe gura lui a miezului ei. El se ridică între picioarele 
ei, ştergându-se cu mâna pe buze. Când se uită în jos la ea, îşi 
linse palma, prinzând până la ultima bucăţică din ceea ce 
îndepărtase de pe fața lui. 

— O să te opreşti acum, nu-i aşa? spuse ea cu asprime. 

— Ți-am spus. Nu am venit aici pentru sex. Am vrut doar 
asta. Am vrut doar să te am lipită de gura mea pentru ultima 
oară. 

— Ticălos egoist! 

Şi cât de ironic era să-i spună aşa pentru că nu i-o 
trăgea! 

Dumnezeule, era groaznic. 

În timp ce ea se întindea după blugi, el scoase un sunet 


scăzut din fundul gâtului. 

— Crezi că n-aş ucide să fiu în tine chiar în clipa asta? 

— Du-te dracului, Zsadist! Du-te acolo chiar acum... 

Se mişcă rapid ca un fulger, doborând-o cu putere pe 
pat, doborând-o cu greutatea lui. 

— Sunt în iad, şopti el, împingându-şi şoldurile în ea. 

Le roti lângă miezul ei, acea erecţie masivă împingând în 
locul moale pe care tocmai îl avusese în gura lui. Cu un 
blestem, se trase înapoi, îşi desfăcu fermoarul de la pantalonii 
din piele şi se împinse în ea, întinzând-o atât de mult încât 
aproape că o duru. Ea ţipă din cauza asaltului, dar îşi înclină 
şoldurile în sus ca el să poată intra şi mai mult. 

Zsadist o apucă de genunchi şi îi întinse picioarele în 
sus, împingând-o sub el; apoi o lovi cu putere, trupul lui de 
războinic neprivând-o de nimic. Ea se ținea de gâtul lui, bând 
sânge, pierdută în ritmul lui. Era aşa cum crezuse 
întotdeauna că avea să fie cu el. Greu, dur, sălbatic... crud. 
Când ea avu din nou orgasm, el se eliberă cu un răcnet, 
izbindu-se de ea. Jeturi fierbinți o umplură, apoi se revărsară 
pe coapsele ei în timp ce el continua să pompeze. 

Când, în cele din urmă, se prăbuşi peste ea, îi eliberă 
picioarele şi respiră lipit de gâtul ei. 

— Oh, Dumnezeule, nu am vrut să se întâmple asta! 
spuse el în cele din urmă. 

— Sunt foarte sigură de asta. Îl dădu la o parte şi se 
ridică în picioare, mai obosită decât fusese în toată viaţa ei. 
Trebuie să mă întâlnesc cu fratele meu în curând. Vreau să 
pleci. 

El înjură, scoțând un sunet dureros şi gol. Apoi îi întinse 
pantalonii, deşi nu îi dădu drumul. Se uită la ea vreme 
îndelungată, iar ea, ca o proastă, aşteptă ca el să-i spună ce 
voia să audă: „Îmi pare rău că te-am rănit, te iubesc, nu 
pleca”. 

După o clipă, el lăsă mâna şi se ridică, aranjându-se şi 
închizându-şi fermoarul pantalonilor. Se îndreptă spre uşă, 
mişcându-se cu grația aceea mortală cu care mergea 
întotdeauna. Când se uită peste umăr, ea îşi dădu seama că 
făcuseră dragoste în timp ce el fusese înarmat complet. 


Complet îmbrăcat, de asemenea. 

Oh, dar asta fusese doar sex, nu-i aşa? 

Vocea lui era joasă. 

— Îmi pare rău... 

— Nu-mi spune asta acum. 

— Atunci... îți mulțumesc, Bella pentru... tot. Da, serios. 
Îţi mulțumesc. 

Şi uite aşa dispăru. 


John rămase în sala de sport în timp ce restul clasei se 
îndreptă spre vestiare. Era 19.00 seara, dar ar fi putut jura că 
era 3.00 dimineața. Ce zi! Antrenamentele începuseră la prânz 
pentru că Frăția voia să iasă mai devreme, iar orele de curs 
despre tactici şi tehnologia informatică fuseseră predate de doi 
frați pe nume Vishous şi Rhage. Apoi Tohr sosise chiar la apus 
şi începuse bătaia. Antrenamentul de trei ore fusese brutal. 
Ture de alergare. Jiu-jitsu. Mai multe antrenamente cu arme 
corp la corp, inclusiv o introducere în nunceak sau bunceag. 

Aceste două bețe de lemn conectate printr-un lanţ fură 
un coşmar pentru John, expunându-i toate slăbiciunile, în 
special coordonarea mână-ochi. Dar el nu avea de gând să 
renunţe. În timp ce ceilalți băieți plecau după ce făcuseră un 
duş, el se întoarse în camera de echipament şi luă unul dintre 
seturi. Se gândi să se antreneze până ce avea să plece şi să 
facă un duş acasă. 

Începu să învârtă încet nunceagurile pe lângă el, sunetul 
de vârtej fiind ciudat de relaxant. Mărind treptat viteza, le puse 
să zboare cu viteză şi apoi le schimbă spre stânga. Le luă 
înapoi. Din nou şi din nou, până când sudoarea îi ieşi din nou 
pe piele. Din nou, şi din nou, şi din nou, şi... 

Şi se lovi, făcându-se praf. Chiar în cap. 

Lovitura îi slăbi genunchii şi, după ce se luptă o clipă cu 
căderea, se lăsă moale. Sprijinindu-se cu un braț, îşi duse o 
mână la tâmpla stângă. Stele. Cu siguranţă vedea stele. 

În timp ce clipea, un râset moale răsări din spatele lui. 
Satisfacția sunetului îi spuse cine era, dar trebui să se uite 


oricum. Aruncând o privire pe sub braț, îl văzu pe Lash stând 
la aproximativ cinci metri distanță. Părul spălăcit al tipului era 
umed, hainele de stradă fiind elegante, zâmbetul, însă, rece. 

— Eşti un ratat! 

John se concentră din nou asupra covorului, fără să-i 
pese cu adevărat că Lash îl surprinsese în timp ce-şi bătea 
cuie în talpă. Tipul văzuse deja asta în clasă, aşa că nu era o 
nouă umilință. 

Dumnezeule! Dacă ar fi putut să-şi limpezească ochii! Îşi 
scutură capul, îşi întinse gâtul şi văzu altă pereche de 
nunceaguri pe covor. Oare Lash le aruncase spre el? 

— Nimeni nu te place, John. De ce nu pleci pur şi 
simplu? Stai! Asta ar însemna că nu ai putea să-i urmăreşti pe 
Frați. Atunci ce ai face toată ziua? 

Râsul tipului se întrerupse brusc când o voce adâncă 
răcni: 

— Blondinule, tu te mişti doar cât să respiri! 

O mână uriaşă apăru în fața lui John, iar acesta îşi 
ridică privirea. Zsadist stătea deasupra lui, îmbrăcat în 
echipament de război complet. 

John se agăță din reflex de ceea ce se afla în faţa lui şi fu 
ridicat cu uşurinţă de pe podea. 

Ochii negri ai lui Zsadist erau înguşti, strălucind de 
furie. 

— Autobuzul este gata, aşa că ia-ți lucrurile! Ne întâlnim 
în fața vestiarului. 

John traversă pe saltele, gândindu-se că, atunci când un 
mascul ca Zsadist îți spunea să faci ceva, o făceai repede. Însă, 
când ajunse la uşă, trebui să se uite înapoi. 

Zsadist îl luase pe Lash de gât şi îl ridicase pe tip de pe 
saltea, astfel încât picioarele îi atârnau. Vocea războinicului 
era rece ca un cimitir. 

— Te-am văzut cum l-ai pus la pământ şi te-aş ucide 
chiar acum pentru asta, doar că nu mă interesează să am de-a 
face cu părinții tăi. Aşa că ascultă-mă bine, băiete! Dacă mai 
faci vreodată aşa ceva, o să-ți scot ochii cu degetul mare şi o să 
ti-i dau de mâncare. Ne-am înțeles? 

Ca răspuns, gura lui Lash se mişcă precum o supapă cu 


sens unic. Aerul intra. Nu ieşea nimic. Şi apoi urină în 
pantaloni. 

— Voi lua asta ca pe un da. 

Zsadist îi dădu drumul. 

John nu mai rămase prin preajmă. Fugi la vestiar, îşi luă 
geanta şi ieşi pe hol o clipă mai târziu. 

Zsadist îl aştepta. 

— Haide! 

John îl urmă pe frate în parcare până la dubă, tot timpul 
întrebându-se cum putea să-i mulțumească bărbatului. Dar 
apoi Zsadist se opri lângă autobuz şi aproape că îl împinse 
înăuntru. Apoi urcă şi el. 

Fiecare cursant se retrase în scaunul lui. Mai ales când 
Zsadist îşi dezveli unul dintre pumnale. 

— Stăm aici, îi spuse lui John, arătând cu lama neagră a 
armei spre prima banchetă. 

— Da, bine. Bine. Aici e bine. 

John se înghesui la fereastră în timp ce Zsadist scoase 
un măr din buzunar şi se aşeză. 

— Mai aşteptăm unul, îi spuse Zsadist şoferului. lar eu 
şi John vom fi ultima voastră oprire. 

Doggenul se aplecă încet în spatele volanului. 

— Bineînţeles, sire. Cum doriți. 

Lash urcă încet, dunga roşie din jurul gâtului fiind o 
pată pe pielea lui palidă. Când îl văzu pe Zsadist, se împiedică. 

— Ne faci să pierdem timpul, băiete! spuse Zsadist în 
timp ce strecura cuțitul sub coaja mărului. Stai jos! 

Lash făcu aşa cum i se spuse. 

În timp ce duba pleca, nimeni nu spuse nimic. Mai ales 
când peretele despărțitor se închise şi fură închişi cu toții 
împreună în spate. 

Zsadist descoji mărul Granny Smith într-o singură fâşie 
lungă, coaja coborând treptat până când ajunse pe podeaua 
dubei. Când termină, întinse panglica verde peste genunchi, 
apoi despică o felie de carne albă şi i-o întinse lui John pe 
lamă. John luă bucata şi mâncă în timp ce Zsadist tăie o 
bucată pentru el şi o duse la gură pe cuțit. Alternară până 
când mărul nu mai rămase decât un miez subțirel. 


Zsadist luă coaja şi ce rămăsese şi le aruncă în micul sac 
de gunoi de lângă peretele despărțitor. Apoi şterse lama pe 
piele şi începu să o arunce în aer şi să o prindă. Continuă aşa 
tot drumul spre oraş. Când ajunseră la prima coborâre, urmă 
o lungă ezitare când uşa despărțitoare se deschise. Apoi doi 
dintre băieți trecură repede. 

Ochii negri ai lui Zsadist îi urmări şi îi privi fix, ca şi cum 
le-ar fi memorat fețele. Şi tot timpul cu lama în sus şi în jos, 
metalul negru sclipind, palma mare prinzând-o în acelaşi loc 
pe mâner după fiecare aruncare - chiar şi atunci când se uita 
la băieți. 

Asta se întâmpla la fiecare oprire. Până când John şi el 
rămaseră singuri. 

Când paravanul se închise, Zsadist strecură pumnalul 
în teaca de la piept. Apoi se mută pe scaunul de vizavi şi se 
sprijini de geam, închizând ochii. 

John ştia că bărbatul nu dormea, pentru că respirația 
lui nu se schimbase şi nu se relaxase deloc. Pur şi simplu, nu 
voia să interacționeze. 

John îşi scoase caietul şi pixul. Scrise îngrijit, împături 
hârtia şi o ţinu în mână. Trebuia să spună „mulțumesc”. Chiar 
dacă Zsadist nu ştia să citească, trebuia să spună ceva. 

Când furgoneta se opri şi despărțitorul se deschise, John 
lăsă hârtia pe scaunul lui Zsadist, fără să încerce măcar să i-o 
dea războinicului. Şi se asigură că acesta nu-şi ridică privirea 
în timp ce cobora şi se îndrepta spre partea cealaltă a 
drumului. Totuşi, se opri pe peluza din față pentru a privi 
duba plecând, zăpada căzându-i pe cap, pe umeri şi pe geantă. 

Când autobuzul dispăru în furtuna care se anunța, 
Zsadist apăru stând peste drum. Fratele flutură biletul, 
ținându-l în aer între primul şi al doilea deget. Apoi încuviință 
din cap o dată, îl puse în buzunarul de la spate şi se 
dematerializă. 

John continuă să se holbeze la locul unde fusese 
Zsadist. Mănunchiuri groase de fulgi umpleau urmele pe care 
le lăsaseră bocancii masculului. 

Cu un bubuit, uşa garajului se deschise în spatele lui, 
iar Range Roverul dădu cu spatele. Wellsie lăsă geamul în jos. 


Părul ei roşcat era încolăcit sus pe cap şi purta o geacă neagră 
de schi. Încălzitorul din interiorul maşinii mergea la 
maximum, un vuiet surd aproape la fel de puternic ca 
motorul. 

— Bună, John. Ea îi întinse mâna, iar el îşi puse palma 
pe a ei. Ascultă, acela pe care tocmai l-am văzut era Zsadist? 

John încuviință din cap. 

— Ce făcea el aici? 

John lăsă geanta şi gesticulă: 

— A venit acasă cu autobuzul cu mine. 

Wellsie se încruntă. 

— Aş vrea să stai departe de el, bine? Nu e... nu e în 
regulă din multe puncte de vedere. Înţelegi ce vreau să spun? 

De fapt, John nu era atât de sigur de asta. Da, tipul era 
suficient de bun ca să te facă să te gândeşti uneori cu drag la 
baubau, dar clar nu era chiar atât de rău. 

— Oricum, mă duc să o iau pe Sarelle. Am avut o 
problemă cu festivalul şi am pierdut toate merele. Eu şi ea o să 
facem un tur pe la nişte iluminațţi spiritual ca să vedem ce 
putem face în legătură cu festivalul care se apropie. Vrei să vii 
şi tu? 

John negă din cap. 

— Nu vreau să rămân în urmă la tactică. 

— Bine. Wellsie îi zâmbi. Ţi-am lăsat nişte orez şi sos de 
ghimbir în frigider. 

— Mulţumesc! Sunt lihnit de foame. 

— M-am gândit că o să fii. Ne vedem în curând. 

Îi făcu cu mâna în timp ce ea dădea cu spatele pe restul 
aleii şi plecă. Când se îndrepta spre casă, observă absent cum 
lanţurile pe care Tohr le pusese la Rover făceau crestături 
ascuțite în zăpada proaspătă. 


Capitolul 41 


—  Opreşte-te aici! Domnul O deschise portiera 
Explorerului înainte ca SUV-ul să se oprească la baza Thorne 


Avenue. Aruncă o privire rapidă în susul dealului, apoi îi 
aruncă lui Beta de la volan o privire aspră. 

— Vreau să înconjori cartierul ăsta până când te chem 
eu. Apoi vreau să vii la numărul 27. Nu te îndrepta spre alee, 
continuă să mergi! E un colț în zidul de piatră la vreo 25 de 
metri mai încolo. Acolo te vreau. În timp ce Beta dădea din 
cap, O răbufni: Dacă o dai în bară, te pun sub picioarele lui 
Omega. 

Nu aşteptă ca vânătorul să înceapă cu 
sentimentalismele. 

Ajunse pe trotuar şi o luă la fugă pe panta înclinată a 
drumului. În timp ce alerga, era un arsenal mobil, cu trupul 
îngreunat de armele şi explozibilii pe care şi-i agățase de el ca 
pe un pom de Crăciun paramilitar. 

Trecu pe lângă stâlpii gemeni ai numărului 27 şi privi cu 
atenţie aleea care dispărea între ei. 50 de metri mai târziu, se 
afla la intersecţia zidului de stuc de unde îi spusese prostului 
de Beta să-l ia. Făcu trei paşi în alergare şi sări în aer, în stil 
Michael Jordan, în timp ce se îndrepta spre buza de sus a 
zidului de trei metri. 

Recuperă distanța fără probleme, dar apoi mâinile lui 
făcură contact. Explozia de electricitate care îi străbătu corpul 
fu un adevărat ondulator de păr. Dacă încă ar fi fost om, ar fi 
fost prăjit, şi chiar ca vânător, şocul fu suficient pentru a-l 
lăsa fără suflare în timp ce se trăgea în sus şi apoi plonja pe 
partea cealaltă. 

Luminile de securitate se aprinseră, iar el se adăposti în 
spatele unui arțar, scoțându-şi pistolul din toc. Dacă veneau 
spre el câinii de atac, era gata să-i împuşte, aşa că aşteptă 
lătratul. Însă nu era niciunul. Şi nu erau nici lumini aprinse în 
conac şi nici paşii zdrobitori ai agenţilor de securitate. 

În timp ce mai aştepta un minut, evaluă locul. Partea din 
spate a casei era grandioasă, cu toată cărămida roşie şi 
ornamentele albe şi terasele întinse cu verande la etajul doi. 

Grădina era şi ea deosebită. Dumnezeule! Întreţinerea 
anuală a unei întinderi monstruoase ca aceasta era probabil 
mai mult decât câştiga un om obişnuit într-un deceniu. 

„E timpul să ne apropiem”. Traversă peluza spre casă 


ghemuit, alergând încordat, cu arma ridicată în față. Când 
ajunse lipit de cărămizi, fu exaltat. Fereastra lângă care se afla 
era dotată cu şine care îi străbăteau laturile lungi, iar în partea 
de sus a acestora se afla o trapă boțţită discret mascată. 

Obloane retractabile din oțel. Şi se părea că exista câte 
un set la fiecare fereastră şi uşă. 

În nord-est, unde nu trebuia să-ţi faci griji cu privire la 
furtuni tropicale şi uragane, exista un singur tip de proprietar 
care punea aşa ceva peste fiecare bucată de geam: cel care 
trebuia să fie protejat de soare. 

Aici trăiau vampiri. 

Obloanele erau ridicate pentru că era noapte, iar O se 
uită în interiorul casei. Era întuneric, ceea ce nu era 
încurajator, dar el intră oricum. 

Întrebarea era cum să intre prin efracţie. Era de la sine 
înțeles că locul era securizat în fiecare colțişor şi cablat la 
sistemul de alarmă. Şi era dispus să parieze că persoana care 
instalase gardul electric nu făcuse o treabă de mântuială. Era 
vorba de o tehnologie sofisticată. 

Decise că cea mai bună mutare era să taie curentul, aşa 
că se duse să vâneze linia electrică principală de la conac. Găsi 
cablul de alimentare pentru utilități în jurul porțiunii din 
spate a garajului pentru şase maşini, cuibărit într-o enclavă 
de rahaturi care includea trei unităţi de aer condiționat, un 
ventilator de evacuare şi un generator de rezervă. Linia 
electrică principală, învelită în metal, ieşea din pământ şi se 
redistribuia, legându-se la o serie de patru contoare care 
zburdau. 

Puse o încărcătură de explozibil plastic cu fuzibil scurt 
chiar în dreptul trunchiului şi apoi montă altă instalație 
asemănătoare în centrul principal al generatorului. Păşind în 
spatele garajului, le declanşă pe amândouă de la distanță. Se 
auziră două pocnituri, iar flacăra şi fumul dispărură rapid. 

Aşteptă să vadă dacă venea cineva în fugă. Nimeni nu o 
făcu. Din impuls, aruncă o privire în câteva dintre boxele 
garajului. Două erau goale; în celelalte erau maşini foarte 
frumoase, atât de frumoase, încât nici măcar nu-şi putea da 
seama ce fel de maşină era una dintre ele. 


Nemaifiind curent, alergă şi cercetă partea din față a 
casei, ocolind gardul de cimişir care se întindea pe fațadă. Un 
set de uşi franțuzeşti era perfect pentru intrare. Trecu cu 
pumnul înmănugşat prin unul dintre geamuri, spărgând sticla, 
şi apoi scoase lacătul. De îndată ce intră, închise din nou uşa. 
Era esenţial ca legăturile pentru alarma de securitate să fie la 
locul lor în cazul în care un generator alternativ intra în 
funcțiune... 

Sfinte Moise! 

Aceia de pe uşi erau electrozi alimentațţi cu litiu, ceea ce 
însemna că legăturile nu funcționau pe bază de curent. Şi, la 
dracu”, stătea chiar în mijlocul unui fascicul laser. 
Dumnezeule! Totul era high-tech - ca la Muzeul de Arte 
Frumoase, Casa Albă, dormitorul papei high-tech. 

Singurul motiv pentru care intrase în casă fusese pentru 
că cineva voise asta. 

Ascultă. Linişte totală. O capcană? 

Domnul O rămase încremenit, abia respirând pentru 
puţin timp şi apoi se asigură că arma lui era pregătită înainte 
de a trece în tăcere printr-o mulțime de camere care păreau 
desprinse dintr-o revistă glossy. În timp ce mergea, îi venea să 
taie tablourile de pe pereţi, să smulgă candelabrele şi să rupă 
picioarele filiforme ale meselor şi ale scaunelor de lux. Vru să 
dea foc draperiilor. Vru să se cace pe podea. Voia să distrugă 
totul pentru că era frumos şi pentru că, dacă femeia lui locuise 
vreodată aici, însemna că era mult mai bună decât el. 

Coti spre un fel de living şi se opri în loc. 

Pe perete, într-o ramă aurită, era un portret al soției sale 
- şi totul era acoperit cu mătase neagră. Sub tablou, pe o masă 
cu vârful de marmură, se aflau un potir de aur întors cu susul 
în jos şi un pătrat de pânză albă cu trei rânduri de zece 
pietricele. 29 erau rubine. Ultima, în colțul din stânga jos, era 
neagră. 

Ritualul era diferit de rahatul creştin cu care trăise ca 
om, dar acesta era un memorial pentru soţia lui. 

Intestinele lui O se transformară în şerpi, clocotind şi 
şuierând în partea de jos a pântecului său. Îi veni să vomite. 

Femeia lui era moartă. 


— Nu te uita aşa la mine, murmură Phury în timp ce 
şchiopăta prin cameră. 

Îl durea coasta ca dracu”, iar el încerca să se pregătească 
să iasă, dar imaginea de cloşcă a lui Butch nu-l ajuta. 

Polițistul clătină din cap. 

— Trebuie să te duci la doctor, uriaşule. 

Faptul că omul avea dreptate îl ardea şi mai tare pe 
Phury. 

— Nu, nu am nevoie. 

— Dacă aveai de gând să-ți petreci ziua pe canapea, 
poate. Dar să te lupţi? Haide, omule! Dacă Tohr ar şti că ieşi 
aşa, ti-ar pune capul în băț. 

Adevărat. 

— Voi fi bine. Trebuie doar să mă încălzesc. 

— Da, stretchingul o să te şi ajute cu gaura ta din ficat. 
De fapt, îți pot aduce nişte Ben-Gay şi o să facem un masaj. 
Bun plan! 

Phury privi în cealaltă parte a camerei. Butch se 
încruntă. 

— Mă scoţi din sărite, poliţistule! 

— Nu mai spune! Hei, ce zici de asta: poți să tipi la mine 
în timp ce te duc cu maşina la Havers. 

— Nu am nevoie de o escortă. 

— Dar dacă te duc eu, o să ştiu că ai fost. Butch scoase 
cheile de la Escalade din buzunar şi le flutură în aer. În plus, 
sunt un taximetrist bun. Întreabă-l pe John! 

— Nu vreau să merg. 

— Ei bine, după cum spune Vishous - cu dorința într-o 
mână şi rahatul în cealaltă —, vezi cu ce te alegi. 


* 
Rehvenge parcă Bentley-ul în fața casei lui Havers şi a 


Marissei şi merse cu grijă până la uşa mare. Ridică mânerul 
greu cu cap de leu şi lovi, sunetul reverberând. Imediat fu 


întâmpinat de un doggen şi condus într-un salon. 

Marissa se ridică de pe o canapea de mătase, iar el făcu o 
plecăciune în fața ei în timp ce îi spunea majordomului că avea 
să îşi păstreze haina. Când rămaseră singuri, Marissa se 
repezi spre el cu mâinile întinse, rochia ei lungă, galben pal, 
târându-se după ea ca o ceaţă. El îi prinse ambele palme şi le 
sărută. 

— Rehv, mă bucur atât de mult că ne-ai vizitat! Vrem să 
te ajutăm. 

— Apreciez că ai primit-o pe Bella. 

— Este bine-venită să stea cât timp are nevoie. Deşi aş 
vrea să ne spui ce s-a întâmplat. 

— Doar vremuri periculoase. 

— Adevărat. Ea se încruntă şi se uită peste umăr. Ea nu 
este cu tine? 

— Se întâlneşte cu mine aici. Nu ar trebui să dureze 
mult. Îşi verifică ceasul. Da, am ajuns devreme. 


O trase pe Marissa spre canapea şi, când se aşezară, 
faldurile hainei lui de zibelină căzură peste picioare. Ea întinse 
mâna şi îi mângâie blana, zâmbind vag. Rămaseră tăcuți o 
vreme. 

El era nerăbdător să o vadă pe Bella, îşi dădu seama. De 
fapt, era nervos. 

— Cum te simți? întrebă el, vrând să se concentreze la 
altceva. 

— Oh, vrei să spui, după... Marissa se înroşi. Bine. 
Foarte bine. Eu... mulțumesc! 

Chiar îi plăcea felul ei de a fi. Atât de delicat şi de blând. 
Atât de timidă şi de modestă, deşi ea era una dintre 
frumuseţile rare ale speciei sale şi toată lumea ştia asta. Frate, 
cum se abținuse Wrath în fața ei era o curiozitate! 

— Vei veni din nou la mine? spuse Rehv cu o voce joasă. 
Mă vei lăsa să te hrănesc din nou? 

— Da, răspunse ea, coborându-şi privirea. Dacă îmi vei 
permite. 

— Abia aştept, mârâi el. Când ochii ei se îndreptară spre 
ochii lui, el se forță să zâmbească, chiar dacă nu prea avea 


chef. Voia să facă alte lucruri cu gura lui în acel moment, 
dintre care niciunul nu ar fi liniştit-o. Slavă Domnului pentru 
dopamină, se gândi el. Nu-ţi face griji, tahlly. Doar băutura, 
ştiu. 

Ea îl evaluă, apoi încuviință. 

— Şi dacă... dacă ai nevoie să te hrăneşti... 

Rehv îşi cobori bărbia şi o privi pe sub pleoape, imagini 
erotice trecându-i prin minte. Ea se trase înapoi, clar alarmată 
de expresia lui, iar el nu fu surprins. 

Nu avea cum să facă față genului de lucruri bolnave în 
care se băga el. 

Rehv îşi ridică din nou capul. 

— Este o ofertă generoasă, tahlly. Dar o să păstrăm asta 
unilateral. În timp ce uşurarea i se citea pe chip, telefonul lui 
mobil începu să sune, iar el scoase obiectul pentru a verifica 
ID-ul apelantului. Inima lui tresări. Erau cei de la serviciul de 
monitorizare a securității pentru casa lui. Scuză-mă o clipă! 

După ce auzi raportul că un intrus străpunsese zidul, 
activase o serie de detectoare de mişcare din curtea din spate 
şi tăiase curentul, Rehv le spuse oamenilor săi să oprească 
toate alarmele interioare. El voia ca acela care se afla acolo să 
rămână înăuntru. 

De îndată ce o văzu pe Bella, se îndreptă direct spre 
casă. 

— S-a întâmplat ceva? întrebă Marissa în timp ce el 
închidea telefonul. 

— Oh, nu. Nu, deloc. Dimpotrivă. 

Când se auzi un ciocănit în uşa de la intrare, Rehvenge 
încremeni. 

Un doggen trecu prin fața uşii salonului pentru a merge 
să răspundă. 

— Vreţi să vă las singuri? întrebă Marissa. 

Uşa mare a conacului se deschise şi se închise. Se 
auzeau voci blânde, una era a doggenului, cealaltă... a Bellei. 

Rehv se sprijini de baston şi se ridică încet în picioare 
când Bella apăru în uşă. Purta blugi albaştri şi o geacă neagră, 
iar părul lung îi strălucea pe umeri. Părea vie, sănătoasă. Dar 
vârsta i se vedea pe față, având noi linii de stres şi de 


îngrijorare în jurul gurii. 

Se aştepta ca ea să se repeadă în braţele lui, dar ea doar 
îl privea fix, izolată, de neatins. Sau poate că era atât de 
amorțită după toate prin câte trecuse, încât nu mai avea 
reacții pe care să le arate lumii. 

Ochii lui Rehvenge lăcrimară când îşi înfipse bastonul în 
podea şi se duse spre ea, grăbit, deşi nu simțea covorul fin sub 
pantofii lui. Surprinse şocul de pe fața ei în timp ce o trăgea 
spre el. 

Sfântă Fecioară! Ar fi vrut să simtă îmbrățişarea pe care 
i-o dădea. Apoi îşi dădu seama că nu ştia dacă ea îl îmbrățişa. 
Nu voia să o forțeze. Se sili să-i dea drumul. 

Când îşi îndepărtă brațele, ea se agăță de el, fără să se 
îndepărteze, ci rămânând aproape. El o îmbrățişă din nou. 

— Oh, Dumnezeule, Rehvenge... 

Ea tresări. 

— Te iubesc, sora mea, spuse el slab, fără să se ruşineze 
în acel moment dacă era mai puțin bărbat decât ar fi trebuit să 
fie. 


Capitolul 42 


Domnul O ieşi pe uşa din față a conacului de cărămidă şi 
o lăsă larg deschisă în urma lui. În timp ce se plimba pe alee, 
zăpada se învârtea în vântul rece. 

Priveliştea acelui portret era un ecou în creierul său care 
nu dispărea, nu se estompa. Îşi omorâse femeia. O bătuse atât 
de rău, încât murise. 

Dumnezeule, ar fi trebuit să o ducă la un doctor! Sau 
dacă acel frate cu cicatrice nu ar fi furat-o, poate că ar fi trăit. 
Poate că murise pentru că fusese transportată. 

Deci o omorâse O? Sau ar fi trăit dacă i s-ar fi permis să 
rămână cu el? Ce-ar fi fost dacă. La dracu! Căutarea 
adevărului era o prostie. Ea era moartă, iar el nu avea nimic de 
îngropat, pentru că nenorocitul ăla de frate o luase de lângă el. 
Punct. 


Brusc, surprinse luminile unei maşini în față. Când se 
apropie puțin mai mult, văzu că un SUV negru se oprise în fața 
porților. 

Acel Beta blestemat! Ce naiba făcea? El nu-l chemase pe 
vânător pentru transport, iar acela era locul nepotrivit... Stai, 
maşina era un Range Rover, nu un Explorer. 

El alergă prin zăpadă, rămânând în umbră. Era la câţiva 
metri de poartă, când geamul Roverului cobori. 

Auzi o voce feminină spunând: 

— După tot ce s-a întâmplat cu Bella, nu ştiu dacă 
mama ei va fi ospitalieră. Dar putem măcar să încercăm. 

Domnul O se apropie de porți şi îşi scoase pistolul, 
ascunzându-se în spatele unuia dintre stâlpii. Văzu o 
străfulgerare de păr roşcat, în timp ce femeia de la volan se 
aplecă afară şi sună la interfon. Alături de ea se afla altă 
femeie pe scaunul pasagerului, o blondă cu părul scurt. 
Aceasta spuse ceva, iar roşcata zâmbi slab, dezvăluindu-şi 
colții. 

Când sună din nou la interfon, O vorbi tare: 

— Nu e nimeni acasă. 

Roşcata ridică privirea, iar el îndreptă spre ea pistolul 
Smith & Wesson. 

— Sarelle, fugi! strigă ea. 

Domnul O apăsă pe trăgaci. 


* 


John era adâncit în tactică şi era gata să-şi treacă capul 
prin geamul de sticlă de la atâta concentrare, când cineva bătu 
la uşă. El fluieră fără să-şi ridice privirea din manual. 

— Salut, fiule, spuse Tohr. Cum merge cu învățatul? 

John întinse brațele deasupra capului, apoi gesticulă: 

— Mai bine ca la pregătirea fizică. 

— Nu-ţi face griji pentru asta. O să vină şi asta. 

— Poate. 

— Nu, serios. Şi eu eram la fel înainte de tranziție. Peste 
tot. Crede-mă, va fi mai bine. 

John zâmbi. 


— Deci ai ajuns acasă mai devreme. 

— De fapt, aveam de gând să mă duc la centru şi să mă 
ocup de nişte treburi administrative acolo. Vrei să stăm 
împreună? Ai putea studia în biroul meu. 

John încuviință şi trase pe el o helancă, apoi îşi 
împachetă cărțile. O schimbare de peisaj ar fi fost bună. Îi era 
somn şi mai avea 22 de pagini de parcurs. Să plece din patul 
lui era o idee grozavă. 

Se îndreptau spre hol când Tohr se clătină brusc şi se 
lovi de perete. Mâna i se duse la inimă şi părea că se chinuie să 
respire. 

John se prinse de el, alarmat de culoarea fratelui. 
Devenise cenuşiu. 

— Sunt bine... Tohr îşi freca sternul. Tresări. Trase 
câteva guri de aer. Nu, sunt. Am doar o durere sau ceva de 
genul ăsta. Probabil de la chestiile pe care le-am mâncat la 
Taco Hell în drum spre casă. Sunt bine. 

Doar că bărbatul era palid şi neputincios când intrară în 
garaj şi se îndreptară spre Volvo. 

— Am pus-o pe Wellsie să ia Range Roverul în seara 
asta, spuse Tohr în timp ce se urcau în maşina ei. l-am pus 
lanțurile pentru ea. Urăsc să conducă în zăpadă. Părea să 
vorbească de dragul de a vorbi, cuvintele fiind rapide, apăsate. 
Crede că sunt prea protector. 

— Eşti sigur că ar trebui să ieşim? gesticulă John. Arăți 
rău. 

Tohr ezită înainte de a porni breakul în timp ce îşi freca 
pieptul sub geaca de piele. 

— Oh, da. Voi fi bine. Nu e mare lucru. 


* 


Butch îl privea pe Havers cum se apucă de treabă cu 
Phury, mâinile medicului fiind ferme şi sigure în timp ce 
îndepărtau bandajul. 

Phury clar nu era încântat de rolul său de pacient. 
Aşezat pe masa de examinare, fără cămaşă, cu trupul său 
uriaş dominând mica încăpere, avea o privire de căpcăun. 


Direct din Fraţii Grimm. 

— Asta nu s-a vindecat aşa cum ar fi trebuit, se 
pronunță Havers. Ai spus că ai fost rănit aseară, nu-i aşa? Aşa 
că ar trebui să fie numai cicatrice. În schimb, abia s-a închis. 

Butch îi aruncă lui Phury o privire care spunea „Ii-am 
zis eu”. 

Fratele mimă „Muşcă-mă”, apoi mormăi: 

— E în regulă. 

— Nu, sire, nu este. Când te-ai hrănit ultima oară? 

— Nu ştiu. De ceva vreme. Phury se strâmbă şi se uită la 
rană. 

Se încruntă, ca şi cum ar fi fost surprins de cât de rău 
arăta. 

— Trebuie să te hrăneşti. Doctorul pregăti o compresă de 
tifon şi acoperi rana. După ce lipi pătratul gros şi alb la locul 
lui, spuse: Şi ar trebui să o faci în seara asta. Havers îşi scoase 
mănuşile, le băgă într-un container de risc biologic şi îşi notă 
în fişă. Ezită lângă uşă. Există cineva la care te-ai putea duce 
acum? 

Phury negă din cap în timp ce-şi lua cămaşa pe el. 

— O să mă ocup eu de asta. Mulţumesc, doctore. 

Când rămaseră singuri, Butch spuse: 

— Unde te duc, uriaşule? 

— În centru. E timpul să vânez. 

— Da, sigur. L-ai auzit pe omul cu stetoscopul. Sau crezi 
că se juca cu tine? 

Phury alunecă de pe masa de examinare, iar ghetele lui 
căzură cu un bum. Se întoarse, ducându-se spre teaca 
pumnalului său. 

— Uite, polițistule, îmi ia ceva timp să cooptez pe cineva, 
spuse el. Pentru că nu sunt... din cauza felului meu de a fi, îmi 
place să mă duc doar la anumite femele şi mai întâi trebuie să 
vorbesc cu ele. Ştii, să văd dacă sunt dispuse să mă lase să le 
iau vena. Celibatul este complicat. 

— Atunci sună acum. Nu eşti în stare să lupti şi ştii asta. 

— Atunci foloseşte-mă! 

Butch şi Phury se întoarseră amândoi spre uşă. Bella 
stătea în ea. 


— Nu am vrut să trag cu urechea, spuse ea. Uşa era 
deschisă, iar eu treceam pe acolo. Fratele meu, ah... fratele 
meu tocmai a plecat. 

Butch se uită la Phury. Masculul era nemişcat ca o 
fotografie. 

— Ce s-a schimbat? întrebă Phury cu o voce care 
devenise răguşită. 

— Nimic. Încă vreau să te ajut. Aşa că îţi mai dau o 
şansă să accepți. 

— Nu puteai face asta acum douăsprezece ore. 

— Ba da, aş fi putut. Tu ai fost cel care a refuzat. 

— Ai fi plâns pe tot parcursul procesului. 

Uau! Era ceva foarte personal. 

Butch se îndreptă uşor spre uşă. 

— Mă duc să aştept afară... 

— Rămâi, poliţistule, spuse Phury. Dacă nu te superi. 
Butch înjură şi se uită în jur. Era un scaun chiar lângă ieşire. 
Îşi cobori fundul în el şi încercă să devină un obiect inanimat. 

— Zsadist a... 

Bella întrerupse întrebarea lui Phury. 

— Este vorba despre tine. Nu despre el. 

Urmă o tăcere lungă. Şi apoi aerul fu pătruns de ceva 
asemănător cu mirodeniile întunecate, mirosul emanat de 
corpul lui Phury. 

Ca şi cum parfumul ar fi fost un fel de răspuns, Bella 
intră în cameră, închise uşa şi începu să-şi suflece mâneca. 

Butch se uită la Phury şi văzu că tipul tremura, ochii îi 
străluceau ca soarele, corpul lui... Ei bine, era evident că se 
excita. 

„Bine, e timpul să plec.” 

— Poliţistule, vreau să rămâi cât timp facem asta. 

Vocea lui Phury semăna mai degrabă cu un mârâit. 

Butch gemu, deşi ştia al naibii de bine de ce fratele nu ar 
fi vrut să fie singur cu acea femeie chiar acum. Emana călduri 
erotice ca un armăsar. 

— Butch? 

— Da, o să rămân. 

Chiar dacă nu avea de gând să se uite. Nici vorbă de aşa 


ceva. Dintr-un motiv oarecare, asta părea ca şi cum s-ar fi 
aflat la 45 de metri în timp ce Phury făcea sex. 

Cu o înjurătură, Butch se sprijini pe genunchi, îşi duse 
mâna la frunte şi îşi privi pantofii Ferragamos. 

Se auzea un hârşâit, ca şi cum hârtia de protecţie de pe 
masa de examinare se mişca deoarece cineva se urca pe 
chestia aia. Apoi un foşnet de pânză. 

Tăcere. 

Rahat! Trebuia să se uite. 

Butch aruncă o privire şi apoi nu îşi mai putu desprinde 
ochii ca să-şi salveze viața. Bella era sus pe masă, cu 
picioarele atârnând pe o parte, cu încheietura interioară 
expusă pe coapsă. Phury o privea cu foame şi cu o dragoste 
îngrozitoare şi blestemată pe față, în timp ce se lăsase în 
genunchi în fața ei. Cu mâinile care tremurau, îi apucă palma 
şi partea superioară a antebraţului şi îşi dezveli colții. 
Blestematele erau uriaşe acum, suficient de lungi pentru a-l 
împiedica să închidă gura până la capăt. 

Cu un şuierat, îşi cobori capul spre brațul Bellei. Ea 
tresărise când el muşcase, deşi ochii ei goi se uitau doar drept 
înainte, la perete. Apoi Phury tresări, se eliberă şi se uită la ea. 

Fu rapid. 

— De ce te-ai oprit? îl întrebă Bella. 

— Pentru că eşti... Phury aruncă o privire spre Butch, 
care se înroşi şi se uită din nou la mocasini. Fratele şopti: Ai 
sângerat deja? 

Butch tresări. Oh, da! Asta era mult prea ciudat. 

— Bella, crezi că eşti însărcinată? 

Sfinte Sisoe, asta era ciudat. 

— Vrei să plec? întrebă Butch, sperând că aveau să îl 
dea afară. 

Când amândoi spuseră nu, se întoarse să se uite la 
pantofii lui. 

— Nu sunt, spuse Bella. Chiar nu sunt... ştiţi voi. Adică 
am... crampe. Urmează sângerarea şi apoi totul se termină. 

— Havers trebuie să te examineze. 

— Vrei să bei sau nu? 

Mai multă tăcere. Apoi alt şuierat. Urmat de un geamăt 


scăzut. 

Butch aruncă o privire. Phury se înghesuia la 
încheietura Bellei, brațul ei subţire fiind capturat de corpul lui 
în timp ce trăgea lacom. Bella se uita la el. După o clipă, ea îşi 
luă mâna şi o puse pe părul lui multicolor. Atingerea ei era 
tandră. În ochii ei străluceau lacrimile. 

Butch se ridică de pe scaun şi se strecură pe uşă, 
lăsându-i să se ocupe de treburile lor. Intimitatea tristă a ceea 
ce se petrecea între ei trebuia să fie privată. 

Odată ieşit din cameră, se sprijini de perete, cumva încă 
prins în dramă, deşi nu o mai urmărea. 

— Bună, Butch. 

Întoarse capul. Marissa stătea în picioare la celălalt 
capăt al holului. 

Dumnezeule mare! 

În timp ce se îndrepta spre el, putu să o miroasă, 
mirosul acela curat de ocean care îi pătrundea în nas, în 
creier, în sânge. Avea părul ridicat şi purta o rochie galbenă cu 
talie imperială. 

Dumnezeule! Cele mai multe blonde ar fi arătat pe 
jumătate moarte în această culoare. Era radioasă. 

Îşi drese vocea. 

— Bună, Marissa. Ce mai faci? 


— Arăţi bine. 

— Mulţumesc. 

Ea arăta fantastic, dar el nu spuse nimic despre asta. 
„Omule, e ca şi cum ai fi înjunghiat-o! Mda...”, se gândi el. A 


vedea această femelă şi a fi bătut în cuie cu 15 centimetri de 
oțel în stern erau doar fețe diferite ale aceleiaşi monede urâte. 

La dracu”! Tot ce-şi putea imagina era cum se urca în 
Bentley cu bărbatul ăla. 

— Ce-ai mai făcut? îl întrebă ea. 

Ce mai făcuse el? În ultimele cinci luni fusese un idiot 
care îşi făcea de cap. 

— Bine. Foarte bine. 

— Butch, eu... 

E] îi zâmbi şi se îndreptă. 

— Ascultă, poți să-mi faci o favoare? Mă duc să aştept în 


maşină. Vrei să-l anunţi pe Phury când iese? Mulţumesc. Îşi 
aranjă cravata şi îşi încheie nasturii sacoului, apoi îşi închise 
paltonul. Ai grijă de tine, Marissa! 

Se îndreptă spre lift. 

— Butch, aşteaptă! 

Dumnezeu să-l ajute, fiindcă picioarele i se opriră. 

— Ce... mai faci? spuse ea. 

Se gândi să se întoarcă, dar refuză să se lase absorbit. 

— Aşa cum am spus, excelent, mulțumesc că ai întrebat. 
Ai grijă de tine, Marissa! 

La dracu”! Tocmai spusese asta, nu-i aşa? 

— Vreau să... Se opri. Vrei să mă suni? Cândva? 

Asta îl făcu să se întoarcă. Oh, Sfântă Maria, mama lui 
Dumnezeu... Era atât de frumoasă. Frumoasă ca Grace Kelly. 
Şi cu discursul ei victorian şi cu felul ei de a fi gentil, îl făcea să 
se simtă ca un adevărat ratat, numai bâlbâieli şi zbenguieli în 
ciuda hainelor sale scumpe. 

— Butch? Ai putea... să mă suni. 

— De ce aş face asta? 

Ea se înroşi şi păru să se ofilească. 

— Am sperat... 

— Sperai ce? 

— Că poate... 

— Ce? 

— M-ai putea vizita. Dacă ai avea ceva timp. Ai putea 
veni... în vizită. 

Dumnezeule! El făcuse deja asta, iar ea refuzase să-l 
primească. În niciun caz nu se oferea voluntar pentru alt curs 
intensiv de lovire a egoului. Această femeie — femelă, mă rog — 
era perfect capabilă să îl biciuiască, iar el nu mai avea nevoie 
de astfel de ieşiri, mulțumesc mult. În plus, domnul Bentley 
apărea la uşa ei din spate. 

La acest gând, o parte malefică şi foarte masculină din el 
se întrebă dacă ea mai era virgina neatinsă care fusese când o 
cunoscuse în vară. Probabil nu. Chiar dacă încă era timidă, 
acum, când era departe de Wrath, trebuie să-şi fi luat un 
amant. La dracu”, Butch ştia pe propria piele ce fel de sărut 
putea să-i dea unui bărbat; fusese doar o singură dată, dar ea 


îl făcuse să rupă brațul unui scaun, atât de tare îl excitase. 
Deci, da, cu siguranţă îşi găsise un bărbat. Poate mai mulți. Şi 
avea să le ofere un timp pe cinste. 

În timp ce ea îşi deschidea din nou gura perfectă, roz, de 
trandafir uitat de Dumnezeu, el o întrerupsce: 

— Nu, nu am de gând să te vizitez. Dar am vorbit serios. 
Sper că... ai grijă de tine. 

Bine, asta fusese a treia oară când o spusese. Trebuia să 
pornească la drum înainte de a o spune a patra oară. 

Butch se îndreptă spre lift. Printr-un miracol, se 
deschise în momentul în care apăsă pe butonul de urcare. 
Intră şi îşi ţinu ochii departe de ea. 

În timp ce uşile se închideau, se gândi că ea ar fi putut 
să-i spună numele pentru ultima oară. Dar, cunoscându-se, 
era doar o închipuire. Pentru că el chiar îşi dorea ca ea. 

„Oh, taci, O'Neal! Taci din gură şi las-o baltă!” 

Când ieşi din clinică, mergea atât de repede, încât 
practic alerga. 


Capitolul 43 


Zsadist îl urmări pe lesserul cu părul alb în labirintul de 
alei din centrul oraşului. Vânătorul se mişca rapid în zăpada 
care cădea, alert, scanând, căutând o pradă printre 
petrecăreţii rătăciți din baruri care se aflau în frig în hainele 
lor de club. 

În spatele lui, Z se mişca uşor pe jos, alergând în vârful 
picioarelor, ţinându-se aproape, dar nu prea aproape. Zorii se 
apropiau repede şi, chiar dacă noaptea era pe sfârşite, îşi 
dorea această pradă. Tot ce avea nevoie era să îl ducă pe 
vânător departe de ochii curioşi şi umani. 

Momentul potrivit veni când lesserul încetini şi luă în 
considerare intersecția dintre Eight şi Trade Street. Urmă doar 
o pauză, o scurtă dezbatere internă dacă să meargă la stânga 
sau la dreapta. 

Zsadist lovi repede, materializându-se chiar în spatele 


vânătorului, înfăşurând un braț în jurul gâtului ticălosului şi 
trăgându-l în întuneric. Lesserul ripostă, iar lupta sună ca 
nişte steaguri fluturând în vânt, în timp ce două trupuri 
masculine se zbăteau, iar jachetele şi pantalonii se agitau în 
aerul rece. În câteva clipe, lesserul era la pământ, iar Z îl privi 
în ochi în timp ce-şi ridică pumnalul. Înfipse lama neagră 
într-un piept gros. 

Pocnetul şi flacăra dispărură rapid. 

În timp ce Z se ridica în picioare, nu exista nicio 
satisfacție. Era pe un fel de pilot automat violent. Gata, dispus 
şi capabil să ucidă, dar se mişca într-o stare de vis. 

Bella era tot ce avea în minte. De fapt, era mai mult 
decât atât. Absența ei era o greutate tangibilă care îi atârna de 
corp: îi era dor de ea cu o disperare paralizantă. 

Mda. Deci zvonurile erau adevărate. Un mascul legat 
fără femelă putea la fel de bine să fie mort. Mai auzise prostiile 
astea şi nu le crezuse niciodată. Acum trăia adevărul. 

Îi sună telefonul mobil şi răspunse, pentru că asta făceai 
când suna. Nu-l interesa cu adevărat cine era la celălalt capăt 
al firului. 

— Z, omule, spuse Vishous. Am primit un mesaj foarte 
ciudat în căsuţa vocală generală. Un tip care vrea să vorbească 
cu tine. 

— A întrebat de mine rostindu-mi numele? 

— De fapt, a fost puţin cam greu de urmărit pentru că 
era atât de agitat, dar a menționat cicatricea ta. 

Fratele Bellei? se întrebă Z. Deşi acum, când era din nou 
în lume, ce motiv ar mai fi avut acel bărbat să se plângă? 

Ei bine, în afară de faptul că sora lui fusese servită la 
nevoie şi că nu exista o ceremonie de împerechere în calendar. 
Da, asta era ceva pentru care un frate s-ar fi supărat. 

— Care este numărul de apelare? 

Vishous recită şirul de cifre. 

— Şi a lăsat numele Ormond. 

Bănuia că nu era fratele mai mare şi rău al Bellei. 

— Ormond? Ăsta e nume de om. 

— N-aş putea să-ți spun. Aşa că ar fi bine să ai grijă de 
asta. 


Z închise, formă încet şi aşteptă, sperând că reuşise să 
nimerească numerele corecte. 

Când răspunse la apel, nu fu niciun salut la celălalt 
capăt al firului. Doar o voce joasă de bărbat care spunea: 

— În afara reţelei mele şi nedetectabil. Deci trebuie să fii 
tu, frate. 

— Şi tu eşti? 

— Vreau să te cunosc personal. 

— Îmi pare rău, nu mă interesează întâlnirile. 

— Da, îmi imaginez că, cu fața asta a ta, nu prea ai 
noroc. Dar nu te vreau pentru sex. 

— Sunt atât de uşurat! Acum, cine dracu” eşti tu? 

— Numele meu este David. Îţi sună cunoscut? 

Furia întunecă vederea lui Z până când tot ce văzu fură 
semnele de pe abdomenul Bellei. Strânse telefonul până când 
îl auzi scârțâind, dar terminase cu furia. 

Forțându-şi vocea, spuse: 

— Mă tem că nu, Davy. Dar reimprospătează-mi 
memoria. 

— Ai luat ceea ce este al meu. 

— Ţi-am furat portofelul? Mi-aş fi amintit asta. 

— Femeia mea! ţipă lesserul. 

Deodată se declanşă fiecare instinct de marcare din 
corpul lui Z şi nu mai putu să rețină mârâitul care îi ieşi pe 
gură. Îndepărtă telefonul până când sunetul dispăru. 

— ... prea aproape de răsărit. 

— Ce-a fost asta? spuse Z cu un aer răutăcios. 
Conexiune proastă. 

— Crezi că e o glumă nenorocită? se răsti lesserul. 

— Uşurel, n-aş vrea să faci o embolie. 

Vânătorul gâfâia de furie, dar apoi îşi recăpătă controlul. 

— Vreau să ne întâlnim la căderea nopții. Noi doi avem 
mult teren de parcurs şi nu vreau să mă grăbesc până în zori. 
În plus, am fost ocupat în ultimele ore şi am nevoie de o pauză. 
Am luat-o pe una dintre femelele tale, o roşcată frumoasă. 
I-am dat o lovitură bună. La revedere. 

Acum mârâitul lui Z ajunse în telefon. Vânătorul râse. 

— Voi, fraților, sunteți atât de protectori, nu-i aşa? Ei 


bine, ce ziceți de asta? Mi-am luat încă una. O altă femelă. Am 
convins-o să-mi dea numărul pe care l-am format ca să te 
găsesc. A fost foarte comunicativă. Şi o blondă drăguță. 

Mâna lui Z se duse la unul dintre mânerele pumnalului 
său. 

— Unde vrei să ne întâlnim? 

Urmă o pauză. 

— Mai întâi termenii. Bineînțeles că vreau să vii singur şi 
iată cum ne vom asigura că asta se va întâmpla. Z auzi un 
geamăt feminin în fundal. Dacă vreunul dintre asociații mei îţi 
prinde frații pe aici, acesta va fi tăiat în bucăţi. Tot ce va fi 
nevoie este un telefon. Şi o vor face încet. 

Zsadist închise ochii. Se săturase atât de mult de 
moarte, de suferință şi de durere. A lui şi a altora. Acea biată 
femeie... 

— Unde? 

— La ora 18.00, la Rocky Horror Picture Show în Lucas 
Square. Stai în spate! O să te găsesc eu. 

Apelul se întrerupse, dar telefonul sună din nou imediat. 

Acum vocea lui V era strangulată. 

— Avem o problemă. Fratele Bellei a găsit-o pe Wellsie 
împuşcată pe aleea lui. Întoarce-te acasă, Z! Chiar acum. 


* 


John privi de peste birou cum Tohr închidea telefonul. 
Mâinile bărbatului tremurau atât de tare, încât receptorul 
zornăia în suport. 

— Probabil a uitat să pornească telefonul. Lasă-mă să 
mai încerc o dată acasă! 

Tohr luă telefonul. Formă repede numărul. Greşi cifrele, 
aşa că trebui să sune din nou. Şi în tot acest timp se freca în 
mijlocul pieptului, pe cămaşa şifonată. 

În timp ce Tohr privea în gol, încremenit când telefonul 
de acasă suna, John auzi paşi care veneau pe holul spre birou. 
Îl străbătu un sentiment oribil ca o febră ce creştea. Se uită la 
uşă, apoi îşi mută din nou privirea spre Tohr. 

Tohr auzi în mod evident şi el bătăile grele. Lăsă încet 


receptorul să cadă pe birou, sunetul de apel pe linia deschisă 
răsunând puternic în încăpere. Ochii lui se fixară pe uşă, 
mâinile lui apucând braţele scaunului. 

Când se făcu conexiunea, mesageria vocală intră în 
funcțiune, iar sunetul vocii lui Wellsie ieşi din receptor. 

— Bună, aici Wellsie şi Tohr. Nu putem ajunge la telefon 
acum... 

Fiecare dintre frați era afară, pe hol. lar Wrath se afla în 
fața grupului sumbru şi tăcut. 

Se auzi un zgomot, iar John se uită înapoi la Tohr. Omul 
se ridicase în picioare şi îşi răsturnase scaunul. Tremura din 
cap până în picioare, transpirând prin cămaşă şi având pete 
mari la subrat. 

— Frate, spuse Wrath. 

Vocea lui avea un ton neajutorat, unul total în dezacord 
cu fața lui feroce. Şi acea neputinţă era terifiantă. 

Tohr gemu şi se apucă de stern, frecându-se în cercuri 
rapide şi disperate. 

— Tu... nu poţi fi aici. Nu poţi. Întinse o mână ca şi cum 
ar fi vrut să-i împingă pe toţi, apoi se dădu înapoi. Doar că nu 
avea unde să se ducă. Se lovi de un dulap cu dosare. Wrath, 
nu, sire, te rog, nu... oh, Dumnezeule! Nu o spuneți. Nu-mi 
spune... 

— Îmi pare atât de rău. 

Tohr începu să se balanseze înainte şi înapoi, cu braţele 
în jurul mijlocului ca şi cum ar fi vrut să vomite. Respira tot 
mai sacadat, începând să sughițe, şi nu părea să mai expire 
deloc. 

John izbucni în plâns. 

Nu voise să facă asta. Dar realitatea se contura, iar 
oroarea era prea greu de suportat. Îşi lăsă capul în mâini şi nu 
se putea gândi decât la Wellsie ieşind cu spatele de pe alee ca 
şi cum ar fi fost o zi ca oricare alta. 

Când o mână mare îl ridică de pe scaun şi fu țintuit de 
un piept, crezu că era unul dintre frați. Dar era Tohr. Tohr îl 
ținea tare, se agăța de el. 

Bărbatul începu să murmure ca un nebun, cuvintele 
sale fiind rapide şi de neînțeles până când, în cele din urmă, se 


uniră într-un fel de sens. 

— De ce nu am fost chemat? De ce nu m-a sunat 
Havers? Ar fi trebuit să mă cheme... Oh, Dumnezeule, copilul 
a luat-o... Ştiam că nu trebuia să o las însărcinată... 

Brusc, totul se schimbă în cameră, ca şi cum cineva ar fi 
dat drumul la lumină sau poate la căldură. John simți mai 
întâi schimbarea în aer, apoi cuvintele lui Tohr se uscară 
când, în mod evident, simţi şi el acest lucru. 

Braţele lui Tohr se slăbiră. 

— Wrath? A fost... copilul, nu-i aşa? 

— Scoateţi-l pe băiat de aici! 

John clătină din cap şi se agăţă de talia lui Tohr cu o 
strângere letală. 

— Cum a murit, Wrath? Vocea lui Tohrment deveni 
plată, iar mâinile îi căzură de pe John. Spune-mi acum! Chiar 
acum, la dracu”! 

— Scoate-l pe puşti de aici! îi porunci Wrath lui Phury. 

John se lupta în timp ce Phury îl prinse de talie şi îl 
ridică de pe podea. În acelaşi timp, Vishous şi Rhage se 
poziționară de o parte şi de alta a lui Tohr. Uşa se închise. 

În afara biroului, Phury îl puse jos pe John şi îl ţinu pe 
loc. Urmară o clipă sau două de tăcere, apoi un țipăt crud 
spulberă aerul ca şi cum oxigenul ar fi fost solid. 

Explozia de energie care urmă fu atât de puternică, încât 
spulberă uşa de sticlă. Cioburile se sfărâmară şi se 
împrăştiară în timp ce Phury îl adăpostea pe John de schije. 

Una câte una pe ambele lungimi ale holului, luminile 
fluorescente din tavan explodară, sclipind puternic şi lăsând 
şiruri de scântei să sângereze din corpurile de iluminat. 
Energia vibra în sus prin podeaua de beton, lăsând fisuri care 
se îndreptau spre pereţii din blocuri de zgură. 

Prin uşa spartă, John văzu un vârtej de vânt în birou, iar 
frații se fereau de el, cu braţele în fața feței. Bucăți de mobilă 
biciuiau în jurul unei găuri negre în centrul camerei, una care 
avea forma vagă a capului şi a corpului lui Tohr. 

Se auzi alt urlet nepământean şi apoi vidul de cerneală 
dispăru, mobila se prăbuşi, tremurul din podea se opri. 
Hârtiile zburau ca un repaus blând în haos, ca zăpada peste 


un accident de circulație. 

Tohrment dispăruse. 

John se împinse din braţele lui Phury şi fugi în birou. În 
timp ce fraţii îl priveau, gura i se deschise şi ţipă fără să scoată 
un sunet. 

— Tata... tată... tată! 


Capitolul 44 


Unele zile durau o veşnicie, se gândi Phury mult mai 
târziu. lar când soarele apunea, tot nu se sfârşeau. 

În timp ce obloanele se ridicau pentru seară, luă loc pe o 
canapea filiformă şi se uită peste biroul lui Wrath la Zsadist. 
Ceilalți frați erau la fel de muţi ca el. 

Z tocmai aruncase încă o bombă în ceea ce era deja o 
zonă de explozii fulgerătoare. Mai întâi fuseseră Tohr, Wellsie 
şi tânăra aceea. Acum asta. 

— Dumnezeule, Z... Wrath îşi frecă ochii şi scutură din 
cap. Nu te-ai gândit să menționezi asta până acum? 

— Am avut alte rahaturi de rezolvat. În plus, mă 
întâlnesc cu vânătorul singur, indiferent ce spui tu. Chiar nu e 
de discutat. 

— Z, omule, nu te pot lăsa să faci asta! 

Phury se pregăti pentru reacţia geamănului său. La fel 
ca toți ceilalți din cameră. Erau cu toții epuizați, dar 
cunoscându-l pe Z, îi rămăsese destulă energie pentru a ataca. 

Fratele doar ridică din umeri. 

— Lesserul mă vrea pe mine, iar eu vreau să mă ocup de 
el. Pentru Bella. Pentru Tohr. În plus, cum rămâne cu femeia 
ostatică? Nu pot să nu mă duc, iar ajutorul nu e o opțiune. 

— Frate, ar fi ca şi cum ţi-ai săpa singur mormântul! 

— Aşa că voi face o grămadă de pagube înainte să mă 
elimine. 

Wrath îşi încrucişă braţele la piept. 


— Nu, Z, nu te pot lăsa să pleci! 

— O vor ucide pe acea femelă. 

— Există altă cale de a rezolva asta. Trebuie doar să ne 
dăm seama care este. 

Urmă o scurtă pauză. Apoi Z spuse: 

— Vreau ca toată lumea să iasă din această cameră ca să 
pot vorbi cu Wrath. Cu excepţia ta, Phury. Tu rămâi. 

Butch, Vishous şi Rhage se uitară unul la altul, apoi se 
concentrară asupra regelui. Când acesta încuviință, plecară. 

Z închise uşa în urma lor şi rămase cu spatele la ea. 

— Nu mă puteţi opri. Îmi răzbun shellanul. Şi răzbun 
shellanul fratelui meu. Nu aveţi dreptul să mă împiedicaţi. 
Acesta este dreptul meu ca războinic. 

Wrath înjură. 

— Nu te-ai împerecheat niciodată cu ea. 

— Nu am nevoie de o ceremonie ca să ştiu că e shellanul 
meu. 

— Z... 

— Şi cum rămâne cu Tohr? Vrei să spui că nu e fratele 
meu? Pentru că ai fost acolo în noaptea în care am fost adus în 
Frăția Pumnalului Negru. Ştii că Tohrment este carne din 
carnea mea acum. Am dreptul de a-l răzbuna şi pe el. 

Wrath se lăsă pe spate în scaun, greutatea lui făcând ca 
acesta să scârțâie în semn de protest. 

— Dumnezeule, Zsadist, nu spun că nu poți pleca! Doar 
că nu vreau să te duci singur. 

Phury se uită când la unul, când la celălalt. Nu-l văzuse 
niciodată pe Zsadist atât de calm. Fratele era concentrat pe 
deplin, nimic altceva decât ochi limpezi şi un scop mortal. 
Dacă n-ar fi fost atât de sinistru, ar fi fost remarcabil. 

— Nu am inventat eu regulile acestui scenariu, spuse Z. 

— O să mori dacă te duci singur. 

— Ei bine, cam sunt gata să închei călătoria. 

Phury simți cum i se strânge pielea peste tot. 

— Poftim? zise Wrath. 

Z se îndepărtă de uşă şi se plimbă prin camera 
franțuzească elegantă. Se opri în fața focului, iar flăcările 
parcă ricoşau pe fața lui distrusă. 


— Sunt gata să pun capăt lucrurilor. 

— Ce naiba... 

— Vreau să mă sting aşa şi vreau să-l iau cu mine pe 
lesser când o voi face. Un adevărat sfârşit glorios. În flăcări cu 
duşmanul meu. 

Gura lui Wrath deveni laxă. 

— Îmi ceri să-ţi aprob sinuciderea? 

Z negă din cap. 

— Nu, pentru că, în afară dea mă lega cu lanțuri, nu mă 
vei împiedica să mă prezint la cinematograful acela în seara 
asta. Ceea ce îți cer este să te asiguri că nimeni altcineva nu va 
fi rănit. Vreau să le porunceşti celorlalți, în special lui — Z se 
uită cu atenţie la Phury - să stea deoparte. 

Wrath îşi scoase ochelarii de soare şi îşi frecă din nou 
ochii. Când îşi ridică privirea, irisurile sale de un verde palid 
străluceau, discurile fiind ca nişte proiectoare pe faţa lui. 

— Au fost prea multe morți în Frăție. Nu face asta! 

— Trebuie să o fac. Mă duc. Aşa că ordonă-le celorlalți să 
stea departe. 

Urmă o tăcere lungă şi tensionată. Apoi Wrath dădu 
singurul răspuns pe care îl avea. 

— Aşa să fie. 

Cu rotițele puse în mişcare pentru moartea lui Z, Phury 
se aplecă în față şi îşi puse coatele pe genunchi. Se gândi la 
gustul sângelui Bellei şi la acel condiment foarte special pe 
care limba lui îl detectase. 

— Îmi pare rău. 

Când simți că Wrath şi Z se uitau la el, îşi dădu seama că 
vorbise cu voce tare. Se ridică în picioare. 

— Îmi pare rău, vreţi să mă scuzaţi amândoi? 

Zsadist se încruntă. 

— Aşteaptă! Am nevoie de ceva de la tine. 

Phury se holbă la fața geamănului său, urmărind 
cicatricea care îl străbătea, absorbindu-i nuanțele într-un mod 
în care nu o mai făcuse până atunci. 

— Spune-mi! 

— Promite-mi că nu vei părăsi Frăția după ce voi pleca. Z 
arătă spre Wrath. Şi fă-o peste inelul lui! 


— De ce? 

— Doar fă-o! 

Phury se încruntă. 

— De ce? 

— Nu vreau să rămâi singur. 

Phury se uită lung şi intens la Z, gândindu-se la vieţile 
amândurora. La naiba, amândoi chiar fuseseră blestemaţi, 
deşi motivul era o necunoscută totală. Poate că fusese doar 
ghinion, deşi îi plăcea să creadă că exista un motiv. 

Logica... logica era mai bună decât o soartă capricioasă 
care te trăsese pe sfoară rău de tot. 

— Am băut de la ea, spuse el brusc. Bella. Am băut de la 
ea aseară, când m-am dus la Havers. Încă ai chef să ai pe 
cineva care să mă păzească? 

Zsadist închise ochii. Ca un curent de aer rece, un val de 
disperare ieşi din el şi trecu prin cameră. 

— Mă bucur că ai făcut-o. Acum ai de gând să-mi dai 
cuvântul tău? 

— Haide, Z... 

— Tot ce vreau este jurământul tău. Nimic altceva. 

— Sigur. Cum zici tu. 

Dumnezeule! 

Phury se îndreptă spre Wrath, se puse în genunchi şi se 
aplecă deasupra inelului regelui. În limba veche, spuse: 

— Atât timp cât voi respira, voi rămâne în cadrul Frăției. 
Îți ofer cu umilință acest jurământ, ca să fie acceptat de 
urechile tale, sire! 

— Este acceptat, răspunse Wrath. Apleacă-ţi buzele 
peste inelul meu şi pecetluieşte cuvintele pe onoarea ta! 

Phury sărută diamantul negru al regelui şi se ridică din 
nou. 

— Acum, dacă drama s-a terminat, am plecat de aici. 
Numai că, atunci când ajunse la uşă, se opri şi se uită din nou 
la fața lui Wrath. 

— Ţi-am spus vreodată cât de onorat am fost să te 
servesc? 

Wrath se dădu puțin înapoi. 

— Ah, nu, dar... 


— Chiar a fost o onoare. Când regele miji ochii, Phury 
zâmbi vag. Nu ştiu de ce mi-a venit brusc asta în minte. 
Probabil pentru că acum te-am văzut de la picioare. 

Phury plecă şi se bucură când se întâlni cu Vishous şi 
Butch în fața biroului. 

— Bună, băieţi! Îi bătu scurt pe umeri. Voi doi sunteţi o 
pereche pe cinste, ştiați asta? Geniul nostru rezident şi un om 
priceput la biliard. Cine ar fi crezut? Cum cei doi îl priveau 
ciudat, întrebă: Rhage s-a dus în camera lui? 

Când încuviințară, merse şi bătu la uşa lui Hollywood. 
Rhage deschise, iar Phury zâmbi, ducându-şi mâna la gâtul 
acela gros. 

— Hei, frate! 

Probabil făcu o pauză prea lungă, pentru că ochii lui 
Rhage deveniră vicleni. 

— Ce faci, Phury? 

— Nimic. Îşi cobori mâna. Doar o plimbare cu maşina. Ai 
grijă de femela aia a ta, mă înţelegi? Norocos, norocos... eşti un 
mascul foarte norocos. Pe mai târziu! 

Phury se duse în camera lui, dorindu-şi ca Tohr să fie 
prin preajmă, dorind să ştie unde era fratele. În timp ce 
plângea după mascul, se înarmă, apoi verifică holul. Îi putea 
auzi pe cei din Frăţie vorbind în biroul lui Wrath. 

Pentru a-i evita, se dematerializă pe coridorul statuilor şi 
intră în camera de lângă cea a lui Zsadist. După ce închise 
uşa, se îndreptă spre baie şi aprinse lumina. Îşi privi reflexia în 
oglindă. 

Desfăcându-şi unul dintre pumnale, apucă o bucată 
groasă de păr şi duse lama la ea, tăind bucle. Făcu asta de mai 
multe ori, lăsând şuvițele roşcate, blonde şi şatene să cadă pe 
podea în bucăţi care îi acopereau bocancii. Când părul ajunse 
la 2,5 cm, luă o cutie de cremă de ras de pe măsuţă, îşi dădu 
cu spumă pe craniu şi scoase o lamă de ras de sub chiuvetă. 

Când rămase chel, îşi şterse scalpul şi îşi perie cămaşa. 
Îl mânca gâtul din cauza unor fire de păr care îi căzuseră în 
guler, iar capul i se părea prea uşor. Îşi frecă scalpul cu mâna, 
se aplecă în oglindă şi se privi. 

Apoi luă pumnalul şi îl îndreptă cu vârful spre frunte. 


Cu o mână care tremura, trase cuțitul în jos pe centrul 
feței, terminând cu o curbă în formă de S la buza superioară. 
Sângele țâşni şi se scurse în jos. Il şterse cu un prosop alb şi 
curat. 


Zsadist se înarmă cu grijă. Când fu gata, ieşi din 
garderobă. Dormitorul era întunecat şi îl traversă mai mult din 
obişnuință decât pentru că putea vedea, îndreptându-se spre 
pata de lumină care se revărsa din baie. Se duse la chiuvetă, 
deschise robinetul şi se aplecă deasupra apei curgătoare, 
cuprinzând în mâini torentul rece. Se stropi pe față şi îşi frecă 
ochii. Bău puţin din ce ţinea între palme. 

Când se duse să se usuce, simți că Phury intrase în 
dormitor şi se mişca, deşi nu-l putea vedea pe mascul. 

— Phury... aveam de gând să vin să te caut înainte de a 
pleca. 

Cu prosopul sub bărbie, Z se uită la reflexia sa din 
oglindă, văzându-şi noii ochi galbeni. Se gândea la arcul vieții 
sale şi ştia că fusese de rahat cea mai mare parte din ea. Dar 
fuseseră două lucruri altfel. O femeie. Şi un bărbat. 

— Te iubesc, spuse cu o voce aspră, dându-şi seama că 
era prima dată când îi spunea aceste cuvinte geamănului său. 
Voiam doar să spun asta. 

Phury păşi în spatele lui. 

Z se dădu înapoi cu groază la reflexia geamănului său. 
Fără păr. Cicatrice pe față. 

Ochii goi şi fără viaţă. 

— Oh, Sfântă Fecioară, suspină Z. Ce naiba ţi-ai făcut? 

— Şi eu te iubesc, fratele meu. Phury îşi ridică braţul. În 
mâna lui era o seringă hipodermică, una dintre cele două care 
fuseseră lăsate pentru Bella. Şi tu trebuie să trăieşti. 

Zsadist se întoarse exact când brațul fratelui său 
geamăn se înclină în jos. Acul îl înțepă pe Z în gât, iar el simți 
cum morfina îi intră direct în jugulară. Ţipând, se agăță de 
umerii lui Phury. Pe măsură ce drogul îşi făcea efectul, cedă şi 
simți cum se lasă pe podea. 


Phury îngenunche lângă el şi îi mângâie fața. 

— Te-am avut doar pe tine ca să trăiesc. Dacă mori, nu 
mai am nimic. Sunt complet pierdut. Şi e nevoie de tine aici. 

Zsadist încercă să se întindă, dar nu îşi putea mişca 
braţele când Phury se ridică în picioare. 

— Dumnezeule, Z, mă tot gândesc că tragedia noastră se 
va sfârşi! Dar tot continuă, nu-i aşa? 

Zsadist îşi pierdu cunoştinţa la sunetul cizmelor 
geamănului său care se îndreptau spre ieşirea din cameră. 

John stătea întins pe pat, ghemuit pe o parte, privind în 
întuneric. Camera care i se dăduse în conacul Frăției era 
luxoasă şi obscură şi nu-l făcea să se simtă nici mai bine, nici 
mai rău. 

De undeva din colț, auzi un ceas sunând o dată, de două 
ori, de trei ori... Continuă să numere tonurile joase şi ritmice 
până când ajunse la şase. Rostogolindu-se pe spate, se gândi 
la faptul că peste alte şase ore avea să fie începutul unei noi 
zile. La miezul nopții. Nu mai era marți, ci miercuri. 

Se gândi la zilele, săptămânile, lunile şi anii din viața lui, 
timp pe care îl deținea pentru că îl trăise şi, prin urmare, putea 
pretinde trecerea lui. 

Cât de arbitrară era această distincție a timpului! Cât de 
mult le stătea în fire oamenilor — şi vampirilor - să reducă 
infinitul la ceva pe care credeau că îl controlau! 

„Ce prostie! Nu ai controlat nimic în viața ta. Şi nici 
altcineva nu a făcut-o în a lui”. 

Dumnezeule, dacă ar fi existat o cale de a face asta! Sau 
cel puțin să poată reface unele lucruri. Cât de minunat ar fi 
fost dacă ar fi putut să apese un buton de derulare înapoi şi 
apoi să editeze naibii ziua trecută! În felul ăsta n-ar mai fi fost 
nevoit să se simtă aşa cum se simţea acum. 

Gemu şi se întoarse pe burtă. Durerea asta era 
incomparabilă, cea mai rea descoperire. 


Disperarea lui era ca o boală, afectându-i întregul corp, 
făcându-l să tremure, deşi nu-i era frig, răscolindu-i stomacul, 
deşi era gol, făcând să-i înflorească durerile în articulații şi în 
piept. Nu considerase niciodată devastarea emoțională ca fiind 
o afecțiune, dar era şi ştia că avea să fie bolnav din cauza ei o 
bună bucată de vreme. 

Dumnezeule, ar fi trebuit să plece cu Wellsie în loc să 
stea acasă să lucreze la tactică! Dacă ar fi fost în maşina aia, 
poate că ar fi putut să o salveze... Sau poate că ar fi fost şi el 
mort? 

Ei bine, ar fi fost mai bine decât să trăiască aşa. Chiar 
dacă nu ar fi existat nimic în viața de apoi, chiar dacă doar 
şi-ai fi pierdut cunoştinţa şi asta ar fi fost tot, cu siguranţă ar fi 
fost mai bine decât asta. 

Wellsie se dusese, se dusese. Corpul ei era cenuşă. Din 
câte auzise John, Vishous îşi pusese mâna dreaptă peste ea la 
locul faptei şi apoi luase ce rămăsese în urmă. O ceremonie 
formală de dispariție în Exitus, orice ar fi fost aceea, urma să 
aibă loc, doar că nu se putea face asta fără Tohr. 

Iar Tohr dispăruse şi el. Dispăruse. Poate că era mort? 
Era atât de aproape de răsărit când plecase de pe... De fapt, 
poate că asta fusese ideea. Poate că fugise în lumină ca să fie 
cu spiritul lui Wellsie. 

Plecase, plecase... Totul părea să fi dispărut. 

Sarelle... pierdută şi ea în mâinile lesserilor acum. 
Pierdută înainte de a o cunoaşte cu adevărat. Zsadist avea de 
gând să încerce să o aducă înapoi, dar cine ştia ce avea să se 
întâmple? 

John îşi imagină chipul lui Wellsie, părul ei roşcat şi 
mica ei burtă de gravidă. Văzu tunsoarea lui Tohr, ochii lui de 
un albastru marin şi umerii lui laţi în geaca de piele neagră. 
Şi-o imagină pe Sarelle răsfoind acele texte vechi, cu claia ei 
blondă de păr atârnând în față, cu mâinile ei lungi şi frumoase 
dând paginile. 

Tentaţia de a vărsa din nou lacrimi reapăru, iar John se 
aşeză repede, forțând impulsul de a se controla. Terminase cu 
plânsul. Nu avea să mai plângă pentru niciunul dintre ei. 
Lacrimile erau cu totul inutile, o slăbiciune nedemnă de 


amintirile lor. 

Puterea avea să fie ofranda lui pentru ei. Puterea, elogiul 
său. Răzbunarea avea să fie rugăciunea de la mormintele lor. 

John se dădu jos din pat, folosi baia, apoi se îmbrăcă, 
strecurându-şi picioarele în încălțările Nike pe care Wellsie i le 
cumpărase. În câteva clipe era jos, intrând pe uşa secretă care 
ducea în tunelul subteran. Cobori rapid în labirintul de oțel, 
cu ochii drept înainte, cu braţele legănându-se în ritmul precis 
al unui soldat. 

Când păşi prin spatele dulapului şi ieşi în biroul lui 
Tohr, văzu că mizeria fusese curățată: biroul era din nou în 
locul unde fusese înainte, iar scaunul verde şi urât era ascuns 
în spatele lui. Hârtiile, pixurile, dosarele şi toate celelalte 
lucruri fuseseră puse în ordine. Chiar şi computerul şi 
telefonul erau unde trebuiau să fie, deşi ambele fuseseră 
sparte în bucăți cu o seară înainte. Probabil erau unele noi... 

Ordinea fusese restabilită, iar minciuna tridimensională 
funcționa pentru el. 

Se duse în sala de sport şi aprinse luminile din tavan. Nu 
erau cursuri în acea zi din cauza a tot ce se întâmplase şi se 
întrebă dacă, odată cu plecarea lui Tohr, antrenamentele se 
vor opri cu totul. 

John alergă pe saltele până la sala de echipament, 
adidaşii lui lovindu-se de pieile albastre şi dure. Din dulapul 
cu cuțite scoase două pumnale şi apoi înşfăcă un toc de piept 
suficient de mic ca să i se potrivească. După ce armele fură 
legate, se duse în centrul sălii de sport. 

Aşa cum îl învățase Tohr, începu prin a-şi cobori capul. 

Apoi luă în palmă pumnalele şi începu să le manevreze, 
umplându-se de furie împotriva  duşmanului său, 
imaginându-şi toți lesserii pe care avea să-i ucidă. 


* 


Phury intră în sală şi se aşeză în spate. Locul era 
aglomerat, zgomotos, plin de cupluri de tineri şi de legiuni de 
şmecheraşi. Auzea voci înăbuşite şi unele care vorbeau tare. 
Asculta râsete şi bomboane care se desfăceau, care se sorbeau 


şi se ronțăiau. 

Când începu filmul, luminile se stinseră şi toată lumea 
începu să strige replici. 

Ştiu când se apropie lesserul. Putea să simtă dulceața 
din aer, chiar şi prin floricele şi parfumurile feminine emanate 
de perechile care se întâlneau. 

Un telefon mobil apăru în fața lui. 

— Ia-l! Pune-l la ureche! 

Phury o făcu şi auzi respirații aspre pe linie. 

Mulțimea din sală striga: 

— La dracu”, Janet, hai să ne-o tragem! 

Vocea lesserului venea chiar din spatele capului său. 

— Spune-i că o să vii cu mine fără să ripostezi. Promite-i 
că va trăi pentru că vei face ce ţi se va spune. Şi fă-o în engleză, 
ca să te pot înțelege. 

Phury vorbi în telefon, neînțelegând şirul exact de 
cuvinte pe care îl rosti. Tot ce urmărea era ca femeia să 
înceapă să plângă. 

Lesserul trase telefonul înapoi. 

— Acum pune-ţi astea! 

Cătuşe de oţel îi căzură în poală. Se încătuşă singur şi 
aşteptă. 

— Vezi ieşirea aia din dreapta? Într-acolo ne îndreptăm. 

Tu mergi primul, iar afară te aşteaptă o camionetă. Te 
urci pe uşa din partea pasagerului. În tot acest timp eu sunt 
chiar în spatele tău cu telefonul la gură. Dacă te pui cu mine 
sau dacă îl văd pe vreunul dintre fraţii tăi, o să pun să fie 
măcelărită. Şi ca să ştii, are un cuțit la gât, aşa că nu e timp de 
pierdut. Ne-am înțeles? 

Phury încuviință. 

— Acum ridică-te şi pune-te în mişcare! 

Phury se ridică în picioare şi se îndreptă spre uşă. În 
timp ce mergea, îşi dădu seama că se gândise că avea să iasă 
viu din asta. Era vicios de bun cu armele şi îşi împachetase 
câteva în locuri ascunse. Dar acest lesser era deştept, 
legându-l, amenințându-l cu viața acelei femei civile. 

În timp ce Phury deschidea cu piciorul uşa laterală a 
teatrului, ştia fără îndoială că în seara aceea îşi lua adio de la 


el. 


Zsadist îşi reveni cu forța voinței, întinzând mâna prin 
ceața drogurilor şi agățându-se de conştiinţă. Cu un geamăt, 
se târi pe podeaua de marmură a băii şi pe covorul din 
dormitor. Făcându-şi loc cu ghearele pe covor, împingând cu 
picioarele, abia dacă avu puterea să forțeze uşa să se deschidă 
când ajunse la ea. 

De îndată ce ajunse în holul cu statui, încercă să strige. 
La început fură doar şoapte răguşite, dar apoi reuşi să scoată 
un țipăt. Şi încă unul. Şi încă unul. 

Paşii zdrobitori şi grăbiţi îl făcură să amețească uşurat. 

Wrath şi Rhage îngenuncheară lângă el şi îl rostogoliră. 
El oscila printre întrebările lor, incapabil să le urmărească 
toate cuvintele. 

— Phury... s-a dus... Phury s-a dus... Când stomacul i 
se ridică, se trânti înapoi pe o parte şi vomită. Vomitatul îl 
ajută, făcându-l să se simtă puțin mai lucid după ce se opri. 
Trebuie să-l găsesc... 

Wrath şi Rhage încă îl asaltau cu întrebările, vorbind 
repede, iar Z se gândi că probabil ei erau cauza tuturor 
bâzâiturilor din urechile lui. Ori asta, ori capul lui era pe cale 
să explodeze. 

În timp ce-şi împingea fața de pe covor, vederea îi era 
încețoşată şi îi mulțumi lui Dumnezeu că doza de morfină 
fusese calibrată în funcție de greutatea Bellei. Pentru că era 
un dezastru. 

Avea spasme şi vomită din nou pe tot covorul. Rahat... 

Niciodată nu fusese în stare să se descurce cu opiaceele. 

Mai mulți paşi pe hol. Alte voci. Cineva îi ştergea gura cu 
o cârpă umedă. Fritz. Când gâtul lui Z începu să se mişte la 
altă rundă de deschis gura, un coş de gunoi îi fu împins în 
față. 

— Mulţumesc, spuse el în timp ce vomita din nou. 

Cu fiecare icnet, mintea îi revenea la normal, la fel 
corpul. Îşi băgă două degete în gât ca să continue. Cu cât 


scotea mai repede drogul ăla din organism, cu atât mai iute se 
putea duce după Phury. 

„Nenorocitul ăla eroic.” Dumnezeule! Avea de gând să-şi 
omoare geamănul pentru asta, chiar avea de gând. Phury era 
cel care trebuia să trăiască. 

Dar unde naiba fusese dus? Şi cum să-l găsească? 
Cinematograful era locul de pornire, dar nu ar fi stat prea mult 
acolo. 

Zsadist începu să tuşească pentru că nu mai avea nimic 
în stomac. Când vomită, se gândi că asta era singura soluție, 
iar când o făcu, stomacul i se strânse de la altceva, nu de la 
drog. Drumul spre geamănul său încălca toate instinctele pe 
care le avea. 

Mai mulți paşi pe hol. Vocea lui Vishous. O urgență 
civilă. O familie de şase persoane prinsă în casa lor, 
înconjurată de lesseri. 

Z îşi înălță capul. Apoi trunchiul. Apoi se ridică în 
picioare. Voința, întotdeauna singurul har salvator pe care îl 
avea, îi veni din nou în ajutor. Elimină mai mult drog, se 
concentră, iar asta îi limpezi mintea mai bine decât 
vărsăturile. 

— Mă duc să-l aduc pe Phury, le spuse fraţilor săi. Voi 
mergeţi şi ocupați-vă de problemă! 

Urmă o scurtă pauză. Apoi Wrath spuse: 

— Fie! 

Bella stătea pe un scaun Ludovic al XIV-lea, cu 
picioarele încrucişate la glezne şi mâinile în poală. O flacără 
scânteia în şemineul de marmură din stânga, iar la cotul ei se 
afla o ceaşcă de ceai Earl Grey. Marissa se afla vizavi, pe o 
canapea elegantă, trăgând un fir de mătase galbenă printr-o 
plasă de broderie. Mişcarea nu era însoțită de niciun sunet. 

Bella credea că avea să ţipe... 

Tresări, energizată de instinct. Zsadist... Zsadist era în 


apropiere. 

— Ce este? spuse Marissa. 

Bătăile în uşa din față se aprinseră ca o tobă, iar o clipă 
mai târziu Zsadist intră în salon. Era îmbrăcat ca la carte, cu 
pistoalele la şolduri şi pumnalele legate la piept. Doggenul aflat 
chiar pe urmele lui părea speriat de el. 

— Lasă-ne, îi spuse Marissei. Şi ia-ți servitorul cu tine! 
Cum femeia ezită, Bella îşi drese vocea. 

— Este în regulă. Este... Pleacă. 

Marissa încuviință din cap. 

— Nu voi fi departe. 

Bella rămase pe loc în timp ce erau lăsați singuri. 

— Am nevoie de tine, spuse Zsadist. 

Miji ochii. Dumnezeule, cuvintele acelea pe care ar fi 
vrut să le audă! Ce crud că veniseră atât de târziu. 

— Pentru ce? 

— Phury ţi-a folosit vena. 

— Da. 

— Vreau să-l găseşti. 

— A dispărut? 

— Sângele tău este în venele lui. Am nevoie de tine... 

— Să-l găseşti. Am auzit asta. Spune-mi de ce! 

Pauza scurtă care urmă o înfioră. 

— Lesserul l-a prins. David l-a prins. 

Rămase fără aer. Inima i se opri. 

— Cum...? 

— Nu am timp să-ți explic. Zsadist înaintă, părând că 
voia să o ia de mâini, dar apoi se opri. Te rog! Tu eşti singura 
care mă poate duce la el, pentru că sângele tău este în el. 

— Bineînţeles. Bineînţeles că îl voi găsi pentru tine. 

Era lanţul legăturilor de sânge, se gândi ea. Îl putea 
localiza pe Phury oriunde, pentru că se hrănise din ea. Şi după 
ce ea se hrănise de la gâtul lui Zsadist, el ar fi putut să o 
urmărească din acelaşi motiv. 

Se aşeză în faţa ei. 

— Vreau să te apropii la 45 de metri de el, nu mai 
aproape, ne-am înțeles? Şi apoi te dematerializezi chiar aici. 

Ea îl privi în ochi. 


— Nu te voi dezamăgi. 

— Mi-aş dori să existe altă cale de a-l găsi. 

Oh, asta duru! 

— Fără îndoială că ţi-ai dori. 

leşi din salon şi îşi luă haina, apoi rămase în hol. Închise 
ochii şi întinse mâna în aer, străpungând mai întâi pereţii 
intrării în care se afla, apoi structura exterioară a casei lui 
Havers. Mintea ei trecea peste arbuşti şi peste gazon şi o tăia 
prin alți copaci şi case, prin maşini, camioane şi clădiri şi prin 
parcuri, râuri şi pâraie. Şi mai departe, spre terenurile agricole 
şi munți... 

Când găsi sursa de energie a lui Phury, o durere 
țipătoare o asaltă, ca şi cum asta ar fi fost ce simţea el. În timp 
ce se legăna, Zsadist o apucă de braț. 

Ea îl împinse. 

— L-am găsit. Oh, Dumnezeule, el este... 

Zsadist o apucă din nou de braț şi o strânse. 

— 45 de metri. Nu mai aproape. Ne-am înţeles? 

— Da. Acum dă-mi drumul! 

Ea ieşi pe uşa din față, se dematerializă şi luă formă la 
aproximativ 20 de metri de o cabană mică din pădure. 

Îl simţi pe Zsadist luând formă lângă cotul ei. 

— Du-te! strigă el. Pleacă de aici! 

— Dar... 

— Dacă vrei să mă ajuţi, pleacă, ca să nu trebuiască 
să-mi fac griji pentru tine. Pleacă! 

Bella îi aruncă o ultimă privire şi se dematerializă. 


* 


Zsadist se apropie de cabana din bugşteni, recunoscător 
pentru aerul rece care îl ajuta să mai scape un pic de morfină. 
În timp ce se apleca pe lângă un perete cioplit grosolan, dezveli 
un pumnal şi trase cu ochiul pe una dintre ferestre. Nu era 
nimic înăuntru, doar nişte mobilă rustică prăpădită şi o 
instalație de calculator. 

Îl străbătu panica, precum o ploaie rece în sângele lui. Şi 
apoi auzi un sunet — o lovitură. Apoi altul. 


Era o dependință mai mică, fără ferestre, la vreo 20 de 
metri în spate. Alergă până acolo şi ascultă doar o fracțiune de 
secundă. Apoi îşi schimbă cuțitul cu un Beretta şi dărâmă 
uşa. 

Priveliştea din fața lui era desprinsă din propriul trecut: 
un bărbat înlănțuit de o masă, bătut crunt. Un psihopat 
dement care stătea deasupra victimei. 

Phury îşi ridică fața bătută, sângele sclipindu-i pe buzele 
umflate şi pe nasul bătut măr. Lesserul cu pumnii de alamă se 
întoarse şi păru momentan confuz. 

Zsadist îşi îndreptă arma spre nenorocit, dar ucigaşul 
era chiar în fața lui Phury: cea mai mică greşeală de calcul, şi 
glonțul avea să-i găurească geamănul. Z lăsă pistolul în jos, 
apăsă pe trăgaci şi îl nimeri pe lesser în picior, spulberându-i 
genunchiul. Nenorocitul ţipă şi căzu la podea. 

Z se duse după el. Numai că, exact când reuşi să-l 
prindă pe strigoi, se auzi altă pocnitură. 

O flacără de durere trecu prin umărul lui Z. Ştia că 
fusese înțepat bine, dar nu se putea gândi la asta acum. Se 
concentră asupra obținerii controlului asupra armei 
lesserului, acelaşi lucru pe care nenorocitul încerca să-l facă 
cu arma lui Z. Se zbăteau pe podea, fiecare încercând să se 
prindă de celălalt în ciuda sângelui care curgea. Îşi aruncau 
pumni, se apucau de mâini şi dădeau din picioare. Ambele 
arme fură pierdute în luptă. 

După aproximativ patru minute de luptă, puterea lui Z 
începu să scadă cu o viteză alarmantă. Apoi ajunse la capătul 
puterii, cu lesserul aşezat pe pieptul său. Z îl împinse, 
dorindu-şi ca trupul său să arunce greutatea de pe el, dar, 
deşi mintea lui dădea comanda, pentru prima dată membrele 
sale refuzară să se supună. Aruncă o privire spre umăr. 
Sângera, fără îndoială, pentru că glonţțul acela lovise o arteră. 
Iar acea injecție cu morfină nu îl ajuta. 

În pauza luptei, lesserul gâfâia şi tresărea, de parcă 
piciorul îl omora. 

— Cine... naiba... eşti tu? 

— Cel pe care... îl vrei, ripostă Z, respirând la fel de greu. 
Rahat... Trebuia să se străduiască să nu-şi piardă vederea. Eu 


sunt cel care... a luat-o pe ea... de la tine. 

— De unde să ştiu asta...sigur? 

— Am privit cicatricile... de pe abdomenul ei cum s-au 
vindecat. Până când semnul tău... de pe ea a dispărut. 

Lesserul îngheţă. 

Acum ar fi fost un moment excelent să preia conducerea, 
doar că Z era prea obosit. 

— E moartă, şopti vânătorul. 

— Nu. 

— Portretul ei. 

— Ea trăieşte. Respiră. Şi nu o vei... mai găsi niciodată. 

Gura vânătorului se deschise şi un țipăt primar de furie 
ieşi ca o explozie. 

În mijlocul zgomotului, Z se linişti. Dintr-odată, 
respirația îi fu uşoară. Sau poate că se oprise de tot. Privi cum 
vânătorul se mişca în reluare, desprinzând unul dintre 
pumnalele negre ale lui Z şi ridicând obiectul deasupra 
capului cu ambele mâini. 

Zsadist îi urmărea gândurile cu atenţie, pentru că voia 
să ştie care avea să fie ultimul. Se gândea la Phury şi îi venea 
să plângă, pentru că, fără îndoială, geamănul său nu avea să 
reziste prea mult. Dumnezeule! Întotdeauna îl dezamăgise pe 
acel mascul, nu-i aşa? 

Şi apoi se gândi la Bella. Lacrimile îi umpleau ochii în 
timp ce imagini cu ea îi treceau prin minte — atât de vii, atât de 
clare - până când, peste umărul lesserului, îi apăru o viziune 
cu ea. Era atât de reală, de parcă ar fi stat chiar în pragul uşii. 

— Te iubesc, şopti el, în timp ce propria sabie cobora 
spre pieptul lui. 

— David! porunci vocea ei. 

Întregul corp al lesserului se smuci, traiectoria 
pumnalului fiind deviată, astfel încât acesta ateriză în 
scândurile de pe podea, lângă brațul lui Z. 

— David, vino aici! 

Lesserul sări în picioare, în timp ce Bella întindea brațul. 

— Erai moartă, spuse lesserul, cu vocea spartă. 

— Nu. 

— Am fost în casa ta... Am văzut portretul. Oh, 


Dumnezeule! Lesserul începu să plângă în timp ce şchiopăta 
din ce în ce mai aproape de ea, sângele negru urmărindu-l. Am 
crezut că te-am omorât. 

— Nu ai făcut-o. Vino aici! 

Z încerca cu disperare să-şi mişte gura, cuprins de o 
bănuială îngrozitoare că nu era o viziune. Începu să ţipe, dar îi 
ieşi ca un geamăt. Apoi lesserul fu în brațele Bellei, plângând. 

Z privi cum mâna ei ajunse în spatele vânătorului. În ea 
se afla micul pistol, cel pe care i-l dăduse înainte de a merge la 
ea acasă. 

„Oh, Sfântă Fecioară... Nu!” 


* 


Bella era într-o stare de calm ciudat în timp ce aducea 
pistolul tot mai sus. Mişcându-se încet, continuă să murmure 
cuvinte liniştitoare până când țeava ajunse la nivelul craniului 
lui David. Ea se lăsă pe spate şi, în timp ce el înălță capul ca 
să-i întâlnească privirea, îşi apropie urechea chiar de vârful 
pistolului. 

— Te iubesc, spuse el. 

Ea apăsă pe trăgaci. 

Explozia îi făcu brațul să se dea în spate, 
dezechilibrând-o. Când sunetul se estompă, auzi un zgomot 
surd şi privi în jos. Lesserul era pe o parte, clipind. Se 
aşteptase să îi explodeze capul, dar avea doar o gaură mică la 
tâmplă. 

Greața o lovi puternic, dar o ignoră, trecând peste 
cadavru şi mergând spre Zsadist. 

Oh, Dumnezeule! Era sânge peste tot. 

— Bella... 

Mâinile i se ridicară de la pământ şi gura i se mişca 
încet. 

Ea îi tăie calea, ajungând la teaca de la piept şi luându-i 
pumnalul rămas. 

— Trebuie să o fac în stern, nu? 

Ah, la dracu”! Vocea ei era la fel de slabă precum corpul 
ei. Se clătină. Slabă. 


— Fugi... ieşi... din... 

— În inimă, nu? Altfel nu e mort. Zsadist, răspunde-mi! 

Când el încuviință din cap, ea se duse la lesser şi îl 
împinse pe spate cu piciorul. Ochii lui se holbau, iar ea ştiu că 
avea să-i vadă în coşmarurile ei ani întregi. Apucând cuțitul cu 
ambele mâini, ea îl ridică deasupra capului şi îl înfipse în el. 
Rezistenţa pe care o întâmpină lama o îngrețoşă, dar pocnetul 
şi flash-ul fură un fel de încheiere. 

Se lăsă pe spate şi căzu pe podea, dar nu avea timp decât 
să-şi tragă sufletul de două ori. Se duse la Zsadist, 
smulgându-şi haina şi puloverul. Îi înfăşură puloverul în jurul 
umărului, apoi îşi dădu jos centura, o înfăşură în jurul 
puloverului gros şi o strânse bine pentru a-l ţine nemişcat. 

În tot acest timp, Zsadist se zbătea, îndemnând-o să 
fugă, să îi părăsească. 

— Taci din gură, îi spuse ea, şi îşi muşcă propria 
încheietură. Bea asta sau mori, e alegerea ta. Dar hotărăşte-te 
repede, pentru că trebuie să-l verific pe Phury şi apoi să vă 
scot pe amândoi de aici. 

Îşi întinse brațul spre el, chiar deasupra gurii lui. 
Sângele ei se scurse pe buzele lui închise. 

— Ticălosule! şopti ea. Mă urăşti atât de mult... 

El îşi înălță capul şi se prinse de vena ei, gura lui rece 
spunându-i cât de aproape de moarte era. Bău încet la 
început, apoi cu o lăcomie din ce în ce mai mare. Din el ieşeau 
sunete slabe, în dezacord cu trupul lui mare de războinic. 
Suna ca şi cum ar fi mieunat ca o pisică înfometată la un izvor 
de lapte. 

Când îşi lăsă capul să cadă pe spate, ochii i se închiseră 
de sațietate. Sângele ei se infiltra în el; îl privi cum respira prin 
gura deschisă. Dar nu avea timp să se holbeze. Alergă prin 
şopron spre Phury. Era inconştient, înlănțuit de masă, 
însângerat ca naiba. Dar pieptul lui urca şi cobora. 

La dracu”! Lanţurile alea de oțel aveau lacăte Master care 
atârnau de ele. Trebuia să-l elibereze cu ceva. Se duse în 
stânga, spre nişte unelte oribile... 

Şi atunci văzu cadavrul din colț. O femeie tânără cu 
părul scurt şi blond. 


Lacrimile îi curgeau şi se prelingeau în timp ce se 
asigură că fata era moartă. Când fu evident că trecuse în 
Exitus, Bella îşi şterse ochii şi se forță să se concentreze. 
Trebuia să îi scoată pe cei vii de acolo; ei erau prima ei 
prioritate. După aceea, unul dintre Fraţi se putea întoarce şi... 

Oh, Dumnezeule! Oh, Dumnezeule! Oh, Dumnezeule! 
Oh, Dumnezeule! 

Tremurând, aproape isterică, luă un fierăstrău, îl porni 
şi desfăcu repede legăturile lui Phury. Când acesta nu îşi 
reveni după tot zgomotul strident, se îngrozi din nou. 

Se uită la Zsadist, care se luptase să-şi ridice partea 
superioară a corpului de pe podea. 

— Mă duc să aduc camioneta de lângă cabană, spuse ea. 
Tu rămâi aici şi păstrează-ţi puterile. Am nevoie de tine să mă 
ajuţi să-l mut pe Phury. Este inconştient. Şi fata... Vocea ei se 
înecă. Va trebui să o părăsim... 

Bella alergă prin zăpadă până la cabană, sperând cu 
disperare să găsească cheile de la camionetă, încercând din 
răsputeri să nu se gândească la ce ar fi făcut dacă nu le-ar fi 
găsit. 

Fecioară milostivă, erau pe un cârlig lângă uşă! Le 
apucă, alergă spre F-150, porni afurisita de maşină şi dădu 
ocol până la magazie. O curbă rapidă şi dădu cu spatele la 
uşă. 

Tocmai ieşea din partea şoferului când îl văzu pe Zsadist 
zbătându-se ca un bețiv. Phury era în braţele lui, iar Zsadist 
nu avea să reziste mult timp ţinând toată greutatea aceea. 
Deschise remorca, iar cei doi căzură înăuntru, cu membrele 
încâlcite şi însângerate. Le împinse trupurile cu picioarele, 
apoi sări şi îi trase de centuri mai în spate. 

Când fură destul de sus, îşi aruncă un picior peste 
bordajul camionetei şi sări pe pământ. Trânti uşa şi întâlni 
ochii lui Zsadist. 

— Bella! Vocea lui era o simplă şoaptă, doar o mişcare a 
buzelor susținută de un suspin de tristețe. Nu vreau asta 
pentru tine. Toată această... urâţenie. 

Ea se întoarse cu spatele la el. O clipă mai târziu, apăsă 
acceleraţia. 


Drumul cu o singură bandă care ducea departe de 
cabană era singura ei opțiune şi se ruga să nu întâlnească pe 
nimeni pe drum. Când ieşi pe Route 22, spuse o rugăciune de 
mulțumire către Fecioara Scrib şi se îndreptă spre Havers în 
viteză. 

Înclinând oglinda retrovizoare, ea se uită pe bancheta 
camionetei. Probabil înghețaseră acolo în spate, dar nu 
îndrăzni să încetinească. 

Poate că frigul ar fi încetinit pierderea de sânge pentru 
amândoi. 

Oh, Dumnezeule! 


Phury era conştient că un vânt înghețat îi sufla peste 
pielea goală şi peste capul chel. Gemu şi se ghemui. Oh, 
Dumnezeule, îi era frig! „Prin asta trebuia să treci pentru a 
ajunge în Exitus? Atunci mulțumeşte-i Fecioarei că s-a 
întâmplat doar o singură dată!” 

Ceva se mişca lângă el. Braţe... erau braţe care veneau 
în jurul lui, braţe care îl strângeau într-un fel de căldură. 
Tremurând, el se ridică spre cel care îl ţinea atât de uşor. 

Ce era zgomotul acela? Aproape de urechea lui. Un alt 
sunet decât vuietul vântului. 

Un cântec. Cineva cânta pentru el. 

Phury zâmbi slab. Ce frumos! Îngerii care îl duceau în 
Exitus chiar aveau voci frumoase. 

Se gândi la Zsadist şi compară melodia frumoasă pe care 
o auzea acum cu cele pe care le ascultase în viața reală. 

Da, Zsadist avusese o voce de înger, după cum se 
dovedise. O avea cu adevărat. 


Capitolul 47 


Când Zsadist se trezi, primul său instinct fu să se ridice. 
„O idee a dracului de proastă”. Umărul său trosni şi îl dobori 
cu o nouă lovitură de durere atât de intensă, încât leşină din 
nou. 

Runda a doua. 

De data asta, când se trezi, cel puțin îşi aminti ce să nu 
facă. Îşi întoarse capul încet în loc să încerce să se ridice la 
verticală. Unde naiba se afla? Locul părea la jumătatea 
distanței dintre un dormitor de oaspeți şi un salon de spital — 
Havers. Se afla la clinica lui Havers. 

Şi cineva stătea în umbră în cealaltă parte a camerei 
necunoscute. 

— Bella? răcni el. 

— Îmi pare rău! Butch se aplecă înainte, spre lumină. 
Doar eu. 

— Ea unde este? La naiba, era răguşit! E bine? 

— E bine. 

— Unde... unde este? 

— Pleacă din oraş, Z. De fapt, cred că a plecat deja. 

Zsadist închise ochii. Se gândi câteva clipe la avantajul 
de a leşina din nou. 

Totuşi, nu o putea învinovăți că plecase. Oh, 
Dumnezeule, în ce situații fusese pusă! Nici mai mult, nici mai 
puțin decât uciderea lesserului. Era mai bine ca ea să plece 
departe de Caldwell. 

Deşi îl durea tot corpul din cauza pierderii. Îşi drese 
vocea. 

— Phury? El este... 

— Chiar alături. Capsat, dar bine. Amândoi zăceți aici de 
câteva zile. 

— Tohr? 

— Nimeni nu are idee unde este. E ca şi cum ar fi 
dispărut. Polițistul răsuflă din greu. John ar trebui să stea la 
conac, dar nu îl putem scoate din centrul de antrenament. A 
dormit în biroul lui Tohr. Mai vrei şi alte noutăți? În timp ce Z 
clătina din cap, polițistul se ridică în picioare. Te las singur 
acum. Am presupus că te vei simți mai bine ştiind cum stau 


lucrurile. 

— Mulţumesc, Butch. 

Ochii poliţistului se aprinseră la auzul numelui său, 
făcându-l pe Z să-şi dea seama că nu-l mai rostise niciodată. 

— Sigur, spuse bărbatul. Nicio problemă. 

Când uşa se închise uşor, Zsadist se ridică în picioare. În 
timp ce i se învârtea capul, îşi smulse conexiunile la monitoare 
de pe piept şi de la degetul arătător. Alarmele începură să se 
declanşeze, iar el le reduse la tăcere împingând suportul care 
se afla lângă pat. Încurcătura de monitoare se deconectă 
singură în drum spre podea şi tăcu. 

Smulse cateterul cu o grimasă şi se uită la perfuzia care 
îi intra în antebraț. Era pe punctul de a-l smulge din venă, dar 
apoi se gândi că ar fi fost mai inteligent să-şi înfrâneze acea 
pornire. Numai Dumnezeu ştia ce se pompa în el. Poate că 
avea nevoie de asta. 

Se ridică în picioare, iar corpul lui se simțea ca un sac de 
fasole, tot desfăcut în interiorul pielii. Totuşi, tija de perfuzie 
era un sprijin bun, aşa că merse pe hol. Când porni spre 
camera de lângă a lui, asistentele veniră în fugă din toate 
direcţiile. Le îndepărtă şi împinse prima uşă la care ajunse. 

Phury zăcea întins pe patul dublu, cu firele conectate la 
el ca la o centrală electrică. 

Bărbatul îşi întoarse capul. 

— Z, ce faci treaz? 

— Dau de lucru personalului medical. Închise uşa şi se 
strecură în cameră, îndreptându-se spre pat. Sunt al naibii de 
rapizi, de fapt. 

— N-ar trebui să... 

— Taci şi dă-te mai încolo! 

Phury părea surprins ca naiba, dar se dădu într-o parte 
în timp ce Z îşi aşeza trupul epuizat pe saltea. Când se întinse 
pe spate pe perne, cei doi scoaseră suspine identice. 

Z se frecă la ochi. 

— Eşti urât fără tot părul ăla, să ştii. 

— Asta înseamnă că o să ţi-l laşi să crească? 

— Nu. Zilele mele de regină a frumuseții s-au terminat. 

Phury chicoti. Apoi urmă o tăcere lungă. 


În liniştea aceea, Zsadist îşi tot imagina cum fusese să 
intre în acea magazie a lesserului şi să-l vadă pe Phury legat de 
acea masă, fără păr, cu fața bătută măr. Să fie martor la 
durerea geamănului său fusese... o agonie. 

Z îşi drese vocea. 

— N-ar fi trebuit să te folosesc aşa cum am făcut-o. 

Patul se clătină ca şi cum Phury şi-ar fi smucit capul. 

— Ce? 

— Când am vrut să... mă rănesc. N-ar fi trebuit să te 
oblig să mă baţi. Nu veni niciun răspuns, iar Z se întoarse 
pentru a se uita şi văzu că Phury îşi acoperea ochii cu mâinile. 
A fost crud din partea mea, spuse Z în aerul slab şi tensionat 
dintre ei. 

— Am urât să-ți fac asta. 

— Ştiu, şi am ştiut asta când te-am făcut să mă loveşti 
până ce am sângerat. Faptul că m-am hrănit din suferința ta a 
fost cea mai crudă parte. Nu o să-ți mai cer niciodată să faci 
asta. 

Pieptul gol al lui Phury se ridica şi cobora. 

— Aş prefera să fiu eu decât oricine altcineva. Aşa că, 
atunci când ai nevoie, să mă anunți. O voi face eu. 

— Dumnezeule, Phury. 

— Ce? E singura cale prin care mă vei lăsa să am grijă de 
tine. Singurul mod în care mă vei lăsa să te ating. 

Acum Z era cel care îşi acoperea ochii cu un antebraț. 
Trebui să tuşească de câteva ori înainte de a vorbi. 

— Uite, nu mă mai salva, frate, bine? Asta s-a terminat 
acum. S-a terminat. E timpul să renunți. Nu primi niciun 
răspuns. Aşa că Z aruncă din nou o privire exact când o 
lacrimă aluneca pe obrazul lui Phury. Ah, la naiba! şopti Z. 

— Da. Cam aşa ceva. O altă lacrimă se rostogoli din ochii 
lui Phury. Dumnezeule... La naiba, lăcrimez! 

— Bine, pregăteşte-te! 

Phury îşi frecă fața cu palmele. 

— De ce? 

— Pentru că... cred că o să încerc să te îmbrățişez. 

Mâinile lui Phury căzură şi privi cu o expresie lipsită de 
sens. 


Simțindu-se ca un mare ticălos, Z se împinse spre 
geamănul său. 

— Ridică-ți capul, la naiba! 

Phury îşi încovoie gâtul. Z îşi strecură brațul pe 
dedesubt. Cei doi înghețară în poziții nefireşti. 

— Ştii, asta era al naibii de uşor când erai inconştient în 
spatele camionetei. 

— Tu ai fost? 

— Crezi că a fost Moş Crăciun sau ceva de genul ăsta? 

Z era copleşit de emoții. Dumnezeule! Chiar era expus 
aici. Ce naiba făcea? 

— Credeam că eşti un înger, zise Phury încet, în timp 
ce-şi lăsă capul înapoi pe braţul lui Z. Când mi-ai cântat, am 
crezut că mă conduci în siguranţă spre Exitus. 

— Nu sunt un înger. 

Se ridică şi-şi trecu mâna peste obrazul lui Phury, 
îndepărtând lacrimile. Apoi închise pleoapele bărbatului cu 
vârful degetelor. 

— Sunt obosit, şopti Phury. Atât de... obosit! 

Z se uită la fața geamănului său pentru ceea ce părea a fi 
prima dată. Vânătăile se vindecau deja, umflăturile 
atenuându-se, tăietura zimțată pe care şi-o făcuse singur se 
estompa. Ceea ce se dezvăluia erau linii de epuizare şi de 
încordare, nu o mare îmbunătățire. 

— Eşti obosit de secole, Phury. E timpul să mă laşi în 
pace. 

— Nu cred că pot. 

Zsadist inspiră adânc. 

— În noaptea aceea am fost luat de lângă familie. Nu, nu 
te uita la mine! Este prea... aproape. Nu pot să respir când o 
faci. Dumnezeule, închide ochii, bine? Z mai tuşi o dată, 
sunetele guturale fiind singurul motiv pentru care vorbea 
gâtuit. În noaptea aceea, nu a fost vina ta că nu ai fost răpit. Şi 
nu poți compensa faptul că tu ai fost norocos, iar eu nu am 
fost. Vreau să nu mai ai grijă de mine. 

Respirația lui Phury tremura. 

— Ai... ai vreo idee cum m-am simțit când te-am văzut în 
celula aia dezbrăcat şi înlănțuit şi când am ştiut ce ţi-a făcut 


acea femeie atât de mult timp? 

— Phury... 

— Ştiu totul, Z. Ştiu tot ce ţi s-a întâmplat. Am auzit 
despre asta de la bărbați care... au fost acolo. Înainte de a şti 
că ei vorbeau despre tine, am auzit poveştile. 

Zsadist înghiţi în sec, deşi i se făcuse greață. 

— Întotdeauna am sperat ca tu să nu fi aflat. M-am 
rugat ca tu... 

— Aşa că trebuie să înţelegi de ce mor pentru tine în 
fiecare zi. Durerea ta este a mea. 

— Nu, nu este. Jură-mi că vei înceta! 

— Nu pot. 

Z închise ochii. În timp ce zăceau împreună, voia să îşi 
ceară iertare pentru toate lucrurile de rahat pe care le făcuse 
de când Phury îl eliberase şi voia să țipe la geamănul său 
pentru că era un erou nenorocit. Dar mai ales voia să-i dea 
înapoi lui Phury toți acei ani irosiți. Bărbatul merita mai mult 
decât primise el de la viață. 

— Ei bine, atunci nu-mi dai nicio alternativă. 

Capul lui Phury se smuci de pe brațul lui Z. 

— Dacă te sinucizi... 

— Cred că ar fi mai bine să încerc să nu-ţi dau atâtea 
motive de îngrijorare. 

Z simți cum întregul corp al lui Phury deveni moale. 

— Oh, Dumnezeule! 

— Totuşi, nu ştiu cum o să meargă. Instinctele mele au 
fost perfecționate pentru furie, ştii. Probabil voi fi mereu un 
declanşator rapid. 

— Oh, Dumnezeule! 

— Dar, ştii, aş putea lucra la asta. Sau ceva de genul 
ăsta. La naiba, nu ştiu. Probabil că nu. 

— Oh, Dumnezeule! O să te ajut eu. În orice fel pot. 

Z dădu din cap dezaprobator. 

— Nu. Nu vreau ajutor. Trebuie să fac asta singur. 

Rămaseră tăcuți o vreme. 

— Îmi amorţeşte braţul, spuse Z. 

Phury îşi trase capul, iar Zsadist îşi trase brațul, dar nu 
plecă. 


Chiar înainte de a pleca, Bella se duse în camera care îi 
fusese dată lui Zsadist. Îşi amânase plecarea cu câteva zile, 
spunându-şi că nu o făcea pentru că aştepta ca el să-şi revină. 
Ceea ce era o minciună. 

Uşa era întredeschisă, aşa că bătu în stâlp. Se întrebă ce 
avea să spună el când avea să intre pur şi simplu. Probabil 
nimic. 

— Intră, spuse o femeie. 

Bella păşi în cameră. Patul era gol, iar un suport pentru 
echipament de monitorizare era întins pe o parte, ca şi cum ar 
fi fost mort. O asistentă aduna bucăți de pe podea şi le punea 
într-un coş de gunoi. În mod clar, Zsadist se trezise şi o luase 
din loc. 

Asistenta zâmbi. 

— ÎI căutați? Este alături, cu fratele său. 

— Mulţumesc. 

Bella se duse în următoarea cameră şi bătu încet. Când 
nu primi niciun răspuns, intră. 

Cei doi stăteau culcați spate în spate, atât de strâns lipiți 
unul de celălalt de parcă spinările lor erau topite. Mâinile şi 
picioarele lor erau încolăcite în poziții identice, cu bărbia 
înghesuită în piept. Şi-i imagină în pântecul mamei lor aşa, 
odihnindu-se împreună, ignorând toate ororile care îi aşteptau 
afară. 

Era ciudat când se gândea că sângele ei era în amândoi. 
Era singura moştenire pe care o lăsa celor doi, singurul lucru 
pe care îl lăsa în urmă. 

Fără avertisment, ochii lui Zsadist se deschiseră. 

Strălucirea galben-aurie fu o surpriză atât de mare, 
încât tresări. 

— Bella... întinse mâna spre ea. Bella... 

Ea făcu un pas înapoi. 

— Am venit să-mi iau rămas-bun. 

Când el îşi cobori mâna, ea trebui să se uite în altă parte. 

— Unde te duci? o întrebă el. Într-un loc sigur? 


— Da. Se îndrepta spre coastă, spre Charleston, în 
Carolina de Sud, spre familia extinsă care era mai mult decât 
fericită să o primească. Va fi un nou început pentru mine. O 
nouă viaţă. 

— Bine. Asta e bine. 

Ea închise ochii. Măcar o dată, măcar o dată i-ar fi 
plăcut să audă regret în vocea lui pentru că pleca. La urma 
urmelor, cum acesta era ultimul lor rămas-bun, cel puţin nu 
mai trebuia să fie dezamăgită. 

— Ai fost atât de curajoasă, spuse el. Îți datorez viața 
mea. Şi a lui. Eşti atât de... curajoasă! 

Era pe dracu” Era pe cale să cedeze complet. 

— Sper ca tu şi Phury să vă vindecați repede. Da, sper. 

Urmă o tăcere lungă. Apoi se uită pentru ultima oară la 
fața lui Zsadist. Atunci ştiu că, deşi avea să se împerecheze 
cândva în viitor, niciun mascul nu avea să-i ia vreodată locul. 

Şi, oricât de puțin romantic suna, pur şi simplu era 
neplăcut. Sigur, ea trebuia să triumfe asupra pierderii. Dar îl 
iubea şi nu avea să fie cu el, iar tot ce voia să facă era să se 
bage într-un pat undeva, să stingă lumina şi să stea întinsă 
acolo. Timp de un secol. 

— Vreau să ştii ceva, spuse ea. Mi-ai zis că într-o zi mă 
voi trezi şi voi regreta că sunt cu tine. Ei bine, aşa e. Dar nu 
din cauza a ceea ce ar spune glymera. Îşi încrucişă braţele la 
piept. După ce am fost pusă la zid de înalta societate o dată, 
nu mă mai tem de aristocrație şi aş fi fost mândră să stau 
alături de tine. Dar da, îmi pare rău că am fost cu tine. 

Pentru că faptul că o părăsise fusese o lovitură 
zdrobitoare. Mai rea decât toate lucrurile prin care trecuse cu 
lesserul. 

Una peste alta, ar fi fost mai bine ca ea să nu ştie ce 
pierdea. 

Fără să mai spună nimic, se întoarse şi ieşi din cameră. 


* 


În timp ce zorii se ridicau peste peisaj, Butch intră în 
Groapă, îşi dădu jos haina şi se aşeză pe canapeaua din piele. 


SportCenter era fără sonor. Late Registration a lui Kanye West 
era pe sunet surround. 

noapte de luptă: era fără cămaşă şi cu un ochi vânăt, încă în 
piele şi bocanci. 

— Ce mai faci? îl întrebă Butch, uitându-se la altă 
vânătaie care apărea pe umărul colegului său de cameră. 

— Nu mai bine decât tine. Arăți frânt, polițistule! 

— Cu siguranţă. 

Îşi lăsă capul pe spate. Să-l supravegheze pe Z păruse 
lucrul pe care trebuia să-l facă în timp ce toți ceilalți frați erau 
plecați să-şi facă treaba. Dar era epuizat, chiar dacă tot ce 
făcuse fusese să stea pe un scaun timp de trei zile la rând. 

— Am ceva care să te înveselească. Poftim! 

Butch clătină din cap în timp ce un pahar de vin îi apăru 
în fața ochilor. 

— Ştii că nu beau roşu. 

— Încearcă-l! 

— Nu, am nevoie de un duş şi apoi de ceva mai înțepător. 
Butch îşi înfipse mâinile în genunchi şi începu să se ridice. 

Vishous îi ieşi în cale. 

— Ai nevoie de asta. Ai încredere în mine! 

Butch îşi lăsă fundul să se scufunde la loc în timp ce luă 
paharul. Mirosi vinul. Bău puţin. 

— Nu e rău. Puțin cam gros, dar nu e rău. E un merlot? 

— Nu chiar. 

Îşi lăsă capul pe spate şi înghiți serios. Vinul era 
puternic, arzându-şi drumul spre stomac, amețindu-l puţin. 
Ceea ce îl făcu să se întrebe când fusese ultima oară când 
mâncase. 

În timp ce sorbea ultima picătură, se încruntă. Vishous 
îl privea mult prea atent. 

— V? S-a întâmplat ceva? 

Puse paharul pe masă şi se încruntă. 

— Nu... nu, totul este în regulă. Totul va fi în regulă 
acum. 

Butch se gândi la problemele colegului său de cameră 
din ultima vreme. 


— Hei, am vrut să te întreb despre viziunile tale. Tot 
absente? 

— Păi, am avut una acum zece minute. Aşa că poate că 
s-au întors. 

— Ar fi bine. Nu-mi place să te văd speriat. 

— Eşti în regulă, polițistule. Ştii asta? 

Vishous zâmbi şi îşi trecu o mână prin păr. În timp ce 
braţul îi cobora, Butch zări încheietura fratelui. Pe interiorul ei 
era o tăietură roşie şi proaspătă. Una care fusese făcută cu 
câteva minute în urmă. 

Butch se uită la paharul de vin. O suspiciune oribilă îi 
purta din nou privirea spre băutura colegului său de cameră. 

— Dumnezeule! V, ce... ce ai făcut? Sări în picioare chiar 
în momentul în care primul spasm îi cuprinse stomacul. Oh, 
Dumnezeule, Vishous! 

Fugi spre toaletă ca să vomite, dar nu ajunse atât de 
departe. De îndată ce porni în camera lui, V îl atacă din spate, 
doborându-l pe pat. Când începu să se sufoce, Vishous îl 
întoarse pe spate şi îşi împinse podul palmei pe bărbia lui 
Butch, ţinându-i gura închisă. 

— Nu te împotrivi, spuse V cu asprime. Ţine-l! Trebuie 
să-l ţii! 

Burta lui Butch se încordă şi se înecă brusc cu rahatul 
care îi urcă în gât. Panicat, ameţit, incapabil să respire, se 
împinse în trupul greu care îl încălecase şi reuşi să-l dea pe 
Vishous într-o parte. Dar, înainte de a se elibera, V îl apucă de 
la spate şi îl forță din nou să închidă maxilarul. 

— Ţine-l! gemu V în timp ce se luptau pe pat. 

Butch simți cum un picior gros vine în jurul lui şi îi 
prinde coapsele. Mişcarea de wrestling funcţionă. Nu se putea 
mişca. Se luptă totuşi. 

Spasmele şi greața se intensificară până când crezu că 
aveau să-i explodeze ochii. Apoi urmă o explozie în intestin şi 
începură să se işte scântei prin tot corpul - scântei care 
aprinseră o furnicătură —, apoi un zumzet. Căzu nemişcat, 
lupta dispărând din el în timp ce absorbea senzațiile. 

V îşi relaxă strânsoarea şi îşi îndepărtă mâna, deşi 
păstră un braț în jurul pieptului lui Butch. 


— Aşa... Respiră. Te descurci bine. 

Zumzetul se intensifica acum, transformându-se în ceva 
asemănător cu sexul, dar nu chiar. Nu, cu siguranță nu era 
nimic erotic, dar corpul lui nu făcea diferența. Se întări, 
erecţia împingând în pantalonii lui, corpul fiind brusc înfiorat 
de căldură. Se arcui pe spate, un geamăt ieşindu-i din gură. 

— Aşa, zise V în urechea lui. Nu te împotrivi! Lasă-l să se 
reverse prin tine. 

Şoldurile lui Butch se rotiră de la sine, iar el gemu din 
nou. Era fierbinte precum centrul soarelui, pielea îi era 
hipersensibilă, iar vederea îi dispăruse. Şi apoi vuietul din 
măruntaiele lui se mută la inimă. Într-o clipă, toate venele i se 
aprinseră ca şi cum ar fi avut benzină în ele, tot interiorul lui 
devenind o rețea de foc din ce în ce mai fierbinte. Sudoarea se 
revărsa pe el în timp ce trupul i se rotea şi i se zvârcolea, iar el 
îşi lăsă capul înapoi pe umărul lui Vishous. Sunete răguşite îi 
ieşeau din gură. 

— O să mor... 

Vocea lui V era chiar acolo cu el, ajutându-l să treacă 
peste asta. 

— Trebuie să rămâi cu mine, omule. Continuă să respiri! 
Asta nu va dura mult timp. 

Tocmai când Butch credea că nu mai putea suporta 
infernul, un orgasm puternic îl cuprinse. În timp ce vârful 
mădularului îi exploda, Vishous îl ținu în timpul convulsiilor, 
vorbind în limba veche. Şi apoi se termină. Trecu ca o furtună. 
Gâfâind, slăbit, Butch tresări, în timp ce V se dădu jos din pat 
şi îl acoperi cu o pătură. 

— De ce... spuse Butch ca un beţiv. De ce, V? 

Faţa lui Vishous apăru în fața lui. Ochii de diamant ai 
fratelui străluceau, până când cel stâng deveni brusc complet 
negru, pupila extinzându-se până când irisul şi partea albă 
deveniră doar o gaură infinită. 

— De ce... Nu ştiu. Dar am văzut că trebuia să bei din 
mine. Ori asta, ori urma să intri în pământ. V întinse mâna şi 
îi netezi părul lui Butch. Dormi. Te vei simți bine până la 
căderea nopţii pentru că ai trăit. 

— Asta ar fi putut... să mă ucidă? 


Păi, la naiba, da! Presupusese că avea să moară. 

— Nu ţi-aş fi dat-o dacă nu eram sigur că vei supraviețui. 
Închide ochii, acum! Lasă-te în voia sorții, da? 

Vishous se îndreptă spre ieşire, dar se opri în pragul 
uşii. 

În timp ce fratele se uita înapoi, Butch simţi cea mai 
ciudată senzaţie - o legătură care curgea între ei, ceva mai 
tangibil decât aerul dintre corpurile lor. Făurită în cuptorul în 
care tocmai fusese, adâncă precum sângele din venele lui, o 
legătură miraculoasă. 

„Fratele meu”, se gândi Butch. 

— N-o să las să ţi se întâmple nimic, polițistule. 

Şi Butch ştia că era absolut adevărat, deşi nu-i plăcea 
deloc să fie luat prin surprindere. Dar, dacă ar fi ştiut ce era în 
paharul ăla, nu ar fi înghițit niciodată rahatul ăla. Nici vorbă 
de aşa ceva. 

— În ce mă transformă asta? întrebă el cu blândeţe. 

— Nimic din ceea ce nu erai înainte. Încă eşti doar un 
om. 

Butch oftă uşurat. 

— Ascultă, fă-mi o favoare! Avertizează-mă înainte de a 
mai face altă cascadorie ca asta. Aş prefera să aleg. Apoi zâmbi 
vag. Şi încă nu suntem împreună. 

V izbucni în râs. 

— Du-te la culcare, colegule de cameră. Poţi să-mi dai 
un şut în fund pentru asta mai târziu. 

— Aşa voi face. 

În timp ce spatele lat al fratelui dispărea pe hol, Butch 
închise ochii. 

Încă un om... Doar un... om. 

Somnul îl revendică precum un premiu. 


Capitolul 48 
În seara următoare, Zsadist îşi trase pantalonii din piele 


pe el. Era încordat, dar se simțea incredibil de puternic şi ştia 
că sângele Bellei încă îl hrănea, dându-i toată puterea, 


făcându-l întreg. 

Îşi drese vocea în timp ce-şi încheia fermoarul, încercând 
să nu plângă după ea ca un fătălău. 

— Mulţumesc că le-ai adus, polițistule! 

Butch încuviință. 

— Nicio problemă. Ai de gând să încerci să te 
dematerializezi până acasă? Pentru că am Escalade-ul dacă 
nu te simți în stare. 

Z îşi trase o helancă peste cap, îşi puse bocancii în 
picioare, trase de timp. 

— Z? Z, omule? 

Se uită la polițist. Clipi de câteva ori. 

— Scuze, ce? 

— Vrei să mergi cu mine? 

Z se concentră asupra lui Butch pentru prima dată de 
când bărbatul intrase în cameră cu zece minute în urmă. Era 
pe punctul de a răspunde la întrebarea lui când instinctele lui 
se aprinseră. Înclinând capul, adulmecă puțin. Se holbă la 
bărbat. Ce naiba...? 

— Polițistule, pe unde ai umblat de când te-am văzut 
ultima oară? 

— Pe nicăieri. 

— Miroşi diferit. 

Butch se înroşi. 

— Un aftershave nou. 

— Nu. Nu, nu, asta nu e... 

— Deci vrei să te duc cu maşina? Ochii căprui ai lui 
Butch se înăspriră, ca şi cum nu avea de gând să avanseze nici 
măcar un centimetru mai departe în acest subiect. 

Z ridică din umeri. 

— Bine, da. Şi hai să-l luăm pe Phury! Mergem amândoi 
cu tine! 

15 minute mai târziu, se îndepărtau de clinică. În drum 
spre conac, Z stătea pe bancheta din spate şi se uita la peisajul 
de iarnă care se desfăşura în fața lor. Ninsese din nou, fulgii 
străbătând orizontal în timp ce SUV-ul gonea cu viteză pe 
Route 22. De pe scaunele din faţă, îi auzea pe Phury şi Butch 
vorbind pe tonuri joase, dar păreau departe, foarte departe. De 


fapt, totul i se părea aşa necentrat, ieşit din context. 

— Casă dulce casă, domnilor, spuse Butch când traseră 
în curtea complexului. 

Dumnezeule! Ajunseseră deja? 

Cei trei coborâră şi se îndreptară spre conac, zăpada 
proaspătă scârțâind sub bocancii lor. De îndată ce intrară în 
hol, femelele casei se năpustiră asupra lor. Sau, mai degrabă, 
veniră spre Phury. Mary şi Beth îşi aruncară brațele în jurul 
fratelui, vocile lor formând un cor încântător de bun venit. 

În timp ce Phury le înfăşura pe femei în brațele sale, Z se 
retrase în umbră. Privi pe ascuns, întrebându-se cum ar fi fost 
să se simtă în acel nod de membre, dorindu-şi să existe urări 
de bun venit şi pentru el. 

Urmă o pauză ciudată când Mary şi Beth se uitară la el 
din îmbrățişarea lui Phury. Femeile îşi întoarseră repede 
privirea, evitându-i ochii. 

— Aşadar, Wrath este sus, spuse Beth, vă aşteaptă cu 
frații. 

— Vreo veste despre Tohr? întrebă Phury. 

— Nu, şi îi ucide pe toţi. Şi pe John. 

— Mă duc să-l văd pe puşti mai târziu. 

Mary şi Beth îi oferiră lui Phury o ultimă strângere de 
mână; apoi el şi Butch se îndreptară spre scări. Z îi urmă. 

— Zsadist? 

Se uită peste umăr la sunetul vocii lui Beth. Stătea în 
picioare cu brațele încrucişate la piept, iar Mary era chiar 
lângă ea, părând la fel de încordată. 

— Ne bucurăm că ai reuşit să te întorci, spuse regina. 

Z se încruntă, ştiind că nu putea fi adevărat. Nu-şi 
imagina că le plăcea să-l aibă prin preajmă. 

Mary continuă: 

— Am aprins o lumânare pentru tine. M-am rugat să te 
întorci acasă în siguranţă. 

O lumânare... aprinsă pentru el? Doar pentru el? În timp 
ce sângele îi colora fața, se simți jalnic pentru că bunătatea 
însemna atât de mult. 

— Mulţumesc! 

Făcu o plecăciune, apoi se repezi pe scări, convins că era 


rubiniu. Dumnezeule... Poate că avea să se descurce mai bine 
în relaţiile interumane. Într-o zi. 

Doar că, atunci când intră în biroul lui Wrath şi simți 
ochii fraților săi ațintiți asupra lui, se gândi: „Poate că nu”. Nu 
putea suporta privirea atentă; era prea mult când era atât de 
neîmplinit. Când mâinile începură să-i tremure, le băgă în 
buzunare şi se duse în colțul lui obişnuit, departe de ceilalți. 

— Vreau ca nimeni să nu iasă la luptă în seara asta, 
anunță Wrath. Suntem cu toții mult prea tulburațţi pentru a fi 
eficienți. Şi vreau să vă întoarceți în casă până la ora 4.00 
dimineața. De îndată ce răsare soarele, vom fi în doliu pentru 
Wellsie toată ziua, aşa că vreau să vă hrăniți şi să vă hidratați 
înainte de a ne apuca de asta. În ceea ce priveşte ceremonia 
pentru dispariţia ei, nu o putem face fără Tohr, aşa că asta e în 
aşteptare. 

— Nu-mi vine să cred că nimeni nu ştie unde s-a dus, 
zise Phury. 

Vishous aprinse un trabuc. 

— Mă duc la el acasă în fiecare seară şi tot nu e nici 
urmă de el. Doggenul lui nu l-a văzut şi nici nu a aflat veşti 
despre el. Şi-a lăsat pumnalele. Armele. Hainele. Maşinile. Ar 
putea fi oriunde. 

— Cum rămâne cu antrenamentul? îl întrebă Phury. 
Continuăm? 

Wrath dădu din cap dezaprobator. 

— Mi-ar plăcea, dar suntem prea puţini oameni şi nu 
vreau să vă suprasolicit. Mai ales că ai nevoie de timp pentru a 
te recupera. 

— Aş putea ajuta, interveni Z. 

Toate capetele se întoarseră în direcția lui. Neîncrederea 
de pe fețele lor ar fi provocat râsul dacă nu ar fi fost atât de 
dureroasă. 

Îşi drese vocea. 

— Adică Phury ar fi responsabil şi ar trebui să se ocupe 
de rahatul din clasă pentru că eu nu ştiu să citesc. Dar mă 
pricep la cuțite. Şi la pumni. La arme. La explozibili. Aş putea 
ajuta cu pregătirea fizică şi cu partea de arme. Când nu primi 
niciun răspuns, îşi cobori privirea. Da sau poate că nu. E în 


regulă. Nu contează. 

Tăcerea care urmă îl tulbură îngrozitor. Îşi târi picioarele 
în jurul lui. Se uită la uşă. 

„La dracu”, se gândi el. Ar fi trebuit să-şi țină gura 
închisă. 

— Cred că ar fi grozav, spuse Wrath încet. Dar eşti sigur 
că ți-ar plăcea? 

Z ridică din umeri. 

— Aş putea să încerc. 

Mai multă linişte. 

— Bine... aşa să fie. Şi mulțumesc pentru că te-ai oferit. 

— Sigur. Nicio problemă. 

Când se despărțiră, o jumătate de oră mai târziu, Z fu 
primul care ieşi din birou. Nu voia să vorbească cu frații 
despre ce se oferise să facă sau despre cum se simțea. Ştia că 
toți erau curioşi în privința lui, probabil căutau semne că se 
îndreptase sau ceva de genul ăsta. 

Se întoarse în camera lui ca să se înarmeze. Avea o 
sarcină grea în fața lui, o sarcină lungă şi grea şi voia să 
termine cu ea. 

Numai că, în timp ce se îndrepta spre dulapul cu arme 
din interiorul vestiarului său, ochii lui se fixară pe halatul de 
satin negru pe care Bella îl purtase atât de des. Cu câteva zile 
în urmă, îl aruncase la coşul de gunoi din baie, dar Fritz 
evident că îl luase şi îl agățase la loc. Z se aplecă şi îl atinse, 
apoi îl luă de pe umeraş, îl aşeză pe braț şi mângâie țesătura 
netedă. Îl duse la nas şi inspiră adânc, inhalând atât mirosul 
ei, cât şi mirosul legăturii lui cu ea. 

Era pe punctul de a-l pune la loc când zări ceva care 
sclipea în timp ce cădea pe podea la picioarele lui. Se aplecă. 
Micul colier al Bellei. Lăsat în urmă. 

Pipăi lanțul fragil o vreme, uitându-se doar la 
diamantele care scânteiau; apoi îl puse la loc şi-şi scoase 
armele. Când păşi înapoi în dormitor, vru să plece imediat, dar 
ochii zăriră craniul Stăpânei aşezat lângă salteaua lui. 

Traversând camera, îngenunche în faţa lui şi privi fix în 
orbitele acestuia. 

O clipă mai târziu, se duse la baie, luă un prosop şi se 


întoarse spre craniu. Înfăşurându-l, îl ridică şi se mişcă 
repede, apoi alergând pe holul cu statui. O luă pe scara mare 
spre primul etaj, o tăie prin living şi prin cămara 
majordomului, apoi traversă bucătăria. 

Scările de la subsol se aflau în spate şi nu aprinse 
lumina când le coborî. Pe măsură ce cobora, sunetul răguşit al 
cuptorului de modă veche cu cărbune al conacului devenea tot 
mai puternic. 

Apropiindu-se de bestia mare de fier, îi simți căldura, ca 
şi cum ar fi fost viu şi febril. Se aplecă şi privi prin mica 
fereastră de sticlă din cuşcă. Flăcările portocalii lingeau şi 
ronțăiau cărbunele care le fusese dat, mereu flămânde după 
mai multă hrană. Răsuci zăvorul, deschise uşa şi primi o 
explozie în față. Fără să ezite, aruncă craniul înăuntru 
împreună cu prosopul. 

Nu aşteptă să se uite cum ardea, ci se întoarse şi se 
îndreptă spre etaj. 

Când ajunse în hol, se opri, apoi urcă la etajul doi. La 
capătul scărilor o luă la dreapta, merse pe hol şi bătu la una 
dintre uşi. 

Rhage o deschise, cu un prosop în jurul taliei. Păru 
surprins să vadă cine era. 

— Salut, frate! 

— Pot să vorbesc cu Mary un minut? 

Hollywood se încruntă, dar spuse peste umăr: 

— Mary, Z vrea să te vadă. 

Mary trase un halat de mătase pe care îl petrecea şi îl 
lega în timp ce se apropia de uşă. 

— Bună. 

— Te superi dacă fac asta în particular? spuse Z, 
aruncând o privire către Rhage. 

În timp ce sprâncenele fratelui coborâră, Z se gândi că 
masculilor legaţi nu le plăcea ca femeile lor să fie singure cu 
altcineva. Mai ales cu el. 

Îşi frecă scalpul. 

— Va fi aici, în hol. Nu va dura mult. 

Mary păşi între ei şi îşi împinse hellrenul înapoi în 
cameră. 


— Este în regulă, Rhage. Du-te şi termină de pregătit 
cada! 

Ochii lui Rhage străluciră, albi, în timp ce fiara lui ieşea 
la iveală cu propria reacție. Urmă o pauză grea; apoi Mary fu 
sărutată puternic pe gât şi uşa se închise. 

— Ce este? îl întrebă ea. 

Z îi putea mirosi frica față de el, dar ea îi susținu 
privirea. 

Întotdeauna o plăcuse, se gândi el. 

— Am auzit că ai predat copiilor autişti. 

— Ah... da, aşa e. 

— Erau lenți la învăţat lucruri? 

Ea se încruntă. 

— Păi, da. Câteodată. 

— Şi asta... Îşi drese vocea. Te-a enervat asta? Adică 
te-ai simţit frustrată din cauza lor? 

— Nu. Dacă s-a întâmplat, am fost dezamăgită de mine 
însămi pentru că nu mi-am dat seama în ce mod trebuiau să 
înveţe. 

În timp ce încuviinţa din cap, el trebui să îşi întoarcă 
privirea de la ochii ei cenuşii. Se concentră asupra panoului 
uşii de lângă capul ei. 

— De ce întrebi, Zsadist? 

Trase aer adânc în piept apoi se aruncă în gol. Când 
termină de vorbit, riscă o privire spre ea. 

Îşi acoperise gura cu mână, iar ochii ei erau atât de 
blânzi încât păreau lumina soarelui asupra lui. 

— Oh, Zsadist, da... Da, o voi face. 


* 


Phury clătină din cap în timp ce se urca în Escalade. 

— Trebuie să fie ZeroSum. 

Trebuia să meargă acolo în seara aceea. 

— Mă gândeam eu, spuse V în timp ce se strecură la 
volan, iar Butch urcă în spate. 

În timp ce făceau călătoria spre oraş, cei trei fură 
complet tăcuți. 


Nici măcar muzica nu răsuna în maşină. 

Atâta moarte, atâta pierdere, se gândi Phury. Wellsie. 
Acea tânără femeie, Sarelle, al cărei trup V îl dusese părinților 
ei. 

Şi dispariţia lui Tohr era ca o moarte. La fel cea a Bellei. 

Agonia tuturor acestor lucruri îl făcu să se gândească la 
Z. Voia să creadă că Zsadist era pe drumul spre un fel de 
recuperare. Dar ideea că acel mascul se putea întoarce era 
complet nefondată. Era doar o chestiune de timp până când 
nevoia de durere a fratelui avea să se întoarcă, iar nefericitul 
urma să se destrame din nou. 

Phury îşi frecă fața. Se simţea ca de 1000 de ani în seara 
aceea, chiar se simțea, dar era, de asemenea, încordat şi 
agitat, traumatizat pe dinăuntru, deşi pielea i se vindecase. 
Pur şi simplu nu se putea ține pe loc. Avea nevoie de ajutor. 

20 de minute mai târziu, Vishous opri în spatele 
ZeroSum şi parcă SUV-ul ilegal. Bodyguarzii îl lăsară să intre 
imediat, iar cei trei se îndreptară spre secțiunea VIP. Phury 
comandă un martini, iar când îl primi, îl dădu pe gât dintr-o 
înghițitură. 

Ajutor. Avea nevoie de ajutor. Avea nevoie de ajutor 
dublu... sau urma să explodeze. 

— Scuzaţi-mă, băieți, bolborosi el. 

Se  îndreptă în partea din spate, spre biroul 
Reverendului. Cei doi mauri uriaşi încuviințară, iar unul din ei 
vorbi în ceasul său. O secundă mai târziu, îl lăsară să treacă. 

Phury intră în peşteră şi se concentră asupra 
Reverendului. Bărbatul stătea în spatele biroului său 
îmbrăcat într-un costum impecabil cu dungi, mai mult om de 
afaceri decât traficant de droguri. 

Reverendul zâmbi slab. 

— Unde naiba este tot părul acela frumos? 

Phury aruncă o privire în spatele său pentru a se asigura 
că uşa de afară era închisă. Apoi scoase trei Benjis. 

— Vreau nişte H. 

Ochii violeți ai Reverendului se făcură mici. 

— Ce ai spus? 

— Heroină. 


— Eşti sigur? 

„Nu”, se gândi Phury. 

— Da, spuse el. 

Reverendul îşi trecu mâna prin creasta tunsă. 

Apoi se aplecă în față şi apăsă un buton de pe interfonul 
său. 

— Rally, vreau o regină în valoare de 300 de dolari aici, 
sus. Asigură-te că e de calitate! Reverendul se lăsă pe spate în 
scaunul său. Sincer, nu cred că ar trebui să iei cu tine acasă o 
asemenea cantitate de praf de puşcă. Nu ai nevoie de rahatul 
ăla. 

— Nu înseamnă că aş primi vreo indicație de la tine, dar 
mi-ai spus că ar trebui să iau ceva mai tare. 

— Îmi retrag comentariul. 

— Credeam că symphathii nu au conştiinţă. 

— Şi eu sunt pe jumătate băiatul mamei mele. Aşa că am 
şi eu un pic. 

— Ce norocos eşti! 

Bărbia Reverendului cobori, iar în ochii lui scânteie o 
fracțiune de secundă un rău purpuriu, pur. Apoi zâmbi. 

— Nu, voi, ceilalți, sunteți norocoşi. 

Rally sosi câteva momente mai târziu, iar tranzacţia nu 
dură mult. Pachetul împăturit încăpea perfect în buzunarul 
interior de la pieptul lui Phury. 

În timp ce pleca, Reverendul spuse: 

— Chestia asta este pură. Foarte pură. Poţi să o presari 
în țigară ori să o topeşti şi să te injectezi. Dar îți dau un sfat. 
Va fi mai sigur pentru tine să o fumezi. Vei avea mai mult 
control asupra dozei. 

— Eşti atât de familiarizat cu produsele tale! 

— Oh, eu nu folosesc niciodată niciunul dintre aceste 
deşeuri toxice. Te vor ucide. Dar aud de la oameni cum 
funcționează. Şi îți va pune o etichetă pe degetul de la picior. 

Realitatea a ceea ce făcea străbătu pielea lui Phury într-o 
gâdilătură neplăcută. Dar când se întoarse la masa Frăției, 
abia aştepta să plece acasă. Voia să se amorțească de tot. Voia 
profunzimea pe care auzise că o dădea heroina. Şi ştia că 
procurase destul drog cât să-l ducă în iadul ceresc de câteva 


ori. 

— Ce s-a întâmplat cu tine? îl întrebă Butch. Nu poţi sta 
liniştit în seara asta. 

— N-am nimic de făcut. 

În timp ce-şi băga mâna în buzunar şi pipăia ce 
cumpărase, începu să bată din picior pe sub masă. 

„Sunt un drogat”, îşi dădu el seama. 

Doar că nu mai avea suficient conținut în el ca să-i mai 
pese. Moartea era peste tot în jurul lui, duhoarea durerii şi a 
eşecului poluând aerul pe care îl respira. Avea nevoie să 
coboare din trenul nebuniei pentru o vreme, chiar dacă asta 
însemna să se urce într-un alt fel de călătorie bolnavă. 

Din fericire sau poate din nefericire, Butch şi V nu 
rezistară prea mult la club şi ajunseră cu toții acasă puțin 
după miezul nopţii. În timp ce intrau în vestibul, Phury îşi 
trosni degetele, o fierbințeală stârnindu-i-se sub haine. Abia 
aştepta să fie singur. 

— Vrei să mănânci? spuse Vishous, căscând. 

— Absolut, zise Butch. Apoi aruncă o privire în timp ce V 
pleca spre bucătărie. Phury, vii cu noi să mâncăm ceva? 

— Nu, ne vedem mai târziu. Când ajunse pe scări, simți 
ochii masculului asupra lui. 

— Hei, Phury! strigă Butch. 

Phury înjură şi se uită peste umăr. Puțin din elanul său 
maniacal se scurse când ochii cunoscători ai polițistului 
scânteiară spre el. 

Butch ştia, se gândi el. Cumva, tipul ştia ce punea la 
cale. 

— Eşti sigur că nu vrei să mănânci cu noi? repetă 
bărbatul cu o voce joasă. 

Phury nici măcar nu trebui să se gândească. Sau poate 
că refuza să îşi permită asta. 

Da, sunt sigur. 

— Ai grijă, prietene! Unele lucruri sunt afurisit de greu 
de îndreptat. 

Phury se gândi la Z. La el însuşi. La viitorul de rahat pe 
care nu prea avea niciun interes să-l traverseze. 

— Nu ştiu, spuse el şi plecă. 


Când ajunse în camera lui, închise uşa şi îşi lăsă haina 
de piele pe un scaun. Scoase pachetul, luă nişte fum roşu şi o 
hârtie de rulat şi făcu o ţigară. Nici măcar nu se gândi să tragă 
pe nas. Era prea aproape de statutul de dependent. 

Cel puţin pentru această primă dată. 

Linse marginea hârtiei de rulat, presă bine jointul, apoi 
se duse la patul lui şi se aşeză cu spatele la perne. Îşi luă 
bricheta, o apăsă astfel încât flacăra să prindă viață şi se 
aplecă spre strălucirea portocalie, cu ţigara rulată între buze. 

Bătaia la uşă îl enervă. Nenorocitul de Butch! 

Stinse bricheta. 

— Ce e? 

Când nu primi niciun răspuns, păstră ţigara şi traversă 
camera. Deschise uşa. 

John se dădu în spate. 

Phury inspiră adânc. Apoi iar. Răcoare. Trebuia să se 
răcorească. 

— Ce faci, fiule? îl întrebă el, mângâind ţigara cu degetul 
arătător. 

John îşi aduse carnețelul, scrise câteva rânduri şi le 
întoarse spre el. 

— Îmi pare rău că te deranjez. Am nevoie de cineva care 
să mă ajute cu poziţiile de jiu-jitsu, iar tu eşti atât de bun la ele. 

— Oh, da! Ah, nu în seara asta, John. Îmi pare rău. 
Sunt... ocupat. 

Puştiul încuviință. După o pauză, John îi făcu semn de 
la revedere cu mâna. Se întoarse. 

Phury închise uşa, o încuie şi se întoarse direct la pat. 
Aprinse din nou bricheta, îşi puse ţigara între buze. 

În momentul în care flacăra atinse vârful ţigării, îngheţă. 

Nu mai putea să respire. Nu putea. Începu să gâfâie. În 
timp ce palmele i se umezeau, transpiraţia îi apăru deasupra 
buzei superioare, sub axile şi pe tot pieptul. 

Ce naiba făcea? Ce naiba făcea? 

„Drogat, un drogat nenorocit. Un drogat de doi bani. 
Nenorocitule!” Să aducă heroină în casa regelui? Să aprindă 
rahatul ăsta în complexul Frăției? Să se intoxice singur pentru 
că era prea slab şi să se drogheze? 


La naiba, nu, nu avea să facă asta. Nu avea să îşi facă de 
ruşine frații şi regele în felul ăsta. Era destul de rău că era 
dependent de fumul roşu. Dar H? 

Tremurând din cap până în picioare, Phury alergă spre 
birou, luă pachetul şi o zbughi spre baie. Aruncă în toaletă 
ţigara şi trase apa. lar şi iar. 

leşind din cameră, se repezi pe culoarul holului. 

John era la jumătatea scării mari când Phury dădu 
buzna după colț şi alergă pe scări. Îl ajunse din urmă pe băiat 
şi îl trase în braţe atât de tare, încât acele oase fragile trebuie 
să se fi îndoit. 

Lăsându-şi capul pe umărul puştiului, Phury tresări. 

— Oh, Dumnezeule... mulțumesc. Mulţumesc, 
mulțumesc... 

Braţele mici veniră în jurul lui. Mâini mici îl mângâiară 
pe spate. 

Când Phury se îndepărtă în cele din urmă, trebui să-şi 
şteargă ochii. 

— Cred că este o seară minunată pentru a lucra la 
poziţiile tale. Da, e un moment foarte bun şi pentru mine. 
Haide! 

În timp ce puştiul îl privea, ochii lui păreau dintr-odată 
ciudat de cunoscători. Şi apoi gura lui John se mişcă încet, 
formând cuvinte care aveau impact chiar dacă nu aveau 
sunet. 

— Eşti într-o închisoare fără gratii. Îmi fac griji pentru 
tine. Phury clipi, prins într-un fel ciudat de deformare 
temporală. Altcineva îi spusese exact aceste lucruri. Chiar 
vara trecută. 

Uşa vestibulului se deschise, întrerupând momentul. În 
timp ce Phury şi John tresăriră amândoi, Zsadist intră în 
foaier. Fratele părea abătut în timp ce privea în susul scărilor. 

— Oh, salut, Phury. John! 

Phury îşi frecă gâtul, încercând să-şi revină din orice fel 
de dejă-vu sau după clipa ciudată care tocmai se întâmplase 
cu John. 

— Deci, Z, de unde vii? 

— O mică excursie. O călătorie mică departe. Ce faci? 


— Mergem să lucrăm la mişcările lui John în sala de 
sport. 

Z închise uşa. 

— Ce-ar fi să vin şi eu cu voi? Sau poate că ar trebui să o 
spun altfel: pot să vin şi eu cu voi? 

Phury nu putu decât să se holbeze. John părea la fel de 
surprins, dar cel puţin puştiul avu bunăvoința să încuviințeze 
din cap. 

Phury se scutură pentru a se concentra. 

— Da, bineînțeles, fratele meu. Vino cu noi! Eşti 
întotdeauna... bine-venit. 

Zsadist traversă podeaua strălucitoare de mozaic. 

— Mulţumesc! Mulţumesc mult! 

Cei trei se îndreptară spre pasajul subteran. 

În timp ce mergeau spre centrul de antrenament, Phury 
se uita la John şi se gândea că uneori era nevoie doar de un fir 
de păr între maşini pentru a evita un accident mortal. 

Uneori, întreaga ta viaţă putea să depindă de o fracțiune 
de centimetru. Sau de bătaia unei nanosecunde. Sau de bătaia 
la o uşă. 

Îl făcea pe bărbat să creadă în divinitate. Chiar aşa era. 


Capitolul 49 


Două luni mai târziu... 


Bella se materializă în fața conacului Frăției şi privi 
fațada gri şi sumbră. Nu se aşteptase niciodată să se întoarcă. 
Dar soarta avea alte planuri pentru ea. 

Deschise uşa exterioară şi păşi în vestibul. Când sună la 
interfon şi îşi arătă chipul în fața camerei, se simţi ca şi cum ar 
fi fost într-un fel de vis. 

Fritz deschise larg uşile şi făcu o plecăciune, zâmbind. 

— Doamnă! Ce plăcere să vă văd! 


— Bună. Ea intră şi încuviință din cap când el încercă 
să-i ia haina. Nu va dura mult. Am venit doar să vorbesc cu 
Zsadist. Un minut. 

— Bineînţeles! Stăpânul este aici. Vă rog să mă urmați. 
Fritz o conduse prin foaier până la un set de uşi duble, în tot 
acest timp pălăvrăgind vesel, punând-o la curent cu lucruri 
precum ce făcuseră cu toții de Anul Nou. 

Dar doggenul se opri înainte de a deschide calea spre 
bibliotecă. 

— Îmi cer scuze, doamnă, dar păreţi... Aţi vrea să vă 
anunţaţi? Când sunteți gata? 

— Oh, Fritz, cât de bine mă cunoşti! Mi-ar plăcea să am 
un minut pentru mine. 

El încuviință, zâmbi şi dispăru. 

Ea respiră adânc şi ascultă vocile şi paşii din casă. Unele 
erau destul de joase sau destul de zgomotoase pentru a 
aparține Fraţilor, iar ea aruncă o privire spre ceas. Era ora 
19.00. Trebuiau să se pregătească să iasă. 

Se întrebă ce mai făcea Phury. Şi dacă Tohr se întorsese 
deja. Şi cum era John. 

Trăgea de timp. Ea trăgea de timp. 

„Acum sau niciodată”, se gândi ea, apucând un mâner 
de alamă şi răsucindu-l. 

Una din uşi cedă fără zgomot. 

I se tăie respirația când privi în bibliotecă. 

Zsadist era aşezat la o masă, aplecat deasupra unei 
bucăţi de hârtie, cu un creion subțire în pumnul său greu. 
Mary era lângă el, iar între ei doi era o carte deschisă. 

— Ţine minte consoanele tari, spuse Mary, arătând spre 
carte. Carte. Kilogram. Literele C şi K din aceste cuvinte sună 
la fel, dar nu sunt la fel. Încearcă din nou. 

Zsadist îşi puse mâinile în cap. Cu o voce joasă, spuse 
ceva ce nu se auzi. Şi apoi creionul lui se mişcă pe hârtie. 

— Aşa! Mary îi atinse bicepsul. Ai reuşit. 

Zsadist îşi ridică privirea şi zâmbi. Apoi îşi întoarse capul 
spre Bella şi îşi pierdu expresivitatea. 

„Oh, sfântă Fecioară din Exitus”, se gândi ea în timp ce 
se îmbăta cu privirea lui. Încă îl iubea. Ştia asta până în 


adâncul sufletului. 

„Stai puţin... Ce naiba?” Faţa lui era cu adevărat diferită. 

Ceva se schimbase. Nu cicatricea, dar ceva era diferit. 

„Nu contează. Termină cu asta ca să poți pleca”. 

— Îmi pare rău că vă întrerup, spuse ea. Mă întrebam 
dacă aş putea vorbi cu Zsadist. 

Era vag conştientă de faptul că Mary se ridică şi veni la 
ea, că se îmbrățişară, că femeia plecă şi închise uşa în urma ei. 

— Bună, spuse Zsadist, apoi se ridică încet în picioare. 

Bella făcu ochii mari şi se dădu un pas înapoi. 

— Dumnezeule! Eşti imens! 

Îşi duse o mână la pectoralii săi mari. 

— Hm... da. M-am îngrăşat vreo 35 de kilograme. 
Havers. Havers a spus că probabil că nu mă voi mai îngrăşa 
mult. Dar acum am cam 120. 

Deci asta era schimbarea de pe fața lui. Obrajii nu-i mai 
erau goi, trăsăturile nu-i mai erau atât de aspre, ochii nu-i mai 
erau înfundați. Arăta... aproape frumos, de fapt. Şi semăna 
mai mult cu Phury. 

Îşi drese vocea cu stângăcie. 

— Da, deci, eu şi Rhage... am mâncat împreună. 

Dumnezeule! Cu siguranță făcuseră asta. Corpul lui 
Zsadist nu era deloc aşa cum îşi amintea ea. Umerii lui erau 
masivi şi încordațţi, cu muşchi pe care ea îi putea vedea sub 
tricoul negru strâmt pe care îl purta. Bicepşii lui erau de trei 
ori mai mari decât fuseseră, iar antebraţele îi erau acum 
suficient de mari pentru a se potrivi cu mărimea mâinilor sale. 
Iar stomacul... Burta îi era musculoasă şi puternică, iar pielea 
îi era întinsă peste coapsele grele, musculoase. 

— Te-ai şi hrănit, şopti ea. 

Şi instantaneu îşi dori să îşi poată retrage cuvintele. La 
fel ca tonul de cenzură. 

Nu era treaba ei din a cui venă se hrănise, deşi o durea 
să şi-l imagineze cu una de felul lor — şi cu siguranţă era cea de 
la care bea. Sângele uman nu avea cum să fie responsabil 
pentru o astfel de creştere. 

Mâna îi căzu de pe piept înapoi pe lângă el. 

— Rhage are o membră a Aleselor la care apelează 


pentru că nu poate folosi vena lui Mary pentru a se hrăni. 
M-am hrănit şi eu din ea. Urmă o pauză. Arăți bine. 

— Mulţumesc. 

Încă o pauză lungă. 

— Hm... Bella, de ce ai venit? Nu că m-ar deranja... 

— Trebuie să vorbesc cu tine. 

El nu părea să ştie ce să răspundă la asta. 

— Deci ce faci? îl întrebă ea, arătând spre hârtiile de pe 
birou. 

Nici asta nu era treaba ei, dar iarăşi se împotmolea fără 
speranță. Cu limba încleştată. Pierdută. 

— Învăţ să citesc. 

Ochii ei se aprinseră. 

— Oh... uau! Cum merge? 

— Bine. Încet. Dar lucrez la asta. Aruncă o privire în jos 
la hârtii. Mary are răbdare cu mine. 

Linişte. Tăcere lungă. Dumnezeule, acum, când era în 
fața lui, nu-şi găsea cuvintele! 

— Am fost la Charleston, spuse el. 

— Ce? Venise să o vadă acolo? 

— Mi-a luat ceva timp să te găsesc, dar am reuşit. M-am 
dus în prima noapte în care am ieşit de la Havers. 

— N-am aflat niciodată. 

— Nu am vrut să ştii. 

— Oh! Ea inspiră adânc, durerea făcând un dans viu sub 
fiecare centimetru al pielii ei. Era timpul să sară de pe stâncă, 
se gândi ea. Ascultă, Zsadist, am venit să-ți spun... 

— Nu am vrut să te văd până ce nu termin. 

În timp ce ochii lui galbeni se holbau la ea, ceva se 
schimbă în aerul dintre ei. 

— Cu ce? şopti ea. 

El îşi cobori privirea la creionul din mână. 

— Cu mine. 

Ea clătină din cap. 

— Îmi pare rău. Nu înţeleg... 

— Am vrut să-ți înapoiez asta. Scoase colierul ei din 
buzunar. Aveam de gând să ţi-l las în prima seară, dar apoi 
m-am gândit. Ei bine, oricum, l-am purtat până când nu l-am 


mai putut pune în jurul gâtului. Acum pur şi simplu îl port cu 
mine. 

Bella rămase fără aer. Între timp, el începu să-şi frece 
creştetul capului, bicepşii şi pieptul atât de mari acum, încât îi 
trăseseră cămaşa până când se întinsese la cusături. 

— Colierul a fost o scuză bună, şopti el. 

— Pentru ce? 

— M-am gândit că aş putea să mă duc la Charleston şi 
să mă prezint la uşa ta ca să ţi-l dau înapoi şi poate... poate 
mă vei lăsa să intru. Sau ceva de genul ăsta. Eram îngrijorat 
că alt bărbat te-ar putea curta, aşa că am încercat să plec cât 
mai repede posibil. Adică m-am gândit că, dacă aş şti să citesc, 
dacă aş avea mai multă grijă de mine şi dacă aş încerca să nu 
mai fiu un nemernic... Clătină din cap. Dar să nu mă înţelegi 
greşit. Nu mă aşteptam să te bucuri să mă vezi. Eu doar... ştii 
tu, speram... Cafea. Ceai. O şansă de a vorbi. Sau ceva de 
genul ăsta. Prieteni, poate. Doar că, dacă aveai un bărbat, nu 
ti-ar fi permis asta. Aşa că, da, de aceea m-am grăbit. 

Ochii lui galbeni se ridicară spre ai ei. Tresărea, ca şi 
cum i-ar fi fost teamă de ceea ce ar fi putut trăda chipul ei. 

— Prieteni? spuse ea. 

— Da... Adică nu te-aş dezonora cerându-ți mai mult 
decât atât. Ştiu că regreți... Oricum, nu puteam să te las să 
pleci fără... Da, deci prieteni. 

Sfinte Sisoe! Venise să o caute. Cu intenţia de a se 
întoarce şi de a se apropia de ea. 

La naiba, asta era complet în afara oricărui scenariu pe 
care şi-l imaginase când se pregătise să vorbească cu el. 

— Eu... Ce spui, Zsadist? bolborosi ea, chiar dacă auzise 
fiecare cuvânt. 

E] se uită înapoi la creionul din mână şi apoi se întoarse 
spre masă. Întorcând caietul cu spirală la o pagină nouă, se 
aplecă mult şi stătu deasupra hârtiei o bună bucată de timp. 

Apoi smulse foaia. 

Mâna îi tremura în timp ce o întindea. 

— Este neglijent. 

Bella luă hârtia. Cu litere de tipar neuniforme, de copil, 
erau două cuvinte: „TE IUBESC”. 


Ea strânse buzele, iar ochii o usturară. Scrisul de mână 
se ondulă şi apoi dispăru. 

— Poate că nu poți să-l citeşti, spuse el şoptit. Pot să o 
fac din nou. 

Ea dădu din cap aprobator. 

— Pot să-l citesc foarte bine. Este... frumos. 

— Nu aştept nimic înapoi. Adică... ştiu că nu mai simți 
asta pentru mine. Dar am vrut ca tu să ştii. E important să 
ştii. Şi dacă există vreo şansă să fim împreună, nu pot renunța 
la Frăție. Dar pot să-ți promit că voi fi mult mai atent cu mine 
însumi. Se încruntă şi se opri. La naiba! Ce am spus? Mi-am 
promis că nu te voi pune în situația asta. 

Ea strivi hârtia la inimă, apoi se aruncă asupra lui, 
lovindu-l în piept atât de tare, încât ricoşă. În timp ce braţele 
lui veniră în jurul ei cu ezitare, ca şi cum nu ar fi avut nicio 
idee despre ce făcea sau de ce, ea plânse. 

În toate pregătirile ei pentru această întâlnire, singurul 
lucru la care nu se gândise niciodată fusese că ei doi puteau 
avea un fel de viitor. 

Când el îi ridică bărbia şi o privi de sus, ea încercă să 
zâmbească, dar speranţa nebună pe care o simțea era o povară 
prea grea şi prea veselă. 

— Nu am vrut să te fac să plângi. 

— Oh, Dumnezeule, Zsadist, te iubesc! 

El făcu ochii atât de mari, încât sprâncenele aproape că 
îi atinseră linia părului. 

= CE 

— Te iubesc! 

— Spune asta din nou! 

— Te iubesc! 

— Din nou, te rog, şopti el. Am nevoie să o aud... din 
nou. 

— Te iubesc... 

Răspunsul lui fu să înceapă să se roage la Fecioara Scrib 
în limba veche. 

Ținând-o strâns pe Bella, îngropându-şi fața în părul ei, 
îi mulțumi cu atâta elocvenţă, încât ea începu să plângă din 
nou. 


După ce murmură ultima laudă, trecu din nou la 
engleză. 

— Am fost mort până când m-ai găsit, deşi am respirat. 
Eram lipsit de vedere, deşi puteam să văd. Apoi ai venit tu... şi 
am fost trezit. 

Ea îi atinse fața. Cu o mişcare lentă, el reduse distanța 
dintre gurile lor, apăsând cel mai blând sărut pe buzele ei. 

Cât de dulce venise spre ea, se gândi ea. Chiar şi cu 
greutatea şi puterea lui, el venise la ea cu dulceaţă. 

Apoi se trase înapoi. 

— Dar stai, de ce eşti aici? Adică mă bucur că tu... 

— Sunt însărcinată. 

El se încruntă. Deschise gura. O închise şi scutură din 
cap. 

— Îmi pare rău, ce ai spus? 

— Sunt însărcinată. De data asta nu mai primi niciun 
răspuns din partea lui. O să fii tată. Tot nimic. Sunt 
însărcinată. 

Bine, nu mai avea cum să-i spună altfel. Dumnezeule, 
dacă nu voia asta? 

Zsadist începu să se legene în bocanci, iar sângele îi 
inundă fața. 

— Porți în pântec copilul meu? 

— Da. Sunt... 

Dintr-odată, el o apucă tare de braţe. 

— Eşti în regulă? A spus Havers că eşti în regulă? 

— Deocamdată. Sunt puţin cam tânără, dar poate că 
asta va fi în avantajul meu când va veni timpul să nasc. 
Havers a spus că bebeluşul este bine şi că nu am nicio 
restricție. Ei bine, cu excepţia faptului că nu am voie să mă 
dematerializez după a şasea lună. Şi, ah... Roşea... Acum 
roşea serios. Nu voi putea să fac sex sau să fiu hrănită de la a 
paisprezecea lună până la naştere. Ceea ce ar trebui să fie în 
jurul celei de-a optsprezecea luni. 

Când doctorul îi dăduse acele avertismente, ea crezuse 
că nu trebuia să-şi facă griji pentru niciunul dintre aceste 
lucruri. Dar poate că acum... 

Zsadist încuviință din cap, dar chiar nu părea să se 


simtă bine. 

— Pot să am grijă de tine. 

— Ştiu că o vei face. Şi mă vei ţine în siguranță, spuse 
ea, ştiind că el avea să îşi facă griji în privința asta. 

— Vei sta aici, cu mine? 

Ea zâmbi. 

— Mi-ar face plăcere. 

— Vrei să te împerechezi cu mine? 

— Mă întrebi? 

— Da. 

Doar că el încă era verde. Avea literalmente culoarea 
înghețatei de mentă. Şi aceste cuvinte repetate începuseră să o 
sperie. 

— Zsadist, este în regulă? Nu trebuie să te împerechezi 
cu mine dacă nu vrei... 

— Unde este fratele tău? 

Întrebarea o sperie. 

— Rehvenge? Ah... Acasă, cred. 

— Mergem la el. Acum. 

Zsadist o luă de mână şi o târî afară în hol. 

— Zsadist. 

— Vom obţine consimțământul lui şi ne vom împerechea 
în această noapte. Şi vom merge cu maşina lui V. Nu vreau să 
te dematerializezi din nou. 

Zsadist o trăgea spre uşă atât de repede, încât era 
nevoită să fugă. 

— Stai, Havers a spus că pot până în luna... 

— Nu vreau să-mi asum niciun risc. 

— Zsadist, nu este necesar. 

Dintr-odată se opri. 

— Eşti sigură că îmi vrei copilul? 

— Oh, da. Oh, sfântă Fecioară, da! Chiar mai mult 
acum. Ea îi zâmbi. Îl luă de mână. O aşeză pe burta ei. Vei fi 
un tată minunat. 

Şi atunci el leşină. 


Zsadist deschise ochii şi o găsi pe Bella privindu-l cu 
dragostea strălucindu-i pe faţă. În jurul său se aflau şi alți 
membri ai gospodăriei, dar ea era singura pe care o vedea. 

— Bună, spuse ea încet. 

El întinse mâna şi îi atinse fața. Nu avea de gând să 
plângă. Nu avea de gând... 

„Oh, la dracu”!” 

Îi zâmbi în timp ce lacrimile începeau să se 
rostogolească. 

— Sper... sper că e o fetiță care arată exact ca... 

Vocea i se stinse. Şi apoi, da, ca un nătărău complet, 
cedă total şi plânse ca un idiot. În fața tuturor fraţilor. Şi a lui 
Butch. Şi a lui Beth. Şi a lui Mary. Fără îndoială, o îngrozea pe 
Bella cu slăbiciunea lui, dar nu se putu abţine. Era pentru 
prima dată în viața lui când se simțea binecuvântat. Norocos. 
Norocos. Acest moment, acest moment perfect şi strălucitor în 
timp, acest moment sublim în care era întins pe spate în 
foaier, cu iubita lui Bella, cu fătul din ea şi cu Frăția în jurul 
lui, era cea mai norocoasă zi din viața lui. Când plânsul lui 
patetic se uscă, Rhage îngenunche, zâmbind atât de larg, încât 
obrajii lui perfecţi erau pe cale să se despice. 

— Am venit în fugă când te-ai lovit cu capul de podea. 
Stai acolo, tăticule! Pot să-l învăţ pe micuț să lupte? 

Hollywood întinse mâna şi, în timp ce Zsadist o apuca să 
i-o strângă, Wrath se lăsă pe vine. 

— Felicitări, fratele meu! Fie ca binecuvântările Fecioarei 
să fie asupra ta, a shellanului tău şi a fiilor tăi. 

Când Vishous şi Butch îi transmiseră cuvintele lor 
laudative, Z se ridică în picioare. Plângea. Dumnezeule, ce 
fătălău era plângând. La naiba! Bine că nimeni nu părea să fie 
deranjat. 

În timp ce respira adânc, se uita în jur după Phury. Şi 
acolo era geamănul lui. 

În cele două luni care trecuseră de la noaptea în care 
Phury ieşise în oraş cu acel lesser, părul îi crescuse deja până 
la linia maxilarului, iar cicatricea pe care şi-o făcuse pe față 
dispăruse de mult. Dar ochii îi erau goi şi trişti. Şi erau şi mai 
trişti acum. 


Phury se apropie, iar toată lumea făcu linişte. 

— Mi-ar plăcea să fiu unchi, spuse el încet. Mă bucur 
pentru tine, Z. Şi mă bucur pentru tine... Bella. 

Zsadist apucă palma lui Phury şi o strânse atât de tare, 
încât putea simți oasele geamănului său. 

— Vei fi un unchi bun. 

— Poate şi ghardianul? se oferi Bella. 

Phury îşi plecă privirea. 

— Aş fi onorat să fiu ghardianul copilului. 

Fritz intră cu o tavă de argint cu flacoane de sticlă 
subțiri. Doggenul radia de fericire. 

— Pentru a închina cu această ocazie. 

Vocile se contopeau şi se amestecau, paharele fiind 
împărțite, iar râsetele răsunau. Zsadist se uită la Bella când 
cineva îi puse un flaut în mână. 

„Te iubesc”, mimă el. Ea îi zâmbi înapoi şi apăsă ceva în 
mâna lui. Colierul ei. 

— Să-l ţii mereu la tine, şopti ea. Ca să-ți poarte noroc. 

El îi sărută mâna. 

— Întotdeauna. 

Brusc, Wrath se ridică la înălțimea sa impunătoare, 
ridică şampania şi lăsă capul pe spate. Cu o voce puternică, 
impunătoare, strigă atât de tare, încât ai fi putut jura că 
pereții conacului se cutremurau. 

— Pentru bebeluş! 

Toată lumea sări în picioare, ridică paharele şi strigă din 
toți plămânii: 

— Pentru bebeluş! 

Ah, da... Cu siguranţă corul lor de voci era suficient de 
îndrăzneț şi asurzitor pentru a ajunge până la urechile sacre 
ale Fecioarei Scrib. Ceea ce era exact aşa cum cerea tradiţia. 

„Ce toast adevărat şi adecvat”, se gândi Z în timp ce o 
trăgea pe Bella în jos pentru a o săruta pe gură. 

— În cinstea bebeluşului! strigară din nou cei din casă. 

— Pentru tine, spuse el pe buzele Bellei. Nalla. 

— Mda, ei bine, puteam să mă descurc şi fără partea cu 
leşinul, bombăni Z în timp ce intra pe aleea casei sigure în care 
locuia familia Bellei. Şi toată treaba aia cu plânsul, cu ochii 
roşii. Cu siguranţă aş fi putut să pierd cu asta. Dumnezeule! 

— Mie mi s-a părut că ai fost foarte drăguţ. 

Pufnind, opri motorul, îşi luă în palmă SIG Sauerul şi se 
duse să o ajute să coboare din Escalade. La naiba! Ea avea 
deja uşa deschisă şi ieşea în zăpadă. 

— Aşteaptă-mă! strigă el, apucând-o de braț. 

Ea îl fixă cu privirea. 

— Zsadist, dacă continui să mă tratezi ca pe un pahar de 
vin, o să înnebunesc în următoarele şaisprezece luni. 

— Ascultă, femeie, nu vreau să aluneci pe gheața asta. 
Porţi tocuri înalte. 

— Oh, pentru numele Fecioarei... 

Închise portiera maşinii, o sărută rapid, apoi îşi puse 
braţul în jurul taliei ei şi o conduse pe aleea din față a unei 
case mari, în stil Tudor. El scană curtea acoperită de zăpadă, 
degetul de pe trăgaci mâncându-l ca naiba. 

— Zsadist, vreau să pui arma deoparte înainte de a te 
întâlni cu fratele meu. 

— Nicio problemă. Vom fi în casă până atunci. 

— Nu vom fi atacați aici. Suntem în mijlocul pustietății. 

— Dacă tu crezi că îmi asum chiar şi cel mai mic risc cu 
tine şi cu copilul meu, eşti nebună! 

Ştia că era foarte autoritar, dar nu se putea abţine. Era 
un mascul responsabil. Cu femeia lui însărcinată. Existau 
puţine lucruri pe planetă mai agresive sau mai periculoase. lar 
nemerniciile alea se numeau uragane şi tornade. 

Bella nu se certă cu el. În schimb, zâmbi şi acoperi mâna 
tare de pe talia ei cu mâna cei. 

— Cred că ar trebui să ai grijă ce ceri. 

— Ce vrei să spui? 


El o aşeză în fața lui când ajunseră în fața uşii, 
blocând-o cu corpul lui. Ura lumina de pe verandă. Îi făcea 
prea vizibili. 

Când o stinse cu mintea, ea râse. 

— Întotdeauna te-am vrut un mascul responsabil. 

El îi sărută partea laterală a gâtului. 

— Ei bine, ţi s-a îndeplinit dorința. Sunt profund legat. 
Foarte legat. Profund, profund, ultra! 

Când se aplecă şi lovi mânerul de alamă, corpul lui intră 
în contact deplin cu al ei. Ea scoase un mic sunet de plăcere şi 
se frecă de el. El îngheță. 

Oh, Dumnezeule! Oh, nu, intrase instantaneu în erecție. 
Nu fusese nevoie decât de acea mică mişcare, iar el avu o mare 
şi zbârnâitoare... 

Uşa se deschise. Se aştepta să vadă un doggen de partea 
cealaltă. În schimb, era o femeie înaltă şi zveltă, cu părul alb, o 
rochie lungă şi neagră şi o mulțime de diamante. 

La naiba! Mama Bellei. Z ascunse pistolul în teaca de la 
baza spatelui şi se asigură că geaca lui cu două rânduri de 
nasturi era încheiată până la capăt. Apoi îşi uni mâinile chiar 
în fața fermoarului. 

Se îmbrăcase cât se putuse de conservator, în primul 
costum pe care îl purtase vreodată. Şi chiar era încălțat într-o 
pereche de mocasini de lux. Ar fi vrut să poarte un pulover cu 
guler înalt pentru a acoperi banda de sclav la gât, dar Bella 
refuzase asta, iar el presupusese că avea dreptate. Nu se putea 
ascunde ceea ce fusese şi nici nu trebuia să se ascundă. În 
plus, indiferent cum era îmbrăcat şi chiar dacă era membru al 
Frăției, glymera nu l-ar fi acceptat niciodată - nu doar pentru 
că fusese folosit ca sclav de sânge, ci şi din cauza felului în 
care arăta. 

Dar Bella nu avea nevoie de ei şi nici el nu avea. Cu toate 
că avea să încerce să se comporte politicos pentru familia ei. 

Bella merse înainte. 

— Mahmen. 

În timp ce ea şi mama ei se îmbrăţişau formal, Z intră în 
casă, închise uşa şi privi în jur. Casa era formală şi bogată, 
demnă de aristocrație, dar nu dădea doi bani pe draperii şi pe 


tapet. Ceea ce aproba erau contactele de securitate alimentate 
cu litiu de la toate ferestrele. Şi receptorii laser din uşă. Şi 
detectoarele de mişcare de pe tavan. Puncte uriaşe pentru 
toate astea. Foarte multe. 

Bella făcu un pas înapoi. Era încordată în preajma 
mamei ei, iar el îşi dădea seama de ce. Era clar, după rochie şi 
după toate acele scântei, că femeia era o aristocrată înrăită. 
Iar aristocrații aveau tendinţa de a fi la fel de primitori ca un 
morman de zăpadă. 

— Mahmen, el este Zsadist. Partenerul meu. 

Z se încordă în timp ce mama ei îl analiza din cap până 
în picioare. O dată. De două ori... şi da, şi a treia oară. 

Oh, la naiba, avea să fie o seară foarte lungă! 

Apoi se întrebă dacă femeia ştia că el o lăsase pe fiica ei 
însărcinată. 

Mama Bellei se apropie, iar el aşteptă ca ea să întindă 
mâna. 

Ea nu îi oferi nimic. În schimb, ochii ei erau umezi. 

Grozav. Acum ce trebuia să facă? 

Mama ei căzu la picioarele lui, rochia ei neagră 
întinzându-se în jurul mocasinilor eleganţi pe care îi purta. 

— Războinicule, îți mulțumesc. Îţi mulțumesc că mi-ai 
adus-o pe Bella acasă. 

Zsadist o privi pe femeie preţ de o clipă. Apoi se aplecă şi 
o ridică uşor de pe podea. În timp ce o ţinea stângaci, se uită la 
Bella, care avea genul de expresie pe care oamenii o rezervau 
de obicei pentru fapte de magie. Un mare „ce naiba!” 
amestecat cu uimire. 

În timp ce mama ei se îndepărta şi se tampona cu grijă 
sub ochi, Bella îşi drese vocea şi întrebă: 

— Unde este Rehvenge? 

— Sunt chiar aici. 

Vocea profundă pătrunse dintr-o cameră întunecată, iar 
Zsadist aruncă o privire în stânga, când un bărbat uriaş cu un 
baston... 

„Rahat. Oh, rahat! Asta nu se întâmplă”. 

Reverendul. Fratele Bellei era acel traficant de droguri 
mohorât, cu ochi violeți şi dur, care, conform lui Phury, era cel 


puţin pe jumătate symphath. 

Ce coşmar! Practic, Frăția ar fi trebuit să-l alunge din 
oraş. În schimb, Z căuta să se împerecheze în familia tipului. 
Dumnezeule, Bella ştia măcar ce era fratele ei? Şi nu doar 
partea cu traficul de droguri. 

Z se uită la ea. Probabil că nu, îi spunea instinctul. Din 
ambele puncte de vedere. 

— Rehvenge, el este... Zsadist, zise ea. 

Z se uită din nou la mascul. Ochii purpurii adânci care îl 
priveau erau neclintiți, dar sub calmul acela era o pâlpâire a 
aceluiaşi fel de şoc pe care îl simțea Z. La naiba, cum urmau să 
se desfăşoare toate astea? 

— Rehv? murmură Bella. Hm... Zsadist? 

Reverendul zâmbi cu răceală. 

— Deci ai de gând să te împerechezi cu sora mea acum, 
după ce ai lăsat-o gravidă? Sau este doar o vizită de curtoazie? 

Cele două femei oftară, iar Zsadist simţi că ochii i se 
întunecară. În timp ce o trăgea cu degetul pe Bella lângă el, 
ardea de dorință să-şi arate colții. Avea de gând să facă tot 
posibilul pentru a nu stânjeni pe nimeni, dar dacă zănaticul 
ăsta avea de gând să mai scoată vreo replică precum aceea, Z 
avea de gând să-l târască afară pe fratele Bellei şi să-l bată 
până ce avea să le ceară scuze doamnelor pentru că le 
supărase. 

Fu al naibii de mândru de el însuşi când doar se înfoie 
puţin. 

— Da, am de gând să mă împerechez cu ea. Dacă renunti 
la rolul de dur, civilule, s-ar putea să te invităm la ceremonie. 
Altfel, eşti scos de pe listă. 

Ochii Reverendului se aprinseră. Dar apoi râse brusc. 

— Uşurel, frate! Vreau doar să mă asigur că sora mea 
este îngrijită. 

Bărbatul întinse mâna. Zsadist întâlni palma mare la 
jumătatea drumului. 

— Pentru tine sunt cumnat. Şi va fi, nu-ţi face griji din 
pricina aceasta. 


Epilog 


Douăzeci de luni mai târziu... 


Oh, ce supliciu! Antrenamentul ăsta avea să-l omoare. 
Sigur, voia să intre în Frăţie sau cel puțin să fie unul dintre 
soldații lor, dar cum putea cineva să supraviețuiască după aşa 
ceva? 

Când, în sfârşit, sosi timpul, noul candidat la 
pretranziție cedă, deoarece cursul corp la corp în sfârşit se 
terminase. Dar nu îndrăzni să arate mai multă slăbiciune de 
atât. 

La fel ca toți cursanțţii, era îngrozit şi înmărmurit de 
profesorul lor, un mare războinic plin de cicatrici, un membru 
cu drepturi depline al Frăției Pumnalului Negru. Zvonurile 
abundau despre acest mascul: că mânca lesseri după ce îi 
omora; că ucidea femei pentru distracție; că cicatricile sale 
erau opera lui doar pentru că îi plăcea durerea... 

Că ucisese recruți pentru că făcuseră greşeli. 

— Mergeţi la duşuri, spuse războinicul, vocea lui 
profundă umplând sala de sport. Autobuzul vă aşteaptă. 
Începem mâine la 4.00 fix. Aşa că dormiţi bine la noapte! 

Stagiarul fugi împreună cu ceilalți şi fu recunoscător că 
ajunse la duşuri. Dumnezeule... Cel puţin ceilalți din grupă 
erau la fel de uşurați şi de îndurerațţi. Toţi erau ca nişte bovine 
în acest moment, stând sub jetul de apă, abia clipind, extrem 
de epuizați. 

Mulțumită bunei Fecioarei, nu avea să se întoarcă pe 
acele covoraşe albastre uitate de Dumnezeu încă 16 ore. 

Numai că, în timp ce se ducea să-şi pună hainele de 
stradă, îşi dădu seama că îşi uitase bluza de trening. Cu o 
strângere de inimă, o luă la fugă pe hol şi se strecură înapoi în 
sala de sport... 

Stagiarul se opri brusc. 

Profesorul era vizavi, fără tricou, şi se antrena cu un sac 


de box, cu inelele de la sfârcuri strălucind în timp ce dansa în 
jurul țintei sale. Nepreţuită Fecioară din Exitus! Purta semnele 
unui sclav de sânge, iar cicatricile îi străbăteau tot spatele. 
Dar, la naiba, se putea mişca! Avea o forță, o agilitate şi o 
putere incredibile. Mortale. Cu totul mortale. Absolut mortale. 

Stagiarul ştia că ar fi trebuit să plece, dar nu putu să-şi 
întoarcă privirea. Nu mai văzuse niciodată ceva care să 
izbească atât de repede sau să lovească atât de tare ca pumnii 
masculului. Evident, zvonurile despre instructor erau toate 
adevărate. Era un ucigaş în toată regula. 

Cu un pocnet metalic, o uşă se deschise la celălalt capăt 
al sălii de sport, iar sunetul plânsetelor unui nou-născut 
răsunară până în tavanul înalt. Războinicul se opri în mijlocul 
loviturii şi se roti când o femeie încântătoare care purta un 
bebeluş într-o pătură roz veni spre el. Fața i se îmblânzi, 
topindu-se pur şi simplu. 

— Îmi pare rău că te deranjez, spuse femeia peste 
plânsete. Dar ea îşi vrea tatăl. 

Războinicul o sărută pe femeie în timp ce luă bebeluşul 
în brațele sale grele, legănând nou-născutul pe pieptul său 
gol. Fetiţa îşi întinse mânuțele în sus şi în jurul gâtului său, 
apoi se lipi de pielea lui, liniştindu-se instantaneu. 

Războinicul se întoarse şi privi peste saltele, fixându-l pe 
noul cursant cu o privire netulburată. 

— Autobuzul vine în curând, fiule. Ar fi bine să te 
grăbeşti! 

Apoi îi făcu cu ochiul şi se întoarse, punându-şi mâna pe 
talia femeii, trăgând-o aproape de el şi sărutând-o din nou pe 
gură. 

Recrutul se uită fix la spatele războinicului, văzând ce 
fusese ascuns în timpul acelei mişcări feroce. Deasupra unor 
cicatrici, pe pielea lui se aflau două nume în limba veche, unul 
peste altul. 

Bella... şi Nalla. 


Sfârşit 


